
Lenin şi geneza totalitarismului 


Apariţia în traducere românească a volumului al 
doilea din trilogia lui Leszek Kolakowski continuă o 
cât se poate de meritorie lucrare intelectuală. Dacă 
primul volum se ocupă de fundamentele doctrinei 
construite de chiar cei numiţi „clasicii marxismului”, 
volumul de faţă explorează „vârsta de aur”, 
momentul  istorico-politic şi teoretic al social- 
democraţiei devenite o mişcare globală, deci 
„Biserică” universală. Este vorba de ceea ce s-a 
numit „marxismul Internaționalei a ILa”, un 
conglomerat de fapt extrem de eclectic, în care se 
întâlneau scientismul pozitivist preconizat de Karl 
Kautsky cu tezele radical-spontaneiste ale Rosei 
Luxemburg (cea care avea să scrie pagini 
extraordinare de critică a spiritului totalitar 
bolşevic). În praxisul Internaționalei a ILa s-a dus de 
fapt o necontenită bătălie între cei care susțineau 
primatul conştiinţei revoluţionare ca forţă 


demiurgică, pe de o parte, şi partizanii unui fatalism 
empirico- factual, pe de alta; între cei care nu erau 
dispuşi să renunţe la scenariul originar al debutului 
revoluţiei mondiale în zonele avansate ale sistemului 
capitalist, deci în Vestul industrializat, nu în Estul 
premodern, şi cei care acceptau revizuirile leniniste. 
Mizele acestor polemici între direcţia marxismului 
occidental şi ceea ce avea să se constituie mai întâi 
în doctrina bolşevică, apoi în marxismul sovietic 
codificat de Stalin, au fost imense. Consecințele lor 
sunt simtite şi în ziua de azi. Oricât de bizar ar 

putea să pară, există destui gânditori, unii chiar 
interesanti, care se dedau iresponsabil flirtului cu 
obsesiile leniniste, încercând să resusciteze cumva 
un gest, un spirit, un moment în care revoluţia era 
încă o promisiune nepătată de sângele a milioane de 
inocenți. Pentru asemenea recurente fantasme frivol- 
ab surde, opera lui Kotakowski reprezintă un antidot 
indispensabil. 

Tot în acea perioadă situată între decesul 
părinţilor materialismului istoric şi victoria revoluţiei 
bolşevice din 1917 s-a 
dezvoltat teoria reformismului social, a 
gradualismului ostil catastrofismului revoluţionar, 
spiritului apocaliptico-milenarist. Principalul 


exponent al mult execratului revizionism, un curent 
ideologic şi politic denunţat drept „capitulard”, a fost 
Eduard Bernstein, ultimul secretar personal al lui 
Engels. În a sa enciclopedică abordare, Kolakowski 
nu se limitează la ipostazele germane ale teoriei 
marxiste, ci propune lecturi demistificatoare ale 
intervențiilor teoretice franceze, italiene, poloneze. 
Deosebit de relevant, mai ales la acest ceas al 
resurecţiei spiritului nihilist, antiburghez şi 
anticapitalist, mi se pare capitolul dedicat 
„marxismului jansenist” al lui Georges Sorel. Centrul 
de greutate al acestui volum îmi pare a se situa în 
deconstruirea metodică, atentă, riguroasă şi 
sistematică a marxismului rus. Nu e vorba numai de 
o cunoaştere de o rară precizie şi erudiție a 
avatarurilor spiritului revoluţionar rus, a raporturilor 
dintre ideologie, utopie, mit, gnoză şi teroare, ci şi 
de o admirabilă aptitudine portretistică, de o 
perspicacitate psihologică graţie căreia cititorul 
poate pricepe cum au fost posibile ascensiunea 
neoiacobinismului leninist şi triumful unei paradigme 
politice înrădăcinate în cinism, resentiment, ascetism 
şi voluntarism exacerbat. Citindu-l pe Kolakowski, 
putem descifra codul secret prin care s-au stabilit 
afinități inavuabile între mişcările extremiste de 
stânga şi de dreapta: viziunile exaltate ale lui Sorel, 
radicalismul său vulcanic, nihilismul său dezlânţuit 
aveau sa irige deopotrivă imaginarul bolşevic şi cel 
fascist. Tot aşa cum bolşevismul a interiorizat 


mitologia nietzscheană a rupturii totale cu „lumea 
veche” şi a intrării într-un univers cu desăvârşire 
nou, proaspăt, emancipat de detestabilele convenţii 
ale filistinismului burghez. Kolakowski ne oferă în 
acest volum un superb, indispensabil îndreptar 
marxologic, o busolă pentru a nu rătăci în oceanul 
mereu agitat şi primejdios al ispitelor ideologice. Mi 
se pare de altfel că a sosit din plin momentul ca 
discuţiile despre Marx şi marxism să fie purtate în 
România în termeni normali, fără amatorisme 
jenante şi adeziuni ostentative la o doctrină prea 
puţin cunoscută. 

De-a lungul anilor, am scris pe larg despre natura 
ideologiei comuniste, inclusiv despre destinul 


marxismului în societăţile de tip sovietic. M-am 
referit, în acest context, şi la declinul ştiinţelor 
sociale în România, la criza filosofici, sociologiei şi a 
politologici (a se vedea lucrările mele: Mizeria 
utopiei, Scopul şi mijloacele, Arheologia terorii). 
Vreau însă să afirm că, în pofida înregimentării 
oficiale, a cămâşii de forţă impuse de un regim tot 
mai orientat spre un naționalism autarhic şi morbid- 
narcisist, au continuat să existe reţele de comunicare 
subterană, micronuclee care au permis 
supraviețuirea interesului pentru valori spirituale 
necontaminate ideologic. Nu mai puţin important, la 
sfârşitul anilor '80 marxismul încetase să mai fie 
sursa de legitimizare a sistemului (regimul îl trata pe 
Marx precum „bunul Moses Mendelsohn pe Spinoza: 
ca pe un câine mort”). Cât priveşte abordarea 
tradiţiei ideologice reale a stângii, din care, teoretic 
cel puţin, regimul se revendica, era vorba de un 
subiect tabu. Marxologia (ilustrată de nume precum 
Raymond Aron, Sidney Hook, Shlomo Avineri, Robert 
C. Tucker, Maximilien Rubel, Kos tas Papaioannou, 
Alain Besançon, Jules Monnerot, Iring Fetscher, 
Kostas Axelos, Claude Lefort, Dick Howard, tânărul 
Jurgen Habermas) era denunţată drept propagandă 
anticomunistă, iar ceea ce se oferea sub numele de 
„materialism istoric” nu era decât un ridicol, de-a 
dreptul trivial exercițiu apologetic (nu mă refer la ce 
îndrăzneau să spună oral unii profesori, ci la textele 
tipărite). Despre leninism nu se dădeau decât 
informații anoste, iar stalinismul nu exista ca subiect 
de reflecţie. în ce mă priveşte, m-am format ca 
marxolog mai mult sau mai puţin pe cont propriu, 
citind la BCS şi BCU colecţiile revistelor Praxis, 
L'Homme et la Societe şi Telos, studiind operele 
tânărului Georg Lukâcs, ale lui Kari Korsch, Ernst 
Bloch, Antonio Gramsci, Theodor W. Adorno, Max 
Horkheimer, Erich Fromm, Walter Benjamin, 
Herbert Marcuse, Karel Kosík, Leszek Kolakowski, 
Agnes Heller. Ulterior, după plecarea din ţară, 
aveam să public în cele trei reviste amintite mai sus 
studii despre destinul marxismului critic în Europa 
de Est, ambiguitatea comunismului naţional în 
România şi filosofia disidentă a libertăţii. 


Cu timpul, asemenea atâtor altor marxişti critici, 
am ajuns la o despărţire de iluziile gramscian- 
lukâcsiene şi m-am apropiat tot mai mult de 
paradigma de gândire liberal-democratică, deci 
antitotalitară, ilustrată de numele unor Raymond 
Aron, Albert Camus, Hannah Arendt, Isaiah Berlin, 
Judith Shklar şi Leszek Kolakowski, cel de după 
1970. În cele ce urmează voi analiza în chip 
fatalmente succint ceea ce consider a fi un subiect 
crucial pentru înţelegerea veacului al XX-lea, un veac 
în care, spre a relua o metaforă a lui Leszek 
Kolakowski, „diavolul s-a încarnat în istorie”. Simplu 
spus, este vorba de tragediile rezultate din ambiţii 
nemăsurate şi nesăbuite de a forţa cursul istoriei în 
numele unor idealuri abstracte menite să dea 
naştere unor comunităţi politice perfecte, totalmente 
non-contradictorii. Două citate din Kolakowski pot 
face teza mea mai clară: „Diavolul este parte a 
existenţei noastre. Generaţia noastră a văzut destul 
din el pentru ca mesajul să fie luat extrem de serios. 
Râul, susţin eu, nu este contingent, nu este absenţa, 
deformarea sau subminarea virtuţii... ci un fapt 
încăpățânat şi insurmontabil. 

Un alt citat din Kolakowski mi se pare extrem de 
lâmuritor: „Problema cu fanteziile utopice moderne, 
inclusiv marxismul, nu este că ele se centrează pe 
credinţă, ci că se centrează pe credinţă pretinzând a 
fi cunoaştere,..” Sau, cum spunea Martin Malia, 
citându-l pe Alain Besancon, diferenţa dintre primii 
creştini şi bolşevici este că cei dintâi ştiau că cred, în 
vreme ce Lenin şi adepţii sâi credeau că ştiu. 


Legătura leninismului cu marxismul 


în urmă cu o sută de ani, în 1903, Partidul Social- 
Democrat al Muncitorilor din Rusia se scinda în două 
aripi: de o parte, gruparea moderată, condusă de 
Martov şi prietenii acestuia (menşevicii). De cealaltă, 
Lenin ca lider absolut al facțiunii radicale 
(bolşevicii). Textul care a codificat motivele rupturii, 
o schismă cu implicaţii formidabile pentru natura 
universului politic în secolul al XX-lea, a fost lucrarea 
lui Lenin Ce-i de făcut?, publicată în 1902. 


În aceste reflecții inspirate de viziunea 
kolakowskiană îmi propun să discut semnificaţia 
rolului lui Lenin în geneza structurilor politice şi 
instituţionale care au jucat un rol esenţial în ceea ce 
distinsul gânditor George Lichtheim (cu mult timp 
înaintea controversatului volum al lui Ernst Nolte) a 
numit „războiul civil european”. De la bun început 
trebuie spus că nu putem discuta leninismul fără a 
admite legătura sa cu marxismul (filiaţiunea nu este 
una neechivocă, desigur, însă ea nu poate fi 
contestată). Fundamentul relativismului etic bolşevic 
se află în chiar absolutizarea de câtre Marx a 
partizanatului de clasă drept criteriu despărțitor în 
plan moral: este justificat (virtuos) tot ce serveşte 
revoluţia, este nefast, condamnabil, nociv tot ce 
serveşte burghezia. Lenin, spre deosebire de Marx, a 
accentuat factorul organizatoric ca determinant 
pentru succesul acţiunii revoluţionare. Pentru Marx, 
conştiinţa de clasă era un rezultat organic al 
dezvoltării politice şi ideologice a proletariatului (mă 
gândesc la faimoasa teză a lui Engels despre 
„proletariatul german ca moştenitor al filosofici 
clasice germane”, dar şi la afirmaţia tânărului Marx 
referitoare la relația dialectică, deci mutual 
condiţionată, dintre „critica armelor” şi „arma 
criticii” pe drumul spre  depăâşirea/abolirea/ 
realizarea filosofici - Aufhebung). Intelectualii 
revoluționari erau cei care formulau doctrina, însă 
proletarii nu erau priviți ca o masă amorfa, în care 
un grup de autodesemnaţi „dascăli” aveau misiunea 
de a injecta conştiinţa „adevărului istoric”. Marx nu 
a propus partidul unic drept instituție totală şi nu a 
văzut militantismul fanatic drept o condiţie sine gua 
non a eficienţei politice. 


Spun aceste lucruri gândindu-mă la discuţiile 
recente în jurul leninismului, inclusiv volumele 
fdosofului  marxisto-lukacsiano-  lacanian sloven 
Slavoj Zizek (vedetizat în numeroase publicaţii şi 
apariţii academice şi de largă circulaţie, inclusiv un 
articol-profil în revista The New Yorker, în mai 
2003). Este oare necesară resuscitarea paradigmelor 
redemptive ale stângii radicale şi poate Lenin fi 


privit drept „model” într-o asemenea întreprindere? 
Se joacă Zizek cu cuvintele ori ne aflăm într-adevăr 
într-o epocă similară cu aceea din perioada 1914- 
1917? deci una de mari tulburări axiologice? 
Reclamă condiţia politică postmodernă nu pur şi 
simplu revenirea la Lenin, ci „repetarea gestului lui 
Lenin” (anume sfidarea totală a unui imaginar politic 
presupus blocat, îngheţat, închistat)? Este un astfel 
de moment revoluţionar capabil de a redeschide 
spaţiul gândirii şi practicii emancipatoare? Ce 
rămâne valabil din conceptul de totalitarism şi în ce 
măsură praxisul asociat cu numele lui Lenin (deci nu 
doar cel faptic, ci şi cel atribuit, fie şi prin uzurpare) 
poate fi separat de ororile Gulagului? Există, spre a 
relua o mult discutată formulă a lui Martin 
Heidegger despre naţional-socialism, o „grandoare 
interioară a leninismului”, bastardizată în practici 
politice abominabile? 

Cum scria Leszek Kolakowski, marxismul a fost 
cea mai grandioasă fantasma filosofică născocită de 
mintea umană. Simultan escatologic, soteriologie şi 
teleologic milenaristă, marxismul a reprezentat o 
constelație mitologico-politică salvaţionistă născută 
în condiţiile crizei politice şi valorice de la mijlocul 
secolului al XIX-lea. Deopotrivă utopie şi ideologie 
(în sensul lui Karl Mannheim), marxismul a construit 
un sistem de certitudini oraculare care, odată 
îmbrăţişat de intelectuali în căutare de adevăruri 
ultime, dar şi de proletari reali implicaţi în conflicte 
sociale reale, a devenit o religie seculară (o teologie 
politică revoluţionară). Era vorba de o doctrină 
socială radicală născută deopotrivă din filosofia 
clasică germană şi din socialismul utopic, din ceea ce 
Jacob Talmon a numit pe bună dreptate un 
mesianism politic. Dincolo însă de hypbris-lA său 
absolutist, dincolo de ceea ce Robert C. Tucker 
numea „postulatul universalităţii”, marxismul ar fi 
rămas o influentă doctrină sociologică şi economică 
dacă nu s-ar fi produs ceea ce, în consonanţă cu 
Claude Lefort, numesc mutaţia leninistă, respectiv 
geneza unei arme politice de o anvergură fără 
precedent (partidul revoluţionar conceput ca 
organizaţie militară, baricadată, cum ar spune Ken 


Jowitt, conspirativă, de tip garnizoană, spre a relua o 
formulă a lui James C. Scott). 

Aceasta este semnificaţia analogiei propuse cândva 
de Gramsci între Lenin şi Sf. Pavel: Lenin a 
transformat  Weltanschauung-lA marxist într-un 
praxis politic global înrădăcinat, precum în tradiţia 
terorismului rus, în cultul voinţei istorice (desigur, e 
vorba de direcția  iacobină  îngemănată cu 
narodnicism şi mistica hegeliană raţionalizată). 
Invenţia instituţională a lui Lenin odată cu 
intervenţia sa temerară în praxisul socialismului rus 
şi internaţional (comparabilă cu aceea a unor Troțki, 
Roşa Luxemburg sau, în sens opus, Eduard 
Bernstein) a generat entuziasmul unui Georg Lukács, 
care nu şi-a abandonat vreodată admiraţia pentru 
fondatorul bolşevismului. Referindu-se la 
ataşamentul lui Lukâcs pentru viziunea lui Lenin 
despre politic, Slavoj Zizek scrie: „... Leninul [al lui 
Lukács - n.a.] era acela care, apropo de sciziunea în 
cadrul social-democraţiei ruse între bolşevici şi 
menşevici, când cele două facţiuni se luptau asupra 
formulării precise a calităţii de membru de partid 
aşa cum era aceasta definită în program, a scris: 
«Uneori, soarta întregii clase muncitoare depinde de 
un cuvânt sau două din programul partidului.»,, 


Secolul alXX-lea a fost, în fapt, secolul lui Lenin 


Trebuie să ne reamintim că leninismul, ca o 
construcţie ideologică pretins coerentă, omogenă şi 
autosuficientă, a fost de fapt o creaţie de după 1923 
a epigonilor (troika Zinoviev- Kamen ev-St alin). A 
fost, de fapt, rezultatul eforturilor lui Zinoviev şi 
Stalin de a-l delegi ti ma pe Troțki (în fapt, în epocă, 
persoana care se bucura de maxima încredere 
politică din partea lui Lenin). Se inventa astfel ceva 
numit „troţkism” spre a putea fi opus ortodoxiei 
dogmatic-bolşevice, respectiv „leninismul” 
(„marxismul epocii imperialismului şi al revoluțiilor 
proletare”, cum scria Stalin). Pe de altă parte, să nu 
pierdem din vedere că bolşevismul era o realitate 
intelectuală şi politică, o direcție filosofică, 
sociologică şi practic-politică totală şi totalizantă în 


cadrul mişcării revoluţionare mondiale. Graţie lui 
Lenin, un nou tip de politică s-a născut în secolul al 
XX-lea, una întemeiată pe fanatism, elitism, 
angajament necondiţionat pentru cauza sacră a 
revoluţiei, precum şi o completă substituire a raţiunii 
critice prin credinţa faţa de autodesemnatele 
„avangarde” de militanţi (zeloţi) iluminaţi. Odată cu 
Lenin, militantul devine revoluţionar de profesie (fie 
el de origine intelectuală ori proletară - Heinz 


Neumann sau Ernst Thälmann in KPD; Gheorghiu- 
Dej, David Fabian sau Lucrețiu Pătraşcanu în PCR). 
Fanaticul revoluţionar îşi caută mântuirea în extazul 
mişcării de masă. 

Leninismul, iniţial un fenomen cultural şi politic 
rus, apoi unul de dimensiuni planetare, a fost piatra 
de temelie a unui sistem care s-a stins abia odată cu 
revoluțiile din 1989-1991. Pe scurt, dacă nu ar fi 
existat leninism, nu ar fi existat nici totalitarism, cel 
puţin în varianta stalinistă. Secolul al XX-lea a fost în 
fapt secolul lui Lenin - mai mult decât acela, să 
spunem, al lui Stalin sau Hitler, deşi în termeni de 
catastrofe umanitare, evident acţiunile acestora au 
atins dimensiuni monstruos- paroxistice care l-ar fi 
oripilat, poate, pe întemeietorul  bolşevismului, 
altminteri, el însuşi, departe de a fi ezitat să recurgă 
la arma terorii în masă. Tocmai de aceea, 
postcomunismul trebuie conceput ca o continuă 
luptă pentru depăşirea a ceea ce sar putea numi 
„deşeurile leninismului” - un termen pe care l-am 
propus cândva, elaborând pe marginea conceptului 
lui Ken Jowitt de Leninist legacy (moştenirea 
leninismului), deci o constelație civilizaţională care 
include profunde emoţii, sentimente, nostalgii, 
loialităţi, ataşamente, fobii, aspirații colectiviste, 
precum şi atracţie spre paternalism oligarhic şi chiar 
corporatism. 


Definiţia leninismului 


Jowitt a fost printre puţinii politologi care au înţeles 
atracţia spre leninism ca fiind direct legată de 
apariţia unui „partid de avangardă” ca substitut 


pentru termenii de referinţă tradiţional charismatici, 
de tip religios, mai cu seamă în timpuri de criză 
morală şi culturală: „Leninismul şi nazismul au fost, 
fiecare în chip diferit, încercări perverse de a 
menţine şi restaura o viaţă şi un ethos eroice în 
opoziţie cu un sistem liberal burghez individualist. 
Principiul definitoriu al leninismului este de a face 
posibil ceea ce este ilogic, deci de a realiza 
impersonalul charismatic. în mod tipic, charisma 
este asociată cu un sfânt ori un cavaler, cu un atribut 
personal, iar ceea ce Lenin a realizat este 
remarcabil. El a făcut exact ceea ce a anuntat că va 
face: a creat un partid de tip nou. A făcut partidul 
charismatic. Oamenii au murit pentru partid.” 

Ceea ce s-a produs ulterior ţine de suprimarea 
unor elemente distinctive ale leninismului originar, 
inclusiv o anumită diversitate de opinii la vârf, 
birocratizarea dusă la absurd a aparatului de cadre 
(de aici celebra glumă privind succesiunea 
formațiunilor sociale: matriarhat, patriarhat, 
secretariat), apariția cultului liderului absolut, 
structural diferit de cultul lui Lenin. M-am referit în 
aceste rânduri doar la contribuțiile lui Zizek şi 
Jowitt, pentru că ele îmi par simptomatice. Primul 
vede în „actualizarea gestului lui Lenin” o dezirabilă 
ieşire din „continuumul represiunii” (în prelungirea 
gândirii lui Marcuse privind natura unidimensională 
a conştiinţei politice contemporane şi dispariţia 
dimensiunii negativităţii, Zizek vorbeşte despre un 
„Denkverbot”, deci de o „interdicție de a gândi”). Al 
doilea (Jowitt) exploreaza dimensiunile profunde ale 
extincţiei leniniste. În acest moment, când ne 
confruntăm cu noi atacuri totalitare, o reîntoarcere 
la „actul lui Lenin” iară o introspecţie necruțătoare 
în rândurile stângii ar fi, cred eu, o acţiune 
iresponsabilāã. Seducator stilistic, elogiul facut de 
Zizek nu doar lui Lenin, dar şi lui Lukăcs şi Brecht 
mi se pare aşadar că duce într-o direcție 
primejdioasă. 

Lenin nu a fost promotorul unei „politici a 
adevărului”, ci a făcut din duplicitate şi dispreţ 
pentru moralitatea clasică un titlu de onoare. Unica 
virtute reală, deci singura formă de bine, era ceea ce 


servea revoluţia. Marea problemă a leninismului (şi a 
marxismului) au fost cecitatea morală, sacralizarea 
mijloacelor şi desconsiderarea individului. În acest 
sens, orice ar spune Zizek, leninismul a deschis 
drumul  totalitarismului. lar modelul politic al 
partidului ultracentralizat şi conspirativ, bazat pe 
celule,  debarasat de ingredientele ideologice 
devenite  vetuste, continuă să inspire aventuri 
totalitare menite să distrugă modernitatea liberal- 
burgheză. Definiţia dată de Jowitt leninismului leagă 


componentele ideologice, emoţionale Şi 
organizaționale într-o structură  comprehensiv- 
dinamică: „... leninismul poate fi cel mai bine 


conceput ca un sindrom istoric şi organizaţional, 
întemeiat pe impersonalism charismatic: o strategie 
bazată pe o «eroare ingenioasă» conducând la 
industrializare/colectivizare; şi un bloc internaţional 
condus de un regim dominant, cu aceeaşi definiţie ca 
părţile sale componente, acţionând ca lider, model şi 
suport.” Esenţa leninismului este aşadar legată de 
identificarea cvasimistică .., 

cu partidul „celor aleşi”, aşa cum a fost el definit de 
Lenin în lucrările de tinereţe (amintita Ce-i de fâcut?, 
dar şi Un pas înainte, doi paşi inapoi, publicată în 
1904). Este vorba de exaltarea organizației 
revoluţionare („Daţi-mi o organizaţie revoluţionară şi 
voi răsturna Rusia”, exclama Lenin în plin elan 
arhimedic), dar şi de demonizarea „Celuilalt” 
(menşevik, kadet, eşer, susţinător al libertăţii criticii 
etc.). După 1917, când ruptura cu menşevicii este 
consumată, pentru Lenin locul foştilor prieteni 
politici, văzuţi ca renegaţi şi trădători, nu poate fi 
decât în închisoare. 

Partidul este învestit cu atribute demiurgice, 
devenind practic substitutul clasei revoluţionare - o 
elită  învestită de istorie cu misiunea salvării 
umanităţii prin revoluţie. Scrie Robert C. Tucker: 
„Revoluţiile nu se petrec, pur şi simplu, afirmă el 
[Lenin - n.a./, ele trebuie înfăptuite, iar această 
înfăptuire necesită o organizaţie revoluționară 
constituită şi funcţionând în chip adecvat. Marx 
proclamase venirea inevitabilă şi iminentă a 
revoluţiei proletare socialiste. Pentru Lenin, această 


venire nu era nici inevitabilă, nici necesarmente 
iminentă. Pentru el - iar această idee este 
fundamentală în documentul/carta  bolşevismului, 
deşi niciodată nu a formulat-o în exact aceşti termeni 
- revoluţia nu putea avea loc în afara partidului. 
Nulla salus extra ecclesiam” 


Drumul deschis spre cataclismele istoriei 


Cum spuneam, leninismul este o formā de mesianism 
politic, mai exact spus o sinteză a eschatologiei 
revoluționare marxiste cu tradiția radicalā rusā. Este 
vorba de o prelungire deraiatā a proiectului 
Luminilor, structural diferită de totalitarismul de 
dreapta, visceral opus democrației şi raționalismului. 
Spre a-l cita pe Jacob L. Talmon: „Stânga proclamă 
bunātatea esenţială şi  perfectibilitatea naturii 
umane. Dreapta declara omul ca fiind slab şi corupt. 
Ambele pot predica necesitatea  constrângerii. 
Dreapta propovâduieşte necesitatea forţei ca o 
modalitate permanentă de a menţine ordinea în 
rândul unor fiinţe sărmane şi nedisciplinate, ca un 
mod de a le învăţa să acţioneze de o manieră diferită 
de natura lor mediocră. Totalitarismul stângii, când 
recurge la forţă, o face cu convingerea că forţa este 
utilizată doar spre a grăbi ritmul progresului uman 
spre perfecţiune şi armonie socială. Este aşadar 
legitim să folosim termenul de democraţie când ne 
referim la totalitarismul de stânga. Termenul nu 
poate fi utilizat în privinţa totalitarismului de 
dreapta.” Cum demonstrează Kolakowski, 
bolşevismul, urmaş al iacobinismului (în timpul 
polemicilor lor din perioada 1904—1905, Troțki îl 
numea pe Vladimir Uuanov Maximilien Lenin) şi al 
conspiraţionismului lui Babeuf, ajunge în chip logic 
la ideea dictaturii partidului unic drept condiţie 
indispensabilă a succesului revoluţiei. 

Substratul acestui monism intolerant (exacerbat de 
Stalin) îl reprezintă refuzul gradualismului empiric şi 
anatemizarea liberalismului drept factor de 
dezintegrare a „voinţei generale”. Talmon are astfel 
dreptate când scrie că democraţia totalitară se 
bazează pe „ipoteza unui adevăr unic şi exclusiv în 


politică”. Este un mesianism politic întrucât 
„postulează o schemă predeterminată, armonioasă şi 
perfectă a lucrurilor, în direcţia căreia oamenii sunt 
atraşi irezistibil, şi la care vor ajunge în chip 
necesar. El recunoaşte doar un plan al existenţei, 
anume cel politic. Lărgeşte aria politicului până la a 
îmbrăţişa întreaga existenţă umană”. Aici aflam 
sâmburele profund al gândirii lui Lenin: pentru a 
depăşi  politicul, acesta trebuie mai întâi 
universalizat, inclusiv prin distrugerea societăţii 
civile. Problema este deci că, pentru a obţine această 
universalizare, toate formele de relaţii umane 
contingente, imprevizibile, spontane, noncontrolabile 
trebuie să fie nimicite. Eradicarea societăţii civile 


este numitorul comun al totalitarismelor secolului al 
XX-lea şi, în această privinţă, bolşevismul a creat 
“Iziiera-ul ce avea să fie imitat de dictaturile 
fasciste. Evident, lucrurile se schimbă în momentul 
în care începe procesul de deradicalizare (ceea ce 
Jowitt numeşte tentaţia reformatoare de tip Sf. Toma 
d'Aquino), deci odată cu ceea ce se poate numi 
„dialectica deziluziei” (sau a „dezvrâjirii ideologice”). 

În concluzie, leninismul a suprimat democraţia în 
numele unei false „democraţii superioare”, a înlocuit 
pluralismul prin terorism statal şi a creat condiţiile 
apariţiei universului concentraţionar, aşadar ale 
fuziunii dintre  colectivism  pseudo-egalitar şi 
barbarie. A făcut dintr-o ideologie mitologic-utopică, 
dintr-un set de afirmaţii profetice lipsite de orice 
prealabilă empirică verificare un program de acţiune 
a cărui imposibilitate însăşi era menită să ducă la o 
continuă agresiune împotriva realităţii. Atunci când 
Zizek susţine necesitatea repetării actului leninist 
din 1917, deci a unei sfidări a tot ceea ce tradiţia 
sociahdemocrată considera 


precondiţii ale revoluţiei, el nu face decât să admită 
impasul logic şi moral al stângii radicale: „Acesta 
este Leninul de la care avem încă de învăţat. 
Grandoarea lui Lenin a fost că, în aceste condiţii 
catastrofice, el nu s-a temut să reuşească - în 
contrast cu patosul observabil la Roşa Luxemburg şi 
la Adorno, pentru care supremul act autentic este 
admiterea eşecului, care aduce astfel adevărul 


situaţiei la lumină.” Tocmai acest voluntarism 
obsesiv, pentru care compromisul este strict un 
mijloc, iar nu o cale spre consens şi solidaritate, a 
dus la cataclismul stalinismului. în contrast cu noile 
idolatrii  bolşevizante,  Kolakowski subliniază că 
originile ororilor staliniste se află în chiar intenţia 
leninistă de a utiliza metode barbare pentru a 
transcende barbaria. 

Nu neg că existau şi alte posibilităţi decât cea 
stalinistă în proiectul leninist: la urma urmelor, 
testamentul lui Lenin {Scrisoarea către Congres, 
dictată la sfârşitul anului 1922), luptele fratricide din 
partidul bolşevic din anii 1923-1929, apoi fracturile 
politice culminând în „Marea Teroare” dovedesc 
acest lucru. Rămâne însă valabil faptul că, odată 
creat noul tip de partid, cu a sa respingere absolută 
a moralei tradiţionale şi pretenţie de a simboliza 
Rațiunea în Istorie, drumul a fost deschis spre 
tragediile ce aveau să urmeze. Şi poate că nimeni nu 
a exprimat mai crud, mai cinic şi mai deprimant 
năruirea valorilor morale în universul comunist decât 
Bertolt Brecht atunci când, într-un cerc de prieteni la 
New York, la sfârşitul anilor '30, a spus, referitor la 
destinul foştilor camarazi ai lui Lenin din Biroul 


Politic bolşevic: „Cu cât sunt mai inocenți, cu atât 
merită mai mult să moară.” Patologia genocidară a 
stalinismului, degenerescenţa grotescă a 
marxismului  instituţionalizat, lichidarea oricaror 
curente de gândire autonomă, dar şi saga 
revizionismului poststalinist, marile speranţe ale 
anilor '60, utopiile radicale ale mandarinilor stângii 
occidentale, iluzia depăşirii alienării prin proiectul 
eşuat al umanizării comunismului - acestea vor fi 
temele esențiale din volumul al treilea al 
capodoperei lui Leszek Kotakowski. 

P.S. Am terminat de scris prefața cu câteva ore 
înainte de a afla trista veste a stingerii din viaţă, la 
Oxford, a lui Leszek Kolakowski. în ultimele zile 
citisem şi recitisem eseurile sale de istoria filosofici. 
Punea, în raport cu Hegel, dar, de fapt, cu Marx, 
întrebarea capitală: „Ce criterii putem folosi spre a 
măsura progresul în istorie dacă refuzăm să apelăm 
la ideea de Bine şi de Râu?” 


Washington, 
19 Cs 
10-17 iulie 
2009, 
Vladimir Tismaneanu 


MARXISMUL SI INTERNAŢIONALA 
A 
“I-A: 


Perioada Internaționalei a Il-a (1889-1914) poate fi 
numită fără nicio exagerare Vârsta de Aur a 
marxismului. Doctrina marxistă era suficient de bine 
definită pentru a constitui o şcoală de gândire 
distinctă, dar nu fusese atât de rigid codificată sau 
subordonată ortodoxiei dogmatice, încât să elimine 
orice dezbatere şi orice pledoarie pentru soluţii 
rivale la probleme tactice şi teoretice. 


Mişcarea marxistă nu poate fi cu siguranţă 
identificată nici în perioada Internaționalei a Il-a, nici 
într-un alt moment cu ideologia partidelor socialiste 
care aparţineau Internaționalei. Multiplele surse ale 
socialismului european nu dispăruseră, deşi păreau 
relativ nesemnificative prin comparaţie cu teoriile lui 
Marx, care păreau a fi universal aplicabile şi pe 
deplin coerente. Numai în Germania a fost posibil, în 
ciuda puternicei tradiţii lassalleaniste, să se creeze şi 
să se menţină multă vreme o ideologie coerentă 
bazată pe nişte premise marxiste sau pe ceea ce era, 
în mod general, privit în acest fel. Partidul francez 
condus de Guesde putea pretinde că reprezintă 
ortodoxia ideologică în măsura în care programul 
său fusese creat sub auspiciile lui Marx şi cu ajutorul 
acestuia, dar mişcarea socialistă franceză se afla, de 
un timp, într-o stare de dezordine, iar tradiţia 
marxistă era mai vie în anumite segmente ale 
mişcării decât în altele. În Austria, Rusia, Polonia, 
Italia, Spania, Belgia şi în orice altă ţară unde exista 
o mişcare socialistă a clasei muncitoare, ideologia 


acesteia era impregnată într-o oarecare măsură de 
marxism. Influenţa marxismului a fost mult mai 
redusă în Anglia, ţara în care fusese formulată 
doctrina ei fundamentală; socialismul britanic datora 
mult mai mult ideilor lui Owen, Bentham şi J.S. Mill. 
În Europa, în general, a fi socialist nu însemna în 
mod necesar a fi marxist, dar, cu excepţia Marii 
Britanii, teoria socialistă era, de obicei, opera unor 
oameni care se declarau marxişti, deşi fiecare dintre 
ei înţelegea altceva prin aceasta. Nu exista nicio 
distincţie clară între teoreticienii şi practicanţii 
socialismului; pe lângă teoreticieni, liderii de partid, 
ca Bebel, Guesde, Victor Adler şi Turati, care nu erau 
intelectuali şi nu aveau nicio ambiţie să dezvolte pe 
cont propriu teoria socialistă, erau totuşi oameni 
educați, care puteau lua parte cu uşurinţă la discuţii 
teoretice. Calibrul intelectual al liderilor de partid nu 
a mai atins niciodată un asemenea nivel nici printre 
social-democraţi, nici printre comunişti. Marxismul 
părea să fi atins apogeul său intelectual. Nu era 
religia unei secte izolate, ci ideologia unei mişcări 
politice puternice; pe de altă parte, nu avea 
mijloacele de a-şi anihila oponenții, iar necesităţile 
vieţii politice îl obligau să îşi apere poziţia în sfera 
teoretică. 

în consecinţă, pe scena intelectuală, marxismul 
părea o doctrină serioasă, pe care până şi adversarii 
săi o respectau. Avea apărători redutabili, precum 
Kautsky, Roşa Luxemburg, Plehanov, Bernstein, 
Lenin, Jaures, Max Adler, Bauer, Hilferding, 
Labriola, Pannekoek, Vandervelde şi Cunow, dar şi 
critici eminenti, precum Croce, Sombart, Masaryk, 
Simmel, Stammler, Gentile, Bohm-Bawerk şi Peter 
Struve. Influenta sa se extindea dincolo de cercul 
imediat al fidelilor, atingând istorici, economişti şi 
sociologi care nu profesau marxismul în întregul său, 
dar care adoptau anumite idei şi categorii marxiste. 

Principalele caracteristici ale marxismului erau, 
desigur, asociate cu situaţia lui socială şi cu funcţia 
sa politică. Existau mai mulţi factori care contribuiau 
la dezvoltarea sa ca ideologie a mişcării 
muncitoreşti, dar în acelaşi timp, pe măsură ce 
dezvoltarea lui a fost afectată de presiunile politice 


ale timpului, scopul său a fost, în anumite privinţe, 
limitat. Sfertul de secol al Internaționalei a ILa a 
asistat la publicarea multor lucrări teoretice 
importante despre problemele generale ale 
materialismului istoric, interpretarea marxistă a 
diferitelor evenimente şi epoci istorice şi despre 
economia imperialismului. A luat naştere o scoală 
marxistă de estetică şi critică de artă 


(Plehanov, Lafargue, Mehring, Clara Zetkin ŞI 
Henriette Roland Holst) şi au fost publicate lucrări 
cu privire la teoria religiei şi etnologie (Cunow, 
Krzywicki şi  Kelles-Krauz). Nu exista însă o 
efervescenţă similară în domeniile care aparţineau 
mai strict filosofici, ca epistemologia şi antropologia. 
Cei care se considerau marxişti pot fi împărţiţi în 
două grupuri, în funcţie de atitudinea faţă de 
premisele filosofice ale marxismului. Unul dintre 
grupuri considera că marxismul este o teorie a 
dezvoltării sociale şi în special a societăţii capitaliste 
şi a prăbuşirii sale inevitabile şi că această teorie 
putea fi suplimentată şi îmbogăţită fără dificultăţi de 
coerenţă cu alte doctrine filosofice provenite din 
surse diferite, în special kantianismul şi pozitivismul. 
În consecinţă, ei încercau să asocieze materialismul 
istoric cu etica de tip kantian (cum s-a întâmplat în 
socialismul etic) sau cu epistemologia 
empiriocriticistă (de exemplu, adepţii ruşi ai lui 
Mach şi Friedrich Adler). Totuşi, majoritatea 
ortodoxă considera că doctrina marxistă conţinea în 
sine răspunsurile la toate sau la aproape toate 
problemele filosofici, şi că lucrările lui Engels, în 
special AntiDuhring şi Ludwig Feuerbach, erau 
completările fireşti ale teoriilor economice şi 
sociologice ale lui Marx. Cei care priveau marxismul 
ca pe un ansamblu teoretic uniform şi distinct - de 
exemplu, Kautsky, Plehanov şi Lenin - nu au adăugat 
prea mult filosofici la modă a lui Engels, fiind în 
general mulţumiţi să repete ca un ecou concluziile 
sale sumare sau să le aplice la critica noilor tendinţe 
idealiste. După moartea lui Engels,  socialiştii 
germani au publicat multe dintre lucrările lui Marx 
care nu erau cunoscute încă, dar şi Teoria 
plusvalorii, o parte din Ideologia germană, 


corespondenţa cu Engels şi cu alţii şi lucrarea sa de 
doctorat, însă alte texte de mare valoare filosofică au 
rămas nepublicate, de exemplu Manuscrisele de la 
Paris, din 1844, Critica filosofici hegeliene a 
dreptului şi Grundrisse. Sorel şi Brzozowski, între 
alţii, au încercat să distingă materialismul lui Engels 
de antropologia Iui Marx, dar aceste încercări nu au 
aparţinut principalului curent marxist şi nu au jucat 
niciun rol decisiv. În general, marxismul privit ca 
teorie filosofică generală a rămas, aşadar, literă 
moartă sau a luat forma eclectismului, în pofida 
vastului corpus al literaturii care interpreta 
premisele materialismului istoric. Tezele lui 
Feuerbach erau cunoscute şi citate, dar mai degrabă 
ca exemple de retorică decât ca argumente demne 
de a fi analizate. Categorii ca „alienarea”, 
„reificarea” şi „praxisul”, care sunt folosite astăzi 
atât de frecvent, abia dacă au fost menționate în 
literatura marxistă. 

Internaționala a Il-a nu a fost o organizaţie 
uniformă, centralizată, cu un corp doctrinar elaborat 
şi recunoscut de toţi membrii sai, ci mai degrabă o 
federaţie liberă de partide şi sindicate care lucrau 
separat, deşi erau unite de credinţa lor comună în 
socialism. Cu toate acestea, Internaționala părea să 
fie prima întruchipare autentică a visului lui Marx, 
care era şi cel al lui Lassalle, de a conjuga teoria 
socialistă cu mişcarea muncitorească, lupta de clasă 
cu analiza ştiinţifică a proceselor sociale, două 
fenomene cu origini diferite, condamnate la 
neputinţă dacă nu ar reuşi să atingă această 
simbioză sau identitate. Deşi tradiţiile nemarxiste ale 
socialismului nu îşi 


influen (lassalleanismul Germani 
proudhonismul şi blanquismul în Franţa, anarhismul 
în Spania şi Italia, utilitarismul în Marea Britanic), 
marxismul a fost cel care a oferit forma dominantă a 
mişcării muncitoreşti şi adevărata ideologie a 
proletariatului. Spre deosebire de Internaționala |, 
care fusese mai degrabă un centru ideologic decât o 
organizaţie a mişcării muncitoreşti, Internaționala a 
ITa era o adunare a partidelor care reprezentau 
masele. 

Ce însemna totuşi a fi marxist în cei douăzeci şi 

cinci de ani. ' 

care au precedat Primul Război Mondial? În raport 
cu stereotipurile acelei perioade, noțiunea de 
„marxism” poate fi definită cel mai uşor enumerând 
anumite idei clasice care îi distingeau pe marxişti de 
adepţii formelor utopice de socialism şi anarhism şi, 
a fortiori, de doctrinele liberale şi creştine. Un 
marxist era o persoană care accepta următoarele 
enunţuri. 

Tendinţele societății capitaliste, în special 
concentrarea capitalului, au stimulat tendinţa 
naturală a procesului istoric câtre socialism, care 
este fie consecinţa inevitabilă, fie consecinţa cea mai 
probabilă a procesului de acumulare. 

Socialismul implică proprietatea publică asupra 
mijloacelor de producţie şi, prin aceasta, abolirea 
exploatării şi a venitului necuvenit, a privilegiilor şi 
inegalităţii care derivă din distribuţia inegală a 
averii. Nu trebuie să existe nicio discriminare de 
rasă, naţionalitate, sex sau religie şi nici armate 
permanente. Trebuie să existe şanse egale pentru 
educaţie, libertate democratică pentru toţi, libertate 
de expresie şi de asociere, o reprezentare populară 
la toate nivelurile şi un vast sistem de asistentă 
socială. 

Socialismul este în interesul întregii umanităţi şi va 
face posibilă dezvoltarea universală a culturii şi a 
bunăstării, dar purtătorul de stindard în lupta pentru 
socialism este clasa muncitoare, ca un producător 
direct al tuturor valorilor esenţiale, fiind şi clasa cea 
mai puternic şi direct interesată în abolirea muncii 
salariate. 


Progresul câtre socialism necesită lupta politică şi 
economică a întregului proletariat, care trebuie să se 
bată pentru îmbunătăţirea cât mai rapidă a poziţiei 
sale în sistemul capitalist şi care trebuie să se 
folosească de toate formele politice, mai ales de cele 
parlamentare; în lupta pentru socialism, proletariatul 
trebuie să se organizeze în partide politice 
independente. 

Capitalismul nu poate fi modificat radical prin 
acumularea de reforme, iar consecinţele catastrofale 
ca recesiunea economică, sărăcia şi şomajul sunt 
inevitabile. Cu toate acestea, proletariatul trebuie să 
lupte pentru reforme care să vizeze legislaţia muncii, 
instituţiile democratice şi salariile mai mari dat fiind 
faptul că acestea fac condiţiile de viaţă mai 
suportabile şi oferă, în acelaşi timp, o deprindere cu 
solidaritatea de clasă şi cu tehnica bătăliilor pe care 
va trebui să le ducă. 

Capitalismul va fi, în cele din urmă, înlăturat de 
revoluţie, atunci când condiţiile economice din 
capitalism şi conştiinţa de clasă a proletariatului vor 
fi pregătite pentru asta. Revoluţia nu este totuşi un 
coup d'etat care trebuie înfăptuit de o mână de 
conspiratori, ci trebuie să fie opera unei majorităţi 
covârşitoare a populaţiei muncitoare. 

Interesele proletariatului sunt identice la scară 
mondială, iar revoluţia socialistă va sosi ca un 
eveniment internaţional, cel puţin în societăţile 
avansate industrial. 

în istoria umanităţii, progresul tehnic este factorul 
decisiv pentru producerea unor schimbări în 
structura de clasă, iar aceste schimbări determină 
caracteristicile principale ale instituţiilor politice şi 
ale ideologiei dominante. 

Socialismul nu este doar un program politic, ci şi o 
concepţie despre lume bazată pe premisa că 
realitatea poate fi supusă analizei ştiinţifice. Numai 
observaţia raţională poate revela natura lumii şi 
sensul istoriei. Doctrinele religioase şi spiritualiste 
sunt expresia unei conştiinţe „mistificate” şi sunt 
destinate să dispară în momentul în care vor fi 
abolite exploatarea şi antagonismul de clasă. Lumea 
este supusă legilor naturale, şi nu vreunui fel de 


Providenţă; omul este o operă a naturii şi trebuie 
studiat ca atare, chiar dacă regulile care îl 
guvernează nu pot fi reduse pur şi simplu la cele ale 
universului preuman. 


x x x 


Principalele trăsături ale doctrinei marxiste, 
formulate în acest fel, erau totuşi susceptibile de 
importante diferenţe de interpretare, care, în 
anumite condiţii, au dus la formarea în cadrul 
marxismului a unor mişcări politice şi a unor poziţii 
teoretice care se confruntau între ele cu o ostilitate 
radicală. În cadrul definiţiei generale, era posibilă 
susţinerea unor perspective foarte diferite, cum ar fi, 
de exemplu, cele legate de gradul de validitate a 
materialismului istoric sau de relaţia dintre „bază” şi 
„suprastructură”. Socialismul poate fi privit fie drept 
„ceva care este inevitabil în mod natural”, fie ca o 
posibilitate care aparține tendinței istorice a 
economiei capitaliste. Lupta pentru reformă poate fi 
tratată ca o valoare în sine sau ca o pregătire pentru 
revoluţia care urmează. Era posibil să susţii 
exclusivismul politic al partidelor socialiste sau sa 
admiţi, dimpotrivă, cu o libertate mai mare sau mai 
mică, legitimitatea alianțelor de diferite tipuri cu 
mişcările nonsocialistc. Revoluţia putea fi imaginată 
fie ca un război civil, fie ca rezultatul presiunii 
nonviolente exercitate de majoritate. Era posibil să 
susţii fie că o concepţie socialistă despre lume este 
un sistem atotcuprinzător şi autonom care oferă un 
răspuns tuturor problemelor filosofice importante, fie 
că analiza filosofică poate prelua în libertate ceva din 
gândirea premarxistă sau nonmarxistă cu privire la 
probleme cărora marxismul nu le-a oferit un răspuns 
decisiv. 

Toate aceste diferenţe aveau o mare importanţă în 
definirea obiectivelor şi politicilor partidelor 
socialiste. Aceste partide nu erau doar nişte grupuri 
de discuţie, ci trebuiau să ia şi multe decizii practice. 
Ele erau în mod constant confruntate cu situaţii care 
nu fuseseră „prevăzute” de doctrina lui Marx; acest 
fapt le obliga să tragă unele concluzii particulare din 


principiile maestrului, fără a reuşi întotdeauna să 
cadă de acord asupra modului în care ar fi trebuit să 
facă asta. 

Din punct de vedere doctrinar, cele mai importante 
etape ale dezvoltării teoretice a Internaționalei a Il-a 
pot fi reduse la trei: lupta împotriva anarhismului şi 
revizionismului în prima etapă şi, respectiv, în cea 
de-a doua etapă, precum şi conflictul dintre 
ortodoxie şi aripa de stânga, după Revoluţia Rusă de 
la 1905. Din punctul de vedere al destinului 
marxismului şi al mişcării socialiste, conflictul 
decisiv a fost, desigur, cel vizând revizionismul şi 
toate  ramificaţiile sale. (în aceste precizări 
introductive nu luăm în calcul Rusia, care necesită o 
abordare separată mai atenta.) 

Cele mai importante caracteristici ale situaţiei 
europene care au afectat dezvoltarea gândirii 
socialiste în timpul Internaționalei a Il-a pot fi 
rezumate, pe scurt, ca fiind: îndepărtarea de 
liberalism în ideologie şi în practica economică; 
democratizarea instituțiilor politice, mai ales 
introducerea sufragiului egal şi universal în multe 
tari europene; expansiunea economică a Europei de 
Vest şi sporirea tendințelor imperialiste. 

Declinul liberalismului se manifesta vizibil, înainte 
de toate, în abandonarea a două principii 
fundamentale pentru filosofia socială liberală. Primul 
dintre ele afirma că principala funcţie a instituțiilor 
statului era de a proteja siguranţa, libertatea şi 
proprietatea individului; problemele legate de 
producţie şi schimb se află în afara zonei lor de 
competență şi ar trebui lăsate în seama inițiativei 
private, care oferă cele mai bune asigurări de 
prosperitate. Cel de-al doilea principiu, mai exact 
decât primul, afirma că relaţia dintre angajator şi 
salariat era un tip special de contract liber între 
indivizi liberi şi că trebuie să fie supusă legilor 
privitoare la asemenea contracte; era o încălcare a 
libertăţii ca legea să intervină în acordurile de 
muncă sau ca sindicatele să exercite presiuni 
colective asupra angajatorilor pentru a îmbunătăţi 
condiţiile de muncă. Aceste două principii, 
exprimând ceea ce poate fi numit „doctrina pură a 


capitalismului şi a competiţiei libere”, mai aveau 
puţini susţinători în ultimii ani ai secolului al XIX-lea. 
Acest fapt era, în parte, rezultatul propagandei 
socialiste şi, în parte, era datorat schimbărilor din 
economia mondială care făcuseră nefunctional 
idealul unui liber 


schimb lipsit de orice restricţii. Ideile socialiste 
distruseseră ficţiunea că angajatorul şi salariatul se 
întâlnesc pe picior de egalitate, iar cei mai mulţi 
teoreticieni liberali abandonaseră complet această 
idee. S-a recunoscut, ca urmare, că instituţiile 
legislative aveau dreptul şi datoria să reglementeze 
sistemul contractelor de muncă şi să restrângă 
anumite forme de exploatare şi a fost acceptat şi 
dreptul muncitorilor de a forma asociaţii pentru 
apărarea colectivă a intereselor lor în faţa 
angajatorilor. 

Recunoaşterea principiului intervenţiei statale 
între muncitori şi angajatori şi a posibilităţii de a 
exercita o presiune prin intermediul unor instituţii 
legislative alese liber a confruntat partidele 
socialiste din Europa de Vest cu o situaţie pentru 
care strategia marxistă nu oferea niciun răspuns 
clar. Dacă  socialiştii deveneau membri ai 
parlamentelor burgheze şi contribuiau la adoptarea 
unor legi în interesul clasei muncitoare, nu 
participau ei oare la reformarea capitalismului? 
Anarhiştii i-au acuzat că, făcând acest lucru, au 
recunoscut, implicit, că sistemul capitalist era 
remediabil, deşi Marx afirmase contrariul. 

Marxiştii ortodocşi au răspuns acestei acuze 
spunând că sistemul capitalist nu poate fi reformat în 
sensul de a înceta să mai fie capitalism, evoluând 
spre o ordine socialistă, dar că lupta pentru 
îmbunătăţirea situaţiei muncitorilor în capitalism era 
esenţială pentru dezvoltarea conştiinţei lor de clasă. 
Lăsati la mila capitaliştilor, lipsiţi de educaţie şi 
epuizați de muncă, muncitorii nu vor fi niciodată 
capabili să-şi joace rolul în revoluţia socialistă. 

Dilema cea mai acută privea mai ales alianțele 
temporare cu grupurile parlamentare nonsocialiste. 
Dacă socialiştii ar fi refuzat, din principiu, orice 
asociere cu partidele de centru, ar fi pierdut orice 


speranţă de a obţine concesii în favoarea clasei 
muncitoare şi ar fi permis avantajul conservatorilor 
şi al dreptei. Dar, dacă acceptau un asemenea tip de 
asociere, însemna că stabileau relaţii de cooperare 
cu burghezia în vederea îmbunătăţirii sistemului 
capitalist, tocind astfel ascuţişul antagonismului de 
clasă. În ţări ca Rusia, unde sistemul parlamentar fie 
nu exista, fie era prea slab din punctul de vedere al 
socialiştilor, nu apărea o asemenea problemă; 
parlamentul putea fi un aliat apropiat numai în 
scopurile propagandei, fără a putea fi un mijloc 
eficace de reformă sociala. Dar acolo unde asemenea 
reforme s-au dovedit posibile, era greu de trasat o 
linie între lupta pentru îmbunătăţirea condiţiilor şi 
„reformism” în sens peiorativ. Anarhiştii susțineau că 
orice formă de acţiune politică, mai ales cele din 
parlament, demoraliza muncitorii, sugerându-le că se 
producea o schimbare în bine a capitalismului; 
distincţia care putea fi trasată între un partid 
burghez şi un altfel de partid ascundea de proletariat 
clivajul fundamental dintre clase ostile. Ortodocşii au 
răspuns acestei afirmaţii spunând că nu era 
indiferent pentru viitorul socialismului dacă 
muncitorii trăiau într-un imperiu, o tiranie sau o 
republică. Nu era contrar luptei de clasă sa aperi 
republicanismul şi democraţia burgheze împotriva 
forţelor reacționare, a clericalismului şi a clicilor 
militare; o republică burgheză nu poate duce prin ea 
însăşi la bun sfârşit programul socialist, dar oferă 
condiţii mai bune pentru ca proletariatul să-şi poată 
continua lupta. 

Istoria mişcării socialiste este istoria unei 
dezbateri continue între aceste două puncte de 
vedere. Fiecare parte putea gasi afirmaţii ale lui 
Marx care să îi justifice atitudinea. Dacă se susţinea 
că proletariatul nu aparţine societăţii burgheze şi că 
acesta nu o poate schimba în bine, putând numai să 
o distrugă, că legile naturale ale producţiei 
capitaliste funcţionează împotriva muncitorilor şi că 
această stare de fapt nu poate fi modificată, aşa cum 
obiectele fizice nu pot fi determinate să cadă în sus, 
în loc să cadă în jos, atunci orice luptă pentru 
reformă, orice alianţă parlamentară temporară şi 


orice distincţie între un partid burghez şi un alt fel 
de partid sunt o trădare a proletariatului şi o 
abandonare a revoluţiei. Dar, pe de altă parte, nu a 
respins oare Marx în mod explicit credinţa lui 
Lassalle că toate clasele neproletare formează o 
singură masă reacționară? Nu a aprobat el oare 
lupta proletariatului pentru drepturi democratice şi 
reglementarea condiţiilor de muncă, deci nu pentru 
o revoluţie totală, şi nu a condamnat el principiul 
absurd „cu cât mai rău, cu atât mai bine”? 

Anarhiştii, în special anarho-sindicaliştii, au 
respins tacticile parlamentare şi orice idee de a 
reforma capitalismul sau de a negocia cu burghezia. 
Generaţia mai vârstnică de socialişti ortodocşi, 
precum  Guesde, şi tânăra stângă germană au 
acceptat nevoia de acţiune politică, opunându-se însă 
alianțelor temporare; aceştia nu priveau lupta pentru 
reformă ca valoroasă în sine, ci numai în vederea 
scopului ultim. Ortodocşii cu vederi de centru au 
acceptat alianțele politice cu condiţia ca partidul 
clasei muncitoare să rămână complet independent şi 
au admis că lupta pentru obiective pe termen scurt 
era valabilă în sine. Aripa de dreapta (Jaures, Turati), 
pe lângă faptul că era pregătită să cadă de acord cu 
oricine în vederea interesului imediat al 
proletariatului, privea reformele din societatea 
capitalistă ca având o semnificaţie socialistă, pentru 
că inserau elemente socialiste în sânul unei realităţi 
burgheze. Exista o ruptură clară între sindicalişti şi 
restul mişcării şi între socialismul lui Jaures şi poziţia 
ortodoxă. între şcolile de gândire intermediare, 
graniţele erau mai fluide şi se făceau simtite numai 
în anumite controverse ocazionale. 


Pe parcursul existenţei sale, Internaționala a ILa a 
fost dominată de social. 
democraţia germană. Mişcarea socialistă germană 
era cea mai numeroasă şi mai uniformă, fiind şi cea 
mai bine pregătită din punct de vedere doctrinar. 
Partidul lui Lassalle, fondat în 1863, sa bucurat de o 
susţinere considerabilă din partea muncitorilor chiar 
şi după moartea fondatorului, dar nu a produs mari 
teoreticieni sau oameni de acţiune. Partidul a păstrat 
dogmatic viziunea fondatorului său, care credea că 


problema socială poate fi rezolvată prin crearea unor 
cooperative de producţie cu ajutorul statului şi prin 
eliminarea treptată a sistemului de muncă salariată. 
Lassalle credea că, pentru a atinge acest scop, clasa 
muncitoare ar fi trebuit mai întâi să obţină o 
majoritate parlamentară, iar această posibilitate 
părea atât de îndepărtată, încât programul partidului 
a ajuns să pară lipsit de conţinut practic. Un nou 
partid, Sozialdemokratische Arbeiterpartei (SDA), a 
fost creat în 1869 la Eisenach, sub conducerea lui 
August Bebel şi Wilhelm Liebknecht. Bebel (1840- 
1913) era strungar de meserie şi lucrase în tinereţe 
mai mulţi ani ca zilier, devenind apoi un tânăr 
membru activ al asociaţiei muncitorilor din Leipzig. 
Acolo, în 1864, La cunoscut pe Liebknecht (1826- 
1900), care a fost mentorul tânărului său prieten, pe 
care La initiât în teoria marxistă. Liebknecht locuise 
în străinătate mai 

mulţi ani, după Revoluţia din 1848; îi cunoscuse pe 
Marx şi Engels în Anglia şi adoptase teoriile lor 
sociale. Bebel şi Liebknecht au fost ulterior aleşi în 
Reichstag şi s-au opus războiului cu Franţa şi 
anexării Alsaciei şi Lorenei. Bebel nu era 


un teoretician, dar lucrarea sa principală, dacă lăsăm 
la o parte memoriile sale, intitulată Die Frau und der 
Sozialismus (Femeia în socialism, 1883), a fost citită 
cu pasiune de două sau trei generaţii de socialişti; 
importanţa ei a constat în faptul că a determinat 
întreaga mişcare socialistă să adopte cauza 
emancipării femeilor şi a drepturilor egale. Bebel s-a 
bucurat de autoritate morală în mişcarea socialistă 
germană şi europeană şi a dat dovadă de abilitate 
tactică în disputele din interiorul partidului. A fost 
preocupat în primul rând de apărarea unităţii 
(partinice), iar faptul că organizaţia de partid nu a 
suferit în timpul conflictului de mai târziu cu 
revizionismul s-a datorat, în principal, influenţei sale. 

În 1875, partidul lui Lassalle şi cel al lui Eisenach 
s-au unit la Gotha pentru a forma Partidul Socialist al 
Muncitorilor. Programul de la Gotha, criticat cu 
asprime de Marx, era un compromis între strategia 
lui Lassalle şi marxism, în care erau menținute 
principiile fundamentale ale celui dintâi; în practică, 


totuşi, influenţa marxismului devenea din ce în ce 
mai puternică. Nici Bebel, nici Liebknecht nu erau, 
prin natura lor, nişte doctrinari; ei au acceptat 
principiile fundamentale ale socialismului marxist 
fără a fi, însă, interesaţi de corectitudinea absolută a 
formulelor teoretice care nu aveau o aplicaţie 
imediată în lupta concretă. Ei credeau că socialismul 
va trimfa, în final, cu mijloace revoluţionare, dar 
aceasta era, mai curând, o speranţă generică decât o 
directivă politică. Ei au organizat mişcarea socialistă 
germană, creând o forţă puternică ce a devenit un 
exemplu pentru restul Europei. 

În 1878, Bismarck a folosit pretextul unui atentat 
la viaţa împăratului pentru a emite o lege de urgenţă 
care interzicea întâlnirile şi publicaţiile socialiste şi 
care dizolva organizaţiile locale de partid. Mulţi 
lideri au fost forţaţi să emigreze, dar partidul nu s-a 
dat bătut şi a reuşit să îşi menţină şi chiar să Îşi 
extindă influenţa. În acest moment, Kautsky a fondat 
la Stuttgart publicaţia lunară Die Neue Zeit, aparent 
ca pe o iniţiativă privată, care a devenit un punct de 
referinţă pentru întreaga mişcare marxistă 
europeană. La Zurich, Bernstein edita 
Sozialdemokrat, o publicaţie mai puţin teoretică care 
a devenit unul dintre principalele organe ale vieţii de 
partid în timpul perioadei de represiune. Legea 
antisocialistă a fost abrogată în 1890 şi, în acel an, 
partidul a obţinut Ia alegeri un milion şi jumătate de 
voturi şi 35 de locuri în Reichstag. în anul următor, 
Congresul de la Erfurt a adoptat un nou program 
trasat de Kautsky şi Bernstein; acesta a fost purificat 
de lassalleanism, reflectând în mod fidel doctrina 


marxistă, în versiunea ei aprobată de Engels. Acest 
program susţinea că va avea loc o concentrare tot 
mai mare a capitalului care îi va scoate din 
competiţie pe micii întreprinzători şi va intensifica 
lupta de clasă. Programul economice şi 

vorbea despre exploatarea proletariatului, 
incompatibilitatea crescândă între proprietatea 
privată asupra mijloacelor de producţie şi utilizarea 
eficientă a tehnologiei existente. Programul a stabilit 
că era necesară o luptă pentru reforme, ca o 
pregătire pentru revoluția care va determina 
socializarea proprietăţii şi subordonarea întregii 
producţii faţă de nevoile sociale. El a subliniat şi 
unitatea intereselor proletariatului la scară 
mondială. O a doua secţiune a programului se ocupa 
de obiective practice: sufragiul universal şi egal, 
votul secret direct, reprezentarea proporţională, 
înlocuirea armatei permanente cu o miliţie a 
poporului, libertatea de exprimare şi de asociere, 
gratuită, tratarea religiei ca pe o chestiune privată, 
asistenţă legală gratuită, alegerea judecătorilor şi a 
magistraţilor, abolirea pedepsei cu moartea, 
îngrijirea medicală gratuită, impozitare progresivă, 
ziua de muncă de opt ore, interzicerea muncii 
copiilor până la paisprezece ani, supravegherea 
condiţiilor de muncă. 

Curând, a devenit evident că relaţia dintre partea 
practică a programului şi cea teoretică nu era deloc 
clară. Disputa dintre ortodocşi şi revizionişti poate fi 
redusă la această întrebare: care dintre părţile 
Programului de la Erfurt exprima cu adevărat 
viziunea şi politica partidului? 

Cel de-al doilea stâlp al Internaționalei a fost 
Franţa. Socialismul francez avea o tradiţie mai 
bogată şi mai variată decât cel german, fiind însă, 
din acest motiv, mai ameninţat de disputele 
ideologice, iar doctrina marxistă nu s-a bucurat 
niciodată de o poziţie dominantă aici. Partidul 
Muncitoresc Francez condus de Guesde avea unele 
afinități fundamentale cu social-democraţia germană. 
Jules Guesde (1845-1922, pe numele real, Jules 
Bazile) a crescut în timpul celui de Al Doilea Imperiu, 
pe care l-a detestat încă din copilărie, devenind 


repede republican şi ateu. Din 1867, a lucrat ca 
jurnalist la diferite publicaţii republicane, iar în 1870 
a contribuit la fondarea ziarului Les Droits de 
l'Homme, o publicaţie democratică, deşi nu 
socialistă. Condamnat la închisoare pentru cinci ani, 
pentru că susţinuse Comuna, a fugit în Elveţia, unde 
a întâlnit grupuri bakuniniste şi a răspândit idei 
anarhiste în rândul imigranţilor francezi. Era încă 
anarhist în timpul şederii sale la Roma şi la Milano, 
între 1872 şi 1876, dar, la întoarcerea sa în Franţa, a 
devenit marxist şi principalul fondator al partidului 
întemeiat pe baza doctrinei marxiste. în 1877 şi 
1878, în Franţa au fost organizate două congrese ale 
muncitorilor, ambele dominate de tendinţe 
reformiste. Cel de-al treilea, care a avut loc la 
Marsilia în octombrie 1879, a adoptat principalele 
premise ale socialismului marxist şi a decis crearea 
unui partid al muncitorilor. în mai 18680, Guesde a 
fost la Londra pentru a discuta programul partidului 
cu Marx, Engels şi Lafargue. Acest document, căruia 
Marx însuşi i-a scris introducerea teoretică, era mai 
puţin elaborat decât Programul de la Erfurt, dar 
susţinea obiective practice similare. A fost adoptat 
cu amendamente minore la Congresul de la Le 
Havre, în noiembrie 1880, dar, curând, a devenit 
evident că partidul nu era deloc unanim în privinţa 
interpretării sale. Unii membri susțineau că partidul 
ar trebui să îşi ajusteze programul la posibilităţile 
reale şi să îşi stabilească doar obiective care pot fi 
îndeplinite în viitorul apropiat; aceşti membri au fost 
numiţi  „posibilişti” de câtre  opozanţii lor 
revoluționari, pe care ei îi numeau, în replică, 
„imposibilişti”. Cel dintâi grup nu era interesat de 
acţiunea directă în vederea „scopului ultim”, ci 
prefera să se concentreze asupra problemele locale 
şi municipale, pe care le considera domeniul potrivit 
pentru activitatea partidului. O ruptură s-a produs în 
1881—1882: membrii Partidului Muncitoresc 
Francez al lui Guesde au adoptat poziţia care 
presupunea aşteptarea unei revoluţii globale care 
avea să înlăture capitalismul, în timp ce posibiliştii 
reuniți în Partidul Socialist Francez s-au orientat 
spre obiective imediate. Primii subliniau caracterul 


pur proletar al mişcării şi se opuneau alianțelor cu 
radicalii nonsocialişti, iar ultimii doreau să îşi 
sporească influenţa în rândul micii burghezii şi erau 
gata să încheie orice fel de alianţă tactică locală. A 
fost înfiinţat apoi un nou grup de posibilişti condus 
de Jean Allemane, care era, în mod esenţial, un 
revoluţionar, deşi într-o manieră mai apropiată de 
Proudhon decât de Marx; spre deosebire de cei care 
il urmau pe Guesde, acest grup nu credea în 
eficacitatea acţiunii politice, opunându-se, însă, în 
acelaşi timp, şi reformismului pur al posibiliştilor. 
între timp, Blanqui şi-a format un grup propriu, 
condus după moartea sa, din 1881, de Edouard 
Vaillant. Grupul blanquist s-a alăturat în cele din 
urmă guesdiştilor, dar Vaillant a continuat să susţină 
apăsat distincţia dintre el şi marxişti. În afara 
acestor patru grupuri, au mai apărut ulterior şi 
socialişti independenţi ca Jaures şi Millerand. 

La începutul secolului al XX-lea, socialismul 
francez era împărţit în trei mari curente: Partidul 
Socialist Francez, avându-l pe Jaures ca principal 
ideolog, Partidul Socialist al Franţei (guesdişti şi 
blanquişti) şi sindicaliştii. Guesdiştii erau preocupaţi 
de puritatea proletară şi se opuneau înțelegerilor 
tactice cu partidele nonsocialiste sau intervenţiei în 
disputele din interiorul taberei burgheze. Ei nu 
credeau în valoarea acţiunii reformiste şi respingeau 
ferm ideea că o reforma în cadrul sistemului burghez 
poate avea vreo însemnătate pentru socialism. Pe de 
altă parte, Jaures şi cei care îl urmau, deşi priveau 
tranziţia spre socialism prin intermediul revolutiei, 
credeau că anumite instituţii socialiste pot fi create 
şi menținute şi în societatea burgheza dat fiind că 
socialismul nu era o negare a republicanismului, ci o 
dezvoltare a principiilor sale. Ei erau dispuşi şi să 
încheie alianţe cu forţele nonsocialiste pentru a 
sprijini orice cauză apărată în acel moment de 
socialişti. Sindicaliştii, gruparea cel mai puţin 
importantă dintre cele trei, se opuneau din principiu 
oricărei activităţi politice şi, în special, acţiunii 
parlamentare. Periodicul lor, Mouvement Socialiste, 
a fost editat din 1899 până în 1914 de Hubert 
Lagardelle, iar principalul ideolog al mişcării, care a 


rămas mereu în afara ei, era Georges Sorel. 
Grupurile Guesde şi Jaures sau unit în 1905, iară 
însă ca acest lucru să pună capăt diferenţelor 
ideologice din cadrul socialismului francez. 

Cu toate acestea, în timpul Internaționalei a Il-a, 
marxismul nu a produs niciun teoretician important 
în Franţa. Guesde nu era un învăţat, iar Lafargue, cel 
mai „clasic” marxist francez, era mai curând cineva 
care  populariza ideile decât un gânditor 
independent. Jaures şi Sorel, oameni cu un scris 
original, puteau fi numiţi marxişti numai într-un sens 
larg; amândoi au influenţat însă viaţa intelectuală 
franceză prin interpretările lor la marxism, precum şi 
în alte moduri. 

Socialismul britanic nu a fost, cum am mai 
observat, influenţat de doctrina marxistă. Intr-un 
sens strict, în fundamentele ideologice ale 
fabianismului nu există nimic care să poată fi numit 
marxist. Fabian Essays in Socialism (Eseuri fabiene 
despre socialism, 1899), lucrarea care a stabilit 
principalele teme ale socialismului britanic pentru 
mai multe generații, conținea un program de reformă 
care era fie contrar teoriei marxiste, fie înrădăcinat 
în principii preluate din arsenalul obişnuit al 
socialismului secolului al XIX-lea. Fabienii nu erau 
interesați de filosofia socială decât în măsura în care 
aceasta era legată în mod direct de reforme fezabile. 
Principalele lor idealuri erau egalitatea şi 
planificarea economică raţională; ei credeau că 
acestea pot fi înfăptuite prin presiune democratică în 
cadrul instituțiilor politice existente şi prin 
îmbunătățirea constantă a acestora. Ei acceptau că 
fenomenul concentrării capitalului a creat 
precondiţiile economice naturale ale socialismului, 
dar credeau că reforma socială şi limitarea treptată a 
venitului necuvenit vor permite trecerea la socialism 
fără distrugerea revoluţionară a statului existent în 
acel moment. Se pare că, în decursul timpului, ideea 
organizării sociale raţionale şi ştiinţifice, precum şi 
cea a eficienţei economice, s-au impus în ideologia 
mişcării fabiene, în detrimentul valorilor 
democratice. în pofida importanţei majore a mişcării 
britanice pentru istoria socialismului, aceasta nu a 


contribuit în mod semnificativ, în această perioadă, 
la dezvoltarea doctrinei marxiste; o excepţie este, 
desigur, rolul britanic în formarea revizionismului 
european. 

Mişcarea socialistă belgiană era mai marxistă 
decât cea britanică, dar, sub aspect doctrinar, era 
mai puţin sistematică decât cea germană. Partidul 
Muncitoresc Belgian, format în 1885, îl avea ca 
principal teoretician pe Emile Vandervelde (1866— 
1938), preşedintele Internaționalei între 1900 şi 
1914. El se considera un marxist, socotindu-se însă 
îndreptăţit să se îndepărteze de anumite aspecte ale 
teoriei pe care le considera doctrinare; Plehanov, de 
pildă, nega complet faptul că ar fi fost un marxist. 
Dar Vandervelde nu era unul dintre acei lideri des 
întâlniți în Internaționala a Il-a interesaţi de doctrină 
numai 
pentru relaţia ei directă cu acţiunea politică şi 
reformistă. Dimpotrivă, el se lupta să obţină o 
concepţie despre lume „integrală” şi regreta că 
socialismul, spre deosebire de catolicism, nu 
dezvoltase o asemenea concepţie. în L'/dealisme 
dans le marxisme (1905), el a dat o interpretare 
foarte liberă materialismului istoric, reţinând doar 
ideea generală a „influenţei reciproce” a tuturor 
circumstanțelor istorice tehnice, economice, politice 
şi spirituale, o poziţie pe care aproape oricine o 
accepta în acel timp, dar care nu lăsa niciun loc 
pentru monismul marxist. Vandervelde a susţinut, pe 
urmele lui Croce, şi că termenul de „materialism 
istoric” era înşelător. Niciun tip de schimbare 
istorică nu era în mod absolut anterioară alteia, iar 
în diferite circumstanţe, tipuri diferite de schimbare 
puteau oferi impulsul iniţial. Procesele demografice 
sau schimbările mediului geografic pot influenţa prin 
ele însele procesele sociale. Nu considera adevărat 
nici că fenomenele spirituale sunt numai o 
consecinţă a schimbărilor din structura economică; 
ele nu pot să existe în afara structurii, la fel cum o 
plantă are nevoie de sol pentru a putea creşte, dar 
este absurd să crezi că solul ar fi, din acest motiv, 
cauza plantei. Considera că dezvoltarea tehnică este 
influenţată, la rândul ei, de activitatea intelectuală a 


omului, care este un fenomen spiritual. Factorii 
morali jucau la el un rol independent în schimbarea 
istorică: Marx şi Engels au fost animați, în atacul lor 
la adresa capitalismului, de unele consideraţii 
morale. Materialismul istoric era, în viziunea lui, un 
instrument util în căutarea cauzelor ascunse ale 
ideilor şi instituţiilor sociale, dar 

considera greşit să îl priveşti ca pe singura cauză a 
întregului proces istoric. Argumentând în acest mod, 
Vandervelde a respins aspectul determinist al 
doctrinei, acceptând în acelaşi timp că tendinţa 
generală a economiei capitaliste mergea câtre 
socializarea industriei. Aceasta nu înseamnă că el 
accepta teoria „creşterii sărăciei” sau teoria 
socialismului care necesită transferul întregii 
producţii în proprietatea publică sau teoria 
caracterului inevitabil al revoluţiei. Dimpotrivă, toate 
semnele indicau că, după el, socialismul se va 
extinde treptat, în moduri diferite şi în forme nu 
neapărat identice peste tot. 

Socializarea nu era identică la el cu naţionalizarea; 
unul dintre elementele centrale ale socializării era 
eliminarea treptată a autorităţii politice centralizate 
în stat. Dezvoltarea socialismului putea fi sprijinită 
mai curând de grupuri locale şi de forme de 
autoguvernare care permiteau un control social real 
asupra procesului de producţie. 

Vandervelde nu a fost un teoretician de marcă, iar 
viziunea lui asupra problemelor teoretice era, de 
obicei, superficială şi bazată pe locuri comune. în 
politică, el a fost probabil mai apropiat de Jaures, 
fără a avea calităţile retorice şi analitice ale acestuia. 

Mişcarea socialistă austriacă a fost, după cea 
germană, cea mai activă sub aspect teoretic. Partidul 
Social Democrat creat în 1888 a fost condus mult 
timp de Victor Adler (1852—1918), care era medic 
de profesie. Acesta nu a fost un teoretician original, 
iar în privinţa chestiunilor importante a adoptat, de 
regulă, o poziţie apropiată de esenţa ortodoxiei 
germane. Marea realizare a partidului austriac a fost 
legalizarea  sufragiului universal în 1907, un 
eveniment care a fost sprijinit în mare parte şi de 
contextul Revoluţiei Ruse. în monarhia 


multinațională a Habsburgilor, sociahdemocraţii 
trebuiau să se confrunte permanent cu conflictele 
dintre naţionalităţi atât în stat, cât şi în partid, ceea 
ce a făcut ca şi ideologii partidului să se ocupe pe 
larg de analizarea problemei naţionale din punct de 
vedere marxist. Cele mai cunoscute lucrări pe 
această temă sunt cele ale lui Otto Bauer şi Karl 
Renner. Ambii erau lideri ai aşa-numitului austro- 
marxism, o mişcare care îi includea şi pe Max Adler, 
Rudolf Hilferding, Gustav Eckstein şi pe fiul lui 
Adler, Friedrich. Austro-marxiştii au produs lucrari 
teoretice importante care, în marea lor parte, erau 
privite cu neîncredere de ortodocşi, pentru că 
refuzau să înţeleagă marxismul ca pe un sistem 
atotcuprinzător şi nu ezitau să îl combine cu alte 
surse; ei au încercat (şi nu au fost singurii care au 
făcut asta) mai ales să încorporeze categoriile 
morale şi  epistemologice kantiene în filosofía 
marxistă a istoriei. Cei mai mulţi dintre ei aparţineau 
generaţiei născute după 1870, care îi includea şi pe 
Lenin, Trotki, Rosa Luxemburg şi pe mulţi alţi lideri 
ai socialismului rus. Această generaţie nu a reuşit să 
producă marxişti ortodocşi de talia lui Kautsky, 
Plehanov, Lafargue şi Labriola; polarizarea, care s-a 
produs ca o consecinţă, avea să fie cauza ideologică 
a diviziunii socialismului în două tabere ostile. 

Mişcarea muncitorească din Italia a obţinut în 
1882, după câteva tentative ratate, independenţa 
faţă de mişcarea anarhistă, dar a adoptat doar în 
1883, după două schimbări de nume, un program 
socialist de inspiraţie marxistă. Liderul mişcării era 
Filippo Turati (1857-1932), care nu era un 
teoretician, dar care credea în necesitatea unei 
politici bazate în mod hotărât pe reformă sau a unei 
politici „gradualiste”. Singurii teoreticieni marxişti 
italieni din această perioadă au fost Antonio Labriola 
şi Enrico Ferri. Labriola reprezenta curentul 
principal al ortodoxiei marxiste, în timp ce Ferri era 
chiar mai „darwinist” decât Kautsky. 

Polonia a fost, de asemenea, un centru important 
al mişcării marxiste. În fapt, se poate spune că aici s- 
a produs pentru prima oară o ruptură a socialismului 
pe baza principiilor care aveau să separe mai târziu 


social-democraţia de comunism. Partidul Social 
Democrat al Regatului Poloniei (adică al Poloniei 
Ruse) şi al Lituaniei, cunoscut după inițialele lui 
poloneze ca SDKPiL, a fost primul partid comunist 
independent, subliniind rolul pur proletar al mişcării 
socialiste, refuzând orice legătură cu naționalismul 
polonez (sau cu orice alt naționalism) şi profesând o 
fidelitate absolută faţă de doctrina marxistă. Pe de 
altă parte, îi lipseau trăsăturile care aveau să 
distingă social-democraţia lui Lenin, adică ideea de 
partid privit ca o avangardă şi folosirea 
revendicărilor ţăranilor în lupta revoluţionară. 
Cofondatorul acestui partid şi principalul său 
teoretician a fost Rosa Luxemburg, care, deşi era de 
origine poloneză, aparţinea în mod fundamental 
mişcării socialiste germane. Un alt teoretician al 
SDKPiL a fost Juliân Marchlewski, care a studiat 
istoria fiziocraţilor şi teoria artei. Dar curentul 
principal al socialismului polonez a fost reprezentat 
de Partidul Socialist Polonez (PPS), care, în 
ansamblul său, poate fi cu greu calificat drept 
marxist; principalul său teoretician marxist a fost 
Kazimierz Kelles-Krauz. 

Ludwik Krzywicki, un marxist neortodox şi cel mai 
eminent sociolog al generaţiei sale din Polonia, era, 
de asemenea, un apropiat al PPS. Un alt autor care 
aparţine, cel puţin parţial, literaturii marxiste 
poloneze este Edward Abramowski, un filosof, un 
psiholog şi un teoretician al mişcării anarho- 
cooperative. În sfârşit, un rol special în istoria 
marxismului îi revine lui Stanislaw Brzozowski, care 
a făcut o încercare extrem de originală şi neortodoxă 
de a-l interpreta pe Marx în termenii voluntarismului 
şi subiectivismului colectiv. 

Mişcarea socialistă olandeză şi-a început lupta pe 
două fronturi, opunându-se, pe de o parte, 
sindicatelor catolice care se bazau pe principiile 
Papei Leon al XIII-lea din enciclica Rerum Novarum 
Şi, pe de altă parte, unei puternice tendinţe anarhiste 
al cărei principal exponent era Domela Nieuwenhuis. 
La fel ca în Polonia, un puternic grup de stânga a 
apărut în cadrul social- democraţiei olandeze şi a 
format, în cele din urmă, un partid independent, care 


va deveni nucleul viitorului Partid Comunist. 
Ideologul său principal, Anton Pannekoek (1873- 
1960), era un opozant implacabil al „iluziei 
parlamentare” şi al capcanelor reformismului, 
declarând mereu că socialismul necesita o înlăturare 
violentă a maşinăriei de stat burgheze şi că nu putea 
fi construit în mod gradat în condiţii capitaliste. 
Pannekoek a fost de partea lui Lenin la Conferinţa de 
la Zimmerwald din 1915, iar mai târziu a aparţinut 
aripii de stânga, antiparlamentariste, a mişcării 
comuniste olandeze. 

Deşi în mai toate ţările europene erau prezente 
grupuri mai mari sau mai mici de marxişti, se poate 
spune că mişcarea marxistă a fost un fenomen 
caracteristic pentru Europa Centrală şi de Est. 
Internaționala a ILa nu poate fi numită marxistă 
decât într-un sens aproximativ şi nici nu a fost 
vreodată condusă şi organizată într-un mod la fel de 
centralizat precum Cominternul. Criteriile pentru a fi 
membru al Internaționalei nu au fost niciodată bine 
definite, dat fiind că în anumite state nici nu exista o 
distincţie clară între partide politice şi mişcări 
sindicale. Cu toate acestea, la primul său congres de 
la Paris, din iulie 1889, a participat întreaga elită a 
marxismului european, inclusiv Engels, deşi el îşi 
exprimase în mai multe scrisori îndoielile legate de 
crearea unei organizaţii internaţionale. Conflictul 
dintre guesdişti şi posibilişti a însemnat, într-un sens 
strict, că, încă de la început, congresul fondator s-a 
divizat în două părţi, ceea ce a condus la o confuzie 
generală. Cu toate acestea, a fost unicul congres 
marxist cu impact real asupra istoriei ulterioare a 
socialismului. Printre cele douăzeci de ţări 
reprezentate s-au numărat Germania 
(Liebknecht, Bebel şi alţii), Franţa (Guesde, Vaillant), 
Rusia (Plehanov, Lavrov), Austria (Victor Adler), 
Marea Britanic (William Morris), Belgia, Polonia 
(Mendelson, Daszynski) şi Olanda. Au fost adoptate 
rezoluţii privitoare la ziua de muncă de opt ore, la 
înlocuirea armatelor permanente cu o miliţie 
generală, la ziua libera de 1 mai, la lupta pentru 
legislaţie socială şi pentru sufragiu universal privit 
ca mijloc de a ajunge la putere. Intre 1889 şi 1990, 


Internaționala nu a avut nicio activitate reală, cu 
excepţia congreselor; la cel de-al cincilea congres, a 
înfiinţat un organ permanent, Biroul Internaţional 
Socialist, dar acesta era numai o agenţie de 
informaţii, şi nu o instituţie directoare. Lista 
congreselor care au avut loc între 1889 şi 1914 este: 
Bruxelles - 1891, Zurich - 18693, Londra - 189%, 
Paris - 1900, Amsterdam - 1904, Stuttgart - 1907, 
Copenhaga - 1910 şi Basel - 1912. 

Problema crucială în timpul acestei prime faze a 
Internaționalei, până la Congresul de la Londra, a 
fost legată de controversa cu anarhiştii. Aceştia au 
contribuit în mare măsură la scindarea 
Internaționalei I, dar, în parte, şi din cauza ideologiei 
lor, nu au reuşit să creeze o organizaţie 
independentă durabila. În consecinţă, aripa 
anarhistă a Internaționalei I şi-a încetat repede 
existenţa. La începutul anilor 1880 a fost înfiinţată o 
asociaţie anarhistă (Alianţa Muncitorească 
Internaţională), avându-i printre membrii săi pe 
Kropotkin, Malatesta şi Elisee Redus, fără a avea 
însă vreo doctrină clară sau mijloace de acţiune 
sincronizată. Mişcarea anarhistă era definită mai 
mult în termeni negativi, existând în cadrul ei tot 
atâtea subgrupuri câţi autori individuali sau activişti 
politici. Principala lor bază de asociere era credinţa 
că flintele umane lăsate în voia înclinațiilor lor sunt 
capabile să formeze comunităţi armonioase şi că 
originea răului se află în instituţiile impersonale şi, 
mai ales, în stat. în aparenţă, opoziţia indivizilor reali 
faţă de instituţiile lipsite de identitate este în acord 
cu filosofia socială a lui Marx. Totuşi, cele două 
perspective nu sunt identice. Marx credea că 
socialismul va restaura viaţa individuală a omului în 
toată plinătatea ei şi că va aboli toate organismele 
politice autonome înlocuind în acest mod falsele 
forme de comunitate cu asocierea directă a 
indivizilor. Dar tot el susţinea că nu se putea realiza 
o întoarcere la o comunitate „organică” doar prin 
simpla lichidare a instituţiilor existente şi că aceasta 
presupunea reorganizarea societăţii civile pe baza 
tehnicii şi organizării muncii, care erau produsul 
lumii capitaliste. Statul, ca instrument de coerciţie, 


avea să devină superiluu, dar nu şi administrarea 
centralizată a resurselor materiale şi a producţiei. în 
viziunea lui Marx, răsturnarea statului şi a autorităţii 
politice nu implica distrugerea organizării sociale şi 
industriale; însă el credea că socializarea proprietăţii 
avea să prevină degenerarea organizării sociale într- 
un instrument al violenţei şi într-o sursă de 
inegalitate socială. Dacă statul ar fi distrus şi dacă, 
în acelaşi timp, procesele de producţie ar fi lăsate în 
gestiunea unor grupuri sau indivizi necoordonaţi, 
rezultatul ar fi fost, în mod necesar, o întoarcere la 
capitalismul cel mai strict. 

Această perspectivă a lui Marx implică existenţa 
unor legi naturale care guvernează o economie 
bazată pe comerţ, independent de voinţa indivizilor. 
Anarhiştii, pe de altă parte, credeau în mod generic 
că înclinația fiinţelor umane către o cooperare 
binevoitoare ar putea preveni orice nedreptate după 
ce instituţiile tiraniei ar fi înlăturate. Kropotkin, în 
Etica sa şi în lucrarea Ajutorul reciproc, un factor de 
evoluţie, susţinea, împotriva darwiniştilor, că legea 
vieţii în cadrul unei anumite specii nu este cea a 
forţei şi rivalităţii, ci aceea a ajutorului şi a 
cooperării; de aici, a tras concluzia reconfortantă că 
înclinațiile naturale ale indivizilor ar putea asigura 
armonia societăţii. Doar puţini dintre anarhişti 
profesau un egoism absolut â la Stirner; cei mai 
mulţi credeau că nu există niciun conflict 
fundamental între interesele individuale şi că 
dezacordurile vor înceta atunci când oamenii îşi vor 
percepe adevărata lor natură şi se vor elibera de 
mistificarea politică şi religioasă şi de corupţia pe 
care tirania a impus-o asupra lor. De aceea, 
anarhiştii atacau frecvent socialismul marxist ca pe o 
nouă formă de tiranie menită să o înlocuiască pe cea 
a burgheziei. Marxiştii pretindeau că obiectivul lor 
era o organizare socială în care democraţia, sub 
toate formele sale, nu va fi doar menţinută, ci va 
deveni, în sfârşit, o realitate, pentru că democraţia 
legală avea să fie întărită de producţia democratică; 
dar statul, ca instrument de organizare a producției, 
a schimbului şi a comunicării, nu poate fi totuşi 
distrus fără a distruge societatea. Anarhiştii 


răspundeau la aceasta spunând că „un stat 
democratic” sau „un stat bazat pe libertate” era o 
contradicţie în termeni din moment ce orice formă 
de stat dădea naştere, inevitabil, privilegiilor, 
inegalităţii şi violenţei. Anarhiştii se opuneau şi 
propagandei pentru reforme, precum ziua de lucru 
de opt ore, susţinând că acest gen de concesii mici 
nu putea decât să întărească şi să perpetueze 
organizarea opresiunii. Şi acţiunea politică (în sensul 
angajării partidelor socialiste în competiţie şi 
rivalități curente) în alegeri etc. era o fraudă în 
detrimentul claselor asuprite. A aştepta verdictul 
votului însemna să susţii legalitatea instituţiilor 
politice existente. Anarhiştii se opuneau, de aceea, în 
egală măsură, luptei economice şi politice pentru 
victorii imediate. Ei îşi puneau speranţele ori în 
transformarea conştiinţei morale a celor asupriţi, 
care ar fi provocat prăbuşirea instituţiilor coercitive, 
ori într-o revoluţie violentă pregătită de o conspirație 
teroristă. Idealul lor erau egalitatea completă şi 
abolirea tuturor formelor de organizare care 
depăşeau limitele democrației imediate, adică 
descentralizarea completă a vieţii publice. în plus, 
anarhiştii şi, în special, sindicaliştii îi priveau cu 
neîncredere pe intelectualii din clasa de mijloc în 
mişcarea revoluţionară, suspectându-i că încearcă 
să-i domine pe muncitori. Anumite grupări anarhiste 
manifestau o ură violentă faţă de intelectuali ca 
atare, dar şi fată de întregul domeniu al cunoaşterii 
Ştiinţifice şi al artei; era de datoria clasei 
muncitoare, credeau ei, să rupă orice legătură cu 
cultura, aşa cum era ea în formele în care existase 
până atunci. Această tendinţă era reprezentată doar 
de câţiva publicişti şi de câteva grupări, fiind însă 
conformă cu spiritul unei mişcări care urmărea să 
reînceapă istoria umanităţii, să se întoarcă la ziua a 
şasea a Creaţiei şi să reinstaureze o stare de puritate 
paradiziacă a umanităţii. 

Anarhiştii aveau o anumită influenţă în Franţa, în 
parte datorită tradiţiei proudhoniste. Erau şi mai 
puternici în Spania şi în Italia şi deţineau grupuri 
active în Olanda şi în Belgia; nu aveau însă 
organizaţii solide în Germania. La congresele de la 


Zurich şi Londra au fost, în cele din urmă, excluşi din 
Internaţională, după ce a fost adoptată o regulă care 
limita calitatea de membru la partidele care 
admiteau că activitatea politică era indispensabilă. 

În perioada 1896-1900, între Congresul de la 
Londra şi cel de la Paris, s-au produs evenimente 
care au scos la lumină şi au amplificat diferenţele din 
cadrul mişcării socialiste: Afacerea Dreyfus, 
controversa legată de intrarea lui Millerand în 
guvernul Waldeck-Rousseau în perioada 1899-1902 
şi dezbaterea asupra revizionismului din Germania. 
Agitaţia legată de Dreyfus şi de „ministerialism” 
poate părea una pur tactică, dar, în fapt, aceste 
probleme presupuneau întrebări fundamentale 
legate de interpretarea noţiunii de clasă de câtre 
mişcarea socialistă franceză. Cei conduşi de Jaures, 
care pretindeau ca partidul să se angajeze fără 
rezervă în apărarea lui Dreyfus, susțineau că 
socialismul, ca o cauză a întregii umanităţi şi a 
valorilor morale create de-a lungul istoriei, trebuia 
să se ridice împotriva oricărei nedreptăţi, chiar dacă 
victima ei era un membru al clasei conducătoare. 
Guesde şi susţinătorii săi obiectau că, dacă partidul 
ar sări în apărarea unui anumit membru al castei 
militare, ar face să devină neclară diferenţa dintre 
partidul proletar şi radicalismul burghez şi că, 
slăbind în acest fel conştiinţa de clasă, ar face jocul 
burgheziei. Disputa poate fi privită şi ca reflectând 
implicit două interpretări diferite ale marxismului. 
Marx însuşi, mai ales după polemica sa cu 
„adevăratul socialism” german, a susţinut că, deşi 
socialismul este un interes al întregii umanităţi, şi nu 
doar al unei singure clase, progresul câtre socialism 
este interesul clasei muncitoare şi trebuie, de aceea, 
să fie inspirat de interesele acestei clase, şi nu de 
valorile morale ale omenirii, în general. Aceasta 
poate să însemne că socialiştii nu trebuie să se 
implice în conflicte care nu afectează interesele 
proletarilor, mai ales în conflictele dintre diversele 
segmente ale burgheziei, care, prin definiţie, nu pot 
fi susținătoare ale valorilor socialiste. După Guesde, 
era posibil să aperi exclusivismul politic al clasei 
muncitoare şi să tratezi clasele exploatatoare ca pe o 


tabără unică uniformă, în esenţă ostilă. 


(Anumiți socialişti au arătat şi că partidul ar suferi 
inutil la alegeri dacă s-ar manifesta prea mult în 
favoarea lui Dreyfus, dar Guesde a respins ca 
nedemn acest punct de vedere.) Dar se puteau 
formula, tot pe baza doctrinei lui Marx, şi argumente 
strategice şi teoretice care proveneau din direcţia 
opusă. Marx nu a acceptat principiul exagerat de 
simplist şi distrugător că nu contează, pentru 
proletariat, ce fel de sistem a dominat până în ziua 
revoluţiei; dimpotrivă, el şi Engels au făcut în mod 
repetat distincţie între reactiune şi democraţie, între 
regalisti şi republicani, între clericalişti şi radicali în 
cadrul grupărilor politice ale claselor asupritoare. 
Aşa cum bine ştiau, pasivitatea clasei muncitoare în 
faţa disputelor burgheze însemna nu doar o 
întârziere a revoluţiei, ci şi o condamnare a 
muncitorilor la neputinţă. (O dispută similară, în 
esenţă, deşi mai clar articulată, a fost cea dintre 
marxiştii ruşi asupra participării clasei muncitoare la 
o revoluţie burgheză.) 

Cu toate acestea, Jaures şi-a întemeiat poziţia pe 
alte baze, din punct de vedere marxist mai nesigure, 
şi anume că partidul trebuie să joace un rol activ în 
toate conflictele care implică valori morale 
universale, pentru că, prin apărarea acestor valori, 
contribuia la construirea realităţii socialiste în plină 
societate burgheză. Dacă ouvrierismul profesat de 
Guesde era, fără îndoială, o interpretare prea 
simplificată şi falsă a marxismului, Jaures devia spre 
neortodoxie atunci când prezenta angajamentul 
moral al partidului ca fiind, în sine, o realizare a 
socialismului. În viziunea lui Marx, revoluţia 
socialistă avea să fie o ruptură violentă a 
continuității cu instituţiile burgheze, care nu putea fi 
cu siguranţă realizată nici în întregime şi nici măcar 
parţial în cadrul societăţii burgheze. Unui marxist 
ortodox, aşadar, i s-ar fi putut părea că sprijinirea lui 
Dreyfus ar fi fost justificată strategic sau tactic, dar 
nu şi moral. Pe de altă parte, era greu să găseşti un 
text al lui Marx care să afirme că revoluţia însemna o 
ruptură cu continuitatea morală şi cu cea 
instituţională. Dacă Marx ar fi 


adoptat această perspectivă, ar fi însemnat, implicit, 
că socialiştii se bucură de o libertate morală 
completă în raport cu societatea burgheză. Dar nu îl 
condamnase Engels pe Bakunin tocmai pentru că 
tratase toate preceptele morale ca pe nişte arme 
strategice, susţinând, de exemplu, că inviolabilitatea 
contractelor era o prejudecată burgheză? O dată în 
plus, problema nu putea fi tranşată fără echivoc 
apelând la părinţii socialismului ştiinţific. 

Problema lui Dreyfus nu era totuşi atât de 
stringentă pentru ei cât ar fi trebuit să fie, aşa că 
niciunul dintre socialişti nu considera că e nevoie să 
pună întrebarea: „pentru sau împotrivă?” Mai mult, 
nici chiar Guesde nu a propus ca partidul să ignore 
total afacerea. Adversarii lui Dreyfus reprezentau 
reacţiunea obscură,  militarismul, şovinismul şi 
antisemitismul, asupra cărora nu existau divergențe 
în tabăra socialistă. Chestiunea Millerand a fost mai 
delicată, provocând întrebarea dacă şi în ce condiţii 
un socialist avea motive justificate să se alăture unui 
cabinet burghez, în cazul de faţă un cabinet din care 
facea parte şi generalul Galliffet, cel care reprimase 
sângeros Comuna din Paris. Cei care îi luau apărarea 
lui Millerand susțineau că prezenţa unui socialist în 
guvern nu putea să-i modifice caracterul de clasă, 
dar putea să domolească elementele reacționare şi 
să promoveze reforme în cadrul sistemului existent, 
o politică ce întrunea acordul de principiu al 
partidului. Oponenții acestei poziţii răspundeau că 
participarea unui socialist crea confuzie în rândul 
proletariatului, dând impresia că partidul colabora 
cu cei care deţineau autoritatea; de asemenea, 
însemna că partidul avea o anumită responsabilitate 
pentru acţiunile guvernului burghez. 

Chestiunea Millerand a fost dezbătută în cadrul 
Congresului de la Paris al Internaționalei din 1900, 
la care Vandervelde şi Jaurès au susţinut că 
înțelegerile dintre socialişti şi celelalte partide 
puteau fi admise când era vorba de apărarea 
libertăţilor democratice (problema legilor de urgenţă 
din Italia), de drepturile individului sau, pur şi 
simplu, de scopuri electorale. Congresul a adoptat o 
rezoluţie de compromis propusă de Kautsky, care 


stipula că socialiştii pot participa la un guvern 
nonsocialist în circumstanțe excepționale, cu 
condiția ca acțiunea lor să rămână sub comanda 
partidului şi să nu fie privită ca un transfer parțial al 
puterii. 

Disputa asupra revizionismului a fost cel mai 
important eveniment din istoria ideologică a 
Internaționalei a Il-a şi necesită, de aceea, o discuție 
separatā. Internaționala era mai puțin preocupată de 
sursele teoretice ale  antagonismului dintre 
revizionişti şi ortodocşi decât de chestiunea 
reformismului şi a .; 
semnificației reformelor, care, din punct de vedere 
teoretic, reflecta nişte divergențe fundamentale. 
Social-democraţii germani au adoptat o rezoluţie 
împotriva revizionismului la congresul de la Dresda, 
iar la congresul de la Amsterdam, Guesde a propus 
ca Internaționala să adopte aceeaşi rezoluţie. Cu 
această ocazie, Jaures a ţinut faimosul său discurs în 
care a declarat că rigiditatea doctrinară a 
socialiştilor germani era doar o mască a ineficacităţii 
lor practice (mişcarea socialistă franceză era, în fapt, 
mult mai puţin numeroasă decât cea germană, dar 
mult mai militantă). Rezoluţia antirevizionistă a fost 
adoptată de o majoritate, dar mişcarea revizionistă a 
continuat să se dezvolte. Partidul german nu i-a 
exclus pe membrii sâi revizionişti; nici Bebel, nici 
Kautsky nu îşi doreau o ruptură, iar puterea 
revizionismului nu consta atât în argumentele 
teoretice ale lui Bernstein, cât în situaţia practică a 
clasei muncitoare germane. Acei activişti de partid 
care îl susțineau pe Bernstein erau interesaţi nu de 
critica lui la adresa dialecticii şi nici măcar de teoria 
valorii sau a concentrării 


capitalului; ei reflectau, mai curând, acea stare de 
spirit a liderilor muncitorilor care vedeau o uriaşă 
diferenţă între formulele 


revoluţionare seci din programul partidului şi 
politica sa reală, diferenţă care nu mai putea atribui 
un înţeles practic dogmelor marxiste tradiţionale. În 
teorie, desigur, nici importanţa sporită a instituţiilor 
parlamentare (mult mai mare în Marea Britanic, 
Franţa sau Belgia decât în Germania), nici obţinerea 


unei mai bune legislații a muncii sau alte reforme de 
acest gen n-ar fi trebuit să afecteze atitudinea 
revoluţionară a proletariatului. Conform doctrinei, 
tot ceea ce reuşea clasa muncitoare să obţină 

„în capitalism, în 
direcţia reformelor sociale sau a libertăţilor 
democratice, ar fi trebuit să trezească conştiinţa 
revoluţionară şi niciun marxist ortodox nu putea 
admite că lucrurile ar fi stat altfel. Dar criza 
generată de revizionism a accentuat semnificaţia 
socială a reformelor şi a stimulat studiul premiselor 
teoretice ale marxismului în această privinţă. 
Curând, a devenit evident că disputa afecta, direct 
sau indirect, multe dintre categoriile fundamentale 
ale marxismului. Ideea de revoluţie, clase şi luptă de 
clasă, continuitatea şi discontinuitatea culturii, 
statul, caracterul istoric inevitabil şi chiar înţelesul 
socialismului, toate acestea erau puse în discuţie. 
După angajarea în dezbaterea asupra 
revizionismului, marxismul ortodox nu a mai putut fi 
ceea ce fusese înainte. Câţiva dintre adepţii săi au 
rămas pe vechile poziţii, dar, treptat, noi forme de 
ortodoxie au ajuns să înlocuiască marxismul „clasic” 
al lui Kautsky, Bebel şi Labriola. 

Ultimii ani ai Internaționalei a Il-a au fost umbriţi 
de apropierea războiului. Amenințarea unui conflict 
european şi problema politicii socialiste au fost 
discutate cu mai multe ocazii, mai ales la Congresul 
de la Stuttgart din 1907. Chestiunea era strâns 
legată de problema naționalităților şi 
autodeterminării. Anumite principii generale erau 
acceptate de toţi socialiştii. Cu excepţia unui grup de 
social-democraţi germani, toţi socialiştii se opuneau 
principiilor militarismului şi colonialismului, precum 
şi opresiunii naţionale. Dar aceasta nu a fost de 
ajuns pentru a determina o atitudine comună fata de 
război sau fată de anumite , j 
conflicte internaționale. Internaționala a condamnat 
militarismul în termeni generali la Bruxelles, în 
1891, iar la Londra, în 1896, a adoptat decizia de a 
înlocui armatele permanente cu miliții ale poporului. 
Dar, dat fiind faptul că partidele socialiste erau 


organizate pe baze naţionale şi că erau obligate, 
dacă începea războiul, să adopte o poziţie ţinând 
cont de acţiunea propriilor guverne, aceste rezoluţii 
nu atrâăgeau nicio consecinţă concretă pentru 
vreunul dintre ele. în ceea ce priveşte discuţiile 
despre război şi despre pace, se pot sublinia câteva 
aspecte generale. 

Guesde, fidel ca întotdeauna marxismului 
dogmatic, nu privea cu entuziasm nicio campanie 
anume împotriva războiului; războaiele erau 
inevitabile în capitalism şi singurul mod de a le pune 
capăt era abolirea capitalismului. Aceasta era, de 
fapt, o reluare, la nivel internaţional, a poziţiei lui 
Guesde cu privire la Afacerea Dreyfus. În opinia lui, 
socialiştii nu ar trebui să intervină în disputele dintre 
clasele  asupritoare; războiul imperialist este o 
dispută de acest gen şi, de aceea, nu trebuie să fie o 
preocupare a proletariatului. Aceasta a fost şi poziţia 
unor socialdemocraţi germani, dar în practică ea 
presupunea abandonarea oricărei speranţe de a 
exercita o influenţă socialistă asupra evenimentelor. 
Dacă ar fi izbucnit războiul, o mare parte a 
proletariatului ar fi fost mobilizată obligatoriu şi ar fi 
luat parte la măcelul general, iar dacă socialiştii ar fi 
stat deoparte în numele purității doctrinare, ar fi 
susţinut în mod practic acţiunile guvernelor. De 
aceea, câţiva lideri au susţinut că Internaționala 
trebuie să adopte o politică mal clară de prevenire a 
războiului. Jaures şi Vaillant susțineau rezistenţa 
activă, inclusiv o rebeliune, dacă era necesară; dar 
tot ei susțineau că o ţară are dreptul să se apere 
dacă este atacată şi că socialiştii au datoria să 
participe la apărare. în 1907, la Stuttgart, 

Gust ave Herve a propus o rezoluţie care chema la o 
grevă generală şi la revoltă, în caz de război; dar 
germanii s-au opus, în primul rând pentru ca se 
temeau că partidul lor ar putea fi scos în afara legii. 
Chiar şi chemarea la grevă şi la rebeliune se plasa în 
limitele unei politici „reformiste”; aripa de stânga, 
reprezentată de Lenin, Roşa Luxemburg şi Karl 
Liebknecht, a înaintat propuneri mai radicale. În 
viziunea acestora, în cazul în care izbucnea un 
război, datoria socialiştilor nu era de a încerca să-i 


pună capat fie prin grevă, fie prin invocarea 
dreptului internaţional, ci să îl folosească pentru a 
răsturna sistemul capitalist. Rezoluţia adoptată la 
Stuttgart vorbea în termeni generali despre acţiunea 
de a opri războiul sau despre folosirea lui pentru a 
grăbi prăbuşirea capitalismului, dar acestea erau 
doar nişte formulări ideologice care nu conţineau 
niciun plan de acţiune propriu-zisă. Ideea de a 
profita de un conflict imperialist putea fi 
interpretată, aşa cum a făcu t-o mai târziu Lenin, în 
sensul transformării sale într-un război civil, dar cei 
mai mulţi conducători socialişti nu gândeau în acest 
fel. La Congresul de la Basel, din 1912, atmosfera 
era optimistă şi tindea spre o concordie, în ciuda 
faptului că izbucnise Primul Razboi Balcanic. Aici a 
mai fost adoptată o rezoluţie antirăzboi, a fost 
scandată lozinca „război împotriva războiului”, iar 
delegaţii au plecat cu convingerea că mişcarea 
socialistă este destul de puternică pentru a preveni 
vărsarea de sânge pusă la cale de guvernele 
imperialiste. 

În Internaţională existau, de asemenea, păreri 
împărţite în problema autodeterminării naţionale. 
Oprimarea naţională era, desigur, condamnată de 
toţi, dar nici această condamnare, nici teoria 
marxistă nu ofereau o soluţie la complicatele 
probleme etnice din Europa Centrală şi de Est. Se 
accepta, în mod generic, că, deşi oprimarea 
naţională şi  şovinismul erau contrare ideilor 
socialiste, cea dintâi era numai o „funcţie” a 
oprimării sociale şi că va dispărea odată cu ea; 
statul-naţiune era, de asemenea, asociat cu 
dezvoltarea capitalismului şi nu exista niciun motiv 
pentru ca marxiştii să îl considere un principiu 
călăuzitor.  Marxiştii austrieci au înaintat ideea 
autonomiei culturale în interiorul unui stat 
multinațional; nu era nevoie ca statul să fie organizat 
pe baze naţionale, dar fiecare comunitate etnică avea 
dreptul să îşi menţină tradiţiile culturale şi limba, 
fară niciun fel de amestec din afară. Roşa 
Luxemburg a atacat în mod violent principiul 
autodeterminării, pornind de la ideea că socialismul 
va elimina la momentul potrivit conflictele dintre 


naţiuni; în plină luptă pentru socialism, ridicarea 
problemei naţionale ca o chestiune separată ar fi 
putut distrage proletariatul de la propriul său 
obiectiv şi ar fi putut sprijini politica burgheză a 
unităţii naţionale. Lenin şi aripa de stânga a social- 
democraţilor au susţinut dreptul fiecărei naţiuni de a 
forma un stat propriu.  Dogmatismul  Rosei 
Luxemburg în această problemă era similar cu 
atitudinea rigidă a lui Guesde în privinţa altor 
dezacorduri; din moment ce toate procesele istorice 
erau determinate de lupta de clasă, nu exista o 
problemă naţională separată şi, în orice caz, acesta 
nu era un obiect demn de atenţie pentru mişcarea 
clasei muncitoare. În ce-l priveşte pe Lenin, el nu a 
apărat ideea statului-naţiune ca pe ceva bun în sine, 
ci a privit tensiunea naţională şi oprimarea ca pe 
nişte surse de putere care puteau fi exploatate în 
interesul luptei de clasă. 

Prăbuşirea Internaționalei a ILa în pragul 
Războiului din 1914 a fost cu atât mai neprevăzută şi 
dezolantă cu cât socialiştii îşi puseseră speranţe mari 
în puterea mişcării lor. Nici aripa stângă nu se 
aşteptase la asta; iniţial, Lenin a refuzat să creadă că 
social- democraţii germani au acceptat chemarea la 
arme din partea statului lor. în fiecare ţară 
europeană, majoritatea socialiştilor au adoptat fără 
echivoc o atitudine patriotică. Chiar şi printre 
bolşevicii emigraţi în Vest, mulţi au făcut fără ezitare 
acelaşi lucru. Plehanov, părintele marxismului 
rusesc, nu avea niciun dubiu cā Rusia trebuia 
apărată în faţa invaziei şi aproape toți menşevicii 
gândeau la fel. La începutul lui august, cea mai mare 
parte a membrilor partidului sociahdemocrat din 
Reichstag a votat pentru acordarea creditelor de 
război; o minoritate care fusese depăşită numeric la 
o reuniune anterioară a partidului s-a conformat 
deciziei majorităţii. La următorul vot în Reichstag, 
din decembrie, Karl Liebknecht a fost singurul care a 
rupt rândurile partidului. în următorii doi ani, 
numărul disidenţilor activi a sporit atât de mult, 
încât s-a produs o ruptură; cei care se opuneau 
războiului au fost excluşi din partid şi, în aprilie 
1917, au format Partidul Socialist German 


Independent (USPD), ceea ce a divizat din nou 
membrii Partidului Socialist German (SPD). Războiul 
a generat noi diviziuni politice: USPD includea 
centrişti ortodocşi precum Kautsky şi Hugo Haase 
(preşedintele SPD-ului după moartea lui Bebel din 
1913), revizionişti ca Bernstein şi aripa stângă care 
crease Liga Spartacus la începutul anului 1916 şi 
care acum se alipise USPD-ului. În Franţa, opoziţia 
antipatriotică era chiar mai slabă decât în Germania. 
Jaures, care ar fi putut avea ezitări, a fost asasinat 
înaintea războiului. Guesde şi Sembat s-au alăturat 
guvernului de război, la fel cum a făcut şi 
Vandervelde în 

Belgia. Herve, cel mai radical dintre agitatorii 
francezi care se opuneau războiului, s-a transformat 
peste noapte într-un patriot fervent. Internaționala 
era dezintegrată. 

În vara lui 1914, mişcarea socialistă a suferit cea 
mai mare înfrângere din istoria ei atunci când a 
devenit clar că solidaritatea internaţională a 
proletariatului - fundamentul ei ideologic - era 
numai o frază goală care nu trecea proba 
evenimentelor. Au existat încercări de a justifica 
patriotismul pe baze marxiste, atât de către Antantă, 
cât şi din direcţia Puterilor Centrale. Marx 
denunţase de multe ori Rusia ca pe o fortăreață a 
barbariei şi a reacţiunii, iar un război împotriva ei 
putea fi prezentat foarte bine ca o apărare a 
democraţiei europene împotriva despotismului țarist. 
Pe de altă parte, militarismul prusac şi rămăşiţele 
feudale din landurile germane au fost, începând cu 
Marx, obiectul tradiţional al atacurilor socialiste. Cât 
despre lupta Franţei, ea putea fi prezentată cu 
uşurinţă ca o apărare a republicanismului în fata 
monarhiei reacționare. 


Lenin şi ceea ce avea să devină Stânga de la 
Zimmerwald au atribuit caderea Internaționalei 
trădării şi oportunismului liderilor social-democraţi. 
Niciun marxist nu şi-a pus vreodată întrebarea dacă 
nu cumva prăbuşirea mişcării socialiste în faţa 
conflictelor naţionale avea vreo semnificaţie pentru 
doctrina marxistă. 

în vara lui 1914 a început un proces ale cărui 


consecinţe sunt încă prezente şi ale cărui rezultate 
finale nu pot fi încă prevăzute. Două interpretări 
fundamental diferite ale socialismului, care fuseseră 
avansate ani de-a rândul în diferite situaţii, s-au 
ciocnit dintr-odată cu o forţă atât de mare, încât au 
distrus Internaționala. Marxiştii nu oferiseră un 
răspuns clar, bazat pe o analiză, la întrebarea: în ce 
măsură şi în ce sens este socialismul o continuare a 
istoriei umane şi în ce sens reprezintă el o ruptură 
faţă de tot ceea ce s-a întâmplat înainte?; sau, cu alte 
cuvinte, în ce măsură şi în ce sens este proletariatul 
o parte a societăţii burgheze? Conflictele filosofice 
din mişcarea socialistă reflectau implicit 
răspunsurile diferite la aceste întrebări, iar doctrina 
lui Marx nu era deloc lipsită de ambiguităţi. Ea 
susţinea, pe de o parte, concepţia revoluţionarilor 
care refuzau orice legătură cu societatea existentă 
sau orice eforturi reformiste, dar contau pe o mare 
apocalipsă istorică ce ar fi înlăturat oprimarea, 
exploatarea şi nedreptatea şi ar fi facut posibil un 
nou început al istoriei pe ruinele capitalismului. Pe 
de altă parte, Marx nu îşi imagina socialismul ca pe 
ceva construit din nimic şi credea în continuitatea 
civilizaţiei, atât culturală, cât şi tehnică. Astfel, el 
oferea argumente celor care priveau socialismul ca 
pe o sporire treptată a dreptăţii, egalităţii, libertăţii 
şi proprietăţii comune în cadrul sistemului existent. 
Mişcarea muncitorească, organizată în partide care 
aderau mai mult sau mai puţin strict la ideologia 
marxistă, obținuse un succes real în lupta pentru 
legislaţia muncii şi pentru drepturile civile; aceasta 
părea să demonstreze că societatea existentă poate fi 
reformată indiferent de ceea ce spunea doctrina şi, 
deci, că programele revoluționare puteau fi 
eliminate. Ideea de socialism privit ca o ruptură 
radicală era mai naturală în țări ca Rusia, în țările 
din Balcani şi în cele din America Latină, unde nu 
exista aproape nicio perspectivă de îmbunătățire a 
condițiilor prin presiuni gradate pentru reformă. în 
Europa de Vest, era dificil de susținut cā 
proletariatul era un paria fără niciun loc în societate 
sau în comunitatea naţională şi fără nicio speranţă 
de a-şi îmbunătăţi condiţiile de viată în sistemul 


actual. Marxismul a sprijinit, în fapt, propria lui 
disoluţie ca forţă ideologică, contribuind la crearea 
unei mişcări muncitoreşti care a obţinut în 
capitalism o parte din ceea ce revendica, ajungând 
astfel să respingă ideea că acesta nu putea fi 
reformat. 

Aceasta este, desigur, o reprezentare simplificată 
şi nu ţine cont de schimbările complicate care s-au 
produs în cadrul mişcării socialiste după prăbuşirea 
Internaționalei a Il-a. Cu toate acestea, ea oferă o 
idee despre polarizarea ulterioară care a condus la 
starea de fapt perpetuată şi în prezent; pe de-o 
parte, socialismul reformist, care are numai o 
raportare vagă la marxism, şi, pe de altă parte, 
monopolizarea marxismului de câtre leninism şi de 
către curentele care au derivat din el. Leninismul, în 
ciuda doctrinei tradiţionale, joacă rolul cel mai 
puternic în părţi ale lumii înapoiate din punct de 
vedere tehnologic, democratic şi cultural, ţări aflate 
doar în pragul industrializării, în care presiunea 
principală provine din revendicările nonproletare, 
mai ales din cele ale ţăranilor şi ale naționalităților 
supuse. Această polarizare pare să arate că 
versiunea clasică a marxismului, care a dominat 
până la izbucnirea Primului Război Mondial, nu 
poate fi susţinută ca o forţă ideologică practică. Din 
acest punct de vedere, situaţia actuală este, în ciuda 
tuturor schimbărilor, efectul dramei care a avut loc 
în vara lui 1914. 

II 


ORTODOXIA GERMANĂ: 
KARL KAUTSKY 


Figura lui Karl Kautsky domină dezvoltarea teoretică 
a marxismului de-a lungul întregii perioade a 
Internaționalei a Il-a. Deşi Kautsky nu a fost cu 
siguranţă un filosof remarcabil, a fost principalul 
arhitect al ortodoxiei marxiste şi, s-ar putea spune, 
întruchiparea acesteia. El a apărat-o împotriva 


tuturor influențelor exterioare, a popularizat-o cu 
abilitate şi inteligenţă şi a aplicat-o cu succes în 
interpretarea trecutului istoric şi a noilor fenomene 
legate de evoluţia imperialismului capitalist. El a 
jucat rolul principal în crearea unui stereotip al 
marxismului care a rezistat timp de decenii, mai ales 
în Europa Centrală şi de Est, şi care a început să 
facă loc altor stereotipuri numai în ultimii zece sau 
cincisprezece ani. Generaţii întregi de marxişti au 
fost crescute cu cărţile sale, care au devenit lucrări 
clasice ale marxismului şi au râmas astfel - ceea ce 
reprezintă, fără îndoială, un caz unic chiar şi după ce 
Lenin l-a denunţat pe autor ca trădător pentru că 
atacase Revoluţia din Octombrie. Kautsky nu a fost 
un ortodox în sensul că s-ar fi simţit obligat să apere 
fiecare gând exprimat de Marx sau de Engels, ci în 
sensul că trata citatele din cărţile lor ca pe nişte 
argumente în sine; niciun teoretician al generaţiei 
sale nu a fost, într-adevăr, atât de ortodox. în 
anumite privinţe, care nu erau majore, dar nu erau 
nici insignifiante, el a criticat vederile lui Engels, 
susţinând, de exemplu, că statul apare cel mai 
adesea ca un rezultat al violenţei externe. Dar a fost 
un ortodox pedant în sensul în care privea marxismul 
ca teorie şi metodă de cercetare istorică, ca pe 
unicul sistem valid şi adecvat pentru analiza 
fenomenelor sociale şi în sensul că se opunea 
oricărei tentative de a îmbogăţi sau extinde teoria 
marxistă cu elemente care proveneau din oricare 
altă sursă, cu excepţia darwinismului. În consecinţă, 
deşi nu era strict dogmatic cu privire la ideile lui 
Marx şi Engels, era un apărător riguros al purității 
doctrinare. 


Numai datorită efortului său de interpretare, 
stereotipul cunoscut sub numele de „socialism 
ştiinţific” - forma evoluționistă, deterministă şi 
scientistă a marxismului - a devenit universal 
acceptat. 


1. Viaţa şi scrierile lui Kautsky 


Karl Kautsky (1854-1938) s-a născut la Praga, având 


un tată ceh şi o mamă de origine germană. În 
tinereţe, pe când locuia la Viena, s-a familiarizat cu 
ideile socialiste citind romanele lui George Sand şi 
lucrările istorice ale lui Louis Blanc. A fost admis la 
Universitate în 1874 şi s-a înscris în Partidul Social 
Democrat în anul următor. A studiat istoria, 
economia şi filosofia, fiind atras de darwinism, ca 
explicaţie a principiilor generale care guvernează 
activităţile umane. Prima lui carte, Der Einfluss der 
Volksvermehrung auf den Fortschritt der 
Gesellschaft (Influența creşterii demografice asupra 
progresului social, 1880), era o critică a ideii lui 
Malthus, conform căreia sărăcia reprezenta o 
consecința a suprapopulārii. 

în timpul studenţiei, Kautsky scria deja pentru 
ziarele socialiste din Viena şi Germania şi i-a întâlnit 
pe Bebel şi Liebknecht. În 1880, s-a mutat în Zürich, 
unde s-a împrienit cu Bernstein şi a lucrat pentru 
periodicele germane Sozialdemokrat şi Jahrbuch der 
Sozialwissenschaft und Sozialpolitik. În 1881, a 
petrecut câteva luni la Londra, unde i-a întâlnit pe 
Marx şi pe Engels. în anul următor, s-a întors la 
Viena şi, la începutul lui 1883, a fondat revista 
lunară care a devenit ulterior săptămânală, Die Neue 
Zeit, pe care a editat-o până în 1917 şi care a fost, în 
toată această perioadă, principala revistă marxistă 
din întreaga Europă şi, deci, din întreaga lume. Nicio 
altă revistă nu a popularizat marxismul atât de mult 
ca pe forma ideologică a mişcării muncitoreşti din 
Germania şi din restul Europei. Multe articole ale 
teoreticienilor socialişti care au apărut în Die Neue 
Zeit au devenit mai târziu părţi ale canonului 
marxist. Revista a fost mai întâi publicată la 
Stuttgart, dar a fost ulterior transferată la Londra 
din cauza legilor antisocialiste. După ce legile au fost 
abrogate, Kautsky s-a întors la Stuttgart Ia sfârşitul 
anului 1890 şi, şapte ani mai târziu, s-a mutat la 
Berlin. 

Programul de la Erfurt, adoptat de congresul 
Partidului Social Democrat în octombrie 1891 - 
primul program de partid bazat strict pe premise 
marxiste -, a fost opera lui Kautsky şi Bernstein, cel 
dintâi fiind autorul secţiunii teoretice. Kautsky a 


participat la fiecare congres al partidului german şi 
al Internaționalei, apărând concepţia sa asupra 
ortodoxiei marxiste împotriva anarhiştilor, a lui 
Bernstein, a revizioniştilor şi a aripii stângi. în 
materie de strategie politica, el a fost principalul 
exponent al punctului de vedere de centru (aşa cum 
era numit atunci), opunându-se ideii reformiste 
potrivit căreia socialismul ar putea fi introdus în 
societatea capitalistă prin reforme treptate şi prin 
cooperarea dintre proletariat, țărănime şi mica 
burghezie; în acelaşi timp, s-a opus teoriei 
revoluţionare care spunea că principalul rol al 
partidului este acela de a se pregăti pentru o 
anumită izbucnire violentă care va avea loc în 
momentul dictat de circumstanţele politice. Kautsky 
a adoptat, de asemenea, o poziţie de mijloc şi între 
naționalismul partidului german privit ca întreg şi 
defetismul revoluţionar al aripii de stânga. Critica lui 
severă la adresa Revoluţiei din Octombrie din Rusia 
a făcut să fie declarat 

trădător de câtre Lenin şi urmaşii sâi. După 1920, s-a 
întors la politică şi a jucat un rol important în 
crearea programului adoptat de Partidul Social 
Democrat German la Heidelberg, în 1925. A locuit la 
Viena, de unde a plecat cu puţin timp înainte de 
Anschluss şi a murit în Amsterdam. 

Scrierile lui Kautsky acoperă toate problemele 
importante cu care s-au confruntat marxismul şi 
mişcarea socialistă din timpul său. Din volumul uriaş 
de cărţi şi articole pe care le-a publicat, cele 
referitoare la economie şi istorie au avut cel mai 
mare succes. În 1887, a publicat Karl Marxs 
Okonomische Lehren (Doctrina economica a lui Karl 
Marx), un rezumat al volumului I al Capitalului, care 
a fost folosit, timp de câteva decenii, ca un manual 
de teorie economică marxistă pentru începători. 
Patru lucrări istorice, în care aplica metoda analizei 
de clasă a lui Marx la studiul ideologiei şi al 
conflictului politic, sunt poate cea mai importantă 
parte a activităţii sale teoretice; acestea sunt 
Thomas More und seine Utopie (Thomas Morus şi 
utopia sa, 1888, tradusă în engleză în 1927); Die 
Klassengegensătze von 1789 (Antagonismele de 


clasa de la 1789, 1889), Die Vorlaufer des neueren 
Sozialismus (Precursorii socialismului modern, două 
volume, 1895] şi Der Ursprung des Christentums 
(Fundamentele crestinismtilui, 1908). Prima dintre 
aceste lucrări analiza situaţia Angliei sub Henric al 
VIII-lea, viaţa şi cea mai cunoscută lucrare a lui 
Thomas Morus în termenii conflictului de clasă 
specific fazei acumulării primitive a capitalului. Cea 
de-a treia lucrare este o reevaluare istorică a ideilor 
socialiste, de la Republica lui Platon până la 
Revoluţia Franceză, acordând o atenţie deosebită 
anabaptismului revoluţionar, în timp ce a patra se 
ocupă de semnificaţia istorică a ideilor creştine 
timpurii. 

Cea mai importantă lucrare de teorie generală a lui 
Kautsky publicată înainte de 1914 este Ethik und 
materialistische  Geschichtsaultassung {Etica şi 
interpretarea materialistā a istoriei, 1906 ), care 
conține o istorie a doctrinelor etice şi o expunere a 
concepțiilor marxiste şi  darwiniste asupra 
semnificației biologice şi sociale a ideilor morale şi a 
comportamentului moral. Teoria politică şi strategia 
social-democraţiei sunt abordate în comentariul său 
amplu asupra Programului de la Erfurt {Das Erfurter 
Programme în seinem grundsätzlichen Teil erläutert, 
1892) şi în polemicile sale împotriva lui Bernstein şi 
a stângii legate de dilema reformist-revoluţionară 
(Bernstein und das sozialdemokratische Programm, 
1899; Die soziale Revolution, 1907; Der politische 
Massenstreik, 1914; Der Weg zur Macht, 1909). 
Critica sa la adresa Revoluţiei Ruse se găseşte în Die 
Diktatur des Proletariats (1918), Terrorismus und 
Kommunismus (1919) şi Von der Demokratie zur 
Staatssklaverei (1921). În 1927, şi-a rezumat ideile 
teoretice în Die materialistische 
Geschichtsauftassung {Interpretarea materialista a 
istoriei). Această lucrare extinsă a avut o influentă 
mult mai mică decât tratatele sale anterioare din 
cauza, 
dimensiunii sale şi din cauză că popularitatea sa a 
suferit de pe urma interdicţiei asupra operei sale 
emise de cea mai înaltă autoritate a comunismului în 
lume. în plus, după ce social- democraţii se 


despărţiseră de comunişti, erau mai puţin interesaţi 
de întemeierea filosofică a ideilor socialiste şi de 
propria lor legătură cu tradiţia marxistă. Doctrina 
marxistă fusese aproape în întregime monopolizată 
de socialismul leninist şi Stalinist, în care nu mai era 
loc pentru ideile lui Kautsky. În consecinţă, cea mai 
impresionantă expunere a materialismului istoric 
scrisă vreodată nu a avut parte de nici un public şi 
nu a avut niciun efect asupra celor cărora li se 
adresa. 


2. Natură şi societate 


Ideile lui Kautsky s-au modificat surprinzător de 
puţin de-a lungul carierei sale. în tinereţe, adoptase 
darwinismul ca pe o perspectivă naturalistă asupra 
lumii; curând, însă, a descoperit materialismul istoric 
şi a îmbinat cele două elemente într-un întreg care l- 
a satisfăcut pentru tot restul vieţii sale. Deşi a scris 
comentariul asupra Programului de la Erfurt în 1892, 
i-a reafirmat validitatea nu doar în 1904, ci şi în 
prefața celei de-a şaptesprezecea ediţii din 1922, 
după războiul european, Revoluția Rusă şi 
dezintegrarea socialismului internațional. Ultima sa 
lucrare, care este monumentală, nu conţine aproape 
nicio modificare sau rectificare a ideilor pe care le-a 
exprimat în cei cincizeci de ani care au precedat-o. 
Această rigidizate timpurie şi această satisfacţie 
încercată fată de propriile sale concluzii l-au făcut 
insensibil la ideile politice şi filosofice mai noi. Cu 
toate acestea, el şi-a menţinut spiritul interogativ şi 
onestitatea intelectuală, care i-au permis să-şi 
păstreze luciditatea în polemici; a evitat demagogia 
şi înlocuirea argumentelor cu insultele şi şi-a ordonat 
vasta cunoaştere a istoriei în demonstrații 
convingătoare. Lucrările sale sunt marcate de 
pedanterie şi de o obsesie a sistematizării: atunci 
când începe să explice perspectiva marxistă asupra 
eticii, încearcă (fără prea mult succes) să ofere o 
istorie condensată a doctrinelor etice şi a întregii 
istorii a mentalităților şi obiceiurilor. Denunţând 
terorismul Revoluției Ruse,  schiţează istoria 
Revoluției Franceze de la 1789 şi a Comunei 


Franceze. Se întoarce mereu la începuturi, este plin 
de didacticism şi acordă o importanţă majoră, la fel 
ca Lenin, formulării corecte a bazelor teoretice ale 
mişcării socialiste. 

O trăsătură frapantă a lucrării lui Kautsky este 
totala lipsă de înţelegere a problemelor filosofice. 
Remarcile lui asupra unor chestiuni pur filosofice nu 
merg mai departe de ce se poate citi în rezumatele 
lui Engels; din comentariile sale asupra lui Kant, este 
limpede că nu pricepea înţelesul real al filosofici 
acestuia.  Problemele-cheie ale  metafizicii şi 
epistemologiei, inclusiv baza epistemologică a eticii, 
îi sunt necunoscute. Calitățile sale intelectuale cele 
mai puternice se văd în analiza evenimentelor şi a 
conflictelor sociale din trecut în lumina teoriei 
marxiste. 

Specificul gândirii lui Kautsky iese cel mai bine în 
evidenţă atunci când este comparat cu un autor ca 
Jaurès. Pentru Jaurès, socialismul - şi marxismul ca 
expresie teoretică modernă a socialismului - era, 
înainte de toate, o noţiune morală, un concept bazat 
pe valoare, expresia cea mai înaltă a năzuinţei eterne 
a omului spre libertate şi dreptate. Pentru Kautsky, 
marxismul era, în primul rând, înţelegerea ştiinţifică, 
deterministă şi integrală a fenomenelor sociale. 
Kautsky era fascinat de marxism ca de un sistem 
teoretic coerent prin care putea fi înţeleasă întreaga 
istorie, ale carei evenimente puteau fi reduse la o 
singură schemă: el era copilul tipic al epocii 
scientiste în care a crescut, fiind inspirat de Darwin 
şi Herbert Spencer, precum şi de progresul fizicii şi 
chimiei. Kautsky credea în capacitatea nelimitată a 
stiintei de a sintetiza cunoaşterea într-un sistem din 
ce în ce mai cuprinzător şi, în acelaşi timp, mai 
concentrat al faptelor şi explicaţiilor. Versiunea 
scientistă şi pozitivistă a marxismului, dezvoltată în 
scrierile târzii ale lui Engels, a fost adoptată fără 
modificări de Kautsky; concepţia sa despre lume era 
dominată de o rigoare ştiinţifică golită de orice 
sentimente sau judecăţi de valoare, de o credinţă în 
unitatea metodei ştiinţifice, de interpretarea strict 
cauzală şi „obiectivă” a fenomenelor sociale, care 
privea lumea oamenilor ca pe o extensie a naturii 


organice. Gândind în acest fel, el privea în mod firesc 
originile hegeliene ale marxismului ca pe un accident 
istoric neînsemnat; la fel ca Engels, nu vedea în 
contribuţia hegeliană la tradiţia marxistă mai mult 
decât nişte reflecţii banale asupra interdependenţei 
tuturor fenomenelor, asupra dezvoltării şi 
caracterului schimbātor al universului etc. 
Fundamentul concepţiei ştiinţifice despre lume îl 
reprezentau, în consecinţă, din unghiul de vedere al 
lui Kautsky, determinismul strict şi credinţa în led 
universale neschimbăâtoare. El sublinia chiar mai 
puternic decât Engels „necesitatea naturală” 
{Naturnotwendigkeit} a tuturor proceselor sociale. 
Nu era un „darwinist social” în sensul de a nega 
caracterul specific al societăţii umane sau de a 
reduce conflictele sociale şi lupta de clasă la o luptă 
pur darwinistă pentru supravieţuire, dar îndoielile 
sale legate de  reducţia societății umane la 
comunităţile de animale sunt mai nesemnificative 
decât analogiile pe care le vede între ele. Toate 
caracteristicile specifice omului, adică cele care apar 
în decursul istoriei, sunt comune oamenilor şi 
animalelor, iar acesta este un laitmotiv al lucrărilor 
lui Kautsky, de la Etică până la Interpretarea 
materialista a istoriei. Kautsky a adoptat făra rezerve 
concepţia darwinistă a evoluţiei privite ca un proces 
care rezultă din mutații ce permit supraviețuirea 
individului cel mai bine adaptat la mediul său. 
Natura nu are finalitate nici în sensul că ar fi o forţă 
conştientă care guvernează evoluţia, nici în acela că 
ar avea o tendinţă generală precisă. Organismele 
care suferă mutații favorabile îşi transmit puterea de 
adaptare descendenților lor, iar acest proces explică 
întregul curs al evoluţiei. Toate funcţiile tipic umane 
pot fi regăsite în lumea animală: inteligenţa, 
sociabilitatea, instinctele sociale şi sentimentele 
morale. Inteligența este o armă în lupta pentru 
supravieţuire, iar facultatea cognitivă nu are alt scop 
decât asigurarea conservării speciei. Animalele 
dovedesc că au o cunoaştere a legilor naturale şi a 
relaţiilor de tip cauză-efect, iar cunoaşterea umană 
este o dezvoltare şi o sistematizare a acesteia. 
Kautsky nu se întreabă cum se poare ca o abilitate 


pur biologică de a asocia evenimentele şi de a 
exprima asocierea aceasta în termeni de „legi 
naturale” articulate sub forma limbajului să aibă 
pretenţia că reprezintă o descoperire a adevărului 
despre univers sau cum se poate ca ideea de 
cunoaştere, priviră ca adevăr, să fie derivată din 
rolul ei de instrument de adaptare. Două instincte 
primare, cel al autoconservării şi cel al conservării 
speciei, oferă o explicaţie suficientă pentru întreaga 
gamă de comportamente umane şi animale, atât 
morale, cât şi cognitive. Instinctul de cooperare din 
interiorul speciei este cel care, în cazul rasei umane, 
este numit „lege morală” sau „voce a conştiinţei”. La 
fiinţele umane, la fel ca la animale, aceasta intră 
deseori în conflict cu instinctul de autoconservare. 
De aceea, nu se poate spune că omul este „în mod 
natural” egoist sau altruist din moment ce ambele 
tendinţe coexistă în el la fel ca la toate animalele 
superioare, chiar dacă pot intra în anumite cazuri în 
conflict. Diviziunea muncii şi folosirea uneltelor pot fi 
observate şi în cazul animalelor, chiar dacă într-o 
formă primară, de pildă în cazul producţiei privite ca 
o transformare a mediului pentru a corespunde 
propriilor scopuri. Pe scurt, fiinţele umane nu diferă 
cu nimic de animale ca agenţi cognitivi şi morali şi 
ca producători. Nu există nimic specific naturii 
umane care să nu poată fi regăsit şi în universul 
nonuman. Capacităţile specifice dobândite de om 
sau, mai degrabă, dezvoltările specifice ale puterilor 
animale pot fi explicate prin adaptare şi prin 
interacţiunea organismului cu mediul său. Aceste 
capacităţi, adică limbajul şi invenţia uneltelor, şi-au 
stimulat reciproc dezvoltarea, făcând posibilă 
acumularea gândirii, experienţei şi abilității, dar ele 
nu sunt nimic mai mult decât o extensie a facultăţilor 
animale. întregul progres al civilizaţiei poate fi 
explicat prin funcționarea aceloraşi legi ale 
adaptării. Atunci când omul primitiv a ieşit din junglă 
în câmpul deschis, a trebuit să-şi facă îmbrăcăminte, 
să construiască locuinţe, să descopere focul şi 
tehnicile cultivării. Limbajul a fost un factor de 
întărire a legăturilor sociale şi a cooperării din 
interiorul tribului, dar a condus la diferenţe de 


vorbire şi la grupuri sociale şi, de aceea, la instituţia 
specific umană a războiului în cadrul aceleiaşi specii. 

Diviziunea muncii, o continuare a procesului iniţiat 
în comunităţile animale, a făcut posibil ca producţia 
să excedeze nevoile esenţiale; aceasta i-a determinat 
pe oameni să se lupte pentru a stăpâni aceste 
surplusuri şi a condus la formarea diviziunilor de 
clasă bazate pe proprietatea asupra mijloacelor de 
producţie.  Dezvoltările tehnice au determinat 
formele schimbătoare ale acestor diviziuni, acestea 
fiind însă influențate şi de alți factori, mai ales de 
mediul natural. Diviziunile de clasă iau o anumită 
formă atunci când sunt necesare reţele de irigație, 
de exemplu în Delta Nilului, şi o alta atunci când 
principala problemă este respingerea atacurilor 
triburilor vecine; ele vor fi diferite la locuitorii 
zonelor de munte şi la cei care locuiesc în aşezările 
de pe malul mării. Dar, în toate cazurile, principiul 
adaptării la mediu determină forme specifice ale 
comportamentului uman, guvernat de instinctele 
invariabile de autoconservare şi cooperare. 

Iluzia că ar exista valori eterne şi absolute, pe care 
omenirea le descoperă de-a gata sau care sunt, cel 
puţin, păstrate de-a lungul istoriei, provine din faptul 
că, timp de milenii, progresul social a fost extrem de 
lent, astfel încât anumite porunci şi interdicții au 
rămas neschimbate până când au ajuns să fie 
considerate valabile întotdeauna şi în orice condiţii. 
în realitate, singurii factori neschimbători de acest 
gen sunt instinctele biologice, în timp ce normele 
morale şi valorile specific umane sunt dependente în 
întregime de modurile de producţie. Este adevărat că 
în lupta purtată de clasele oprimate în decursul 
istoriei pot fi observate anumite circumstanţe 
constante şi astfel şi o similitudine între 


valorile create de aceste clase. Dar această 
similitudine este mai mult aparentă decât reală. În 
creştinismul timpuriu, egalitatea însemna o 
distribuție egală a bunurilor, în timp ce libertatea 
însemna inactivitate; în timpul Revoluției Franceze, 
egalitatea însemna un drept egal de proprietate, iar 
libertatea însemna libera folosire a propriilor bunuri. 
Dar în socialism egalitatea înseamnă un drept egal 


de a folosi produsele muncii sociale, în timp ce 
libertatea înseamnă reducerea muncii necesare, 
adică scurtarea progresivă a zilei de lucru. 

Se poate, într-adevăr, întâmpla ca opiniile şi 
valorile să supravieţuiască condiţiilor în care au 
apărut şi să ajungă astfel să fie o piedică în calea 
progresului social. Dar, ca regulă, comportamentul 
uman în societate nu este determinat de idealuri, ci 
de exigenţele materiale ale vieţii. Un ideal moral „nu 
este un ţel, ci o armă în lupta de clasă”. Niciun ideal 
nu poate fi obiectul observaţiei ştiinţifice, care este, 
prin definiţie, neutră moral şi preocupată doar de 
legăturile necesare din natură şi din istoria umană. 
Socialismul ştiinţific demonstrează apariţia 
inevitabilă a unei societăți fără clase, ca un rezultat 
al legilor economice, dar nu poate construi din 
aceasta un scop moral. Asta nu afectează totuşi 
măreţia şi sublimul viziunii despre o lume socialistă 
pentru care luptă clasa muncitoare, mânată de o 
necesitate economică irezistibilă. 

Kautsky pare să nu fi înțeles problema 
epistemologică a valorilor morale sau faptul că, 
atunci când un proces istoric a fost prezentat ca 
inevitabil, întrebarea legată de valoarea lui rămâne 
deschisă. De aceea, critica pe care le-o aduce lui 
Kant şi socialismului etic este nefondată. Aşa cum au 
arâtat Cohen, Vorlânder şi Bauer, din faptul că un 
lucru este necesar nu derivă că el este şi dezirabil 
sau valoros. Avem nevoie de o facultate cognitivă 
specială care să ne spună că socialismul nu este 
numai istoriceşte necesar, ci că este şi un lucru bun; 
dat fiind faptul că Marx a demonstrat prima 
propoziţie, etica lui Kant ne-ar putea arâta o cale de 
a crede în cea de-a doua. Kautsky a răspuns totuşi că 
valorile stau în afara domeniului stiintei. El a fost de 
acord cu 


neokantienii că marxismul a dovedit necesitatea 
istorică a socialismului, iar acesta era, în opinia lui, 
singurul lucru care trebuia demonstrat. Clasa 
muncitoare avea să dezvolte inevitabil o conştiinţă 
care urma să vadă în socialism un ideal, dar această 
atitudine nu era decât consecinţa procesului social. 
întrebarea „de ce ar trebui cineva să considere 


dezirabil ceea ce crede că este inevitabil” este 
ignorată de Kautsky, care nu explică nici de ce nu i-a 
oferit un răspuns. El susţinea că imperativul 
categoric al lui Kant se baza pe o iluzie, în primul 
rând pentru că se dorea independent de experienţă 
în timp ce presupunea existenţa altor oameni, care 
nu putea fi cunoscută de filosof decât empiric. 

(În fapt, imperativul categoric este independent de 
experienţă, în sensul că nu poate fi derivat logic din 
date empirice, şi nu în sensul că poate fi formulat 
fără niciun fel de cunoaştere empirică.) în al doilea 
rând, afirmă Kautsky, imperativul categoric este 
nefuncţional într-o societate frământată de 
antagonisme şi de loialităţi aflate în conflict. în fapt, 
el este totuşi prezentat de Kant ca o normă formală 
care oferă condiţia necesară a oricărei reguli 
concrete, şi nu ca o aserţiune empirică ce exclude 
conflictele morale sau care presupune existenţa unei 
societăţi armonioase; nici nu aspiră să fie o bază 
suficientă pentru a construi un cod moral. 

Este limpede cât de puţin a reuşit Kautsky să-l 
înţeleagă pe Kant şi dintr-o remarcă din Etica sa 
referitoare la faptul că preceptul kantian de a trata 
orice individ ca pe un scop, şi nu ca pe un mijloc, 
este realizat şi de animale, cu menţiunea că o 
comunitate îi protejează doar pe acei indivizi a căror 
supravieţuire este avantajoasă pentru specie. 
Kautsky nu observă că această menţiune contravine 
total principiului valorii intrinseci a individului, care 
este tratat, în acest caz, nu ca un scop în sine, ci ca 
un mijloc de conservare a speciei. 


3. Conştiinţa şi dezvoltarea societății 
a de 
Principiul  determinismului strict şi credinţa că 
istoria umană este o continuare a istoriei naturale, 
putând fi explicată prin aceleaşi legi, l-au condus pe 
Kautsky la o interpretare pur naturalistă a conştiinţei 
umane. Kautsky nu priveşte conştiinţa ca pe un 
„epifenomen” (aşa cum o numesc deseori criticii 
marxismului), adică un fenomen care nu aparţine 
istoriei „obiective”, ci numai percepţiei, adevărate 
sau false, a evenimentelor istorice. Dimpotrivă, el o 


consideră o verigă esenţială în lanţul proceselor 
necesare; dar, spune el, nu există o conştiinţă umană 
diferită de cea a animalelor. Conştiinţa umană constă 
în inteligenţă, cunoaştere şi sensibilitate morală, 
toate au evoluat în stadiul preuman, ca mijloace de 
adaptare. Este, de aceea, eronat să afirmi că 
procesele conştiente ar fi un „surplus” neesenţial în 
absenţa câruia istoria umană ar fi exact ceea ce este 
acum. Dar acest lucru este valabil pentru Kautsky şi 
în cazul istoriei preumane, care, în cazul animalelor 
superioare, implică procese conştiente care le permit 
să supravieţuiască în medii ostile. Din acest punct de 
vedere, el afirmă că specia umană, în ciuda facultăţii 
sale lingvistice şi a celei de fabricare a uneltelor, nu 
diferă de alte fiinţe inteligente. În special - şi aici 
Kautsky pare să greşească închipuindu-şi că este 
fidel ideilor lui Marx - necesitatea prăbuşirii 
capitalismului şi tranziţia la socialism nu diferă de 
necesitatea cu care progresul tehnologic a generat în 
trecut alte sisteme socio-economice. Desigur, 
rămâne valabilă ideea lui Marx că socialismul va fi 
înfăptuit în mod conştient de clasa muncitoare 
organizată atunci când aceasta va dobândi 
cunoaşterea proceselor sociale. Dar nici Kautsky şi 
nici adversarii lui neokantieni nu au înțeles 
adevăratul sens al încercării lui Marx de a depăşi 
opoziția dintre necesitate şi libertate, dintre 
descriere şi  prescriere. Nici  kantienii, nici 
determiniştii nu au asimilat escatologia marxistă 
care presupunea identificarea subiectului cu obiectul 
istoriei, ideea unei întoarceri a omului la „natura 
speciei” sale şi teoria alienării, care nu poate fi 
separatā de ea. 

Aşa cum am văzut, Marx nu privea socialismul doar 
ca pe un nou sistem care va înlătura inegalitatea, 
exploatarea şi antagonismul social. În concepția lui, 
socialismul reprezenta recuperarea de către om a 
umanității sale pierdute, reconcilierea esenței 
speciei sale cu existența sa empirică, întoarcerea 
fiinţei omului de la natura sa „alienată”. Istoria, până 
în prezent, a presupus participarea fiinţelor umane şi 
a intenţiilor lor conştiente, dar a fost supusă 
propriilor sale legi, care erau valabile indiferent dacă 


erau sau nu înţelese conştient (aşa cum, de fapt, nici 
n-ar fi putut fi sau, cel puţin, nu în totalitate). Dar 
conştiinţa clasei muncitoare nu înseamnă doar o 
cunoaştere sporită a proceselor sociale, care, la fel 
ca orice alt tip de cunoaştere, poate fi folosită pentru 
a transforma societatea în acelaşi mod în care este 
transformată tehnologia. Conştiinţa clasei 
muncitoare este procesul transformării revoluţionare 
a societăţii; nu este doar un rezervor de informaţii, 
mai întâi dobândite şi apoi puse în practică, ci este 
cunoaşterea de sine a noii societăţi, în care procesul 
istoric coincide cu conştientizarea acestui proces. 
Socialismul este necesar în sensul în care 
capitalismul, la fel ca şi celelalte sisteme anterioare, 
este sortit să piardă controlul asupra condiţiilor 
tehnologice pe care el însuşi le-a creat; dar 
necesitatea socialismului poate fi realizată numai ca 
o activitate liberă şi conştientă a clasei muncitoare. 
întrucât conştiinţa proletariatului este 
conştientizarea de sine a umanităţii care îşi recâştigă 
natura pierdută (o natură care există în realitate, 
nefiind doar un ideal normativ), această conştiinţă nu 
poate fi divizată într-un aspect descriptiv sau 
informaţional şi unul normativ sau imperativ. Actul 
prin care oamenii devin conştienţi de propria lor 
fiinţă sau se întorc la propria lor esenţă este o 
afirmare de sine a umanităţii şi, în consecinţă, nu 
poate fi redus la conştientizarea caracterului natural 
inevitabil al procesului istoric sau la un ideal 
normativ sau la o combinaţie între acestea. Credinţa 
marxistă tipic hegeliană într-o „esenţă”, privită drept 
ceva mai real decât realitatea empirică, şi nu doar ca 
un ideal imaginat, a fost ignorată în disputa dintre 
determinişti şi adepţii filosofici lui Kant. Aceştia din 
urmă afirmau că Marx a demonstrat că socialismul 
era o necesitate obiectivă şi susțineau că ar trebui 
adăugat, la conştientizarea acestui fapt, şi 
standardul de valoare socialist. Kautsky insista că 
Marx a demonstrat că socialismul este o necesitate 
obiectivă şi că un aspect al acestui proces necesar îl 
reprezentau conştientizarea şi susţinerea acestei 
necesităţi de câtre proletariat; această conştientizare 
şi această susţinere erau inevitabile şi nimic altceva 


nu mai era necesar. Viziunea reală a lui Marx era 
totuşi aceasta: conştiinţa proletariatului, fiind 
conştiinţa umanităţii care se întorcea la propria ei 
esenţă, era identică cu această întoarcere, privită ca 
un proces obiectiv. Astfel, în activitatea 
revoluţionară a proletariatului nu mai exista opoziţia 
dintre necesitate şi libertate. 

Altfel spus, Kautsky, pe urmele lui Engels, a 
adoptat o poziţie naturalistă şi pozitivistă asupra 
conştiinţei privite ca o cunoaştere care, fiind ea 
însăşi efectul dezvoltării necesare a societăţii, era o 
parte a acestei dezvoltări numai în măsura în care 
oferea o bază indispensabilă pentru tehnologia 
socială. Cunoaşterea societăţii şi aplicarea practică a 
acestei cunoaşteri erau diferite între ele în acelaşi 
mod în care difereau de orice altă tehnologie. De aici 
şi semnificaţia noţiunii de „socialism ştiinţific”; 
socialismul era o teorie care nu putea fi decât 
rezultatul observaţiei ştiinţifice, nu şi cel al evoluţiei 
spontane a proletariatului. Teoria socialistă era 
menită a fi creaţia intelectualilor cultivați, şi nu a 
clasei muncitoare, şi trebuia introdusă din afară în 
mişcarea muncitorească, pentru a fi o armă în lupta 
pentru emancipare. Această teorie a conştiinţei 
socialiste implantate din afară în mişcarea spontană 
a clasei muncitoare, adoptată mai târziu de Lenin, 
este o consecinţă directă a interpretării naturaliste a 
conştiinţei şi a interpretării darwiniste a proceselor 
sociale în genere. Ea a devenit, de asemenea, un 
instrument politic, pentru că oferea o bază teoretică 
pentru noua idee a unui partid al proletariatului 
condus de intelectuali versaţi în probleme teoretice, 
un partid care exprima conştiinţa autentică, 
ştiinţifică a proletariatului, pe care clasa muncitoare 
a fost incapabilă să o dezvolte de una singură. 
Concluziile pe care le-a tras Kautsky din „socialismul 
ştiinţific” erau diferite de ale lui Lenin; dar, şi în 
cazul lui, ideea potrivit câreia conştiinţa de clasă a 
proletariatului se poate forma numai în afara 
acestuia, în mintea intelighenţției, era o reflectare şi 
o justificare teoretică a partidului socialist, care se 
transforma într-un partid al politicienilor 
profesionişti şi al manipulatorilor. 


4. Revoluție şi socialism 
> > 


Credinţa în necesitatea istorică şi, în special, în 
necesitatea  „obiectivă” a societăţii socialiste 
reprezenta pentru Kautsky piatra de temelie a 
marxismului şi diferenţa esenţială dintre socialismul 
ştiinţific şi cel utopic. (În fapt, opinia că socialismul 
este în mod obiectiv inevitabil nu este totuşi exclusiv 
marxistă, ea poate fi întâlnită şi în opera câtorva 
utopişti, de pildă la saint-simonişti.) Kautsky a 
încercat să-şi ia toate precauţiile pentru a rămâne, în 
acest punct, fidel doctrinei marxiste şi a subliniat 
mereu că imaginaţia politică nu poate înlocui 
necesitatea economică; socialismul nu poate deriva 
decât din maturizarea economică a capitalismului şi 
din polarizarea claselor care rezultă de pe urma ei. 
Atitudinea politică a lui Kautsky era, în esenţă, 
determinată de acest principiu al „maturităţii”, care 
era acceptat fără dificultate de toţi teoreticienii 
Internaționalei a Il-a, cu excepţia celor din aripa 
leninistă; principiul părea să decurgă în mod natural 
din aspectele antiblanquiste şi antiutopiste ale 
doctrinei lui Marx. 


În critica pe care a facut-o atât socialismului 
utopic, cât şi revizionismului, Kautsky a subliniat 
diferenţa dintre diviziunea de clasă a societăţii şi 
diviziunea sa în funcţie de criteriile de consum, adică 
participarea la venitul naţional; asupra acestui 
aspect era perfect de acord cu Marx. Lupta 
proletariatului nu este o consecinţă a sărăciei, ci a 
antagonismului de clasă, iar condiţia victoriei 
socialiste nu este sărăcirea absolută a clasei 
muncitoare, ci ascuţirea antagonismului de clasă, 
care este ceva diferit. În analizele sale istorice, 
Kautsky demonstrează în mod repetat că lupta de 
clasă poate deveni mai acută atunci când condiţiile 
de viaţă ale muncitorilor exploataţi se îmbunătăţesc, 
astfel că intensitatea ei nu este o funcţie a sărăciei. 
Pe aceste temeiuri, el respinge toate argumentele 
revizioniste care susțineau că situaţia materială a 
muncitorilor se îmbunătăţise relativ şi preziceau că 
antagonismul de clasă se va diminua. Teoria 


pauperizării absolute a clasei muncitoare nu era, 
deci, în viziunea lui Kautsky o parte esenţială a 
doctrinei marxiste, astfel că marxismul n-ar fi trebuit 
abandonat dacă această teorie s-ar fi dovedit falsă. 
Ceea ce era totuşi esenţial [pentru marxism] era teza 
că polarizarea de clasă va creşte şi că, în urma 
concentrării capitalului, clasa de mijloc va fi scoasă 
din competiţie. Kautsky era de neclintit în această 
privinţă şi a luptat pentru a respinge argumentul lui 
Bernstein, potrivit căruia, în ciuda procesului de 
concentrare, clasa de mijloc şi, în special, micii 
proprietari nu au tendinţa să se reducă numeric. În 
polemicile sale cu revizioniştii şi în expunerea părţii 
teoretice a Programului de la Erfurt, Kautsky a 
susţinut că dezvoltarea societăţii burgheze era 
menită să elimine micile întreprinderi; când i s-a 
spus că statisticile nu confirmă acest lucru, a replicat 
că noii proprietari nu erau mic-burghezi, ci oameni 
care fuseseră expulzați de pe piaţa muncii de 
tendinţa de concentrare a capitalului şi care fac 
eforturi să se menţină pe linia de plutire înființând 
ateliere  meşteşugăreşti şi cooperative de mici 
dimensiuni. El a recunoscut că, în agricultură, 
dispariţia micilor proprietăţi nu se producea la fel de 
repede cum fusese prevăzut, dar credea că, în timp, 
şi în acest domeniu previziunile aveau să fie 
inevitabil confirmate. 

Kautsky susţinea că prăbuşirea capitalismului nu 
va fi un rezultat al scăderii ratei profitului, care este 
compatibilă cu o creştere a nivelului absolut al 
profiturilor. Capitalismul se va prâbuşi pentru că 
proprietatea privată a mijloacelor de producţie nu 
permite utilizarea eficientă şi dezvoltarea tehnicilor 
dezvoltate de umanitate. Capitalismul nu putea evita 
anarhia, crizele repetate de supraproducție şi 
şomajul de masă; mai mult, capitalismul era menit să 
dezvolte conştiinţa clasei muncitoare, care se 
organiza nu doar pentru a obţine îmbunătăţiri pe 
termen scurt, ci şi pentru a cuceri puterea politică şi 
pentru a institui proprietatea publică asupra 
mijloacelor de producţie pentru binele societăţii. 

În privinţa celor două chestiuni esenţiale, cea a 
relaţiei dintre lupta politică şi lupta economică şi cea 


a relaţiei dintre lupta pentru reforme şi aşteptarea 
revoluţiei, poziţia lui Kautsky a adoptat linia 
marxismului ortodox. În legătură cu prima chestiune, 
el opunea punctul de vedere marxist celor două 
extreme, la fel de false, ale proudhonismului şi 
blanquismului. Proudhoniştii nu erau interesaţi de 
lupta politică, susţinând că dobândirea puterii 
politice de către proletariat nu ar înlătura 
exploatarea; atât timp cât exista capitalismul, 
proletariatul nu va avea nimic de câştigat prin 
democraţie, fiindcă democraţia politică nu va atrage 
după sine şi emanciparea economică. De aceea, 
muncitorii nu trebuie să se implice în chestiunile 
politice şi parlamentare, ci trebuie să se concentreze 
asupra propriei lor emancipări printr-o organizare a 
producţiei care să nu depindă de capitalism. 
Blanquiştii, în schimb, erau interesaţi doar de 
cucerirea puterii politice, indiferent de condiţiile 
economice. Marx, cum explică Kautsky, a evitat 
aceste poziţii unilaterale şi a adoptat singura poziţie 
consonantă cu metoda ştiinţifică, conform câreia 
dobândirea puterii politice de către proletariat este 
condiţia necesară şi mijlocul de emancipare 
economic, dar această putere poate fi folosită pentru 
a înlătura capitalismul numai atunci când a sosit 
momentul ca acest regim să poată fi distrus. Dacă 
momentul este prematur din punct de vedere 
economic, cucerirea puterii nu poate duce la 
răsturnarea capitalismului, pentru că legile 
economice obiective nu pot fi încălcate prin decrete 
sau prin violenţă. Un exemplu al acestei situaţii este 
dictatura iacobină, pe care Kautsky o considera o 
dictatură a proletariatului. Teroarea a fost orientată 
spre lichidarea acțiunilor profitorilor şi spre 
menţinerea entuziasmului maselor, dar a sfârşit prin 
a crea numai frică şi deziluzie. Când s-a produs 
reacţiunea thermidoriană, iacobinii nu au avut niciun 
sprijin şi revoluţia s-a întors la bazele stabilite 
obiectiv de condiţiile economice, adică la domnia 
burgheziei. Comuna din Paris era sortită să eşueze 
din aceleaşi motive. 

Totuşi, Kautsky nu a reuşit sau nu a încercat să 
explice cu precizie cum avea să fie recunoscut 


momentul în care capitalismul se va afla în pragul 
prăbuşirii, fiind pregătit pentru o revoluţie politică. 
El a susţinut, împotriva reformiştilor, că socialismul 
nu poate evolua ca o simplă continuare naturală a 
capitalismului, prin reforme parţiale şi prin concesii 
din partea claselor asupritoare. O revoluţie, privită 
ca o cucerire conştientă a puterii politice de câtre 
proletariatul organizat, era o precondiţie esenţială şi 
inevitabilă a socialismului. Dar social-democratii nu 
trebuie să 
se împiedice de o definiţie precisă a naturii şi duratei 
procesului revoluţionar. Mai precis, revoluţia nu 
trebuie să însemne un act definitiv şi unic de 
violenţă, o rebeliune armată sau un război civil 
sângeros. Dimpotrivă, cu cât proletariatul este mai 
capabil de acţiune organizată, mai conştient de 
procesele istorice şi mai instruit asupra felului în 
care funcţionează instituţiile democratice, cu atât 
este mai probabil ca revoluţia să ia o formă 
nonviolentă. Situaţia efectivă nu putea fi totuşi 
prezisă cu uşurinţă. lar partidul social-democrat, din 
moment ce nu poate crea singur condițiile 
economice care să facă posibilă revoluţia, este, în 
cuvintele lui Kautsky, un partid revoluţionar fara a fi 
un partid care creează sau pregăteşte o revoluţie. 
Pentru că o revoluţie nu poate apărea dintr-un dictat 
al voinţei şi nu poate fi făcută din ingrediente pur 
politice.  Social-democraţii respingeau, pe bună 
dreptate, doctrina absurdă „cu cât mai rău, cu atât 
mai bine”; lupta pentru reforme sociale şi politice în 
capitalism era, în cel mai înalt grad, în interesul 
proletariatului şi al victoriei sale finale, dezvoltându-i 
conştiinţa de clasă şi permițându-i să câştige 
experienţă în administrarea economică şi în viaţa 
politică. Reformele nu erau un substitut al revoluţiei, 
ci o pregătire necesară pentru ea. Era contrar 
strategiei marxiste şi să agravezi condiţiile unei 
catastrofe, şi să te bazezi pe cooperarea dintre clase 
în speranţa că se va produce o evoluţie gradată de la 
capitalism la socialism. 

Kautsky era, cu siguranţă, fidel faţă de Marx atunci 
când insista că revoluţia nu poate fi pusă în scenă 
printr-un decret şi că simplul transfer al puterii 


politice nu va conduce la emanciparea economică a 
proletariatului dacă, în capitalism, condițiile 
economice şi tehnice nu au atins nivelul potrivit 
pentru o schimbare. Dar se pare că el a trecut cu 
vederea faptul că strategiile, tacticile şi organizarea 
mişcării muncitoreşti trebuiau să difere în funcţie de 
decizia de a se pregăti pentru o cucerire politică sau 
de a aştepta condiţiile, indiferent care ar fi fost 
acestea, ale prăbuşirii economice a capitalismului. 
Refuzul lui Kautsky de a anticipa caracterul şi durata 
revoluţiei era destul de rezonabil având în vedere 
premisa că proletariatul trebuie să aştepte în 
capitalism maturizarea condiţiilor. Dar un partid 
care se numeşte revoluţionar nu poate acţiona 
raţional dacă, indiferent din ce motiv, refuză să-şi 
asume semnificația cuvântului „revoluţie”. Dacă 
aceasta înseamnă un proces paşnic, care va dura, 
poate, decenii, în care proletariatul va obţine treptat 
controlul asupra instituțiilor politice, sarcinile 
educaţionale şi organizaționale ale partidului trebuie 
să difere considerabil faţă de situaţia în care 
revoluția înseamnă un act de violenta definitiv. 
Partidul nu poate, de aceea, să-şi interzică sā aleagă 
în practică doar pentru că evenimentele istorice sunt 
imprevizibile. Poate să lase, în programul său, 
deschise ambele alternative, dar în viața politică este 
obligat să opteze pentru una dintre ele. Din acest 
motiv, poziția centristā a lui Kautsky, bazată pe 
atitudinea lui ştiinţifică şi pe ezitarea de a lua decizii 
lipsite de o bază rațională, a însemnat în practică 
acceptarea poziției reformiste. Teoria unei revoluții 
pregătite chiar de capitalism, şi nu de proletariat, 
era, în doctrina lui Kautsky, o reflectare a situației 
practice a partidului, care adera la frazeologia 
revoluţionară în programul său, dar care nu sugera 
deloc prin acţiunile sale că ar crede în ceea ce 
spune. Bernstein avea întru totul dreptate atunci 
când observa că social- democrația germană era în 
realitate o organizație reformistă şi că elementele 
revoluționare din programul său erau în dezacord cu 
acţiunile sale şi chiar cu obiectivele practice 
avansate de acelaşi program. Eşecul final al 
centrismului - în practică, şi nu ca frazeologie - şi 


divizarea partidului într-o aripă reformistă şi una 
revoluţionară au fost cauzate de faptul că centrismul, 
sub aparențele unei viziuni ştiinţifice largi, era o 
filosofic a indeciziei. El era incapabil să adopte o 
poziţie clară în chestiuni care presupuneau luarea 
unor decizii; şi deciziile au fost luate, dacă nu în 
programul partidului, cel puţin în viaţa politică. 
Această greşeală nu a fost evidentă atât timp cât 
partidul îşi consolida paşnic puterea şi, în acest fel, 
marxismul ortodox al lui Kautsky a predominat la 
congrese asupra programului reformist, deşi partidul 
continua în practică să menţină o linie reformistă. 
Inconsistenţa a devenit cât se poate de stridentă 
doar în momentul crizei, care a înlăturat 
fundamentul politicii lui Kautsky. 

Ideea că revoluţia trebuie să aştepte maturizarea 
condiţiilor economice era pentru Kautsky o 
consecinţă naturală perfectă a teoriei marxiste a 
proceselor istorice. El tindea să omită că, în relaţia 
dintre „bază” şi „suprastructură”, numai prima juca 
un rol activ, iar cea din urmă oferea doar un sprijin 
adiţional. Dimpotrivă, Kautsky sublinia, pe urmele lui 
Engels, că diviziunea dintre cele două nu era 
identică cu cea dintre factorii „materiali” şi cei 
„spirituali” ai proceselor istorice. Baza, pe care el o 
privea ca incluzând mijloacele de producţie şi 
uneltele, se dezvoltă împreună cu progresul 
cunoaşterii şi cuprinde toate facultăţile productive 
umane, inclusiv resursele „spirituale”. Pe de altă 
parte, suprastructura, adică relaţiile legale şi politice 
şi opiniile constituite social, are o influenţă 
considerabilă asupra condiţiilor economice. Există, 
deci, un proces continuu de influenţă reciprocă, iar 
„primatul” bazei în raport cu suprastructura se 
aplică doar „în ultimă instanţă” - o expresie pe care 
Kautsky, la fel ca Engels înaintea lui, nu o explică în 
mod clar. El adaugă doar că progresul tehnologic şi 
schimbările care îl însoțesc în relaţiile de proprietate 
nu corespund în detaliu fiecărei schimbări din 
suprastructură, deşi cele dintâi corespund apariţiei 
unor idei, mişcări sociale şi instituţii noi. Limitând în 
acest fel interpretarea „primatului” bazei, Kautsky 
nu explică nici în ce fel poate fi deosebit noul de 


vechi sau cum putem fi siguri că ideile sau instituţiile 
care apar mult timp după schimbarile relevante din 
tehnologie sau din relaţiile de proprietate ar fi, în 
fapt, consecinţele acestora. 

Când interpretează evenimente singulare din 
istoria mişcării revoluţionare, Kautsky sugerează o 
serie de explicaţii convingătoare, dar atunci când e 
vorba de procese mai ample sugestiile lui par adesea 
arbitrare. El susţine, de exemplu, că principiul 
kantian conform căruia fiecare fiinţă umană trebuie 
tratată ca un scop în sine, şi nu ca un mijloc, este o 
expresie a protestului burghez împotriva 
dependenţei personale dintr-o societate feudală. Dar 
principiul etic contrar, exprimat de _ utilitariştii 
Iluminismului, este în egală măsură tipic pentru 
burghezia în ascensiune, proclamândmi 
epicureanismul împotriva ascetismului moralității 
creştine. Pe de altă parte, epicureanismul este 
caracteristic şi pentru aristocrația aflată în declin, în 
timp ce principiul kantian este înrădăcinat în 
creştinism; şi, din nou, doctrina liberală a 
supravieţuirii celui mai puternic este de origine 
burgheză. Este limpede că, dacă semnificaţia 
fenomenelor intelectuale poate fi manipulată atât de 
liber, este posibil să deturnezi orice interpretare a 
acestora ca susţinând interese economice sau de 
clasă, ceea ce indică slabiciunea teoriei. Dacă, aşa 
cum susține Kautsky, etica creştină reflectă 
deopotrivă mizeria claselor oprimate din Roma 
antică şi situaţia aristocrației decadente a acelor 
timpuri şi dacă ar putea fi, apoi, un instrument al 
conducătorilor din societatea feudală şi, mai târziu, 
un stimul pentru a protesta la adresa acelei societăţi 
sau dacă mentalitatea burgheză poate fi în egală 
măsură exprimată de personalismul lui Kant, 
utilitarismul lui Bentham şi ascetismul lui Calvin, 
atunci teoria este, cu siguranţă, capabilă să explice 
toate fenomenele istorice şi este imună faţă de orice 
contestare, dar asta numai pentru că este arbitrară 
şi pentru că îi lipsesc criteriile pentru corelarea 
fenomenelor spirituale cu originile lor materiale. 

În doctrina evoluționistă a lui Kautsky nu există, 
desigur, loc pentru escatologic sau pentru o credinţă 


în „sensul general” al istoriei. La fel ca Marx, el 
priveşte socialismul ca pe cauza întregii omeniri, şi 
nu doar a unei singure clase, dar, tot pe urmele lui 
Marx, Kautsky insistă asupra caracterului de clasă al 
mişcării care va înfăptui socialismul. Clasa 
muncitoare poate încheia alianţe temporare cu 
burghezia sau cu segmentul inferior al clasei de 
mijloc în scopul de a obţine reforme politice sau 
sociale, dar ar fi pierdută dacă nu şi-ar păstra, în 
acelaşi timp, independenţa şi identitatea separate. 
(Kautsky era neîncrezător mai ales în alianțele cu 
țărănimea, privind-o, mai ales în Germania, ca pe o 
clasă conservatoare.) Socialismul este în interesul 
tuturor, dar lupta pentru socialism este numai în 
interesul clasei muncitoare. Această idee (care, chiar 
dacă nu a fost elaborată în acest fel de Kautsky, 
exprimă învăţătura sa şi pe aceea a lui Marx) este 
coerentă cu sine pe baza faptului că numai 
proletariatul este atât de privilegiat în istorie încât 
scopurile sale ultime şi cele imediate să poată fi în 
armonie, în timp ce obiectivele pe termen scurt ale 
ţărănimii şi ale segmentului inferior al clasei de 
mijloc, pentru a nu mai vorbi de cele ale burgheziei, 
sunt contrare interesului umanităţii în întregul ei, 
care este întruchipat de ideea de „societate 
socialistă”. Contradicţia nu se află în doctrină, ci în 
interesele claselor posedante. 

Socialismul înseamnă emanciparea întregii rase 
umane: acest lucru va fi confirmat în primul rând de 
faptul că proprietatea publică asupra mijloacelor de 
producţie şi controlul proceselor de producţie în 
baza nevoilor sociale vor reduce ziua de lucru şi vor 
da oamenilor mai mult timp pentru a-şi dezvolta 
aptitudinile şi aspiraţiile personale. Socialismul nu 
înseamnă abolirea statului, aşa cum îşi doresc 
anarhiştii, sau o intoarcere la comunităţi mici şi. » 
autonome, care ar resuscita producţia anarhică şi 
competiţia, cu toate consecințele lor. Statul 
transformat într-un organ al administrării sociale a 
bunurilor, spre deosebire de indivizi, trebuie să fie 
centralizat şi capabil să controleze toate aspectele 
producţiei materiale; producția intelectuală şi 
artistică se va dezvolta însă în deplină libertate. 


Kautsky, la fel ca majoritatea marxiştilor din vremea 
sa, nu vedea niciun conflict între reglementarea 
centrală a comerţului şi industriei şi independenţa 
culturii. Democraţia, libertatea cuvântului vorbit şi 
scris, dreptul de asociere şi libertatea culturală erau 
considerate, de obicei, de  marxişti nişte 
caracteristici de la sine înţelese ale organizării 
socialiste. Kautsky şi-a exprimat deseori opinia 
asupra acestui subiect şi totdeauna în aceiaşi 
termeni. Deşi, istoric vorbind, libertăţile democratice 
au fost asigurate de burghezie în lupta împotriva 
oprimării feudale, ele aparţin triumfului continuu al 
progresului, iar socialismul iară democraţie ar fi o 
parodie a propriilor sale principii fondatoare. Din 
acest motiv, socialismul nu trebuie impus niciodată 
de o minoritate revoluţionară, pentru că, astfel, s-ar 
contrazice pe sine. El trebuie să fie realizarea unei 
majorităţi incontestabile, care ar trebui să respecte 
dreptul minorităţii de a exprima şi susţine opinii 
diferite. 


5. Critica leninismului 


Convingerea fundamentală a lui Kautsky că 
socialismul nu va putea triumfa până când condiţiile 
economice nu vor fi favorabile şi credinţa sa că 
socialismul presupune democraţie l-au determinat să 
se opună în mod ferm Revoluţiei din Octombrie şi 
concepţiei leniniste asupra dictaturii proletariatului. 
La fel ca majoritatea criticilor socialişti ai lui 
Lenin, Kautsky susţinea că Lenin greşeşte atunci 
când pretinde că Marx ar susţine ideea dictaturii 
proletariatului ca pe o formă specifică de guvernare, 
opusă formelor democratice; pentru Marx şi Engels, 
susţinea el, termenul nu viza forma de guvernare, ci 
conţinutul ei social. Acest lucru a fost demonstrat de 
faptul că Marx şi Engels foloseau noţiunea de 
„dictatură a proletariatului” pentru a descrie 
Comuna din Paris, care s-a bazat pe principii 
democratice, un sistem multipartit, alegeri libere şi 
libertate de exprimare. Hotărându-se să construiască 
socialismul într-o ţară înapoiată prin intermediul 
terorii şi oprimării, bolşevicii se opuneau concepţiei 


lui Marx şi Engels, care, de pildă, i-au criticat aspru 
pe bakuninişti pentru că au încercat să pornească o 
insurgență comunistă în Spania, în 1873, şi, de 
asemenea, se opuneau concepţiei unor marxişti ruşi, 
ca Plehanov şi Akselrod, care susțineau că o 
revoluţie în Rusia nu poate fi decât una burgheză, 
chiar dacă proletariatul ar juca un rol important în 
cadrul ei. Sărăcia extremă a poporului rus şi 
speranţele milenariste care o însoțeau, abrutizarea 
provocată de război şi înapoierea generală a 
proletariatului spuneau clar că, dacă socialismul ar fi 
fost introdus aici, era sortit să se transforme în 
opusul său. în loc să organizeze proletariatul în 
vederea unor scopuri realizabile şi să-l ridice la un 
nivel mai înalt, bolşevicii îl instigaseră să se răzbune 
pe  capitalişti individuali,  distruseseră toate 
structurile democraţiei şi îngăduiseră ca 
imaturitatea mişcării să se transforme într-o 
sălbăticie şi un banditism universal. Ei încercaseră 
fără succes, la fel ca iacobinii înaintea lor, să trateze 
dificultăţile economice prin teroare de masă şi 
muncă forţată, pe care le numeau, în mod fals, 
„dictatura proletariatului”. în consecință, scria 
Kautsky în 1919, în aceste condiţii despotice înflorea 
o nouă clasă de exploatatori birocratici, cu nimic mai 
buni decât funcţionarii ţarişti, iar lupta viitoare a 
muncitorilor împotriva tiraniei va fi chiar mai 
disperată decât în condițiile capitalismului 
tradiţional în care aceştia puteau exploata 
divergenţele dintre capital şi birocraţia de stat, care, 
în Rusia bolşevică, se uniseră într-un singur 
amalgam. Acest tip de socialism înregimentat se 
putea menţine numai prin negarea propriilor sale 
principii, ceea ce era foarte probabil să se întâmple, 
date fiind oportunismul de notorietate al bolşevicilor 
şi uşurinţa cu care schimbau discursul de la o zi la 
alta. Rezultatul cel mai probabil va fi un fel de 
reacțiune thermidoriană pe care muncitorii ruşi o vor 
întâmpina ca pe o eliberare, la fel ca francezii în 
1794. Păcatul originar al  bolşevismului îl 
reprezentau suprimarea democraţiei, abolirea 
alegerilor şi negarea libertăţii de expresie şi 
asociere, dar şi credinţa că socialismul se poate baza 


pe despotismul unei minorităţi impus prin forța, 
care, prin logica sa, era menită să consolideze 
domnia terorii. Dacă leniniştii vor reuşi 


să menţină suficient de mult timp „socialismul lor 
tâtăresc”, consecinţa inevitabilă vor fi birocratizarea 
şi militarizarea 


societăţii şi, în final, domnia autocratică a unui 
singur individ. 


6. Inconsistenţe in filosofia lui Kautsky 


Kautsky a fost, cu siguranţă, după Engels, principalul 
exponent al versiunii naturaliste, evoluționiste, 
deterministe şi darwiniste a marxismului. La prima 
vedere, filosofía lui pare să formeze un întreg 
consistent şi să fie reductibilă la câteva mari 
principii care cuprind întreaga istorie a naturii şi a 
omenirii. întreaga dezvoltare este în viziunea lui 
rezultatul interacțiunii dintre organisme şi mediul 
lor; cel mai bine adaptate supraviețuiesc şi îşi 
transmit caracteristicile generaţiei următoare; 
competiţia între specii produce instinctele universale 
de agresiune şi de solidaritate în cadrul speciei; 
specia umană a dobândit un loc aparte în natură 
datorită abilității sale de a confecţiona unelte şi 
facultăţii 


limbajului articulat; dezvoltarea uneltelor a dus la 
originea proprietăţii private şi la lupta de clasă 
pentru a intra în posesia surplusurilor; la rândul ei, 
aceasta duce la concentrarea capitalului şi la 
polarizarea de clasă; proprietatea privată împiedică 
progresul tehnic ulterior şi sporeşte antagonismul 
dintre minoritatea  exploatatoare şi majoritatea 
exploatată, iar acest proces este menit să se încheie 
cu instituirea proprietăţii publice şi a unei noi 
societăţi care va conserva realizările sociale şi 
tehnice ale 


capitalismului, în special stilul de viaţă democratic, 
dar care va reduce antagonismele procesului de 
socializare, va reinstaura solidaritatea rasei umane, 
va îndepărta conflictele sociale fundamentale şi le va 
permite indivizilor să se dezvolte fără limite. 


La o investigaţie mai atentă, teoria se dovedeşte 
însă plină de lipsuri şi inconsistenţe, dintre care 
unele sunt specifice marxismului evoluționist, diferit 
de marxismul scrierilor timpurii ale lui Marx, în timp 
ce altele sunt specifice versiunilor naturaliste şi 
antropocentrice. 

În viziunea lui Kautsky, întreaga dezvoltare a lumii 
organice şi istoria umană privită ca o subdiviziune a 
istoriei naturale sunt explicabile prin interacţiunea 
dintre organisme şi mediul lor. Kautsky priveşte 
această teorie a interacțiunii ca pe conţinutul real şi 
raţional al dialecticii şi critica, de aceea, o dialectică 
privită ca o teorie a dihotomiei Fiinţei datorată 
contradicţiilor ei interne 


latente; negarea de sine, ca o explicaţie a dezvoltării, 
este, în viziunea sa, o supravieţuire a idealismului 
hegelian. Schimbările din natură şi din istorie nu 
sunt produse de o mişcare de contradicţie care se 
autogenerează, ci de interacţiunea dintre elementele 
diferite ale universului. Kautsky neagă validitatea 
unei paradigme a naturii umane care se întoarce la 
sine după o lungă perioadă de separație şi care 
reconstituie unitatea dintre obiectul şi subiectul 
istoriei. Asistăm la un proces necesar al schimbărilor 
care nu au niciun „inţeles” în sine şi care nu pot 
revela cercetării ştiinţifice un asemenea înţeles, 
pentru că ştiinţa nu are nimic de-a face cu valorile şi 
este preocupată numai de necesitate sau de „legile” 
naturii. 

Acest determinism naturalist, care nu este elaborat 
pe deplin din punct de vedere filosofic, generează 
nişte inconsistente importante sau nişte presupuneri 
arbitrare care afectează întreaga gândire a lui 
Kautsky. Pentru început, nu este clar dacă 
„necesitatea istorică” cuprinde fiecare detaliu al 
istoriei sau numai direcţia ei generală. Dacă prima 
variantă este valabilă, atunci, lăsând deoparte 
caracterul arbitrar al acestei forme de determinism, 
înseamnă că fiecare eveniment particular şi fiecare 
proces este inevitabil, fiind în întregime 
predeterminat. De aici rezultă, de pildă, că este inutil 
să critici Revoluţia Rusă, pentru că acest eveniment 
a fost la fel de necesar precum transformarea unei 


economii de schimb în capitalism. Alegerea umană 
poate fi într- adevăr o legătură necesară, dar natura 
şi efectele ei sunt predeterminate la fel ca toate 
celelalte lucruri şi alegerea nu are o funcţie diferită 
de cea a oricărui alt factor al schimbarii istorice. 
Este lipsit de sens să critici o mişcare revoluţionară 
pentru că nu a ţinut cont de condiţiile existente - 
dacă erau sau nu pregătite pentru o revoluţie -, dacă 
însuşi succesul mişcării a demonstrat că erau 
pregătite. Dacă, pe de altă parte, necesitatea istorică 
se referă numai la tendinţe generale, în timp ce 
evenimentele particulare şi formele lor sunt supuse 
alegerii umane necondiționate, atunci critica este 
lipsită de sens dintr-un motiv diferit. Din moment ce 
nu putem spune exact ce anume este „pregătit” 
pentru înlocuirea vechiului sistem cu socialismul şi 
din moment ce activitatea 


umană conştientă poate să apropie momentul 
favorabil, nimeni nu poate spune cu certitudine dacă 
a sosit sau nu momentul potrivit. în consecinţă, 
critica făcută de Kautsky  blanguismului şi 
leninismului, aşa cum îşi propune să o facă în teoria 
sa despre determinismul istoric, nu se justifică. 

În plus, întrucât conştiinţa ştiinţifică se dezvoltă 
independent de mişcarea socială care conduce la 
socialism şi trebuie introdusă 


din afară în acea mişcare, nu există niciun motiv de a 
nu desprinde din această situaţie concluzii similare 
cu ale lui Lenin. Conştiinţa cu adevărat proletară, 
adică ştiinţifică, se poate dezvolta independent de 
proletariatul real, iar organismul politic care posedă 
această conştiinţă se poate considera întruchiparea 
„voinţei istoriei”, indiferent de ceea ce gândeşte 
clasa muncitoare reală despre acest lucru. Teoria lui 
Lenin despre partidul privit ca o avangardă a fost 
întemeiată pe doctrina formulată de Kautsky şi nu 
poate fi acuzată de inconsistenţă. în gândirea lui 
Marx, problema nu există, pentru că el identifică 
doctrina ştiinţifică ce apare în minţile oamenilor 
învătati cu mişcarea care îşi asumă această doctrină. 
În viziunea lui Marx, conştiinţa ştiinţifică este o 
articulare a conştiinţei elementare; nu este doar o 
simplă conştientizare a unui proces care se produce 


în afara ei, ci este ea însăşi acel proces; în conştiinţa 
proletariatului, obiectul şi subiectul istoriei coincid, 
iar proletariatul, prin faptul că devine conştient de 
sine şi, deci, de întregul proces istoric, transformă, 
ipso facto, situaţia istorică. În conştiinţa proletară, 
cunoaşterea universului (social) şi activitatea politică 
nu sunt două lucruri separate, aşa cum sunt 
cunoaşterea legilor naturale şi aplicarea acelei 
cunoaşteri în scopuri tehnice, ele sunt unul şi acelaşi 
lucru. 

Din acelaşi motiv, cum am văzut deja, pentru Marx 
nu există o problemă a dihotomiei dintre fapte şi 
valori sau dintre cunoaştere şi responsabilitate. în 
acest caz particular, actul cunoaşterii lumii este 
identic cu actul schimbării ei sau cu participarea la 
procesul cognitiv, ceea ce înseamnă că nu există loc 
pentru  dihotomie, pentru că se presupune că 
percepţia nu poate fi urmată de un act separat de 
evaluare. Dar, întrucât Kautsky, la fel ca oponenții 
sâi neokantieni, priveşte cunoaşterea ca 
independentă de aplicarea ei şi liberă în raport cu 
orice judecată de valoare, el nu se întâlneşte în mod 
real cu obiecțiile criticilor săi, ci le ţine la distanţă 
prin nişte afirmaţii generale, fără să înţeleagă 
adevărata natură a problemei. Dacă oamenii sunt 
convinşi prin cunoaşterea ştiinţifică de faptul că 
socialismul este o necesitate istorică, atunci ei 
trebuie să se întrebe de ce trebuie să contribuie la 
înfăptuirea lui; simplul fapt că este o necesitate nu 
este un răspuns la această întrebare. Pentru Marx, 
această problemă nu există, pentru că umanitatea 
personificată în proletariat devine conştientă de 
necesitatea revoluţiei numai şi numai în timpul 
actului prin care o înfăptuieşte; conştiinţa teoretică a 
mişcării revoluţionare este acea mişcare. Dar 
filosofia determinista a lui Kautsky trebuie să facă 
faţă dificultății articulate de kantieni, pe care 
Kautsky nu a reuşit însă să o perceapă. El n-a 
observat nici că termenii pozitivi, cum ar fi 
„umanismul”, „eliberarea”, „măreţia” sau „caracterul 
sublim” al idealului socialist, pe care i-a folosit de 
multe ori erau inadmisibili în virtutea propriilor sale 
premise. 


Kautsky era profund ataşat de valorile 
democratice; detesta violenta şi războiul şi, deşi 
recunoştea câ formele viitoare ale. , > 


luptei de clasă nu pot fi anticipate, spera că 
omenirea va avansa spre lumea libertăţii socialiste 
ca urmare a unor presiuni paşnice, lipsite de violenţă 
sau de vărsare de sânge. El a încercat să ofere un 
suport teoretic pentru speranţele sale, dar şi în acest 
caz teoria sa suferea de nişte slăbiciuni esenţiale. în 
viziunea lui, pledoaria pentru democraţie se baza pe 
limitele inevitabile ale cunoaşterii umane. Niciun 
grup sau partid nu poate pretinde că deţine 
monopolul asupra adevărului; întreaga cunoaştere 
este parţială şi supusă schimbarii şi un partid care şi- 
ar rezerva dreptul exclusiv de a exprima opinii şi ar 
suprima orice critică şi dezbatere ar împiedica 
progresul. Aceste argumente puternice, din punctul 
de vedere al simțului comun, sunt însă combătute 
chiar de teoria lui Kautsky asupra bazei sociale a 
cunoaşterii. El susţinea că nu există o cunoaştere 
independentă de clasă, cel puţin în legătură cu 
problemele sociale, dar ca o înţelegere adevărată a 
proceselor sociale presupune adoptarea poziţiei 
proletariatului. Acest punct de vedere ridică unele 
probleme epistemologice pe care Kautsky nu şi le-a 
pus niciodată: dacă toată cunoaşterea este 
condiţionată de clasă, cum poate o cunoaştere 
dobândită din perspectiva proletariatului să pretindă 
o validitate universală? lar dacă nu poate pretinde 
asta, toate ambițiile ştiinţifice ale marxismului sunt 
neîntemeiate; în cel mai bun caz, el poate oferi 
numai o formulare a unui interes particular care, 
deşi coincide cu interesul umanităţii în general, nu 
poate pretinde o superioritate suplimentară asupra 
tuturor celorlalte teorii, afirmând că ar fi posesorul 
„adevărului obiectiv”. Dar dacă totuşi perspectiva 
proletară implică şi o superioritate pur cognitivă, 
adică dacă este singura care face posibilă aplicarea 
unor criterii universale ale cunoaşterii şi dacă toate 
celelalte atitudini sunt nu doar 


condiţionate de clasă, ci conduc inevitabil şi la o 
distorsionate a realităţii, atunci apelul pentru 
democraţie, libertate de exprimare etc. este 
nefondat; pentru că partidul proletariatului deţine, 


prin definiţie, un monopol asupra adevărului, care nu 
aparţine niciunei alte organizaţii politice, atunci şi 
toate privilegiile pe care le revendică şi despotismul 
pe care îl impune sunt complet justificate, fiind în 
interesul adevărului însuşi. Dar şi în acest punct 
Kautsky nu a reuşit să observe propria lui 
inconsistenţă. 

Din nou, nu este clar de ce ar trebui condamnate 
despotismul şi violenţa din punctul de vedere al 
teoriei istorice a lui Kautsky chiar dacă el însuşi s-a 
opus fâţiş acestora. Dacă omenirea, spre deosebire 
de restul naturii, a dezvoltat diferite forme de 
agresiune în cadrul speciei, ca un rezultat al 
factorilor care i-au asigurat superioritatea, dacă 
omul este dotat de la natură cu un instinct agresiv 
precum şi cu un instinct de solidaritate cu semenii 
săi şi dacă el şi-a exercitat fără restricţii cel dintâi 
instinct pe parcursul istoriei, de ce ar trebui ca, 
dintr-odată, să ia sfârşit această stare de fapt? De ce 
ar trebui să credem într-o lege a istoriei care tinde 
să micşoreze recursul la constrângere în relaţiile 
dintre oameni? Chiar dacă acceptâm că formele 
capitaliste de proprietate şi de distribuire a 
surplusului trebuie să facă loc proprietăţii publice, 
asta nu înseamnă că aceeaşi luptă nu va continua cu 
alte mijloace în cadrul unui stat socializat, dat fiind 
că instinctele care au cauzat-o sunt neschimbate. 
Credinţa lui Kautsky în eliminarea gradată a 
violentei şi în creşterea solidarităţii umane nu este 
decât o credinţă care nu poate fi justificată de 
principiile sale teoretice. 

Poziţia lui Kautsky este ambiguă şi în ce priveşte 
relaţia dintre reformă şi revoluţie. La prima vedere, 
el pare să îl urmeze pe Marx atunci când susţine că 
nu există nicio contradicţie între perspectiva unei 
revoluţii şi politica luptei pentru reforme; progresul 
social, reducerea zilei de lucru, prosperitatea mai 
mare a muncitorilor şi drepturile democratice care le 
permit să-şi apere interesele în mod colectiv, toate 
sunt căi de a dezvolta conştiinţa de clasă şi de a-i 
antrena pe muncitori pentru a prelua puterea de stat 
atunci când va sosi momentul. Dar consistenţa 
acestei poziţii este numai una aparentă. întrebarea 


reală este dacă reformele sunt valoroase numai în 
raport cu revoluţia care va veni sau dacă sunt 
valoroase şi în sine, pentru că îmbunătăţesc viaţa 
proletariatului. Kautsky a adoptat cea din urmă 
poziţie, susţinând că valoarea intrinsecă a reformelor 
era pe deplin congruentă cu valoarea lor de 
instrument în lupta revoluţionară. Direcţia politicii 
practice avea totuşi să demonstreze că această 
presupusă congruenţă era doar o iluzie. Un partid 
care lua în serios lupta pentru reformă şi care avea 
succes în eforturile sale devenea în mod natural un 
partid reformist, ale cărui sloganuri revoluţionare nu 
mai supravieţuiau decât ca ornamente. Kautsky 
putea să demonstreze că au existat cazuri în istorie 
în care lupta de clasă s-a intensificat, deşi condiţiile 
de viaţă ale muncitorilor exploataţi se 
îimbunătăţiseră. Dar se înşela atunci când credea că 
îmbunătățirile obţinute de clasa muncitoare prin 
presiune economică nu aveau, în general, un efect 
asupra ascuţirii conflictului de clasă şi asupra zelului 
revoluţionar. Fără îndoială, situaţiile revoluţionare 
apar întotdeauna în urma coincidenţei neaşteptate a 
mai multor circumstanţe, iar condiţiile mai bune 
pentru muncitori nu elimină, a priori, aceste situaţii. 
Dar dificultatea practică este că un partid care 
acţionează pentru reforme, şi nu pentru revoluţie, 
care obţine reforme şi care le tratează, de aceea, ca 
pe un obiectiv major va descoperi că teoria lui 
revoluţionară se atrofiază şi că, atunci când soseşte 
momentul revoluţiei, el va fi incapabil să profite de 
ocazie. Obiectivele reformei şi revoluţiei pot fi 
reconciliate în formule doctrinare generale, dar nu şi 
în realitatea socială şi psihologică. De aceea, o 
mişcare socialistă care obţine succes în lupta 
economică şi în strădaniile sale reformiste tinde în 
mod inevitabil să se transforme într-o mişcare de 
reformă. Asa cum a observat Bernstein, dar nu şi 
Kautsky, succesele social- democraţiei germane au 
însemnat că aceasta a încetat, în fapt, să mai fie un 
partid revoluţionar. 

Aspectul cel mai semnificativ al filosofiei lui 
Kautsky şi al acelor marxişti care gândeau la fel ca el 
este  „naturalizarea” conştiinţei umane, adică 


subordonarea ei completă în raport cu 
determinismul natural, astfel încât ea joacă doar 
rolul unui factor în evoluţia organică. Principalele 
trăsături ale teoriilor politice şi istorice ale lui 
Kautsky sunt determinate de darwinismul său 
marxist: credinţa în evoluţia continuă şi gradată a 
capitalismului până în punctul în care acesta se 
autodistruge; încrederea în 

necesitatea istorică (inevitabilă), percepută din 
exterior de conştiinţa teoretică; dihotomia dintre 
conştiinţa teoretică şi procesul social câtre care 
aceasta este orientată; noţiunea de „conştiinţă 
proletară” importată din exterior şi respingerea 
spiritului escatologic al socialismului. Politica lui 
Kautsky poate fi rezumată astfel: 


Deocamdată, să îmbunătăţim capitalismul; socialismul este 
oricum garantat de legile istoriei. Nu contează că nu putem 
dovedi superioritatea morală a socialismului; pur şi simplu, 
ceea ce este necesar este identic cu ceea ce e dezirabil pentru 
mine şi pentru alte persoane cu bun-simţ. 


După ce a introdus în marxism credinţa iluministă 
în progresul continuu şi ideea darwinistă de 
conştiinţă privită ca un organ biologic, Kautsky a fost 
indiferent faţă de  răsturnările dramatice ale 
progresului şi n-a reuşit să înţeleagă că însăsi 
conştiinţa este cauza rupturilor continuității istorice, 
rupturi care pot fi lesne explicate retrospectiv, dar 
pe care nimeni nu le poate prevedea vreodată. 


7. O adnotare cu privire la Mehring 


Franz Mehring (1846-1919) a fost, după Kautsky, 
principalul pilon al marxismului ortodox german. El a 
devenit socialdemocrat la jumătatea vieţii sale, după 
1890, având deja un nume în calitate de scriitor 
publicist în presa liberală. începând din acel 
moment, şi-a dedicat cauzei socialismului vasta 
cunoaştere istorică şi talentul literar (în care excela 
printre autorii marxişti ortodocşi). Scrierile sale 
includ clasica lucrare voluminoasă Geschichte der 
deutschen Sozialdemokratie Istoria social- 
democraţiei germane, 1897—1898), o altă scriere 


clasică, deşi, mai degrabă, hagiografică, despre viaţa 
lui Marx (Karl Marx, geschichte seines Lebens, 
1918), Deutsche Geschichte vom Ausgange des 
Mittelalters {Istoria Germaniei de la sfârşitul Evului 
Mediu, 1910-1911) şi Die Lessing-Legende (1893), 
probabil cea mai bună lucrare de istoriografie 
marxistă din acea perioadă. A lăsat, de asemenea, 
multe studii de istorie şi critică literară şi a 
contribuit la crearea teoriei marxiste a literaturii (cu 
articole despre Schiller, Heine, Tolstoi şi Ibsen). Din 
când în când, s-a ocupat de principiile generale ale 
materialismului istoric, de exemplu în apendicele la 
Lessing, în diferite capitole ale lucrării sale despre 
social- democraţia germană, în cea despre viaţa lui 
Marx şi în articolele critice scrise împotriva 
neokantienilor. Cu aceste ocazii, a dovedit o 
înclinaţie către formulările foarte simplificate sau 


„reducţioniste”, fapt căruia îi datorăm faimoasa 
scrisoare a lui Engels din 1893, în care patriarhul 
socialismului ştiinţific a corectat interpretările 
„unilaterale” ale materialismului istoric şi 
exprimarea mai curând grosolană pe care el şi cu 
Marx o folosiseră uneori în controverse. Analizele 
istorico-literare ale lui Mehring conţin, de asemenea, 
nişte simplificări uimitoare, de exemplu atunci când 
afirmă că Orestia reflectă numai victoria principiului 
patriarhal asupra celui matriarhal sau că întreaga 
literatură germană clasică - Klopstock şi Lessing, 
Goethe şi Schiller - reprezintă doar lupta burgheziei 
pentru emancipare. Dacă lucrurile stau aşa, este de 
neînțeles cum poate fi citit Eschil cu plăcere şi 
empatie de oameni care nu au nici cel mai mic 
interes în conflictul dintre patriarhatul şi 
matriarhatul din Grecia antică sau de ce Goethe şi 
Schiller sunt încă o parte a culturii germane deşi 
luptele politice ale secolului trecut au fost uitate. Dar 
ar fi nedrept ca Mehring să fie judecat doar pe baza 
gravităţii acestor afirmații. Ca teoretician al 
materialismului istoric, el nu a contribuit cu nimic la 
dezvoltarea marxismului, dar a fost un foarte 
important istoric şi un critic literar care, atunci când 
era vorba de analize particulare, se dezbăra de 


rigiditatea  generalizărilor doctrinare. Lessing- 
Legende este nu doar o lucrare despre Lessing, ci şi 
o evaluare a opiniilor convenţionale ale istoricilor 
germani ai Iluminismului şi un atac la adresa 
admiratorilor idolatri ai lui Frederic cel Mare şi la 
adresa celor 


care îl numeau pe Lessing „scribul prusac al 
monarhiei”. Mehring încearcă să demonstreze că 
Lessing întruchipa în forma cea mai pură şi mai 
radicală toate virtuțile şi aspiraţiile progresiste ale 
burgheziei germane din perioada ei cea mai 
militantă şi, de aceea, cea mai creativă. Lucrarea sa 
are şi un scop ideologic: ea sfârşeşte prin a declara 
că moştenirea lui Lessing „aparţine proletariatului”, 
întrucât burghezia a abandonat toate idealurile sale 
luminate. 

Mehring a intrat în dezacord cu Marx într-un 
anumit punct, adică în ce-l priveşte pe Lassalle. El 
recunoştea că Marx era deasupra lui Lassalle ca 
învăţat, scriitor şi revoluţionar şi că Lassalle avea 
scăpările lui atât ca istoric, cât şi ca om de acţiune, 
dar privea afirmaţiile lui Marx despre Lassalle ca 
ofensatoare şi izvorâte în primul rând din prejudecăţi 
personale. în opinia lui Mehring, Lassalle a adus 
beneficii durabile socialismului german atât prin 
opera sa de teoretician, cât şi prin crearea unui 
partid al muncitorilor. 

în lucrările sale despre literatură, Mehring se 
străduia, în general, să arate că valoarea unui 
scriitor poate fi măsurată prin capacitatea sa de a 
înfăţişa aspiraţiile şi idealurile clasei pe care o 
reprezintă istoric. Dar el nu identifica valoarea 
artistică cu poziţia de clasă sau cu funcţia socială 
care justifica această poziţie. El susţinea că valoarea 
artistică sau gustul artistic nu sunt totdeauna 
indiferente la perspectiva istorică şi că toate sunt 
legate de situaţiile sociale. Ceea ce el numea „clase 
emergente”, adică acele clase care îşi începeau lupta 
pentru drepturile lor sociale, tindeau în opinia lui să 
împărtăşească gusturi similare în materie de 
literatură şi artă, exprimate sub forma dorinţei de 
adevăr şi de realism. Dar naturalismul, care fusese 
cândva o armă a burgheziei progresiste, a degenerat 


alteori în imitarea servilă a realităţii tranzitorii şi a 
lipsit literatura de măreţia care provine dintr-o 
perspectivă istorică. Naturalismul a arâtat, uneori 
foarte convingător, ororile capitalismului, dar, date 
fiind originile sale de clasă, el nu poate oferi nicio 
cale de a scăpa de dificultăţile generate de acesta. El 
a cedat, de aceea, locul său neoromantismului, care 
era un refugiu faţă de o lume inumană într-un 
subiectivism capricios şi o capitulare în faţa 
problemelor sociale. Burghezia şi-a pierdut, odată cu 
perspectiva istorică, şi creativitatea spirituală şi nu a 
mai produs mari opere ale spiritului. Arta şi 
literatura contemporane erau străine de proletariat, 
care se întorcea către marii clasici pentru atmosfera 
de război, pentru pasiunea şi spiritul de luptă de 
care era el însuşi animat. Arta care va exprima 
explicit idealurile şi aspiraţiile specific proletare era 
încă într-un stadiu embrionar. Mehring nu credea 
totuşi că simpatia pentru cauza muncitorilor era 
suficientă pentru a produce o literatură de cea mai 
bună calitate; el nu identifica valoarea artistică cu o 
tendinţă corectă politic, ci şi-a exprimat de mai 
multe ori dezaprobarea faţă de o asemenea 
„reducţie”. Intenţiile bune nu puteau să înlocuiască 
talentul artistic. în consecinţă, deşi Mehring a 
subliniat valoarea artei care exprimă punctul de 
vedere proletar (poemele lui Freiligrath, Die Weber 
al lui Hauptmann), nu credea în literatura proletară 
produsă pentru scopuri politice sau propagandistice 
explicite şi detaşată de tradiţia literară clasică. 
Totuşi, nu este clar cum poate exista o „estetică 
ştiinţifică” conformă cu dezideratele lui Mehring din 
moment ce el afirmă, pe de-o parte, că arta nu poate 
fi evaluată în funcţie de originea ei socială şi de 
intenţiile ei şi, pe de altă parte, câ nu pot exista 
criterii anistorice, pur estetice. Mehring era un critic 
cultivat şi înzestrat cu discernământ, fiind pe deplin 
conştient de diferenţa dintre marea artă şi arta 
mediocră. El definea valoarea unei opere de artă prin 
capacitatea de a reflecta conflictele timpului său, dar 
punea în discuţie, în acelaşi timp, posibilitatea unor 
criterii diferite de cele bazate pe geneza lucrării. În 
acest punct esenţial, el nu poate fi la adăpost de 


contradicţie. Pentru că, dacă toate operele literare 
provin din conflictul de clasă, geneza lor nu ne poate 
permite să le diferenţiem pe cele bune de cele rele. 
Faptul că o lucrare exprimă tendinţele clasei 
„progresiste” nu este, de asemenea, suficient. Este 
nevoie de alte criterii, independente de explicaţia 
genetică; dar, în conformitate cu estetica lui 
Mehring, nu poate exista un asemenea criteriu 
pentru că, în acest caz, ar trebui să recunoaştem că 
există standarde anistorice ale ] 

frumuseţii, ceea ce ar însemna o cădere în 
kantianism sau chiar ceva mai râu. 

Totuşi, o dată în plus, Mehring nu ar trebui judecat 
prea sever pentru inadecvările pe care le împărtăşea 
cu toţi scriitorii marxişti contemporani cu el. 
Valoarea operei sale nu constă în generalizările 
teoretice, ci în analizele particulare în care a explicat 
cu abilitate şi putere de convingere circumstanţele 
sociale ale literaturii. Abordarea genetică rămâne 
legitimă chiar şi atunci când nu este clar în ce fel se 
raportează la evaluarea artistică. 

Kautsky, Mehring şi Heinrich Cunow au fost cei 
mai eminenţi teoreticieni ai marxismului ortodox aşa 
cum era înţeles acesta în vremea lor. Dar în timpul 
războiului şi după război drumurile lor politice s-au 
despărţit. Kautsky şi-a menţinut poziţia „centristă”, 
Mehring s-a pronunţat în favoarea Ligii Spartacus, 
iar Cunow a trecut în aripa dreaptă a partidului. Nu 
exista, aşadar, nicio corelaţie directă între ortodoxia 
teoretică şi practica politică. 


III 


ROSA LUXEMBURG ȘI 
STÂNGA REVOLUŢIONARĂ 


Roşa Luxemburg ocupă un loc ambiguu în tradiţia 
gândirii socialiste. Ea a fost teoreticianul principal al 
micului grup revoluţionar care La combătut atât pe 
revizionişti, cât şi pe centrişti, deşi se despărţea de 
aripa leninistă în câteva privinţe esenţiale. Grupul 
respectiv, aripa stângă a  social.democraţiei 
germane, nu a avut continuatori în istoria ulterioară 
a mişcării socialiste, în perioada polarizării de după 
1918. Revoluţionarismul iară compromisuri al Rosei 
Luxemburg şi modul ei violent de a critica trădarea 
din partea multor lideri socialişti, în 1914, au 
separat-o complet de social-democraţia reformistă. În 
acelaşi timp, atacurile ei dure la adresa programului 
şi tacticilor lui Lenin au avut ca efect faptul că, deşi a 
murit ca o martiră, nu a fost niciodată admisă în 
panteonul comunist. I s-au adus omagii verbale ca 
revoluţionar şi critic al revizionismului, dar, din 
punct de vedere practic, a fost tratată cu indiferenţă. 

Niciuna dintre scrierile ei nu este în mod explicit 
filosofică: ea a fost un teoretician al strategiilor şi 
tacticilor socialiste şi al economiei politice. Cu toate 
acestea, „luxemburghismul” poate fi considerat o 
variantă specială a marxismului, care, deşi nu are o 
bază filosofică articulată, ocupă un loc propriu în 
istoria doctrinei socialiste, inclusiv în întemeierea sa 
teoretică. 


7. Informaţii biografice 


Roşa Luxemburg, o evreică poloneză, s-a născut la 


Zamosc, în 1870. Deşi la maturitate şi-a petrecut 
foarte puţin timp în Polonia, a păstrat legături 
strânse cu mişcarea revoluţionară poloneză, fiind un 
pilon al Partidului Social Democrat al Regatului 
Poloniei şi Lituaniei şi, indirect, unul dintre 
fondatorii Partidului Comunist Polonez. Asocierea ei 
cu socialismul a început din prima tinereţe. După ce 
a abandonat liceul la Varşovia, în 1887, s-a alăturat 
unui grup clandestin de tineri socialişti şi, pentru a 
nu fi arestată, a fugit în Elveţia în 1889. A studiat la 
Universitatea din Zurich şi a trăit acolo până în 1898, 
când s-a mutat la Berlin şi a devenit unul dintre cei 
mai activi teoreticieni şi lideri ai social-democraţiei 
germane. La Zurich, i-a întâlnit pe socialiştii polonezi 
Warski, Marchlewski şi Tyszka- Jogiches şi a scris 
pentru ziarul Sprawa Robotnicza (Cauza 
Muncitorilor), care apărea la Paris şi avea să devină 
organul SDKPiL în 1894, când a fost fondat acest 
partid. După 1893, a participat la toate congresele 
Internaționalei a Il-a, cu excepţia celui final de la 
Basel, şi apoi la toate congresele Partidului Social 
Democrat german. De la bun început, şi-a dedicat 
mult timp combaterii Partidului Socialist Polonez 
(PPS) şi programului său de susţinere a 
independenţei Poloniei. În 1897, a scris o teză de 
doctorat, la Zurich, asupra dezvoltării industriale 
poloneze (publicată cu titlul Die industrielle 
Entwicklung Polens, 1898). Această lucrare avea să 
constituie fundamentul istoric al tacticilor ei viitoare, 
care erau opuse în mod ferm oricărei încercări de a 
recrea un stat polonez independent. Principalul ei 
argument era că dezvoltarea capitalismului în 
Polonia rusească era, în principal, efectul politicii 
cuceritorului, ceea ce unise soarta burgheziei 
poloneze cu Imperiul Țarist şi cu expansiunea sa 
economică spre Est; planurile pentru o Polonie 
independentă, aşa cum va susţine ea în scrierile 
ulterioare, erau contrare „tendinţelor economice 
obiective” care  plasaseră, în mod irevocabil, 
capitalismul polonez pe orbita rusească. Opoziția 
Rosei Luxemburg faţă de mişcarea de independenţă 
a Poloniei oferea principala temă ideologică a 
SDKPiL, opusă platformei PPS-ului. 


Din momentul în care s-a stabilit la Berlin, cariera 
Rosei 
Luxemburg a fost legată de mişcarea socialistă 
germană, dar ea a rămas activă în conducerea 
SDKPiL, a continuat propaganda politică în Polonia 
prusacă, pe care a vizitat-o de câteva ori, şi a scris 
pentru ziarele socialiste poloneze  Przegl”d 
Socjaldemokratyczny (Revista  Social-Democrată), 
publicată legal la Cracovia, şi Czerwony Sztandar 
(Steagul Roşu), revista tipărită clandestin la 
Varşovia. Din 1895, a scris pentru Die Neue Zeit, 
pentru Leipziger Volkszeitung şi pentru alte 
publicații socialiste germane. Din 1898, când lumea 
social-democraţiei era dominată de controversa 
asupra vederilor lui Bernstein, scrierile şi 
discursurile Rosei Luxemburg erau în mare parte 
dedicate combaterii revizionismului lui Bernstein şi 
al altor reformişti. Cea mai importantă lucrare 
teoretică a ei din această perioadă a fost pamfletul 
Sozialreform oder Revolution? (heformă socială sau 
revoluție?), publicat în 1900 (ediţia a doua în 1908), 
care conţinea expresia totală a neîncrederii ei în 
posibilitatea reformării capitalismului şi convingerea 
ei că orice efort de reformare economică trebuie să 
aibă o semnificaţie pur politică. 

Până în 1906, revizionismul a fost atacat de toti 
socialiştii germani ortodocşi, dar prima Revoluţie 
Rusă a provocat sau, mai degrabă, a scos la iveală o 
divergență de opinii care a avut ca efect constituirea 
unui grup de stânga, al cărei teoretician principal era 
Roşa Luxemburg; alţi membri au fost Karl 
Liebknecht, Clara Zetkin şi Franz Mehring. Totuşi, 
doar în 1910 diferenţele dintre radicali şi centrişti 
aveau să ia o formă acută, conducând la un nou 
echilibru al forţelor politice în cadrul partidului, cu 
grupul de centru (Bebel şi Kautsky) mai apropiat de 
dreapta decât de revoluționari. 

Evenimentele din Rusia au determinat-o pe Roşa 
Luxemburg să elaboreze o nouă concepţie despre 
revoluţie în lumina revoltei spontane a muncitorilor 
din Imperiul Țarist. La sfârşitul lui 1905, a călătorit 
ilegal la Varşovia pentru a participa la mişcarea 
revoluţionară. A fost arestată două luni mai târziu, 


fiind eliberată pe cauţiune în iulie 1906, când s-a 
întors la Berlin prin Finlanda, într-un pamflet, 
Massenstreik, Partei und Gewerkschaften (1906), a 
încercat să tragă nişte concluzii de pe urma 
evenimentelor din anul precedent. În plus, atât 
înainte, cât şi după Revoluţia din 1905, şi-a exprimat 
opiniile asupra chestiunilor legate de situaţia 
socialismului rusesc. în articolele publicate în Die 
Neue Zeit în 1903 şi 1904 a criticat „oportunismul” 
politicii ultracentraliste a lui Lenin şi neîncrederea 
acestuia în mişcarea muncitorească. În acelaşi timp, 
i-a apărat pe bolşevici împotriva acuzaţiei de 
blanquism pe care Plehanov şi menşevicii o aduceau 
împotriva lor. La fel ca Lenin, ea se opunea doctrinei 
care susţinea că, ţinând cont de caracterul burghez 
al revoluţiei rusesti care se apropia, socialiştii nu ar 
trebui să îi atace pe liberali, ci ar trebui să le permită 
să obţină puterea fără piedici; această chestiune a 
fost dezbătută, de exemplu, la Conferinţa de la 
Londra a Partidului Social Democrat al Muncitorilor 
din Rusia, din mai 1907. Roşa Luxemburg credea că 
înfrângerea Revoluţiei Ruse era numai temporară, că 
procesul revoluţionar va continua şi că Rusia era un 
model pentru clasa muncitoare germană, opinii pe 
care atât Bebel, cât şi Kautsky le respingeau. 
Centriştii şi radicalii au fost totuşi, în linii mari, de 
acord cu privire la militarism şi la ameninţarea 
războiului, până când acestea s-au concretizat. La 
Congresul de la Stuttgart al Internaționalei a ILa din 
1907, Roşa 

Luxemburg a impus un amendament la rezoluţia 
antirăzboi care preciza că, dacă războiul va izbucni 
în ciuda eforturilor clasei muncitoare, acesta va 
trebui transformat într-o revoluţie anticapitalistă. 

În 1912, a scris principala ei lucrare teoretică, Die 
Akkumulation des Kapitals (publicată în 1913), care 
analiza procesul de reproducție şi demonstra că 
prăbuşirea capitalismului era inevitabilă economic. 
în 1913, împreună cu Marchlewski şi Mehring, a 
fondat  Sozialdemokratische Korrespondenz, un 
organ revoluţionar al stângii germane. A fost 
condamnată la un an de închisoare în 1914, pentru 
discursuri împotriva războiului, dar nu a fost închisă 


în mod real decât mai târziu. Izbucnirea războiului, 
acţiunea social- democraţilor de a vota pentru 
credite de razboi şi disoluția Internaționalei au plasat 
stânga internaţionalistă pe poziţia unei minorităţi 
neajutorate. Dar Roşa Luxemburg a continuat lupta, 
convinsă că potenţialul revoluţionar al proletariatului 
mondial va preschimba, în final, războiul într-o 
revoltă socială. Condamnată la încă un an de 
închisoare în februarie 1915, a scris în celula un 
pamflet care analiza cauzele războiului şi care-i 
acuza pe liderii social-democraţi de distrugerea 
mişcării socialiste prin acceptarea unui Burgfnede 
(„armistițiu civic”) şi prin susţinerea războiului 
imperialist. Mai departe, ea definea baza pe care ar 
fi putut fi revigorată mişcarea muncitorească: 
războaiele, imperialismul şi militarismul nu pot fi 
abolite atât timp cât există capitalismul, ele putând fi 
depăşite doar printr-o revoluţie socialistă; sarcina 
cea mai urgentă era eliberarea proletariatului din 
starea de dependenţă spirituală faţă de burghezie, în 
care fusese plasat de conducătorii lui temporari. 
Această lucrare, publicată cu titlul Die Krise der 
Sozialdemokratie, dar larg cunoscută ca Pamfletul 
Junius (Pamifletul din iunie), a devenit fundamentul 
ideologic al Ligii Spartacus, înfiinţată în 1916, care a 
fost nucleul viitorului Partid Comunist German 
(KPD). în 1917, Liga, deşi a rămas un corp separat, s- 
a alăturat aripii de stânga a social-democraţilor care 
formaseră USPD; după război, USPD s-a dizolvat, iar 
membrii sâi s-au alăturat fie KPD-ului, fie SPD-ului 
reconstituit. 

Roşa Luxemburg a fost eliberată din închisoare în 
februarie 1916, dar a fost din nou arestată patru luni 
mai târziu pentru participare la demonstrații 
antirăzboi; a stat în închisoare până în ultimele zile 
ale războiului (8 noiembrie 1918). Din închisoare, a 
scris un răspuns (intitulat Antikritik) la criticile care 
fuseseră aduse lucrării sale Acumularea capitalului şi 
o analiză neterminată asupra Revoluţiei din 
Octombrie din Rusia. Aceasta a fost publicată prima 
oară în 1922, după moartea Rosei Luxemburg, de 
prietenul ei Paul Levi, un fost membru al Ligii 
Spartacus şi un lider al KPD, exclus mai târziu din 


KPD şi întors la SPD. Pamfletul, intitulat Die 
russische Revolution, saluta evenimentele din Rusia 
ca pe un semn că revoluţia mondială se apropia, dar 
îi ataca pe bolşevici pentru politica lor faţă de ţărani 
şi în problema naţională şi, mai presus de toate, 
pentru domnia lor despotică şi suprimarea 
libertăţilor democratice. Această lucrare a fost 
principalul motiv pentru care Rosa Luxemburg a 
devenit o bete noire a staliniştilor (care nu au citat-o, 
totuşi, niciodată). Pamifletul a fost puţin cunoscut 
înainte de Al Doilea Război Mondial şi a fost tradus 
în alte limbi numai după 1945. 

Rosa Luxemburg a fost eliberată de Revoluţia 
germană, dar nu s-a bucurat prea mult de libertate. 
Ea îşi închipuia că revoluţia avea să evolueze rapid 
într-o fază socialistă, dar tentativa de revoltă a Ligii 
Spartacus, slabă în sine şi iară origini muncitoreşti, a 
fost un fiasco. în timpul revoltei, Liga s-a transformat 
în KPD, în timp ce consiliile muncitorilor şi ale 
soldaţilor au format baza pentru guvernarea social- 
democrată a Germaniei. În noaptea de 15-16 ianuarie 
1919, cei doi lideri comunişti de frunte, Rosa 
Luxemburg şi Karl Liebknecht, au fost asasinați de 
trupele Freikorps, iar două luni mai târziu, Leo 
Tyszka-Jogiches a avut aceeaşi soartă, căzând în 
mâinile poliţiei. Discursurile despre economie pe 
care le ţinuse Rosa Luxemburg la şcoala de partid şi 
pe care le scrisese în închisoare au fost publicate 
postum în 1925 {Einführung in die 
Nationalökonomie). 


2. Teoria acumulării şi prăbuşirea inevitabilă a 
capitalismului 


Deşi principala lucrare teoretică a Rosei Luxemburg 
nu a fost publicată decât în 1913, ideile sale 
principale pot fi regăsite în multe dintre textele 
timpurii, inclusiv în Reforma sociala sau revoluție?, şi 
multe dintre opiniile ei teoretice şi politice derivă 
logic din concepţia asupra acumulării, pe care o vom 
examina în continuare. 

Teoria expusă în Acumularea capitalului este 
descrisă, de obicei, ca o teorie a „prăbuşirii de la 


sine a capitalismului”. Această expresie a fost totuşi 
inventată de adversarii Rosei Luxemburg, mai ales 
de leninişti şi de stalinişti; expresia nu apare în 
scrierile sale şi induce în eroare pentru că sugerează 
că prăbuşirea capitalismului va avea loc doar în 
virtutea  contradicţiilor sale, indiferent de lupta 
politică a proletariatului. Departe de a adopta o 
asemenea poziţie, Roşa Luxemburg credea că 
revoluţia va răsturna capitalismul cu mult înainte ca 
posibilităţile sale economice să se fi epuizat. Ea 
susţinea că, totuşi, sistemul capitalist poate 
funcţiona numai atât timp cât are la dispoziţie o piaţă 
necapitalistă, fie ea internă sau externa şi, dat fiind 
faptul că sistemul tinde prin natura lui să distrugă 
mediul înconjurător  necapitalist, îşi pregăteşte 
propria distrugere economică. Este imposibil să 
existe, la nivel mondial, un „capitalism pur”: dacă 
economia capitalistă ar fi ajuns la asemenea 
dimensiuni [mondiale], ar fi încetat să mai existe. 
Marx susţinuse că sistemul era menit să se 


legate de concentrarea capitalului şi pauperizarea 
clasei muncitoare, dar el nu a definit niciodată 
condiţiile exacte în care capitalismul va deveni o 
imposibilitate economică. Roşa Luxemburg şi-a 
propus să facă acest lucru, în parte prin completarea 
ideilor lui Marx şi, în parte, prin modificarea lor. 

Punctul de plecare al teoriei acumulării constă în 
schema  reproducţiei schiţată în volumul II al 
Capitalului. Aceasta este cea mai dificilă şi mai puţin 
citită secvenţă a operei lui Marx, dar, din punctul de 
vedere al Rosei Luxemburg, era fundamentală pentru 
întrebarea esenţială a socialismului ştiinţific: „De ce 
este capitalismul condamnat la distrugere din raţiuni 
economice?” sau, altfel spus: „Poate procesul 
capitalist al  reproducţiei lărgite  /ettueiterte 
Reproduktion) să se dezvolte teoretic la infinit?” 
Argumentul Rosei Luxemburg este următorul. 

În opinia lui Marx, valoarea oricărei mărfi constă în 
trei componente, exprimate în formula C + V + P; C 
(capitalul fix), care se referă la valoarea mijloacelor 
de producţie, adică la utilajele şi la materiile prime 
care au fost folosite pentru realizarea produsului; V 


(capitalul variabil) reprezintă salariile; P 
(plusvaloarea) este creşterea valorii datorată părţii 
neremunerate a muncii salariate. Spre deosebire de 
sistemele precedente, în care reproducţia era 
ghidată de nevoile sociale, capitalismul este 
preocupat doar de creşterea maximă a plusvalorii şi, 
de aceea, tinde în mod constant să sporească 
producţia, indiferent de nevoia existentă. 
Acumularea sau transformarea plusvalorii într- un 
nou capital activ ţine de natura producţiei 
capitaliste. O transformate în bani, iar în acest scop, 
trebuie să se producă nişte cantităţi suplimentare de 
bunuri, un proces asupra căruia capitalistul 
individual nu are decât o influenţă redusă. 


Să presupunem că producţia anuală este exprimată 
în proporţia: 40 C + 10 V + 10 P = 60. în această 
formulă, mărimea capitalului fix este de patru ori mai 
mare decât cea a capitalului variabil, iar rata 
plusvalorii sau rata exploatării este de 100 de 
procente. Valoarea marfurilor produse este de 60 de 
unităţi. În cazul în care capitalistul alocă 5 P sau 
jumătate din plusvaloare creşterii producţiei, adică o 
adaugă capitalului fix, atunci, întrucât compoziţia 
organică a capitalului rămâne aceeaşi, următoarea 
fază de producţie va fi exprimată prin formula: 44 C 
+11V +11P= 66.” 

Acest proces poate continua atât timp cât 
capitalistul poate susține mijloace de producție şi o 
forţă de muncă suficiente şi poate găsi o piaţă de 
desfacere pentru bunurile sale. De aceea, dacă, în 
condițiile reproducţiei simple, banii joacă numai un 
rol intermediar în schimbul mărfurilor, în capitalism, 
banii sunt un element în cadrul circulaţiei 
capitalului; pentru ca acumularea să fie posibilă, 
plusvaloarea trebuie să adopte o formă monetară. în 
plus, capitalismul tinde, în mod natural, să coboare 
salariile până la nivelul subzistenţei, astfel încât P 
tinde să crească în raport cu 


Dacă împărţim, conform raţionamentului lui Marx, 
întreaga producţie socială în două „sectoare” - 
sectorul I, al producţiei mijloacelor de producţie, şi 


sectorul II, al producţiei bunurilor de consum -, 
putem vedea că cele două sunt interdependente, 
adică trebuie să se menţină intr-un anumit echilibru 
proporţional astfel încât procesul de producţie să 
poată continua într-un mod armonios. Sectorul | 
produce mijloacele de producţie pentru ambele 
sectoare, I şi II, în timp ce sectorul II produce bunuri 
de consum pentru muncitorii şi capitaliştii din 
ambele sectoare. Proporția necesară este ilustrată de 
următorul tipar: Sectorul I: 4 000 C + 1 000 V + 1I 
000 P = 6 000; Sectorul II: 

2 000 C + 500 V + 500 P = 3 000. 

Pentru reproducţia simplă, valoarea producţiei din 
sectorul I, adică 6 000, trebuie să fie egală cu 
valoarea capitalului fix din ambele sectoare (4 000 + 
2 000), în timp ce valoarea producţiei sectorului II, 
adică 3 000, trebuie să fie egală cu venitul combinat 
al muncitorilor şi capitaliştilor din ambele sectoare, 
adică 1 000 + 1 000 + 500 + 500. Acest lucru se 
întâmplă în exemplul de mai sus, dar nu şi în 
realitatea capitalistă, care se bazează pe 
„reproducţia lărgită”, adică pe capitalizarea unei 
părţi din P din ambele sectoare. Dacă avem, de pildă, 
Sectorul I: 4 000 C + 1 000 V + 1 000 P = 6 000 şi 
Sectorul II: 1 500 C + 750V+750 P = 3 000, se poate 
vedea ca valoarea producţiei mijloacelor de 
producţie (6 000) este cu 500 mai mare decât 
valoarea mijloacelor de producţie folosite în ciclul de 
producţie respectiv (adică 4 000 + 1 500), în timp ce 
valoarea bunurilor de consum (3 000) este cu 500 
mai mică decât veniturile totale ale capitaliştilor şi 
muncitorilor din ambele sectoare (1 000 + 
1 000 + 750 + 7/50). Folosirea acestei porţiuni 
neconsumate din P într-un nou ciclu de producţie, 
dat fiind faptul că proporţia dintre cele două sectoare 
rămâne aceeaşi, determină O creştere 
corespunzătoare la toate elementele valorii totale a 
mărfurilor. Pentru ca acest lucru să fie totuşi posibil, 
mărfurile trebuie mai întâi transformate în bani. 
Acumularea depinde de o cerere în creştere pentru 
bunurile produse şi întrebarea este: „Cum apare o 
astfel de cerere?” Industria nu poate continua să-şi 
creeze ad infinitum propria sa piaţă; ceea ce este 


produs trebuie să fie, în cele din urmă, consumat. O 
creştere a populaţiei nu rezolvă problema cererii, 
întrucât creşterea numerică a clasei capitaliste este 
inclusă în mărimea absolută a porțiunii consumabile 
din  plusvaloare, în timp ce consumul clasei 
muncitoare este limitat la nivelul salariilor; 
categoriile nonproductive ale populaţiei, cum sunt 
proprietarii de pământ, funcţionarii, soldaţii, liber- 
profesioniştii şi artiştii, trăiesc fie din plusvaloare, fie 
din salarii. Nici comerţul exterior nu oferă soluţia, 
pentru că analiza reproducţiei lărgite este aplicabilă 
la capitalismul mondial, pentru care toate ţările nu 
sunt decât o piaţă internă. Cu alte cuvinte, pentru ca 
plusvaloarea ambelor sectoare de producţie să se 
concretizeze într-o formă monetară, trebuie să existe 
o piaţă externă a ambelor sectoare capabilă să 
absoarbă bunurile la o rată care să crească odată cu 
cea a acumulării. 

în opinia Rosei Luxemburg, Marx nu s-a ocupat de 
această problemă. El credea că, prin faptul că îşi 
cumpără reciproc mijloacele de producţie, capitaliştii 
produc în mod colectiv o piaţă; dar ei nu pot spori 
plusvaloarea la nesfârşit decât dacă sporesc rata 
consumului, iar muncitorii nu pot contribui la 
această creştere pentru că nu posedă decât salariile, 
care deja figurează în ecuaţie. Marx, ce e drept, nu a 
afirmat niciodată că acumularea poate continua pe 
termen nedefinit; schema lui are doar scopul de a 
ilustra proporţia dintre acumularea în cele două 
sectoare şi interdependenta lor. Dar, din moment ce 
el nu a răspuns niciodată la întrebarea fundamental: 
„Pentru cine anume are loc reproducţia lărgita?”, 
schema poate fi interpretată în mod fals ca indicând 
faptul că producţia este capabilă să absoarbă 
întreaga creştere a plusvalorii: industria sectorului I 
se extinde pentru a spori producţia în sectorul II, iar 
aceasta din urmă creşte pentru a susţine masa tot 
mai mare de muncitori din ambele sectoare. De 
aceea, marxiştii ruşi - Struve, Bulgakov şi Tugan- 
Baranovsky - folosesc schema marxistă pentru a 
deduce că acumularea capitalistă poate continua pe 
termen nedefinit. Dar a admite acest lucru înseamnă 
a renunţa la întreaga doctrină a socialismului 


ştiinţific. Pentru că, dacă nu există nicio limită a 
acumulării în cadrul producţiei capitaliste, rezultă că 
sistemul capitalist este invincibil din punct de vedere 
economic, că este o sursă inepuizabilă de progres 
economic şi tehnic; socialismul nu este, aşadar, o 
necesitate istorică şi nu există nicio justificare 
economică a prăbuşirii capitalismului. (Ideea 
prăbuşirii capitalismului din cauza scăderii ratei 
profitului i se părea absurdă Rosei Luxemburg. Un 
astfel de scenariu al falimentului este de neimaginat 
din moment ce tendinţa scăderii ratei profitului este 
pe deplin compatibilă cu o creştere în valoare 
absolută a profiturilor totale; era greu de presupus 
că un capitalist va înceta producţia doar pentru că 
rata profitului a scăzut prea mult, chiar dacă 
profiturile pe care le obţine sunt mai mari ca 
niciodată.) 

În consecinţă, în opinia Rosei Luxemburg, Marx a 
omis problema, vitală pentru existenţa socialismului 
ştiinţific, a motivelor economice precise pentru care 
capitalismul este sortit să se autodistrugă. El 
scrisese, într-adevăr, că sporirea puterii de producţie 
se află într-un conflict tot mai mare cu posibilităţile 
limitate ale consumului, dar schema lui pentru 
reproducţia lărgită nu dezvăluie contradicţia dintre 
crearea plusvalorii şi transformarea ei în bani. 
Schema presupune că singurii consumatori sunt 
capitaliştii şi muncitorii, adică presupune, în scopuri 
teoretice, o societate fictivă a capitalismului „pur”, 
care constă numai în capitalişti şi muncitori. Această 
ficţiune este  admisibilă în analiza capitalului 
individual, dar, cum susţine Roşa Luxemburg, nu şi 
în analiza capitalismului ca întreg, pentru că ea 
ascunde aspectul esenţial că reproducţia lărgită are 
loc într-o lume în care încă mai există o piaţă 
necapitalistă şi că țarile şi clasele sociale care trăiesc 
în afara sistemului capitalist îi sunt necesare 
acestuia în calitate de consumatori ai producţiei în 
surplus din ambele sectoare, I şi II. Plusvaloarea 
trebuie să se transforme în bani în afara sferei 
producţiei capitaliste, în economiile precapitaliste, 
cum sunt cele din ţările înapoiate, în economia rurală 
şi în manufactură; capitalismul matur depinde de 


existenţa unor clase şi ţări necapitaliste. Dar 
expansiunea capitalistă tinde în mod inevitabil să 
elimine economiile necapitaliste, atrăgându-i pe 
tarani şi pe meşteşugari pe orbita sa. Din acest 
motiv, capitalismul îşi pregăteşte în mod inconştient 
propria sa prăbuşire, prin distrugerea tuturor 
formelor de care depinde. Atunci când capitalismul 
va reuşi să asimileze întreaga producţie, acumularea 
va deveni imposibilă şi capitalismul va deveni 
imposibil din punct de vedere economic. 
„Capitalismul pur” nu poate supravieţui. În prezent, 
în lume există multe zone necapitaliste, iar lupta 
pentru controlul asupra lor, ca surse de materii 
prime şi de muncă ieftină şi, mai presus de toate, ca 
pieţe de desfacere pentru bunurile europene, 
îmbracă forma imperialismului. Câmpul de 
expansiune există încă, dar el se diminuează rapid. 
Prin lupta pentru pieţe, capitalismul distruge 
progresiv toate rămăşiţele mediului precapitalist, 
care sunt condiţia existentei sale. 


Este demn de observat că, deşi intenţia Rosei 
Luxemburg a fost să demonstreze o dată pentru 
totdeauna că prăbuşirea capitalismului era economic 
inevitabilă, niciunul dintre teoreticienii marxişti care 
credeau în necesitatea istorică a 


socialismului nu a subscris la argumentaţia ei, 
împotriva căreia cei mai importanţi dintre ei s-au 
opus: Hilferding, Kautsky, Gustav Eckstein, Otto 
Bauer, A. Pannekoek, Tugan-Baranovsky şi Lenin. 
Tugan-Baranovsky susţinea că tocmai caracterul 
antiuman al capitalismului şi faptul că transformă 
creşterea producţiei într-un scop în sine în loc să o 
considere un mijloc de satisfacere a nevoilor sociale 
fac ca acumularea să se poată produce la nesfârşit, 
deoarece industria reuşeşte să se înzestreze cu 
mijloace, continuând să sporească producţia, 
absorbind tot mai multe mijloace de producţie, 
angajând din ce în ce mai mulţi muncitori şi aşa mai 
departe. Nimeni nu nega, desigur, faptul că sistemul 
capitalist era afectat de dificultăţi de piaţă care 
duceau la crize de supraproducţie, de competiţie 
acerbă, de luptă pentru pieţe şi de războaie 
imperialiste şi ca militarismul, dincolo de scopul 


imediat de a cuceri pieţe, îngăduia, la rândul lui, o 
acumulare de capital. Dar marxiştii au adoptat în 
general poziţia că, deşi capitalismul va fi în cele din 
urmă distrus de numeroasele sale contradicții, este 
imposibil să  prevezi circumstanțele economice 
exacte în care se va întâmpla acest lucru şi tindeau 
să atribuie o semnificaţie mai mare concentrării 
capitalului,  pauperizării clasei muncitoare şi 
dispariţiei clasei de mijloc decât vreunei cereri 
insuficiente pe care capitalismul părea să fie în stare 
să o regleze în diverse moduri, în ciuda dificultăţilor 
şi crizelor sale evidente. Criticii leninişti ai 


Rosei Luxemburg au fost suspicioşi faţă de teoria 
acumulării formulată de ea tocmai pentru că aceasta 
părea să implice că sistemul capitalist se va prâbuşi 
automat. Dacă sistemul capitalist era sortit sa se 
autodistrugă ca urmare a propriei sale expansiuni, 
indiferent de rolul politic al proletariatului, aceasta 
ar fi încurajat o politică de aşteptare pasivă şi ar fi 
putut stinge zelul partidului în loc să-l stimuleze spre 
acţiuni revoluţionare. Dar Roşa Luxemburg însăşi nu 
a tras niciodată această concluzie din teoria ei. 
Criticii ei au obiectat, de asemenea, că ea ar fi 
subestimat posibilitatea reproducţiei lărgite datorată 
industriei armamentului şi expansiunii militare, o 
posibilitate confirmată de dezvoltarea ulterioară a 
capitalismului. 

În general, se pare că teoria acumulării implică 
unele supoziţii referitoare la capitalism, fie nereale, 
fie infirmate de evenimentele ulterioare. 

Roşa Luxemburg accentuează adesea faptul că este 
preocupată de capitalism ca de un sistem 
atotcuprinzător, o piaţă unică mondială, şi că, din 
acest motiv, ignoră orice schimbări care ar putea fi 
datorate pieţelor externe. Capitalismul dintr-o ţară 
poate supraviețui prin extinderea în lumea 
necapitalistă, dar, dacă sistemul capitalist devine 
mondial, atunci nu mai există pieţe pe care să se 
poată extinde. însă, pentru ca un „capitalism pur” să 
existe la nivel mondial, nu este suficient ca producţia 
capitalistă să cuprindă fiecare ţară din lume. 
Trebuie, în plus, ca rata profitului să fie aceeaşi în 
întreaga lume, întrucât, conform teoriei Rosei 


Luxemburg, ţările dezvoltate se pot extinde în zone 
care, deşi capitaliste, sunt înapoiate economic şi au, 
în consecinţă, rate mai ridicate ale profitului. Cu alte 
cuvinte, schema ei presupune o lume în care nu 
există nicio diferenţă de dezvoltare economică între 
Congo şi Statele Unite. Această lume atât de 
uniformă poate fi imaginată, dar ea nu reprezintă o 
bază solidă pentru predicțiile economice. Nu numai 
că această perspectivă este îndepărtată şi nerealistă, 
dar ea ignoră faptul că disparitatea dintre ţările 
dezvoltate şi cele înapoiate sporeşte, mai curând, 
decât să se reducă. Aşa stând lucrurile, a afirma că 
prăbuşirea capitalismului se va produce atunci când 
această perspectivă va deveni o realitate nu este mai 
puţin arbitrar decât a presupune, de pildă, că 
sistemul capitalist se poate mulţumi cu reproducţia 
simplă şi că, prin urmare, ar putea supravieţui dacă 
nu ar mai avea suficiente pieţe de desfacere care să-i 
permită reproducţia lărgită. Roşa Luxemburg îi ia în 
derâdere pe cei care cred că scăderea ratei profitului 
va duce la prăbuşirea capitalismului, pe motiv câ e 
greu să îţi închipui un capitalist care se sinucide 
pentru că rata profitului este mai redusă decât de 
obicei. Dar ea nu îşi dă seama că şi teoria ei este 
expusă aceluiaşi ridicol: dacă, într-o zi, capitaliştii 
vor descoperi că nu mai pot vinde o cantitate mai 
mare de bunuri, vor prefera să se spânzure mai 
degrabă decât să se mulţumească cu reproducţia 
simplă? Răspunsul marxist la această întrebare este, 
desigur, că ţine de natura capitalismului să 
urmărească reproducţia lărgită; dar dacă „natura” 
nu este o entitate pur metafizică, ne putem întreba 
dacă sistemul capitalist nu este capabil să-şi 
corecteze  imperfecţiunile, ca o alternativă la 
distrugerea sa totală. O asemenea ipoteză nu este 
mai puţin extraordinară decât lumea imaginară a 
Rosei Luxemburg, în care toate ţările au un nivel 
egal al industriei, tehnologiei şi civilizaţiei. 

Din perspectiva noastră actuală, putem vedea 
măsura în care teoria acumulării dezvoltată de Roşa 
Luxemburg se baza pe o estimare greşită a viitoarei 
evoluţii a capitalismului. Totuşi, această estimare, 
spre deosebire de teoria ei despre prăbuşirea 


capitalismului, era împărtăşită de cei mai mulţi 
dintre contemporanii săi marxişti. Teoria acumulării 
presupunea o polarizare de clasă care sporea, 
tinzând spre momentul în care societatea avea să fie 
alcătuită numai din capitalişti şi muncitori. Aşa cum 
ştim, lucrurile nu s-au petrecut astfel; nu numai că 
micile întreprinderi n-au fost scoase din competiţie, 
dar în ţările dezvoltate proporţia muncitorilor în 
cadrul populaţiei a tins să scadă, în timp ce a avut 
loc o creştere uriaşă a ceea ce Marx numea 
muncitori neproductivi, adică cei implicaţi în comerţ, 
administraţie, educaţie, servicii etc. Roşa Luxemburg 
rezolvă situația acestor grupuri  neproductive 
spunând că sunt remunerate fie din porţiunea 
necapitalizată a plusvalorii, fie din salarii, dar ca 
există întotdeauna o parte din plusvaloare care este 
transformată în capital şi care determină astfel 
creşterea producției în ciclul următor. Dar nu este 
clar de ce ar trebui considerată validă presupunerea 
că un consum sporit al muncitorilor neproductivi ar 
trebui să nu aibă niciun efect asupra transformării 
plusvalorii în bani, chiar dacă acceptăm distincţia 
îndoielnică a lui Marx între munca productivă şi cea 
neproductivă şi dacă presupunem că aceasta din 
urmă este plătită, „în ultimă instanţă”, din 
plusvaloarea creată de clasa muncitoare. 

O altă presupunere falsă a teoriei acumulării este 
că în capitalism salariile vor fi întotdeauna apropiate 
de nivelul de subzistență, argumentul fiind că, deşi 
legile exploatării pot slăbi uneori, „în ultimă 
instanţă” ele vor prevala asupra rezistenţei clasei 
muncitoare, astfel încât este puţin probabil să se 
producă o creştere veritabilă a consumului 
muncitorilor. 


Mai mult, Roşa Luxemburg nu credea că un stat 
controlat de burghezie poate reglementa într-o 
măsură semnificativă procesul de acumulare. Dar 
evoluţia capitalismului a demonstrat că greşea. Chiar 
daca privim statul în întregul său, la fel ca Marx, ca 
pe o întruchipare politică a capitalului global, 
experienţa a demonstrat că acest stat poate juca 
rolul unui oganizator, folosind mijloace economice şi 
legale pentru a influenţa distribuţia resurselor de 


investiţie, şi că el poate lărgi piaţa internă, de pildă 
atunci când este supus presiunii politice. Altfel spus, 
poate acţiona ca un stat socialist în măsura în care 
controlează procesul de producţie în conformitate cu 
nevoile sociale în loc de a lăsa totul pe seama „poftei 
de lup pentru plusvaloare”, ca singură forţă motrice 
a producţiei capitaliste. 

Din motivele expuse mai sus, teoria Rosei 
Luxemburg referitoare la acumulare nu poate fi, în 
forma ei literală, acceptată ca o explicaţie sau ca o 
previziune a dezvoltării economice a capitalismului. 
De aici nu rezultă totuşi că scrierile ei nu au avut 
niciun efect. Asa cum observă Michal Kalecki în 


lucrarea 
> 


colectivă (apărută în poloneză) Teoriile economice 
din Capitalul lui Marx (1967), ambele teorii rivale ale 
reproducţiei, cea avansată de Roşa Luxemburg şi cea 
opusă, a lui lugan-Baranovsky, au fost eronate, dar 
ambele au fost utile pentru explicarea anumitor 
trăsături ale creşterii economice în capitalism. 
Tugan-Baranovsky susţinea că nu există bariere 
absolute pentru capitalism prezente sub forma unei 
pieţe de desfacere limitate şi că produsele 
capitalismului pot fi vândute la orice nivel de consum 
atât timp cât este menţinut raportul dintre consum şi 
investiţii. În termeni capitalişti, a produce numai 
pentru a spori producţia nu este deloc absurd sau 
contradictoriu, ci dimpotrivă, este punctul forte al 
sistemului, este chiar producţia care nu ţine cont de 
nevoi. Dar, cum observă Kalecki, Tugan-Baranovsky 
a trecut cu vederea faptul că un sistem care ar 
ignora total nivelul consumului ar fi foarte instabil, 
pentru că orice reducere a investiţilor ar genera o 
scădere a folosirii aparatului de producţie existent şi, 
de aici, o altă reducere a investiţiilor şi aşa mai 
departe, totul conducând la o spirală vicioasă. Pe de 
altă parte, teoria Rosei Luxemburg, după care 
reproducţia lărgită depinde în întregime de pieţele 
necapitaliste, a fost respinsă de experienţa noastră; 
s-a dovedit că statul are puterea de a crea, sub forma 
producţiei de armament, o piaţă uriaşă care poate 
avea un efect hotărâtor asupra creşterii economice. 


în plus, ea greşea atunci când presupunea că 
întregul volum al bunurilor exportate către pieţe 
necapitaliste contribuie la realizarea unor excedente 
de producţie, pentru că ceea ce contează cu adevărat 
este ca exporturile - atât de bunuri, cât şi de capital, 
dar mai ales de capital - să excedeze importurile, 
pentru că bunurile importate absorb, de asemenea, o 
putere de cumpărare. Cu toate acestea, într-un sens 
limitat, cele două teorii se completează reciproc: una 
scoate în evidenţă absurditatea sistemului a cărui 
viabilitate depinde de o producţie pentru profit în 
locul producției pentru nevoi, iar cealaltă 
demonstrează importanţa pieţelor externe pentru 
creşterea capitalistă. în acelaşi timp, niciuna dintre 
cele două teorii nu oferă o explicaţie satisfăcătoare a 
procesului reproducţiei lărgite. 

Totuşi, pentru Roşa Luxemburg, teoria acumulării 
avea o importanţă fundamentală nu doar pentru că 
era singura justificare ştiinţifică posibilă a profeţiei 
lui Marx referitoare la prăbuşirea capitalismului, ci şi 
pentru că era o armă ideologică, pentru că ea 
presupunea incapacitatea capitaliştilor de a opri 
distrugerea propriei lor clase şi incapacitatea 
oricărei puteri omeneşti de a opri victoria finală a 
socialismului care, aşa cum credeau  Roşa 
Luxemburg şi toţi marxiştii, avea să substituie 
capitalismul. 

Se pare că această credinţă se baza pe o 
convingere mai generală asimilată de gândirea Rosei 
Luxemburg: o fidelitate doctrinară de nezdruncinat 
faţă de nişte legi istorice de fier pe care nicio acţiune 
umană nu le poate schimba sau încălca. Credinţa în 
legi istorice este, desigur, o temă clasică a 
marxismului, pe care o profesau toţi marxiştii din 
acea vreme, dar unii o susțineau cu mai puţină 
flexibilitate decât alţii. Cei mai multi atenuau sensul 
literal al doctrinei, invocând, de exemplu, formula lui 
Engels de „independenţă relativă a suprastructurii” 
sau subliniind, la fel ca Lenin, rolul factorilor 
„subiectivi” - adică puterea voinţei organizate - în 
accelerarea schimbării sociale sau accentuând, în 
maniera simțului comun, conflictele sociale care nu 
intră în categoria generală a  „contradicţiilor 


capitalismului”, dar care modelează istoria într-un 
mod incontestabil. Cu toate acestea,  Roşa 
Luxemburg era hotărâtă să găsească o singură cheie 
pentru toate problemele istorice şi credea că analiza 
marxistă a dinamicii capitalismului oferea această 
cheie, cel puţin atunci când era completată cu o 
descriere exactă a condiţiilor reproducţiei. Refuzul ei 
obstinat de a crede în orice acţiuni omeneşti 
colective sau individuale care să nu fie 
predeterminate de „legile istoriei” se manifesta în 
toate chestiunile importante în care a adoptat o 
poziţie diferită de cea a colegilor ei marxişti. La fel 
cum niciun efort capitalist nu putea împiedica forţele 
anarhice oarbe ale acumulării care duceau întregul 
sistem la faliment, tot la fel era imposibil ca o 
mişcare organizată să creeze o revoluţie cu mijloace 
artificiale. Oamenii sunt instrumente ale proceselor 
istorice, iar sarcina lor este să înţeleagă şi aceste 
procese, şi rolul care le revine în cadrul lor. Niciun 
fenomen pur ideologic nu putea influenţa prin el 
însuşi cursul istoriei; mai ales ideologiile naţionale 
nu aveau nicio putere de a deturna istoria de la 
progresul ei spre marea transformare a tuturor 
lucrurilor, revoluţia socialistă mondială. 

Din cauza acestei credinţe doctrinare, Roşa 
Luxemburg a fost de multe ori oarbă faţă de 
realitatea empirică a evenimentelor sociale şi a 
demonstrat o uimitoare lipsă de înţelegere politică 
asupra problemelor naţionale şi asupra revoluţiei 
înseşi. Scrierile ei manifestă tipul de consistenţă 
teoretică care nu poate rezulta decât dintr-o 
rigiditate dogmatică extremă şi o insensibilitate faţă 
de fapte. 


3. Reformă şi revoluție 


Dacă Roşa Luxemburg ar fi crezut în „prăbuşirea de 
la sine” a capitalismului în sensul care i-a fost 
imputat de criticii săi, atunci ar fi fost într-o flagrantă 
contradicţie cu poziţia pe care a adoptat- o în 
dezbaterea „reformă versus revoluţie”. Dar, deşi 
susţinea împreună cu Marx că sistemul capitalist era 
condamnat la autodistrugere pentru că, mai devreme 


sau mai târziu, va deveni o frână în calea progresului 
tehnologic şi a creşterii economice, ea nu deducea de 
aici că sistemul capitalist se va prâbuşi fără sprijinul 
unei acţiuni revoluţionare. Mai degrabă, 
imperialismul trebuie să se dezvolte până în 
momentul în care trezea conştiinţa revoluţionară a 
proletariatului, fără de care capitalismul nu putea fi 
răsturnat.  Răsturnarea capitalismului era o 
necesitate istorică, dar tot o necesitate istorică era şi 
mişcarea revoluţionară care 


urma să o realizeze. Această idee era împărtăşită de 
Roşa Luxemburg cu alţi marxişti ortodocşi ai 
timpului său. 

Problema semnificației şi a perspectivelor acţiunii 
„reformiste” - adică lupta economică a muncitorilor 
pentru condiţii mai bune şi campania pentru măsuri 
democratice în cadrul societăţii burgheze - era, în 
opinia Rosei Luxemburg, vitală pentru întreaga 
mişcare socialistă. Poziţia ei era, în esenţă, identică 
cu cea a lui Marx; valoarea reformelor nu era dată de 
faptul că ele aveau ca efect o ameliorare a 
condiţiilor, ci de faptul că lupta în sine îi permitea 
proletariatului să se antreneze pentru bătălia 
decisivă. Cei care priveau reformele ca pe un scop în 
sine negau perspectiva socialistă şi întorceau spatele 
scopului ultim. 

Mulţi marxişti ortodocşi au adoptat poziţia conform 
căreia revoluţia va sosi atunci când vor fi pregătite 
condiţiile economice şi că, între timp, sarcina lor era 
să lupte pentru democraţie în viaţa publică şi pentru 
condiţii mai bune pentru clasa muncitoare. 
Reformiştii, deşi fără a-şi abandona în mod explicit 
speranţa în revoluţie, se exprimau ambiguu cu 
privire la momentul şi la circumstanţele în care 
aceasta avea să se producă. Esenţa poziţiei Rosei 
Luxemburg (şi a întregii stângi a Internaționalei, 
inclusiv a lui Lenin) era aceea de a combate atât 
poziţia ortodoxă, cât şi pe cea reformistă, chiar dacă 
opoziţia ei faţă de perspectiva ortodoxă avea să se 
contureze mai târziu. În controversa ei cu Bernstein 
şi cu acei conducători de partid şi de sindicat care îl 
susțineau - de exemplu, Georg von Vollmar, 
Wolfgang Heine şi Max Schippel Roşa Luxemburg şi- 


a îndreptat atacurile nu doar împotriva 
reformismului „revizionist”, ci şi împotriva curentului 
ortodox. Principalul ei argument era că reformele nu 
aveau sens dacă nu erau mijloace de cucerire a 
puterii; ele nu trebuie tratate, nici măcar parţial, ca 
un scop în sine, iar cei care făceau acest lucru 
abandonau cauza revoluţionară, indiferent de ceea 
ce declarau. Orice efort de reformă care nu era 
subordonat revoluţiei viitoare era mai degrabă o 
piedică, nu un ajutor pentru socialism, indiferent de 
efectul său imediat. Aşa cum a declarat Roşa 
Luxemburg la congresul partidului de la Stuttgart 
din 1898, lupta sindicatelor pentru condiţii mai bune 
de vânzare a forţei de muncă, presiunea pentru 
reforma socială şi metodele democratice erau forme 
de activitate în cadrul sistemului capitalist şi nu 
aveau, de aceea, nicio semnificaţie socialistă în afară 
de faptul că erau o parte din lupta pentru cucerirea 
finală a puterii politice. Ea a răspuns la dictonul lui 
Bernstein, „scopul nu înseamnă nimic, mişcarea 
înseamnă totul”, cu formularea opusă, „mişcarea ca 
scop în sine, independentă de scopul ultim, nu 
înseamnă nimic pentru mine, scopul ultim înseamnă 
totul”. Concentrarea asupra efectelor pe termen 
scurt i-a făcut pe reformiştii ca Schippel să susţină 
militarismul, întrucât creşterea armatelor şi 
producţia de război ar fi redus şomajul şi ar fi pus 
capăt crizelor, sporind puterea de cumpărare. 
Această poziție, spunea Roşa Luxemburg, era 
absurdă din punct de vedere economic din moment 
ce crizele nu sunt cauzate de un dezechilibru absolut 
între consum şi producţie, ci de tendinţa inerentă a 
producţiei de a depăşi posibilităţile pieţei, iar 
costurile militare vor fi suportate într-un fel sau altul 
de clasa muncitoare. Dar teoria era periculoasă şi din 
punct de vedere politic, pentru că sugera că 
muncitorii ar putea sau ar trebui să renunţe la cele 
mai importante scopuri ale lor de dragul câştigurilor 
temporare care, în final, vor fi în dezavantajul lor [Mi 
Uz undMilitarismus, Leipziger Volkszeitung, 
februarie 1899). 

Roşa Luxemburg a abordat pe larg această 
chestiune în pamfletul ei Reformă socială sau 


revoluţie? Nu există, spune ea, nicio opoziţie între 
lupta pentru reformă şi lupta pentru putere politică: 
cea dintâi este un mijloc, iar cea din urmă este un 
scop în sine, Social-democraţia se deosebeşte de 
reformismul burghez prin conştientizarea acestui 
scop ultim, A trata reformele ca pe nişte scopuri în 
sine înseamnă a accepta o continuare pe termen 
nedefinit a capitalismului, permițându-i acestuia să 
scape de faliment cu preţul unor mici modificări. De 
exemplu, Conrad Schmidt susţinea că lupta politică 
şi economică a muncitorilor va conduce în timp la 
controlul public asupra producţiei şi la limitarea 
rolului  capitaliştilor. Dar, de fapt, influenţa 
muncitorilor asupra producţiei capitaliste poate avea 
numai un efect reacţionar; ea va împiedica progresul 
tehnologic sau îi va alia pe muncitori şi capitalişti 
împotriva consumatorilor. „În general”, scria Roşa 
Luxemburg în 1900... 


... Mişcarea sindicală nu se îndreaptă spre o fază de dezvoltare 
victorioasă, ci spre una în care dificultăţile vor fi tot mai mari. 
Atunci când dezvoltarea industriei va atinge un punct maxim şi 
când capitalismul mondial va intra în declin, sarcina sindicatelor 
va fi de două ori mai grea. În primul rând, starea obiectivă a 
pieţei muncii se va înrăutăţi, pentru că cererea va creşte mai 
încet şi oferta mai repede decât în acest moment. În al doilea 
rând, capitalul va controla cu o şi mai mare lipsă de scrupule 
acea parte a produsului muncii care aparţine muncitorilor, 
astfel încât să-şi recupereze pierderile de pe piaţa mondială. 
Statul, ca organ al clasei capitaliste care nu îşi poate angaja 
politicile generale decât în favoarea acestei clase, nu poate 
interveni în favoarea vreunui alt interes decât cel al capitalului. 
Acest lucru se aplică şi în cazul instituţiilor politice democratice, 
pe care burghezia le va promova numai atât timp şi numai în 
măsura în care îi vor fi utile. Prin urmare, reformele, indiferent 
cât de multe vor fi, nu vor putea nici sa răstoarne capitalismul, 
nici să atingă în mod gradat obiectivele revoluţionare. Lupta 
economică şi politică a proletariatului poate servi doar la 
atingerea condiţiilor subiective ale revoluţiei; ea nu conduce, în 
mod obiectiv, cum susţine Bernstein, la socialism sau la o 
exploatare mai redusă. Ceea ce se poate dobândi prin luptă nu 
este o transformare a societăţii, ci o transformare a conştiinţei 
proletariatului. A trata succesele pe termen scurt ca pe nişte 
scopuri în sine este contrar perspectivei de clasă şi poate doar 
să producă iluzii: „În lumea capitalistă, reforma socială este şi 
va fi întotdeauna o nucă fără miez.” 


în pofida afirmațiilor lui Bernstein, predicțiile lui 


Marx privitoare la dezvoltarea capitalismului se 
îndeplinesc literă cu literă. Faptul că nu există în 
prezent crize de supraproducţie nu îi infirmă 
viziunea şi nici nu înseamnă că sistemul capitalist se 
schimbă sau că este capabil de adaptare. Crizele pe 
care Marx le-a cunoscut în mod direct nu erau 
identice cu cele pe care le prevăzuse: cele dintâi 
erau nişte crize ale creşterii şi expansiunii 
capitalismului, şi nu ale momentului său de colaps, 
adevăratele crize de supraproducţie urmând să se 
producă abia în viitor. Sistemul capitalului comun nu 
este, cum susţine Bernstein, un semn că micii 
capitalişti s-ar extinde, este o formă de concentrare a 
capitalului care sporeşte contradicţiile existente în 
loc de a le vindeca. Proletariatul nu poate opri sau 
anula legile economiei capitaliste; lupta sa defensivă 
pentru dreptul de a-şi vinde forţa de muncă în 
condiţii normale este o sarcină sisifică, dar necesară, 
pentru a preveni o altă reducere a salariilor. Dar, 
indiferent de eforturile muncitorilor, partea lor din 
avuţia societăţii va trebui să scadă, „cu forţa 
inevitabilă a unui proces natural, pe măsură ce 
creşte productivitatea muncii”. 

Aşadar, revoluţia şi reforma diferă prin natura lor, 
nu numai prin intensitatea lor; reforma nu este 
identică cu o revoluţie graduală, iar revoluţia este 
acelaşi lucru cu o reformă comprimată. A gândi altfel 
înseamnă a crede că sistemul capitalist nu trebuie 
decât să fie amendat şi că nu este necesar să fie 
răsturnat. 

Refuzul Rosei Luxemburg de a admite că reformele 
au vreo valoare în sine şi neîncrederea ei în orice 
succes notabil al luptei economice a proletariatului o 
determinau să facă previziuni pesimiste şi să ia în 
derâdere rezultatele obținute. Adversarii ei 
revizionişti, ca Bernstein şi David, priveau Marea 
Britanic ca pe o ţară model pentru lupta 
muncitorilor; de partea opusă, Roşa Luxemburg 
vedea în această ţară un exemplu periculos al felului 
în care putea fi corupt proletariatul prin câştiguri 
temporare. într- un articol apărut în Leipziger 
Volkszeitung în mai 1899, ea a declarat că 
sindicatele britanice au obţinut succesul prin 


abandonarea perspectivei de clasă şi prin negociere 
în cadrul economiei capitaliste. Proletariatul britanic 
a adoptat idei burgheze şi a sacrificat obiectivele de 
clasă pentru un câştig imediat. Dar acum am ajuns la 
sfârşitul acestei perioade, iar lupta de clasă - în 
sensul ei adevărat, nu în cel reformist - este pe cale 
să înceapă din nou. 

Toate aceste lucruri sunt în deplin acord cu teoria 
marxistă, dar nu şi cu textul mult aclamat al lui 
Engels, pe care se bazau reformiştii. La primul 
congres al Partidului Comunist German din data de 
30 decembrie 1918, Roşa Luxemburg nu a încercat 
să îl interpreteze pe Engels într-un sens favorabil 
propriei sale viziuni, dar l-a criticat pentru adoptarea 
unei linii reformiste în Introducerea ei la lucrarea lui 
Marx, Luptele de clasă în Franța, sub presiunea, cum 
pretindea ea, a lui Bebel şi a social- democraţilor din 
Reichstag. Textul respectiv a adus pagube mişcării 
socialiste, oferind o scuză permanentă pentru cei 
care îşi puneau speranţele numai în activitatea 
parlamentară şi care ignorau în activitatea lor 
practică perspectiva revoluţiei. 

Roşa Luxemburg nu a explorat adânc baza 
concepţiei marxiste despre clasa muncitoare care 
trebuia, în virtutea poziţiei sale sociale, să dezvolte o 
conştiinţă revoluţionară. Marx şi-a format 


această concepţie în 1843 pe baze pur filosofice şi nu 
avea să o abandoneze niciodată. Singurul său 
fundament în acel moment era convingerea că, 
întrucât clasa muncitoare este subiectul unei 
dezumanizări extreme, ea nu se poate elibera ca o 
clasă separată, ci doar ca o mişcare care avea să 
restaureze umanitatea pierdută a întregii omeniri. 
Acesta nu este un argument prea puternic. Din faptul 
că o clasă este oprimată, exploatată şi dezumanizată 
nu decurge a priori că ea trebuie să aspire la 
revoluţia mondială şi, cu atât mai puţin, că ea va 
reuşi să-şi împlinească această aspirație. În orice 
caz, clasa muncitoare modernă nu este mai 
dezumanizată decât erau sclavii din Antichitate. în 
scrierile sale mai târzii, Marx a folosit argumente 
care par să fie mai pragmatice. Sistemul capitalist va 
pierde în curând controlul asupra progresului 


tehnologic şi clasa muncitoare reprezenta o societate 
care ar putea înlătura obstacolele din calea acestui 
progres şi care ar subordona producţia nevoilor 
omeneşti, şi nu unui proces de multiplicare a valorii 
privit ca un scop în sine. Dar acest argument implică 
nişte premise care nu sunt deloc evidente. El 
presupune că progresul tehnologic nesfârşit ar ţine 
de natura lucrurilor sau, mai degrabă, că dorinţa de 
a perfecționa tehnologia ar fi o parte inseparabilă a 
naturii umane, pentru că progresul tehnologic este o 
activitate umană; aşa cum spune Levi-Strauss, un 
topor nu produce un altul. Dar Marx nu a presupus 
aşa ceva, dimpotrivă, el credea ca impulsul de 
perfecţionare tehnologică era specific capitalismului 
şi că nu a existat în niciun alt sistem economic. În 
consecinţă, dacă el avea dreptate să afirme că 
sistemul capitalist era sortit să-şi piardă puterea de a 
produce îmbunătăţiri tehnologice, consecinţa era că 
sistemul capitalist va înceta să existe în forma lui 
actuală, adică în cea caracterizată prin progres 
tehnologic, dar nu decurgea de aici că rolul său va fi 
moştenit de clasa muncitoare şi, cu atât mai puţin, că 
această clasă va moşteni capacitatea de a dirija 
progresul tehnologic urmând ca această competenţă 
să îi asigure triumful politic. Se putea presupune la 
fel de bine că sistemul capitalist va continua să 
existe într-o formă stagnantă sau că va fi înlocuit de 
un alt tip de societate care nu ar depinde de 
îmbunătăţirea continuă a forţelor de producţie şi că 
aceasta nu ar fi neapărat socialistă în sensul 
ortodoxiei lui Marx. 

Este adevărat, totuşi, că argumentul lui Marx nu 
presupunea doar atât. Marx credea, de asemenea, că 
preludiul istoric la revoluţia proletară îl vor 
reprezenta polarizarea tot mai mare a claselor, 
dispariţia clasei de mijloc, creşterea numerică a 
„armatei în rezervă” şi a proletariatului, precum şi 
dezvoltarea conştiinţei de clasă a acestuia din urmă. 
Dar chiar şi pe baza premiselor lui Marx, aceste 
evenimente nu sunt suficiente pentru a justifica 
credinţa în caracterul inevitabil al revoluţiei 
proletare. Sărăcia nu produce prin ea însăşi o 
tendinţă revoluţionară, la fel cum nici superioritatea 


numerică a clasei exploatate şi nici faptul că ea are 
dreptatea de partea sa nu conduc neapărat la 
revoluţie. Pe de altă parte, Marx credea că 
dezvoltarea conştiinţei revoluţionare depinde de 
condiţiile sociale care tind în mod „obiectiv” către 
revoluţie; acesta nu este un fenomen mental spontan, 
ci trebuie să fie reflectarea unei tendinţe istorice 
reale. Pentru a se putea şti dacă se va putea produce 
o răbufnire a conştiinţei revoluţionare, trebuie mai 
întâi să se vadă dacă este iminentă o revoluţie 
socialistă care să fie în acord cu procesul istoric. Dar 
nu s-a demonstrat că această condiţie a fost 
îndeplinită din moment ce revoluţia proletară, aşa 
cum a fost ea prevăzută de Marx, nu s-a produs 
nicăieri şi nici nu există vreun temei pentru a o 
aştepta prea curând sau pentru a o aştepta vreodată. 

Nici Marx, nici Roşa Luxemburg nu ne spun care 
dintre enunţuri are precedenţă logică: acela că 
sistemul capitalist nu poate fi reformat sau acela 
care spune că clasa muncitoare este menită să îl 
distrugă prin revoluţie. Din moment ce aceste două 
propoziţii nu sunt identice, fie trebuie să fie 
demonstrate independent, fie una dintre ele trebuie 
să decurgă din cealaltă. În polemicile ei cu 
reformiştii, Roşa Luxemburg pare să se folosească 
mai mult de primul dintre cele două enunţuri. Teoria 
ei despre acumulare oferă dovezi (pe care, în opinia 
ei, Marx nu le-a putut oferi) pentru faptul că sistemul 
capitalist nu poate dura la nesfârşit, din motive pur 
economice. Dar, şi dacă acceptăm această teorie de 
dragul discuţiei, nu este deloc clar cum ar putea 
decurge de aici faptul că trebuie să se producă o 
revoluţie proletară. Presupunând că sistemul 
capitalist trebuie să se prăbuşeascā pentru că 
proprietatea privată asupra mijloacelor de producţie 
conduce la supraproducție şi la crize, nu este dovedit 
în niciun fel că sistemul de proprietate trebuie să fie 
transformat în acel mod particular. Concluzia ar 
putea fi susţinută, deşi ar fi în continuare nesigură, 
dacă am presupune, în plus, că societatea se apropie 
de situaţia în care nu ar mai fi compusă decât din 
burghezie şi proletariat, că statutul acestuia din 
urmă nu poate fi îmbunătăţit în mod real şi că 


burghezia va rezista automat la orice încercare de a-i 
sparge monopolul asupra mijloacelor de producţie. 
Dar, dintre aceste trei presupuneri suplimentare, 
numai cea din urmă este credibilă. 

Totuşi, din moment ce Roşa Luxemburg credea 
ferm că proletariatul este revoluţionar prin natura 
sa, descrierea ei despre realitatea socială a fost de 
multe ori bazată mai curând pe teorie decât pe 
observaţie. Era convinsă de creşterea conştiinţei 
revoluţionare, iar când faptele au infirmat acest 
lucru, a avut mai mult tendinţa să blameze 
oportunismul liderilor decât circumstanţele 
obiective. Crezând că muncitorii erau „în mod 
esenţial” revoluționari, ea şi-a pus speranţele mai 
curând într-o revoltă spontană decât în acţiunea de 
partid organizată. 


4. Conştiinţa proletariatului şi formele organizării 
politice 


Chestiunea spontaneitate versus organizare de 
partid a fost crucială în dezacordurile Rosei 
Luxemburg cu bolşevicii, dar ea percepea nişte 
pericole similare în fiecare ramură a social- 
democraţiei. Lenin, Kautsky, Jaurès şi Turati erau cu 
toții vinovați în ochii ei pentru că subestimau 
spontaneitatea maselor şi aveau tendința să o 
descurajeze prin doctrina „conducerii”. Şi, în acest 
punct, ea a fost aproape singurul exponent al 
propriei opinii în cadrul mişcării social-democrate. 

Totuşi, ea nu înţelegea prin spontaneitate un 
impuls orb, lipsit de o conştiinţă de sine ideologică. 
Marx nu numai că a prezis revoluţia proletară, dar 
predicția lui trebuie să devină ea însăşi o parte a 
conştiinţei proletare pentru ca revoluţia să se poată 
produce. 


Este fundamental pentru revolta istorica, aşa cum a fost ea 
formulata în teoria lui Marx, ca această teorie să devină forma 
conştiinţei clasei muncitoare şi, ca atare, un factor istoric în 
roată puterea cuvântului. (Articol despre Marx în Vorwärts, 14 
martie 1903) 


Din moment ce conştiinţa revoluţionară care se va 
forma sau.. . 
este pe cale să se formeze a fost deja creată în 


termeni teoretici, clasa muncitoare are toate şansele 
să devină conştientă de propriul ei destin şi nu este 
nevoie de lideri care să educe masele sau care să le 
tuteleze conştiinţa. Ultracentralismul lui Lenin era 
dovada unui 

oportunism tipic intelighenției, declara Rosa 
Luxemburg în Probleme ale organizării social- 
democrației ruse (Die Neue Zeit 

nr. 42/1903-1904). în opinia lui Lenin, Comitetul 
Central şi-ar putea aroga puteri depline în raport cu 
organizaţia de partid, transformând întregul partid 
într-un simplu instrument pasiv. 


Centralizarea social-democraţiei bazata pe aceste doua principii 


- în primul rând, supunerea oarbă a tuturor organelor de partid 
şi a activităţii lor, până la cel mai mic detaliu, faţă de o 
autoritate centrală care gândeşte, acţionează şi decide pentru 
toţi şi, în al doilea rând, separarea strictă dintre nucleul 
organizat al partidului şi mediul revoluţionar din jur, după 
dorinţa lui Lenin - pare a fi nici mai mult, nici mai puţin decât 
un transfer mecanic al principiilor blanchiste ale organizării 
grupurilor conspirative către mişcarea socialdemocrată a 
maselor muncitoare. Lenin şi-a definit punctul de vedere 
propriu mai tranşant poate decât ar fi putut să o facă oricare 
dintre adversarii săi de idei atunci când s-a referit la 
„democratul revoluţionar” ca la un „iacobin legat de o 
organizaţie a proletariatului, 


h e d 


conştient de interesele sale de clasă”. Dar social-democratia nu 
este ] 1 
„legată“! de o organizaţie a clasei muncitoare, este ea însăşi 


mişcarea clasei muncitoare. 


Lenin nu a reuşit să distingă între disciplina oarbă 
de cazarmă şi acţiunea de clasă conştientă, iar 
centralismul său era impregnat de „atitudinea sterilă 
a unui paznic de noapte”. Tacticile revoluţionare nu 
pot fi inventate de lideri, ele trebuie să se dezvolte 
spontan: istoria se produce înainte de a se forma 
conştiinţa liderilor. Efectul politicii bolşevice îl 
reprezentau  paralizarea dezvoltării libere a 
proletariatului, privarea lui de responsabilitate şi 
transformarea lui într-un instrument al intelighenției 
burgheze. Agentul revoluţiei trebuie să fie mintea 
colectivă a muncitorilor, şi nu conştiinţa liderilor 
autoproclamaţi. Erorile unei adevărate mişcări 
muncitoreşti aduceau mai multe 


roade decât infailibilitatea unui Comitet Central. 
Revoluţia Rusă de la 1905 a convins-o pe Rosa 
Luxemburg că grevele de masă erau cea mai 
eficientă formă de acţiune revoluţionară. În viziunea 
ei, acea revoluţie a servit drept model pentru alte 
țari europene, un model de revoltă primar, fara un 
lider, fără un plan sau un program coordonat şi care 
nu a fost iniţiat de niciun partid politic. în 1914, în 
Der politische  Massenstreik, Kautsky descria 
viziunea Rosei Luxemburg ca pe o aberaţie: cum 
putea ea să presupună că doar câteva luni de grevă 
accidentală, dezorganizată, fără un plan sau o idee 
unificatoare, îi pot învăţa pe muncitori mai multe 


decât treizeci de ani de muncă sistematică a 
partidelor şi a sindicatelor? Dar Rosa Luxemburg 
chiar credea acest lucru şi susţinea că potenţialul 
revoluţionar al maselor muncitoreşti este 
indestructibil, deşi poate fi uneori ridiculizat de nişte 
conducători aroganţi. Acest lucru nu însemna totuşi 
că partidul era inutil. Conceptul unei avangarde a 
proletariatului era unul solid, dar avangarda trebuia 
să fie un grup de membri activi, nu un organism 
suveran. Sarcina partidului nu era doar să aştepte 
revoluţia, ci şi să accelereze cursul istoriei; or, 
aceasta nu presupune, totuşi, conspirații şi lovituri 
de stat, ci o cultivare a conştiinţei revoluţionare a 
maselor, care vor decide, în cele din urmă, soarta 
socialismului fără ajutorul conducătorilor lor. 

Deşi Rosa Luxemburg l-a criticat pe Lenin pentru 
ideile lui de cazarmă şi pentru manipularea mişcării 
socialiste, ea nu s-a opus în mod direct doctrinei lui 
Kautsky pe care Lenin o adoptase ca bază a teoriei 
sale despre partid, adică teza conform căreia 
conştiinţa revoluţionară trebuie să fie introdusă din 
exterior în 

mişcarea revoluţionară. Lukács, în articolul său Roşa 
Luxemburg ca marxist, din lucrarea Geschichte und 
Kiăssenbewusstsein (Istorie şi conştiinţă de clasa), a 
susţinut că ea însăşi ar fi acceptat doctrina, întrucât 
susţinea că partidul reprezintă vehiculul conştiinţei 
de clasă a proletariatului şi că sarcina lui este să 
transforme teoria în practică prin impregnarea unei 
mişcări spontane cu adevărul pe care deja îl conţinea 
implicit. Roşa Luxemburg ar fi fost probabil de acord 
cu această formulare, dar nu ar fi continuat prin a 
spune că intelighenția era sursa cea mai importantă 
a conştiinţei proletariatului sau că partidul, cu rolul 
său de purtător de stindard, poate fi înlocuit cu un 
grup de conducători. Pentru ea, partidul era 
proletariatul autoorganizat, nu proletariatul 
organizat de funcţionarii profesionişti ai revoluţiei. 
În comentariile şi criticile ei, Roşa Luxemburg 
susţinea că marxismul nu era doar o teorie a 
proceselor istorice, ci şi o articulare a conştiinţei 
unei mişcări muncitoreşti reale, indiferent. , , à. 

cât de latentă ar fi fost aceasta în prezent. Atunci 


când această conştiinţă s-a format, adică atunci când 
mişcarea spontană a atins o cunoaştere de sine 
teoretică, distincția dintre teorie şi practică 
încetează să mai existe; teoria a devenit o forţă 
materială nu în sensul de a fi o armă în lupta de 
clasă, ci în sensul de a fi o parte a sa organică. 
Există, în acest sens, un fel de armonie prestabilită 
între doctrina lui Marx şi mişcarea revoluţionară 
care avea să facă 


din ea propria sa concepţie. Marx nu a „inventat' 
filosofia istoriei, el a exprimat conţinutul conştiinţei 
de sine încă adormită a proletariatului şi a fost, se 
poate spune, instrumentul prin care acest conţinut s- 
a manifestat pentru prima dată. 

Această descriere este în acord cu perspectiva lui 
Marx asupra propriei sale teorii şi cu ideile esenţiale 
ale Rosei Luxemburg, dar ea nu a folosit acest limbaj 
sau unul similar. Interpretarea de mai sus nu elimină 
în mod categoric deosebirea dintre leninism şi 
filosofia partidului dezvoltată de Roşa Luxemburg, ci 
este compatibilă cu oricare dintre ele. Dacă funcţia 
partidului este să impregneze o mişcare spontană cu 
adevărul intrinsec mişcării, suntem liberi să 
acceptăm fie viziunea lui Lenin asupra partidului ca 
manipulator, fie pe cea a Rosei Luxemburg, după 
care mişcarea muncitorească este întotdeauna un 
proces spontan şi partidul nu trebuie decât să 
explice muncitorilor adevăratele lor obiective, aşa 
cum sunt ele stabilite de istorie. 

Credinţa  Rosei Luxemburg câ mişcarea 
muncitorească nu ar trebui să fie manipulată sau 
constrânsă de conducătorii de partid să se plieze pe 
un tipar tactic stătea la baza criticii ei la adresa 
bolşevicilor după primul lor an de guvernare în 
Rusia. Această 
critică a urmat trei puncte principale: politica lor 
faţa de ţărani, politica lor faţă de naţionalităţi şi 
problema democraţiei în cadrul statului şi partidului. 

Rosa Luxemburg a criticat tirania bolşevică în 
acelaşi mod ca şi Kautsky, dar nu din aceleaşi 
motive. Kautsky apăra democraţia pe nişte baze 
generale, care nu erau specific marxiste şi care 
puteau fi recunoscute şi de liberali, în timp ce Rosa 


Luxemburg era motivată de credinţa ei marxistă în 
valoarea unică a activităţii 


politice spontane a maselor. Ea a respins 
argumentele lui Kautsky şi ale  menşevicilor 
privitoare la înapoierea economică a Rusiei şi a 
oportunității unei coaliţii cu burghezia liberală. 
Aceasta, a spus ea, ar fi însemnat o dezertare de la 
cauza revoluţionară. Bolşevicii au avut dreptate să 
pornească revoluţia atunci când au facut-o şi să 
conteze pe răspândirea ei în întreaga lume. În acest 
punct, Rosa Luxemburg era de acord cu Troțki şi 
Lenin: partidul ar trebui să preia puterea atunci când 
acest lucru este posibil din punct de vedere politic, 
indiferent de obiecțiile doctrinare legate de 
maturitatea economică, plecând întotdeauna de la 
presupunerea general acceptată ca o revoluţie 
socialistă în Rusia poate să reuşească numai dacă 
aprinde, în acelaşi timp, o revoluţie în întreaga 
Furopă. Ea respingea şi principiul socialdemocrat 
care spunea că partidul trebuie să obţină mai întâi o 
majoritate şi abia pe urmă să se gândească să preia 
puterea. Aceasta era o „imbecilitate parlamentară”: 
calea potrivită era folosirea tacticilor revoluţionare 
pentru a obţine o majoritate, şi nu invers. 

Acest lucru nu însemna totuşi că partidul, după ce 
a obţinut puterea în pofida majorităţii populaţiei, ar 
trebui să se menţină prin teroare şi să respingă toate 
formele normale de libertate politică şi de 
reprezentare. Punctul de cotitură al Revoluţiei Ruse 
a fost dizolvarea Adunării Constituante. Lenin şi 
Trotki au renunţat la alegerile generale, bazându-şi 
puterea pe soviete. Trotki declarase că Adunarea 
formată înainte de octombrie era reacționară şi că 
sufragiul universal era inutil, pentru că nu reflecta 
adevăratele sentimente ale maselor. Dar Rosa 
Luxemburg i-a răspuns că masele şi-ar putea 
influenţa reprezentanţii după alegeri şi i-ar putea 
face să schimbe direcţia şi că, cu cât sistemul este 
mai democratic, cu atât este mai probabil ca această 
presiune să fie eficientă. Instituţiile democratice nu 
erau perfecte, dar abolirea lor era mult mai rea, 
întrucât paraliza viața politică a maselor. 
Restrângerea sufragiului la cei care munceau pentru 


a şi asigura traiul era absurdă în starea generală de 
haos, cu industria în ruine şi cu o rată imensă a 
şomajului. Restricţiile impuse presei şi dreptului de 
asociere au făcut ca rolul maselor să devină o 
ficţiune. 


Libertatea care este doar pentru susţinătorii guvernului, doar 
pentru membrii unui singur partid, indiferent cât sunt de 
numeroşi, nu este libertate. Libertatea trebuie întotdeauna să 
fie pentru cei care gândesc diferit. (Revoluţia Rusă) 


Socialismul era o mişcare istorică vie şi nu poate fi 
înlocuit de nişte decrete administrative. Dacă 
problemele publice de interes general nu sunt 
discutate în mod deschis, vor deveni apanajul unui 
cerc restrâns de oficiali şi corupţia va fi inevitabilă. 
Socialismul are nevoie de transformarea spirituală a 
maselor, iar terorismul nu este un mijloc de a realiza 
aşa ceva; trebuie să existe o democraţie nelimitată, o 
opinie publică liberă, alegeri libere şi o presă liberă, 
dreptul de a organiza întâlniri şi de a forma asociaţii, 
în caz contrar, singura parte activă a societăţii va fi 
birocraţia; un mic grup de conducători va da ordine, 
iar sarcina muncitorilor va fi să îi aplaude. Dictatura 
proletariatului va fi înlocuită de dictatura unei clici. 

Pentru Lenin şi pentru Troțki, scria Roşa 
Luxemburg, democraţia era opusul dictaturii, la fel 
ca pentru Kautsky. Din cauza acestei opoziții, 
Kautsky credea că proletariatul trebuie să renunţe la 
puterea pe care o obținuse intr-un moment în care 
nu era pregătit să o deţină; din cauza ei, Lenin şi 
Troțki deciseseră că puterea trebuie folosită în mod 
coercitiv. Dar proletariatul trebuie să exercite 
dictatura unei clase, şi nu pe cea a unui partid sau a 
unei clici şi ar trebui să facă acest lucru într-un mod 
deschis, în condiţii democratice. 


Dacă am arătat miezul amar al inegalităţii şi sclaviei ascuns sub 
coaja egalităţii formale şi a libertăţii, nu am facut-o pentru a 
arunca coaja, am facut-o pentru a convinge clasa muncitoare să 
nu se mulţumească cu ea, ci să continue să lupte pentru 
cucerirea puterii politice şi pentru a o umple cu un nou conţinut 
social. Dictatura nu este un mod de a aboli democraţia, ci un 
mod de a o aplica corect. (Ibidem) 


într-adevăr, bolşevicii au venit la putere în 


condiţiile în care democraţia deplină era imposibilă. 
Dar ei preschimbau acum într-o virtute necesară 
încercarea lor de a-şi imprima propriile tactici 
asupra întregii mişcări muncitoreşti, transformând 
anomalia unei situaţii excepţionale într-o regulă 
universală. Ei meritau să fie aclamaţi pentru că 
acaparaseră puterea în Rusia, dar cauza socialistă 
era o chestiune a întregii lumi, şi nu doara unei 
singure ţări. 


Critica adusă de Roşa Luxemburg dictaturii 
bolşevice era coerentă cu critica ei anterioară la 
adresa leninismului. în 1906 scria că „însăşi ideea de 
socialism exclude domnia minorităţii”. (Blanguism şi 
social-democraţție, Czerwony Sztandar, 27 iunie.) Ea 
spunea, în aceeaşi perioadă, că, atunci când ţarismul 
va fi răsturnat, după ce va cuceri puterea, 
proletariatul rus ar trebui să o cedeze unui guvern 
ales de o majoritate a populaţiei şi, dat fiind că 
proletariatul era minoritar în Rusia, acest guvern nu 
avea cum să fie unul predominant social-democrat. E 
greu de înţeles cum îşi putea imagina ea că bolşevicii 
vor putea rămâne la putere în 1918 permiţând, în 
acelaşi timp, organizarea de alegeri libere, din 
moment ce proletariatul era doar o minoritate 
despre care nu se putea presupune că va vota în 
întregime pentru ei. Martov şi Kautsky nu au trebuit 
să se confrunte cu această dificultate în critica lor la 
adresa dictaturii bolşevice pentru că au adoptat teza 
potrivit căreia autoritatea trebuie să derive din 
instituţii reprezentative obişnuite, astfel încât un 
guvern al proletariatului s-ar fi putut forma doar 
dacă acesta reprezenta majoritatea populaţiei. Pe de 
altă parte, Roşa Luxemburg părea să creadă că 
bolşevicii puteau să-şi menţină puterea prin mijloace 
democratice într-un sistem de reprezentare 
populară. Această idee stranie poate fi explicată 
numai prin credinţa ei mitică, de nezdruncinat, în 
caracterul revoluţionar înnăscut al maselor, care, 
lăsate în libertate, dezvoltau inevitabil forme 
socialiste ale vieţii publice. Lenin şi Troțki erau 
incomparabil mai prudenţi şi mai realişti. 


5. Problema naţionala 
> 


Problema naționalităților a fost o permanentă 
dificultate teoretică a marxismului, niciodată 
soluţionată, şi o dificultate practică a mişcărilor 
socialiste. Nu era uşor să reconciliezi principiul 
conform căruia diviziunile de clasă erau 
fundamentale pentru analiza şi predicția socială şi 
pentru problemele de politică practică cu faptul 
istoric că oamenii sunt şi au fost întotdeauna 
despărțiți pe criterii naţionale. Unităţile etnice erau 
distinse cu alte criterii decât cele de clasă, iar o 
naţiune era, istoric vorbind, o unitate aflată dincolo 
de clasă; cum putea, aşadar, să fie combinată o 
perspectivă de clasă cu recunoaşterea tradiţională a 
dreptului națiunilor la independenţă? Frăția 
popoarelor în faţa exploatatorilor lor fusese un 
slogan popular pe la mijlocul secolului al XIX-lea şi 
exprima, desigur, atitudinea naturală a 
revoluţionarilor democrați ai Erei Emancipării, dar, 
la o cercetare mai atentă, se observă că el nu a 
reuşit să rezolve vechea problemă a frontierelor 
naţionale, a minorităţilor şi a exploatării coloniale. 
Atunci când unele ţări îşi exploatau fără milă 
coloniile, era greu de dovedit, fără a sfida toată 
experienţa, că interesele popoarelor supuse erau, 
„prin natura lucrurilor”, identice cu cele ale 
populațiilor din metropole. 

Marx şi Engels nu au lăsat nimic care să poată fi 
numit o „teorie a problemei  naţionalităţii”. 
Atitudinea lor faţă de această chestiune este un 
amestec de amintiri hegeliene, sloganuri de la 1848 
şi preferinţe personale, pe care le-au manifestat din 
când în când cu putere, mai ales în scrisori. Viziunea 
lor este marcată de o orientare profund europeană şi 
de un dispreţ faţă de micile popoare „anistorice”, 
condamnate la distrugere, ca naţiuni ce sprijină cea 
mai obscură reacțiune şi ca marionete ale marilor 
puteri. Marx era sistematic ostil Rusiei, considerând 
că dorinţa de a domina lumea era principalul pilon al 
politicii ei; el suspecta guvernul britanic că ar fi 
complotat tacit în favoarea expansionismului rus şi 
privea implicarea Marii Britanii în Războiul Crimeii 


ca fiind cauzată de presiunile proletare. Nu era prea 
interesat de civilizațiile antice, cu excepţia celei 
greceşti, tratându-le cu dispreţ ca pe nişte perioade 
infantile de slăbiciune spirituală şi barbarie; el 
descria astfel atât India, cât şi China. Odată, a scris 
într-o scrisoare că Orientul nu ne-a dat nimic altceva 
decât religia şi ciuma. Nu avea nlcio îndoială asupra 
faptului că socialismul era misiunea ţărilor 
dezvoltate, care dominau scena. Prin crearea unei 
pieţe mondiale, burghezia punea bazele revoluţiei, 
iar atunci când aceasta avea să se producă în ţările 
dezvoltate, avea să urmeze şi restul. Engels a 
întâmpinat cu bucurie momentul în care Statele 
Unite au cucerit un teritoriu al Mexicului, precum şi 
colonizarea franceză a Algeriei; beduinii erau, 
oricum, o rasă de bandiți. Marx a subliniat rolul 
revoluţionar al Marii Britanii în India, care fusese 
trezită, prin colonizare, din somnul ei milenar. Intr-o 
scrisoare din 9 august 1882, el i-a reproşat lui 
Bernstein că adoptase o atitudine sentimentală faţă 
de naționalismul egiptean. Engels, în ce-l priveşte, 
nu facea un secret din disprețul său pentru 
popoarele balcanice: bulgarii erau o rasă de 
crescători de porci care ar face foarte bine să stea 
liniştită sub dominaţia turcă, aşteptând revoluţia 
europeană. Toate aceste naţiuni mici erau aliate ale 
țarului şi erau duşmani ai Occidentului dezvoltat. 
Popoarele „istorice” - germanii, polonezii, ungurii - 
ar trebui să domnească asupra celorlalţi slavi (cu 
excepţia Rusiei): Poloniei ar trebui să i se restituie 
frontierele pe care le avea înainte de 1772, care 
includeau Lituania, Belarus şi o mare parte din 
Ucraina. Ungurii aveau dreptul să-i conducă pe 
slovaci şi croaţi, iar austriecii pe cehi şi moravi. 
Toate aceste mici popoare supuse nu au jucat niciun 
rol în istoria europeană şi nu vor fi niciodată 
independente. Franţa ar trebui să conducă Belgia, 
Alsacia şi Lorena; Germania să domine provincia 
Schleswig. În general, civilizaţia superioară ar trebui 
să domnească asupra celei inferioare, iar progresul 
asupra barbariei şi stagnării. Atât Marx, cât şi 
Engels erau interesaţi în special de chestiunea 
poloneză. Engels credea că polonezii au făcut mai 


mult pentru revoluţie decât Germania, Italia şi 
Ungaria la un loc. Amândoi priveau împărţirea 
Poloniei ca pe piatra de temelie a reacţiunii 
europene: eliberarea Poloniei de sub domnia Rusiei 
ar fi primul pas câtre răsturnarea ţarismului şi 
distrugerea reacţiunii în întreaga lume. 

Distincția făcută de Engels între popoarele istorice 
şi cele neistorice este mai mult o reflectare a 
atitudinii de la 1848 decât o teorie istorică propriu- 
zisă şi acelaşi lucru se poate spune şi despre 
simpatia lui pentru Polonia şi despre credinţa lui că 
această ţară va juca un rol esenţial în revoluţie. Marx 
însă, spre sfârşitul vieţii lui, a început să se 
intereseze în mod serios de perspectiva unei revoluţii 
în Rusia; el credea şi că problema irlandeză poate 
grăbi revoluția în Anglia. Cu toate acestea, 
problemele naţionale, în genere, nu au jucat niciun 
rol în teoria lui despre strategia revoluţionară. 

Socialiştii Internaționalei a Il-a, în special cei din 
imperiile multinaționale ca Rusia şi Austro-Ungaria, 
nu se puteau întoarce la formulări generale şi la 
clasificări sumare ale naţiunilor „progresiste” şi 
„reacționare“, mai ales pentru că faceau apel la 
sprijin din partea proletariatului naţiunilor supuse. 
Era, de aceea, firesc pentru ruşi, polonezi şi, mai 
ales, pentru austrieci să încerce să găsească o 
soluţie socialistă la problema naţională. Lenin, Otto 
Bauer, Karl Renner, Stalin şi Roşa Luxemburg au 
încercat fiecare să integreze chestiunea naţională în 
corpusul doctrinei marxiste. 

Tema aceasta reapare, de aceea, mereu, în 
corespondenţa  Rosei Luxemburg. SDKPIL s-a 
declarat, în primul şi în primul rând, spre deosebire 
de PPS, ca opunându-se politicii independenţei 
poloneze. Roşa Luxemburg nu era indiferentă faţă de 
oprimarea unei naţiuni de câtre alta, dar o privea ca 
pe o consecinţă şi o funcţie a domniei capitalului. 
După revoluţia socialistă, problema se va rezolva de 
la sine din moment ce socialismul, prin definiţie, 
înlătură toate formele de oprimare. Între timp, lupta 
pentru independenţa naţională era inutilă, chiar 
dăunătoare cauzei revoluţionare, pentru că ar fi 
divizat mişcarea în segmente, ar fi distrus 


solidaritatea internaţională a proletariatului şi i-ar fi 
deviat atenţia spre construcţia naţională, despre 
care se credea că era interesul întregii naţiuni, şi nu 
doar al claselor oprimate. în general, interesul 
pentru problema naţională privită ca o chestiune 
separată era rezultatul infiltrării burgheze şi tindea 
să submineze perspectiva de clasă, care era raţiunea 
de a fi a social- democraţiei. Atitudinea lui Marx faţă 
de Polonia era de înţeles, ca o politică de moment în 
contextul vremii sale, dar era depăşită sau eronată şi 
contrară teoriei marxiste, care interzicea 
etichetarea, indiferentă faţă de diviziunile de clasă, a 
Poloniei ca o ţară progresistă şi a Rusiei ca una 
reacționară. încercările lui Limanowski, continuate 
de PPS, de a reuni cauza socialismului cu cea a 
Poloniei independente erau cât se poate de 
reacționare. PPS-ul încerca să implice mişcarea 
internaţională a muncitorilor în cauza unui stat 
polonez reconstituit, constrângându-l să adopte 
tradiţiile luptei pentru independenţă ale nobilimii 
poloneze. Nu mai târziu de 1896, Roşa Luxemburg a 
protestat faţă de introducerea unei rezoluţii poloneze 
la Congresul de la Londra al Internaționalei a ILa, 
argumentând că nu era adevărat că puterea Rusiei 
depindea de subjugarea Poloniei şi că ţarismul s-ar fi 
prăbuşit dacă Polonia ar fi fost eliberată. Puterea 
ţarismului depindea de condiţiile interne din Rusia, 
iar dezvoltarea capitalismului va conduce, după un 
timp, la prăbuşirea lui. 

Ideea restaurării Poloniei nu era doar reacționară, 
întrucât tindea să distrugă solidaritatea de clasă a 
proletariatului din Imperiul Țarist, ci era şi utopică, 
şi imposibilă. în toate scrierile ei, Roşa Luxemburg 
nu a încetat să sublinieze că sistemul capitalist 
polonez era o parte integrantă a capitalismului 
rusesc; două treimi dintre exporturile poloneze 
mergeau câtre Est; procesul ireversibil al integrării 
economice nu putea fi oprit de nişte visuri patriotice 
naive. Ni ci o clasă socială din Polonia nu era 
interesată de independenţă: nici burghezia, al cărei 
venit depindea de pieţele ruseşti, nici nobilimea, 
care lupta cu disperare să-şi păstreze ceva din modul 
propriu de viaţă, nici proletariatul, al cărui interes 


major era lupta de clasă, nici majoritatea micii 
burghezii şi nici țărănimea. în cel mai bun caz, 
anumite grupuri mici din intelighenția, care nu 
aveau cum să progreseze social, sau din mica 
burghezie reacționară ameninţată de ascensiunea 
capitalismului visau neputincioase la o Polonie 
independentă. În general, problemele naţionale nu 
aveau o semnificaţie în sine; mişcările naţionale erau 
întotdeauna în interesul unor anumite clase. Din 
moment ce nu exista nicio clasă care să reprezinte 
cauza naţională pe baza unor principii economice 
puternice şi indiscutabile, chestiunea era menită să 
eşueze; o Polonie 

independentă era o imposibilitate. Ceea ce era 
adevărat cu privire la Polonia rusă era valabil şi 
pentru provinciile conduse de Prusia şi Austria. 
Capitaliştii polonezi încercau să transforme 
credinţele muncitorilor în idei legate de 
independenţă, astfel încât să le întunece minţile şi să 
îi convingă că duşmanul nu era. TE i 
capitalismul, ci germanii şi Hakata (o organizaţie 
care încerca să reducă drepturile poloneze în 
provincia Poznari). 

Gândind în acest fel, Roşa Luxemburg combătea 
din start principiul autodeterminării naţionale care 
figura în programul social-democraţilor ruşi; ea 
înclina să susţină, în schimb, ideea austro-marxistă 
de autonomie culturală ca pe o soluție 
postrevoluţionară la problema naţională. Opiniile ei 
au fost prezentate în articolul Chestiunea 
naţionalitaţii şi autonomia din Przegl”d 
Socjaldemokratyczny (nr. 6/august 1908) şi în 
pamfletul ei despre Revoluţia Rusă. În cel dintâi, 
afirmă că dreptul la autodeterminare este un slogan 
al naţionalismului burghez, sugerând că fiecare 
naţiune are un drept egal de a-şi hotări propriul 
destin. De fapt, mişcările naţionale sunt progresiste 
sau reacționare în funcţie de circumstanţele istorice. 
Acest lucru a fost. S 
recunoscut de Marx şi Engels atunci când au 
subliniat caracterul reacționar al aspirațiilor 
naționale ale slavilor sudici şi ale cehilor, al revoltei 
elvețiene împotriva habsburgilor din secolul al XIV- 
lea sau separatismul scoțienilor, bretonilor şi 


bascilor, multe dintre aceste mişcări susţinând 
monarhii reacționare împotriva republicanilor. 
Tendința naturalā a istoriei era ca națiunile mici sā 
fie absorbite de cele mari; unitatea culturală şi 
lingvistică era menită să fie scopul ultim şi era 
reacționar şi utopic să încerci să împiedici acest 
proces. „Poate cineva să vorbească serios despre 
«autodeterminare» în cazul  muntenegrenilor, 
bulgarilor, românilor, sârbilor şi grecilor sau chiar în 
cazul elveţienilor?' în orice caz, o naţiune nu era un 
întreg social unit, ci o aglomerare de clase ostile 
care se opuneau una alteia în toate privinţele. 

Roşa Luxemburg susţinea că recunoaşterea 
dreptului naționalităților la autodeterminare era una 
dintre cele mai mari greşeli ale bolşevicilor. Acest 
aşa-zis drept nu era „mai mult decât o expresie fără 
sens a micii burghezii şi o înşelătorie”; bolşevicii au 
sperat că astfel îşi vor asigura sprijinul popoarelor 
neruse din imperiu, dar rezultatul a fost că polonezii, 
finlandezii, lituanienii, ucrainenii şi popoarele 
Caucazului şi-au folosit libertatea pentru a combate 
revoluţia, deşi înainte activaseră pentru cauza ei. În 
loc să apere integritatea statului rus, care era acum 
zidul de protecţie al revoluţiei, şi să „zdrobească 
separatismul cu o mână de fier”, bolşevicii au permis 
burgheziei popoarelor neruse să îşi decidă propria 
soartă şi chiar să retrezească sentimentul naţional al 
unor popoare ca ucrainenii, care nu fuseseră 
niciodată o naţiune. 

înverşunarea cu care Roşa Luxemburg a combătut 
ideea independenţei naţionale, în special pe cea a 
polonezilor, a plasat-o într-o opoziţie puternică faţă 
de leninişti, dar trebuie subliniat că aceasta era mai 
degrabă o chestiune de strategie, şi nu o deosebire 
între concepţiile legate de valoarea intrinsecă a 
naţiunilor şi a culturii naţionale. Poziţia lui Lenin 
era, în acest punct, identică cu cea a Rosei 
Luxemburg. El a acordat dreptul la autodeterminare, 
dublându-l însă cu o îndatorire a socialiştilor de a 
lupta împotriva separatismului propriei lor naţiuni; 
în orice caz, autodeterminarea era mult mai puţin 
importantă decât interesul revoluţiei, adică acela de 
a-i menţine pe bolşevici la putere. Proletariatul 


fiecărei naţiuni ar trebui să vorbească în numele ei în 
privinţa separării opuse integrării, iar portavocea 
proletariatului era partidul său, care exprima 
tendinţele cele mai progresiste ale fiecărui grup 
naţional. Faptul ca Lenin a dezaprobat brutalitatea 
ocupării sovietice a Georgiei în 1921 nu a avut niciun 
efect practic, iar programul partidului a permis o 
justificare amplă a măsurilor violente prin care a fost 
recâştigată cea mai mare parte a patrimoniului rus. 
Cu toate acestea, disputa Rosei Luxemburg cu PPS- 
ul era una fundamentală. Dacă privim retrospectiv, 
poate să pară incredibil cum a putut fi atât de oarbă 
faţă de realităţile sociale, dar ea nu a fost singurul 
exemplu de acest fel; era un intelectual doctrinar din 
cap până-n picioare. Descrierile ei legate de 
fenomenele sociale sunt deducţii din schema 
marxistă, cu un minim de corecție în lumina 
experienţei sale proprii. Din moment ce societatea 
capitalistă este, prin natura lucrurilor, divizată în 
clase ostile, iar interesul fiecărei clase este identic în 
întreaga lume, cel puţin în ce priveşte lupta de clasă, 
este o imposibilitate teoretică faptul ca o „întreagă” 
naţiune să aspire la independenţă, pentru că 
asemenea aspirații la nivel naţional nu au cum să se 
nască. Roşa Luxemburg nu a fost clintită de la 
această opinie de râbufnirea naţionalismului din 
1914 şi de prăbuşirea Internaționalei a Il-a care a 
urmat ca o consecinţă, ci ia acuzat pur şi simplu pe 
conducătorii social-democraţi că trădaseră idealurile 
internaţionale. La fel ca multi alti marxişti . , ii 
doctrinari, înceta să gândească în termenii analizei 
sociale atunci când experienţa nu-i confirma 
presupunerile teoretice; în schimb, căuta „vinovaţi” 
şi denunța discrepanţa factorilor subiectivi. În 
viziunea ei, din moment ce naţiunile nu există ca 
nişte comunităţi integrate, nu poate să existe nicio 
mişcare naţională reală. Dacă, totuşi, asemenea 
mişcări par să existe, ele sunt un caz de „înşelăciune 
burgheză” sau de „trădare revizionistă”, iar schema 
marxistă rămâne intactă. Clasa muncitoare este în 
mod esenţial revoluţionară şi orice aparenţă contrară 
trebuie să fie cauzată de conducători corupți care îi 
deformează pe muncitori cu idei reformiste; 


incongruenţa dintre esenţa lucrurilor şi experienţa 
superficială poate fi ignorată sau atribuită relei- 
credinţe individuale sau poate fi explicată ca o 
„contradicţie dialectică”. Raţionând în acest fel, Roşa 
Luxemburg reuşea să-şi păstreze neschimbate ideile, 
chiar dacă predicțiile ei erau aproape întotdeauna 
infirmate de evenimente. 

Lenin a criticat-o, la rândul lui, pe Roşa 
Luxemburg pentru faptul că, prin combaterea 
unilaterală a naționalismului polonez, favoriza 
naționalismul şi mai periculos al Marii Rusii. Au 
criticat- o, de asemenea, şi teoreticienii PPS, Felix 
Perl şi Kazimierz Kelles- Krauz. Cel din urmă scria în 
1905 că „condiţiile economice” despre care se 
presupunea că sunt un obstacol în calea 
independenţei poloneze nu erau decât o chestiune de 
comerţ între regiuni şi că Roşa Luxemburg pleda, de 
fapt, pentru o adaptare a activităţii proletariatului la 
cerinţele de moment ale burgheziei. Statele 
naţionale erau în interesul natural al capitalismului, 
dar independenţa era necesară şi clasei muncitoare, 
pentru că era o condiţie necesară a democraţiei. 

Comuniştii polonezi, pe de altă parte, acceptau din 
toată inima doctrina Rosei Luxemburg cu privire la 
independenţa naţională. Critica mai târzie a 
„luxemburghismului”, care a fost mai curând 
generală şi sumară, o acuza de „subestimarea” 
interesului burgheziei pe piaţa internaţională şi de 
„Ssubestimarea” interesului celorlalte clase fată de 
cauza naţională. Dar această critică nu a mers 
niciodată atât de departe, încât să pună în discuţie 
principiul că lupta de clasă ar fi, „în ultimă instanţă”, 
singurul conflict istoric decisiv; chestiunile naţionale 
sunt fie probleme trecătoare, lipsite de importanţă, 
fie o deghizare a „realului”, adică a intereselor de 
clasă, fie reprezintă o sursă potenţială de energie 
revoluţionară care trebuie folosită din motive tactice, 
dar care nu poate fi luată în serios „dintr-o 
perspectivă istorică”. Pe scurt, marxismul în 
versiunea sa comunistă nu a reuşit niciodată să 
răspundă realităţilor naţionale. 


Roşa Luxemburg este o ilustrare remarcabilă a unui 
tip de gândire des întâlnit în istoria marxismului şi 
care pare să fie în mod special atras de perspectiva 
marxistă. El se caracterizează printr-o supunere 
servilă faţă de autoritate, precum şi prin credinţa că, 
prin această supunere, pot fi salvate valorile gândirii 
ştiinţifice. Nicio doctrină nu a fost atât de potrivită 
ca marxismul pentru a satisface aceste două condiţii 
sau pentru a oferi o mistificare care să îmbine 
dogmatismul extrem cu un cult al gândirii 
„Ştiinţifice”, în care discipolul putea găsi pacea 
spirituală şi mentală. Marxismul a jucat, aşadar, 
rolul unei religii a intelighenției, fapt care nu i-a 
împiedicat pe unii dintre marxişti, printre care şi 
Roşa Luxemburg, să încerce să sporească 
credibilitatea credinței întorcându-se la primele 
principii, întărindu-şi, în acest fel, propria certitudine 
a independenţei faţă de dogmă. 

Laitmotivul  Rosei Luxemburg a fost teoria 
acumulării, legată strâns de credinţa ei că sistemul 
capitalist trebuia să producă o polarizare sporită. 
(Toţi  marxiştii ortodocşi  împărtăşeau această 
credinţă, iar în viziunea lui Kautsky, marxismul s-ar 
fi prăbuşit fara ea.) Ea s-a străduit să dea 
marxismului o formă finală consistentă prin definirea 
circumstanțelor în care capitalismul devine o 
imposibilitate economică. Marxismul a fost pentru ea 
cheia universală de a accede la semnificaţia istoriei, 
permițându-i minţii să respingă ca pe nişte detalii 
insignifiante orice factor exterior care i-ar putea 
perturba direcţia. În acest fel, materialismul istoric 
putea fi privit nu ca o sârăcire extremă a realităţii, ci 
ca un proces de abstractizare ştiinţifică ce conserva 
esenţa lucrurilor şi elimina ceea ce era pur 
accidental. Nimeni nu părea să observe totuşi că 
aceasta însemna să tratezi întreaga istorie ca pe o 
serie de incidente lipsite de importanţă, lăsând 
ştiinţei rolul de a contempla doar cadrul general al 
trecerii de la un sistem economic la un altul. Tot 
restul istoriei - războaiele, conflictele naţionale şi 
rasiale, formele legale şi constituţionale, religiile, 
viaţa intelectuală şi artistică - era expediat în 
categoria derizorie a „accidentelor” neinteresante 


pentru teoreticianul care se ocupa numai cu etapele 
grandioase ale „marii” istorii. în acest fel, sărăcia 
unei scheme simpliste dobândea o falsă splendoare. 
Destinul scrierilor Rosei Luxemburg ilustrează 
eşecul încercării de a conserva doctrina marxistă 
integrală, respingând în acelaşi timp singurul mod 
de a face acest lucru, adică un corp instituţional care 
să aibă autoritatea de a distinge irevocabil între 
adevăr şi eroare. Roşa Luxemburg a încercat să 
apere ortodoxia, dar, în loc să privească partidul ca 
pe sursa infailibilă a ortodoxiei, a preferat să creadă 
în misiunea revoluţionară a maselor ca o sursă 
spontană a adevărului. Lenin nu s-a făcut vinovat de 
această contradicţie, iar marxismul său a avut 
eficacitate practică din cauză că doctrina lui a 
devenit proprietatea exclusivă a unei organizaţii de 
revoluționari profesionişti. În cazul Rosei 
Luxemburg, din credinţa ei absolută în 
predeterminarea istoriei Şi în caracterul 
„esenţialmente” revoluţionar al maselor au rezultat 
lucruri stranii. în pamfletul ei asupra Revoluţiei 
Ruse, ea îl îndemna pe Lenin să introducă o 
democraţie fără restricţii şi, în acelaşi timp, să 
zdrobească cu o mână de fier toate mişcările 
naţionale fără a bănui nicio clipă că între aceste 
două exigenţe ar putea să existe vreo contradicţie. 
Pornind de la teoria ei despre acumulare, Roşa 
Luxemburg a prevăzut dificultăţi tot mai mari ale 
pieţei, presiunea capitalului asupra salariilor, 
radicalizarea maselor muncitoare şi polarizarea de 
clasă a societăţii. De aceea, nu a acordat nicio 
importanţă practică mişcărilor naționale şi ţărăneşti, 
al căror efect trebuia, în concepţia ei, să se 
diminueze pe măsură ce se extindea capitalismul; tot 
de aceea a neglijat şi rolul teritoriilor coloniale ca 
teatre ale revoluţiei. Pe scurt, ea credea într-o 
revoluţie proletară în sensul marxist clasic, în timp 
ce Lenin a realizat că nicio revoluţie proletară „pură” 
nu se va putea produce vreodată şi că, pe măsură ce 
capitalismul se apropia de „idealul” societăţii cu 
două clase, revoluţia socialistă devenea tot mai puţin 
probabilă. Astfel, Roşa Luxemburg i se opunea lui 
Lenin în privinţa a trei chestiuni, fiecare dintre ele 


dovedindu-se o condiţie esenţială a succesului 
bolşevic din 1917: politica bolşevicilor faţă de ţărani 
şi cea faţă de naţionalităţi, precum şi concepţia lor 
militară asupra partidului. 

Intr-un articol scris în 1922 şi publicat postum, în 
1924, Lenin a schiţat un portret al Rosei Luxemburg, 
care a fost acceptat ca definitiv de câtre mişcarea 
comunistă; ea fusese un „vultur al Revoluţiei”, dar 
greşise în opiniile ei privitoare la acumulare, la 
problema naţională, la mensevici şi bolşevici şi la 
Revoluţia din Octombrie. (Ideile ei despre 
„Spontaneitatea maselor” şi despre rolul partidului 
nu figurează în această listă de greşeli.) După eşecul 
lor de a declanşa o revoltă în 1920 şi apoi în 1923, 
comuniştii germani şi-au pus greşelile pe seama 
ideologiei „luxemburghismului”; cei care au adus 
această acuză erau, în primul rând, Ruth Fischer şi 
Maslow, iar cel dintâi a comparat-o pe Roşa 
Luxemburg cu un microb de sifilis. întreaga tradiţie a 
Ligii Spartacus a fost ştearsă cu buretele ca un şir de 
erori teoretice şi tactice. în 1926, atunci când 
conflictele dintre facţiuni şi conflictele personale din 
cadrul conducerii partidului sovietic iau adus la 
putere în Partidul Comunist German pe aşa-numiţii 
„dreptişti”, Roşa Luxemburg a fost reabilitată pentru 
o scurtă perioadă, în timp ce Ruth Fischer şi Maslow 
şi-au pierdut influenţa; dar, imediat după aceea, 
vechile stereotipuri au fost reanimate şi cultivate 
chiar mai intens. într-un articol din 1931, Stalin a 
pus punct discuţiei, afirmând că Roşa Luxemburg era 
responsabilă pentru teoria „revoluţiei permanente”, 
adoptată mai târziu de Troțki în opoziţie cu doctrina 
„socialismului într-o 


singura ţara . 

În consecinţă, tot ce era specific viziunii politice şi 
teoretice a Rosei Luxemburg a devenit literă moartă 
şi ea a sfârşit prin a nu mai fi amintită decât în 
omagiile verbale ale comuniştilor germani şi polonezi 
care îi comemorau martiriul pentru revoluţie. Critica 
ei la adresa despotismului revoluţionar nu a fost 
remarcată decât după cel de Al Doilea Război 
Mondial, atunci când o astfel de critică devenise 
monedă comună, şi a fost tratată mai curând ca o 


curiozitate istorică decât ca o motivaţie pentru 
schimbare. în anii '60, totuşi, un anumit interes fată 
de ideile ei a fost manifestat de aşa-numita „Noua 
Stângă”, aflată în căutarea unui model alternativ de 
ortodoxie marxistă, care, în timp ce respingea teoria 
leninistă a partidului, să poată combate 
revizionismul şi să se poată baza în continuare pe 
potenţialul revoluţionar inepuizabil al proletariatului. 


IV 


BERNSIEIN SI REVIZIONISMUL 


1. Conceptul de „ revizionism ,, 


Termenul „revizionism” nu a fost niciodată definit cu 
precizie, ci a fost, de obicei, folosit într-un sens mai 
larg sau mai strict, în funcţie de circumstanţe. în 
comunismul actual, el nu este decât o etichetă 
arbitrară aplicată oricărui grup sau individ care, într- 
un fel sau altul, critică politica, programul sau 
doctrina unui anumit partid, dar, la începutul 
secolului al XX-lea, „revizionismul” exista ca un 
fenomen aparte, chiar dacă avea graniţe fluide, în 
socialismul central şi est-european. Termenul se 
referea la acei teoreticieni şi figuri politice care, deşi 
porneau de la premise marxiste, ajungeau să pună în 
discuţie anumite elemente ale doctrinei, în special 
predicțiile lui Marx referitoare la dezvoltarea 
capitalismului şi la caracterul inevitabil al revoluţiei 
socialiste. „Revizioniştii” nu erau nişte figuri care 
abandonaseră complet marxismul sau care nu 
fuseseră niciodată marxişti. Ei încercau doar să 
modifice doctrina tradiţională sau considerau că 
unele dintre trăsăturile ei esenţiale nu mai puteau fi 
aplicate stării actuale a societăţii. Jaures, de 
exemplu, a fost deseori numit „revisionist” pentru că 
nu a câutat niciodată să fie un marxist ortodox după 
standardele germane. Mai târziu, acest termen a fost 
aplicat şi celor care încercau să completeze 
marxismul cu idei kantiene. În general, totuşi, 
revizionismul este prezent în mod caracteristic în 
rândurile partidelor care insistau asupra fidelității 
lor faţă de teoria marxistă, mai ales la cele din Rusia, 
Germania şi Austria. 


În sens strict, revizionismul era privit ca o poziţie 
teoretică, dar articularea lui de câtre Bernstein la 
sfârşitul secolului al XIX-lea a fost precedată de nişte 
tendinţe politice care duceau în aceeaşi direcţie. 
Primul semn al unei crize revizioniste în cadrul 
partidului german a apărut în legătură cu chestiunea 
agrară de după 1890. La Congresul de la Frankfurt 
din 1894, liderul social-democrat bavarez Georg von 
Vollmar (1850-1922) a îndemnat partidul sa apere şi 
interesele ţăranilor pe lângă cele ale muncitorilor. 
Aceasta părea să fie o chestiune pur tactică, dar ea 
implica un punct de vedere esenţial pentru teorie. 
Ortodocşii, urmându-i pe Marx şi pe Engels, 
susțineau că în capitalism agricultura trebuie să se 
dezvolte după aceleaşi principii ca industria, în 
sensul că din ce în ce mai puţini proprietari să deţină 
din ce în ce mai mult pământ, iar micii fermieri 
proprietari să fie spulberaţi. Din acest motiv, 
Kautsky şi cei care gândeau ca el erau împotriva 
luptei pentru cauza micilor fermieri oricum 
condamnaţi la dispariţie în calitate de clasă 
autonomă şi, deci, „reacţionari” în ochii istoriei. 
Acest lucru însemna totuşi că socialiştii nu puteau 
spera niciodată că vor obţine sprijinul ţărănimii, ceea 
ce le slăbea considerabil şansele electorale, în primul 
rând pentru că cea mai mare parte a ţăranilor 
prusaci se aliau cu junkerii reacţionari împotriva 
burgheziei. Dar chestiunea nu era doar una tactică; 
era, în continuare, îndoielnic că mult aşteptata 
concentrare a agriculturii avea să se producă într- 
adevăr. Eduard David (1863-1930), un socialist 
expert în probleme agricole, a susţinut că aceasta nu 
avea să se producă şi că ferma familială era forma 
ideală a producţiei agricole. Kautsky nu a subscris la 
aceste două teze, dar a admis după mai mulţi ani că 
David avea dreptate să susţină că nu exista niciun 
proces  „necesar” al concentrării proprietăţii 
funciare. 

Totuşi, avea să se dovedească în curând că nu 
numai corectitudinea predicţiilor lui Marx în privinţa 
agriculturii se putea pune la îndoială, ci şi a celor 
emise de el în privinţa industriei. Doctrina 
tradiţională afirma că sistemul capitalist presupune o 


accentuare a polarizării de clasă şi a concentrării 
capitalului, falimentul întreprinderilor mici şi 
proletarizarea maselor şi că acest proces era 
ireversibil; toate reformele din sânul capitalismului 
erau superficiale şi efemere şi principala sarcină a 
socialiştilor era să-şi organizeze forțele proprii în 
vederea conflictului revoluționar care avea să vină. 
Dar creşterea 


partidelor socialiste de masă, succesele 
parlamentare şi reformele sociale au stimulat o mare 
parte din conducere să îşi vadă misiunea în termenii 
unor avantaje imediate pentru clasa muncitoare şi să 
piardă din vedere perspectiva unei bătălii decisive 
finale. Atitudinea „reformistă” era foarte răspândită 
în socialismul practic, înainte ca Bernstein să îi ofere 
o bază teoretică. S-au facut remarcate realizările 
socialismului britanic, care nu avea o doctrină 
revoluţionară, dar care înregistrase nişte succese 
evidente de-a lungul anilor. în consecinţă, doctrina 
revizionistă, atunci când a apărut, a găsit un teren 
fertil printre liderii de partid şi de sindicat. 
Revizionismul lor practic avea motive diferite şi 
asuma orientări diferite. Parlamentarii erau 
interesați de formarea alianțelor cu forțe 
nonsocialiste în scopuri electorale şi reformiste şi 
toate acele alianțe erau suspecte din punct de vedere 
ortodox. Partidele locale şi reprezentanții 
sindicatelor erau mai puţin interesaţi de tacticile 
electorale, dar erau, în general, indiferenți şi faţă de 
„scopul ultim” al socialismului şi de întreaga teorie 
conținută în programele partidelor. Printre lideri, 
acest mod de gândire era reprezentat de Ignaz Auer 
(1846-1907). Alții, precum Schippel şi Heine, puneau 
în discuţie programul antimilitarist şi anticolonialist 
al partidului pe motive naţionaliste, pornind de la 
credinţa că o armată puternică şi dobândirea de 
colonii şi pieţe erau în interesul proletariatului 
german. în general, baza practică pentru acest 
revizionism destul de imprecis formulat era teza că 
socialiştii ar trebui să construiască noua societate 
„pas cu pas”, concentrându-se asupra 
îmbunătățirilor de zi cu zi, şi nu numai aşteptând o 
revoluție. 


Teoriile lui Bernstein nu ar fi putut niciodată avea 
un asemenea efect devastator dacă nu s-ar fi produs 
o cristalizare a ideilor care pluteau deja în aer. 


2. Date biografice 


Eduard Bernstein (1850—1932) s-a născut la Berlin, 
ca fiu al unui maşinist; ambii säi părinţi erau evrei 
nepracticanţi. După ce a părăsit gimnaziul la o vârstă 
fragedă, a lucrat într-o bancă între 1869 şi 1878. S-a 
alăturat partidului lui Eisenach în 1872 şi a luat 
parte la Congresul de la Gotha din 1875. O vreme, a 
aderat la filosofia lui Duhring, dar a fost revoltat de 
intoleranţa dogmatică şi de antisemitismul acestuia. 
Anti-Duhring-lA lui Engels (1878) l-a convertit la 
marxism, iar el a devenit un exponent fervent al 
ortodoxiei, aşa cum era ea înţeleasă atunci. După 
promulgarea legilor antisocialiste, a plecat la Lugano 
şi apoi la Zurich ca secretar al lui Karl Hochberg, un 
neamt bogat care simpatiza cu social-democraţii şi 
care îi ajuta financiar, chiar dacă nu era el însuşi un 
marxist. La Zurich, Bernstein a scris pentru 
Sozialdemokrat şi a devenit editorul acestei 
publicaţii între 1880 şi 1890. Tot aici, i-a cunoscut pe 
Kautsky, care venise de la Viena cu ajutorul lui 
Hochberg, şi pe emigranții socialişti ruşi. 
Sozialdemokrat era un jurnal revoluționar ortodox 
care a jucat un rol important în menținerea 
continuității partidului în condiții de ilegalitate sau 
semiilegalitate. în 1880, Bernstein l-a însoţit pe 


Bebel la Londra, unde i-a întâlnit pe Marx şi pe 
Engels. L-a vizitat din nou pe Engels în 1884 şi cei 
doi au întreținut o vie corespondență, pe care 
Bernstein nu a publicat-o până în 1925. în 1887, a 
publicat la Zūrich o lucrare despre cartişti {Die 
Chartisten-Bewegung in England)- La mijlocul lui 
1888, a fost deportat din Elveția, iar de acolo a ajuns 
la Londra; a fost unul dintre cei mai apropiați 
prieteni ai lui Engels în anii următori şi un executor 
al testamentului acestuia. 

Bernstein a rămas în Anglia până la începutul 
anului 1901. Şederea lui aici i-a modificat 


fundamental viziunea asupra marxismului şi asupra 
filosofici socialismului; a fost influenţat în mare 
măsură de fabieni, cu care a păstrat legături strânse. 
Cunoaşterea din proprie experienţă a condiţiilor din 
Anglia l-a convins că ideea unei căderi definitive a 
capitalismului era o iluzie doctrinară şi că socialiştii 
ar trebui să îşi pună speranţele în reformele sociale 
treptate şi în avansul spre socialism în urma 
presiunilor democratice. Aceste concluzii aveau să ia 
în curând forma unui întreg sistem care modifica 
multe dintre premisele filosofice şi politice ale 
marxismului. Critica lui Bernstein avea multe în 
comun cu /Dtheder Sozialismus-A lui Brentano, 
Schulze- Gâăvernitz şi Sombart, care încercau să 
combine socialismul cu liberalismul şi priveau 
legislaţia socială ca pe un mijloc de reformă, 
preferând această cale unui singur salt „calitativ” de 
la capitalism la socialism. Bernstein şi-a expus 
viziunea într-o serie de articole intitulate 
„Problemele socialismului”, care au apărut în Die 
Neue Zeit începând cu 1896 şi, mai târziu, în cartea 
Die Voraussetzungen des Sozialismus und die 
Aufgaben der Sozialdemokratie {Premisele 
socialismului şi sarcinile social- democrației, 1899), 
care a devenit textul revizionist de referință şi 
obiectul a nenumărate polemici. Bernstein a răspuns 
primelor atacuri într-o scrisoare adresată 
congresului partidului de la Stuttgart, la care nu a 
putut participa pentru că aştepta să fie judecat într- 
un proces din Germania. Ideile lui au fost denunţate 
la congres de câtre Kautsky, Clara Zetkin şi Rosa 
Luxemburg şi, imediat după aceea, întreaga social- 
democraţie europeană s-a implicat într-o dezbatere 
care a condus în final la cristalizarea a două tendinţe 
opuse. în ciuda seriei de rezoluţii antirevizioniste şi 
de condamnări, şi deşi Bernstein era contrazis de cei 
mai mulţi teoreticieni ai partidului, influenţa lui 
creştea evident în rândurile partidului şi ale 
sindicatelor. 

Bernstein s-a întors în Germania în 1901 şi a fost 
ales în Reichstag în 1902, ca membru care 
reprezenta oraşul Breslau. A încetat să scrie la Die 
Neue Zeit, dar a colaborat frecvent la 


Sozialistische Monatschefte, revista pe care o edita 
Julius Bloch din 1897 şi care a devenit principalul 
organ teoretic al reformismului. Nu a fost expulzat 
din partid (doar un mic grup de radicali a încercat, 
fără succes, să obţină expulzarea revizioniştilor) şi, 
în timp, discipolii lui au obţinut poziţii tot mai 
influente în administraţia partidului. 

De aici încolo, Bernstein şi-a împărţit activitatea 
între munca parlamentară (a fost deputat în 
Reichstag între 1902 şi 1918 şi, din nou, între 1920 
şi 1928), scrierea şi publicarea de articole şi cărţi. La 
Londra, publicase scrierile lui Lassalle, iar la Berlin 
avea să apară o ediţie completă în douăsprezece 
volume. A susţinut programul unei greve politice de 
masă (Der politische Massenstreik und die politische 
Lage der Sozialdemokratie in Deutschland, 1905), a 
scris o istorie, în trei volume, a mişcării muncitoreşti 
din Berlin (Geschichte der Berliner 
Arbeiterbewegung, 1907-1910), a colaborat cu Bebel 
la publicarea, în patru volume, a corespondenţei 
dintre Marx şi Engels şi a fondat şi editat revista 
Dokumente des Sozialismus (1902-1905). A criticat 
marxismul tot mai făţiş şi, înainte de 1914, a fost 
timp de câţiva ani mai apropiat de reformiştii liberali 
decât de marxişti. între 1914 şi 1918, a aparţinut 
minorităţii partidului care se opunea războiului şi s-a 
alăturat USPD-ului împreună cu Kautsky şi Haase. S- 
a reîntors în SPD după război şi a luat parte la 
redactarea primului program al acestui partid. El a 
fost, de fapt, întemeietorul ideologiei social- 
democrate, aşa cum era înţeles acest termen în 
perioada interbelică, prin opoziţie cu comunismul. A 
murit la Berlin. 


3. Legile istoriei şi dialectica 


în opinia lui Bernstein, neşansa teoriei marxiste era 
aceea că deriva din hegelianism. Marx, credea el, nu 
s-a dezbărat niciodată de tendinţa hegeliană de a 
face deducţii despre condiţiile sociale pornind de la o 
schemă abstractă, a priori şi dialectică, fără a ţine 
cont suficient de faptele reale. Această influenţă 
hegeliană l-a făcut să creadă într-un determinism 


istoric şi în existenta unui 


singur factor care guvernează cursul istoriei, faţă de 
care ființele umane sunt doar nişte simple 
instrumente. Dar Engels atenuase considerabil 
formulele originale ale materialismului istoric prin 
doctrina sa despre „cauzele ultime”, care implica şi 
existenţa unor cauze intermediare care modelează 
istoria; cu cât acestea sunt mai numeroase şi mai 
variate, cu atât scade supremaţia „cauzelor ultime”. 
Acest lucru era confirmat de experienţă: mulţimea 
forţelor care  influenţau societatea limita sfera 
necesităţii şi | 

permitea fiinţelor umane sa exercite o influenţă din 
ce în ce mai mare asupra proceselor sociale. Dacă se 
admitea acest lucru, marxismul nu mai putea fi privit 
ca o doctrină pur materialistă, cu atât mai puţin ca 
una care demonstra că istoria era guvernată în mod 
absolut de „factorul economic”, deşi Marx merita o 
stimă imensă pentru faptul de a fi arătat importanţa 
schimbărilor tehnologice şi a modificării metodelor 
de producţie pentru înţelegerea istoriei. 


Hegel era, de asemenea, responsabil pentru 
ingredientul  blanchist al marxismului, pentru 
credinţa în revoluţia totală şi în rolul creativ al 
violenţei politice. Manifestul Comunist nu facea nicio 
referire la Babeuf printre autorii socialişti ale căror 
idei erau criticate. Raportul Comitetului Central 
către Liga Comunistă, din martie 1850, era scris în 
spiritul blanquist; el părea să presupună că voinţa de 
revoluţie şi organizarea terorismului erau suficiente 
pentru a da o forţă conducătoare unei revolte 
socialiste, în general, Marx a încercat să ajungă la un 
compromis între două tradiţii socialiste. Cea dintâi 
era constructivă şi evoluționistă, fiind dezvoltată de 
literatura utopică şi, în secolul al XlX-lea, de 
grupurile socialiste şi asociaţiile muncitoreşti; 
această tendinţă viza emanciparea societăţii prin 
intermediul unui nou sistem economic. Cel de-al 
doilea principiu era distructiv, conspirativ şi terorist, 
iar scopul său era să transforme societatea prin 
exproprierea pe cale politică a claselor 
conducătoare.  Marxismul era mai degrabă un 
compromis decât o sinteză a celor două principii, iar 


gândirea lui Marx oscila între ele, prezentând 
caracteristici diferite în momente diferite. 

Trebuie să observăm că ideea lui Bernstein că 
Hegel trebuia învinuit pentru ingredientele 
blanquiste ale marxismului era opusul concepţiei lui 
Plehanov. Cel din urmă susţinea că tradiţia 
hegeliană, cu tendinţa ei antiutopică şi accentul 
asupra „logicii” naturale a istoriei, era cea mai 
eficientă armă împotriva iniţiativelor politice 
aventuroase, împotriva tacticilor conspirative 
blanquiste şi împotriva aşteptării unui salt fulgerător 
spre socialism înainte ca relaţiile de producţie din 
capitalism să se fi maturizat până la punctul în care 
să fie posibilă o schimbare organică. 

O altă carenţă a filosofici lui Marx era, în opinia lui 
Bernstein, teoria despre valoare care sugera că 
valoarea definită prin timpul de lucru era un 
fenomen real, care influenţa condiţiile schimbului, şi 
nu doar o metodă convenabilă de a descrie 
fenomenele. Valoarea, în sensul lui Marx, era 
incomensurabilă şi era, în cel mai bun caz, un 
instrument conceptual abstract, şi nu o realitate 
economică. Engels a susţinut că în Evul Mediu 
bunurile erau încă schimbate în acord cu valoarea 
lor, dar Parvus a demonstrat că existau chiar şi 
atunci mai multi factori care 


limitau efectul valorii asupra preţului. Legea valorii 
funcţiona în mod real doar în societăţile primitive. 
Corectitudinea sau caracterul eronat al acestei teorii 
a lui Marx nu era esenţial pentru analiza plusvalorii, 
dar şi aici doctrina lui era înşelătoare: identificând 
rata plusvalorii cu rata exploatării, Marx a lăsat 
impresia că cea dintâi era un indiciu al nedreptăţii 
sociale. Aceasta era o eroare, pentru că standardul 
de viaţă al muncitorilor nu era aliniat la rata 
plusvalorii; aceştia se pot găsi într-o stare de sărăcie 
extremă atunci când rata este mică sau într-o stare 
destul de bună chiar dacă rata este foarte mare; mai 
mult, socialismul nu putea fi justificat prin faptul că 
salariile nu egalau valoarea întreagă a produsului din 
moment ce, oricum, acest lucru era imposibil. 

în articolele sale mai târzii, Bernstein a criticat şi 
mai puternic teoria valorii expusă în Capitalul. 


Observaţia că definiţia marxistă a valorii era un 
procedeu expozitiv, şi nu un fenomen social real, 
fusese făcută anterior de Schmidt şi Sombart, iar 
Bernstein a preluat argumentul lor în lucrarea sa 
principală (Die Voraussetzungen des Sozialismus und 
die Aufgaben der Sozialdemokratie}. Mai târziu, el a 
mers şi mai departe şi a declarat că valoarea, în 
sensul lui Marx, nu există; preţul era singura 
realitate economică, iar bunurile aveau valoare 
numai pentru că aveau un preţ. Marx a subestimat 
valoarea de folosire a mărfurilor, iar conceptul lui de 
valoare era inutil pentru că nu era unul cantitativ, 
dovadă şi faptul că intensitatea muncii nu poate fi 
măsurată, chiar dacă timpul de lucru este măsurabil. 

Critica lui Bernstein la adresa bazei filosofice a 
marxismului şi a ,derivării acestuia din hegelianism 
este extrem de sumară. În fapt, el nu părea să ştie 
despre opera lui Hegel mai mult decât putuse culege 
din simplificările absurde ale lui Engels. Dar nu era 
singurul în această situaţie, marxiştii nu ştiau mai 
nimic despre Hegel, iar contribuţia acestuia la 
formarea concepţiei despre lume a lui Marx a fost fie 
redusă la câteva platitudini, fie ignorată cu 
desăvârşire. (Labriola şi Plehanov au fost printre 
puţinii care au menţionat dependenţa lui Marx de 
Hegel, dar concepţia lui Plehanov despre Hegel era, 
de asemenea, simplificată până în punctul în care nu 
mai putea fi recunoscută.) Tendinţa generală a 
criticii lui Bernstein la adresa lui Marx este totuşi 
clară. E vorba 


de un atac la adresa tuturor sistemelor speculative 
care îşi propun să explice istoria printr-un singur 
principiu abstract şi la adresa mentalitâţii „filosofice” 
care, în loc să studieze tendinţele economice 
empirice, subordonează totul aşteptării unei singure 
schimbari calitative imense care va transforma şi va 
salva lumea. 

Bernstein nu s-a străduit să demonstreze că era 
fidel viziunii marxiste, el a criticat în mod deschis 
ceea ce considera a fi elementul „negativ” al 
marxismului, şi anume credinţa într-o schemă 
istorică speculativă şi în apariţia socialismului, care 
ar fi urmat să fie o ruptură completă cu istoria 


precedentă a omenirii. 


4. Revoluţia şi „scopul ultim ° 


Critica imperfecţiunilor hegeliene din gândirea lui 
Marx nu ar fi fost în sine o ameninţare serioasă la 
adresa ideologiei partidului, însă forţa atacului lui 
Bernstein se află în altă parte. Bernstein susţinea că 
predicțiile marxiste privitoare la concentrarea 
capitalului erau greşite, la fel cum erau şi teoria 
polarizārii de clasă, şi cea a unei schimbări 
revoluționare unice care ar distruge ordinea 
existentă; el afirma că sarcina social-democraţiei era 
să socializeze în mod gradat instituţiile politice şi 
proprietatea şi că partidul a acceptat deja acest 
lucru în practică chiar dacă nu avea curajul să se 
debaraseze de teoria revoluţionară care se bucurase 
atât timp de prestigiu. Aceasta era adevărata 
substanţă a doctrinei revizioniste, în mod evident în 
contradicţie cu litera şi spiritul marxismului, precum 
şi cu partea teoretică a programului partidului. 
Afirmațiile lui Marx privitoare la scăderea ratei 
profitului, la supraproducţie, la crize, la concentrare 
şi la distrugerea periodică a capitalului erau, fără 
îndoială, bazate pe fapte, dar Bernstein observa că 
Marx ignorase sau subestimase tendinţele contrare 
acestora, de asemenea prezente în capitalism. 
Concentrarea întreprinderilor nu era acelaşi lucru cu 
concentrarea avuţiei: cea dintâi se producea în mod 
real, dar nu şi cea din urmă. Datorită sistemului de 
acţiuni, creşterea marilor companii industriale nu 
însemna şi o creştere corespunzătoare a marilor 
averi. Dimpotrivă, numărul proprietarilor creştea 
atât în termeni absoluti, cât şi relativi. În consecinţă, 
dacă perspectivele socialismului ar depinde de 
concentrarea avuţiei, social- democraţia ar lupta 
împotriva unui proces economic obiectiv. În realitate, 
totuşi, şansele socialismului nu depindeau de 
validitatea teoriei concentrării. Asa cum a subliniat 
Bernstein în fata Congresului de la Stuttgart, când 
spunea că numarul proprietarilor sporea, el nu avea 
intenţia să justifice sistemul existent. Pentru 
socialism, nu concentrarea avuţiei, ci productivitatea 
muncii avea o importanţă decisivă. Dacă sporirea 


numărului proprietarilor acţiona ca o frână în calea 
forţelor de producţie, ea nu conducea la socialism, 
dar creşterea trebuia recunoscută ca un fapt, 
indiferent de semnificaţia ei socială. 

În mod similar, predicțiile referitoare la 
polarizarea de clasă erau, la rândul lor, eronate. 
Stratificarea socială era, dimpotrivă, tot mai 
complexă pe măsură ce tehnologia şi organizarea 
societăţii produceau o clasă de mijloc mai 
numeroasă. Era, de aceea, inutil şi utopic să aştepţi 
să apară socialismul ca un efect al eliminării clasei 
de mijloc de câtre capital. Pe măsură ce clasa 
tehnicienilor şi funcționarilor creştea rapid, 
proporţia proletariatului în populaţia totală tindea să 
scadă. Şi nici proprietatea rurală nu tindea să se 
concentreze în mâini tot mai puţine. 

Perspectivele socialismului nu depindeau de o 
criză majoră care să aibă ca efect prăbuşirea 
capitalismului. Probabilitatea acestor crize scădea pe 
măsură ce capitalismul devenea mai capabil să se 
adapteze la dificultățile pieței. Opinia multor 
socialişti, că asemenea crize erau cauzate de 
consumul redus al maselor, era incorectă şi contrară 
teoriilor lui Marx şi Engels. Sismondi avansase 
această opinie, iar Rodbertus l-a urmat, dar Marx 
însuşi demonstrase că, de obicei, crizele apar atunci 
când salariile cresc. Cu toate acestea, volumul III al 
Capitalului descria crizele ca pe un rezultat al 
conflictului dintre puterea de cumpărare a maselor şi 
nevoia capitalismului de a îmbunătăţi şi a creste 
forţele de producţie. Dar dezvoltarea comerţului 
mondial sporise considerabil puterea capitalului de a 
reacţiona la crizele locale prin mobilizarea rapidă a 
creditului. Pieţele externe creşteau mai degrabă 
intensiv decât extensiv şi nu exista niciun motiv 
pentru a prevedea un sfârşit definitiv al acestei 
creşteri. Roşa Luxemburg susţinea că teoria lui Marx 
se referea la crize viitoare, specifice declinului 
economic, în timp ce crizele de până acum fuseseră 
nişte crize specifice creşterii economice; dar, dacă 
lucrurile ar fi stat aşa, ar rezulta că teoria marxistă a 
crizelor avea un alt înţeles decât cel pe care Marx 
însuşi i l-a atribuit şi că era o simplă deducție 


speculativă nedovedită prin dovezi empirice. Aşa 
cum stăteau lucrurile, sistemul elaborat al creditelor, 
cartelurilor şi taxelor protecţioniste care contribuia 
la menţinerea exploatării era, de asemenea, o bună 
protecţie împotriva crizelor şi anula speranţa într-un 
cataclism economic. 

În viziunea lui Marx, socialismul depindea de două 
mari capitalist şi puterea politică a proletariatului. 
Cea dintâi dintre aceste două condiţii era, cum 
susţinea Bernstein, departe de a fi îndeplinită. Cât 
despre cea de-a doua, trebuia lămurit dacă partidul 
se aştepta să câştige puterea prin instituţiile 
electorale democratice sau prin forţa revoluţionară. 
Tendinţele fundamentale ale dezvoltării sociale nu 
erau favorabile speranţelor revoluţionare. Contrar 
predicţiilor, funcţiile sociale deveneau tot mai 
diferenţiate în întreaga societate, precum şi în 
rândurile clasei muncitoare. Teoria care spunea că 
situaţia muncitorilor în capitalism era disperată şi nu 
putea cunoaşte nicio ameliorare fusese respinsă. 
Marx nu fusese foarte coerent în acest punct: el 
recunoştea existenţa tendinţelor care ar putea limita 
exploatarea şi îmbunătăţi situaţia salari aţi lor, dar 
prefera, de obicei, să le ignore, pentru că se aflau în 
contradicţie cu teoriile sale a priori. În prezent, nu 
mai exista în mod cert niciun motiv de a aştepta ca 
antagonismele de clasă să devină mai acute din 
cauza creşterii exploatării şi a sărăciei. Dar, din nou, 
perspectivele socialismului nu depindeau de această 
aşteptare, ele depindeau de creşterea productivităţii 
sociale a muncii, ca un rezultat al progresului 
general, şi de maturitatea morală şi intelectuală a 
clasei muncitoare. Socialismul era un proces gradat 
de creştere a socializării cu ajutorul instituţiilor 
democratice şi cu puterea proletariatului organizat. 
Democraţia nu era doar o simplă armă în lupta 
politică, ci era un scop în sine, forma în care 
socialismul avea să devină realitate. Ea nu 
reprezenta o soluţie automată la toate problemele 
sociale, ci un instrument necesar şi puternic al 
progresului. Dat fiind că mişcarea social-democrată 
obținuse o poziţie în sistemul parlamentar, frazele 
legate de „dictatura proletariatului” nu mai aveau 


niciun sens. Nici nu mai putea fi vorba de un 
proletariat care să construiască socialismul prin 
folosirea forței împotriva restului societății; 
dimpotrivă, era necesar ca socialiştii să încerce să 
atragă mica burghezie şi țărănimea spre susţinerea 
programului lor. Direcţia potrivită de acţiune era 
folosirea în propriul avantaj a influenţei tot mai mari 
a  social-democraţiei asupra instituţiilor statului 
pentru a reforma organizarea economiei, pentru a 
înlătura obstacolele din calea producţiei cooperative, 
pentru a asigura dreptul organizaţiilor comerciale de 
a controla producţia şi pentru a stabili măsuri de 
securitate împotriva monopolului şi a şomajului. 
Dacă aceste obiective ar fi fost atinse, nu ar mai fi 
contat că producţia era doar parţial socializată. 
întreprinderile private s-ar socializa singure încetul 
cu încetul, în timp ce o trecere bruscă a întregii 
economii la proprietatea publică ar presupune o 
distrugere şi o teroare generalizate. Acest lucru nu 
însemna, sublinia Bernstein, că revoluţia era 
„interzisă”: revoluțiile erau procese spontane şi 
elementare şi nimeni nu le putea opri. Dar o politică 
reformistă nu însemna o piedică în calea unor astfel 
de procese. Era important să se recunoască faptul că 
partidul se angajase efectiv pentru transformarea 
socialistă a societăţii prin intermediul reformelor 
democratice şi economice şi că are curajul să se 
prezinte pe sine în culorile sale reale. Bebel, de 
exemplu, nega acuzaţia că partidul intenţiona să 
folosească violenţa politică; Kautsky schiţase un 
program agrar reformist, iar în Reichstag, partidul 
ceruse înfiinţarea curților de judecată. În orice caz, 
amenințările cu forţa şi cu grevele nu erau cele mai 
eficiente moduri de acţiune: muncitorii britanici nu 
obţinuseră dreptul la vot în zilele revoluţionare ale 
chartismului, ci prin alianţa lor cu aripa radicală a 
burgheziei. 

Bernstein şi-a rezumat atitudinea într-o formulă 
care a devenit celebră, ca ţintă a atacurilor ortodoxe: 


Ceea ce este, în general, numit scopul ultim al socialismului nu 
înseamnă nimic pentru mine; mişcarea este totul. 


în scrisoarea sa către Congresul de la Stuttgart, el 


a explicat această afirmaţie în felul următor: 
partidul, cel puţin în momentul prezent, nu ar trebui 
să se bazeze pe un mare cataclism, ci pe extinderea 
drepturilor politice ale muncitorilor şi a participării 
lor în cadrul structurilor economice Şi 
administrative; cucerirea puterii şi socializarea 
proprietăţii nu sunt scopuri, ci mijloace. în lucrarea 
lui principală, el îşi explică totuşi poziţia într-un mod 
destul de diferit. Marx, spune el, scria că 
proletariatul nu are o Utopie gata făcută, care să 
poată fi introdusă printr-un decret; el nu are idealuri 
construite arbitrar; el ştie câ emanciparea sa 
necesită lupte îndelungate şi multe procese istorice, 
care să schimbe atât circumstanţele, cât şi oamenii; 
trebuie să punem în mişcare elementele noii societăţi 
care s-au dezvoltat deja în capitalism. A te ancora de 
utopiile tradiţionale este o atitudine dăunătoare 
progresului social, pentru că aceasta distrage atenţia 
de la reformele mai realizabile pentru care ar trebui 
să luptăm. 

Se poate observa că formula „scopul nu este nimic, 
mişcarea este totul” nu este în sine foarte clară şi 
distorsionează ideea lui Marx, pe care totuşi se 
bazează. În Lupta de clasa în Franţa, în Ideologia 
germană şi în alte lucrări ale sale, Marx a subliniat 
că socialismul ştiinţific nu îşi propune să-i farmece 
pe oameni cu modelele arbitrare ale unei societăţi 
perfecte; scopul său era să determine tendinţele 
economice şi sociale pentru a stimula sau a anima 
forţele reale prin care se schimba societatea. Era 
necesar, de aceea, un studiu al tendinţelor istorice 
„naturale” în starea lor iniţială sau, cum spunea el în 
1843, „să forţezi aceste relaţii împietrite să danseze 
cântându-le propria lor muzică”. Această atitudine a 
lui Marx se opunea, cu siguranţă, tuturor utopiilor 
sentimentale şi moralizatoare, dar nu se opunea şi 
speranţei într-o unică revoluţie violentă. Ea nu 
sugera că socialiştii trebuie să îşi limiteze orizontul 
la scopurile imediat tangibile sau urgente, ci doar că 
scopurile lor, inclusiv „scopul ultim” şi speranţa într- 
o revoluţie politică, ar trebui să fie bazate pe 
observarea tendinţelor istorice reale, şi nu pe 
fanteziile arbitrare despre o lume perfectă. Marx a 


explicat mai ales în ce fel crea capitalismul, după 
cum credea el, „premisele” unei noi ordini, prin 
colectivizarea proceselor de producţie, polarizarea 
de clasă şi pregătirea revoluţionară a proletariatului 
chiar prin condiţiile sale de existenţă. Aceste 
premise faceau socialismul posibil şi chiar necesar, 
dar nicio schimbare în sânul capitalismului nu avea 
vreo semnificație socialistă înainte de victoria 
politică a proletariatului. 

Bernstein nu avea, aşadar, dreptate să invoce 
autoritatea lui Marx în sprijinul tezelor sale, deşi 
unele nuanţe prezente în ele trimiteau la scrierile lui 
Engels. întrebarea esenţială nu era dacă să fie 
acceptată sau nu violenţa revoluţionară, ci dacă 
procesele de socializare care aveau loc în economia 
capitalistă erau  „deja” o parte a construirii 
socialismului. Dacă socialismul putea fi înfăptuit 
„puţin câte puţin” în cadrul capitalismului, nu exista 
niciun motiv pentru care transformarea nu ar fi putut 
fi completă într-o bună zi. în acest caz, între cele 
două sisteme nu ar mai exista o prăpastie de 
netrecut. Tranziţia spre socialism nu era preludiul 
unei mari exproprieri, ci însemna, pur şi simplu, o 
mai mare colectivizare, mai multă democraţie, 
egalitate şi bunăstare, o tendinţă continuă, lipsită de 
orice limite predeterminate şi, totodată, de un „scop 
ultim”. Atunci când Bernstein a spus că scopul nu 
înseamnă nimic şi că mişcarea este totul, el nu 
exprima cererea banală ca partidul să îşi stabilească 
doar sarcini realiste. El spunea, în primul şi în primul 
rând, că „scopul ultim”, aşa cum era acesta înţeles 
de tradiţia marxistă - ca o eliberare economică a 


proletariatului prin cucerirea puterii politice -, nu 
avea niciun conţinut precis. Mişcarea socialistă 
putea lupta cu succes pentru multe schimbări, care 
ar fi însemnat recunoaşterea tot mai multor valori 
socialiste; dacă ea ar trăi doar în aşteptarea unui 
cataclism unic şi definitiv, atunci nu ar servi 
intereselor proletariatului. 

Mai mult, în viziunea lui Bernstein, SPD-ul era deja 
un partid reformist în multe dintre atitudinile sale 
politice. Formulele revoluţionare din programul său 
politic contraziceau politicile lui reale şi puteau doar 


să acţioneze ca o frână în calea acestora din urmă. 
Nu se punea problema ca partidul să îşi schimbe 
politica, ci mai degrabă să îşi înţeleagă politica pe 
care o urmăreşte în realitate şi să îşi adapteze ideile 
tradiţionale la realităţile din prezent. 

în plus, Bernstein respingea formula Manifestului 
Comunist conform căreia muncitorii nu aveau o 
patrie a lor. Acest lucru putea fi adevărat în deceniul 
cinci al secolului al XVIII-lea, când proletariatul nu 
avea niciun drept politic şi nu participa la viaţa 
politică, dar devenise un anacronism în momentul în 
care muncitorii îşi afirmaseră drepturile cetăţeneşti 
şi puteau să influenţeze destinul ţării lor. Muncitorul 
din prezent avea o patrie şi avea bune motive pentru 
a o apăra. Intr-un mod similar, colonialismul nu ar 
trebui condamnat imediat de socialişti fără a tine 
cont de circumstanţe şi de forma în care era 
exercitat. Marx 


scrisese că societăţile omeneşti nu sunt 
proprietarele, ci doar beneficiarii  roadelor 
pământului pe care locuiesc şi că au datoria de a-l 
lăsa posterităţii într-o stare mai bună, în niciun caz 
într-una mai proastă. În consecinţă, susţinea 
Bernstein, dreptul la un anumit teritoriu nu depindea 
de cucerire, ci de abilitatea de a-l folosi bine din 
punct de vedere economic. Popoarele civilizate care 
puteau cultiva mai bine pământul erau mai 
îndreptăţite asupra lui decât sălbaticii atât timp cât 
nu guvernau în mod brutal sau în dezavantajul 
populaţiei indigene. 


5. Semnificaţia revizionismului 


Scrierile lui Bernstein au provocat o avalanşă de 
atacuri fără precedent din partea marxiştilor 
ortodocşi de toate culorile şi nuanțele. Niciun autor 
socialist important nu a lipsit din dezbatere: Kautsky, 
Roşa Luxemburg, Plehanov, Bebel, Labriola, Jaures, 
Adler, Mehring, Parvus, Clara Zetkin. Cu toţii s-au 
simţit obligaţi să intervină, o reacţie care, în sine, 
dovedea că ideile lui Bernstein nu erau nişte aberaţii 
întâmplătoare, ci expresia unei tendinţe înrădăcinate 
în mod real în mişcarea socialistă. 


Critica filosofică la adresa concepţiilor lui Marx a 
jucat un rol neînsemnat în această polemică; chiar 
remarcile lui Bernstein la acest capitol erau neclare 
şi pline de clişee. Ceea ce a trezit indignarea erau 
consideraţiile lui care puneau în discuţie teoria 
concentrării capitalului şi susțineau că ordinea 
existentă poate fi reformată încetul cu încetul printr- 
o alianţă între proletariat, mica burghezie şi 
țărănime. Plehanov a obiectat câ abandonarea 
premisei marxiste, conform căreia muncitorii nu 
aveau nicio speranţă de a-şi îmbunătăţi soarta în 
capitalism, însemna că socialismul nu mai era o 
doctrină revoluţionară, ci doar un program de 
reformă legislativă. Dacă Bernstein avea dreptate, 
spunea Kautsky, socialismul nu avea nicio raison 
d'être, Labriola a susţinut că Bernstein s-a aliat cu 
burghezia liberală, iar Roşa Luxemburg a arătat că 
socialismul ar fi inutil dacă economia capitalistă ar 
avea resurse de adaptare, care i-ar permite să evite 
crizele de supraproducţie. Criticile de acest fel erau 
pur ideologice şi nu exprimau decât o frica bine 
întemeiată că, dacă Bernstein avea dreptate, 
marxismul clasic, revoluţionar, ar fi încetat să existe. 
Dar cei mai mulţi critici susțineau şi ca Bernstein 
pleca de la nişte premise false. Kautsky, Bebel şi 
Roşa Luxemburg rămâneau legaţi de teoria clasică a 
concentrării şi arătau că această noţiune putea fi 
interpretată în moduri diferite. Bernstein nu pusese 
la îndoială faptul că se produceau comasări şi 
combinaţii de capital care determinau creşterea 
întreprinderilor industriale mari şi a cotei lor de 
producţie. Dar el nega că exista o tendinţă a 
capitalului de a se concentra în mâinile a tot mai 
puţini proprietari în timp ce micii capitalişti ar fi fost 
scoşi din competiţie. Roşa Luxemburg a obiectat că 
sistemul bazat pe acţiuni însemna concentrarea, şi 
nu deconcentrarea capitalului, ceea ce era adevărat, 
fără a putea respinge argumentul lui Bernstein. În 
plus, toţi criticii marxişti ortodocşi înțelegeau totuşi 
că, dacă polarizarea claselor şi dispariţia clasei 
mijlocii erau puse în discuţie, întreaga doctrină 
marxistă s-ar prăbugşi. Practica universală de a emite 
acţiuni era, spuneau ei, doar o metodă folosită de 


capital pentru a atrage micile economii şi nu avea 
nimic de-a face cu diviziunea de clasă a societăţii. 
Chiar şi Jaures a pus la îndoială teza lui Bernstein că 
diviziunile de clasă deveneau mai fluide; în ciuda 
tuturor diferenţierilor din interiorul claselor, spunea 
el, diviziunea fundamentală dintre cei care au şi cei 
care nu au rămânea valabilă. Mai mult, Jaures se 
temea că, dacă tezele susţinute de Bernstein ar fi 
fost adoptate, mişcarea socialistă şi-ar fi pierdut 
caracterul de clasă şi s-ar fi dizolvat într-un 
radicalism vag. Jaures îl susţinea la acest capitol pe 
Kautsky, deşi propriile lui idei erau mai apropiate de 
cele ale lui Bernstein în privinţa semnificației 
socialiste a reformelor şi a dreptului şi datoriei 
social-democraţilor de a se alia cu nonsocialiştii 
pentru a-şi atinge anumite obiective pe termen scurt. 

Roşa Luxemburg a articulat cel mai clar miza 
disputei. Dacă se presupune că sistemul capitalist 
poate fi reformat prin îndepărtarea gradată a 
consecinţelor producției  anarhice sau prin 
îmbunătăţirea standardelor de viaţă ale muncitorilor, 
atunci nu mai există niciun motiv de a face eforturi 
pentru a grăbi o revoluţie. Dar o asemenea reformă 
este imposibilă, întrucât anarhia şi crizele ţin de 
natura capitalismului, iar muncitorul este exploatat 
în virtutea faptului că îşi vinde forţa de muncă. 
Această stare de lucruri nu poate fi schimbată sau 
îmbunătăţită fără exproprierea capitaliştilor, care nu 
poate fi realizată decât prin preluarea revoluţionară 
a puterii. Există o diferenţă calitativă între revoluţie 
şi reformele de orice fel. 


Criticile nu au împiedicat ideile revizioniste să se 
răspândească în rândul social-democraţilor germani, 
care, în practică, erau în majoritatea lor revizionişti 
chiar înainte ca Bernstein să îşi publice teoriile. 
Existau, într-adevăr, mulţi conducători de partid şi 
de sindicat neinteresati de teorie sau de revizuirea 


doctrinei 
> 


partidului; aceasta din urmă nu era nici un sprijin, 
nici o piedică în procesul luptei, negocierilor şi 
reformei de fiecare zi şi putea fi lăsată aşa cum era, 
din motive retorice. Cu toate acestea, atunci când 


noua formulă a fost exprimată, ei au acceptat-o fārā 
a opune rezistentă. Ideea revoluţionară era în mult 
mai mare măsură atributul liderilor intelectuali ai 
partidului decât al maselor muncitoare. în primii ani 
ai disputei, viitoarea aripă stângă nu se conturase 
încă în interiorul partidului şi, până la sfârşitul 
războiului, a fost reprezentată doar de câţiva 
teoreticieni şi publicişti fără niciun rol organizatoric, 
nicio influenţă practică şi care nici nu formau un 
grup permanent. Pentru marxiştii ortodocşi care-i 
oferiseră partidului organizarea şi doctrina, ca Bebel 
şi Kautsky, tezele lui Bernstein erau, desigur, o 
provocare la adresa credinţei revoluţionare pe care o 
profesau cu o sinceritate totală: partidul era, în ochii 
lor, o adevărată întrupare a programului său atât din 
punct de vedere practic, cât şi teoretic. Dacă, totuşi, 
ei au reuşit să obţină sprijinul unei majorităţi pentru 
principii antirevizioniste, acest lucru a fost posibil nu 
pentru că partidul era impregnat de spirit 
revoluţionar, ci pentru că cei mai mulţi dintre 
membrii săi priveau sloganurile tradiţionale ca pe 
ceva inofensiv şi lipsit de importanţă practică. 

Poziţia adoptată de Lenin, care constituie încă şi 
azi o dogmă a mişcării comuniste, era că 
revizionismul apăruse ca o ideologie ce reflecta 
interesele unei aristocrații a clasei muncitoare, 
căreia burghezia îi permitea să se bucure de 
„resturile” festinului ei îmbelşugat. Aceasta sugera 
că doar o mică parte privilegiată a clasei muncitoare 
germane era înclinată spre revizionism, în timp ce 
majoritatea copleşitoare era compusă din 
revoluționari ferventi. În realitate, ceea ce a fost 
numit mai târziu de către adversarii săi un 
„revizionism practic” apăruse în principal în rândul 
sindicatelor, care erau organizaţiile de clasă cele mai 
apropiate de proletariat; mai mult, în acea perioadă, 
sindicatele nu aveau încă birocraţiile elaborate care 
aveau să devină mai târziu ţapul ispăşitor pentru 
oportunism şi revizionism. În orice caz, dacă 
explicaţia lui Lenin ar fi adevărată, ea ar avea 
implicaţii foarte nefericite pentru doctrina marxistă. 
Din moment ce „aristocrația clasei muncitoare” este 
compusă din salariaţi ca toţi ceilalţi, care nu diferă 


de majoritate decât prin faptul că au câştiguri mai 
mari, ar rezulta că un standard mai înalt de viaţă îi 
transformă pe muncitori din revoluționari în 
revizionişti; or, conform marxismului tradiţional, 
sărăcia nu este cauza luptei de clasă şi a conştiinţei 
revoluţionare, iar îmbunătăţirea pe termen scurt a 
condiţiilor muncitorilor nu are niciun efect 
semnificativ asupra spiritului lor revoluționar 
înnăscut. 

În perioada în care scria Bernstein, clasa 
muncitoare germană avea în spatele ei o lungă 
perioadă de creştere a salariilor reale şi niste bătălii 
câştigate legate de introducerea unor măsuri sociale 
şi de reducerea zilei de muncă. Avea şi o organizaţie 
politică puternică, a cărei influenţă era în continuă 
creştere. E drept că Reichstag-ul nu avea o influenţă 
foarte mare, iar Prusia nu introdusese suiragiul 
universal, dar alegerile, mobilizarea politică şi 
compararea forțelor erau  încurajatoare pentru 
speranţele în succesul luptei pentru republicanism şi 
chiar pentru cucerirea puterii. Experienţa reală a 
clasei muncitoare germane nu susţinea în niciun fel 
teoria conform căreia situaţia ei era în esenţă 


disperată, neputând fi reformată în capitalism. O 
tendinţă revizionistă şi-a făcut apariţia şi în Rusia, 
atunci când social- democraţii nu mai erau doar o 
mână de intelectuali, ci reprezentau o adevărată 
mişcare muncitorească. Istoria revizionismului nu 
sugerează că proletariatul este în mod natural 
revoluţionar pentru că este fortat să îşi vândă forţa 
de muncă şi că, în consecinţă, este alienat în mod 
incurabil. Astfel, revizionismul nu a pus în discuţie 
numai pe terenul doctrinei credinţa tradiţională în 
misiunea revoluţionară a proletariatului; această 
credinţă a fost zdruncinată, probabil chiar mai 
eficient, de succesul revizionismului ca un fenomen 
social, care i-a răpit socialismului perspectiva 
strălucită a unei „lupte finale” pentru eliberarea 
universală. În loc de un nou 14 iulie care să aducă 
„preistoria” umană la un final apocaliptic, ghidând-o 
câtre o nouă eră, reformiştii au oferit un program de 
îmbunătăţiri laborioase, gradate şi nespectaculoase. 
Aşa au fost create bazele ideologice ale unei noi 


social- democraţii, ale cărei dezvoltări ulterioare au 
avut foarte puţin de-a face cu istoria doctrinei 
marxiste. Deşi această formă de socialism derivă 
genetic din marxism, cel puţin parţial originea sa 
avea să devină în curând nesemnificativă. Noua 
doctrină era un compromis între liberalism şi 
socialismul marxist sau o variantă socialistă a 
liberalismului. Ea era aplicată unor situaţii diferite 
de cele imaginate de marxismul clasic şi facea apel 
la nişte motivații psihologice diferite. Predominanţa 
tot mai mare a revizionismului în social-democraţia 
germană a însemnat sfârşitul marxismului 

aşa cum era acesta înţeles de socialişti înaintea 

Mondial. Centrul de greutate va fi în curând 
transferat câtre Est, acolo unde doctrina 
revoluţionară era întruchipată în noi forme dinamice. 


JEAN JAURES: 
MARXISMUL CA SOTERIOLOGIE 


1.Jaures ca reconciliator 


Jaures nu poate fi considerat unul dintre marxiştii 
ortodocşi importanţi. El este, desigur, recunoscut ca 
una dintre figurile- cheie ale socialismului francez, 
dar ideile lui sunt considerate mai degrabă o 
„sinteză” (de către admiratorii lui) sau un „amestec” 
ori o „combinaţie” (de câtre cei mai ortodocşi) a unor 
surse diverse, îndeosebi franceze, între care 
marxismul nu ocupa decât, cel mult, o poziţie egala 
cu a celorlalte. Cu siguranţă, el nu a privit niciodată 
marxismul ca pe un sistem autosuficient şi 
atotcuprinzător din care ar putea fi dedusă 
interpretarea tuturor fenomenelor sociale şi, cu atât 
mai puţin, ca pe o cheie metafizică a universului care 
ar explica orice trăsătură a acestuia şi ar oferi un 
îndrumar moral şi practic privind felul cum ar trebui 
schimbat. Dimpotrivă, Jaures a făcut eforturi 
conştiente de a îmbina cele mai diverse tradiţii 
filosofice şi politice într-o singură viziune asupra 
lumii, crezând în unitatea esenţială a tendinţelor 
morale şi intelectuale care se manifestau ca şi când 
ar fi fost diferite, în diverse momente ale istoriei. El 
era, prin natura sa, un reconciliator universal, şi era 
conştient de acest lucru. Adversarii lui din politică şi 
filosofie îl acuzau că trecea cu vederea diferenţele 
sociale şi doctrinare, escamotând contrastele, fiind 
dornic să împace pe toată lumea, tocind tăişul luptei 
de clasă printr-o atitudine moralizatoare naivă etc. 
Dintr-un punct de vedere ortodox, un autor şi un 


politician care invoca autoritatea lui Proudhon şi 
Blanqui, Michelet şi Saint-Simon, Kant şi Fichte, 
Lassalle şi Comte, Rousseau şi Kropotkin în loc de a 
îi trata pe toţi aceştia ca pe nişte inamici sau 
„predecesori” naivi nu putea fi, evident, clasificat 
drept un marxist adevărat, care, în ochii ortodoxiei, 
reprezintă o poziţie de tipul „totul” sau „nimic”. Dar 
dacă nu abordâăm dogmatic problema, catalogarea lui 
Jaures ca marxist va depinde de ceea ce considerăm, 
dintre ideile lui Marx şi dintre interpretările 
acestora, ca reprezentând esenţa doctrinei sale, iar 
asupra acestui punct nu există o concluzie unanimă, 
nici măcar între cei care afirmă că au rămas fideli 
spiritului şi literei marxismului. 

Spre deosebire de cei mai tipici marxişti ai 
timpului său, Jaures nu a crezut niciodată că ideea 
socialismului ar putea fi transformată pe deplin în 
obiectul unei teorii ştiinţifice similare cu cea a 
evoluţiei sau dezvoltată ca o prelungire a acesteia 
din urmă. Marxismul nici nu era, în viziunea lui, doar 
o teorie a dezvoltării sociale, era un apel moral 
emoţionant, o expresie nouă şi mai desăvârşită a 
setei eterne a omului de dreptate, unitate şi iubire 
fraternă. Ambiţia lui Jaurès nu a fost să adâncească, 
ci să  aplaneze conflictele, antagonismele şi 
duşmăniile de orice fel. El credea că ideile 
fundamentale ale marxismului nu însemnau o 
ruptură în continuitatea istorică, ci că făceau apel la 
cele mai profunde instincte morale ale umanităţii. 
Dat fiind că oamenii  împărtăşeau în mod 
fundamental aceleaşi sentimente, dorinţe şi obiceiuri 
mentale şi dat fiind că socialismul era pentru Jaures, 
mai presus de toate, un concept moral, el şi-a 
îndreptat, în mod logic, apelurile şi explicaţiile către 
toate clasele sociale, inclusiv câtre burghezie. Nu 
făcea aceasta pentru că îşi imagina că toate 
problemele sociale ar putea fi rezolvate prin 
filantropie sau prin bunăvoința claselor privilegiate 
sau că socialismul ar putea fi realizat doar printr-o 
transformare morală, în locul presiunii politice şi al 
luptei, ci pentru că el credea că toate fiinţele umane 
împărtăşesc aceleaşi valori, care nu aparţin niciunei 
clase într-un mod particular. Dacă oamenii ar fi luat 


în serios acele valori şi ar fi tras concluzii practice de 
pe urma lor, ei şi-ar fi dat seama, inevitabil, că 
socialismul le oferea singura şansă de realizare. 
Socialiştii ar trebui, de aceea, să profite de orice 
sprijin pe care l-ar putea găsi în afara clasei 
muncitoare, la oamenii îndemnați de instinctele lor 
morale să susţină cauza socialistă. 

Pentru Jaures, socialismul era, în esenţa lui, o 
chestiune legată de morală şi de valori umane, un 
ideal la care omenirea a aspirat, mai mult sau mai 
puţin conştient, de-a lungul secolelor. În consecinţă, 
el respingea interpretarea socialismului ca pe o 
ruptură cu moştenirea spirituală şi culturală a 
omului. Valorile spirituale, credea el, erau continue 
şi deveneau tot mai puternice pe măsură ce istoria 
avansa. în sinteza care avea să se producă, toate 
valorile şi reuşitele umane se vor dovedi nişte părţi 
ale aceleiaşi culturi chiar dacă ele erau înrădăcinate 
istoric în conflict 
şi ură. Tendinţe care păreau contrare sau lipsite de 
orice legătură între ele se vor contopi într-o bună zi 
într-o unitate armonioasă. În consecinţă, nimic din 
ceea ce spiritul uman a creat vreodată nu ar trebui 
disprețuit sau trecut cu vederea. Ideea unei sinteze 
finale este trăsătura definitorie a gândirii lui Jaures. 
În momentele sale mai entuziaste, el poate fî numit 
un Pangloss al socialismului, care crede în unitatea 
finală a ştiinţei şi a religiei, a idealismului şi a 
materialismului, a valorilor naţionale şi de clasă, a 
individului şi a societăţii, a spiritului şi a materiei, a 
omului şi a naturii. Chiar şi înainte de sinteza finală, 
era posibil să fie asociate revoluţia şi evoluţia, lupta 
politică şi educaţia morală; să se lucreze atât asupra 
sentimentelor umane, cât şi asupra intelectului, şi să 
se facă apel atât la interesele proletare, cât şi la 
valorile umane universale. 

Mai mult, unitatea progresului uman nu însemna 
doar o sinteză finală, ci putea fi deja întrezărită în 
consolidarea gradată a ideii care urma să se 
împlinească pe deplin în socialism. Până în prezent, 
progresul a constat nu doar în schimbarea 
tehnologică, ci şi într-o întruchipare a valorilor 
fundamentale în forme tot mai perfecte, chiar dacă 


perfecțiunea ultima aparţine, desigur, viitorului. 
Jaures împărtăşea cu Marx credinţa că activităţile 
umane vor fi armonizate într-o bună zi într-o lume 
socialistă şi ca istoria trecută şi conflictele din 
prezent aveau un sens numai în raport cu această 
perspectivă. Dar el se despărţea de Marx prin 
credinţa sa în caracterul cumulativ şi continuu al 
istoriei, opusă credinţei hegeliene că progresul se 
realizează prin partea „negativă” a acesteia. Jaures 
credea în progresul continuu, ascendent al omenirii, 
susţinut de o acumulare tot mai mare de valori 
spirituale şi sociale, şi nu credea într-o coborâre în 
abis, urmată de o renaştere bruscă şi apocaliptică. 


2. Descriere biografică 


Cariera politică a lui Jaures aparţine în întregime 
perioadei Internaționalei a Il-a, iar moartea lui s-a 
produs chiar în momentul disoluţiei acesteia. Născut 
în 1859 la Castres, în sudul Franţei, el a urmat acolo 
liceul şi a studiat apoi la Ecole Normale din Paris. în 
1881, a fost al treilea pe lista de agreges; candidatul 
cu cele mai mari note n-a avut o carieră ieşită din 
comun, dar cel plasat pe locul al doilea era Henri 
Bergson. în acelaşi an, Jaures a devenit profesor de 
filosofic la liceul din Albi, iar doi ani mai târziu a 
devenit lector la Universitatea din Toulouse. în 1885, 
a devenit membru al Camerei ca deputat republican, 
în opoziţie cu partidul monarhist şi cu cel clerical. în 
parte ca rezultat al activităţilor sale politice, a fost 
atras de ideile socialiste, pe care lea privit de la bun 
început ca pe o dezvoltare legitimă a idealurilor 
revoluţiei. În 1889, şi-a pierdut locul în Cameră în 
faţa unui candidat conservator şi s-a întors la 
Toulouse, unde şi-a petrecut următorii doi ani scriind 
la lucrările lui de doctorat. Prima dintre acestea, 
intitulată De la réalité du monde sensible (publicată 
în 1891, a doua ediţie în 1902), era un discurs 
filosofic în sens strict şi exprima ideile sale 
metafizice fundamentale, care sunt importante 
pentru înţelegerea activităţii sale publice. Cea de-a 
doua teză a fost scrisă în latină: De primis socialismi 
germanici lineamentis apud Lutherum, Kant, Fichte 


et Hegel (1891; o traducere franceză, Les Origines 
du socialisme allemand, a fost publicată în 1892 în 
Revue Socialiste). Aceasta din urmă este legată într- 
un mod mai direct de ideile socialiste ale lui Jaures, 
oferind interpretarea sa asupra surselor filosofice 
care au inspirat teoriile sociale ale lui Marx şi 
Lassalle. Tot în această perioadă, a scris şi articole 
socialiste, mai ales în Depeche de Toulouse. Atunci 
când a fost reales în Cameră, în 1893, era un 
socialist nu doar în sensul de a susţine principiile 
ordinii socialiste, ci şi pentru că socotea că viitorul 
acestor principii depindea de acţiunea clasei 
muncitoare. În următorii cinci ani, a devenit liderul 
recunoscut al grupului socialist din parlament şi, 
până în 1914, viaţa lui a fost parte integrantă a 
istoriei franceze. În problemele principale ale 
timpului său - Afacerea Dreyfus şi cazul Millerand, 
alegerea războiului sau a păcii, Maroc şi Imperiul 
Colonial Francez, rolul şi semnificaţia Internaționalei 
-, atitudinea lui Jaures a fost întotdeauna importantă 
şi, uneori, chiar decisivă. în general, viziunea lui 
poate fi regăsită în principiile filosofice pe care pare 
să le fi avut dintotdeauna. Implicarea lui deplină în 
Afacerea Dreyfus, lipsită de orice preocupare pentru 
tactică, a fost datorată faptului că el, spre deosebire 
de Guesde, credea că mişcarea socialistă ar trebui să 
fie portavocea oricărei cauze care punea în discuţie 
drepturile omului, indiferent cine era victima sau 
cărei clase sau grup îi aparţinea aceasta, pentru că 
socialismul era responsabil de toate valorile umane, 
nu doar „după revoluţie”, ci şi aici şi acum. Atunci 
când, după o oarecare ezitare şi spre indignarea 
întregii aripi de stânga a mişcării socialiste, a 
sprijinit decizia lui Millerand de a se alătura 
guvernului Waldeck-Rousseau, motivaţia lui a fost 
concepţia sa că trebuia profitat de orice mijloc de 
influențare a formelor existente ale vieţii publice; 
atunci când cooperarea cu duşmanul de clasă părea 
să dea rezultate într-un anumit caz particular, ea nu 
trebuie respinsă doar din raţiuni de exclusivism 
strategic. Adversarii lui socialişti i-au răspuns că 
abandona astfel perspectiva de clasă şi ca era 
pregătit să accepte aliaţi dintre cei mai dubioşi 


numai pentru a avea un câştig imediat; el era, cum 
pretindeau ei, un reformist şi un oportunist. Jaures 
nu a fost totuşi un reformist în sensul de a abandona 
„scopul ultim” sau de a-şi limita vederile la interesele 
parţiale, pe termen scurt, ale clasei muncitoare. 
Dimpotrivă, el a insistat de fiecare dată asupra 
principiilor fundamentale şi asupra obiectivelor 
socialismului. Totuşi, spre deosebire de sindicaliştii 
revoluționari şi de extrema stângă a Internaționalei, 
dar în acord cu cea mai mare parte a grupului de 
centru, el nu privea reformele doar ca pe o pregătire 
pentru conflictul final, ci şi ca pe o îmbunătăţire, aici 
şi acum, a condiţiilor de viată ale muncitorilor. El nu 
considera că proletariatul ar întruchipa toate 
virtuțile societăţii, din moment ce valorile umane nu 
puteau fi monopolul unei singure clase, chiar dacă 
acea clasă s-ar putea bucura de privilegiul istoric de 
a le aduce la o stare de împlinire deplină. O politică 
de conciliere, compromis şi acorduri treptate nu 
însemna pentru el oportunism şi lipsă de principii, ci 
era o expresie a credinţei în puterea idealului 
socialist. Adversarii socialismului erau nevoiţi să 
admită că, în multe privinţe, socialismul avea 
dreptatea de partea sa şi, de aceea, el putea obţine 
sprijin şi din afara mediului său natural, care era cel 
al clasei muncitoare. 

Atât Jaures, cât şi Guesde şi-au pierdut scaunele de 
parlamentari la alegerile din 1898, atunci când 
agitația din jurul Afacerii Dreyfus era maximă. După 
ce a fost reales în 1902, Jaures a luat adesea 
cuvântul în parlament şi în cadrul şedinţelor şi a 
scris nenumărate pamflete şi articole despre politica 
contemporană şi despre problemele socialismului. El 
nu a mai avut timp să producă lucrări mari, şi cele 
mai multe volume pe care le-a publicat în această 
perioadă erau culegeri de texte scurte. Acestea 
includ Les Preuves (1898, despre Afacerea Dreyfus); 
Etudes Socialistes (1901, ediţia a 2-a în 1902, o 
lucrare în principal teoretică); Action socialiste 
(1897) şi L'organisation socialiste de France. 
L'Armée nouvelle (nedatată). în plus, el a editat şi, în 
parte, a scris o Histoire Socialiste de la Revolution 
Francaise, publicată pe secţiuni între anii 1879 şi 


1900; contribuţiile lui Jaures au fost republicate 
separat de A. Mathiez între 1922 şi 1924. Multe 
articole împrăştiate prin diverse reviste periodice - 
Revue Socialiste, Mouvement Socialiste, Humanite, 
Petite Republique, Matin, Revue de Paris - nu au fost 
până în prezent adunate şi republicate. O ediţie a 
lucrărilor lui Jaures, editată de M. Bonnafous, a 
apărut în nouă volume după 1931, dar ea nu a fost 
încheiată. 

Ultimii ani de viaţă ai lui Jaurès au fost umbriţi de 
apropierea războiului, care a sporit neliniştile în 
întreaga mişcare socialistă europeană. Jaures a murit 
împuşcat de un naţionalist fanatic, înrr- o cafenea 
din Paris, pe data de 31 iulie 1914. 

El a fost, cu siguranţă, una dintre minţile cele mai 
vii şi versatile ale mişcării socialiste, interesat de 
toate aspectele vieţii publice şi de cultură. Deşi a fost 
atacat frecvent de socialişti şi de adversari din alte 
tabere, cele mai multe relatări ne spun că reuşea să 
cultive sentimente prieteneşti faţă de toţi cei pe care 
îi cunoştea personal. 


3. Metafizica unității universale 


Spre deosebire de majoritatea liderilor socialişti, cu 
excepţia lui Lassalle, Jaures era şi un filosof în sensul 
profesionist al termenului. Teza lui de doctorat, De la 
realite du monde sensible, nu demonstrează nicio 
urmă a influenţei marxiste, ci este inspirată de idei 
neokantiene şi, mai ales, de Jules Lachelier. Aceasta 
nu înseamnă că teza lui doctorat este irelevantă 
pentru activitatea lui de scriitor şi politician, 
dimpotrivă, este fundamentul ei metafizic, ilustrând, 
în acelaşi timp, caracterul neortodox al concepţiei 
sale despre marxism. Nu studiile marxiste l-au 
condus pe Jaurès la socialism, ci motivațiile morale 
pe care le împărtăşea cu mult înainte de a fi auzit de 
marxism. Pentru el, marxismul nu era nici filosofic, 
nici metafizică, ci expresia teoretică a mişcării 
socialiste, iar el nu a fost niciodată un marxist în 
sensul de a aştepta din partea doctrinei să ofere o 
cheie pentru toate problemele omeneşti. Magnum 
opus-lA său filosofic, scris în stilul prolix deprins la 


Ecole Normale, este o încercare de a reconcilia 
aproape toate perspectivele metafizice conflictuale şi 
de a demonstra că toate sunt, în esenţă, îndreptăţite, 
dar că fiecare dintre ele este incompletă în lumina 
teoriei sale universale despre Fiinţă. Teoria e 
expresia unui soi de panteism evoluționist care, 
totuşi, nu sacrifică Fiinţa individuală în faţa 
Absolutului, ci apară drepturile subiectivităţii în faţa 
tendinței generale a universului câtre o unitate 
finală. Când Jaures abordează problema clasică a 
„primatului” simţurilor sau intelectului în actul 
percepţiei, adoptă un fel de kantianism popular; 
întrucât calităţile sensibile se prezintă întotdeauna în 
asocieri, mintea este obligată să privească obiectele 
ca pe substanţe, iar ideea de substanţă este prezentă 
în fiecare minte, inclusiv în minţile filosofilor care 
declară că aceasta nu există. Mintea nu ar fi putut, 
desigur, să producă ideea de „unitate substanţială a 
obiectelor” dacă nu i-ar fi fost sugerată de percepţia 
senzorială, dar aceasta din urmă nu ar fi putut da 
naştere prin ea înseşi ideii de „substanţă”, care este 
cauzată de activitatea intelectului. în acest sens, 
„realul” şi „inteligibilul” sunt unul şi acelaşi lucru. 


Totuşi, Jaures trece dincolo de o asemenea poziţie 
pur epistemologică şi dezvoltă o metafizică pozitivă 
pe care o adaugă criticii kantiene. Mintea nu e cea 
care organizează universul, dar nici nu reflectă, pur 
şi simplu, această organizare ca pe un rezultat al 
percepţiei. Percepția ordinii care impregnează 
întreaga Fiinţă este posibilă numai pentru că mintea 
este ea însăşi o parte a acestei ordini, un produs şi 
un coautor al său. Diferitele forme şi niveluri ale 
organizării universale se combină într-un singur 
întreg orientat spre un scop; sistemul astral, 
compuşii chimici, lumea organică şi lumea umană 
sunt toate nişte părţi ale evoluţiei raţionale spre 
armonia şi unitatea divină. La cel mai înalt nivel al 
Fiinţei, gândirea şi realitatea sunt unul şi acelaşi 
lucru; mintea se contopeşte cu universul. Această 
unitate ultimă este condiţia semnificației fiecărei 
particule din realitate şi, în acelaşi timp, determină 
această semnificaţie. Nu există „întâmplare”, un 
termen care semnifică, de fapt, doar starea de 


perplexitate a minţii în faţa evenimentelor care 
provin din cauze multiple. Dar, pentru a explica 
semnificaţia existenţei, nu sunt suficiente 
respingerea ideii de „intâmplare” şi nici chiar 
acceptarea ideii că întreaga schimbare are un scop 
(aici, Jaures se îndepărtează de Lachelier). 

Trebuie să existe, de asemenea, o categorie a 
„progresului” la care contribuie în felul lor toate 
evenimentele, iar aceasta nu este conținută în ideea 
de scop ca atare. Progresul presupune o distincţie 
între potenţialitate şi actualitate. Realitatea fiecărui 
eveniment particular este, aşadar, determinată nu 
doar de cauza lui sau chiar de scopul lui în relaţie cu 
alte evenimente, ci şi de rolul pe care îl joacă în 
realizarea treptată a Absolutului, mişcarea raţională 
câtre armonia finală. Realitatea este Absolutul care 


trăieşte şi se dezvoltă. Rațiunea umană percepe 
semnificaţia evoluției şi contribuie astfel la 
declanşarea ei; la fel, şi actul înțelegerii sensului în 
care este revelată. Astfel, strict vorbind, nu există un 
„primat” al raţiunii sau al adevarului care ar putea fi 
opus Ființei, pentru că, în ultimă instanţă, ele sunt 
unul şi acelaşi lucru: Fiinţa se afirmă pe sine luând o 
formă intelectuală. 

Examinând pe rând diferitele forme elementare ale 
lumii fizice şi mentale, Jaures încearcă sa arate 
însemnătatea a tot ceea ce experimentăm cu mintea 
şi cu simţurile, dar întotdeauna dintrun punct de 
vedere escatologic. De exemplu, se întreabă de ce 
există trei dimensiuni, şi răspunde că lucrurile stau 
aşa pentru ca postulatul libertăţii să se poată realiza 
în lumea fizică. Dacă ar exista o singură dimensiune, 
schimbarea ar putea lua numai forma unei mişcări 
înainte sau înapoi, iar din punct de vedere teleologic, 
aceasta ar însemna doar o simplă creştere sau 
descreştere a distanţei faţă de scopul ultim, adică o 
virtute servilă sau un viciu absolut. Totuşi, libertatea 
necesită posibilitatea de a te îndepărta de linia 
dreaptă în direcţia „cea mai opusă” ei, adică în unghi 
drept faţă de linia originală. Mai mult, libertatea 
necesită şi existenţa unui număr infinit de linii care 
stau în unghi drept faţă de linia originală, adică 
existenţa a trei dimensiuni. 


Acestea trei sunt atât necesare, cât şi suficiente, exprimând 


. . w .. . 


monde sensible) 


Punctul de plecare al sistemului metafizic al lui 
Jaurès este Fiinţa identică cu sine (şi nu, subliniază 
el, ideea de Fiinţă), adică Fiinţa aşa cum era 
înţeleasă de Parmenide şi de Hegel. Toate formele de 
existenţă parţială sunt legate de Fiinţă într-un mod 
care nu este definit cu exactitate, dar în care nu 
există loc pentru o distincţie între existenţa reală şi 
aparentă; tot ceea ce pare a fi o aparenţă sau o iluzie 
există în felul său propriu, în special subiectivitatea 
umană. Nici măcar visele nu sunt o simplă iluzie, ele 
sunt percepute şi, deci, au o realitate proprie. 
Conştiinţa nu reduce Fiinţa la o iluzie, dar nici nu 
este ea însăsi o iluzie sau o 
simplă manifestare efemeră a Fiinţei. Dimpotrivă, 
aşa cum a observat Descartes, ea poate ajunge la 
Fiinţă prin simpla contemplare de sine şi, făcând 
aceasta, demonstrează că existenţa ei nu este doar 
un simplu fapt, ci şi o necesitate. Nici impresiile nu 
sunt mai puţin reale decât mişcările fizice, care sunt 
corespondentul lor „obiectiv”, chiar dacă sunt reale 
într-un sens diferit. Evoluţia Fiinţei cuprinde totul, 
dându-i o semnificaţie şi justificându-l într-un anumit 
sens. Ea tinde spre unitatea perfectă, dar nu în 
măsura în care poate distruge bogăţia diversităţii în 
care se manifestă Fiinţa. Această unitate este 
Dumnezeu, despre care se poate spune că este 
deasupra lumii, dar, de asemenea, într-un sens, că el 
este lumea, este eul din fiecare eu, adevărul din 
fiecare adevar, conştiinţa din orice conştiinţă. Mintea 
umană are nevoie de Dumnezeu şi îl descoperă în 
pofida sofiştilor, la fel cum are nevoie de dreptate, pe 
care o descoperă în pofida scepticilor Credinţa nu 
este un semn de slăbiciune sau de ignoranță; 
dimpotrivă, cei care nu cred sau nu simt nevoia de a 
crede sunt nişte mediocrităţi. 


Teza lui Jaures nu pare să fi fost influenţată de 
Hegel, deşi, în anumite privinţe, prezintă unele 
tendinţe hegeliene, în special ideea că actul prin 
care Fiinţa este înţeleasă trebuie să fie privit ca fiind 


el însuşi un moment sau un aspect al dezvoltării 
Fiinţei. Cu alte cuvinte, gândirea nu transformă 
Fiinţa într-o iluzie şi nici nu este o simplă reflectare 
pasivă a sa, ci, prin înţelegerea evoluţiei Fiinţei, 
acţionează ca un coautor necesar al acestei evoluţii 
şi o împărtăşeşte cu Fiinţa. Atunci când şi-a scris 
lucrarea sa principală, Jaures nu pare să fi cunoscut 
Fenomenologia spiritului, în cea de-a doua 
disertaţie, el menţionează filosofia lui Hegel, dar 
numai cu privire la stat. Ideea generală a unității 
fundamentale a întregii Fiinţe pare să se fi format în 
mintea lui sub influenţa lui Spinoza şi a 
neokantienilor francezi. Dar conceptia lui 
evoluționistă asupra Absolutului, care aminteşte într- 
un mod atât de pregnant de  panteismul 
neoplatonicienilor creştini, s-a dezvoltat cel mai 
probabil independent şi nu pare să fi fost 
împrumutată din tradiţie. Astăzi, ea aminteşte şi de 
cosmologia şi cosmogonia lui Teilhard de Chardin. 
Importanța panteismului metafizic al lui Jaurès nu 
tine de domeniul teoriei marxiste, asupra căreia nu a 
avut nicio influenţă, ci ţine de faptul că acest 
panteism l-a determinat pe Jaurès să adopte 
socialismul şi să nu se îndepărteze niciodată de el în 
anii care au urmat. El s-a reîntors în repetate 
rânduri, în scrieri mai mult sau mai puţin populare, 
la ideile exprimate în lucrarea sa de doctorat. Intr-un 
articol publicat în Depeche de Toulouse, pe 15 
octombrie 1890, în acelaşi timp cu lucrarea de 
doctorat, el şi-a rezumat speranţele sociale şi 
religioase într-o viziune asupra triumfului 
socialismului şi al păcii universale, al bucuriei şi 
demnităţii umane. În acea zi... 


. oamenii vor înţelege semnificaţia profundă a vieţii, al cărei 
scop secret este armonia tuturor minţilor şi forţelor şi a tuturor 
libertăţilor individuale. Ei vor înţelege mai bine istoria şi o vor 
iubi mai mult, pentru că va fi istoria lor, întrucât ei vor fi 
urmaşii întregii rase umane. Şi vor înţelege şi universul mai 
bine, pentru că, atunci când vor privi triumful minţii şi spiritului 
în sânul umanităţii, ei vor realiza imediat că universul din care 
se naşte omenirea nu poate fi în mod fundamental brutal şi orb, 
că există suflet şi spirit peste tot, că universul însuşi nu este 
nimic altceva decât un progres obscur şi infinit către armonie, 
frumuseţe, libertate şi bunătate. 


într-un discurs tinut în fata Camerei în favoarea 
educaţiei seculare, pe 11 februarie 1895, Jaures a 
declarat că înţelege noua generaţiei care încearcă să 
reconcilieze naturalismul şi idealismul cu ajutorul lui 
Spinoza şi al lui Hegel, pentru că nici el nu poate 
accepta doctrina care susţine că explicaţia 
universului ar sta în materie, cette supreme 
inconnue. El nu putea privi nici marile religii ca pe 
rezultatul unui simplu calcul sau ca pe o înşelăciune; 
deşi erau exploatate în favoarea unor scopuri de 
clasă, ele îşi aveau rădăcinile în natura umană şi 
erau, s-ar putea spune, un apel către viitor care va 
putea fi auzit într-o bună zi. în Socialisme et liberte 
(1898), a revenit la aceleaşi idei. Ordinea viitoare va 
fi suprema afirmare a drepturilor individului şi se va 
deosebi de creştinism prin aceea că nu îl va concepe 
pe Dumnezeu ca pe un conducător transcendent al 
omenirii. Dar minţile umane nu se vor mulţumi 

>? 

cu simpla negaţie. Mulţi socialişti tindeau câtre un 
monism idealist, privind lumea ca pe o progresie 
integrată a omului şi a naturii câtre armonia finală. 
Socialismul îi va uni pe oameni între ei şi pe toţi 


oamenii cu universul. 


Apariţia socialismului va semăna cu o mare revelaţie religioasă. 
Oare nu se va produce un eveniment miraculos când bărbaţii şi 
femeile care au crescut în obscuritatea brutală a planetei 
noastre vor atinge dreptatea şi înţelepciunea, când omul, prin 
evoluţie naturala, se va ridica deasupra naturii, adică deasupra 
violenţei şi conflictului, când forţele şi instinctele conflictuale se 
vor contopi într-o armonie a voinţelor? Şi cum am putea sa nu 
ne întrebăm dacă, la originea acestor lucruri, nu exista o 
unitate sau o bunătate secretă care dă sens întregii lumi? (...) O 
revoluţie a dreptăţii şi a bunătăţii, înfăptuită de acea parte a 
naturii pe care acum o numim omenire, va fi, am putea spune, o 
provocare şi un semnal pentru natura însăşi. De ce nu ar tânji 
întreaga creaţie să se elibereze de inerție şi confuzie din 
moment ce, prin omenire, va fi atins deja conştiinţa, iluminarea 
şi pacea? Astfel, de la înălţimea triumfului său, omenirea va 
rosti cuvinte de speranţă care vor atinge chiar profunzimile 
naturii şi va asculta vocea aşteptării şi chemării universale care 
va răspunde strigătului său. {Oeuvres, Bonnafous, 1931"1939) 


Idei similare sunt exprimate în prelegerea L'art et 
le socialisme (1900) şi în alte scrieri. în viziunea lui 
Jaurès, socialismul este o parte a unei tendinţe 


universale spre armonie care dă un sens tuturor 
luptelor şi suferințelor de care este plină istoria. 
Acesta este, aşa cum el însuşi a recunoscut, un punct 
de vedere religios, deşi unul mai degrabă panteist 
decât creştin. Este ca şi cum Jaures ar fi refăcut în 
mod inconştient, pe parcursul dezvoltării sale 
intelectuale, lungul drum de la  panteismul 
neoplatonismului la soteriologia marxistă; nu numai 
drumul de la Hegel la Marx, pe care Marx îl 
considera singurul important, ci şi etapele 
anterioare, în scrierile sale timpurii, Marx vorbeşte, 
e drept, despre restaurarea unei unităţi dintre om şi 
natură, dar într-un alt sens decât Jaures. Pentru 
Marx, natura nu are nicio semnificaţie anterioară 
celei a omenirii. Nu se pune problema ca omul, în 
cadrul dezvoltării sale spirituale, să dezvăluie 
spiritualitatea naturii, aspiraţiile ei latente sau 
bunătatea şi înţelepciunea ei inconştiente; mai 
curând, prin folosirea înţelepciunii sale, omul oferă 
naturii o semnificaţie umană. Dacă spiritul este 
lucrarea naturii, el nu poate fi o manifestare a naturii 
ca spirit. În acelaşi fel, socialismul nu este un produs 
al sentimentelor, cu atât mai puţin un sentiment 
inconştient care inspiră şi impregnează dezvoltarea 
universului. Marx nu ar fi putut spune niciodată că 
revoluţia va avea loc „în numele dreptăţii şi 
bunâătâţii”, pentru că acestea nu erau o parte a 
istoriei şi nu contribuiau la determinarea sensului ei. 
Credinţa lui Jaures într-o armonie determinată a 
universului este, desigur, străină marxismului, chiar 
dacă ea a fost motivul pentru care Jaures a devenit 
marxist. Pornind de la această credinţă, el credea că, 
în ultimă instanţă, nu exista niciun conflict între 
cunoaşterea ştiinţifică a lumii şi credinţa religioasă a 
panteismului. Atitudinea lui faţă de religie nu a fost 
identică cu cea a discipolilor lui Saint-Simon, care 
acceptau, în realitate, doctrina fundamentală a 
creştinismului. Dar Jaurès credea, se pare, că 
soteriologia istorică era lipsită de valoare dacă nu 
facea parte dintr-o soteriologie universală a Fiinţei. 
La fel ca majoritatea panteiştilor, el credea în 
salvarea universală şi în posibilitatea reconcilierii 
finale a tuturor lucrurilor, adică în inexistenţa răului. 


4. Forțele conducătoare ale istoriei 


La fel ca în metafizica generală, Jaures a încercat şi 
în filosofia istoriei să reconcilieze două concepte 
aparent opuse: idealismul istoric şi marxismul. În 
prefața la Istoria socialistă a revoluției, el a susţinut 
că, în timp ce istoria are „fundamente” economice, 
forţele economice acţionează asupra fiinţelor umane, 
care imprimă istoriei diversitatea pasiunilor şi ideilor 
lor, trăind nu doar într-un plan social, ci şi într-unul 
cosmic. Cu siguranţă, evoluţia ideilor depinde într-o 
oarecare măsură de cea a formelor economice, dar 
această dependentă nu explică totul. Marx însuşi 
credea că, în viitor, omenirea va reuşi să-şi 
determine cursul propriei sale dezvoltări: acest lucru 
nu se întâmplă încă, dar chiar şi în prezent spiritele 
superioare reuşesc să se comporte liber, iar 
demnitatea spiritului juca un rol din ce în ce mai 
important în istorie. Argumentând în acest fel, Jaures 
a declarat că interpretarea pe care el o dă istoriei 
era „materialistă, ca a lui Marx, şi mistică, precum 
cea a lui Michelet”. Ca istoric al Franţei şi, în 
special, al revoluţiei, Michelet era pentru Jaures o 
figură importantă pentru că sublinia rolul inspiraţiei 
colective în producerea evenimentelor importante. 

În scrierile lui critice, Jaurès a urmat de multe ori 
o linie similară cu cea a majorităţii contemporanilor 
săi marxişti. De exemplu, el se opunea interpretării 
materialismului istoric care spunea că orice detaliu 
al istoriei poate fi explicat în totalitate prin 
dezvoltarea tehnologiei care determină schimbări în 
sistemul de proprietate, producţie şi schimb şi, deci, 
în relaţiile de clasă şi în întreaga suprastructură 
ideologică. Intr-o prelegere din februarie 1900, 
intitulată Bernstein şi evoluţia metodei socialiste, el 
afirmă că fiecare ramură a activităţii spirituale a 
omului îşi are logica ei proprie şi este, într-o anumită 
măsură, independentă de procesele economice. în 
Socialism şi libertate, scrie: 


La fel cum un ţesător reuşeşte, chiar dacă este constrâns de 
forma războiului său de ţesut, să ţeasă pânze în culori şi modele 
diferite, tot aşa istoria, cu acelaşi bagaj de forţe economice, 
poate modela destinul uman în feluri diferite. Forma economică 


condiţionează toate activităţile umane, ceea ce nu înseamnă ca 
acestea por fi deduse din ea. 


în multe alte locuri subliniază totuşi că 
preocupările sale nu se limitează doar la „relativa 
independenţă a suprastructurii” de care vorbeşte 
Engels. Susţine, de asemenea, că istoria umană 
trebuie înţeleasă ca un proces al apariţiei crescânde 
şi continue a valorilor ideale şi al influenţei acestora 
asupra evenimentelor. O astfel de idee nu apare în 
teoria marxistă a istoriei, nici chiar în forma ei 
diluată de Engels. În prefața unei cărţi a lui Benoît 
Malon, Jaurès observă că, în pofida tuturor 
conflictelor, fiinţele umane au un instinct al simpatiei 
mutuale care se exprimă în religie şi în filosofie şi, în 
modul cel mai deplin, în mişcarea clasei muncitoare. 
într-o prelegere din decembrie 1894 despre 
perspectivele materialiste şi idealiste ale istoriei, el 
spune cā dezvoltarea istorică derivā din conflictul 
dintre om şi felul în care el este folosit şi că această 
dezvoltare va lua sfârsit atunci când omul va fi folosit 
în conformitate cu ceea ce este. 


Omenirea se realizează pe sine în forme economice care se afla 
tot mai puţin în conflict cu propriul său scop. Iar în istoria 
umană există nu doar o evoluţie necesară, ci şi un simt ideal şi o 
direcţie determinată. 


În toate schimbările morale datorate presiunii 
forţelor economice, omenirea conservă un impuls 
neschimbat şi o speranţă perpetuă în redescoperirea 
de sine. Nu există niciun conflict între materialism şi 
idealismul istoric; istoria este afectată de legi 
mecanice, dar reflectă şi o nevoie morală, şi o lege 
ideală. Amintind critica făcută de Marx lui Bentham, 
Jaures observă că marxismul însuşi ar fi lipsit de 
semnificaţie dacă ar fi o simplă descriere a 
„necesităţilor” istorice indiferente, şi nu ar fi, în 
acelaşi timp, o afirmare a valorilor umane promovate 
de socialism. Ar fi contrar simțului comun să 
presupui că ideea socialistă ar putea să se afirme în 
mod automat, fără sprijinul credinţei umane şi al 
entuziasmului omenesc. Capitalismul pregăteşte, 
într-adevăr, calea spre formele socialiste ale vieţii şi 
trasează conturul viitorului stat, dar nu putem ridica 


evoluţia istorică la rangul de necesitate naturală. 
Socialismul nu va apărea fără forţele puse în mişcare 
de capitalism prin tehnologie, organizarea muncii şi 
proprietate; dar, de asemenea, nu va apărea nici în 
absenţa unei voințe conştiente a omenirii însetate de 
libertate şi de dreptate şi puse în mişcare de 
impulsul de a transforma în realitate oportunităţile 
oferite de capitalism. 

Atunci când discută problemele „socialismului 
privit ca o necesitate istorică” şi ale „socialismului 
privit ca o valoare”, Jaures nu recurge la categoriile 
tipice ale „socialismului etic”, adică nu pune 
întrebarea: „Presupunând că ştim că socialismul este 
rezultatul inevitabil al legilor istorice, de unde 
rezultă că noi trebuie să-i susţinem valorile?” Spre 
deosebire de neokanitieni, el respinge dualismul 
dintre „ceea ce este” şi „ceea ce ar trebui să fie”, 
pretinzând că ba depăşit prin teoria lui panteistă 
asupra dezvoltării. Din moment ce universul se 
dezvoltă în conformitate cu nişte legi ideale 
determinate „în ultimă instanţă” de o armonie 
viitoare şi din moment ce bunătatea, frumuseţea şi 
iubirea nu sunt imanente istoriei umane, ci sunt o 
parte a pornirii creative a naturii înseși, iar omenirea 
împlineşte potenţialitatea divină a Fiinţei, rezultă că 
înţelegerea de către om a destinului său viitor nu 
este un act pur intelectual, care urmează să fie 
completat printr-un act viitor de aprobare morală. 
Scopul câtre care omenirea a aspirat mai mult sau 
mai puţin conştient de-a lungul istoriei şi câtre care 
aspiră şi acum nu este o creaţie arbitrară a minţii, ci 
o articulare a aspirațiilor Fiinţei universale. Oamenii 
sunt o parte a naturii nu doar ca organisme, ci şi în 
calitate de creaturi înzestrate cu minte, sentimente 
şi dorinţe; după ce devin conştienţi de propria lor 
unitate cu cosmosul, înţelegerea lor de sine este în 
acelaşi timp o acceptare a naturii şi a necesităţilor 
sale, care trebuie să producă efecte benefice. Nu 
există nicio contradicţie între cursul indiferent al 
naturii, supus legilor mecanice, şi regulile 
moralității, care trebuie să derive din alte surse 
decât cunoaşterea teoretică; aşadar, nu mai există 
nicio dualitate sau separație între ceea ce este şi 


ceea ce ar trebui să fie. 

Şi Marx respinsese dualismul kantian, dar nu din 
aceleaşi motive ca Jaures. Marx credea că în ultima 
fază a  „preistoriei”, cea în care proletariatul 
pregătea o revoluţie generală, dualitatea dintre 
necesitate şi libertate va dispărea, întrucât ceea ce 
era istoric necesar era dus la bun sfârşit prin 
activitatea revoluţionară liberă. El credea că reuşise 
să depăşească în acest fel dualismul kantian, fără să 
observe că nu a răspuns întrebării dacă ceea ce este 
istoric necesar este de asemenea şi bun. întrebarea 
privitoare la motivul pentru care lucrurile ar trebui 
să stea aşa nu poate primi de fapt un răspuns, şi 
chiar nu ar trebui pusă în cadrul doctrinei lui Marx, 
pentru că faptul (dacă este un fapt) că ceea ce e 
necesar este de asemenea şi bun este, în acest caz, 
unul contingent; necesitatea istorică a socialismului 
nu se bazează pe enunţul că este bun pentru 
omenire, iar valoarea socialismului nu poate fi 
dedusă din caracterul său inevitabil aproape natural. 
Cele două aspecte sunt distincte atât logic, cât şi 
istoric, şi fiecare dintre ele este un accident în raport 
cu celălalt. Nu există nicio „lege” care să stabilească 
faptul că omul trebuie să atingă libertatea sau 
unitatea cu el însuşi şi cu natura; necesitatea istorică 
nu ne asigură a priori că omul nu este menit să 
îndure mereu sclavia, sărăcia şi nefericirea. Faptul 
că oamenii doresc să se elibereze de aceste lucruri 
nu dovedeşte că vor şi reuşi, pentru că istoria nu 
depinde de dorinţele omeneşti. De aceea, chiar dacă 
schimbările programate pentru ultima fază se 
datorează voinţei revoluţionare, şi nu unor „legi” 
anonime, eficacitatea acestei voințe derivă din 
circumstanţele obiective, şi nu din faptul că ea 
susţine dreptatea şi libertatea. în acest sens, se 
poate spune că bunătatea ultimă a necesităţii istorice 
ţine de pura întâmplare; se întâmplă ca legile istoriei 
să favorizeze realizarea a ceea ce fiinţele umane 
privesc ca împlinire a propriilor dorinţe şi ca această 
realizare să reprezinte, indiferent de dorinţele 
umane, împlinirea naturii umane. Jaures vrea să 
evite acest element de contingenţă, pentru că ideea 
lui de armonie universală nu lasă loc unei necesităţi 


nedeterminate sau imparţiale faţă de bine şi râu; din 
perspectiva lui, inteligenţa şi forţa invincibilă a 
bunătăţii modelează permanent evoluţia întregului 
univers. Nu există nicio fază a evoluţiei în care 
universul este o forţă oarbă pe care oamenii ar 
putea-o exploata sau controla pentru propriile lor 
scopuri. Pe scurt, Jaures crede că Fiinţa universală 
aspiră către aceleaşi scopuri ca umanitatea şi că 
aceasta nu e o pură întâmplare, ci se datorează 
locului pe care 

omul îl deţine în ordinea fiinţei şi faptului că 
dorinţele şi SE CC 
aspiraţiile sale sunt o articulare a dorințelor şi 
aspirațiilor întregului univers. 


5. Socialismul şi republica 


Legătura strânsă dintre reacţiile politice ale lui 
Jaures şi filosofia lui este destul de evidentă. Crezând 
în unitatea deplină a istoriei şi în existenţa 
progresului în toate sferele vieţii umane, el credea, 
de asemenea, că societatea eliberată a viitorului nu 
va fi o negaţie radicală a formelor prezente, ci o 
continuare şi o dezvoltare a valorilor care se nasc 
deja. În consecinţă, el repeta de multe ori, sub o 
formă sau alta, că socialismul era realizarea deplină 
a principiilor care puteau fi deja întrezărite în istorie, 
mai ales în Revoluţia de la 1789. Declaraţia 
Drepturilor Omului şi Constituţia de la 1793 
conţineau, în esenţă, toate ideile socialismului, idei 
care trebuiau doar să fie dezvoltate corect până la 
sfârşit: că libertatea, egalitatea şi dreptatea trebuie 
să fie extinse din domeniul politic în cel al 
proprietăţii şi al sistemului de producţie şi că acesta 
era adevăratul sens al socialismului. Libertatea 
individuală garantată de câtre revoluţie nu se aplica 
şi tranzacţiilor economice, iar privilegiile decurgând 
din proprietate se mențineau chiar dacă privilegiile 
politice fuseseră înlăturate. Onest vorbind, fiecare 
fiinţă umană avea un drept egal de a se bucura de 
toate resursele acumulate de omenire de la începutul 
timpurilor. Aşa cum susţinea Marx, în socialism 
munca acumulată va avea rolul de a îmbogăţi viaţa 


muncitorilor, în timp ce, în proprietatea privată, 
munca fizică nu face decât să sporească acumularea 
muncii sub forma capitalului. Scopul socialismului 
era să pună realizările trecutului în slujba 
prezentului. Aşa cum scria Jaures într-un articol, 
Socialism şi viaţa (7 septembrie 1901), „viata nu 
anulează trecutul, ci se foloseşte de el. Revoluţia 
este o cucerire, şi nu o nouă ruptură.” Dar logica 
Declaraţiei Drepturilor Omului rămânea literă 
moartă până când avea să intre proletariatul pe 
scena politică, de aceea planurile lui Fourier şi Saint- 
Simon nu duseseră nicăieri. începând cu 1848, era 
evident că ordinea socialistă nu putea fi creată 
numai visând la dreptate, ci printr-o clasă 
muncitoare organizată care sā pună capăt 
contradicției dintre suveranitatea politică a 
poporului şi subjugarea sa economică. „Republica 
politică” trebuia transformată într-o „republică 
socială” prin extinderea democraţiei la întreaga viaţă 
economică. 


Frecvența mare cu care insista Jaurès asupra ideii 
că socialismul era o continuare, şi nu o negare a ideii 
republican, se datora, în parte, preocupării sale de a 
combate argumentul antisocialist despre 
„colectivismul” ca negare a libertăţii individuale; în 
parte, însă, se datora şi faptului că, în Franţa, cel 
puţin, socialiştii înşişi erau departe de a fi unanimi 
asupra acestei chestiuni. Ideea că socialismul era 
„direct opus” ordinii existente sugera că socialiştii 
doreau distrugerea republicii burgheze şi a 
instituţiilor ei democratice sau înlocuirea domniei 
bancherilor şi a capitaliştilor cu aceea a birocraţilor 
care administrează industria naţionalizată, 
reprezentând o teamă exprimată în multe cercuri în 
acea vreme şi, nu în ultimul rând, de anarhişti. în 
consecinţă, Jaures a insistat că valorile umane 
individuale erau unicul criteriu al valorii instituţiilor 
sociale. 


Socialiştii leagă valoarea fiecărei instituţii de individul uman. El 
este cel care oferă putere şi vitalitate instituţiilor şi ideilor prin 
afirmarea propriei sale voințe de libertate şi dezvoltare. 
Individul este măsura tuturor. +b 

lucrurilor: a ţării natale, a familiei, a proprietăţii, a omenirii, a 
lui Dumnezeu însuşi. Aceasta este logica gândirii revoluţionare. 
Socialismul înseamnă chiar aceasta. /Socialism şi libertate) 


Colectivizarea proprietăţii ar fi o caricatură a 
socialismului dacă ar duce la o conducere a 
economiei de către autorităţile politice. 


Dacă politicienilor şi administratorilor care controlează deja 
diplomaţia şi forţele armate ale naţiunii li s-ar da şi autoritatea 
asupra întregii forţe de muncă şi dacă ei ar putea numi 
administratori la toate nivelurile în acelaşi fel în care numesc 
ofiţeri în armata, s-ar conferi câtorva oameni o putere la care 
nici despoţii asiatici nu au visat vreodată, pentru ca ei controlau 
numai suprafaţa vieţii publice, şi nu şi economia țarilor lor. 
(Organizarea socialista) 


Socialiştii nu propuneau întărirea statului ca 
instrument de coerciţie, ci dimpotrivă, plasarea 
instituţiilor statului şi a producţiei sub controlul 
indivizilor asociați.  Abolirea claselor însemna 
abolirea acelor interese private care luptau pentru 
controlul maşinăriei administrative şi, deci, însemna 
sfârşitul corupţiei acelei maşinării şi încetarea 

funcţiei sale dominatoare. Fiecare om va fi, în mod 
egal, un lucrător pentru binele public şi nu va exista 
o castă separată sau un grup de administratori care 
să tiranizeze publicul. Libertatea de a munci şi de a 
te bucura de roadele muncii tale, libertatea de 
expresie şi libertatea cuvântului scris, libertatea de 
asociere, libertatea artelor şi a stiintei, toate acestea 
vor putea fi garantate incomparabil mai bine de 
socialism decât de un sistem în care aceste libertăţi 
erau limitate de privilegiile proprietăţii private. Nu 
există niciun motiv de temere că oamenii vor ezita să 
facă munci neplăcute sau dificile; salariile vor putea 
tine cont de natura muncii şi pot exista, în orice caz, 
oameni cu vocaţie de mâturători. Nu există motive 
nici pentru teama că producătorii vor fi lipsiţi de 
iniţiativa de a spori sau îmbunătăţi producţia, pentru 
că este uşor să creezi recompense pentru invenţii şi 
productivitate. În orice caz, producţia nu va fi 
complet centralizată; corporaţiile care vor acoperi 
diferite ramuri ale producţiei şi instituțiile 
municipale şi regionale vor avea o arie tot mai largă 
de posibilități. Instituțiile reprezentative, atât cele de 
la nivel național, cât şi cele bazate pe unități 
geografice sau industriale, vor garanta capacitatea 
poporului, în întregul său, de a supraveghea 
economia. Libertatea nu va fi diminuată, ci va fi mult 
lărgită atunci când funcţiile sociale fundamentale de 
producţie şi distribuţie vor sta sub controlul public. 
Statul va rămâne responsabil de serviciile publice 
care necesită o administrare centralizată, dar va fi 
un altfel de stat. în loc de proprietarii privaţi de 
acum, care folosesc funcţiile sociale ale statului 
pentru propriile lor interese, statul va acţiona în 
beneficiul întregii societăţi şi va înceta să exercite o 
autoritate politică asupra indivizilor, aşa cum au 
susţinut mereu socialiştii. Scopul socialismului nu 
este să impună o idee despre fericire, ci să creeze 
condiţiile în care fiecare îşi va putea urmări fericirea 
aşa cum crede de cuviinţă. 


Socialismul, în viziunea lui Jaures, conserva şi 
perpetua toate valorile pe care le crease umanitatea 
de-a lungul secolelor şi nu avea intenţia de a 
sacrifica nimic din ceea ce sporea demnitatea, 


libertatea şi energia omului, elanul lui în căutarea 
armoniei. Contrar a ceea ce se afirma de obicei, el nu 
încerca să diminueze ideea de naţionalitate, să-i 
priveze pe oameni de o patrie şi de sentimentele 
patriotice. Faimoasa remarcă privitoare la acest 
aspect din Manifestul Comunist nu era decât o 
glumă. Acum, când proletariatul se bucura de 
sufragiu universal şi de educaţie şi devenise o putere 
politică, era absurd şi jignitor să sugerezi că el nu 
era o parte a statului şi a naţiunii existente sau că ar 
trebui să „rămână nimic până când va deveni totul”, 
afirma Jaurès în capitolul X al lucrării L'Armée 
nouvelle. Era chiar contrarevoluţionar să afirmi că 
partidul nu aparţinea patriei, pentru că însemna să 
negi valoarea luptei de fiecare zi şi a câştigurilor 
parţiale, fără de care eliberarea finală nu ar fi 
posibilă. După revoluţie, ideea naţională şi cea 
democratică devin inseparabile. Unitatea unei 
naţiuni nu este o chestiune de proprietate, aşa cum 
pretindeau unii, ci dorinţa naturală, aproape fizică, a 
oamenilor de a trăi într-o comunitate mai mare decât 
familia; omenirea întreagă este o unitate prea mare 
pentru a putea satisface această nevoie. Socialismul 
nu urmărea distrugerea patriotismului, ci potenţarea 
lui. Internaţionalismul abstract, ignorarea 
diferenţelor naţionale erau o himeră; omenirea putea 
atinge unitatea numai prin federaţia naţiunilor 
libere. Era firesc, de aceea, ca socialiştii să apere 
dreptul fiecărei naţiuni la independentă. Caracterul 
international al mişcării muncitoreşti nu intra în 
niciun fel în conflict cu patriotismul sau cu dorinţa 
de a apăra propria ţară împotriva amenințărilor şi 
agresiunilor. Națiunea nu era cauza primordială a 
socialismului, care era preocupat înainte de toate de 
libertatea individuală, dar era, cu toate acestea, o 
formă esenţială de viaţă fără de care socialismul ar 
degenera. Era imposibil de imaginat o eliberare 
socială în condiţiile înrobirii nationale sau o mişcare 
socialistă care să nu 


opereze la nivel naţional înainte de a deveni 
internaţională. Şovinismul, războaiele, agresiunea şi 
ura nu făceau parte din ideea naţională, ci o 
contraziceau.  Socialismul presupunea Franţa şi 


Republica Franceză, la fel cum presupunea toate 
celelalte valori umane. 

Dat fiind că socialismul aspira să-şi însuşească tot 
ce produsese vreodată valoros rasa umană, se poate 
spune că, în mintea lui Jaures, toate aceste valori 
erau, conştient sau nu, o contribuţie la socialism. El 
nu a afirmat poate acest lucru în atât de multe 
cuvinte, dar pare dornic să convingă toată omenirea 
că ea însăşi este „de fapt” socialistă în străfundul 
sufletului şi că, dacă cineva atacă socialismul, o face 
doar pentru că nu şi-a analizat cu atenţie propriile 
idei. Republicanii, anarhiştii, creştinii, intelectualii, 
patrioţii, toţi ar fi socialişti dacă ar reflecta suficient 
asupra celui mai bun mod de a-şi conserva valorile la 
care tin cel mai mult. Jaures descoperă mereu în 
trecut, la fel ca în prezent, tendinţe socialiste mai 
mult sau mai puţin conştiente, blocate din ignoranță 
sau incoerenţă. în Revoluţia Franceză, le identifică la 
adepţii lui Babeuf, la girondini şi la iacobini. În teza 
sa asupra originii socialismului german, detectează 
originea ideilor socialiste în fiecare moment al 
istoriei idealismului german, începând cu Luther. 
Ideea egalităţii creştine a pregătit-o pe cea a 
egalităţii civice; luptând împotriva tiraniei Romei, 
Luther şi-a învăţat concetăţenii să lupte împotriva 
tiraniei de toate felurile. Noţiunea luterană de 
libertate circumscrisă de legea divină este o parte a 
criticii falsei libertăţi din sfera economică. De 
asemenea, Kant şi Fichte au contribuit la socialism 
prin reconcilierea libertăţii individului cu autoritatea 
statului şi cu dreptul său de a controla economia. 
Chiar şi ideea lui Kant că proprietatea este o 
precondiţie a cetăţeniei era compatibilă cu 
socialismul, în sensul că muncitorii salariaţi care nu 
deţin nicio proprietate nu sunt cetăţeni în adevăratul 
sens al cuvântului. Conceptul lui Fichte de 
geschlossener Handelsstaat întruchipa un fel de 
socialism moral, pentru că presupunea 
reglementarea socială a producţiei în interesul 
comun al cetăţenilor. Filosofia hegeliană era la 
rândul ei o sursă a marxismului, mai ales prin faptul 
că distingea libertatea abstractă (care nu era nimic 
mai mult decât un capriciu individual) de libertatea 


guvernată de rațiune şi de legea universală. 
Libertatea perfectă nu era, aşa cum susțineau 
liberalii, libertatea limitată de ceea ce îi afectează pe 
alţii; adevarata ei definiţie implica faptul că 
libertatea individului, în loc să-i separe pe oameni, 
presupune nişte aspirații universale. Hegel s-a 
apropiat de socialism atunci când a pledat pentru 
unitatea organică a unei societăţi în care valorile 
individuale sunt păstrate şi sunt supuse legii raţiunii. 
în cele din urmă, Lassalle şi Marx au rezolvat 
contradicţia dintre interpretările morale şi istorice 
ale socialismului, împăcându-l pe Fichte cu Hegel şi - 
mai ales în cazul lui Lassalle - descoperind dreptatea 
eternă în mişcarea dialectică a lumii. 

Socialismul nu putea deveni o mişcare vie atât 
timp cât nu exista o clasă muncitoare activă şi 
conştientă de sine care să îi 


susţină valorile. Dar, aşa cum a arâtat Marx, 
socialismul era în interesul întregii omeniri, şi nu 
doar în interesul muncitorilor. Era chiar şi în 
interesul exploatatorilor din epocă, acei oameni 
bolnavi care refuzau să fie vindecaţi şi care erau 
victime ale sistemului în pofida privilegiilor lor. Când 
comunismul va sosi, copiii burgheziei prezentului vor 
vedea în el nu doar negarea a ceea ce au făcut 
părinţii lor, ei vor înţelege şi că burghezii înşişi, prin 
faptul că perfecţionează cu energie şi îndrăzneală 
tehnologia, au contribuit inconştient la eliberarea 
care va pune strădaniile lor în armonie cu cele ale 
proletariatului revoluţionar. 

Din moment ce orice flintă umană era o anima 
naturalier socialista, era corect şi necesar ca 
socialiştii să facă apel la valori umane de orice fel, şi 
nu doar la cele specifice situaţiei actuale a 
proletariatului. Revoluţia nu putea fi, fară a se 
contrazice pe sine, opera unei minorităţi sau 
rezultatul unei lovituri de stat, chiar dacă acestea ar 
fi fost tehnic posibile. Schimbarile implicate de 
socialism vor fi mult mai profunde decât cele 
produse de revoluţia burgheză şi ele nu pot fi 
realizate fără sprijinul neechivoc al majorităţii 
populaţiei. Alegerile generale dezvăluiseră adevărata 
forţă a diferitelor grupuri din societate şi făcuseră 


tot mai puţin probabilă o lovitură de stat reuşită. 
Dar, în toate situaţiile, socialismul avea nevoie de 
cooperarea entuziastă a întregii societăţi, pentru că 
nu era suficient doar să se răstoarne vechea ordine 
şi să se permită apoi ca viaţa economică să fie 
condusă prin jocul liber al forţelor individuale; noile 
forme de organizare trebuie planificate dinainte şi 
trebuie să cuprindă întregul sistem al producţiei şi al 
distribuţiei. Revoluţia trebuia să fie deci precedată 
de nişte schimbări morale care să trezească 
conştiinţa socialistă şi să inspire entuziasmul pentru 
valorile noii ordini. 

Socialiştii trebuie să caute, aşadar, să obţină 
sprijinul celorlalte clase, mai ales pe cel al 
fermierilor şi al micii burghezii. Jaures reamintea că, 
în viziunea lui Liebknecht, clasa muncitoare ar trebui 
să îi includă pe toţi cei care trăiau în întregime sau 
în cea mai mare parte de pe urma muncii manuale, 
adică țărănimea şi mica burghezie, la fel ca 
proletariatul industrial. Mai mult, susținea 
Liebknecht, partidul socialist ar trebui să fie mai 
interesat de măsura în care membrii săi profesau 
idei socialiste decât de condiţia lor de salariaţi. Dacă 
mişcarea era bazată exclusiv pe proletariatul 
industrial, nu putea deveni majoritară şi nici nu-şi 
putea atinge scopurile. Ea trebuia sā devină o 
mişcare a întregului popor, cu excepţia nobilimii, 
clerului şi marii burghezii, care, oricum, reprezentau 
doar un mic procent în societate. Jaures gândea cam 
în acelaşi fel: socialismul, prin caracterul său 
universal, va atrage aproape întregul popor, iar 
revoluţia socialistă, spre deosebire de cea burgheză, 
va putea fi înfăptuită fără violenţă, vărsare de sânge 
sau război civil. Cooperarea cu burghezia şi cu 
partidele burgheze în privinţa unor probleme 
punctuale era posibilă şi adecvată nu numai în 
scopuri tactice, ci şi pentru că spiritul cooperării era 
principiul conducător al socialismului. „Noi vrem o 
revoluţie”, spunea Jaures într-o prelegere despre 
ideile lui Bernstein... 


dar nu dorim o ura perpetua. Daca putem determina 
burghezia sa ni se alăture pentru o cauza importantă - 
sindicatele, cooperativele, arta sau justiţia, chiar şi justiţia 


burgheză -, cât de puternici ne vom simţi când îi vom putea 
spune: „Ce bucurie ca oamenii dezbinaţi până acum de ura şi 
neîncredere să îşi poată uni forţele, fie şi numai temporar, 
pentru o singură zi” şi cât de sublimă şi durabilă va fi bucuria 
noastră în ziua în care întreaga omenire va fi împreună... Ceea 
ce îmi doresc eu, ceea ce ne dorim noi este ca partidul socialist 
să fie locul geometric al tuturor ideilor mari şi al tuturor 
cauzelor mari. Aceasta nu înseamnă că abandonăm lupta pentru 
revoluţia socială, dimpotrivă, ne înarmăm cu putere, demnitate 
şi mândrie astfel încât ceasul revoluţiei să vină cât mai curând. 
{Bernstein et révolution de la méthode socialiste, 10 februarie 
1900; Oeuvres, VI) 


Aceasta era baza teoretică a implicării lui Jaures în 
Afacerea Dreyfus şi, de asemenea, a atitudinii sale 
legate de controversa asupra „ministerialismului”. 
Mul ti socialişti francezi de convingere „ouvrieristă” 
credeau că Afacerea Dreyfus era o sfadă între 
burghezi, având ca protagonist principal un membru 
al castei militare şi că, de aceea, nu trebuia să 
intereseze în niciun fel mişcarea socialistă. Guesde 
nu împărtăşea această poziţie şi a adoptat, la 
început, o poziţie similară cu cea a lui Jaures, dar, 
ulterior, a ajuns să creadă că partidul n-ar trebui să 
se implice în apărarea unui individ din tabăra opusă 
din moment ce sarcina lui specifica era să reprezinte 
întreaga clasă muncitoare  oprimată; intrigile 
burgheze cărora Dreyfus le căzuse victimă nu erau 
un motiv pentru abandonarea luptei de clasā. 
Argumentele opuse ale lui Jaurès şi Guesde aveau să 
fie publicate ulterior în pamfletul Deux méthodes 
(1900). Poziţia lui Guesde a fost rezumată în opinia 
că „proletariatul ar trebui să fie ghidat numai de 
egoismul său de clasă din moment ce interesele sale 
sunt identice cu interesele ultime, universale ale 
întregii rase umane”; „nu a existat şi nici nu poate să 
existe o schimbare în societate până când 
capitalismul nu va fi abolit”; „nu credem în negocieri: 
lupta de clasă exclude înțelegerile dintre clase”; 
„revoluţia este posibilă doar dacă rămâneţi voi 
înşivă, o clasă împotriva unei alte clase, o clasă care 
nu a cunoscut niciodată şi este hotărâtă să evite 
diviziunile care există în lumea capitalului”. 

Jaures, dimpotrivă, susţinea că acest caracter 
universal al luptei de clasă a proletariatului nu intra 
în joc doar după revoluţie, ci trebuia să se manifeste 


aici şi acum, în toate domeniile, pentru ca revoluţia 
să poată avea loc. Proletariatul, ca o clasă oprimată, 
era deja portavocea dreptăţii universale şi aliatul 
tuturor celor care aveau dreptatea de partea lor, 
chiar dacă aceştia nu erau aliaţii săi în alte privinţe. 
El trebuia, de aceea, să-şi unească forţele cu acele 
segmente ale burgheziei care luptau pentru progres 
împotriva reacţiunii. El trebuia să apere statul 
secular în faţa clericalismului, chiar dacă aceasta era 
şi cauza radicalilor burghezi, şi nu numai a lui; 
trebuie să apere republica împotriva monarhiştilor şi 
cauza dreptăţii chiar şi atunci când victima era un 
membru al taberei adverse. 

O problemă similară avea să fie ridicată sub o altă 
formă, mai îndoielnică, cu ocazia Afacerii Millerand. 
Adversarii acestuia susțineau că acţiunea lui de a se 
alătura guvernului burghez era o înşelare a clasei 
muncitoare, întrucât sugera că proletariatul 
participa deja la puterea politică; mai mult, mişcarea 
socialistă ar fi fost compromisă dacă unul dintre 
conducătorii ei avea o parte din responsabilitate 
pentru acţiunile unui regim burghez pe care nu le 
putea opri şi care erau, inevitabil, în interesul 
claselor exploatatoare. Jaures a răspuns că actul lui 
Millerand de a se alătura guvernului nu va determina 
o schimbare fundamentală a acestuia din urmă, dar 
că, totuşi, dovedea puterea mişcării socialiste, iar 
lupta acesteia împotriva militarismului şi reacţiunii 
era facilitată de alianțele temporare cu elementele 
mai progresiste ale burgheziei. 

Controversa a pus în lumină două abordări 
fundamental diferite ale ideii de independenţă 
politică a proletariatului şi a revelat, de asemenea, 
ambiguitatea acestei idei în contextul activităţii 
parlamentare a mişcării socialiste. Exista o tradiţie 
puternică, revendicată din scrierile lui Marx, care 
privea proletariatul ca pe o enclavă străină în 
societatea burgheză, o clasă pentru care nu putea să 
existe o eliberare „parţială”, clasa menită să 
răstoarne întreaga organizare politică şi care, în 
consecinţă, nu se putea alia cu niciuna dintre 
celelalte clase ostile. Dar acest exclusivism nu putea 
fi menţinut fără contradicții într-o situaţie în care 


toate partidele socialiste participau la viaţa 
parlamentară şi asigurau, cu mijloace legislative, 
îmbunătăţiri ale condiţiilor de viaţă ale clasei 
muncitoare. Orice îmbunătăţire de acest fel era, într- 
o oarecare măsură, o „îmbunătățire a capitalismului” 
şi, dacă Guesde ar fi crezut în mod coerent în 
propriul principiu potrivit căruia aceste îmbunătăţiri 
ar trebui lăsate în seama capitaliştilor, atunci nu ar fi 
trebuit să implice partidul socialist în viaţa 
parlamentară sau în lupta pentru victorii legislative 
şi economice imediate. Sindicaliştii revoluționari 
erau mai coerenti în această privinţă, dar, din acest 
motiv, nu aveau cum să influenţeze condiţiile 
existente în Franţa. în orice caz, odată ce principiul 
încercării de a „reforma capitalismul” a fost 
acceptat, a devenit imposibil să trasezi o linie între 
cooperarea tactică cu celelalte partide şi o politică 
„oportunistă” a implantării socialismului în ordinea 
existentă. 

Jaures era departe de a susţine că independenţa 
politică a proletariatului era lipsită de importanţă. 
Susţinând în linii mari punctul de vedere al lui 
Kautsky împotriva lui Bernstein, Jaurès l- a acuzat pe 
acesta din urmă de faptul că ar fi cufundat 
proletariatul în masa amorfa a celorlalte clase, pe 
baza faptului că atât clasa muncitoare, cât şi 
burghezia erau departe de a fi omogene. Acest lucru 
era eronat, spunea Jaures, pentru că exista o 
distincţie clară între cei care aveau şi cei care nu 
aveau. Aceste 


două clase erau opuse în mod radical, dar socialiştii 
nu trebuiau să se teamă de alianțele temporare, dar 
cu condiţia de a nu uita că 


obiectivul lor ultim nu era îmbunătăţirea sistemului 
actual, ci transformarea lui. Socialismul era de 
neconceput altfel decât ca o realizare a clasei 
muncitoare, iar speranţele unor oameni ca Fourier, 
Louis Blanc şi Owen puteau fi doar nişte visuri 
frivole ale unor persoane fără ocupaţie. Dar - şi 
acesta e probabil miezul disputei dintre Jaures şi 
„exclusivist!” - clasa muncitoare construia nişte 
elemente ale socialismului în cadrul sistemului 
capitalist. Jaures pare să se fi îndoit de faptul că 
transformarea finală a societăţii s-ar putea realiza 
doar prin revoluţie, dar el nu înţelegea acest lucru ca 
presupunând un act de violenţă sau un război civil. 
Prin  „revoluţie”, el înţelegea pur şi simplu 
transformarea radicală a sistemului de proprietate 
într-o direcţie socialistă. Propoziția că socialismul nu 
poate fi înfăptuit decât prin revoluţie devine astfel o 
tautologie; Jaures nu a reuşit să observe acest lucru 
şi a refuzat să răspundă la întrebarea legată de 
forma pe care o va lua revoluţia, considerând-o o 
speculație fără sens asupra unui viitor imprevizibil. 
Dar, pe baza acestui argument, revoluţia ar putea 
lua forma unei schimbări prin evoluţia treptată de la 
capitalism la socialism, chiar dacă Jaurès pare să fi 
negat aceasta posibilitate. În viziunea lui, socialismul 
se forma în capitalism în diverse moduri, mai ales 
datorită simțului istoric şi puterii de organizare tot 
mai mari ale muncitorilor, dar şi datorită reformelor 
democratice în interesul clasei muncitoare: educaţia 
generalizată, legislaţia muncii, îmbunătăţirea 
standardelor de viată, secularizarea vieţii 

publice şi efectul sindicatelor şi cooperativelor 
asupra reducerii exploatării. „Scopul ultim” al 
socialismului era diferit de aceste reforme, dar 
acestea erau mai mult decât un simplu proces de 
pregătire pentru bătălia decisivă; ele reprezentau 
bazele obiective ale societăţii socialiste şi era posibil, 
în consecinţă, ca în timp să conducă, printr-un 
progres treptat şi continuu, la atingerea scopului 
ultim. 


6. Marxismul lui Jaures 


Jaurès nu se considera un revizionist, chiar dacă şi-a 
subliniat de multe ori îndatorarea fată de anumite 
surse socialiste independente de marxism. El a 
apărat împotriva lui Bernstein ideea unei 
independenţe politice a proletariatului şi a susţinut 
dialectica marxistă ca pe o teorie a evoluţiei naturale 
în cadrul căreia o formaţiune socială dă naştere 
alteia, ca rezultat al contradicţiilor sale interne. O 
credinţă î in această mişcare naturală 


a istoriei era necesară pentru o clasă oprimată, 
dându-i încredere în succesul eforturilor sale. Jaures 
a acceptat teoria lui Marx despre exploatarea privită 
ca o împroprietărire cu partea neremunerată din 
munca unui om şi teoria acestuia despre valoarea 
privită ca o parte a „metafizicii sociale”, deşi nu şi ca 
o teorie a preţurilor. Ideea că socialismul este cauza 
întregii omeniri, şi nu doar a clasei muncitoare, dar 
că înfăptuirea socialismului este misiunea acesteia 
din urmă este, desigur, unul dintre pilonii tradiţionali 
ai doctrinei marxiste. Este coerent cu această idee şi 
să | 
susţii - deşi nimeni nu a făcut-o probabil atât de 
intens ca Jaures - că valoarea socialismului constă în 
ultimă instanţă în efectul său asupra dezvoltării 
spirituale a fiecărui individ. 

Ceea ce îl deosebeşte pe Jaures în mod esenţial de 
marxism este credinţa lui într-un progres continuu şi 
universal. Pe lângă metafizica lui panteistă, care 
tratează progresul istoric ca pe o parte a unei 
soteriologii universale a Fiinţei, progresul în care 
crede Jaures se aplică tuturor perioadelor istorice şi 
tuturor aspectelor civilizaţiei. În previziunile lui, 
salvarea viitoare şi unitatea absolută a lumii nu sunt 
rezultatul unei rupturi violente, ci al unei 
îmbunătăţiri treptate în fiecare sferă, mai ales în cea 
a instituţiilor legale şi politice. Marx, ce e drept, nu a 
limitat progresul la dezvoltarea tehnologică, ci se 
aştepta ca proletariatul victorios să preia de la 
societatea burgheză reuşitele sale ştiinţifice şi în 
parte şi pe cele artistice. El credea şi că istoria 
trecută era o pregătire pentru socialism, mai ales în 
materie de tehnica şi de organizare a muncii. Dar el 
nu credea într-o acumulare progresivă şi ireversibilă 


a cuceririlor socialismului de-a lungul timpului, a 
unor idei şi instituţii sociale şi legale care se 
apropiau în mod ferm de perfecțiunea care va urma 
numai după o revoltă finală. Aceasta este, totuşi, 
chiar credinţa pe care pare să o fi nutrit Jaures, care 
îşi justifica astfel politica de a încheia alianţe cu 
toate grupurile, apelurile câtre toate clasele sociale 
şi rolul de reconciliator universal. Jaurès nu a 
acceptat ideea marxistă de progres, care folosea râul 
ca pe un instrument necesar, şi era complet strain de 
tragedia hegeliană a istoriei. Filosofia istoriei pe care 
o susţinea combina într-un întreg coerent, aşa cum 
am văzut, noţiunea de socialism privit ca o salvare a 
lumii cu cea de socialism privit ca rezultatul unei 
tendinţe istorice imanente, în timp ce teoria lui Marx 
le privea ca pe nişte noţiuni interdependente. Dar 
coerenţa lui Jaures este dobândită cu preţul unui 
optimism profetic care îi permite să creadă că lumea 
viitoare, a unităţii universale, va cuprinde în esenţa 
ei întreaga istorie trecută şi că, într-o bună zi, se va 
vedea că niciun efort uman nu a fost zadarnic şi 
niciun efort al spiritului nu s-a irosit împotriva 
indiferenţei naturii. Socialismul său şi metafizica sa 
soteriologică s-au născut din dragostea lui pentru 
lume şi pentru semeni. Dacă această frază este 
laudativă, ea se referă la Jaures ca ființă umană, şi 
nu la răceala analitică a minţii sale. 


PAUL LAFARGUE: 
UN MARXISM HEDONIST 


Lafargue este, fără îndoială, unul dintre principalii 
scriptores minores ai canonului marxist. El este 
tratat cu respectul cuvenit unei autoritati minore 
chiar şi de ortodocşii din zilele noastre. În 


calitate de cofondator, împreună cu Guesde, al 
partidului socialist francez, aflat în polemică cu 
anarhiştii, cu creştinii şi cu Jaures, ca propagandist 
al marxismului şi, în sfârşit, ca prieten şi ginere al lui 
Marx, el merită pe deplin un loc de rangul doi în 
panteonul marxist. Este adevarat că marxismul său a 
fost cât se poate de simplificat şi că, în scrierile lui, 
nu există ceva care merită titlul de „dezvoltare” a 
doctrinei. Dar, dintre toţi scriitorii francezi, el a fost 
cel mai apropiat de ortodoxia germană, iar pe 
vremea sa, această apropiere era piatra de temelie a 
purității doctrinare. 

Paul Lafargue (1842-1911) a fost fiul unui muncitor 
pe plantație din Cuba; tatăl său era în parte negru, 
iar, din partea mamei sale, avea sânge indian. Când 
era încă un copil, familia sa a ajuns în Franţa, unde a 
şi fost educat. A studiat medicina la Paris, dar a fost 
exmatriculat de la universitate pentru activităţile lui 
socialiste, după care s-a mutat la Londra şi şi-a luat 
licenţa în 1868; în acelaşi an, s-a căsătorit cu Laura, 
fiica lui Marx, întorcându-se în Franţa la sfârşitul lui 
1868, a început să scrie ca ziarist şi a profesat ca 
doctor. A fost membru al Comunei din Paris şi, după 
înfrângerea acesteia, a fugit în Spania, unde a fost 
activ în micul partid socialist condus de Pablo 
Iglesias. La sfârşitul lui 1872 s-a întors la Londra, 


unde a rămas timp de zece ani. Şi-a câştigat 
existenţa ca fotograf, a scris articole şi pamflete şi i- 
a ajutat pe Marx şi pe Guesde să schiţeze programul 
partidului socialist francez. După amnistia acordată 
membrilor Comunei, sa întors în Franţa în primăvara 
anului 1882, a lucrat ca funcţionar public şi a fost un 
propagandist activ al marxismului; a scris mult, a 
ţinut discursuri în provincii şi l-a asistat pe Guesde 
ca lider de partid. în 1891, a fost ales în Cameră. El 
şi Laura s-au sinucis, nu din disperare, ci pentru a se 
sustrage senilităţii. 

Ca scriitor şi teoretician, Lafargue era un diletant 
înzestrat şi versatil, unul dintre multele exemplare 
de acest gen din istoria marxismului. Articolele şi 
pamifletele sale popularizau un anumit stil care, la fel 
ca acela al lui Plehanov, a contribuit la diluarea 
valorilor intelectuale ale marxismului. Scria aproape 
în fiecare disciplină a ştiinţei socialiste: filosofic, 
istorie, etnologie, lingvistică, religie, economie şi 
critică literară. Nu era un expert în niciunul dintre 
aceste domenii, dar ştia câte ceva despre fiecare din 
surse de mâna a doua. La fel ca majoritatea 
marxiştilor, credea că, dacă Marx a oferit o cheie 
universală, aceasta putea fi folosită de oricine pentru 
a explica secretele tuturor ştiinţelor, indiferent cât 
de puţină cunoaştere specializată ar fi deţinut 
persoana respectivă. Credea şi că putea contribui la 
triumful marxismului prin descoperirea, în lucrări 
nonmarxiste, a unor elemente care păreau să 
confirme adevărul materialismului istoric prin 
corelarea fenomenelor politice şi literare sau a 
mentalităților sociale cu un anumit mod de producţie 
economică. El nu a realizat că, deşi era uşor să 
descoperi multe relaţii de acest fel, ele nu 
demonstrau teoria generală a lui Marx mai mult 
decât poate fi demonstrată teoria geneticii prin 
acumularea cazurilor de asemănare între părinţi şi 
Copii. 

Pe scurt, nu se poate spune că Lafargue a extins 
sau a îmbunătăţit în vreun fel doctrina marxistă. Cu 
toate acestea, el nu este nesemnificativ în istoria 
marxismului, pentru că a contribuit mai mult decât 
oricine altcineva la popularizarea marxismului în 


Franţa şi pentru că scrierile lui, aşa simplificatoare, 
cum sunt, au scos în evidenţă un aspect al 
marxismului mai puţin evident la scriitorii marxişti 
mai importanţi. El a fost printre primii care au 
criticat literatura de pe poziţii marxiste, iar 
amuzanta lui broşură maliţioasă la adresa lui Victor 
Hugo se poate citi şi acum cu interes. 

Nu există până în acest moment nicio ediţie 
completă a scrierilor lui Lafargue. Cele mai 
importante lucrări ale sale sunt: Le Determinisme 
économique: la méthode historique de Karl Marx 
(1907), o broşură foarte populară intitulată Le droit 
â la paresse (1883), Le Programme du parti ouvrier 
(scris în colaborare cu Guesde, 1883) şi un dialog cu 
Jaures asupra materialismului istoric (1895). 

Lucrările filosofice ale lui Lafargue nu trec dincolo 
de  senzaţionalismul popular şi de materialismul 
Iluminismului. El 
subliniază mai ales derivarea tuturor ideilor 
abstracte din percepţia senzorială, folosind 
argumentele lui Locke, Diderot şi Condillac. El 
susţinea că ideea lui Platon cum că entităţile , 
abstracte pot fi intuite independent de percepţie era 
nu numai falsă, ci şi reacționară din punct de vedere 
social, pentru că îl privea pe om ca fiind mai mult 
decât o fiinţă fizică şi, deci, deschidea drumul către 
mistificarea religioasă. Acesta era motivul pentru 
care burghezia, după ce luptase împotriva 
creştinismului sub stindardul materialismului şi al 
senzaţionalismului, îşi diminuase fervoarea 
inconoclastă imediat după ce obținuse puterea, 
ajungând la o alianţă cu Biserica şi reinstaurând 
credința platonic-creştinā în cunoaşterea 
suprasenzorială. Astfel se petrecuseră lucrurile cu 
Maine de Biran şi Cabanis, în timp ce întreaga 
mişcare romantică, începând cu Chateaubriand, nu 
era decât o încercare de reconciliere a burgheziei cu 
catolicismul. Burghezia avea nevoie de ficțiunea 
adevărurilor eterne şi a cunoaşterii suprasenzoriale 
pentru a putea perpetua şi consfinți ordinea socială 
care îi servea interesele. între timp, materialismul 
Iluminismului fusese adoptat de câtre proletariat, ca 
o armă împotriva moralității ascetice predicate de 
Biserică pentru a menţine diviziunile de clasă şi 


exploatarea.  Materialismul lui Lafargue este 
exprimat în formule rudimentare, asemănătoare 
celor ale lui La Mettrie, Cabanis sau Moleschott, 
adică cu ceea ce este stigmatizat de tradiția marxistă 
drept „materialism vulgar”. 

De pildă, el scrie: „Creierul este un organ al 
gândirii la fel cum stomacul este unul al digestiei” 
(Recherches sur Rorigme et révolution des idées de 
justice, du bien...) sau: „Creierul transformă 
impresiile în idei la fel cum un dinam transformă 
mişcarea în electricitate” (dialogul cu Jaurès). 
Problema epistemologică a funcţiei independente a 
abstractizării nu este abordată în scrierile sale. 
Singura obiecție validă la adresa senzationalistilor 
secolului al XVIII-lea este, în opinia lui, aceea că 
creierul, datorită moştenirii unei experiențe 
acumulate, are o „dispoziţie” câtre asimilarea ideilor 
abstracte şi nu poate fi, în consecinţă, o simplă 
tabula rasa. Un argument pe care îl oferă frecvent în 
favoarea senzaţionalismului este acela că etimologia 
dovedeşte că termenii care desemnează idei 
abstracte precum „dreptatea”, „bunătatea” şi alte 
virtuţi, precum şi ideea de „numaăr” şi toate celelalte 
universalii sunt derivați din numele unor obiecte 
empirice sau din calităţi percepute cu ajutorul 
simţurilor. 

în argumentaţia sa filosofică, Lafargue este mai 
apropiat de Feuerbach decât de Marx - un 
Feuerbach târziu, eliberat de orice „povară” a 
hegelianismului. Filosofia idealistă şi istoria religiei 
nu sunt pentru el decât un sistem de iluzii şi un 
instrument al diviziunii de clasă. Spre deosebire de 
Marx, el nu vede nicio valoare cognitivă în istoria 
idealismului; cât despre vechea controversă dintre 
simţ şi spirit, care a debutat cu opoziţia dintre 
stoicul Zenon şi Platon, aceasta este pur şi simplu 
istoria adevărului împotriva erorii. Religia este 
proiecția pasiunilor umane, mores, şi a condiţiilor 
sociale într-o lume a fiinţelor supranaturale. Ideea că 
un suflet locuieşte în trup provine din încercările 
primitive de a explica natura viselor; existenţa 
imaginilor din vis i-a făcut pe oameni să-şi imagineze 
fiinţe supranaturale şi zeități şi să presupună că 


sufletul ar fi nemuritor. Credinţa într-un suflet 
incorporai era o caracteristică a societăţii 
matriarhale şi a dispărut odată cu trecerea la 
societatea patriarhală, dar a fost resuscitată odată 
cu declinul acesteia din urmă, pregătind astfel 
terenul pentru creştinism. Intr-o altă lucrare, în 
comentariile sale asupra programului partidului, 
Lafargue explică religia ca provenind din frica de 
forţele necontrolate ale naturii; ea este reacţia 
omului primitiv, care este încă pe jumătate animal, 
faţă de propria neajutorate în faţa forțelor 
elementare ale naturii. Pe măsură ce oamenii au 
reuşit sã- 
şi extindă controlul asupra naturii, religia a intrat în 
declin; ea va dispărea complet atunci când revoluţia 
socialistă îi va permite omului să-şi controleze pe 
deplin condiţiile de viaţă. 

în discuţia lui despre „determinismul economic”, 
Lafargue simplifică din nou marxismul până în 
punctul în care acesta nu mai poate fi recunoscut. El 
înţelege prin materialismul istoric în primul rând 
faptul că ar exista o dezvoltare socială lipsită de un 
scop sau de o intenţie preexistente: totul, inclusiv 
comportamentul uman, este efectul inevitabilei 
cauzalităţi naturale. Liberul-arbitru este o iluzie: 
acţiunile oamenilor sunt determinate în totalitate de 
circumstanţele naturale sau de 
condiţiile pe care le-au creat oamenii înşişi. În 
mediul creat de om, schimbările se produc cel mai 
frecvent în modul de producţie (pe care se pare că 
Lafargue îl identifică cu forţele de producţie sau, mai 
degrabă, cu întregul mecanism de producţie). Aceste 
schimbări produc inevitabil schimbări 
corespunzătoare în instituţiile sociale şi în ideologii; 
dacă acestea din urmă nu sunt pe deplin identice în 
societăţi diferite aflate la acelaşi nivel tehnologic, 
aceasta se întâmplă din cauza diferenţelor din 
mediul natural. În general, Lafargue este totuşi de 
acord cu Vico, care a observat că toate societăţile 
umane trec prin aceleaşi faze de dezvoltare. 
Matriarhatul, patriarhatul, sclavagismul, 
feudalismul, capitalismul, toate comunităţile umane 
trec prin aceste stadii în drumul lor spre comunism, 


iar acesta din urmă este tot atât de necesar ca fazele 
care l-au precedat. 

începutul dezvoltării sociale este egalitatea 
comunistă primitivă, în care sunt necunoscute ideile 
de dreptate şi de proprietate, la fel ca constrângerile 
morale de orice natură. Printre celelalte stereotipuri 
ale Iluminismului, Lafargue a resuscitat într- un fel şi 
mitul bunului sălbatic, pe care marxiştii timpului său 
nu îl invocau, deşi urme ale acestui mit pot fi găsite 
şi la Engels. Oamenii primitivi, susţinea el, erau 
aproape în toate privinţele superiori celor din 
prezent în privinţa dezvoltării fizice, a fericirii şi a 
purității sufletului. 


S-a dovedit că bărbaţii şi femeile din comunităţile primitive nu 
simțeau nici gelozie, nici afecţiune părintească; ei trăiau în 
poligamie, femeia având atâtia soţi câţi îşi dorea, iar bărbatul 
atâtea soţii câte avea, Do 4 i i 
posibilitatea sa întrețină; călătorii ne spun că toţi aceşti oameni 
trăiau într- o stare de mulţumire şi concordie care o depăşea pe 
cea a membrilor familiilor monogame, triste şi egoiste. 


Lafargue susţinea aceste lucruri în discuţia cu 
Jaures, în timp ce, în Dreptul de a fi leneş, el scrie: 


Gândeşte-te la bunul sălbatic pe care misionarii negoţului şi 
negustorii religiei nu îl depravaseră încă prin creştinism, sifilis 
şi prin dogmele muncii şi apoi uită-te la nenorociţii noştri de 
servitori ai maşinii (...) Frumuseţea fizică şi înfăţişarea nobilă a 
membrilor triburilor primitive, încă necorupte de ceea ce 
Poeppig numeşte „respiraţia otrăvitoare a civilizaţiei”, trezesc 
admiraţia şi uîmirea observatorilor europeni. În mod similar, Le 
Play observă că „tendinţa oamenilor din Bashkir către 
indolenţă, obiceiul reflecţiei şi inactivitatea vieţii nomadice (...) 
Lau înzestrat cu o subtilitate a minţii şi a judecății şi cu o 
distincţie a comportării rar întâlnite, la acelaşi nivel social, în 
civilizațiile mai dezvoltate”. 


Lafargue, ca majoritatea predecesorilor lui, 
susținea imaginea idilică a omului primitiv pentru a 
critica civilizația industrială mai degrabă decât 
pentru a declanşa într-adevăr o mişcare „înapoi la 
natură”. Cu toate acestea, exista o mulțime de clişee 
arcadice în descrierea pe care o face el viitorului 
paradis comunist. Societatea perfectā nu este o 
întruchipare a ideii de dreptate, ci una în care 
această idee nu are niciun înţeles, fiind legată de 
proprietatea privată şi de reglementarea relaţiilor de 


proprietate. În comunismul primitiv, viaţa socială era 
expusă instinctului de răzbunare, care îşi are 
originea în biologie. Acest instinct arhaic a fost apoi 
transformat într-un sistem de retribuire reglementat 
social, dar, cum acest sistem nu era suficient pentru 
a plăti toate datoriile private, a fost creată instituţia 
proprietăţii private pentru ca drepturile şi aspiraţiile 
individuale să poată fi satisfăcute fără violenţă. 
Astfel, a apărut pentru prima oară ideea de 
„dreptate”. Scopul ei iniţial era să susţină egalitatea 
socială existentă, dar, în cadrul sistemului 
proprietăţii private, a început să consacre privilegiul 
şi a devenit astfel inumană. 

Aşa cum se va vedea, Lafargue reproduce în 
realitate teoria lui Hobbes despre contractul social, 
crezând că oferă o explicaţie marxistă a apariţiei 
civilizaţiei, dar, spre deosebire de Hobbes, el crede 
că socializarea proprietăţii spre care se îndreaptă 
capitalismul va reinstaura un stadiu de inocenţă al 
omenirii, eliberată de legi, revendicări şi obligaţii. 
Acest lucru este, probabil, cel mai clar în 
controversa sa cu Jaures. Acesta susţinea că, în 
interpretarea istoriei, materialismul şi idealismul pot 
şi trebuie să fie reconciliate, pentru că, pe de-o 
parte, idealurile umane pot fi împlinite numai prin 
schimbari economice şi, pe de altă parte, oamenii au 
nevoie de idealuri pentru a recunoaşte că 
necesitatea istorică este benefică. Ideile raţionale nu 
ne sunt cunoscute decât ca materializate în lume; la 
fel, tot ceea ce se întâmplă în lume este 
materializarea unei idei raţionale. Viaţa spiritului 
reflectă fenomenele economice, dar, în acelaşi timp, 
schimbarea economică este, în parte, datorată 
forţelor morale prezente în spirit; dorinţa de unitate, 
frumuseţea şi dreptatea acţionează ca nişte idees- 
forces de-a lungul istoriei. Pe scurt, trebuie să 
recunoaştem atât teoria ca evoluția este determinată 


cauzal, cât şi ideea care îi dă sens şi care vede în ea 
întruchiparea valorilor. Atât ca un mijloc de 
înţelegere a schimbării istorice, cât şi ca o teorie 
care descrie această schimbare, idealismul nu este 
un rival al materialismului marxist, ci un complement 
al său. 


Replica lui Lafargue scoate în mod clar în relief 
conflictul ireconciliabil dintre cele două moduri de 
gândire (sau mentalități) fundamental diferite, cea 
naturalistă şi cea moralistă. Nu există, subliniază el, 
niciun scop intrinsec al evoluţiei istorice şi nicio 
aspirație câtre idealuri care să acţioneze ca o cauză 
eficientă, pentru că evoluţia nu este un fenomen 
specific uman. Specia umană a apărut nu datorită 
vreunei intenţii conştiente, ci pentru că oamenii au 
devenit îndemânatici. Toate ideile abstracte, mai ales 
valorile morale şi ideea de dreptate, derivă din 
percepții senzoriale interpretate în conformitate cu 


condiţiile economice dominante. 
Ideile de dreptate, bazate pe noţiunile de „al meu” şi „al tāu”, 
care întunecă mintea fiinţelor umane civilizate vor dispărea ca 
un vis arunci când proprietatea privata va ceda locul 
proprietăţii comune. (Recherches sur l'origine...) 


Adevăratul ideal nu este dreptatea, ci pacea şi 
fericirea într-o societate în care totul aparţine 
tuturor oamenilor. Aceasta este o versiune modernă 
a condiţiilor paradiziace ale comunismului primitiv, 
dar numai acum aceste aspirații vor deveni o 
reflectare şi o contraparte a cursului actual al 
schimbarii economice. 

Tabloul noii ordini schiţat de Lafargue este cel mai 
clar conturat în Dreptul de a fi leneş. Oamenii vor fi 
fericiţi în comunism pentru că nu vor trebui să 
muncească. În trecut, ei au fost păcăliţi de 
propaganda burgheză şi clericală care le spunea că 
munca ar fi un merit în sine; dar, de fapt, ea este un 
blestem, la fel ca dragostea de muncă. 


Toate  nefericirile individuale şi colective sunt cauzate de 
pasiunea omului pentru muncă (...) Pentru ca proletariatul să-şi 
realizeze propria forţă, trebuie să se debaraseze de toate 
prejudecățile moralității creştine, economice şi liber- 
cugetătoare. El trebuie să-şi redescopere instinctele naturale şi 
să proclame că dreptul de a fi leneş este de o mie de ori mai 
sacru şi mai nobil decât drepturile omului inventate de avocaţii 
metafizicieni ai revoluției burgheze. El trebuie să refuze ferm să 
muncească mai mult de trei ore pe zi, şi sa-şi petreacă restul 
zilei în repaus şi veselie sărbătorească. 


Tehnologia modernă permite ca munca să fie 
redusă la minimum, satisfăcând în acelaşi timp toate 


nevoile umane; în comunism, nu va mai fi nevoie de 
comerț internaţional, pentru ca... 


... europenii îşi vor consuma bunurile acasă în loc să le exporte 
la celălalt capăt al lumii şi, de aceea, marinarii, docherii şi 
muncitorii din transporturi vor putea sa trăiască o viaţă 
eliberata de nevoia de a munci (...) Clasa muncitoare, la fel ca 
clasa burgheză înaintea ei, va trebui să-şi reducă gustul pentru 
asceză şi să îşi dezvolte apetitul pentru consum. În loc ca 
muncitorii să primească în fiecare zi, în cel mai bun caz, o 
bucată mică de carne tare, vor mânca fripturi mari şi suculente. 
În loc de vin prost amestecat cu apă, vor bea carafe de vin 
franțuzesc de cea mai bună calitate; apa va fi băutura 
animalelor. 


în acest fel, Lafargue, spre deosebire de Marx, 
trasează o imagine a comunismului privită doar din 
unghiul consumului. Marx considera într-adevăr că 
reducerea progresivă a zilei de lucru este o trăsătură 
distinctivă a societăţii viitoare, dar se gândea că 
oamenii vor trebui să facă din ce în ce mai puţină 
muncă necesară şi că se vor bucura de mai mult timp 
liber pentru activităţile creative. Comunismul nu era 
pentru el în primul rând un prilej pentru consumul 
lipsit de griji, ci pentru împlinirea de sine prin 
acţiune. Pentru Lafargue, comunismul semăna mai 
curând cu Abația Theleme, aşa cum sugerează în 
introducerea sa la programul partidului socialist 
francez: 


Rabelais era un om vizionar. El a prevăzut societatea comunistă 
a viitorului, în care vom produce mai mult decât vom avea 
nevoie şi în care toţi vor putea să consume cât de mult vor dori. 


Comunismul era o chestiune de eliberare a 
instinctelor naturale ale omului de inhibiţiile 
civilizaţiei bazate pe proprietatea privată. Era o 
adevărată întoarcere la natură, la o viată a înclinaţiei 
naturale eliberate de limitele moralității. 


Putem observa, din această descriere, cât de naivă 
şi frivolă era interpretarea dată de Lafargue 
materialismului istoric, teoriei marxiste a cunoaşterii 
şi chiar socialismului. Cu toate acestea, scrierile lui 
prezintă o versiune posibilă a naturalismului 
simplificat care trecea în mod curent drept marxism 
pe timpul său. Dacă presupunem că natura umană e 


determinată de înclinații proprii constituţiei sale 
biologice şi că istoria umană a tins să deformeze 
aceste înclinații, mai degrabă decât să le satisfacă, 
era destul de rezonabil să crezi că eliberarea socială 
va lua forma unei eliberări a instinctelor naturale; 
acesta era şi principiul socialismului lui Fourier. 
Caracterul unic şi specific al existenţei umane care 
juca un rol atât de important în teoria lui Marx a fost 
ignorat în scheme simplificate de acest gen; acesta 
era, într-adevăr, greu de susţinut pornind de la ideea 
că omul era un produs al legilor evoluţiei care 
guvernează întreaga natură. Această presupunere nu 
îi era totuşi specifică lui Lafargue, ci era un loc 
comun pentru marxiştii postdarwinişti. În optimismul 
său naiv şi în doctrina sa despre comunism orientată 
spre consum, Lafargue a exprimat în termeni 
simplificaţi o posibilă variantă a filosofiei naturaliste. 
Ideile lui combinau într-un amalgam vulgarizat 
senzaţionalismul secolului al XVIII-lea, mitul bunului 
sălbatic, evoluționismul postdarwinist şi marxismul, 
cel din urmă fiind un pilon de susţinere al idealurilor 
secolului al XVIII-lea mai degrabă decât un punct de 
reper pentru corectarea lor. în aceasta constă 
originalitatea marxismului lui Lafargue, dacă el 
poate fi într- adevăr considerat un marxist. 


VII 


GEORGES SOREL: 
UN MARXISM JANSENIST 


1, Locul lui Sorel 


în ce măsură aparţin scrierile lui Sorel istoriei 
marxismului? El nu a fost membru al niciunei mişcări 
politice care-şi revendica o descendență spirituală de 
la Marx şi, deşi a luat parte la toate marile polemici 
ale vremii sale, a rămas mereu în afara lor, astfel 
încât gardienii ortodoxismului marxist nu au fost 
foarte interesaţi să îi respingă ideile. Şi-a păstrat 
distanţa faţă de certurile politice şi partinice şi nu a 


scris niciun tratat despre materialismul istoric. Nu se 
considera un marxist ortodox şi nu a ezitat să-i 
critice nici pe maestru, nici pe discipoli, ori de câte 
ori i s-a părut necesar. El rămâne vag asociat cu 
fascismul italian, pentru ca Mussolini şi alţi ideologi 
l-au recunoscut o vreme ca pe un profet al mişcării. 
Din punctul de vedere al marxismului, Sorel poate fi 
considerat o bizarerie accidentală: la începutul 
carierei sale literare, nu avea nimic în comun cu 
marxismul, iar numele său nu figurează în 
dezvoltarea ulterioară a doctrinei. 

Cu toate acestea, în perioada în care şi-a scris 
principalele lucrări, Sorel nu numai că se considera 
un marxist, dar credea şi că putea extrage esenţa 
filosofici marxiste - războiul de clasă şi independenţa 
proletariatului - şi că îl putea opune pe Marx însuşi 
întregului corp al ortodoxiei contemporane, fie ea 
reformistă sau revoluţionară. Ambiţia lui neîmplinită 
a fost să fie un Luther al mişcării marxiste, pe care o 
considera coruptă de lupta pentru putere şi 
privilegii, la fel cum Roma îi apăruse reformatorului 
german sub forma Prostituatei din Babilon. El visa la 
un marxism pur sub aspect moral şi doctrinar; 
versiunea lui de marxism, deşi îşi avea originile într- 
o mare varietate de surse, nu a fost o 


cârpeală, ci un întreg extrem de coerent. El i-a 
influenţat în mod cert pe primii ideologi ai 
comunismului italian, ca Antonio Gramsci, Angelo 
Tosca şi Palmiro Togliatti. 

Sorel se deosebea totuşi de contemporanii săi 
marxişti nu doar prin faptul că îl interpreta pe Marx 
în felul său propriu sau prin faptul că uneori îl 
critica, pentru că acelaşi lucru îl faceau şi fanatici ai 
ortodoxiei marxiste ca Rosa Luxemburg. Principala 
diferenţă era că toţi ortodocşii priveau marxismul ca 
pe un adevar ştiinţific, la fel cum erau, de pildă, 
teoria evoluționistă sau teoria cuantică, în timp ce 
Sorel îl considera adevărat într-un sens pragmatic, 
ca expresia ideologică a unei mişcări de eliberare şi 
întinerire a rasei umane. Faptul că era adevărat 
însemna că era instrumentul de neînlocuit pe care 
istoria îl pusese în mâinile proletariatului, deşi nu 


exista nicio garanţie că proletariatul îl va folosi cu 
succes. Marxismul era adevărul vremii sale în acelaşi 
sens în care fusese, pe vremuri, creştinismul 
timpuriu: speranţa unei noi aurore a omenirii, şi nu o 
descriere  „ştiinţifică” a istoriei, un mijloc de 
prognozare corectă sau o sursă de informaţii despre 
univers demnă de încredere. În stadiul actual al 
istoriei, era instrumentul cel mai potrivit pentru 
realizarea valorilor supreme ale omenirii, dar aceste 
valori, în substanţa şi originea lor, nu datorau nimic 
marxismului. De aceea, Sorel a fost liber să se 
răzgândească în privinţa marxismului, dar nu şi în 
legătură cu valorile sale. El putea fi un marxist sau 
un naţionalist, rămânând totuşi fidel idealului fată de 
care marxismul nu reprezenta decât un instrument al 
istoriei, care era potrivit doar într-un anumit 
moment. De aceea, chiar şi atunci când a fost 
profund devotat filosofici marxiste, el nu a fost 
marxist în acelaşi sens în care erau Kautsky sau 
Labriola şi nu pentru că ar fi interpretat doctrina 
într-un mod diferit, ci pentru că îi acorda o 
semnificaţie istorică diferită şi pentru că nu se temea 
să îl interpreteze pe Marx în lumina altor autorităţi, 
cum erau Proudhon, Tocqueville, Bergson sau 
Nietzsche. Sorel a fost unul dintre puţinii care au 
încercat să adapteze marxismul la stilul filosofic al 
erei neoromantice, adică să îl interpreteze într-un 
sens pragmatic şi activist, punând accentul pe 
factorii psihologici şi pe respectul faţă de rolul 
independent al tradiţiei, într-un spirit radical opus 
pozitivismului şi raționalismului. 

Ideile lui Sorel cu privire la problemele sociale 
sunt dominate de idealuri de mareţie, demnitate, 
eroism şi autenticitate; el tratează revoluția, 
proletariatul şi războiul de clasă ca pe nişte instanţe 
istorice ale acestor valori supreme. Radicalismul şi 
intransigenţa sunt, în ochii săi, valoroase prin ele 
însele, indiferent de obiectul lor. El pare să aprobe 
orice fenomen istoric care deriva din porniri 
autentice, puternice, din fervoarea dezinteresată, din 
aspirații exaltate şi din speranţe generoase. 
Respecta  ardoarea credinței religioase, dar 
disprețuieşte religia atunci când apare sub forma 


scolasticii sau a politicii sau când este întinată de 
calcul utilitar ori de un spirit al raționalismului ori al 
reconcilierii. Este entuziasmat de mişcarea 
muncitorilor ca 


de o revoltă în numele unui mare mit al renaşterii, 
dar  dispreţuieşte manevrele parlamentare şi 
slābiciunea reformismului ezitant. Respinge tradiția 
anticlericalismului ca pe o punte între socialişti şi 
radicalii mic-burghezi, dar şi ca pe o rămăşiţă a 
raționalismului secolului al XVIII-lea, cu încrederea 
sa optimistă într-un progres continuu şi inevitabil. Se 
opune naționalismului ca unui mecanism care 
deposedează proletariatul de statutul lui de 
categorie perfect distinctă; dar, atunci când se 
îndepărtează de sindicalişti, se întoarce la 
radicalismul naționalist cu aceeaşi speranță care îl 
facuse să devină marxist, şi anume aceea de a recrea 
lumea în versiunea ei cea mai pură. în toate luptele, 
este mai interesat de eroismul luptătorilor decât de 
cine câştigă sau de cine are dreptate. Spiritul de 
învingător al proletariatului îl inflamează mai mult 
decât viziunea socialismului. Atunci când se alătură 
mişcării proletare, nu face asta pentru a îmbunătăţi 
condiţiile de viaţa ale celor oprimatţi, ci pentru că 
fluxul unor evenimente istorice promite o renaştere a 
măreției. Susţine separarea completă a 
proletariatului de burghezie şi de toate acţiunile şi 
înfăptuirile acesteia din urmă. 

Indiferent de cât de diferite sunt sursele 
intelectuale ale gândirii lui Sorel în cadrul operei 
sale, ele formează un întreg coerent. Educaţia lui 
jansenistă i-a imprimat fără îndoială o aversiune faţă 
de orice credinţă optimistă în bunătatea naturală a 
omenirii, într- un triumf lipsit de dificultăţi al binelui 
asupra răului sau în atingerea unor scopuri de 
anvergură cu un preţ foarte mic. Din această 
educaţie proveneau şi disprețul sau faţă de tacticile 
iezuite de conciliere, intransigenţa lui în toate 
privinţele, respingerea după o logică de tipul „totul 
sau nimic” a oricărui compromis şi credinţa într-o 
distincţie clară între cei aleşi şi restul lumii. 
Opunându-se doctrinei progresului automat, Sorel 
era ataşat de tradiţia creştinismului radical, adică de 


creştinismul martirilor. 

Educaţia lui tehnică şi cariera lui de inginer i-au 
inoculat un cult al expertizei şi al eficienţei, o 
respingere a diletantismului şi a retoricii vide, o 
convingere că producţia, şi nu schimbul, era ceea ce 
conta şi o admiraţie pentru capitalismul în formele 
sale incipiente, brutale şi expansioniste înainte de a 
fi contaminat de filantropie şi de spiritul 
compromisului. 

De la Marx, Sorel a preluat credinţa că revoluţia 
care va restaura societatea va fi înfăptuită de 
proletariat, o clasă clar diferențiată a producătorilor 
direcţi, obligaţi să îşi vândă forţa de muncă şi 
întruchipând speranţa într-o revoluţie totală care va 
elibera omenirea. Principiile de bază ale marxismului 
lui Sorel sunt lupta de clasă, disprețul faţă de utopie, 
o credinţă literală în abolirea statului şi aşteptarea 
unei revoluţii totale care va fi înfăptuită de 
proletariatul clar distinct de restul societăţii. 

Giambattista Vico a adăugat noţiunea de ricorso, 
de întoarcere ciclică a omenirii la sursele sale uitate. 
Revoluţia proletară urma să fie o astfel de 
„intoarcere”, o redescoperire a valorilor primare 
înrădăcinate în moralitatea tribală. 

Sorel a fost influenţat şi de Proudhon, de la care a 
învăţat să privească socialismul în primul rând ca pe 
o problemă morală, legată de crearea unui nou tip de 
om (etica producătorului), şi sā considere 
proletariatul, luat separat, ca pe un nou tip de rasă, 
chemată să împartă lumea între ea însăşi şi tot restul 
ei. Importanţa pe care Sorel o atribuie familiei şi 
moralității sexuale în viaţa socială este datorată lui 
Proudhon, la fel ca obiceiul de a descrie socialismul 
în termenii dreptăţii şi demnităţii mai mult decât în 
cei ai bunăstării. 

Bergson a fost principalul exponent al stilului de 
gândire care domină în opera lui Sorel: opoziţia 
dintre percepţia intuitivă „globală” şi gândirea 
analitică, care ia, la Sorel, forma specifică a opoziţiei 
dintre „mit” şi „utopie”. Bergson i-a oferit lui Sorel şi 
mijloacele conceptuale de a pune în contrast 
determinismul ştiinţific, combinat cu o credinţă în 
predictibilitatea proceselor sociale, cu ideea unei 


spontaneităţi imprevizibile. În plus, Sorel a preluat 
de la Bergson convingerea legată de imposibilitatea 
de exprimare a concretului, care i-a permis să îşi 
apere de argumentaţia raţională concepţia proprie 
despre „mit”. 

Influenţa lui Nietzsche este clar prezentă în cultul 
lui Sorel pentru măreție, în ura lui pentru 
mediocritate şi pentru o implicare agresivă şi 
meschină a partidului în viaţa politică. 

Marii exponenţi ai conservatorismului liberal - 
Tocqueville, Taine, Renan - au exercitat o influenţă 
puternică asupra lui Sorel într-o primă fază şi într-o 
oarecare măsură şi în perioada lui marxistă. A 
învăţat de la ei să abordeze politica cu sobrietate, să 
perceapă coruperea instituţiilor democratice şi 
interesele care stau la baza retoricii umaniste. A 
preluat de la aceşti autori şi înţelegerea creştinătăţii 
timpurii, a revoluţiei şi a vechiului regim. 

Din asemenea surse de inspiraţie diferite, Sorel a 
creat un sistem ideologic care a spulberat 
conglomerate tradiţionale de valori şi a combinat 
ideile altfel decât toţi predecesorii săi. Ca marxist, a 
luptat pentru valori asociate în mod tradiţional cu 
dreapta: demnitatea căsătoriei şi a familiei, 
solidaritatea tribală, onoarea şi tradiţia, dreptul 
cutumiar şi caracterul sacru al experienţei 
religioase. Ca scriitor, a acordat prea puţină atenţie 
coerenţei şi structurii şi a fost mai degrabă un 
apostol decât un amator de controverse. Gândurile 
lui păreau să se dezvolte iară un plan, urmând o linie 
intuitivă, dar întotdeauna în conformitate cu anumite 
tendinţe şi valori dominante. Lucrările lui sunt greu 
de citit nu pentru că ar fi obscure, ci pentru că le 
lipseşte unitatea literară. Uneori, începe prin a 
enunţa o problemă, după care plonjează în 
digresiuni, citate lungi, polemici agresive şi 
provocări violente, în decursul cărora pare că a uitat 
problema pe care o dezbate. Ca scriitor, a fost cu 
mult deasupra marxiştilor ortodocşi, dar nu a avut 
un control suficient asupra talentului său. Ardoarea 
sa polemică şi lipsa disciplinei logice îngreunează 
mai ales încercarea de a-i rezuma ideile, dar anumite 
teme recurente pot fi identificate în mod clar. 


Brzozowski, care era un scriitor de aceeaşi factură, 
era de părere că această spontaneitate şi lipsă de 
sistem preconceput ar fi un mare merit al lui Sorel. 
Stilul acestuia din urmă aminteşte de „evoluţia 
creatoare” a lui Bergson, dezvoltându-se în 
conformitate cu o tendinţă regulativă, dar fără a 
avea un scop predeterminat. 

Cel mai simplu mod de a prezenta sau de a 
reprezenta sistematic gândirea lui Sorel este de a 
enumera într-o listă de coloane paralele ideile şi 
valorile cărora li se opunea sau pe care le critica şi 
cele pe care le apăra. Rezultatul ar fi următorul 
tabel. 


gândire utopică realism istoric marxist 

raţionalism intuiţie bergsoniană şi gândire bazată pe 
rationalism sociologic | respect pentru tradiţie 

determinism spontaneitate 

fericire demnitate şi măreție 

socialism politic sindicalism 

diletantism profesionalism 

cult al Revolutei cult al creştinătăţii timpurii 
reformă revoluţie 

credinţă în progres voluntarism, responsabilitate individuala 
alianţe între clase izolare a proletariatului 

politică şi putere producţie şi organizare a producţiei 
optimism pesimism 

intelectuali şi proletariat 

partide politice sindicate ale clasei muncitoare 
revoluţie politică grevă generală 

utopie mit 

democraţie libertate 

moralitate a moralitate a producătorului 

religie scolastică religie a misticilor şi a martirilor 
decadenta rieorso, o întoarcere la surse 
ştiinţe sociale mitul activist 

Starul o asociaţie a producătorilor 


Această serie de antiteze poate parea bizară 
pentru oricine este familiarizat cu stereotipurile şi 
asocierile conceptuale clasice ale marxismului, dar 
valorile pozitive ale lui Sorel, luate împreună, îi 
definesc cu claritate atitudinea polemică. El se 
opunea politicienilor socialişti contemporani, 
conducători ai Internaționalei, care, în ochii lui, erau 
doar o bandă de egoişti gata să se înfrupte de pe 
poziţii oficiale după ce reuşeau să le smulgă de la 
burghezie. Mai ales pe Jaures, Sorel îl ridiculizează 
în mai toate scrierile sale ca pe un simbol al 
socialismului mic- burghez care încerca să câştige de 


partea sa burghezia pentru a linişti proletariatul, 
pentru a distruge ideea de luptă de clasă şi pentru a 
introduce un nou sistem de privilegii pe baza unei 
unitâti contrafăcute. 


2. Rezumat biografic 


Georges Sorel s-a născut din părinţi burghezi, la 
Cherbourg, în 1847. A studiat la Ecole Politechnique 
şi a devenit inginer în cadrul departamentului de 
drumuri şi poduri, unde a lucrat până în 1892. 
Primele sale scrieri au fost publicate cu puțin timp 
înainte de pensionare: Le Procès de Socrate (1889), 
Contribution à l'étude profane de la Bible (1889), La 
Ruine du monde antique (1888). Cam prin anul 1893 
a devenit interesat de Marx şi, ulterior, de o mişcare 
sindicalistă antipolitică bazată în parte pe tradiții 
proudhoniste şi anarhiste, condusă de Fernand 
Pelloutier. În 1898, Sorel a publicat L'avenir 
socialiste des syndicats^ lucrare retipărită mai 
târziu ca o parte a tratatului Matériaux dune théorie 
du prolétariat (1919), iar aceasta a fost o primă 
încercare de analiză teoretică a experienței mişcării 
sindicaliste care se dezvolta independent de 
partidele socialiste şi chiar în opoziţie faţă de ele. 
După 1890, Sorel a scris pentru L'Ere Nouvelle şi 
Devenir Social, unde, între anii 1895 şi 1896, a 
publicat studii ale lui Durkheim şi Vico. Luându-i 
apărarea lui Dreyfus în mod activ, a fost deziluzionat 
atunci când a aflat că susţinătorii socialişti ai lui 
Dreyfus exploatau afacerea în scopuri pur partinice. 
Opera lui Bernstein l-a determinat într-o anumită 
măsură să critice marxismul ortodox, dar propriile 
sale obiecţii aveau să se dezvolte curând într-o altă 
direcţie. (Deşi se opunea, în esenţă, reformismului, a 
continuat să îl admire şi să îl respecte pe Bernstein 
şi a fost cu totul de acord cu opinia sa că politica 
Partidului Socialist German nu avea nicio legătură cu 
programul partidului.) În timp, a devenit tot mai 
critic la adresa partidului socialist, la adresa 
democraţiei parlamentare şi a ceea ce el numea 
„socialism politic”, opus sindicalismului. Principalele 
lui scrieri marxiste sunt: Réflexions sur la violence 


(1908), Les Illusions du progres (1908), Matériaux 
d'une theorie du proletariat (1908; cuprinde eseuri 
scrise după 1898) şi La Decomposition du marxisme 
(1908). Primele două dintre aceste lucrări au apărut 
iniţial în foileton în Le Mouvement Socialiste, editat 
de Hubert Lagardelle. Cea de-a patra ediţie a lucrării 
Reflexions sur la violence (1919) conţine un apendice 
cu o apărare entuziastă a lui Lenin şi a revoluţiei 
bolşevice. (Lenin nu a manifestat însă niciun interes 
faţă de Sorel, pe care îl menţionează o singură dată 
pe un ton dezaprobator.) 

În timp, Sorel şi-a pierdut încrederea în mişcarea 
sindicalistă franceză, dar o vreme a sperat că o 
mişcare asemănătoare va triumfa în Italia. A avut 
legături puternice cu această ţară după ce 
colaborase o bună bucată de vreme la revistele 
socialiste italiene, începând cu 1898; a scris articole 
despre Vico şi Lombroso, iar cărţile lui, traduse în 
italiană, fuseseră lăudate de Croce şi Pareto şi 
atacate de Labriola. Totuşi, în 1910, după ce a tras 
concluzia că sindicalismul era corupt fara speranţă 
de tendințele reformiste, s-a  reorientât spre 
susţinerea mişcărilor radicale naţionaliste din Franţa 
şi Italia şi, o vreme, a colaborat cu Action Francaise; 
a influenţat, de asemenea, şi grupurile național- 
sindicaliste din Italia, contribuind astfel la crearea 
bazelor fascismului. A întâmpinat cu entuziasm 
începuturile mişcării fasciste din 1912 şi şi-a 
reafirmat simpatia faţă de aceasta în 1919, văzând în 
ea promisiunea unei renaşteri sociale inspirate de 
mitologia naționalistă. Din acelaşi motiv, a salutat 
revoluţia bolşevică, pe care o considera o 
îndepărtare de occidentalism şi o apropiere de 
adevăratul spirit al Moscovei. După ce au ajuns la 
putere, fasciştii au manifestat un respect de faţadă 
faţă de Sorel, ca patron al lor spiritual, dar adevarata 
tendinţă a mişcării lor era afirmarea autorității 
brutale a unui guvern dictatorial, pe care Sorel o 
detesta. Pe de altă parte, prima revistă comunistă 
italiană, Ordine Nuovo, editată de câtre Gramsci la 
Torino, în 1919, îl privea pe Sorel ca pe un ideolog al 
proletariatului. 

Sorel a murit în 1922, la Boulogne-sur-Seine, unde 


trăia de câţiva ani. După sfârşitul anilor "20, ideile 
lui nu au mai avut nicio influenţă semnificativă 
asupra vreuneia dintre direcţiile mişcării socialiste şi 
nici asupra Internaționalei Comuniste. 


3. Rationalism versus istorie. Utopie şi mit. 
Critica Iluminismului 


„Raţionalismul” căruia i se opunea Sorel nu era o 
poziţie filosofică anume, ci o atitudine intelectuală 
care îşi extrăgea seva din cartezianism şi care 
înflorise apoi în saloanele secolului al XVIII-lea, 
având, în opinia lui, un efect ruinător asupra 
interpretării contemporane a marxismului. 
Raționalismul înţeles în acest fel constă în crearea 
unor modele de gândire abstracte, simplificate şi în 
folosirea lor pentru a explica lumea reală şi 
complexă. Exemple de modele de acest gen sunt 
teoriile asupra naturii umane care privesc omul ca 
pe un ansamblu de caracteristici şi de tipuri de 
comportament generale şi permanente, indiferent de 
circumstanţele istorice care influenţează în realitate 
acţiunile umane. Reducând societatea la universalul 
speculativ al „omului“, raţionaliştii pot emite după 
bunul lor plac ipoteze legate de natura comunităţii 
perfecte şi pot construi modele utopice ale viitorului, 
eliberate de conflict, contingenţă şi aspirații rivale. 
Engels nu a fost nici el străin de acest mod de 
gândire, pentru că şi el „reduce lumea la o singură 
fiinţă umană”. Raţionaliştii cred şi că toate acţiunile 
sunt conduse de motivații raţionale şi, de aceea, sunt 
orbi faţă de complexitatea diferenţelor psihologice 
din viaţa reală, importanţa tradiţiei şi obiceiurilor şi 
rolul jucat în dezvoltarea socială de factorii biologici 
(în special, de cei sexuali) şi de ceilalţi factori. Ei 
privesc, de pildă, Revoluţia Franceză ca pe triumful 
unei idei asupra realităţii istorice, uitând de 
numeroasele forţe, în special de cele înrădăcinate în 
straturile plebee ale societăţii, care s-au combinat 
pentru a răsturna vechiul regim. Raționalismul este 
un mod de gândire simplificator şi schematic, bazat 
pe o formă legalistă de raţionament care reduce 
flintele umane la statutul de unităti 


juridice. Istoria utopiilor comuniste este plină de 
preconcepţii raţionaliste, şi acesta e motivul pentru 
care ele nu au rivalizat niciodată în mod serios cu 
formele de guvernare existente. Aşa cum a arâtat 
Pascal, raționalismul nu este, aşa cum vor cartezienii 
să ne convingă, un sinonim pentru gândirea 
ştiinţifică. Cartezianismul a avut succes şi a devenit 
popular pentru că a transformat stiinta într-un 
subiect de salon. La fel ca autorii 


scolastici, Descartes a plasat între om şi realitate 
nişte  maşinării intelectuale ingenioase care 
împiedicau omul să-şi folosească în vreun fel 
gândirea. El le-a oferit laicilor neinstruiţi o formulă 
simplă pentru a discuta despre subiectele ştiinţifice, 
crezând că „lumina naturală” îi permite oricui, chiar 
şi amatorilor, să formuleze judecăţi asupra oricărui 
subiect. Scriitorii Iluminismului au adoptat acelaşi 
stil: pentru  Condorcet şi pentru Fontenelle, 
obiectivul nu era să îi înveţe pe oameni într-un mod 
practic să devină fermieri sau lucrători manuali, ci 
numai filosofi de salon. Ideologia dominantă a 
secolului al XVIII-lea era aceea a oamenilor aflaţi în 
slujba monarhiei, iar filosoful juca rolul de măscărici 
al curţii; „... causeurs, autori de satire şi panegirice, 
clovni în serviciul aristocrației degenerate”, pentru a 
cita cuvintele lui Sorel. Pentru a justifica depravarea 
morală a saloanelor, Diderot a explicat că singurele 
instincte din natura erau cele de autoconservare şi 
reproducere; şi pe vremea lui Sorel, darwinismul era 
interpretat în acelaşi fel. Enciclopedia nu a 
contribuit cu nimic la dezvoltarea ştiinţei, ci a fost 
doar un potpuriu de diletantism util numai pentru 
conversațiile din societate. Fanteziile comuniste ale 
Iluminismului nu erau o ameninţare 
> 

pentru nimeni. Era periculos să critici condiţiile 
inumane în care lucrau minerii, dar monarhia şi 
adepţii sâi nu aveau nicio obiecţie faţă de lauda 
abstractă a comunismului, a virtuţilor republicane şi 
a legii naturale sau fată de cei care ridiculizau 
tradiţia în numele vreunei utopii paradiziace. 

Literatura utopică, începând de la Platon, era în 
opinia lui Sorel un produs steril caracteristic al 


iluziei raţionaliste. 
Începând cu Renaşterea, utopiile au devenit un gen literar care, 
simplificând la extrem chestiunile economice, politice şi 
psihologice, a avut un efect deplorabil asupra formării 
intelectuale a revoluţionarilor. /Materiaux..., ediţia a 3-a) 


Utopiile sunt sterile pentru că postulează un 
individ uman abstract, neinfluenţat de istorie, religie, 
obiceiuri moştenite sau de orice trăsături naţionale, 
biologice sau psihologice şi pentru că inventează o 
situaţie imaginară la care participă astfel de fiinţe; 
ele sunt, în acelaşi timp, dăunătoare, pentru că 
autorii lor apelează la prudenţa, iluminarea sau 
filantropia clasei privilegiate şi slabesc ataşamentul 
proletariatului faţă de lupta de clasă. Marxismul este 
mai apropiat de şcoala de economie burgheză de la 
Manchester decât de autorii de utopii, pentru că ea 
propune o viziune realistă asupra societăţii sfâşiate 
de lupta de clasă, care nu poate fi nici evitată, nici 
diminuată. Alunecările ocazionale ale lui Marx în 
naivitatea utopică, cum sunt cele din Critica 
programului de la Gotha, sunt contrare adevăratului 
spirit al marxismului, care nu apelează la un simţ 
universal al dreptăţii şi nici nu încearcă să comprime 
societatea într-o schemă logică, ci ţine cont de 
forţele care au influenţat, în realitate, istoria în toată 
complexitatea lor. Datorită marxismului, socialismul 
s-a despărţit de ideile utopice. Acesta nu mai 
încearcă să fie o schemă „ştiinţifică” a unei societăţi 
viitoare sau să concureze cu burghezia în 
teoretizarea asupra organizării producţiei; scopul 
său este să ofere ideologia unui război de clasă 
radical. 

În loc de a construi planuri abstracte pentru o 
societate perfectă, sarcina noastră este să 
descoperim felul spontan în care au apărut 
instituţiile sociale de-a lungul istoriei şi să le 
interpretăm în lumina tuturor circumstanțelor 
psihologice şi economice. Acest lucru a fost realizat 
de Savigny atunci când, contrar doctrinei raţionaliste 
a contractului social, a prezentat noţiunea de drept 
ca apărând sub forma obiceiurilor locale, 
acumulându-se în mod gradat şi adaptându-se la 
condiţii noi pe parcursul istoriei. Autorii de utopii au 


redactat proiecte de constituţie pentru întreaga 
omenire, pentru că nu ţineau deloc cont de istoria 
reală; marxismul oferea o analiză a istoriei aşa cum 
era aceasta de fapt, nu aşa cum apărea dintr-o 
schemă raţionalistă. 

În Reflecţii asupra violenţei, Sorel acordă o 
importanţă deosebită aspectelor vieţii sociale care 
rezistă raţionalizării şi care formează ceea ce am 
putea numi „nucleul misterului” şi care au, cu toate 
acestea, un efect mai puternic asupra dezvoltării 
sociale decât toate celelalte aspecte. în domeniul 
moralității, elementul clar, raţional, cuprinde 
relaţiile de reciprocitate similare cu schimburile 
comerciale, în timp ce, prin contrast, viata sexuală 
rămâne opacă şi ireductibilă la formule simple. În 
legislaţie, măsurile cel mai uşor de raţionalizat sunt 
legate de datorii şi contracte; cele mai refractare 
sunt cele privitoare la familie, care influenţează de 
fapt întreaga viaţă socială. În economie, comerţul 
este o zonă raţională, în timp ce producţia, care este 
principalul factor determinant, este înrădăcinată în 
mod obscur în tradiţii locale şi istorice. Raţionaliştii 
eşuează ori de câte ori încearcă să reducă la formule 
legale simple acele aspecte ale vieţii care ţin de 
„zonele mai întunecate” ale experienţei şi ale căror 
diferenţe calitative sunt rezultatul contingenţei 
istorice. Istoria adevărată seamână mai mult cu o 
operă de artă decât cu o construcţie logică 
transparentă. 

Contrastul dintre mentalitatea rationalistă şi cea 

istorică este 3 > 
foarte asemânător celui dintre optimism şi pesimism 
în sensul specific în care foloseşte Sorel aceşti 
termeni. Printre optimişti, el îi include pe Socrate, pe 
iezuiţi, pe philosophes, pe ideologii Revoluției 
Franceze, pe autorii de utopii, pe cei care cred în 
progres, pe politicienii socialişti şi pe Jaures; printre 
pesimişti, îi enumeră pe primii creştini, pe 
protestanți, jansenişti şi marxişti. Optimiştii cred că 
răul din lume este cauzat de o legislaţie inadecvată, 
o lipsă de înţelegere luminata şi de sentiment uman. 
Fi sunt convinşi că reforma legală va produce 
imediat paradisul terestru, dar, în practică, iluziile 


lor şi ignorarea realităţii sociale îi fac să adopte 
politici ale terorii asemănătoare cu cele ale 
revoluţiei. Pe de altă parte, pesimiştii nu cred într-o 
teorie atotcuprinzătoare sau într-o metodă infailibilă 
de a crea ordine în univers; ei sunt conştienţi că 
proiectele umane operează între limite restrânse 
stabilite de tradiţie, de slăbiciunea omenească şi de 
imperfecţiunea cunoaşterii noastre. Constienti de 
relaţia de interdependenţă dintre toate aspectele 
vieţii, ei privesc condiţiile sociale ca pe un întreg 
indivizibil care nu poate fi reformat treptat şi care 
trebuie ori să fie lăsat aşa cum este, ori să fie distrus 
într-o explozie catastrofală. În Grecia antică, 
pesimismul era filosofia triburilor războinice din 
munţi - sărace, mândre, inflexibile şi devotate 
tradiţiei -, în timp ce optimismul era cea a 
comercianților prosperi de la oraşe. Primii creştini 
erau pesimişti; crezând că niciun efort uman nu 
poate reforma lumea, se retrăgeau în ei înşişi şi 
aşteptau impasibili A Doua Venire. Protestantismul a 
început ca un efort de a resuscita pesimismul, dar a 
căzut sub vraja umanismului Renaşterii şi a adoptat 
valorile acestuia. Pesimismul adevăratului marxism 
constă în faptul că nu crede în nicio lege automată a 
progresului, în posibilitatea reformei graduale ori în 
posibilitatea de a atinge fericirea generală printr-un 
proces simplu de impunere asupra societăţii a unei 
construcţii arbitrare a minţii. Marxismul este o 
provocare apocaliptică pentru conştiinţa proletară 
nu în numele vreunui program utopic, ci în sensul 
unui „mit” apocaliptic. 

Un mit, aşa cum îl înţelege Sorel, nu este un gen 
de utopie, ci este exact contrariul său, nu este 
descrierea unei societăţi viitoare perfecte, ci 
chemarea la o luptă decisivă. Valoarea lui nu este 
cognitivă în sensul obişnuit al termenului, nu este o 
predicţie ştiinţifică, ci o forţă care inspiră şi 
organizează conştiinţa militantă a unui grup 
independent. Mitul proletariatului este greva 
generală. Un grup combatant poate să îşi mențină 
solidaritatea, eroismul şi spiritul de sacrificiu doar 
prin intermediul unui mit. Acesta este o stare de 
spirit care aşteaptā şi care se pregăteşte pentru 


distrugerea violentă a ordinii existente printr-o 
singură lovitură, dar care nu dispune de niciun 
paradis gata făcut care aşteaptă doar să fie 
instaurat. Spre deosebire de utopii, mitul are o 
structură în principal negativă, privind lumea actuală 
ca pe un întreg coerent care poate fi distrus numai 
din rădăcini; el reprezintă spiritul opoziţiei totale şi 
nu poate fi considerat un plan de reformă sau un 
proiect de societate viitoare. El trebuie acceptat sau 
respins în totalitate, iar adepţii săi sunt insensibili la 
orice dubiu care i-ar putea eroda eficienţa. Autorii de 
utopii şi experţii în ştiinţe sociale îşi imaginează că 
pot prevedea şi planifica viitorul, dar mitul este un 
act de creaţie, şi nu de predicţie. Mitul unei greve 
generale întrupează întreaga idee a socialismului şi a 
conştiinţei de sine a proletariatului, ceea ce îi 
distruge legătura cu societatea actuală şi determină 
respingerea ajutoarelor externe şi a alianțelor de 
orice natură. 


Aceste rezultate nu pot fi obţinute cu certitudine prin folosirea 
limbajului curent; trebuie sa se recurgă la un corp de imagini 
care sa poată, numai prin intuiţie şi înainte de orice analiză, să 
evoce, ca pe un întreg indivizibil, masa sentimentelor care 
corespund diferitelor manifestări ale războiului purtat de 
socialism împotriva societăţii moderne. Sindicaliştii rezolvă 
perfect aceasta problemă, concentrând întregul socialism în 
drama grevei generale; nu există, astfel, nicio posibilitate de a 
reconcilia contrariile într-o vorbărie fără rost a savanților 
oficiali /la conciliation des contraires dans le galimatias par les 
savants officiels}. (Reflecţii asupra violenței, Capitolul IV) 


Mitul nu este un mod de a gândi sau de a planifica 
viitorul, el trăieşte în prezentul pe care îl şi 
influenţează. 


Mitul trebuie privit ca un mod de a acţiona în prezent; orice 
încercare de a stabili cât de departe poate fi el aplicat efectiv 
asupra cursului istoriei este lipsită de sens. Mitul» în întregul 
sau, este singurul important; părţile sale sunt interesante numai 
în măsura în care subliniază ideea principală. (Ibidem) 


Aşa cum se va vedea, deşi Sorel critică 
raționalismul lui Descartes sau al Iluminismului, el 
nu îi opune în mod expres un punct de vedere 
iraţionalist, ci priveşte amăgirile raţionaliste doar ca 
pe semnul unui  diletantism istoric, ca pe 


mentalitatea ce preferă speculaţia elegantă în 
detrimentul realităţii complexe. Dar, atunci când 
pune în contrast planificarea socială faţă de actul de 
a produce mituri, nu mai opune raţiunea istorică 
abstractizărilor a priori, ci susţine sentimentul 
împotriva gândirii analitice în general. Mitul este un 
întreg indivizibil şi inexprimabil care poate fi înţeles 
doar printr-un singur act de percepţie intuitivă, cum 
este cea descrisă de Bergson. Acceptarea mitului nu 
este un act intelectual, ci o expresie a dorinţei de a 
acţiona distructiv. Mitul este o mărturie împotriva 
argumentului, discuţiilor şi compromisului. Sorel 
este antiintelectual într-un mod mai radical decât 
Bergson, care nu condamna, ca pe o sursă a 
decadenţei, raţiunea analitică, ci doar definea 
limitele utilității sale ca instrument de manipulare 
tehnică pentru descrierea realităţii sociale şi fizice. 
În viziunea lui Bergson, gândirea raţională şi 
analitică asupra problemelor sociale nu era lipsită de 
valoare, deşi nu putea explica rupturile din 
continuitatea istorică datorate creativităţii spontane. 
Totuşi, pentru Sorel, credinţa în mit era un substitut 
complet pentru cunoaşterea sociologică şi toate 
actele practice trebuiau să fie subordonate aşteptării 
unei apocalipse nedefinite şi indescriptibile. Creând, 
astfel, o mitologie imună faţă de critica raţională, 
Sorel a subscris în avans la mişcările politice bazate 
pe „instinct“; din acest punct de vedere, fasciştii 
aveau dreptate să-l revendice pentru ei înşişi, în timp 
ce legătura sa cu marxismul trebuie privită ca una 
pur întâmplătoare. 


4. „Ricorsi”. Separarea claselor 
și caracterul discontinuu al viitorului 


Deşi mitul lui Sorel este o negare a prezentului în 
numele unei catastrofe viitoare, are şi anumite 
rădăcini în trecut, chiar dacă diferite de cele ale 
miturilor religioase. El îşi propune să fie o reînviere 
a ceva care a existat înainte, o reîntinerire a lumii 
prin îndepărtarea straturilor de civilizaţie acumulate 
în timp. Vico numea ricorso această întoarcere a 
unui popor la starea sa primitivă, în care toate 


lucrările sale sunt creative, instinctive şi poetice la 
fel ca în creştinismul timpuriu sau în Evul Mediu 
târziu. Sindicalismul revoluţionar trebuie să producă 
o astfel de renaştere universală, bazată pe 
proletariat, care este privit ca o enclavă autonomă în 
mijlocul unei societăţi alienate. 

Sorel accentuează mult izolarea proletariatului, 
dar într-un alt sens decât o faceau marxiştii 
ortodocşi. Când liderii Internaționalei a Il-a vorbeau 
despre independenţa proletariatului, ei aveau în 
minte caracterul politic distinct al acestuia, 
independenţa partidelor muncitorilor, mişcarea care 
se dezvolta în acord cu propriile sale interese şi care 
îşi urmărea propriile scopuri. Nici Kautsky, nici Roşa 
Luxemburg şi nici chiar Lenin sau Troțki nu au 
eliminat total alianțele tactice cu partide 
nonproletare în anumite condiţii şi nici nu au 
susţinut o ruptură faţă de civilizaţia existentă, 
dimpotrivă, era de la sine înţeles că aceasta include 
valori umane pe care socialismul putea să le 
asimileze şi al căror singur moştenitor legitim era. 
Pe de altă parte, pentru Sorel nu era importantă 
separarea politică a partidului muncitorilor din 
moment ce el se opunea partidelor în general, pe 
care le privea ca pe un simbol al societăţii burgheze. 
Partidul exprima în mod natural şi inevitabil 
supunerea proletariatului faţă de nişte politicieni 
profesionişti. Nu numai că partidul nu putea 
contribui la eliberarea proletariatului, dar era sortit 
şi să îi împiedice eliberarea, înlocuind, în cel mai bun 
caz, tirania precedentă cu cea a oficialilor de partid, 
a oratorilor din parlament şi a cluburilor de ziarişti. 
Speranţa proletariatului nu stătea în partid sau în 
uniunile sindicale care se luptau pentru 
îmbunătăţirea temporară a condițiilor, ci în 
sindicatele revoluţionare, care sunt, în mod explicit, 
apolitice, indiferente faţă de tacticile parlamentare, 
refuzând să participe la jocul burghez şi dedicându-şi 
toate eforturile formării conştiinţei şi solidarităţii 
clasei muncitoare pentru ziua în care societatea va fi 
în totalitate transformată. 

Mişcarea sindicalistă (sau anarho-sindicalistă, cum 
este numită de obicei) s-a dezvoltat în Franţa în anii 


1890, iar în Italia şi Spania ceva mai târziu; în 
Germania, nu a avut succes. Păstrând tradiţia 
proudhonistă, ea respingea orice fel de activitate 
politică sau de participare la instituţiile burgheze şi 
privea lupta economică a proletariatului ca pe ceva 
secundar în raport cu revoluţia care avea să vină şi 
care nu va înlocui instituţiile politice existente cu 
altele noi de acelaşi fel, ci cu nişte asociaţii de 
producători organizate în federaţii libere şi conduse 
de muncitori. 

Marx a stigmatizat această viziune ca pe o utopie 
mic-burgheză, susţinând că autoguvernarea 
muncitorilor nu putea, doar prin ea însăşi, să pună 
capăt competiţiei şi anarhiei în producţie şi că, dacă 
idealurile lui Proudhon ar fi realizate, efectul ar fi o 
revenire la ororile acumulării capitaliste. Pentru 
Sorel, totuşi, sindicalismul oferea singura speranţă 
pentru o victorie autentică a proletariatului. El nu s-a 
alăturat mişcării sindicaliste, crezând că intelectualii 
clasei de mijloc nu puteau decât să dăuneze 
organizaţiilor muncitoreşti, dar i-a oferit, din afară, o 
ideologie. 

Scopul mişcării sindicaliste era, deci, acela de a 
transmite muncitorilor un sentiment de alienare faţă 
de societatea burgheză, determinându-i să se rupă 
de moralitatea şi de modul de gândire burghez, să nu 
aibă nimic de-a face cu intrigile de partid şi cu cele 
parlamentare şi să apere puritatea proletară 
împotriva ideologilor şi oratorilor. Proletariatul nu se 
va elibera niciodată dacă va încerca să imite 
burghezia: regula de prim ordin trebuie să fie... 


„„„ să îşi păstreze caracterul exclusiv muncitoresc, menţinându-i 
în afară pe intelectualii a căror conducere ar reinstitui ierarhii 
şi ar crea diviziuni între muncitori. (Materiaux) 


Aceasta nu e totuşi doar o problemă de puritate 
organizaţională, ci una legată de puritatea spirituală. 


Eu şi prietenii mei nu încetăm să-i încurajăm pe muncitori să 
evite căderea în rutina ştiinţei burgheze şi a filosofici acestei 
clase. în lume, se va produce o mare schimbare când 
proletariatul va descoperi, la fel cum a descoperit burghezia 
după revoluţie, că poate să gândească intr-un mod conform cu 
propriul fel de viaţă. (Iluzii) 


Noua cultură proletară va fi întemeiată pe muncă 
ŞI... 


. nu va oferi niciun prilej de regret pentru dispariţia culturii 
burgheze. Războiul pe care proletariatul trebuie sa îl poarte 
împotriva stăpânilor săi este, aşa cum ştim, destinat să 
trezească în el un sentiment al sublimului care îi lipseşte total 
burgheziei de astăzi Trebuie sa depunem orice efort necesar 
pentru a ne asigura că proletariatul nu este otrăvit de ideile 
burgheze, şi din acest motiv poporul trebuie eliberat din 
lanţurile literaturii secolului al XVIII-lea. {Ibidem) 


Noua filosofic este una a „braţelor, şi nu a 
minţilor” {Décomposition du marxisme), scopul ei 
fiind acela de a convinge clasa muncitoare că 
întregul ei viitor constă în lupta de clasă. Este o 
filosofic care se naşte în mod spontan; mişcarea 
revoluţionară sindicalistă este creată de oameni care 
ştiu puţine despre marxism, dar ea exprimă nevoia 
cea mai reală a clasei producătorilor. În absenţa ei, 
proletariatul ar risca să aibă aceeaşi soartă ca vechii 
a. ce au cucerit Roma, s-au simțit 


germa i care, d pă 
uşinaţi de parbaria lor şi au sucombat in 
culturii decadente a jJ > 


retoricienilor sau ca oamenii Reformei care s-au 
lăsat corupți de valorile umanismului. Proletariatul 
implicat în lupta de clasă trebuie să înţeleagă în mod 
clar că toate celelalte clase, fără excepţie, se opun 
emancipării sale. Societatea viitorului va moşteni 
tehnologia capitalistă, dar ea nu va menţine cultura 
spirituală a capitalismului. Orice bătălie ideologică 
sau politică, indiferent în ce fel ar fi justificată prin 
alte argumente, va face muncitorilor mai mult rău 
decât bine dacă va presupune cooperarea acestora 
cu radicalii burghezi - de exemplu, în combaterea 
Bisericii şi a clericalismului, pentru a nu mai vorbi de 
apărarea cauzelor patriotice - pentru că va slăbi 
izolarea proletariatului şi va hrăni iluzia periculoasă 
că proletariatul îşi poate uni eficient forţele cu 
liberalii pentru a realiza schimbarea socială. 
Revoluţia va însemna „o separarea absolută între 
două epoci istorice” /Reflecții, Capitolul IV), iar 
proletariatul, care are menirea să o înfăptuiască, nu 
trebuie să aibă niciun fel de scrupule morale faţă de 
alte clase. 


Oamenii care şi-au dedicat vieţile unei cauze pe care o 
identifică cu regenerarea lumii nu pot ezita să folosească orice 
armă care ar putea duce la dezvoltarea spiritului războiului de 
clasa. (Ibidem } 


5. Revoluţia morală şi necesitatea istorică 
> > 


Aceasta nu înseamnă, totuşi, că proletariatul este 
sau că poate fi indiferent faţă de moralitate. Din 
contră, scopul principal al revoluţiei şi al etapei 
pregătitoare este de a produce o transformare 
morală a clasei muncitoare care îi va reface 
demnitatea, mândria, independenţa şi sentimentul 
misiunii şi al caracterului său exclusiv. Deşi cea mai 
cunoscută lucrare a sa este o apologie a violenţei, 
Sorel priveşte violenţa ca fiind corectă moral numai 
în măsura în care joacă un rol în educaţia morală a 
celor care o folosesc. El se gândeşte la o violenţă de 
tip militar, şi nu la una poliţienească, la o violenţă 
lipsită de cruzime şi care, cu siguranţă, nu este 
motivată de invidia faţă de clasele mai bogate, care 
ar fi imorală şi degradantă pentru proletariat. 
Departe de a căuta să înlocuiască actuala formă de 
guvernare cu una la fel de autoritară, obiectul 
violenţei proletare este să desființeze guvernarea 
definitiv. Violenţa lăudabilă moral apare, susţine el, 
în actele spontane de justiţie populară ale 
locuitorilor din munţii norvegieni, în legea linşajului 
sau în vendeta corsicană. 


Susţinătorii revoluţiei politice, cum sunt socialiştii 
care doresc să ia locul clasei privilegiate de astăzi, 
sunt, cum a demonstrat Revoluţia Franceză, 
susceptibili să adopte tehnici inchizitoriale de 
cruzime şi teroare, ca o terapie pentru dificultăţi 
economice şi politice. lacobinii au fost încurajați, în 
acest demers absurd şi disperat, de doctrina lui 
Rousseau asupra contractului social, considerându- 
se întruparea „voinţei generale” şi fiind, de aceea, 
îndreptăţiţi să facă orice doresc. Fiind nepregătiţi 
moral să conducă, cel mai bun lucru pe care au gasit 
de cuviinţă să-l facă a fost să imite ancien repime-vl. 
La acelaşi fel de despotism s-ar ajunge şi dacă 


puterea ar fi în mâinile lui Jaures şi ale altor 
persoane de acelaşi gen, care folosesc retorica 
umanistă pentru a-i transmite proletariatului o 
dorinţă burgheză de a-şi vedea partidul la putere în 
loc să-l pregătească să zdrobească maşinăria 
autorităţii publice. 

Din aceste motive, sindicalismul este împotriva 
democraţiei, care încurajează proletariatul să 
participe la instituţiile burgheze, în special în 
parlament, şi care este o sursă de demoralizare, 
corupţie şi subminare a solidarităţii de clasă. 

Greva generală, care este scopul firesc al luptei 
proletare, trebuie deosebită, de aceea, de revoluţia 
politică. Conform acestei concepţii a lui Sorel, 
opoziţia convenţională dintre o grevă politică şi una 
economică nu are niciun sens. Greva generală nu 
este economică în sensul în care ar fi o încercare de 
a îmbunătăţi 
situaţia clasei muncitoare în contextul capitalismului, 
ci este şi contrariul unei revoluţii politice. Scopul 
acestei revoluţii este să cucerească puterea, iar ea 
ascultă de toate legile luptei pentru putere, care 
includ alianțele tactice, fără însă a presupune 
divizarea societăţii în doar două tabere. Pe lângă 
sindicate, ea presupune existenţa altor organizaţii, 
comitete sau partide cu programe şi reguli deja 
concepute pentru viitor; ea trebuie să fie planificată 
şi poate fi, de aceea, criticată în detaliu. Mai mult, o 
revoluţie politică nu se bazează pe doctrina marxistă 
a diviziunii de clasă, ci pe o opoziţie antimarxistă 
între bogaţi şi săraci; ea face apel la instinctele 
primare de invidie şi răzbunare în locul eroismului 
sublim al învingătorilor aleşi dintre oamenii de rând. 
O grevă generală înseamnă distrugerea ordinii 
existente fără instituirea unei noi autorităţi; scopul ei 
este să redea oamenilor liberi care nu au nevoie de 
stăpâni controlul asupra producţiei. Este o acţiune 
singulară, indivizibilă, care nu poate fi despărțită în 
mai multe faze şi nici nu poate fi concepută ca un 
plan strategic. Definiţia socialismului în termenii 


unei greve generale... 
înseamnă că vremea revoluțiilor politicienilor a trecut; 
proletariatul refuză să fie condus de alte noi ierarhii. Formula 


noastră nu are nimic de spus în privinţa drepturilor omului» a 
dreptăţii absolute, a constituţiilor politice şi a parlamentelor; ea 
respinge nu numai guvernarea capitalistă burgheză, ci şi orice 
ierarhie care se aseamănă în vreun fel cu cea a burgheziei. 
(Materiaux) 


Sindicalismul nu este preocupat de doctrine sau de 
pregâtirea „ştiinţifică”... 


„„.el acţionează după cum dictează circumstanţele, indiferent de 
dogmă, fără a se teme să-şi folosească forţele în moduri 
reprobate de oamenii prudenţi. Aceasta e o viziune menită să 
descurajeze acele minţi nobile care cred în supremaţia ştiinţei 
în epoca modernă, care se aşteaptă ca revoluţia să fie realizată 
printr-un imens efort de gândire, care îşi imaginează că lumea a 
fost condusă de raţiunea pură din momentul în care a fost 
eliberată de obscurantismul clerical. 


întreaga experienţă ne-a arătat că revoluţia nu deţine 
secretul viitorului; ca acţionează în acelaşi fel precum 
capitalismul, grăbindu-se să ocupe fiecare canal nou apărut. 
(Ibideni) 


Sindicalismul revoluţionar este, aşadar, opus în 
egală măsură utopismului şi doctrinei blanquiste a 
grupului de conspiratori care, pretinzând un mandat 
pentru proletariat, ar putea să profite de 
circumstanţe pentru a cuceri puterea şi a transforma 
apoi societatea folosindu-se de forţă şi represiune. 
Blanquismul şi iacobinismul susţin o revoluţie a celor 
săraci împotriva celor bogaţi, şi nu o revoluţie 
marxistă înfăptuită doar de producători. Aceasta din 
urmă nu tinde în niciun fel către o dictatură a 
partidului; Bernstein are dreptate atunci când spune 
că preluarea puterii de câtre social-democraţi nu ar 
face poporul suveran, ci doar dependent de 
politicienii profesionişti şi de proprietarii de ziare. 
Până când muncitorii nu vor avea o organizare 
economică puternică şi nu vor atinge un nivel înalt 
de independenţă morală, dictatura proletariatului nu 
va putea însemna mai mult decât dictatura oratorilor 
de partid şi a oamenilor de litere. 

Din nou, revoluţia sindicalistă nu poate fi pur şi 
simplu rezultatul  decadenţei economice a 
capitalismului. Revoluţiile care se produc atunci 


când vechiul regim este într-o stare de colaps şi 
neputinţă nu duc la îmbunătăţiri, ci întăresc starea 
de decădere. Revoluţia sindicalistă necesită un 
capitalism expansiv care să se sufoce cu propria 
energie, şi nu să moară de inaniţie. Nu este, de 
aceea, avantajos pentru muncitori să slăbească 
sistemul capitalist făcând presiuni pentru concesii 
legislative şi pentru reforme; este mai bine pentru ei 
ca întreprinzătorii capitalişti să fie dominați de 
spiritul crud şi rapace al expansionismului, precum 
conchistadorii americani ai capitalismului. Acesta 
este modul de a cultiva sentimentul diviziunii 
absolute de clasă, solidaritatea între cei oprimaţi, 
eroismul  inflexibil, măreţia şi demnitatea unei 
misiuni istorice, tot ceea ce politicienii socialişti 
sacrifică atunci când îi păcălesc pe exploatatori să 
facă mici concesii, demoralizând astfel clasa 
muncitoare. 

Nu ar trebui să ne lăsăm induşi în eroare nici de 
aşa-numitul „socialism ştiinţific” ajungând să credem 
că victoria este asigurată de necesitatea istorică. Aşa 
cum a demonstrat Bergson, istoria progresează prin 
acte de creaţie complet imprevizible. Iluzia 
determinismului este datorată speranţelor exagerate 
suscitate de progresul ştiinţelor naturale în secolul al 
XIX-lea; autorii de utopii şi-au închipuit într-un mod 
naiv că viitorul societăţii poate fi descris la fel ca 
mişcarea corpurilor cereşti. Dar, aşa cum explică 
teoria bergsoniană a personalităţii şi a evoluţiei, 
viitorul o ia mereu de la început, ca un efect al 
activităţii creatoare libere. Mişcarea revoluţionară 
este orientată spre viitor, dar ea îl poate prevedea 
numai în termenii propriei acţiuni spontane, fiind 
ghidată de o singură idee indivizibilă şi imposibil de 
analizat: mitul sublim al unei transformări totale a 
lumii printr-o luptă finală şi apocaliptică. Aceasta era 
şi motivația primilor creştini care refuzau 
compromisul cu lumea şi nu se priveau pe ei înşişi ca 
pe o parte a societăţii, preferând să se retragă în 
mitul Parousiei (al celei de A Doua Veniri). 

Dar istoria ulterioară a Bisericii demonstrează felul 
în care, sfidând predicțiile celor înţelepţi, ea s-a 
reînnoit periodic prin explozii de expansiune 


viguroasă, iniţiate de marii reformatori şi de 
fondatorii noilor ordine monastice. Mişcarea 
sindicalistă este, într-un mod similar, un proces 
spontan de reînnoire care poate regenera clasa 
muncitoare, coruptă de politicieni şi de legislaţie, şi 
care poate salva, la momentul potrivit, întreaga 
omenire. 

Scopul noii revoluţii nu este acela de a produce 
prosperitate şi abundentă sau de a face viata uşoară. 
Sorel râde de Destree şi de Vandervelde, care îşi 
imaginau viitorul stat socialist ca pe pays de 
Cocagne sau ca un loc în care oamenii pot face tot ce 
işi doresc, ca Abația Theleme. Sursa principală a 
mişcării revoluționare nu este sărăcia, ci 
antagonismul de clasă, iar cauza muncitorilor nu 
este cea a săracilor care vor să-i deposedeze pe cei 
bogaţi de proprietate, ci aceea a producătorilor 
direcţi care vor să fie şi organizatorii producţiei. 
Valorile de prim ordin ale socialismului sunt cele ale 
moralității, şi nu cele ale bunăstării, şi trebuie 
observat că cei mai săraci membri ai proletariatului 
sunt cel mai puţin înclinați spre revoluţie, în pofida 
prejudecâţilor obişnuite, care afirmă contrariul. O 
societatea dreaptă trebuie să recunoască, aşa cum s- 
a exprimat Proudhon, „legea sărăciei”; o viaţă 
frugală este onestă şi fericită. Proudhon şi-a 
imaginat societatea viitoare ca pe o federaţie liberă 
de asociaţii agricole şi industriale, cu o viaţă publică 
bazată pe unităţi de tipul comunelor şi provinciilor, 
pe libertatea presei şi pe libertatea de asociere, şi 
fără armate permanente. Sorel dispreţuia orice 
planificare de viitor şi nu a dat detalii despre 
„societatea perfectă”, dar, ca susţinător al lui 
Proudhon, şi-o imagina, fără îndoială, în moduri 
similare cu acesta. În L'Avenir 
socialiste des syndicats, afirmă că societatea va fi 
„organizată conform planului de producţie” şi că 
obiectivul socialismului este „aplicarea sistemului de 
atelier la viaţa publică” /Materiaux), astfel încât 
toate chestiunile sociale să poată fi reduse la unităţi 
de producţie. 

Din punct de vedere organizatoric şi moral, idealul 
lui Sorel pare să fi fost unul al clanurilor izolate din 


zonele muntoase sau al comunelor elveţiene care 
practică democraţia directă, fiind mai mult sau mai 
puţin autosuficiente în producţie şi neimplicate în 
schimburi comerciale la o scară care să le afecteze 
obiceiurile şi 


? 


tradiţiile. Moralitatea proletariatului era o moralitate 
a producătorilor care se opuneau comercianților; 
democraţia modernă era încă modelată pe principiile 
pieţei financiare, în timp ce democraţia viitorului va 
semăna cu manufactura cooperativă. 


Aceste comparații nu sunt neîntemeiate. Istoria 
ideilor şi a instituţiilor democratice este cu siguranţă 
legată de istoria comerţului, întreaga cultură 
mediteraneeană a apărut în jurul porturilor şi 
oraşelor comerciale. Comerţul încurajează 
comportamente cum sunt compromisul şi 
negocierea, la fel cum încurajează şi înşelătoria, 
ipocrizia, retorica şi demagogia, prudenţa şi 
competiţia, ataşamentul faţă de bogăţie şi confort, 
raționalismul şi disprețul faţă de tradiţie, calculul 
anticipat şi predicția, şi idealul succesului. 
Subordonarea producţiei faţă de valoarea de schimb, 
care constituie, după Marx, esenţa capitalismului, 
este o concluzie firească a acestor tendințe. 
Societatea „în care totul este de vânzare” şi în care 
legăturile familiale, tribale şi locale, ireductibile la 
relaţii de schimb, nu înseamnă nimic a fost atacată 
de toţi romanticii, inclusiv de Marx, în tinereţea sa. 
Sorel, la fel ca Nietzsche, era un inamic 
declarat al acestui tip de societate, fiind în această 
privinţă un urmaş al romanticilor, dar miza criticii 
sale era complet diferită de cea a lui Marx. El era 
atras de imaginea unor clanuri războinice 
neîmblânzite care luptau pentru supravieţuire mai 
curând decât pentru bogăţie şi confort, erau 
curajoase fără a fi crude, erau mândre în pofida 
sărăciei lor, devotate obiceiurilor lor tribale şi 
libertăţii lor, gata să lupte până la moarte împotriva 
domniei străine. în viziunea lui Sorel, principalul 
scop al socialismului era să reînvie acest tip de 
moralitate, opunându-l celei a societăţii comerciale. 


Socialismul este o chestiune morală în sensul în care oferă un 


nou mod de a judeca actele umane sau, în termenii lui 
Nietzsche, o reevaluare a tuturor valorilor. (Materiaux, Sorel 
citează aici din prefața lui la traducerea franceză a unei lucrări 
a lui Saverio Merlino) 


Noua moralitate prinde formă în cadrul clasei 
muncitoare, în condiţiile capitalismului, şi este de 
fapt o condiţie care precede revoluţia şi schimbarea 
economică; în acest punct, Sorel este de acord cu 
Vandervelde, care afirmă că o victorie a muncitorilor 
fără o transformare morală radicală va face ca lumea 
să decadă într-o stare de suferinţă, cruzime şi 
nedreptate cel puţin la fel de rea ca aceea din 
prezent. Principalele puncte în care se face simțită 
noua moralitate sunt familia, războiul şi producţia şi 
în toate aceste sfere ea înseamnă o sporire a 
demnităţii, solidarităţii, eroismului, generozităţii şi 
responsabilităţii personale. Sorel atribuie o 
importantă deosebită abstinentei sexuale şi virtuţilor 
familiale, privind decăderea acestora din urmă ca pe 
o modalitate naturală de a întări societatea 
burgheză. 


Lumea va deveni un loc mai drept doar în măsura în care va 
deveni mai casta - cred că niciun lucru nu este mai sigur decât 
acesta. (Ibidem) 


Idealul lui este acela al eroilor homerici, aşa cum 
sunt aceştia priviţi de Nietzsche. 


6. Marxism, anarhism, fascism 


Aşa cum am observat deja, în opera lui Sorel relaţia 
valorilor cu ideile este foarte diferită de cea din 
lucrările marxiştilor ortodocşi ..sau ale oricărui critic 
al marxismului. În această privinţă, Sorel se plasează 
pe o poziţie unică. Atacurile lui la adresa 
reformismului sunt uneori foarte asemănătoare cu 
cele ale stângii socialdemocrate ortodoxe, dar critica 
lui la adresa ortodoxiei marxiste are multe în comun 
cu cea a anarhiştilor. El atacă anarhismul dintr-un 
punct de vedere marxist, dar îl critică totuşi în unele 
privinţe pe Marx din poziţia lui Bakunin sau a lui 
Proudhon. Clasificările clasice ale gândirii socialiste 
nu se aplică în cazul lui. 

La fel ca Marx, Sorel nu privea socialismul doar ca 


pe o formă mai bună de organizare socială, ci şi ca 
pe o transformare completă a fiecărui aspect al 
vieţii, moralității, gândirii şi filosofici; socialismul nu 
era un simplu set de reforme, ci o reinterpretare a 
existenţei umane. În opinia lui Sorel, socialiştii din 
vremea sa nu erau interesaţi de natura umană şi de 
scopul final al vieţii. Ei au adoptat metafizica 
superficială a liber- cugetătorilor din secolul al XVIII- 
lea şi nu au reuşit să-şi dea seama care era 
importanţa răului în istoriosofia lui Marx; optimismul 
lor raţionalist i-a împiedicat să egaleze Biserica în 
ceea ce priveşte înţelegerea oamenilor, dar era 
necesar ca socialismul să ofere toate valorile pe care 
le oferea Biserica dacă voia să aibă succes. 
Urmându-l pe Gustave le Bon, Sorel nu a ezitat să îi 
atribuie socialismului un caracter religios şi 
charismatic: sub acest aspect, poziţia lui este diferită 
de cea a lui Marx, cel puţin în raport cu Capitalul. 
Pentru Sorel, marxismul era mai presus de orice 
poezie a Marii Apocalipse pe care el o identifica cu 
revoluţia socială. El nu a combătut reformismul 
pentru că era ineficient - dimpotrivă, ştia că era 
eficient -, ci pentru că era prozaic şi lipsit de eroism. 
El credea în caracterul de clasă al socialismului şi în 
rolul unic al producătorilor ca agenţi ai revoluţiei. 
Proletariatul, ca o sectă militantă, trebuie să îşi 
păstreze în primul rând independenţa faţă de 
societatea existentă. Sorel visa la o societate liberă, 
adică la o asociaţie de producători fără şefi, ale cărei 
valori fundamentale să provină din faptul că era 
preocupată de producţia materială; pe de altă parte, 
Marx credea că marea reuşită a socialismului va fi 
cucerirea timpului liber, permițându-le oamenilor să 
se dedice în mai mare măsură muncii creative, pe 
măsură ce orele de muncă necesare producţiei 
materiale se vor reduce. Marx îşi punea speranţa în 
tehnologie, crezând că aceasta va elibera omenirea 
de grijile existenţei materiale; Sorel, dimpotrivă, 
privea activitatea productivă ca pe sursa demnităţii 
umane, iar dorinţa de a fi liber de asemenea griji nu 
era, pentru el, mai bună decât hedonismul burghez. 
Marx era un raţionalist în măsura în care credea în 
socialismul ştiinţific, crezând, aşadar, că o analiză 


raţională a economiei capitaliste va demonstra că 
aceasta urma să fie înlocuită inevitabil cu un sistem 
colectiv; el credea, de asemenea, în continuitatea 
civilizaţiei. Sorel privea ideea necesităţii istorice a 
socialismului ca pe o formă a W/zgrâi-ului hegelian; 
el accepta teoria spontaneităţii a lui Bergson şi 
susţinea nevoia unei rupturi complete în 
continuitatea culturală, dar, în acelaşi timp, dorea să 
păstreze tradiţiile familiei şi solidarităţii tribale. 
Modul arbitrar în care a abordat el marxismul poate 
fi observat în definiţia clasei, pe care i-o atribuie lui 
Marx, ca „o colectivitate de familii unite prin tradiţii, 
interese şi viziuni politice, care are un anumit grad 
de solidaritate astfel încât să poată fi privită ca 
formând o singură personalitate, o fiinţă înzestrată 
cu rațiune şi care se comportă ca atare” 
(Materiaux). 

Sorel nu s-a declarat niciodată anarhist; anarhiştii 
din vremea lui nu erau foarte definiţi sub aspectul 
clasei, dar  tindeau să obţină sprijinul 
lumpenproletariatului şi al intelighenției declasate. O 
mişcare condusă de avocati, ziarişti şi studenti nu 
avea în mod evident nimic de-a face cu sindicalismul 
revoluţionar, aşa cum îl înţelegea Sorel, iar el avea o 
aversiune şi faţă de grupurile anarhiste de orientare 
bakuninistă care combinau metodele conspirative cu 
principii autoritare. În acelaşi timp, el împărtăşea cu 
anarhiştii premisa lor fundamentală legata de nevoia 
de a elimina toate instituţiile statului, precum şi 
refuzul lor de a lua parte la viaţa parlamentară sau 
de a sprijini „socialismul politic”. De la Bakunin 
încoace, ideea că socialismul „politic” sau „de 
partid” era doar preludiul unei noi tiranii şi că 
„dictatura proletariatului”, ca formă de organizare 
statală, însemna supunerea muncitorilor faţă de 
despotismul politicienilor de profesie era o trăsătură 
constantă a propagandei anarhiste, accentuată, de 
exemplu, de Machajski. Sorel era în armonie şi cu 
acei anarhişti care insistau asupra „revoluţiei 
morale”, ca o parte integrantă a revoluţiei sociale. 


Social-democraţia este aspru pedepsită astăzi pentru ca a luptat 
atat de mult împotriva anarhiştilor care au încercat sa facă o 
revoluţie a minţilor şi a inimilor. (Materiaux', extrasul provine 


din comentariul la o scrisoare de-a lui Proudhon către Michelet) 


Naţionalizarea mijloacelor de producţie era în sine 
lipsită de valoare în privința emancipării 
muncitorilor, pentru că nu facea decât să sporească 
puterea politicienilor asupra producătorilor. 

Poate să pară ciudat că un scriitor care a atacat 
atât de aprig ideile de patriotism, instituţie de stat şi 
organizaţie de partid a ajuns sa fie recunoscut ca un 
ideolog al promiţătoarei mişcări fasciste, care ar fi 
oferit justificări funcţionarilor şi apologeţilor unei 
tiranii naţionaliste brutale, cu atât mai mult cu cât, 
spre deosebire de Nietzsche, Sorel accepta 
doctrinele fundamentale ale marxismului. Cu toate 
acestea, legătura lui cu fascismul este reală, deşi era 
imposibil să percepi primele indicii ale fascismului 
italian, prezente deja în 1912, cu ochii celor care au 
fost martori la cel de Al Doilea Război Mondial. Tot 
ceea ce este legat de revoluţie şi de societatea 
postrevoluţionară liberă în opera lui Sorel aparţine, 
este adevărat, domeniului „mitului”, care nu lasă din 
principiu loc pentru discuţii sau explicaţii. Fascismul 
şi-a extras puterea din sentimentul de disperare şi 
dintr-o dorinţă de schimbare fundamentală, din 
deziluzia produsă de democraţie şi din neîncrederea 
în posibilitatea reformei, din nevoia obscură de 
ruptură radicală cu ordinea existentă a lucrurilor. 
Apelurile lui Sorel erau bine adaptate la condiţiile 
spirituale în care s-a dezvoltat fascismul. El nu şi-a 
propus niciodată să planifice o nouă ordine, ci să fie 
mesagerul unei catastrofe. A justificat o ruptură în 
continuitatea civilizaţiei în numele unei culturi mai 
bune, o întoarcere la sursele populare ale legislaţiei 
şi moralității; prin aceasta, a demonstrat involuntar 
că un atac la adresa întregii culturi existente este, de 
fapt, o invitaţie la barbarie dacă nu se bazează pe 
valori deja existente şi pe o cunoaştere a ceea ce ar 
trebui să presupună noua ordine. Sorel lansează 
multe atacuri puternice la adresa  naivităţii 
raţionaliştilor, dar, dacă un atac asupra 
raţionaliştilor nu se deosebeşte în mod clar de un 
atac la adresa raţiunii, dacă face apel la o 
philosophie des bras care nu diferă prea mult de o 
filosofie a braţului înarmat, atunci acest atac devine 


o revoltă împotriva minţii şi o banală pledoarie 
pentru violenţă. Justificarea violenţei de câtre Sorel 
se lega, în viziunea lui, de versiunea sa războinică, 
fiind opusă celei a jandarmeriei, dar distincţia este 
una extrem de subtilă, bazată pe stereotipuri literare 
şi pe idealizarea eroilor greci şi a vikingilor. O 
moralitate care priveşte violenţa în sine ca pe o 
sursă de eroism şi măreție devine foarte uşor un 
instrument al despotismului. Acelaşi lucru e valabil şi 
pentru critica pe care o aduce Sorel democraţiei 
parlamentare: era mult adevăr în ea, dar acelaşi 
lucru se poate spune şi despre scrierile lui Hitler pe 
această temă. Critica la adresa corupţiei endemice, a 
abuzurilor,  ipocriziei,  certurilor meschine şi 
competiţiei pentru slujbe, care erau deghizate în 
conflict de idei, toate acestea au fost denunţate de 
anarhişti, comunişti şi fascişti în termeni foarte 
asemănători. Dar o critică a democraţiei care se 
învăluie în „mit” şi nu oferă nicio alternativă 
tangibilă, ci doar absenţa sau negarea democraţiei, 
nu poate fi decât o apologie a tiraniei, cel puţin 
atunci când descinde, de pe tărâmul literaturii, în 
practica politică. 

Ca un marxist declarat care a inspirat fascismul, 
Sorel este important prin faptul că destinul gândirii 
sale dezvăluie convergenţa dintre formele extreme 
ale radicalismului de dreapta şi de stânga. Dacă 
frazeologia de stânga se mulţumeşte să atace 
democraţia burgheză fără a oferi o democraţie mai 
bună în locul ei, doar opunându-se raționalismului, 
fară să stabilească noi valori culturale, dacă susţine 
o violenţă neîncadrată de limite morale, atunci 
programul ei este doar cel al unui nou despotism şi 
este, în mod esenţial, acelaşi cu cel al dreptei 
radicale. Când catastrofa finală este prezentată ca 
scop în sine sau chiar ca scop suprem, indiferent de 
consecinţele pe care le poate produce, ca în doctrina 
lui Sorel, atunci rolul principal al proletariatului este 
acela de agent al unei răsturnări bruşte, de tipul 
unui cataclism. Pentru că acesta [proletariatul] n-a 
reuşit să-şi joace rolul, Sorel s-a putut întoarce, fără 
a fi incoerent, spre naționalism ca spre o 
întruchipare mai promițătoare a cauzei, care, în ochii 


săi, era încă „revoluţia totală”, şi nu națiunea. De 
aceea, felul pasional în care i-a apărat pe Lenin şi pe 
bolşevici a fost extrem de ambiguu. El admira 
Revoluţia Rusa ca pe o dramă apocaliptică, o lovitură 
mortală dată intelectualilor, un triumf al voinţei de 
putere asupra presupusei necesităţi economice şi o 
afirmare a tradiţiilor moscovite locale asupra celor 
occidentale. 


Lecţia sângeroasă din Rusia va arata tuturor muncitorilor ca 
exista o contradicție între democraţie şi misiunea 
proletariatului. Ideea unei guvernări a producătorilor nu va 
pieri; strigătul „moarte intelectualilor”, pentru care bolşevicii 
sunt atât de mult insultaţi, ar putea, în cele din urmă, să fie 
adoptat de muncitorii din întreaga lume. Doar un orb nu vede 
că Revoluţia Rusă reprezintă zorii unei noi ere. (Matériaux, 
post- scriptum la Prefaţa ediţiei din 1919) 


în 1919, el scrie în apendicele la Reflectii asupra 
violenței '. 


Atunci când evenimentele din prezent vor trebui evaluate cu 
imparţialitate istorică, va fi recunoscut că bolşevismul a datorat 
o bună parte din puterea sa faptului că masele îl priveau ca pe 
un protest la adresa oligarhiei, a cărei principală preocupare 
fusese aceea de a nu părea ca este rusă; la sfârşitul anului 
1917, fostul purtător de cuvânt al Sutelor Negre a spus că 
bolşevicii au dovedit „că sunt mai ruşi decât rebelii Kaledin, 
Rousski etc., care au trădat tarul şi tara”... 


J i 


Un istoric poate vorbi despre procesul de represiune 
revoluţionară în Rusia doar daca tine cont de caracterul 
moscovit al bolşevismului... 

tradiţiile naţionale au oferit Gărzilor Roşii precedente fără 
număr, pe care ei credeau că au dreptul să le imite pentru a 
apăra Revoluţia (...) Dacă suntem recunoscători faţa de soldaţii 
romani pentru că au înlocuit 


civilizațiile neputincioase, neproductive şi ineficiente cu o 
civilizaţie ai cărei discipoli încă mai suntem în drept, literatură 
şi construcţia de monumente, cu atât mai recunoscător le va fi 
viitorul soldaţilor ruşi ai socialismului! 


Sorel ştia puţine despre doctrina leninistă; el îl 
admira pe Lenin ca pe un profet al Apocalipsei şi pe 
Mussolini din acelaşi motiv. Era dispus să susţină tot 
ce părea eroic şi promitea să distrugă sistemul 
detestat al democraţiei, al luptei de partid, al 


compromisului, negocierii şi calculelor politice. El nu 
era interesat de problema meschină a bunăstării 
oamenilor, ci de descoperirea circumstanțelor cele 
mai propice pentru o râbufnire de energie. Criticul 
pătrunzător al raționalismului a sfârşit prin a fi 
admiratorul idolatru al unui mare Moloh, spre ale 
cărui falei mulţimea - oarbă, fanatică şi exaltată - 
mărşăluia într-o frenezie războinică, întru propria ei 
distrugere. 


VIII 


ANTONIO LABRIOLA: O 
ÎNCERCARE 
DE ORTODOXIE DESCHISĂ 


1. Stilul lui Labriola 


Antonio Labriola a jucat în Italia un rol similar cu cel 
al lui Plehanov în Rusia şi cu cel al lui Lafargue în 
Franţa. A fost primul exponent al marxismului de 
sistem din ţara lui şi a influenţat în mod considerabil 
forma în care acesta avea să fie . 

adoptat aici. În momentul în care a devenit marxist, 
Labriola avea deja o carieră de filosof. Deşi a fost 
influenţat în anii săi de formare mai ales de Hegel şi 
Herbart, era puternic ataşat de tradiţia italiană şi a 
imprimat trăsăturile particulare ale acesteia asupra 
versiunii sale de marxism. E important de semnalat 
şi că el nu a fost niciodată un activist de partid, ci 
doar un publicist şi un teoretician. 

Din cauza fragmentării Italiei înainte de 1870 şi a 
relativei sale  înapoieri economice, mişcarea 
muncitorească a apărut aici mult mai târziu decât în 
restul Europei Occidentale. Ideile şi sloganurile 
socialiste au figurat o vreme printre elementele unor 
ideologii radicale generale, care exprimau, între 
altele, şi ceea ce marxiştii priveau ca pe aspiraţiile 
tipice ale burgheziei „progresiste“. Confruntaţi cu 
puternica opoziţie a Bisericii şi a clericalismului, 
socialiştii şi radicalii burghezi s-au găsit „de aceeaşi 
parte a baricadei” pentru un timp mai îndelungat 
decât în alte ţări şi erau mult mai constienti de 
valorile pe care le aveau în 


comun. Scindarea Italiei între o tabără catolică 


conservatoare şi una progresistă a  rāmas 
fundamentală chiar şi după ce mişcarea socialistă a 
devenit o forţă politică organizată pe cont propriu. 
De aceea, în virtutea circumstanțelor istorice şi a 
propriei sale istorii personale, Labriola a rămas 
puternic ataşat de tradiţia radicală italiană din 
politică şi filosofie, cu cultul acesteia pentru figuri ca 
Garibaldi şi Giordano Bruno. 


Stilul filosofic al lui Labriola este, de asemenea, 
unul tipic italian, atât prin trăsăturile lui atrăgătoare, 
cât şi prin cele mai puţin acceptabile. În patria lui 
Toma d'Aquino, poate mai mult decât în orice altă 
ţară, filosofia seculară s-a rupt radical, începând cu 
secolul al XVLlea, de modurile de gândire scolastică 
şi de abilităţile logice. în afara scolasticismului 
târziu, puternic, dar steril, exista o aversiune pentru 
scheme şi sisteme şi o preferinţă pentru gândirea 
„globală”, opusă analizei, o predilecție pentru 
eseurile discursive şi un accent puternic asupra 
aspectelor didactice şi retorice ale scrierii filosofice. 
Toate aceste tendinţe pot fi regăsite în opera lui 
Labriola. Granițele dintre epistemologie, psihologie, 
etică şi pedagogie sunt fluide, iar el nu pare a avea 
niciun interes pentru a face din filosofic un domeniu 
separat şi autosuficient al gânditorilor profesionişti. 
Neincrederea în specializare în cadrul umanismului, 
care se face şi azi simțită în cultura italiană şi în 
sistemul universitar italian, a fost sporită în secolul 
al XlX-lea de tendinţa hegeliană de a gândi în 
termeni globali şi de a lega orice caz particular de o 
viziune largă, panoramică, asupra istoriei. în Italia, 
această tendinţă s-a aliat cu stilul universalist al 
Renaşterii şi cu atitudinea acelor eroici furioși 11] 
pentru care fiecare problemă specifică avea ca miză 
problemele fundamentale ale existentei. 


Stilul literar şi gândirea globală a filosofilor 
italieni, disprețul lor faţă de clasificările rigide, faţă 
de specializare şi de ierarhiile dintre idei pot să 
explice succesul pe care La avut în Italia versiunea 
istoricistă, antipozitivistă a marxismului susţinut de 
Labriola şi, în generaţia următoare, de către 
Gramsci. Atracția exercitată de această formă de 
marxism, opusă celei pozitiviste şi scientiste, nu a 


constat atât în faptul că ridica studiul problemelor 
sociale la rangul de ştiinţă naturală, ci în aceea că 
permitea interpretarea tuturor aspectelor culturii 
materiale şi spirituale ca expresii sau manifestări ale 
unui singur proces universal sau ale unei anumite 
epoci istorice. Această propensiune de a pune în 
relaţie fenomenele sociale cu marile „totalitâţi” 
istorice nu era specific marxistă, dar, în combinaţie 
cu alte principii, putea fi prezentată ca o parte 
naturală a materialismului istoric. în acelaşi timp, ea 
se potrivea tendinţelor relativiste care par să fie o 
trăsătură unică a filosofiei italiene. 

Asemenea  generalizări sunt, desigur, foarte 
simplificate. Pozitivismul şi scientismul şi-au făcut şi 
ele apariţia în Italia şi, odată cu Enrico Ferri, se 
poate vorbi şi de o versiune scientistă, darwinistă şi 
pozitivistă a marxismului. în Italia, într-un mod 
singular, a existat o perioadă în care pozitivismul şi 
hegelianismul erau mai curând unite decât divizate 
în efectul pe care îl produceau asupra societăţii: 
amândouă reprezentau gândirea  raţionalistă, 
radicală şi laică împotriva reacţiunii clericale şi erau 
de aceeaşi parte a diviziunii culturale care separa 
întreaga naţiune. Cu toate acestea, dacă privim 
lucrurile din perspectiva noastră din prezent, s-ar 
părea că cele mai fertile surse ale vieţii intelectuale 
italiene provin din tradiţia istoricismului mai 
degrabă decât din scientism. 

Era foarte dificil pentru italieni, fie că erau sau nu 
marxişti, să creadă într-o teorie a progresului istoric 
neîntrerupt, dat fiind că întreaga istorie modernă a 
țarii lor parea să susţină contrariul. După cele trei 
secole de regres şi stagnare care au urmat 
Contrareformei, întreaga intelighenție radicală era 
pătrunsă de un sentiment al înapoierii culturale şi 
economice a ţării.  Sperantele trezite de 
Risorgimento nu erau suficiente pentru a inspira 
convingerea că progresul era o consecinţă inevitabilă 
a „legilor istorice”, iar filosofii italieni, inclusiv 
marxiştii, tindeau să fie mai sensibili faţa de 
diversitatea, complexitatea dramatică Şi 
imprevizibilitatea procesului istoric. Din acest punct 
de vedere, Labriola a imprimat asupra marxismului 


italian o atitudine sceptică faţă de explicaţiile 
atotcuprinzătoare ale istoriei universale. 


2. Notă biografică 


Antonio Labriola (1843-1904) s-a născut la Cassino, 
ca fiu al unui profesor. A fost crescut cu idealurile 
Tinerei Italii (societatea secretă fondată de Mazzini) 
şi a visat încă din tinereţe la independenţa şi la 
unificarea ţării sale. În 1861, a intrat la Universitatea 
din Napoli, unde a fost influenţat de hegelianism, ai 
cărei principali exponenţi în Italia erau Bertrando 
Spaventa şi Augusto Vera. Intr-un eseu publicat 
ulterior de Croce, Labriola ia criticat pe Zeller şi pe 
neokantieni şi a suţinut că doctrina lui Kant fusese în 
final depăşită de hegelianism. După absolvire, a 
început să predea la o şcoală din Napoli, oraş în care 
a şi trăit până în 1874. Prima lui lucrare filosofică din 
această perioadă a fost o analiză a „teoriei afectelor” 
a lui Spinoza (1865). în 1869, a scris o lucrare mai 
elaborată asupra filosofici socratice, care a câştigat 
un premiu în cadrul unui concurs organizat de 
Academia de Stiinte Morale şi Politice din Napoli. Şi- 
a continuat studiile şi a devenit specialist în filosofic, 
istorie şi etnografie; era interesat şi de psihologia 
asociaţionistă a lui Herbart, pe care a şi adoptat-o în 
mare măsură, şi de scrierile lui Vico, care l-au 
influenţat toată viaţa. După 1870, a intrat în lumea 
jurnalismului politic, scriind într-un stil liberal şi 
anticlerical. în 1873, a publicat lucrările Libertatea 
morală şi Moralitate şi religie, care dovedesc deja o 
îndepărtare de perspectiva hegeliană, chiar dacă nu 
sunt în niciun fel marxiste. În anul următor, a fost 
numit profesor la Roma, unde avea să-şi petreacă tot 
restul vieţii predând, scriind şi participând la toate 
controversele importante ale vremii sale. 

Convertirea lui la marxism nu a fost bruscă, ci 
treptată. În 1889, Labriola scria într-o expunere, 
intitulată Despre socialism, că a început să critice 
liberalismul încă din 1873, pentru ca, în 1879, să 
îmbrăţişeze o „nouă credinţă intelectuală”, în special 
în baza studiilor sale din ultimii trei ani. Eseul lui 
Despre ideea de libertate (1887) nu manifestă nicio 


tendinţă marxistă clară, dar scrierile lui din anii 
1890 reflectă punctul de vedere al unei „şcoli” 
specifice. Despre socialism este o declaraţie politică 
explicită, în care autorul critică democraţia burgheză 
şi apără socialismul  internaţionalist, cauza 
proletariatului mondial. Cea mai cunoscută lucrare 
marxistă a sa este /Fseuri despre concepția 
materialistă asupra istoriei, care conţine o 
prezentare generală a materialismului istoric şi o 
discuţie asupra Manifestului Comunist, cea din urmă 
a fost publicată în 1896, iar la ediţia a doua din 
1902, Labriola a adăugat un articol polemic 
împotriva cărţii lui Masaryk despre fundamentele 
marxismului. Această lucrare a fost imediat tradusă 
în franceză şi a devenit un tratat clasic al literaturii 
marxiste europene. Labriola intenţiona să scrie o a 
patra secţiune, bazată pe prelegerile lui din 1900- 
1901, care să ofere o prezentare generală a secolului 
al XIX-lea. Nu a trăit suficient de mult pentru a-şi 
realiza acest proiect, dar părţile pe care le-a scris au 
fost publicate de marele său discipol, Benedetto 
Croce, în 1906, în cadrul unei colecţii a lucrărilor 
nepublicate sau mai puţin cunoscute ale lui Labriola, 
intitulată Diverse scrieri despre filosofie şi politică, 
în timp ce notele rămase au fost publicate în 1925 de 
Luigi dai Pane, care a scris ulterior şi o monografie a 
lui Labriola. Filosofia marxistă a acestuia din urmă 
este schiţată şi într-o colecţie de scrisori către Sorel, 
publicată în 1897 sub titlul Discuţii despre socialism 
și filosofie. Este demn de notat că, dintre multele 
articole pe care Labriola le-a publicat în ultimii 
cincisprezece ani de viaţă, unele îi scot clar în 
evidenţă poziția marxista (critica la adresa lui 
Bernstein şi Millerand, articolul despre diferenţa 
dintre socialism şi radicalism), în timp ce altele ar fi 
putut fi la fel de bine scrise de un raţionalist radical 
(prelegerea asupra libertății ştiinţei, discursul 
comemorativ despre Giordano 

Bruno). Şi în această privinţă, Labriola este diferit de 
marxiştii ortodocşi germani, care îşi declarau 
loialitatea ideologică în fiecare frază pe care o 

scriau. 


3. Scrieri timpurii 


Eseul lui Labriola asupra „teoriei afectelor” a lui 
Spinoza nu are o importanţă specială, fiind doar un 
rezumat, util pentru predarea filosofici, a părţii 
relevante din Etica. Merită notat că el scoate în 
evidenţă fundalul moral al metafizicii lui Spinoza şi 
perspectiva  naturalistă generală a acestuia, 
adăugând că semnificaţia doctrinei lui Spinoza 
constă în faptul că neagă temeiul metafizic al 
judecăților de valoare şi derivă cele mai nobile 
impulsuri umane din egoism, care este considerat 
unica forţă creativă; Spinoza încearcă, de asemenea, 
să susţină categoria libertăţii în limitele concepţiei 
deterministe despre univers. 

Eseul despre Socrate, o lucrare mult mai 
importantă, este o disertaţie erudită şi în parte 
polemică asupra ideii, împrumutată de la Hegel şi 
Zeller, că accesul la gândirea lui Socrate se face prin 
Xenofon, şi nu prin Platon, şi că trebuie să rezistâăm 
tentaţiei de a atribui metafizica lui Platon filosofului 
care La fost maestru. Labriola îl priveşte pe Socrate 
în primul rând ca pe un pedagog şi îi interpretează 
personalitatea în termenii contradicţiilor interne ale 
culturii ateniene. El nu încearcă să descopere 
concepţiile metafizice implicite ale lui Socrate, ci să 
descrie ideile articulate în mod conştient în gândirea 
sa. în opinia lui Labriola, activitatea lui Socrate 
trebuie înţeleasă ca o încercare de a rezolva 
conflictul 


dintre conservatorismul tradiţional, pe de o parte, şi 
scepticismul şi relativismul produse de diversitatea 
şi bogăţia culturii ateniene, pe de alta. Umanismul şi 
relativismul sofiştilor erau un simptom al prăbuşirii 
comunităţilor tradiţionale, în timp ce Socrate încerca 
să descopere nişte norme absolute ale moralității, 
independente de fiinţele umane. El nu era pe deplin 
conştient de cât de mult depăşeau căutările sale 
orizontul valorilor tradiţionale, dar, în realitate, 
căuta o nouă interpretare a lumii care să ofere 
sprijin în polemica împotriva sofiştilor. Convingerea 
lui Socrate privind inadecvarea cronică a cunoaşterii 


umane era necesară pentru a-i justifica demersul de 
căutare a unor norme morale şi cognitive absolute şi 
independente de deciziile arbitrare ale indivizilor. 
Această căutare a fost manifestată mai ales în 
reevaluarea conceptului de divinitate, care La făcut - 
alături de Eschil, Pindar şi Sofocle - vestitorul unei 
noi conştiinţe religioase, care se întorcea treptat de 
la tradiţiile vechii mitologii la monoteism. Dar 
funcţiile divinității socratice erau exclusiv morale; 
aceasta trebuia să fie depozitara valorilor absolute, o 
dovadă împotriva relativismului şi subiectivismului. 
în acelaşi fel, cercetările logice ale lui Socrate şi 
încercările sale de a elucida concepte nu proveneau 
dintr-o curiozitate dezinteresată, ci erau stimulate de 
acelaşi obiectiv pedagogic; de aici şi disprețul lui 
fața de ştiinţele naturale. Socrate nu a avut intenţii 
metafizice, era un pragmatic pur; cu toate acestea, a 
oferit un fundament pentru teoria ideilor şi 
metafizica Binelui ale lui Platon. 

Ideile lui Labriola cu privire la Socrate ilustrează 
convingerea sa de inspiraţie hegeliană, care a 
devenit o parte a marxismului său, că ideile filosofice 
sunt expresia nevoilor istorice schimbătoare, apărute 
din contradicţiile interne ale unei anumite faze a 
civilizaţiei. Influenţa lui Hegel este vizibilă, alături de 
cea a lui Kant şi cea a lui Herbart, şi în tratatul lui 
Labriola despre libertatea morală. Aceasta este o 
lucrare obscură atât în privinţa demonstraţiei, cât şi 
a concluziilor sale, ceea ce se întâmplă de obicei cu 
abordările filosofice ale acestui subiect. Cu toate 
acestea, este evident că Labriola priveşte problema 
privitoare la liberul- arbitru {liberum arbitrium) ca 
pe una greşit formulată şi că, în manieră hegeliană, 
încearcă să înlocuiască problema libertății ca 
indiferenţă cu cea a libertăţii concepute ca acord 
între alegere şi conştiinţă. El încearcă astfel să 
distingă între determinism şi fatalism, dar nu trece 
dincolo de nişte formulări generale vagi. El priveşte 
ca pe o evidenţă indiscutabilă regula kantiană care 
face judecăţile morale complet independente de 
factorii utilitari şi de evaluarea rezultatelor acţiunilor 
umane.  Imperativul obligaţiei este implicat în 
libertatea morală, care se realizează în acte de 


supunere conştientă faţă de acest imperativ. Totuşi, 
din moment ce voinţa umană este rezultatul mai 
multor factori sociali şi psihologici, ea este asaltată 
de aspirații spirituale aflate în conflict, iar libertatea 
ei nu constă într-o capacitate potenţială de a se 
autodetermina după cum voieşte, ci într-o alegere 
reală care se conformează unei norme absolute. Spre 
deosebire de animale, ale căror acţiuni sunt 
determinate doar de puterea obişnuinţei sau de o 
dorinţă sau alta, omul este liber în sensul în care are 
o conştiinţă morală care îi permite să reziste 
pornirilor sale naturale. Faptul, şi nu doar 
posibilitatea abstractă, că se poate autodetermina în 
acest fel ne dă dreptul să îl numim „liber”. Labriola 
protestează explicit la adresa  „naturalizării” 
conştiinţei umane şi a ideii că aceasta ar consta într- 
o simplă colecţie de instincte care pot fi „în ultimă 
instanţă” atribuite nevoilor animale. Totuşi, la fel ca 
Herbart, el respinge ideea sufletului ca entitate 
metafizică sau a puterilor spirituale separate şi se 
mulţumeşte să analizeze motivațiile care conduc la o 
exprimare sau la o negare a libertăţii, în funcţie de 
măsura în care ele se 
conformează sau nu conştiinţei individuale asupra 
imperativului moral. Nu există, într-un sens strict, 
nicio contradicţie între principiul cauzalităţii şi 
libertatea morală, cu condiţia să privim actele 
umane, în maniera lui Leibniz, ca fiind 
autodeterminate (şi nu ca determinate extern, 
mecanic sau „natural'”) sau, pe urmele lui 
Schopenhauer, ca o cauzalitate „văzută din interior”. 
Dacă privim lucrurile astfel, este uşor de observat că 
libertatea poate fi şi trebuie să fie scopul educaţiei 
care induce o conştiinţă morală şi o transformă într- 
un obicei. A trata libertatea ca pe o calitate 
înnăscută a sufletului nu este doar înşelător, ci şi 
dăunător în practică, pentru că suspendă obligaţia 
de a-i educa pe oameni să fie liberi; o asemenea 
educaţie este obiectivul suprem al statului, care, în 
forma lui ideală, este, mai presus de toate, o 
instituţie pedagogică. 

Eseul despre Moralitate şi religie atestă o clară 
influenţă a lui Kant şi, într-o măsură mai mică, 


influenţa lui Hegel. Eseul conţine trei argumente 
principale. În primul rând, „judecăţile practice” nu 
pot fi derivate din cele teoretice şi nu pot fi 
întemeiate nici pe premise psihologice (conţinutul 
unei conştiinţe morale empirice), nici pe cele 
utilitariste, ci trebuie să fie aprioril moralitatea este 
întemeiată pe acele judecăţi practice care intră cel 
mai mult în contradicţie cu dorinţele instinctuale. 
Multiplicitatea opiniilor morale este un fapt empiric 
şi nu contrazice afirmaţia că există o singură 
moralitate par excellence. În al doilea rând, valorile 
morale aparţin în mod exclusiv voinţei bune, privită 
ca autonomă în toate privinţele, inclusiv în relaţia ei 
cu o voinţă ipotetică a lui Dumnezeu; imperativele 
morale bazate pe voinţa lui Dumnezeu nu sunt cu 
adevărat morale din moment ce implică supunerea 
unei voințe faţă de alta. în al treilea rând, 
moralitatea este pe deplin independentă faţă de 
credinţa religioasă. Religia este o parte universală a 
vieţii spirituale, care nu poate fi separată de aceasta, 
iar raţionaliştii care critică o anumită formă istorică 
îşi ratează ţinta atunci când atacă religia în general. 
Scopul religiei este să „compenseze cu o formă 
diferită de idealism discordanţa dintre exigenţele 
noastre morale şi lumea naturală în care trăim”. Ea 
poate susţine, aşa cum şi face, valorile morale şi 
conştiinţa morală, dar nu contribuie cu nimic la 
conţinutul normelor etice, care trebuie derivate din 
surse independente de orice revelaţie sau mitologie. 
Credinţa religioasă îşi are propriul său câmp de 
activitate şi poare coexista liber cu alte forme de 
viaţă spirituală, cu condiţia să fie respectată 
diviziunea funcţiilor; sistemul de educaţie nu trebuie 
opus sentimentelor religioase, ci trebuie, dimpotrivă, 
să le încurajeze. Dar simţul natural al bunătăţii, 
independent de opiniile religioase şi metafizice, este 
un fundament suficient pentru moralitate. Acest simţ 
nu este nici un produs al cunoaşterii din moment ce 
judecăţile de valoare sunt radical diferite de actele 
cognitive, iar normele morale nu trebuie derivate din 
observaţia ştiinţifică. Conştiinţa morală implică nişte 
idealuri care sunt, într-un fel, contrare cursului 
natural al lucrurilor; validitatea lor nu depinde de 


factori empirici, deşi conţinutul acestor idealuri 
variază în funcţie de circumstanțele sociale şi 
psihologice. 

Retrospectiv, se poate spune că atracţia lui 
Labriola pentru marxism şi socialism a fost o 
consecinţă firească a profilului său intelectual şi că, 
atât în filosofic, cât şi în politică, ea a reprezentat o 
consolidare şi o precizare a unor tendinţe deja 
existente. În filosofic, el a fost influenţat considerabil 
de doi profesori foarte diferiţi: Hegel şi Herbart. De 
la cel dintâi a învăţat să gândească în termenii 
marilor concepte istorice şi să interpreteze valorile 
culturale ca pe nişte manifestări ale epocilor istorice 
cărora le aparţin, să adopte o perspectivă relativistă 
şi să privească ideile ca pe nişte instrumente istorice 
mai degrabă decât ca pe întruparea subiectivă a 
unor modele ideale. Hegel l-a învăţat pe Labriola şi 
să accepte categoria progresului, privind, în acelaşi 
timp, procesul istoric ca pe un spectacol tragic. 
Dimpotrivă, Herbart i-a transmis o îndoială faţă de 
metafizică şi filosofic speculativă şi încredere în 
psihologia empirică privită ca o ştiinţă necesară 
interpretării civilizaţiei. Din punct de vedere politic, 
socialismul lui Labriola îşi avea sursa în poziţia lui 
anticlericală radicală şi în identificarea lui cu cauza 
poporului. Totuşi, chiar şi în perioada lui marxistă, 
anticlericalismul său era combinat cu o înţelegere şi 
cu o anumită simpatie pentru sentimentul religios, 
deşi nu şi pentru Biserica privită ca o instituţie sau 
ca un instrument politic. 


4. Filo sofia istoriei 


Dincolo de rolul său de propagandist, poate fi privit 
Labriola ca un teoretician independent sau ca 
autorul unei versiuni proprii a marxismului? Un 
cititor prost dispus al lucrărilor sale ar putea 
comenta că unica diferenţă dintre el şi ortodocşii 
timpului său constă în felul vag şi ininteligibil în care 
autorul îşi exprimă concepţiile. Dar, dacă citim cu 
mai multă atenţie şi bunăvoință, putem concluziona 
că această tendinţă spre generalitate a stilului său 
nu este datorată doar unei preferinţe pentru retorică 


în locul preciziei gândirii, ci şi unei neîncrederi în 
formule definitive şi unei convingeri că marxismul nu 
este o raţionalizare şi o sistematizare autosuficientă 
şi „finală” a istoriei, ci mai curând un îndrumar 
pentru înțelegerea problemelor umane; acesta 
trebuie să fie imprecis, pentru a nu degenera într-un 
dispreţ dogmatic faţă de varietatea forţelor implicate 
în istorie, reducând astfel complicatele procese 
sociale la câteva categorii „universale” anemice. 
Singularitatea marxismului lui Labriola nu constă 
atât într-o combinare a tezelor expuse în lucrările 
sale, cât în elasticitatea şi deschiderea formulelor 
generale care îi permit marxismului să se 
îmbogăţească prin idei provenite din alte surse. Este 
probabil mai uşor să descrii filosofia lui Labriola prin 
elementele de ortodoxie dură care lipsesc din ea. 
Contrar afirmației lui Togliatti, Labriola nu a încercat 
să facă din marxism un sistem integrat şi 
independent, ci a dorit să menţină un anumit grad de 
imprecizie astfel încât să prevină osificarea doctrinei 
într-o stare de automulţumire şi într-o iluzorie 
stăpânire a cunoaşterii universale. El a luat în serios 
descrierea socialismului ştiinţific ca teorie „criticâ”, 
nu în sensul în care ataca alte doctrine, pentru că şi 
secta cea mai obscurantistă poate face asta şi, cu cât 
este mai obscurantistă, cu atât atacul va fi mai 
violent, ci în sensul că nu privea niciun adevăr ca 
etern, recunoscând că toate principiile stabilite erau 
provizorii, o teorie aptă să renunţe la ideile sale sau 
să le modifice dacă experienţa ar dicta acest lucru. 

Specific pentru Labriola este că a abordat 
marxismul din punct de vedere istoric, şi nu 
sociologic. Pentru el, marxismul nu presupunea 
descoperirea relaţiilor generale şi permanente între 
aspectele vieţii sociale deduse artificial, ci descrierea 
unui proces istoric real, unic şi singular, ţinând cont 
de varietatea forţelor care participă la el. Aşa cum a 
scris în prelegerile sale din 1902— 1903... ” 


„istoria este întotdeauna preocupată de eterogen, de naţiuni 
care cuceresc alte naţiuni, de clase care oprima alte clase, de 
preoţi care domnesc asupra laicilor şi de laici care profită de 
preoţi. Toate acestea sunt fapte sociologice, dar ele nu pot fi 
cuprinse într-o schematizare sociologică, ele pot fi înţelese 


numai empiric, şi aceasta este dificultatea cea mai mare a 
cercetării istorice. Abstractizările sociologiei nu ne oferă niciun 
indiciu cu privire la motivele pentru care, în procesul general 
de dezvoltare a claselor burgheze, numai în Franţa s-au produs 
evenimentele pe care le numim „Marea Revoluţie”. 


Labriola nu credea, aşadar, că noţiunea de „clasă” 
ne permite să interpretăm întreaga istorie trecută şi 
chiar să prevedem viitorul. El accepta premisa 
marxistă că indivizii nu îşi aleg legăturile sociale 
după voinţa lor şi se opunea iluziei raţionaliste că 
fenomenele sociale pot fi reconstruite pe baza 
comportamentului deliberat al indivizilor. Legăturile 
sociale nu sunt rezultatul intenţiei nimănui. 


Societatea este un dat a priori din moment ce nu ştim nimic 
despre om ca ferus primaevus. Datul originar este societatea ca 
întreg; clasele şi indivizii apar ca elemente ale acestui întreg şi 
sunt determinate de acesta. {Da un secolo alCaltro, VI) 


Dar una este să recunoşti obiectivitatea legăturii 
sociale şi cu totul altceva este să pretinzi că ea poate 
fi redusă la o simplă relaţie între clase. Labriola 
critică schemele istoriei, care o reprezintă ca pe un 
proces uniform, continuu şi autonom, pe baza 
acestor patru chestiuni fundamentale: independenţa 
principiului național, caracterul  ireductibil al 
sentimentului religios, discontinuitatea progresului 
şi imprevizibilitatea viitorului. 

Naţionalitatea nu înseamnă pentru Labriola numai 
o realitate socială sui generis, ci şi o valoare sui 
generis, ireductibilă, la alte legături sau valori. Aşa 
cum îi scria lui Sorel (14 mai 1897)... 


„„. limbajele nu sunt numai nişte variante accidentale ale unui 
Volapiik universal, ci dimpotrivă, sunt mult mai mult decât nişte 
metode externe de exprimare şi de comunicare a gândurilor şi 
sentimentelor. Ele determină condiţiile şi limitele vieţii noastre 
interioare, care, din acest motiv, dar şi din altele, se exprimă în 
forme naţionale, şi nu doar în forme accidentale. Dacă există 
„internaţionalişti” care nu sunt conştienţi de aceasta, ei pot fi 
numiţi amorfi sau confuzi, cum sunt cei care nu îşi extrag 
cunoaşterea din surse apocaliptice vechi, ci din Bakunin, 
maestrul aparenţelor, care dorea chiar şi egalizarea sexelor. 


În prelegerile sale din 1903, Labriola a folosit 
împărţirea hegeliană a naţiunilor în pasive şi active 


din punct de vedere istoric, dar nu a încercat să 
justifice acest lucru în termeni specifici marxismului. 
Categoria naţiunii nu este, după el, doar o chestiune 
de gândire tactică (deşi el pleda, desigur, în favoarea 
autodeterminării, mai ales pentru Italia şi Polonia), ci 
este o realitate istorică independentă; în acest punct, 
el este în dezacord cu majoritatea marxiştilor. 

Cât despre religie, deşi Labriola a fost mai puţin 
explicit în timpul perioadei sale marxiste decât în 
lucrarea Moralitate şi religie, sentimentele religioase 
(distincte faţă de sistemele teologice şi de instituţiile 
bisericii) nu erau privite ca o simplă iluzie a minţilor 
primitive sau ca o tradiţie care înşela omenirea sau 
ca rezultatul unei situaţii temporare de clasă. Intr-o 
prelegere despre educaţia publică (1888), el apăra 
şcolile laice, dar sublinia că nu doreşte introducerea 
unor elemente antireligioase. 


Este o nefericire istorica faptul ca îl avem în ţara noastră pe 
Papa, un conducător spiritual care pretinde putere 
pământească, dar să nu adăugăm la această nefericire şi pe 
aceea care ar rezulta din transformarea a zeci de mii de 
educatori în antipapi. 


Problema nu era în niciun caz una pur politică. În 
mod esenţial, nu exista nicio opoziţie între religie şi 
alte forme de cultură. 


Cultura nu este inamicul manifestării sincere şi sănătoase a 
spiritului şi, în mod cert, nu este o barieră în calea 
sentimentelor religioase profunde. Acestea nu au nimic de-a 
face cu sistemele teologice impuse de ortodocşi sau cu domnia 
preoţilor; într-adevăr, aş merge mai departe şi aş spune că toate 
formele de preoţie care conduc la formarea unei caste şi a unui 
sistem de privilegii sunt o negare a acestor sentimente. 


în mod similar, în prelegerea Despre socialism, a 
declarat că socialiştii sunt cei mai credincioşi 
discipoli ai lui Isus şi singurii creştini ai epocii 
contemporane. Acestea nu sunt doar nişte artificii 
retorice, iar asta se poate vedea din notele lui 
Labriola pentru prelegerile sale, care aveau să fie 
publicate în ultima parte a magnus opus-lAvâ său 
asupra materialismului istoric: 


Este religia un fapt permanent sau este doar o invenţie, o 


aberaţie şi o înşelătorie? Cu siguranţă, este o nevoie. Greşeau, 
aşadar, raţionaliştii secolului al XlX-lea? Da. Nu este, prin 
urmare, adevărat că ultimul secol a fost o epocă a ştiinţei? 
Acest lucru este valabil numai în parte. Este, deci, imposibil să 
suprimi religia? Faptul că, uneori, ea este suprimată dovedeşte 
o anumită teză, fără însă a-i defini limitele. Este adevărat că 
omul nu va putea deveni niciodată stăpânul lumii naturale şi 
istorice în virtutea intelectului său, autonomiei sale morale şi 
sensibilităţii lui estetice? Da şi nu. 


Aceste remarci nu sunt suficient de clare pentru a 
servi ca bază pentru o teorie explicită a religiei. Ele 
indică, totuşi, că Labriola nu a acceptat niciodată 
viziunea marxistă convenţională potrivit căreia 
religia ar fi o autoiluzionare explicabilă istoric şi un 
instrument al mistificării în vederea unor interese de 
clasă şi că ea ar fi destinată să dispară atunci când 
se vor estompa antagonismele de clasă şi când 
minţile vor deveni mai luminate. Labriola distingea 
între  clericalism şi  raţionalizări teologice ale 
credinţei, pe de o parte, şi sentimentul religios, pe de 
altă parte, şi părea să îl privească pe acesta din urmă 
ca pe o formă permanentă a culturii spirituale. 
Această poziţie este, în sine, suficientă pentru a 
justifica îndoiala cu privire la apartenenţa lui la 
tabăra marxistă, după criteriile vremii sale. Este 
adevărat ca, într-o scrisoare adresată lui Sorel pe 2 
iulie 1897, el scrie că oamenii viitorului... 


. vor renunţa probabil la orice explicaţie transcendentală a 
problemelor practice ale vieţii cotidiene din moment ce primus 
in orbe deos fecit timor. 


Dar aceasta nu intră în contradicţie cu observaţiile 
citate mai sus, pentru că el nu privea sentimentul 
religios ca oferind nişte „explicaţii”: nu era rolul 
religiei, credea el, să rivalizeze cu ştiinţa sau să îi 
uzurpe rolul în vreun fel. 

Cât despre ideea de „progres”, Labriola o 
consideră necesară pentru înţelegerea istoriei, dar 
subliniază că rolul ei este unul pur normativ. El a 
respins în mod repetat prejudecata că istoria este o 
relatare a progresului continuu, în special dacă 
presupune că istoria nu cunoaşte regresul sau că 
toate civilizațiile trebuie să treacă prin aceleaşi 
stadii de dezvoltare. în Probleme ale filosofiei istoriei 


(1887), el observă că această credinţă în progres era 
o superstiție care a luat locul teologiei şi a fost 
încurajată de filosofia monistă a istoriei dezvoltată de 
Hegel; această superstiție a devenit însă un pat al lui 
Procust pentru ştiinţele istorice preocupate de 
formele vieţii sociale, cum erau dreptul, limbajul şi 
arta. De fapt, nu existau nicio unitate a istoriei şi 
nicio tendinţă constantă câtre progres. 


Primele centre ale civilizaţiei sunt numeroase şi nu pot fi reduse 
printr-o manevrare abilă; aceasta înseamnă că sursele vieţii 
civilizate nu pot fi aduse la o identitate a formei sau a originii. 
Civilizaţiile, legate de anumite relaţii, se dezvoltă după propriile 
lor tradiţii şi prin schimbul reciproc al valorilor; trebuie, de 
aceea, să recunoaştem că factorii primari au puterea de a 
modifica influenţele secundare (...) Referirea atentă la toate 
aceste serii separate şi independente de evenimente, la toţi 
aceşti factori care rezistă simplificării, la toate aceste 
coincidenţe neintenţionate (...) face să pară foarte improbabilă, 
şi chiar iluzorie, presupunerea că la rădăcina întregului ar sta o 
unitate reală, un subiect permanent al experienţei care 
constituie sensul esenţial al fiecărui impuls şi activitate din 
timpurile cele mai îndepărtate până în prezent. 


Pe scurt, nu există niciun „sens” general al istoriei, 
nicio raţionalizare a cursului acesteia. 


Observarea mersului umanităţii ne obligă să recunoaştem că 
există şi progres, şi regres; multe naţiuni au fost distruse, multe 
întreprinderi au dat faliment şi mult efort uman a fost irosit în 
zadar. 


Ideea progresului ne permite să spunem că 
anumite lucruri s-au îmbunătăţit - de exemplu, 
sclavia a fost abolită, oamenii sunt egali în faţa legii 
dar aceasta nu este o lege universală a progresului 
Şi, de fapt, nici nu există asemenea legi. 


Oamenii au încercat să extindă la întreaga rasă umană schema 
tranziţiei de la o economie a sclavilor la o economie a supuşilor 
şi apoi la una a salariaţilor, elaborată în Franţa, dar cei ce vor 
folosi această formulă sacra nu vor înţelege nimic, de exemplu, 
despre Anglia secolului al XIV-lea. Şi cum rămâne cu bravii 
norvegieni care nu au fost niciodată nici sclavi, nici supuşi? 
Cum se face că, în Germania de dincolo de Elba, serbia a apărut 
şi s-a dezvoltat după Reformă sau că burghezia europeană a 
instituit sclavia în America? (Da un secolo all'altro, VI) 


în perioada lui marxistă, Labriola credea mai mult 


ca oricând că această categorie a progresului nu este 
inerentă evenimentelor, ci este doar un mod de a le 
interpreta, care ne oferă o perspectivă de evaluare, 
fără să decurgă chiar din fapte. 

Acest lucru are o importanţă specială atunci când 
ținem cont de trecut şi de viitor. Labriola credea că 
există bune temeiuri pentru a aştepta instaurarea 
socialismului, dar credea şi că viitorul nu era 
dinainte stabilit. O remarcă din ultima sa lucrare 
este îndreptată nu doar împotriva lui Hegel, ci şi 
împotriva celor mai obişnuite interpretări ale 
marxismului: 


Cea mai judicioasă şi mai solidă obiecţie împotriva tuturor 
sistemelor filosofici istoriei este cea avansata de Wundt, şi 
anume, că nu ştim unde se sfârşeşte istoria. Altfel spus, dacă l- 
am înţeles corect, nu putem privi niciodată istoria ca pe un 
întreg desăvârşit. [Ibidem] 


Şi mai departe: 


Socialismul este o realitate activă atât timp cât este 
manifestarea şi strigătul de război al unei lupte reale, dar, 
atunci când începe să privească profeţiile despre viitor ca pe o 
măsură şi un criteriu ale prezentului, devine doar o utopic. 
(Ibidem } 


Din moment ce Labriola pune în discuţie 
continuitatea, unitatea şi regularitatea procesului 
istoric, ne putem întreba în ce fel acceptă el filosofia 
marxistă a istoriei. Labriola se declară un materialist 
istoric, dar interpretează flexibil acest concept, la fel 
ca relaţia dintre bază şi suprastructură. După el, 
esenţa materialismului istoric este conținută în două 
propoziţii. În primul rând, oamenii au creat 
instituţiile legale şi politice „în conformitate cu 
structura economică dominantă”. În al doilea rând, 
ideile morale şi religioase „corespund întotdeauna 
anumitor condiţii sociale”; această a doua propoziţie 
este descrisă de el ca fiind „mai ipotetică” şi el 
derivă din ea concluzia neaşteptată că „istoria 
religiei şi a eticii este o psihologie, în sensul larg al 
termenului” (prelegeri din 1902). În lucrarea sa 
principală, afirmă că istoria este bazată pe 
dezvoltarea tehnologică şi că ideile „nu cad din cer”, 
că, „în ultimă instanţă”, ideile morale corespund 


condiţiilor economice ş.a.m.d. Asemenea formulări 
laxe puteau fi regăsite în literatura marxistă, dar, la 
sfârşitul secolului [al XIX- lea], erau deja nespecifice 
marxismului, cu excepţia trimiterii lui Engels la 
determinarea „în ultimă instanţă”, al cărei înţeles nu 
a fost niciodată elucidat. Lucrarea lui Labriola 
despre materialismul istoric este în linii mari o 
critică a ceea ce el privea fiind interpretările vulgare 
ale marxismului, înţeles ca teorie a „preponderenţei” 
sau a „dominaţiei” sau a „factorului economic” în 
istorie. Procesul istoric, susţine el, se dezvoltă 
„organic”, iar aşa-numiţii „factori” ai acestuia sunt 
nişte abstractizări convenţionale, şi nu nişte realităţi 
sociale. Ei sunt necesari istoricului ca instrumente 
conceptuale şi pentru a-şi delimita sfera de 
cercetare, dar nu trebuie ipostaziaţi în forţe istorice 
separate, ca un preludiu la momentul în care li se 
atribuie o prioritate cauzală asupra restului. 
Evenimentele istorice nu pot fi „traduse” în termeni 
economici, deşi „în ultimă instanţă” pot fi explicate 
prin intermediul structurilor economice, iar aceste 
structuri pot, pe termen lung, să dea naştere unor 
instituţii legale şi politice „corespunzătoare”. 

În general, trebuie recunoscut că Labriola nu a 
reuşit să reducă obscuritatea principiilor generale 
ale materialismului istoric chiar dacă a încercat să le 
ofere un sens cât mai puţin dogmatic cu putinţă. La 
fel ca Engels, el credea în relaţia de interdependenţă 
dintre toate domeniile umane de activitate şi în forţa 
independentă a tradiţiei cristalizate a instituţiilor şi 
ideologiilor. Nu este totuşi limpede care sunt limitele 
pe care le pune determinării de câtre „structurile 
economice” şi cât de mult diferă materialismul 
istoric înţeles în acest fel de afirmaţia, devenită deja 
loc comun la sfârşitul secolului al XIX-lea, că atât 
instituţiile, cât şi ideile sunt influențate de relaţiile 
de producţie. 

O altă trăsătură definitorie a ideilor lui Labriola - 
exprimată, la rândul ei, în generalităţi - este opoziţia 
faţă de interpretarea naturalistă a istoriei. În 
viziunea lui Labriola, a spune că istoria umană este o 
continuare a istoriei naturale este o afirmaţie atât de 
abstractă, încât este total lipsită de sens. Obiectul 


istoriei este mediul artificial pe care oamenii l-au 
creat şi care, la rându-i, acţionează asupra lor. 
Legăturile sociale, este adevărat, se constituie 
independent de intenţiile umane, dar fiinţele umane 
se dezvoltă atât activ, cât şi pasiv determinând 
condiţiile istorice şi fiind, la rândul lor, determinate 
de ele. 

Observațiile în acest sens („omul este atât 
subiectul, cât şi obiectul istoriei” etc.) sunt mult prea 
vagi pentru a servi ca bază pentru o metodă de 
cercetare. Marxiştii care le folosesc se referă în 
general la ele ca la o „dialecticâ”, de parcă acest 
termen ar avea un sens mai larg decât formulele 
universale ale simțului comun, de genul „nu doar... ci 
şi”, „atât... cât şi”, „pe de-o parte... pe de altă parte” 
ş.a.m.d. Un materialism istoric formulat în termeni 
atât de diluaţi poate să contrasteze cu tipul de istorie 
cum este cea a Sfântului Augustin, care leagă totul 
de planurile Providenţei, dar nu constituie o metodă 
specifică menită să presupună ceva diferit de ceea ce 
este dispus să recunoască orice istoric. 

În ce priveşte semnificaţia socialismului, Labriola 
nu pare să treacă dincolo de formulele clasice ale 
socialiştilor din vremea lui. El se referă la 
proprietatea colectivă asupra mijloacelor de 
producţie, la dreptul la muncă, la abolirea 
competiţiei, la principiul „fiecăruia după merite”. 
Aceasta nu implică renunţarea la realizările lumii 
moderne în privinţa emancipării politice sau a 
drepturilor individului. Socialiştii nu îşi propun să 
abolească libertatea şi egalitatea în faţa legii, ci să le 
îmbogăţească prin înlăturarea sclaviei şi a 
inegalităţii care rezulta din privilegii şi din 
proprietatea privată. Tendința generală a 
socialismului este să descentralizeze puterea şi 
instituţiile economice, şi nu să le centralizeze. Statul 
va dispărea odată cu încetarea luptei de clasă; 
socialismul va elimina incidentele neprevăzute din 
viaţa oamenilor. Deşi susţine toate acestea, Labriola 
evită să se angajeze faţă de „necesitatea istorică” a 
socialismului. El scrie că sistemul capitalist 
„pregăteşte calea” pentru o societate socialistă, că 
ideile socialiste nu sunt o condamnare morală a 
exploatării capitaliste, ci recunoaşterea unei tendinţe 


istorice, şi că socialismul nu este o „critică subiectivă 
a lucrurilor, ci descoperirea autocriticii lor inerente”. 
Din toate acestea nu decurge totuşi o credinţă în 
caracterul inevitabil al unui viitor socialist. Labriola 
nu susţinea .nici că socialismul poate să apară numai 
în urma unei revoluţii violente, ci spera că noile 
forme sociale vor putea fi implantate treptat, pornind 
de la „fondul comun de instituţii liberale” (prelegeri 
din 1902), deci o viziune apropiată de 
„evoluţionismul” lui Bernstein. Este adevărat că el se 
opunea revizionismului într-o scrisoare adresată lui 
Hubert Lagardelle, publicată în Le Mouvement 
Socialiste, dar motivele opoziţiei lui sunt neclare, cu 
excepţia faptului că îl acuză pe Bernstein că scrie în 
acelaşi timp despre orice, că este purtătorul de 
cuvânt al celor care abandonează socialismul 
dezamăgiţi de faptul că schimbările nu se produc 
destul de repede. În acelaşi fel, polemicile lui 
Labriola cu scriitori ca Masaryk, Croce şi Sorel, care 
pretindeau că marxismul era învins, au un caracter 
foarte general şi sunt mai curând nişte declaraţii de 
loialitate fată de tabăra marxista decât nişte 
contribuţii obiective la apărarea lui. 

Unul dintre motivele care au contribuit, după 
propria sa mărturisire, la trecerea sa la marxism a 
fost dezaprobarea speculațiilor metafizice şi a 
spiritului de sistem; el a subliniat şi rolul 
pozitivismului în a oferi o bază pentru o filosofie care 
„nu anticipează realitatea, ci este conținută în ea” 
(scrisoare câtre Sorel, 24 mai 1897). Ideea că 
filosofia este revelarea de sine a realităţii mai 
degrabă decât căutarea intelectuală a unei esențe 
ascunse apare frecvent în scrierile lui Labriola, 
legată de poziţia specială a marxismului, ca filosofie 
a praxisului. Labriola a folosit acest termen într-un 
sens diferit de majoritatea marxiştilor ortodocşi, care 
se mulţumeau cu comentariile lui Engels despre rolul 
practic al activităţii umane ca mijloc de verificare a 
validității cunoaşterii şi de identificare a problemelor 
ştiinţifice care aveau nevoie de soluţii. 


Procesul praxisului cuprinde natura sau evoluţia istorică a 
omului, dar, când vorbim despre praxis dintr-un punct de 
vedere integral, presupunem depăşirea opoziţiei dintre teorie şi 


practică, aşa cum este ea înţeleasă în mod simplist. (Labriola 
câtre Sorel, 10 mai 1897) 


Materialismul istoric... 


are ca punct de plecare praxisul, adică dezvoltarea 
caracterului eficient şi, în calitatea ei de teorie a omenirii 
muncitoare, tratează chiar ştiinţa ca pe o muncă. (Labriola 
câtre Sorel, 28 mai 1897) 


Aceste remarci sunt, la rândul lor, destul de 
disparate şi reflectă mai curând o tendinţă a 
spiritului decât o teorie precisă. Se poate spune 
totuşi, într-un mod foarte general, că Labriola 
concepe activitatea intelectuală umană, fie că e 
vorba de filosofie sau de ştiinţă, ca pe un aspect al 
vieţii practice, şi nu ca pe câutarea unui „adevăr” 
care aşteaptă să fie descoperit; istoricismul sāu nu 
admite astfel nicio valoare cognitivă cu excepţia 
celor pragmatice, articulate din punctul de vedere al 
societăţii şi istoriei şi opuse individului. Cu alte 
cuvinte, el pare să creadă că gândirea umană este o 
parte a procesului istoric, şi nu o descriere a lumii 
care poate pretinde o acuratețe „obiectivâ” 
independentă de timp şi de circumstante. 


Istoricismul de acest fel se descurcă fără noţiunea de 

„adevăr 
transcendental şi atribuie un caracter funcțional 
întregii cunoaşteri umane. Dacă aceasta era viziunea 
lui Labriola, atunci el era de acord cu tânărul Marx, 
Şi nu cu pozitivismul lui Engels. Pentru că, dacă 
praxisul semnifică tot ce înseamnă rolul omului în 
cadrul istoriei, valoarea producţiei intelectuale, 
privită ca un aspect al acelui tot, trebuie măsurată 
prin capacitatea minţii de a „exprima” situaţiile 
Istorice schimbătoare, şi nu prin corespondenţa 
dintre un univers „obiectiv” „Şi descrierea lui. Acest 
mod de gândire a fost mai târziu dezvoltat de 
Gramsci, probabil sub influenta lui Labriola. 


Critica lui Labriola la adresa agnosticismului are o 
direcţie similară. El nu a adoptat atitudinea naivă a 
lui Engels, care susţinea că, atunci când învăţăm 
ceva care ne era necunoscut înainte, „lucrul în sine” 
devine „un lucru pentru noi”, ci considera că 
agnosticismul nu este atât fals, cât lipsit de sens. 
Viziunea lui era că minţile noastre pur şi simplu nu 
pot cuprinde categoria Incognoscibilului, astfel încât 
orice formulă agnostică presupune un concept căruia 


nu îi poate fi atribuită nicio semnificaţie. „Nu putem 
gândi decât cu privire la ceea ce este dat în 
experienţă, în sensul său cel mai larg al termenului”, 
astfel îi scria el lui Sorel în 24 mai 1897, iar în 
scrisoarea următoare şi-a explicat concepţia mai pe 
larg. 


Tot ceea ce este cognoscibil poate fi cunoscut şi va fi cunoscut 
„la infinit” şi tot ceea ce este incognoscibil nu ne interesează în 
sfera cunoaşterii (...) Presupunerea că minţile noastre pot 
înţelege, aşa cum există în actu, diferenţa absolută dintre ceea 
ce poate fi cunoscut şi ceea ce nu poate fi cunoscut este o pură 
fantezie. 


De aici şi absurditatea lui Herbert Spencer, care 
vorbea despre  Incognoscibil ca despre limita 
cognoscibilului şi presupunea implicit că poate fi 
cunoscut ceva despre Incognoscibil. Această critică 
este în acord cu viziunea funcţională şi istorică 
asupra cunoaşterii a lui Labriola şi cu felul său de a 
privi cogniţia, nu ca pe o descoperire a secretelor 
Fiinţei „in sine”, ci ca pe o articulare a 
comportamentului practic al societăţilor omeneşti. 
Din acest punct de vedere, nu poate exista în mod 
cert o categorie cum este cea a Incognoscibilului. 
Dar Labriola nu a încercat, aşa cum ar fi trebuit, pe 
baza propriilor sale premise, sā descopere 
semnificaţia socială şi istorică a agnosticismului: el s- 
a mulţumit să îl stigmatizeze ca pe o „abandonare 
laşă”, chiar dacă nu a acceptat explicaţia grosolană 
că era un simptom al declinului civilizaţiei burgheze. 


În ciuda dispreţului său faţă de metafizică şi a 
„umanizării” şi istoricizării radicale a cunoaşterii, 
Labriola nu a avansat nicio teorie asupra „sfârşitului 
filosofici”. În opinia lui, acordul filosofici cu ştiinţa 
era un rezultat ideal, care nu putea fi însă anticipat 
în viitorul apropiat; între timp, reflecţia filosofică îşi 
avea propriul său scop, de a anticipa probleme care 
nu au fost încă abordate de stiintă sau, aşa cum a 
observat Herbart, de a construi concepte generale 
care oferă unitate rezultatelor experienţei. 


În ciuda impreciziei scrierilor sale, Labriola a jucat 
un rol important în istoria marxismului. El a fost 
primul care a încercat reconstruirea marxismului ca 
o filosofic a praxisului istoric, tratând praxisul ca pe 
un concept prin care ar trebui interpretate toate 
aspectele vieții umane, inclusiv activitatea 
intelectuală şi produsele sale. El s-a opus, de aceea, 
ideologiei scientiste care domina în marxismul vremii 
sale. Doctrina schiţată în lucrările sale a fost 
resuscitată în secolul al XX-lea, printre alţii de 
Gramsci şi Lukács, inspirați de publicarea lucrărilor 
timpurii ale lui Marx. Această variantă de marxism a 
reanimat ideea umanismului ca perspectivă 
epistemologică, ce tratează istoria umană ca pe 
limita cunoaşterii tangibile şi subliniază din nou 
aspectul relativist al doctrinei marxiste. 


LUDWIK KRZYWICKI: 
MARXISMUL CA INSTRUMENT 
AL SOCIOLOGIEI 


Teoreticienii marxişti pot fi împărţiţi în două mari 
categorii intelectuale. Prima este formată din 
teoreticienii interesaţi în principal de marxism, care 
studiază problemele filosofici, istoriei, economiei sau 
sociologiei în scopul de a demonstra corectitudinea 
marxismului. Ei sunt, s-ar putea spune, nişte marxişti 
profesionişti, preocupaţi de susţinerea doctrinei în 
fiecare ramură a gândirii umane. Ei pot interpreta 
marxismul în moduri diferite, dar fiecare dintre ei 
vrea să demonstreze că versiunea sa este cea mai 
apropiată de spiritul marxismului, privit ca un întreg 
preexistent. Ei sunt impregnaţi de „ortodoxie” în 
sensul că, indiferent de interesele lor, nu uită 
niciodată că scopul tuturor strădaniilor lor îl 
reprezintă apărarea şi aclamarea doctrinei ai căror 
custozi sunt. Ei privesc în general marxismul ca pe 
ceva autosuficient, care răspunde oricărei nevoi, şi 
rareori fac referire la o altă filosofic fara a o critica 
(desigur, cu excepţia scriitorilor premarxişti care au 
fost canonizaţi drept „surse”). În perioada de care ne 
ocupăm aici, reprezentanţii de seamă ai acestui tip 
de marxism erau Plehanov, Lafargue, Lenin şi Roşa 
Luxemburg. 

Cea de-a doua categorie include sociologi, filosofi 
şi istorici care folosesc concluziile marxiste ca pe un 
instrument ajutător pentru a soluţiona problemele 
propriilor lor discipline. Marxismul este pentru ei un 
mijloc, şi nu un scop; ei nu sunt interesaţi să îi 
demonstreze corectitudinea, ci să înțeleagă 


fenomenele sociale. Aceştia nu sunt consideraţi nişte 
ortodocşi de câtre marxiştii din prima categorie, care 
îi tratează cu suspiciune şi neîncredere, realizând că 
nu se poate conta pe ei în susţinerea cauzei la un 
moment dat. Ei nu presupun că marxismul conţine 
implicit răspunsuri la toate întrebările importante şi 
că este suficient să le abordezi aşa cum trebuie 
pentru a le găsi; sunt indiferenți faţă de puritatea 
doctrinară şi sunt dispuşi să folosească atât operele 
marxiste, cât şi pe cele nemarxiste. 


Ludwik Krzywicki a fost unul dintre membrii de 
seamă ai celei de-a doua categorii. Cele mai multe 
dintre lucrările sale sunt scrise integral în poloneză, 
cu excepţia câtorva traduceri în rusă şi a unor 
contribuţii minore în alte limbi şi, din acest motiv, el 
nuaj 


avut nicio influenţă directă asupra curentului 
principal al marxismului european. Cu toate acestea, 
în Polonia a exercitat o puternică influență 
intelectuală şi morală asupra a două sau trei 
generaţii ale intelighenției şi a jucat rolul principal în 
familiarizarea cu conceptele marxiste a 
cercetătorilor din ştiinţele sociale şi umane. 
Krzywicki a aparţinut ultimei generaţii în care era 
posibil ca o persoană extrem de talentată şi harnică 
să stăpânească aproape întreaga cunoaştere 
contemporană cu privire la problemele sociale. În 
consecinţă, el a acoperit un domeniu extrem de larg 
ca profesor, cercetător şi publicist. Subiectele 
lucrărilor sale includ arheologia slavă, demografia şi 
statistica, basmele pentru copii şi folclorul, 
societățile primitive, literatura modernā, detaliile 
vieții politice şi economice din multe ţări ale lumii, 
problemele familiei, religiei şi educației, psihologia 
artistului, parapsihologia, agricultura şi problemele 
comerţului exterior. Principala lui zonă de interes au 
fost totuşi antropologia socială, credințele şi 
obiceiurile popoarelor primitive şi psihologia 
comunităților. El a acordat o mare atenție 
fenomenelor patologiei sociale, în care spera să 
discearnă cauze şi efecte mai puţin evidente în 
condiţii normale: cazuri de iluzionare în masă, 
infecţie morală, halucinație colectivă, panică, 
masacru, extaz, frenezie religioasă şi politică, 


psihologia martirilor, sadicilor şi canibalilor. Stilul lui 
literar, dincolo de câteva articole din tinereţe, este 
descriptiv, lipsit de agresivitate, dar impregnat de 
ideologie: sentimentul de solidaritate cu cei oprimaţi, 
repulsia faţă de societatea capitalistă în care totul 
este de vânzare, dezgustul faţă de civilizaţia urbană 
şi visul unei societăţi unificate prin bunăvoință, după 
modelul comunismului primitiv. Totuşi, el nu s-a 
implicat în activităţi de partid şi a aparţinut numai 
pentru scurtă vreme mişcării socialiste. 


1. Notă biografică 


Ludwik Krzywicki (1859-1941) s-a născut la Plock, în 
Polonia rusească; la fel ca majoritatea membrilor 
intelighenţiei poloneze din generaţia sa, aparţinea 
unei familii de nobili decăzuţi (szlachta). A crescut în 
atmosfera represiunii care a urmat insurecției de la 
1863, caracterizată prin teroare  poliţienească, 
rusificare susţinută a sistemului de învăţământ şi un 
climat 


general de nemulţumire neputincioasă. Clasele 
latifundiare erau intr-un declin economic şi cultural; 
pe de altă parte, industria era în plină ascensiune. 
Din punct de vedere politic şi cultural, Polonia 
Rusească nu a început să-şi revină până la sfârşitul 
deceniului opt al secolului al XIX-lea. Intre timp, ca 
un rezultat al dezvoltării industriei şi al frângerii 
speranţelor legate de o eliberare politică rapidă, a 
apărut sloganul „muncii organice”; viaţa naţională a 
Poloniei trebuia reconstruită prin intermediul 
şi atitudinilor raţionaliste în locul romantismului, 
rebeliunii şi conspirației. Baza filosofică a acestei 
poziţii era pozitivismul evoluționist, aşa cum era 
prezentat de Spencer, Darwin şi Taine. Krzywicki, ca 
tânăr publicist, a făcut din el primul obiect al 
atacurilor sale, în timp ce, în aceeaşi perioadă, 
grupuri tinere de studenţi începeau să caute noi 
ideologii inspirate de naționalism sau de socialism. 

În 1878, Krzywicki s-a înscris la Universitatea din 
Varşovia, unde a studiat matematica. În timp ce era 


încă student, a intrat în contact cu ideile socialiste, 
la început sub forma lor saint- simonistă; la 
universitate, a citit Capitalul şi a fost convins de 
argumentele conţinute în el. împreună cu Stanislaw 
Krusinski (1857—1886) şi Bronislaw Bialoblocki 
(1861-1888), care studiaseră în Rusia, Krzywicki a 
fondat primul grup marxist din Polonia şi a prezentat 
ideile acestuia publicului cititor; nici el, nici colegii 
lui nu erau totuşi niste marxişti ortodocşi în sensul 
strict. Bialobtocki publica eseuri despre estetică şi 
teoria literaturii sub influenţa lui Cernişevski, în timp 
ce Krusinski avea o formaţie în principal pozitivistă 
şi scientistă. Amândoi au murit prea tineri pentru a 
exercita vreo influenţă reală asupra gândirii 
marxiste, împreună cu Krzywicki, ei au avut un 
contact sporadic cu primul partid socialist polonez, 
cunoscut sub denumirea de Proletariatul. Acesta era 
o organizaţie ilegală, fondată în 1881 de Ludwik 
Warynski printre alţii; a fost dezmembrată de 
autorităţi în 1885 şi liderii lui au fost spânzurați, 
fiind primii din lunga serie de martiri pentru cauza 
socialismului marxist. (Ideile socialiste erau prezente 
în viata intelectuală poloneză de mai bine de 
jumătate de secol, mai ales în rândurile acelor 
émigrés care fugiseră din Polonia după insurecția din 
1830.) 

Krzywicki şi-a început cariera de publicist în 1883 
cu câteva articole în care îi critica pe Herbert 
Spencer şi pe discipolii săi polonezi. În acelaşi an, a 
fost exmatriculat de la universitate pentru că a luat 
parte la o demonstraţie politică. A emigrat la Leipzig, 
unde a pregătit pentru publicare o traducere 
poloneză a volumului I al Capitalului realizată de 
grupul Krzywicki- Krusiriski; aceasta a apărut în 
reprize între anii 1884 şi 1890. După ce a studiat 
antropologia, sociologia şi economia politică la 
Leipzig, Krzywicki a plecat în Elveţia (unde i-a 
întâlnit pe câţiva dintre emigranții socialişti germani 
şi ruşi, inclusiv pe Kautsky şi Bernstein) şi, la 
începutul anului 1885, a ajuns la Paris. În această 
perioadă, a publicat câteva articole scrise într-un 
spirit marxist- revoluţionar, în revistele poloneze ale 
emigrantilor. 


în 1885, s-a întors în Polonia, dar, pentru a evita 
arestarea, a stat timp de un an în Galiţia (aflată sub 
dominație austriacă). Spre sfârşitul anului 1886, s-a 
mutat în Plock şi, la mijlocul anului 1888, s-a stabilit 
în Varşovia, scriind enorm şi luând parte la 
numeroase activităţi educative, atât legale, cât şi 
subversive. Organizațiile socialiste clandestine erau 
atunci recreate în Polonia; Krzywicki era strâns legat 
de Uniunea Muncitorilor Polonezi, fondată în 1889, 
care se concentra asupra luptei economice. Atunci 
când mişcarea muncitorească s-a dezvoltat 
despărţindu-se în două tabere ostile, PPS şi SDKPIL, 
Krzywicki nu a devenit membrul niciuneia dintre ele, 
deşi publica din când în când în revistele PPS-ului. 
între 1890 şi 1910, scrierile lui politice au căpătat o 
tonalitate mai blândă, pentru că gândirea lui se 
orienta în direcţia socialismului evoluționist. În 
această perioadă, el a scris şi cele mai importante 
studii ale sale despre materialismul istoric, publicate 
în 1923 sub titlul Studii sociologice, şi câteva cărţi 
de etnografie şi antropologie: Popoare. O schița de 
antropologie etnică (1893), Un curs de antropologie 
sistematică. hase fizice (1897), Rase psihice (1902), 
înțelepciunea popoarelor primitive (1907), 
„Sociologia lui Herbert Spencer” (în Przegl”d 
Filosoficzny, 1904). Articolele lui pe teme literare şi 
cele despre civilizaţia urbană au fost colectate în 
volumul în abis (1909). 

Cu excepţia unor vizite la Berlin şi în Statele Unite 
în anii 1892—1893, Krzywicki a rămas în Varşovia 
până la izbucnirea Primului Război Mondial, 
devenind o autoritate recunoscută în problemele 
ştiinţifice şi sociale. După război, a predat la 
Universitatea din Varşovia şi în alte locuri şi a fost 
director al Institutului pentru Economie Socială, care 
studia condiţiile din Polonia pentru a elabora 
recomandări economice şi care, în 1922, a produs 
sub coordonarea lui Krzywicki primele analize 
serioase ale vieţii sociale şi economice din Rusia 
sovietică. în perioada postbelică, a renunţat total la 
ideea de revoluţie şi, la fel ca majoritatea 
socialiştilor europeni, privea regimul sovietic ca pe o 
încercare de a încălca legile economice. El a rămas 


totuşi până la sfârşit un socialist, crezând că 
idealurile socialiste ar putea fi realizate treptat prin 
raţionalizarea şi democratizarea economiei 
capitaliste. A continuat, de asemenea, să creadă în 
validitatea criteriilor marxiste principale pentru 
studiul condiţiilor sociale. A murit la Varşovia în 
timpul ocupaţiei germane. 


2. Critica teoriei biologice a societății 


Scrierile lui Krzywicki din 1880 au dus la o largă 
răspândire a marxismului în Polonia, iară a contribui 
prea mult la dezvoltarea teoriei, şi au urmat, în linii 
mari, versiunea standard a materialismului istoric. 
Tonul lor este în general polemic. în critica sa la 
adresa lui Spencer şi a darwinismului social, 
Krzywicki susținea că  evoluţioniştii, construind 
modele de societate după tiparul unui organism viu, 
propagau, de fapt, ideologia solidarităţii de clasă, 
străduindu-se să pună capăt luptei de clasă şi 
închizând ochii în fata  disolutiei legăturilor 
tradiţionale 

din societatea sfâșiată de contradicții şi de 
competiţie. El s-a împotrivit şi ideilor social- 
darwiniste la care făceau apel ideologii Şcolii de la 
Manchester. Competiţia şi conflictul social nu puteau 
fi tratate ca un caz particular al luptei biologice 
pentru supraviețuirea celui mai puternic; ele nu erau 
cauzate de condiții biologice, ci de anarhia 
producției, care era o fazā a dezvoltārii sociale, şi nu 
o lege eternă a naturii. Nici nu era adevărat că cel 
mai puternic supraviețuia în condiţiile capitalismului; 
ceea ce asigura supraviețuirea nu era, de regulă, 
abilitatea, ci privilegiul. Krzywicki a atacat şi cu alte 
ocazii concepţia biologică asupra societății, de 
exemplu în replica sa la filosofia rasială a istoriei a 
lui Gobineau şi la conceptul antropologic de 
„națiune” şi la teoria criminalităţii dezvoltată de 
Lombroso. Aşa-numitul „spirit al rasei” nu era, 
susţinea Krzywicki, o categorie biologică, ci o 
moştenire a condiţiilor istorice. Caracterul rasial nu 
putea explica schimbările din cadrul instituţiilor 
sociale sau faptul că acestea erau diferite în societăţi 


identice din punct de vedere rasial sau asemănătoare 
în societăţi cu rase diferite; dar toate aceste lucruri 
puteau fi explicate dacă instituţiile şi ideologiile 
sociale erau privite ca dependente de schimbarile 
metodei de producţie şi de schimb. Cât despre 
naţiuni, Krzywicki era de acord cu Kautsky: acestea 
nu erau entităţi antropologice, ci culturale, şi, în 
consecinţă, istorice. în Europa, ideea naţională era în 
principal creaţia clasei comerciale, pentru care un 
stat-naţiune centralizat oferea un cadru legal 
avantajos; este adevărat că unitatea etnică a 
precedat dezvoltarea pieţelor naţionale, dar acestea 
din urmă 7 stimulat PO EE etnicitātii. 

În acelaşi fel, susținea Krzywicki, teoriile la modă 
ale lui Lombroso erau viciate de faptul că se bazau 
pe o abordare de clasă, şi nu pe una ştiinţifică; 
medicul italian susținea cā instinctul criminal era 
cauzat de ereditate şi de trăsături antropologice 
înnăscute, pe când, în realitate, acesta era produsul 
condițiilor sociale, al sărăciei şi ignoranței. 

Ideologia anarhistă era la rândul ei bazată pe nişte 
teorii biologice eronate. Era o greşeală să susții că 
anarhismul era diferit de socialism doar în privința 
mijloacelor, împărtăşind totuşi cu acesta scopul 
luptei. Anarhiştii credeau într-un conflict permanent 
între individ şi societate şi priveau istoria ca pe un 
proces în care ființele umane erau în mod constant 
aservite de instituţii. Ei refuzau, din acest motiv, să 
ia parte la o luptă care implica folosirea instituţiilor 
parlamentare şi politice, preferând să îşi folosească 
toate forţele pentru a paraliza maşinăria existentă a 
statului, în speranţa că instinctele benevole ale 
oamenilor vor fi suficiente pentru a desfiinţa 
privilegiile şi oprimarea. Proclamând sloganul: „Cu 
cât mai rău, cu atât mai bine”, anarhiştii priveau 
toate mijloacele ca legitime, inclusiv jaful, şi 
acceptau cu entuziasm în rândurile lor 
lumpenproletariatul şi alte elemente  declasate. 
Dimpotrivă, socialiştii nu priveau dezvoltarea socială 
în termenii patologiei, ci în cei ai unei evoluţii 
necesare, şi aşteptau ca eliberarea individului să fie 
realizată nu de instincte de amabilitate sau de 


precepte morale eterne, ci de fiinţe umane care 
exercitau o autoritate colectivă asupra forţelor 
naturii. Anarhismul era, în opinia lor, o revoltă 
sterilă a formelor precapitaliste de producţie, duse la 
faliment de concentrarea progresivă a capitalului. 


3. Perspectivele socialismului 


Atacul lui Krzywicki era îndreptat, în cele din urmă, 
împotriva tuturor doctrinelor şi mişcărilor de 
solidariste, fie că acestea tindeau spre un 
pseudosocialism creştin, combătând capitalismul în 
numele instituţiilor feudale şi căutând o soluţie 
pentru probleme sociale într-un sistem de tutelare a 
muncitorilor, fie că erau ideologii democratice care 
evitau sistemul de clasă folosind conceptul 
nediferenţiat de „popor”. Ceea ce aceşti democrați 
numeau „popor” consta în mai multe straturi care nu 
erau totdeauna în acord: muncitori, ţărani bogaţi, 
mici comercianţi, meşteşugari etc. Doar în înapoiata 
Polonie era posibil să supravieţuiască o asemenea 
formă vagă de democraţie; în ţările mai dezvoltate, 
diferitele straturi se separaseră şi se aflau în conflict 
unele cu altele. Doar capitaliştii şi clasa muncitoare 
îşi doreau cu adevărat progresul în sfera producției, 
în timp ce celelalte clase şi, mai ales, țărănimea 
reprezentau nişte forme depăşite, condamnate să fie 
distruse prin dezvoltarea industriei moderne. 

În toate aceste afirmaţii, perspectiva lui Krzywicki 
este aceea a marxismului clasic. El apără 
independenţa proletariatului, singura clasă care 
poate elibera societatea pe baza progresului 
tehnologic, şi nu pe baza unor încercări disperate de 
a reinstaura sistemul precapitalist. El aşteaptă cu 
încredere dispariţia clasei de mijloc pe măsură ce 
creşte concentrarea capitalului. Acceptă principiile 
fundamentale ale materialismului istoric şi mai ales 
concepţia după care dezvoltarea istorică are loc 
atunci când progresul tehnologic spontan intră în 
conflict cu sistemul politic şi legal şi inspiră idei care 
conduc la schimbarea acestui sistem. În toate 
societăţile, începând cu cele mai barbare, distribuţia 
bunurilor şi, deci, diviziunea de clasă depind de 


modul de producţie. Condiţiile economice „explicâ” 
apariţia ideologiilor sau „sunt fundamentul” 
instituțiilor politice; ideile morale şi politice survin ca 
un răspuns la nevoile sociale, fiind formele necesare 
în care oamenii îşi reprezintă propriile lor interese şi 
pe care sunt capabili să le unifice pentru a le apăra. 
Ideile nu sunt numai un instrument puternic al 
dezvoltării sociale, ci şi o condiţie necesară a 
schimbarii instituţionale; totuşi, ele sunt secundare, 
în sensul că se nasc ca o articulare a unor interese 
inconştiente anterioare, şi pot deveni instrumente 
ale coeziunii sociale numai dacă există deja condiţiile 
materiale necesare acestei coeziunii: unitatea 
anumitor interese şi divergenta lor fată de alte 
interese. Ideile care nu sunt înrădăcinate în acest 
mod în nevoile sociale sunt condamnate la eşec, şi 
aceasta se aplică tuturor utopiilor şi reveriilor legate 
de o societate perfectă. Dar ideile care organizează 
şi pun în evidentă condiţiile de viată şi nevoile 
oamenilor sunt necesare pentru distrugerea unei 
ordini sociale care a devenit o frână în calea 
progresului tehnic şi, deci, un duşman al clasei care 
luptă pentru un asemenea progres. 

în operele timpurii ale lui Krzywicki nu figurează 
revoluţia socialistă şi nici chiar în scrierile publicate 
departe de cenzura ţaristă. Este evident, totuşi, că el 
îimpărtăşea şi în această privinţă concepţia 
marxiştilor europeni ortodocşi, şi anume că, într-un 
anumit punct al dezvoltării, contradicţia dintre 
progresul tehnologic şi sistemul proprietăţii private 
va conduce la înlăturarea revoluţionară a 
capitalismului. Criza nu poate fi produsă artificial, ci 
trebuie să fie rezultatul maturizării spontane a 
capitalismului; datoria socialiştilor era să organizeze 
conştiinţa de clasă a proletariatului şi să preia, la 
momentul oportun, controlul asupra procesului 
revoluţionar. Cu toate acestea, chiar şi în această 
perioadă timpurie, Krzywicki nu părea să creadă în 
caracterul inevitabil al progresului sau al 
socialismului însuşi. Intr-un articol intitulat Un plan 
de evoluţie sociala, care a apărut în Glos în 1887, 
scria că noile forţe de producţie nu reuşesc 
întotdeauna să distrugă vechile societăţi, o dovadă în 


acest sens fiind India, unde sistemul de castă s-a 
dovedit mai puternic decât alţi factori şi a 
condamnat ţara la secole întregi de stagnare. În 
prefața sa la traducerea poloneză a cărţii lui Kautsky 
despre Doctrinele economice ale lui Karl Marx, el 
afirma că noua ordine care va apărea din evoluţia 
capitalismului şi din polarizarea claselor ar putea fi 
produsă ori de proletariat, ori de burghezie. În 
primul caz, ar fi vorba de proprietatea colectivă 
asupra mijloacelor de producţie; în cel din urmă, 
proprietatea privată şi munca salariată ar continua 
să existe, dar ar fi subordonate organizaţiei statale. 
În lucrările ulterioare, el a reluat de mai multe ori 
această teză. Idealul lui era o societate socialistă 
caracterizată în principal prin democrația 
industrială; el credea totuşi că sistemul capitalist ar 
putea reuşi să găsească remedii pentru anarhia 
producţiei şi competiţiei, prin transformarea întregii 
producţii într-un monopol de stat. Aceasta însemna 
un fel de capitalism de stat, mai mult sau mai puţin 
similar cu cel imaginat de Rodbertus sau Brentano; 
muncitorii s-ar bucura de protecţie socială şi ar fi 
introdusă planificarea economică, dar ar lipsi 
trăsăturile fundamentale ale socialismului, şi anume 
abolirea muncii salariate şi controlul asupra 
producţiei de către întreaga clasă muncitoare. 

În analiza societății timpurii, Krzywicki dovedeşte 
o simpatie specială pentru comunismul primitiv, pe 
care îl consideră cel mai democratic sistem cunoscut 
în istorie. Lafargue, care îi împărtăşea această 
opinie, nu era de profesie etnolog, dar interesul 
ştiinţific al lui Krzywicki era, fără îndoială, susţinut 
de viziunea unei comunităţi a egalilor, uniţi de 
respectul reciproc, o comunitate care evita munca de 
sclav. Cercetările lui erau bazate pe teoriile lui Lewis 
H. Morgan, a cărui lucrare clasică fusese tradusă în 
poloneză chiar de Krzywicki. Studiul societăţilor 
primitive, pe 
care l-a continuat întreaga viaţă, l-a condus în timp 
la concluzii dificil de reconciliat cu materialismul 
istoric sau care, cel puţin, îi limitau aplicabilitatea. 


4. Spirit şi producţie. Traditie şi schimbare 


Krzywicki se considera un susţinător al interpretării 
materialiste a istoriei. Cu toate acestea, atunci când 
trecem în revistă cele mai cunoscute expuneri ale 
sale cu privire la această teorie, suntem uimiţi să 
descoperim cât de mari erau rezervele cu care 
accepta regulile istoriosofiei marxiste. 

În primul rând, el privea materialismul istoric ca 
pe ceva independent de orice poziţie filosofică, fie ea 
materialistă sau de altă natură. Pentru a sublinia 
acest lucru, se referea la „materialismul” istoric 
punând între ghilimele primul cuvânt, semnalând că 
îl priveşte ca pe ceva convenţional şi înşelător. El s-a 
ocupat foarte rar de probleme epistemologice sau 
metafizice, dar, din anumite articole {Principiul 
economiei în filosofic, 1886, Qui pro Quo în 
Widnokr”gi [Orizonturi, 1914]), reiese clar că, 
asemenea multora dintre contemporanii sâi, el a 
adoptat o poziţie fenomenalistă, apropiată de cea a 
empiriocriticiştilor şi a anumitor kantieni. El afirmă 
că noi înţelegem lumea în modul nostru uman 
propriu, trasând distincţii şi categorii care sunt 
instrumente de predicţie, fără a fi nişte realităţi 
obiective; noi cream „obiecte” din impresii, 
distingem „forţe” în raport cu „materia” şi impunem 
„legi” asupra naturii, după modelul legislaţiei 
umane. Nu există de fapt nicio lege naturală 
independentă de percepţia umană, ci putem exprima 
doar în limitele acestei percepții relaţiile dintre 
fenomene, sub forma cauzelor şi efectelor care 
permit predicția; toate aceste lucruri trebuie înţelese 
ca independente faţă de supoziţiile metafizice, în 
special faţă de cele „materialiste”. întreaga evoluţie 
a lumii este la origine o construcţie a minţii, iar 
motivul pentru care o proiectâm asupra realităţii 
este că în societatea de astăzi oamenii sunt slujitorii, 
şi nu stăpânii maşinilor pe care le-au creat. 

Natura „secundară” a fenomenelor mentale nu are, 
aşadar, nimic de-a face cu vreo opoziţie metafizică 
dintre spirit şi materie, ci este un fapt sociologic a 
cărui semnificaţie este că nevoile materiale există 


înainte de a fi articulate în mod conştient. 
3 


Se pune însă întrebarea: Care sunt limitele între 
care suntem îndreptăţiţi să acceptăm dependenţa 
fenomenelor spirituale de condiţiile „materiale” ale 
vieţii? Krzywicki nu se referă aici la opoziţia marxistă 
dintre bază şi suprastructură, ci ilustrează cu 
ajutorul unor exemple diferite, mai mult sau mai 
puţin clasice, modul în care schimbarea tehnologică 
produce anumite nevoi noi, care nu pot fi satisfăcute 
în cadrul ordinii legale existente. Noile probleme 
apar în mod spontan, dar pot fi rezolvate numai prin 
activitatea conştientă, cu ajutorul unei ideologii care 
joacă un rol indispensabil în organizarea forţelor 
sociale circumscrise de sistemul politic al zilei. În 
decursul istoriei, au apărut utopii arbitrare sau 
idealuri care nu aveau nicio legătură cu tendinţele 
economice reale: acestea sunt doar nişte „frânturi” 
ale procesului istoric. Ideile seminale ale istoriei nu 
operează prin nicio putere care le-ar fi inerentă, ci 
pentru că exprimă aspiraţiile neconştientizate încă 
ale noilor segmente ale societăţii pentru care vechile 
condiţii au devenit o câmaşă de forţă. Krzywicki 
explică, în acest fel, urmând un model clasic, 
principii ca libertatea personală şi egalitatea în faţa 
legii, condamnarea furtului, dreptul la împrumutul 
cu dobândă şi cultul cunoaşterii, toate rezultând din 
dezvoltarea comerţului şi din sporirea importanţei 
burgheziei în Europa Occidentală. El reaminteşte 
cazul lui Thomas Miinzer, care a visat la o 
comunitate evanghelică egalitară, dar care, atunci 
când a fost vorba de reforme practice, nu a reuşit să 
propună decât schimbări realizabile numai în măsura 
în care reprezentau interesele clasei comerciantilor. 

Aceasta nu înseamnă totuşi că fenomenele 
ideologice nu pot face altceva decât să „exprime” 
nevoile existente şi să organizeze forţe deja prezente 
în societate. Materialismul istoric explică geneza 
ideilor sau, mai degrabă, a acelor idei care au avut 
un impact asupra istoriei. Dar ideea, odată ajunsă la 
maturitate, are o viaţă proprie şi poate crea noi forţe 
sociale în ţări în care condiţiile materiale nu s-au 
dezvoltat suficient pentru a genera asemenea forţe în 
mod independent. Krzywicki evocă un asemenea caz 
uimitor de evoluţie socială accelerată cu ajutorul 


ideilor importate din exterior: adoptarea codului civil 
roman de ţările europene în Evul Mediu târziu. Acest 
sistem de drept aparţinea unei societăţi în care 
comerţul era instituţionalizat, fiind, din acest motiv, 
potrivit pentru societatea medievală târzie, în care 
economia comercială câştiga rapid teren. Dar 
adoptarea legii romane a contribuit prin ea însăşi la 
accelerarea procesului „material” care se afla într-o 
fază de început. 


Dar, pentru a ne reaminti de legea romană, dezvoltarea Europei 
ar fi putut întârzia cu câteva secole şi ar fi urmat un curs diferit 
[dacă nu ar fi fost adoptată], (Mișcarea ideilor, în Studii 
Sociologice, 1897) 


Astfel, o doctrină legală sau orice altă ideologie, 
deşi „secundară” în momentul apariţiei sale, poate 
deveni mai târziu, în alte condiţii, o forţă „primară”, 
creativă, şi nu doar un simplu barometru al 
schimbării, ci o cauză a acesteia. În acelaşi mod, 
ideologia socialistă din Rusia nu a fost rezultatul 
maturizării condiţiilor sociale din acea ţară; ea a fost 
importată din Occident şi a contribuit la dezvoltarea 
condiţiilor sociale, chiar dacă acest fapt a facut-o să 
adopte o formă diferită, mult mai „subiectivistă”. 

Un alt factor important care ne împiedică să 
presupunem existenţa unei corespondențe simple 
între formele materiale şi cele spirituale ale vieţii 
sociale este forţa independentă a tradiției. 
Instituţiile, obiceiurile şi credinţele care sunt, la 
origine, încercări de a soluţiona problemele vieţii 
sociale se perpetuează de obicei într-o formă 
osificată şi după ce s-au schimbat condiţiile care le 
justificau existenţa. Supravieţuirile de acest fel se 
acumulează de-a lungul timpului, fiecare generaţie 
adăugând ceva nou, şi rezultatul total, pe care 
Krzywicki îl numeşte „substratul istoric”, este o 
restrângere drastică a sferei de acţiune umană. 
Oamenii ajung să fie constrânşi de nişte forme 
depăşite, mult după ce acestea ar fi putut să fie 
material respinse. Toporul de metal continuă să fie 
mult timp confecţionat în forma ineficientă a celui de 
piatră; clădirile de piatră şi mormintele le imită pe 
cele de lemn; aşa cum a arâtat Morgan, numele 
relaţiilor de familie în cadrul limbajelor primitive 


reflectă un tipar care a încetat să existe în societatea 
respectivă. Noile forţe sociale se revoltă faţă de 
greutatea tradiţiei, confruntând legea istoriei cu 
legea naturii şi standardele moştenite cu normele 
raţionalităţii, dar trecutul continuă să influenţeze 
toate acţiunile şi să ţină în loc progresul social. 
Rezultatul final al oricărui proces istoric nu este cel 
care s-ar produce dacă unicul factor determinant ar 
fi „condiţiile obiective”; el este puternic influenţat de 
tradiţii, obiceiuri, credinţe, instituţii, variaţii locale 
ale temperamentului sau de ceea ce numim „spiritul 
rasei”, care, la rândul lui, derivă din efectele pe 
termen lung ale mediului asupra naturii umane. În 
consecinţă, dezvoltarea societăţii variază la modul 
extrem şi este greu să identifici o schemă uniformă a 
evoluţiei. Studiile lui Krzywicki asupra societăţilor 
primitive l-au condus la concluzia că nu există nicio 
lege universală şi că sclavia, de pildă, nu era un 
stadiu necesar în toate cazurile. Ulterior, el a ajuns 
la  deducţia  neaşteptată că intenţiile umane 
conştiente au un efect mai mare asupra proceselor 
sociale în societăţile primitive decât în cele civilizate, 
pentru că cele dintâi sunt mai puţin împovărate de 
obiceiuri acumulate de-a lungul timpului şi 
instituţiile şi legăturile sociale sunt, din acest motiv, 
mai puţin rigide. Această observaţie este în acord cu 
critica pe care Krzywicki o lansează de multe ori la 
adresa societăţii industriale, în care personalitatea 
umană este aproape complet subordonată legăturilor 
„Teificate” şi formelor impersonale de cooperare, iar 
creativitatea este  asfixiată de puterea banilor. 
Această degenerare era vizibilă mai ales în marile 
oraşe, unde individualitatea era scufundată într-o 
mare de mediocritate. La fel ca Engels şi ca multi alti 
autori socialişti din secolul al XIX-lea, Krzywicki 
credea că unul dintre efectele principale ale noii 
ordini vor fi dezurbanizarea omenirii şi întoarcerea 
citadinilor, de la oraşe, „înapoi la natură”. El nu 
definea socialismul în termeni metafizici, dar spera 
că munca şi creativitatea umană vor înceta să 
depindă de condiţiile comerciale şi că relaţiile umane 
vor fi din nou spontane şi directe. Critica sa la 
adresa literaturii contemporane se bazează pe 


aceeaşi opoziţie între legături sociale personale şi 
anonime; modernismul în artă părea a fi pentru el 
produsul tipic al culturii marilor oraşe, o rebeliune 
împotriva  omnipotenţei valorii de schimb şi 
degradării fiinţelor umane până la statutul unor 
maşini. Totuşi, aceasta era o revoltă sterilă, pentru 
că singurul ei răspuns la cultura utilitaristă îl 
reprezentau fuga de lume şi refugierea într-o 
atitudine subiectivă de, soi-disant, independenţă. 

În scrierile lui Krzywicki, se poate discerne o 
tensiune între două teme persistente. Pe de-o parte, 
el utilizează mult categoria „progresului”, adică 
extinderea controlului uman asupra forţelor naturii; 
pe de altă parte, subliniază că, pe masură ce 
sporeşte acest control, relaţiile umane devin tot mai 
degradate şi impersonale, spiritul ajunge să depindă 
de obiecte şi se reduce tot mai mult spaţiul pentru 
creativitatea umană. El spera, fără îndoială, la fel ca 
Marx, că socializarea producţiei va face posibilă 
reconcilierea stăpânirii omului asupra naturii cu 
nevoile vieţii sale personale şi că va realiza o sinteză 
între acestea. Krzywicki nu a dezvoltat însă această 
temă, iar atracţia lui pentru popoarele primitive şi 
viaţa rurală (deşi în alte locuri insistă asupra sărăciei 
sale) pare să trădeze un regret pentru inocenţa 
pierdută şi pentru viaţa „naturală”. 

Un alt factor care limitează într-o anumită măsură 
primatul istoric al forţelor de producţie este acela că 
„selecţia naturală” persistă în domeniul psihologic 
chiar şi după ce au dispărut condiţiile care au facut-o 
necesară. Condiţiile istorice fac inutile, de exemplu, 
tipurile psihologice ale girondinilor şi iacobinilor şi 
rezultatul acestei selecţii poate produce la rândul 
său un efect asupra istoriei. Selecţia biologică poate 
fi importantă, la rândul ei, în această privinţă. Un 
exemplu ar fi canibalismul, pe care Krzywicki, 
urmându-l pe Krafft-Ebing, îl priveşte ca fiind, de 
regulă, o formă patologică a libidoului sexual mai 
curând decât efectul superstiţiei şi al lipsei de hrană; 
oricare ar fi cauzele sale, se pare că selecţia naturală 
produce indivizi umani patologici care au înclinații 
canibale impregnate în structura lor. 

Comparând afirmațiile lui Krzywicki despre 


importanţa diferitelor forţe în cadrul procesului 
istoric, descoperim că rolul forţelor de producţie şi al 
relaţiilor de producţie în determinarea schimbării 
este restricţionat în atât de multe feluri, încât este 
greu să armonizezi concepţia lui cu canonul 
marxismului din vremea sa. Niciun proces specific şi 
niciun eveniment particular nu pot fi explicate doar 
prin dezvoltarea forţelor de producţie sau prin 
conflictul dintre acestea şi condiţiile politice din 
moment ce întotdeauna există şi o serie de factori 
diferiţi: demografia, geografia, psihologia, tradiţia 
(aceasta mai presus de toate) şi ideile care provin 
din afara societăţii date. Din acelaşi motiv, nu poate 
exista nicio schemă istorică valabilă pentru toate 
societăţile şi nici ceva de genul necesităţii istorice. 
Ce anume mai este, aşadar, valabil din ideea că 
procesul istoric depinde de schimbarea tehnologica? 
Krzywicki nu recurge la o formulă vagă, de genul 
determinării „în ultimă instanţă” a lui Engels. 
Concepţia lui poate fi, probabil, explicată cel mai 
bine în felul următor. Toate procesele sociale sunt 
rezultatul unor cauze extrem de diverse, care includ 
progresul tehnologic; trăsătura specială a acestuia 
din urmă este că, cel puţin în societăţile „istorice”, 
schimbările producându-se mai întâi în domeniul 
tehnologiei, schimbarea tehnologică este, în general, 
cel mai rapid agent de schimbare. El nu menţionează 
„primatul” acestui factor, dar acesta poate fi totuşi 
afirmat, în sensul că unele trăsături importante ale 
instituţiilor politice şi legale, deşi nu toate, sunt 
create de nevoile umane care apar în urma 
progresului din domeniul producţiei. Cât despre 
caracterul „secundar” al produsului ideologic, acesta 
nu înseamnă că toate ideile filosofice, religioase şi 
sociale au apărut pentru a răspunde nevoilor 
materiale (din moment ce multe utopii, de exemplu, 
nu servesc unui asemenea scop) sau că importanţa 
socială a unei idei este în mod necesar proporţională 
cu asemenea nevoi (pentru că ideile însele pot 
stimula procese sociale în ordinea „materială”). 
Faptul că ideile şi doctrinele sunt numite 
„secundare” pare să însemne numai că cele care se 
dovedesc mai eficiente în controlul asupra pasiunilor 


umane, dorințelor şi energiilor îşi datorează puterea 
legăturilor „materiale” preexistente în care sunt 
implicate fiinţele umane, independent de voinţa sau 
de intenţia lor. Aceasta este, desigur, o versiune mult 
diluată a materialismului istoric. Fără îndoială, ea ia 
permis lui Krzywicki să critice teoriile biologice ale 
istoriei sau teoriile lui Tarde şi Le Bon, care explicau 
principalele procese sociale prin instinctul omenesc 
de imitație. Dar ceea ce rămâne marxist în teoria lui 
Krzywicki nu este mai mult decât ceea ce gânditorii 
de toate orientările aveau în curând să considere de 
la sine înţeles. Dacă fiecare proces care se produce 
este rezultatul mai multor cauze şi dacă nu există 
nicio măsură cantitativă a importanţei relative a 
factorilor sublimaţi de marxism, afirmaţia că aceştia 
sunt factorii „principali” sau „decisivi” este una 
lipsită de sens. Dacă faptele „accidentale” (adică cele 
care nu se datorează unei cauze „materiale”), ca 
adoptarea dreptului roman, pot influenţa destinul 
uman timp de multe secole, importanţa factorilor 
determinând „materiali” poate fi enunțată doar în 
termenii cei mai generali. Nivelul tehnologic al unei 
societăţi şi configuraţia intereselor materiale pot 
avea doar un impact redus asupra istoriei; cursul şi 
rezultatul conflictului social şi chiar efectul ultim al 
„condiţiilor obiective” nu sunt predeterminate de 
legile istorice, ci ţin de domeniul posibilului. 
Materialismul istoric de acest fel nu este o teorie a 
istoriei sau o metodă de cercetare suficientă sieşi, ci 
este un memento foarte general că trebuie să privim 
dincolo de instituţiile politice şi de ideologii pentru a 
discerne factorii şi interesele care derivă din 
metodele de producţie, fără a aştepta ca acestea din 
urmă să explice în întregime apariţia instituţiilor şi 
ideologiilor sau să ne permită să le prezicem 
evoluţia. Materialismul istoric ne reaminteşte şi că 
procesele istorice nu depind de deciziile arbitrare ale 
indivizilor, că nu orice plan pentru reformarea lumii 
are şanse de reuşită, că nu toate ideile prind rădăcini 
şi că eficacitatea socială a unei idei nu depinde de 
autoritatea, valoarea sau corectitudinea ei. Dar şi 
aceste propoziţii vor deveni în curând general 
acceptate, datorita pledoariei lui Marx şi a 


continuatorilor sai, fără a mai fi măcar privite ca 
specifice marxismului. 

Rolul lui Krzywicki în răspândirea teoriei marxiste 
este, de aceea, unul ambiguu. El a contribuit în mare 
maâsură la introducerea ideilor şi metodelor marxiste 
în viata intelectuală poloneză, dar flexibilitatea şi 
caracterul eclectic al abordării sale au fost două 
dintre motivele pentru care marxismul polonez nu a 
reuşit să îmbrace forme ortodoxe şi a tins să se 
dizolve într-un ; 
curent raţionalist sau istoricist. În acest sens, 
Krzywicki - la fel ca Labriola în Italia, chiar dacă din 


motive foarte diferite - poate, din punct de vedere 
marxist, mai mult un cal troian un berbec de asalt. 


KAZIMIERZ KELLES-KRAUZ: 
UN STIL POLONEZ DE ORTODOXIE 


Kazimierz  Kelles-Krauz a fost teoreticianul şi 
ideologul de vârf al curentului dominant în cadrul 
mişcării socialiste poloneze, adică al PPS-ului. Dintre 
marxiştii polonezi care au jucat un rol important în 
elaborarea şi răspândirea doctrinei, el a fost cel mai 
apropiat de ideologia germană a acelor timpuri, deşi 
s-a abătut de la ea în privinţa unor chestiuni majore. 
Pe durata scurtei sale vieţi, a fost propagandist de 
partid şi un susţinător al marxismului sub forma sa 
acceptată de socialiştii de stânga, care apărau, de 
asemenea, şi cauza independenţei poloneze. 
Kazimierz Kelles-Krauz (1872-1905) s-a nascut la 
Szczebrzeszyn, în partea de sud-est a Poloniei 
ruseşti. În timpul gimnaziului, la Radom, a intrat 
într-unul dintre multele grupuri socialiste formate în 
anii optzeci ai secolului al XIX-lea în rândul tinerilor. 
După ce a fost exmatriculat de la şcoală şi i-a fost 
respinsă cererea de înscriere la Universitatea din 
Varşovia, în 1892 a plecat să studieze la Paris, unde 
a lucrat pentru Asociaţia Socialiştilor Polonezi din 
Strâinătate. A publicat articole teoretice şi ideologice 
în reviste franceze şi germane şi în publicaţii ale 
emigranților polonezi, apărând marxismul împotriva 
diverşilor săi critici, inclusiv împotriva naţionaliştilor 
din PPS, revizioniştilor şi Rosei Luxemburg. A murit 
de tuberculoză la Viena. Cele mai importante scrieri 
ale sale sunt: Legea privirii retrospective 
revoluționare ca o consecință a materialismului 
economic (în Ateneum, 1897); Caracterul de clasă al 
programului nostru (1894); Aşa-numita criză a 


marxismului (în  Przegl”d  Filosoficzny, 1900); 
lucrările postume Materialismul economic (1908, cu 
o prefaţă de Ludwik Krzywicki) şi Câteva principii 
fundamanetale ale dezvoltării artei (1905). 

Ca multi alţi teoreticieni marxişti ai vremii sale, 
Kelles-Krauz a adoptat concepţia câ marxismul nu 
are pretenţia de a răspunde întrebărilor filosofice şi 
epistemologice într-un sens tradiţional, ci îşi afirmă 
numai propria sa perspectivă fenomenalistă, astfel 
că materialismul istoric nu are nimic în comun, în 
afara numelui, cu materialismul privit ca o teorie 
„Substanţialistă”, opusă unei teorii spiritualiste. 
Kelles-Krauz a fost de acord cu Labriola cu privire la 
faptul că marxismul era interesat de relaţiile dintre 
conştiinţa socială şi lumea exterioară privite ca 
fenomene, şi nu de relaţia dintre „spirit” şi 
„materie”. Procesul cognitiv i-a interesat pe marxişti 
numai ca fenomen social şi istoric, şi nu ca un mijloc 
de a ajunge la lucrurile însele. În consecinţă, 
marxismul trebuia să accepte că orice stare dată a 
cunoaşterii avea sens numai în raport cu ansamblul 
unei anumite civilizaţii şi că adevărul său constă în 
funcţia sa istorică, aceasta însemnând că principiul 
relativismului se aplica chiar şi la marxism. Făcând 
referire la motivul „întoarcerii la Kant”, Kelles-Krauz 
scria: 


Ar trebui, în orice caz, sa înţelegem aceasta idee într-un mod 
diferit: ce ar trebui să ne dorim să facem este să traducem 
perspectiva critică în termeni sociali. Vom reaminti că orice 
societate sau grup şi, ceea ce ne interesează cel mai mult pe 
noi, orice clasa de care aparţine un individ imprimă o anumită 
marcă asupra conştiinţei acestuia, impunându-i a priori o 
anumită concepţie despre societate şi lume, de care acesta nu 
se poate elibera, aşa cum nu s-ar putea elibera de felul de a 
vedea lucrurile impus de propria sa retină. Rezultă că 
proletariatul trebuie să aibă şi propria sa percepţie condiţionată 
de apercepţia de clasă şi că filosofia sa, la fel ca aceea a tuturor 
claselor care l-au precedat, este în mod esenţial relativă şi 
temporară; ea va înceta să fie adevărată sau să pară adevărată 
numai atunci când noua conştiinţă a viitoarei societăţi fără clase 
va lua locul celei care a fost produsul luptei de clasă. Filosofia 
acelei societăţi viitoare, deşi derivă din marxism, trebuie să fie 
diferită prin natura ei de marxismul aşa cum îl cunoaştem noi 
astăzi şi, în unele privinţe, să fie cel puţin contrară acestuia, dar 
nu putem spune cu precizie ce va fi această filosofic. 


/Materialismul economic) 


Kelles-Krauz nu a crezut, cu toate acestea, într-o 
conjunctură istorică privilegiată în care perspectiva 
de clasă a proletariatului să coincidă cu un punct de 
vedere ştiinţific sau „obiectiv” universal; 
recunoscând principiul a priori în istorie şi în 
evenimentele sociale, el este probabil mai apropiat 
de Simmel decât de marxism. În limitele 
relativismului său, el a sprijinit interpretarea 
marxistă a istoriei, dar a şi completat-o cu propriile 
sale observaţii. 


Materialismul istoric era în mod esenţial, în 
viziunea sa, o teorie monistă, adică una care afirma 
că o singură formă de activitate umană (producerea 
celor necesare vieţii şi a uneltelor) era suficientă 
pentru a explica originea tuturor celorlalte aspecte 
ale vieţii: diviziunea muncii, structura de clasă, 
distribuţia bunurilor şi toate caracteristicile 
suprastructurii. Urmându-i pe Cunow şi Tugan- 
Baranovsky Kelles-Krauz l-a criticat pe Engels pentru 
afirmaţia că, pe lângă producţia materială, 
perpetuarea speciei şi formele vieţii familiale erau 
un aspect fundamental al activităţii umane, care 
contribuia la determinarea proceselor sociale. 
Argumentând în acest fel, Engels a abandonat 
perspectiva monistā, care era cea mai mare realizare 
a marxismului. Greşeala lui a fost că a confundat 
procesul natural al reproducerii umane cu formele 
condiționate sociale ale familiei; procesul de 
reproducere, fiind pur fiziologic, a rămas neschimbat 
şi, din acest motiv, nu poate explica evoluţia socială, 
în timp ce familia a fost dependentă de condiţiile 
economice. În acelaşi mod, Kautsky s-a îndepărtat de 
perspectiva monistă atunci când a susţinut că 
factorii economici pot explica numai apariţia 
trăsăturilor comune ale epocii, dar nu şi condiţiile 
particulare sau comportamentul indivizilor. 

La prima vedere, Kelles-Krauz a susţinut o 
interpretare foarte riguroasa a  „monismului” 
marxist, dar, de fapt, nu este coerent în privinţa 
acestui aspect crucial. El spune că viaţa umană este 
guvernată de trei factori principali - caracteristicele 


biologice ale speciei, mediul natural şi condiţiile 
sociale dar că schimbările istorice sunt rezultatul 
schimbarilor tehnice. Etica, dreptul, politica, religia, 
arta, ştiinţa, filosofia, toate acestea sunt utilitare 
prin origine şi în esenţa lor şi, de aceea, nu pot intra 
în conflict cu modul de producţie, ci trebuie să fie 
adaptate la acesta /Materialismul economic). Dar, în 
istorie, se observă o tendinţă a nevoilor de a deveni 
autonome. Anumite tipuri de activitate, cum sunt 
cele intelectuale şi artistice, care erau la origine 
instrumentele unor nevoi mai elementare, dobândesc 
o viaţă proprie; suprastructura reacţionează faţă de 
bază şi devine parţial independentă de aceasta. Este, 
totuşi, adevărat că formele vieţii sociale, lipsite de 
baza lor economică, sunt sortite dispariţiei treptate, 
chiar dacă, în general, ele supraviețuiesc condiţiilor 
economice care le-au generat. 

Toate aceste consideraţii sunt coerente cu 
stereotipurile marxiste ale epocii. Kelles-Krauz, la fel 
ca alţi marxişti, nu s-a întrebat până unde se poate 
vorbi de o interpretare „monistă” a istoriei, 
acceptând în acelaşi timp opinia furnizată de simţul 
comun după care schimbările în artă, ştiinţă, filosofie 
sau religie depind şi de alţi factori, în afara 
schimbărilor din sânul relaţiilor de producţie, în 
special de logica propriei lor dezvoltări interne şi de 
funcţionarea nevoilor devenite „autonome”. Ideea sa 
a fost probabil aceea că geneza tuturor formelor 
vieţii sociale poate fi explicată în termenii relaţiilor 
de producţie, dar el nu a observat că folosirea 
termenului „monism” într-un asemenea sens restrâns 
producea o confuzie. 

Comparând filosofia lui Comte cu marxismul, 
Kelles-Krauz consideră că cele două sunt de acord în 
privinţa descrierii indivizilor umani ca pe produsul 
unei multitudini de influenţe sociale, dar şi în 
privinţa ideii că fenomenele sociale au şi o natură 
spirituală; din punctul de vedere marxist rezultă, 
aşadar, că este acelaşi lucru să raportăm 
suprastructura la bază sau să „exprimâm” noile 
fenomene economice prin noi fenomene în domeniul 
suprastructurii. Dacă lucrurile stau aşa, atunci nu 
vedem în ce sens poate fi menţinut „primatul” 


relaţiilor de producţie în raport cu suprastructura. 

Unul dintre fenomenele greu de explicat pe baza 
schematizării marxiste este marxismul însuşi. Cum a 
fost posibil ca ideologia proletară să se nască şi să 
influenţeze un număr atât de mare de muncitori într- 
un timp în care nu exista nicio bază pentru aceasta 
în cadrul relaţiilor de producţie? Spre deosebire de 
economia capitalistă, care avea un fundament solid 
în contextul politico- juridic al feudalismului, 
socialismul nu apare spontan în capitalism, ci este 
numai un vis al viitorului. 

Kelles-Krauz explică acest paradox prin ceea ce el 
numeşte, într-un mod destul de pretenţios, „legea 
privirii retrospective revoluţionare”, conform căreia 
„idealurile prin care orice mişcare reformistă caută 
să înlocuiască normele sociale existente sunt 
întotdeauna similare cu normele unui trecut mai 
mult sau mai puţin îndepărtat”. Este, desigur, destul 
de adevărat (deşi acest lucru era cunoscut înainte de 
Kelles-Krauz şi nu merită denumirea de „lege”) că, 
de obicei, noile ideologii îşi caută sprijinul în tradiţie 
şi se prezintă ca o resuscitare a unor moduri de 
gândire care au existat, la un moment dat, în trecut. 
Asemenea întoarceri, sau ricorsi, în limbajul lui Vico, 
pot fi observate de-a lungul întregii istorii ideologice 
a burgheziei europene, un exemplu în acest sens 
fiind adoptarea unui travesti roman - mai întâi 
republican, după aceea imperial - de câtre Franţa 
revoluţionară. în ce priveşte proletariatul, obiectul 
„privirii sale retrospective” este comunismul 
primitiv. Astfel, dupa Kelles- Krauz, dezvoltarea 
umană decurge într-un soi de spirală, prin 
resuscitarea constantā a unor forme vechi care au 
afinități cu ideile noi. Aceasta explică, printre altele, 
faptul că ideologiile reacționare se aseamănă foarte 
mult cu cele care privesc spre viitor, dat fiind ca 
ambele, deşi din motive diferite, critică stātu quO'ul 
în lumina unor valori care îşi au originea în trecut. În 
Franţa, de exemplu, susţinătorii sistemului medieval 
al breslelor se alătură sindicaliştilor pentru a-i ataca 
pe liberali. În acelaşi mod, ideile care au format baza 
marxismului -  antiindividualismul, credinţa în 
uniformitatea vieţii sociale, sensul istoric ca opus 


utopiilor raţionaliste naive - pot fi regăsite în 
întregime în scrierile unor conservatori ca Vico sau 
în ale contrarevoluţionarilor francezi ca de Maistre, 
Bonald şi Ballanche. Socialismul este o întoarcere la 
antichitatea preclasică, acesta fiind şi motivul pentru 
care dezvoltarea marxismului a fost atât de puternic 
influenţată de cercetătorii societăţilor primitive: 
Morgan, Taylor şi Bachofen. 

Kelles-Krauz credea că „legea” sa poate fi 
explicată în termeni marxişti, dar nu pare să fi 
realizat că ea limita, în realitate, aplicarea 
materialismului istoric prin evocarea importanţei 
tradiţiei autonome în cadrul dezvoltării sociale. Deşi 
susţinea teza că marxismul este o filosofic „monistă”, 
în răspunsurile adresate criticilor săi a subliniat, la 
fel ca alţi scriitori marxişti ai timpului său, că este o 
greşeală sa interpretezi materialismul istoric ca pe 
negarea oricărui efect al suprastructurii asupra 
evoluţiei bazei. Asemenea confraţilor sâi marxişti, el 
a ignorat întrebarea privitoare la felul cum poate fi 
reconciliată relativa independenţă a vieţii spirituale 
şi a instituţiilor suprastructurii cu o credinţă în 
„cauza ultima” a istoriei umane şi care sunt limitele 
pe care această dificultate le impune asupra 
formulelor generale ale materialismului istoric. 

Aceeaşi ambiguitate poate fi observată în 
argumentele lui Kelles-Krauz privind semnificaţia 
socială a artei, o temă căreia i-a acordat multă 
atenţie. Pe de o parte, geneza artei poate fi explicată 
pornind de la consideraţii utilitare, fie în raport cu 
biologia  (rudimentele activităţii artistice pot fi 
observate la animale), fie cu producţia (ritmul este 
un stimulent al muncii). Dezvoltarea artei este legată 
de condiţiile de producţie, pentru că ea se adaptează 
scopurilor politice sau religioase care, la rândul lor, 
depind de interese de clasă; de aceea, de exemplu, 
stilul ionic şi, respectiv, cel doric exprimă simplitatea 
condiţiilor patriarhale şi aspiraţiile unei clase nou 
apărute, cea a meşteşugarilor. Pe de altă parte, arta 
în sine a jucat de la bun început un rol important în 
schimbarea socială, mai întâi ca o modalitate de 
socializare şi apoi ca o formă de organizare a 
nevoilor politice şi religioase. În final, arta devine 


într-o asemenea măsură autonomă, iar nevoile 
estetice se afirmă atât de puternic, încât se reduce 
dependenţa artei de modul de producţie, deşi 
aceasta persistă întotdeauna. în 
altă parte, Kelles-Krauz înclină să creadă că nevoile 
estetice independente există încă din stadiile 
timpurii ale vieţii sociale, chiar şi în rândul 
animalelor. Aceste opinii diferite nu formează un 
întreg coerent. Cu privire la acest subiect, precum şi 
cu privire la altele, Kelles-Krauz a fost unul dintre 
numeroşii marxişti care, într-o încercare lăudabilă de 
a depăşi schematizarea unilaterală Şi 
„reducţionismul” viziunilor primitive ale 
marxismului, au sfârşit prin a reduce inconştient 
materialismul istoric la enunţul rudimentar că 
diversele aspecte ale vieţii sociale depind, deşi într- 
o anumită măsură nu depind, de metodele de 
producţie şi de conflictul dintre interesele de clasă. 
Totuşi, el s-a considerat un marxist în sensul cel 
mai deplin al cuvântului, apărând doctrina împotriva 
unor critici eminenţi cum sunt Croce, Sombart, 
Masaryk şi Kareyev. S-a opus revizioniştilor germani, 
dar a considerat că rezoluţiile Congresului de la 
Dresda, care  condamnau  revizionismul, erau 
ambigue. Congresul respingea orice concesie sau 
adaptare la ordinea existentă în societate, dar Kelles- 
Krauz susţinea că orice activitate reformistă ar putea 
fi descrisă ca „adaptându-se” la capitalism. Partidul 
Socialist Italian a adoptat o poziţie mai bună şi mai 
clară la congresul său de la Imola: partidul era 
reformist pentru că era revoluţionar şi era 
revoluţionar pentru că era reformist. Cu alte cuvinte, 
Kelles-Krauz împărtăşea cu majoritatea 
teoreticienilor socialişti ai timpului său opinia că 
scopul reformelor era să pregătească drumul spre 
revoluţie; el nu a intrat în problemele complexe ivite 
din încercarea de a combina un punct de vedere 
revoluţionar cu unul reformist. A combătut 
revizionismul lui Eduard David în chestiunea 
agricolă, împărtăşind concepţia ortodoxă după care o 
economie colectivizată era favorabilă atât 
agriculturii, cât şi industriei. l-a combătut, de 
asemenea, pe Rosa Luxemburg şi pe reprezentanţii 


SDKPiL din cauza opoziţiei acestora fața de 
independenţa poloneză, susţinând că eliberarea 
naţională şi cea socială constituiau un singur 
deziderat pentru mişcarea socialistă poloneză. 
Aceasta din urmă trebuia totuşi să-şi păstreze 
caracterul de clasă şi să nu-i permită burgheziei să o 
exploateze numai în scopul de a cuceri independenţa 
politică. Independenţa era o condiţie a eliberării 
sociale a proletariatului; Polonia liberă era pentru 
proletariat, şi nu proletariatul era pentru Polonia 
liberă. Rosa Luxemburg se înşela când susţinea că, 
întrucât Polonia era integrată economic în Imperiul 
Rus, renaşterea unei Polonii independente ar fi 
contrară tendinţelor economice obiective. 
Capitalismul s-a dezvoltat cel mai bine în state 
naţionale şi, din acest motiv, burghezia avea un 
interes în independenţa Poloniei, în timp ce 
proletariatul ar putea lupta mai uşor dacă nu ar fi 
supus atât opresiunii naţionale, cât şi celei sociale. 
Socialiştii trebuie să împiedice, totuşi, ca 
proletariatul să fie folosit doar pentru răsturnarea 
ţarismului, într-un mod care iar altera identitatea de 
clasă. 

Kelles-Krauz nu a trăit destul de mult pentru a 
scrie cărţi importante, dar, pe lângă rolul său în 
popularizarea marxismului, în polemicile şi în 
definirea ideologiei socialismului polonez de stânga, 
el a contribuit la formarea a ceea ce se poate numi 
aripa conservatoare a marxismului. „Legea privirii 
retrospective revoluţionare” nu este o lege, ci, prin 
formularea sa generală, un loc comun, la fel ca 
noţiunea sa de „regresie în spirală” către societatea 
primitivă. Dar observaţiile sale mai detaliate cu 
privire la tradiţia ce ar reprezenta o forţă autonomă 
în istorie şi la istoricismul an ti raţionalist al marilor 
conservatori, privit ca o sursă importantă a 
marxismului, au contribuit la formarea unei concepții 
marxiste destul de diferite de norma ortodoxiei lui 
Kautsky. Versiunea lui Kelles-Krauz a încercat să ia 
în considerare nu numai istoria ca o realizare a 
„legilor”, ci şi istoria privită ca o posibilitate; adică, 
el a ţinut în general cont de faptul că prezentul şi 
viitorul societăţilor umane nu depind numai de legile 


evoluţiei şi de ceea ce trebuia să se întâmple 
conform doctrinei, ci şi de ceea ce s-a întâmplat pur 
şi simplu. Cât despre viziunea sa fenomenalistă şi 
interpretarea marxismului ca o teorie socială care nu 
încearcă să rezolve probleme epistemologice şi 
metafizice, Kelles-Krauz nu a fost singurul care a 
susţinut aceste opinii, ele au fost împărtăşite de 
mulţi marxişti ai timpului sâu, mai ales de cei din 
Şcoala Austriacă. Dar, şi în această privinţă, el a 
contribuit la prezentarea unui tablou diferit de cel 
oferit de Plehanov, Kautsky sau Lafargue. Merită 
menţionat şi faptul că, în timpul Internaționalei a 
ILa, noţiunea de „marxism ca formă a 
materialismului filosofic” era aproape inexistentă în 
Polonia. 


STANISLAW BRZOZOWSKI: 
MARXISMUL CA SUBIECTIVISM 
ISTORIC 


Deşi opera lui Stanislaw Brzozowski este foarte puțin 
cunoscută în afara ţării sale, istoria intelectuală a 
Poloniei secolului al XX-lea nu poate fi înțeleasă iară 
a face referire la influența bizară şi disparată a 
personalităţii sale energice şi a scrierilor sale. 
Brzozowski a fost un filosof, un critic şi un romancier 
care a murit de tuberculoză înainte de a împlini 
treizeci şi trei de ani şi a cărui activitate, deşi nu s-a 
desfăşurat decât pe o perioadă de zece ani, rămâne 
un subiect controversat şi dureros atât în ce priveşte 
valoarea operei sale, în jurul căreia opiniile sunt 
foarte împărţite, cât şi în privinţa aspectelor mai 
misterioase ale vieţii sale, care sunt încă o enigmă 
pentru istorici. Spirit provocator, privit o vreme ca 
un profet al tinerei intelighenția atât în revolta 
împotriva pozitiviştilor, cât şi în cea împotriva 
romanticilor, el s-a aflat în dezacord cu toate forţele 
politice ale epocii sale: conservatori, socialişti şi 
national-democrati. Stilul său este violent şi pare să 
atingă tot timpul o temperatură maximă; oricare ar fi 
obiectul atenţiei sale, autorul nu reuşeşte să 
manifeste decât o admiraţie 


ferventă sau un dispreţ categoric. Unii critici au 
considerat că acest stil exploziv a servit drept mască 
pentru diletantism, lipsă de originalitate sau putere 
de disciplină intelectuală şi de asimilare a propriilor 
idei, cu atât mai mult cu cât el şi-a schimbat opiniile 
cu o rapiditate ameţitoare, desigur, ca urmare a 
stilului său precipitat, a  lecturilor vaste, dar 


superficiale şi a faptului că se identifica cu ultimul 
filosof sau scriitor pe care îl citea. Cititorii mai atenţi 
au detectat totuşi o anumită logică în toate aceste 
schimbari şi o amprentă a personalităţii care dădea o 
marcă proprie tuturor împrumuturilor lui din ideile 
intelectuale ale gânditorilor vest-europeni, germani, 
ruşi şi polonezi. Când transmitea ideile altor autori, 
le parafraza şi le nuanţa cu propriul său stil, astfel 
încât acestea deveneau uneori de nerecunoscut; aşa 
s-a întâmplat cu ideile lui Kant şi Spencer, Hegel şi 
Marx, Avenarius şi Nietzsche, Proudhon şi Sorel, 
Bergson şi Newman, Dostoievski, Loisy şi mulţi alţii. 
Ambiguitatea şi imprevizibilitatea influenței lui 
Brzozowski s-au prelungit şi după moartea sa. 

Mulţi tineri de stânga au crescut cu romanele lui 
Brzozowski şi cu diverse alte scrieri ale sale 
(Flăcările, o poveste despre conspiratorii eroici ai 
organizaţiei  Narodnaia Volia, era o lectură 
obligatorie pentru fiecare generaţie de 
revoluționari), dar şi înainte, şi după cel de Al Doilea 
Război Mondial, a fost aclamat ca un profet de către 
tabăra naţionaliştilor radicali. în această privinţă, 
Brzozowski se aseamână cu Sorel, care l-a şi 
influenţat, de fapt, într-o mare măsură. 

A fost Brzozowski un marxist şi, dacă da, în ce 
măsură? El mărturisea că nu a fost niciodată un 
dogmatic şi că, atunci când s-a alăturat marxiştilor, a 
făcut-o în calitate de disident. Totuşi, el credea că 
„filosofia muncii”, pe care o profesa între anii 1906 şi 
1909, era o dezvoltare a ideilor marxiste, fiind în 
dezacord cu marxismul clasic născut din 
evolutionismul ortodox şi din întreaga tradiţie care 
pornea de la Engels. A fost unul dintre primii autori 
care i-au prezentat pe Marx şi Engels ca pe nişte 
gânditori cu naturi complet opuse. Se poate spune că 
marxismul a reprezentat numai o etapă în cadrul 
istoriei intelectuale atât de complicate a lui 
Brzozowski, dar aceasta a fost faza maximei sale 
independenţe intelectuale şi a influenţei sale asupra 
culturii poloneze. Marxismul nu poate fi privit drept 
principalul său domeniu de interes, ci numai ca un 
segment al biografiei sale, care nu este inteligibilă 
dacă nu se face referire la celelalte părţi. Cea mai 


importantă lucrare a sa din perspectiva istoriei 
marxismului este Idei. 

Este aproape imposibil să rezumi fără distorsiuni 
ideile lui Brzozowski. El credea că filosofia este şi un 
mod de a ameliora viaţa, nu doar un proces de 
reflectare asupra ei, şi că semnificaţia filosofici era 
determinată de eficienţa sa socială. De aceea, a 
descrie conţinutul lucrărilor sale fără a ţine cont de 
originea lor personală şi socială şi de funcţia lor 
înseamnă a le transforma în ceva diferit de ceea ce s- 
a intenţionat prin ele, şi anume într-o doctrină 
abstractă. Pe de altă parte, un filosof care crede că 
filosofarea este, în întregul ei, o parte imanentă a 
istoriei nu are dreptul să se plângă dacă ideile sale 
sunt „distorsionate” de critici, pentru că, dacă 
semnificaţia este întotdeauna creată şi niciodată 
extrasă din ceva preexistent, nu poate fi vorba de o 
„distorsiune” nici atunci când filosoful îşi declară 
concepţia despre lume, nici atunci când alţi autori 
fac comentarii asupra ei. 

Gândirea lui Brzozowski poate fi definită prin 
negaţie, prin intermediul poziţiilor intelectuale faţă 
de care el s-a aflat în opoziţie. Primul grup al 
acestora include  pozitivismul, evoluționismul, 
naturalismul şi teoria progresului, toate având 
scopul de a interpreta viaţa umană şi de o face 
inteligibilă ca o funcţie sau o extensie a unui proces 
natural. În al doilea rând, Brzozowski s-a opus 
tradiţiei romantice care opune  „interiorul” 
independent al omului naturii, străină de el şi 
guvernată de propriile sale legi. Brzozowski a fost, 
este adevărat, cel mai activ exponent din Polonia al 
gândirii moderniste sau neoromantice poloneze, dar 
nu a avut nimic de-a face cu acel aspect al ei pe care 
îl privea ca pe o continuare a „aspectului negativ” al 
romantismului, adică perspectiva că arta ar trebui să 
fie complet liberă şi nelimitată de vreo conştiinţă a 
funcţiilor sale sociale. El se opunea, în egală măsură, 
atât abordării pozitiviste şi utilitariste, cât şi 
Lestetismului] doctrinei „arta pentru artă”. Dorea să 
pastreze pentru actul creaţiei artistice un loc care să 
nu fie determinat de legile „progresului” şi să nu-şi 
datoreze semnificaţia niciunui element situat în afara 


puterilor omeneşti, dar care, în acelaşi timp, să nu 
însemne o ruptură în continuitatea istorică sau să 
aibă pretenţia de a se sustrage de la 
responsabilitatea socială. 


1. Notă biografică 


Stanislaw Brzozowski (1878—1911), fiul unui mic 
latifundiar, s-a născut în satul Maziarnia, în sud-estul 
Poloniei. După ce a urmat liceul, a intrat în anul 
1896 la Facultatea de Stiinte a Universităţii 


din Varşovia, dar a fost exmatriculat un an mai târziu 
din cauza implicării în organizarea unei demonstraţii 
patriotice a studenţilor. Arestat în toamna anului 
1898 pentru activităţi educaţionale clandestine, a 
fost eliberat câteva săptămâni mai târziu, fiind 
menţinut sub supravegherea poliţiei. în anul 
următor, a contractat o tuberculoză şi, de atunci 
până în 1905, a trăit numai în anumite perioade la 
Varşovia; în restul timpului, trăia la o staţiune 
apropiată de marele oraş Otwock. începând cu 1901, 
a fost extrem de activ ca scriitor de cărţi şi articole 
pe teme de filosofie populară, romane, piese de 
teatru, critică literară şi recenzii teatrale. La început, 
a publicat pamflete despre filosofia lui Taine, eseuri 
despre Amiel, Dniadecki, Kremer, Avenarius şi 
polemici îndreptate împotriva lui Sienkiewicz şi 


Miriam-Przesmycki. La începutul lui 1905, s-a dus la 
Zakopane, în Tatra, şi a petrecut un an în Galiţia, 
predând la Zakopane şi la Cracovia. Tot atunci, a 
scris şi un pamflet (publicat în 1924) despre filosofia 
romantismului polonez, nişte eseuri despre Norwid şi 
Dostoievski şi un curs de logică. La începutul lui 
1906, a urmat un tratament la Nervi, lângă Genova, 
apoi la Lausanne, apoi în Germania şi la Lwow 
(Lemberg); în timpul acelui an a publicat câteva 
articole şi o carte, Romanul modern polonez. S-a 
întors la Nervi la începutul lui 1907, apoi a petrecut 
şase luni la Florenţa. Cât timp s-a aflat în Italia, a 
scris un studiu despre Nietzsche şi un eseu despre 
materialismul istoric; s-a întâlnit cu Gorki şi 
Lunacearski şi a publicat două cărţi, Cultura şi viata 
şi Critica literaturii poloneze moderne, A început, de 


asemenea, să studieze intens marxismul şi a citit 
lucrările lui Sorek 

Anul următor [1908] a fost cel al Afacerii 
Brzozowski, care a întunecat ultimii ani ai filosofului 
şi a zguduit intelighenția poloneză din temelii. în 
aprilie 1908, un fost agent Ohrana, pe nume Mihail 
Bakay, i-a dat lui Vladimir Burţev, un emigrant rus 
de la Paris şi editorul unui jurnal socialist, o listă de 
informatori ai [Llhranei care includea numele lui 
Brzozowski. Această acuzaţie ? scandaloasă a fost 
reluată de Czerwony Sztandar, organul SDKPiL, şi 
atât presa socialistă, cât şi cea naţional-democrată 
(de dreapta) au lansat o campanie împotriva 
„Spionului”. Brzozowski a negat imediat acuzaţia şi a 
cerut investigarea ei de câtre tribunalul 
„cetâţenilor”, care reprezenta toate partidele 
socialiste. După multe pregătiri, tribunalul s-a 
constituit, s-a întrunit la Cracovia în luna februarie şi 
apoi, din nou, în martie 1909, dar Brzozowski a fost 
doborât de boală înainte de următoarea întrunire. 
Singurul martor împotriva sa era Bakay, care a oferit 
nişte probe confuze. Curtea nu a dat nicio sentinţă; 
între timp, controversa a explodat, mulţi scriitori 
eminenţi  apărându-l pe Brzozowski împotriva 
acuzaţiei de trădare. După moartea lui, dosarul a fost 
redeschis de multe ori iară a se ajunge la niciun 
rezultat concludent. Feliks Kon, un comunist polonez 
şi membru al tribunalului din Cracovia, a investigat 
arhivele Ohrana după Revoluţia din Octombrie şi nu 
a gasit nicio probă privind trădarea lui Brzozowski. 
Astăzi, opinia generală este că fie a existat o confuzie 
de identitate (atât numele său de botez, cât şi 
numele de familie sunt foarte obişnuite în Polonia), 
fie acuzaţia fusese „plantată” de poliţia ruseasca. În 
orice caz, a avut un efect catastrofal asupra 
destinului personal al lui Brzozowski şi asupra 
scrierilor sale. (în timpul Afacerii Brzozowski, a ieşit 
la lumină că levno Azev, liderul organizaţiei teroriste 
a Revoluţionarilor 
Socialişti Ruşi, fusese agent Ohrana; numele lui 
fusese, de asemenea, pe lista lui Bakay, însă nici 
detaliile acestei chestiuni nu sunt clare.) 

În ciuda persecuției, a sărăciei şi a bolii, 
Brzozowski nu a încetat să lucreze. În 1908, a 


publicat /Flăcările, în 1909, Legenda tânărului 
polonez, probabil cea mai cunoscută lucrare a sa de 
critică filosofică, şi, în 1910, volumul său de eseuri, 
Idei, un rezumat al reflecţiilor sale filosofice. A murit 
la Florenţa. Multe 


dintre scrierile sale au apărut postum, inclusiv 
memoriile scrise în ultimele luni de viaţă, un roman 
neterminat şi un eseu despre Newman, menit să fie 
prefața la o traducere poloneză a lucrării Gramatica 
asentimentului. 


2. Evoluţia filosofică 


Ca mulţi dintre contemporanii säi, Brzozowski a fost 
contaminat o vreme de viziunea pozitivistă a lui 
Darwin şi a lui Spencer. În curând însă, nu numai că 
a abandonat  pozitivismul,  determinismul şi 
optimismul „ştiinţific”, dar le-a transformat în 
principalele ţinte ale atacurilor sale. A adoptat o 
filosofic individualistă a „acţiunii” care s-a dispensat 
de criteriile obiective ale valorilor cognitive, estetice 
şi morale, raportându-le exclusiv la afirmarea de sine 
a individului în unicitatea sa, şi a încercat să 
păstreze ideea de creativitate ca pe o provocare faţă 
de toate formele de determinism naturalist. Şi-a 
articulat filosofia cu 

ajutorul aceloraşi surse care i-au inspirat şi pe 
contemporanii sâi - Fichte, Nietzsche, Avenarius - şi, 
de asemenea, al romantismului polonez tradiţional, 
în care cultul „acţiunii” permitea o compensație 
ideologică pentru aservirea ţării. 

în această perioadă, principalii maeştri ai lui 
Brzozowski erau Avenarius şi Nietzsche. Primul 
fusese unul dintre cei care trăseseră concluzii 
neaşteptate şi, în opinia lui Brzozowski, tragice din 
pozitivismul evoluționist. Darwiniştii au interpretat 
întreaga civilizaţie şi întreaga activitate intelectuală 
ca pe o armă în lupta pentru supravieţuire a rasei 
umane. Această viziune înlesnea, dacă nu chiar 
presupunea, o atitudine pragmatică cu privire la 
cunoaştere; întrucât cunoaşterea şi rezultatele sale 
păstrate şi codificate sub forma ştiinţei nu sunt 


„nimic mai mult” decât răspunsul speciei faţă de 
mediul sāu natural, noţiunea de „adevăr”, precum şi 
cele de „bunătate” şi de „frumuseţe” şi-au pierdut 
orice semnificație  transcendentală; lucrurile au 
valoare numai într-un sens cognitiv, estetic sau 
moral, numai în măsura în care contribuie la 
prelungirea şi la consolidarea vieţii speciilor. 


În mod similar, niciun fel de opinii ştiinţifice, inclusiv 
teoria evoluţiei, nu ar putea fi privite ca „adevărate” 
în sensul obişnuit al cuvântului; ele sunt simple 
organe ale „vieţii”, ceea ce, în sine, nu este nici bun, 
nici râu, nici adevărat, nici fals, ci, pur şi simplu, 
ceva care există de-a lungul timpului. Totuşi, acest 
argument se baza pe o teorie biologică ce se 
pretindea „adevărată” în sensul transcendental în 
care este folosit în mod curent acest termen, 
întreaga structură a „filosofici ştiinţifice” s-a dovedit 
un Cerc vicios. 

Filosofia empiriocriticistă nu a depăşit aceste 
dificultăţi, iar Brzozowski, care o vreme a acordat o 
mare importanţă acestei filosofii, a adoptat ideea că 
orice teorie a cunoaşterii era menită să conducă la 
un cerc vicios, întrucât regulile generale ale 
evaluării sale nu pot fi formulate fără nişte supoziţii 
apriorice. El a acceptat negarea empiriocriticistă a 
conceptului de „adevăr”, crezând că ea presupunea 
abandonarea definitivă a oricărei pretenţii de a 
descoperi valori „obiective” în sensul raţionalist al 
termenului. în viziunea lui Avenarius, atributul 
„adevârat”, precum şi cel de „bun” sau cel de 
„frumos”, nu denotă o calitate descoperită în cursul 
experienţei, ci mai degrabă o anumită interpretare 
dată de oameni percepţiilor şi gândurilor lor: 
adevărul era un „personaj”, şi nu un „element”. 
întrebarea epistemologică privitoare la natura 
adevărului, privitā ca un atribut al judecății umane 
independente de funcția biologică a acestor judecăți 
ori a circumstanțelor în care acestea s-au format, nu 
are sens. Nu existau întrebări valide în afara sferei 
descrierii empirice şi nu exista nimic de genul 
„rațiunii” care ar fi fost menită să furnizeze o 
imagine a lumii aşa cum este aceasta „în sine”. 
Misiunea filosofici nu era aceea de a cerceta 


atributele  Fiinţei, ci de a generaliza datele 
experienţei, având în acelaşi timp grijă să nu confere 
abstractizărilor sale decât O semnificaţie 
instrumentală. Omului i-a revenit sarcina de a 
sistematiza experienţa în forme ştiinţifice, nu ca un 
receptacul pasiv al realităţii preexistente, ci ca 
organizatorul său activ. 

Brzozowski susţinea în acea perioadă că suntem 
obligaţi să acceptăm aceste concluzii şi să 
abandonâm orice pretenție de a descoperi 
„adevărul”. Ceea ce considerăm valoros nu este 
astfel pentru că ne oferă o imagine adevărată a 
lumii, ci pentru că ne este util în lupta cu natura, iar 
întrebarea „de ce este util?” este rodul unei 
dependențe faţă de metafizică şi, deci, nu are niciun 
înţeles real. Lumea, aşa cum o cunoaştem noi, este 
propria noastră creaţie, croită după măsura noastră. 
Nu ne putem pune, în mod inteligibil, întrebări cu 
privire la orice altă lume şi nu putem inventa, aşa 
cum a făcut Spencer, o categorie a 
Incognoscibilului, pentru că existenţa unei asemenea 
categorii implică într-un mod absurd că noi 
cunoaştem ceea ce nu putem cunoaşte. 

În orice caz, relativismul biologic al lui Brzozowski 
din acel moment era conceput cu referire la indivizi, 
şi nu la specie, şi, în consecinţă, era, în final, mai 
apropiat de Nietzsche decât de Avenarius. Nimic din 
ceea ce este adevărat, bun sau frumos nu se referă la 
interesele comunităţii, ci la subiectivitatea 
ireductibilă a fiecărei fiinţe umane. Fiecare trebuie 
să-şi creeze o lume pentru sine însuşi, fiind 
îndreptăţit să aplice termenul „bun” sau „adevărat” 
oricărui lucru pe care îl priveşte ca favorabil 
dezvoltării sale. în ştiinţă, artă şi moralitate nu există 
criterii universale, ci numai cele stabilite de individ, 
care îşi proiectează propria lume într-un act de 
creaţie liberă. 

În această fază, gândirea lui Brzozowski nu trecea 
de stereotipurile neoromantismului, cu excepţia 
retoricii dramatice în care acestea apăreau 
deghizate. Totuşi, în anii 1906—1907, fără să pară că 
înţelege pe deplin dimensiunea schimbării, s-a 
îndepărtat de teoria solipsistă a valorii şi de sloganul 


nietzschean al creativităţii, apropiindu-se de o 
perspectivă  antropocentrică pe care a numit-o 
„filosofia muncii” şi în privinţa căreia a fost 
influenţat în mare măsură de Marx, Sorel şi Bergson. 

Deşi el nu a explicat niciodată clar motivele acestei 
schimbări, putem încerca să le deducem, prin 
compararea concepţiilor sale timpurii despre 
filosofia romantică cu critica sa ulterioară la adresa 
acesteia. Se pare că el a perceput contradicţia dintre 
propria sa critică a modernismului în artă, care 
proclama independenţa societăţii şi respingea, prin 
aceasta, responsabilitatea socială, pe de o parte, şi o 
filosofie care afirma libertatea individului de a crea o 
lume pentru el însuşi, după cum îi dictau dorinţele 
sau capriciile sale, pe de alta. Dacă definim 
creativitatea ca lipsă a oricărei legături cu cultura 
existentă sau cu responsabilitatea faţă de aceasta şi 
dacă mintea se proclamă pe sine atât de creativă, 
încât să întrerupă continuitatea cu universul, atunci 
ne întoarcem la viziunea romantică, ce opunea 
„interiorul” şi spiritualul (pe care le valoriza 
exclusiv) lumii indiferente a naturii obiectivate şi a 
civilizaţiei, domeniului determinismului natural sau 
sociologic. O filosofie bazată pe această presupunere 
nu este o creaţie care face parte din lume, ci o 
sustragere de la imperativele sale. Daca, aşa cum a 
susţinut Nietzsche, lumea existentă nu are nicio 
semnificaţie pentru noi, atunci libertatea subiectului 
creator este o pură posibilitate, un refuz iresponsabil 
de a cerceta care sunt condiţiile sociale care fac 
posibilă creaţia, cât de mult şi în ce condiţii putem fi 
stăpânii propriului nostru destin. 

Ontologia culturii schiţată de Brzozowski în acel 
moment era opusă atât pozitivismului evoluționist, 
cât şi romantismului: aceste două curente păreau 
diametral opuse, dar, în opinia sa, împărtăşeau o 
bază comună. Ambele susțineau că realitatea externă 
nu are o semnificaţie în sine, dar este supusă unor 
legi proprii, indiferente faţă de omenire; pentru 
pozitivişti, realitatea exterioară reprezenta ceva care 
putea fi manevrat în scopuri tehnice, în vreme ce 
pentru romantici ea constituia o lume insensibilă a 
necesităţii, care nu prezintă niciun interes pentru 


noi. Dar, în oricare dintre cele două cazuri, ideea de 
om ca fiinţă creatoare nu putea fi salvată; în primul 
caz, deoarece creativitatea era numai o adaptare la 
cerinţele unui mediu natural şi era determinată de 
legile generale ale „progresului” şi de schimbările 
din acel mediu; în cel de-al doilea, întrucât 
creativitatea nu avea rolul de a se aplica lumii 
exterioare, ci de a o respinge în favoarea autarhiei 
iluzorii a unei monade umane. „Filosofia muncii” 
depăşea atât credinţa evoluționistă în progres, cât şi 
cultul romantic al eului autosuficient; ea privea 
lumea ca existând numai în virtutea semnificației 
conferite de efortul uman colectiv şi încerca, în acest 
fel, sa păstreze demnitatea omului de iniţiator al 
lumii, de fiinţă responsabilă, în mod necondiţionat, 
pentru sine şi pentru realitatea exterioară, de 
Absolut colectiv căruia niciun fel de legi prestabilite 
nu îi pot asigura triumful asupra destinului. Aceasta 
este un fel de versiune marxistă a kantianismului: 
natura, aşa cum o cunoaştem şi aşa cum putem vorbi 
despre ea cu sens, se dovedeşte a fi creaţia omului, 
dar proporţia în care ea este umană derivă din 
muncă, şi nu din condiţiile transcendentale ale 
experienţei. 

Filosofia muncii nu a reprezentat sfârşitul evoluţiei 
spirituale a lui Brzozowski. Ultimii ani ai vieţii sale 
au fost în principal dedicați speculațiilor religioase şi 
unui interes crescând faţă de catolicism, aşa cum era 
acesta prezentat de Newman şi de modernişti. Cu 
siguranţă, Brzozowski nu a fost niciodată un „liber- 
cugetător progresist” sau un ateu militant după stilul 
demodat al pozitivismului sau marxismului. El nu şi-a 
propus niciodată să „lupte împotriva superstiţiilor 
religioase”, pentru că lua în serios toate formele 
vieţii spirituale şi vedea în catolicism o sursă 
importantă şi bogată de valori culturale. Intr-un 
anumit sens nedefinit, se considera un om religios; 
cu puţin timp înainte să moară, mărturisea într-o 
scrisoare că nu şi-a pierdut niciodată credinţa în 
nemurirea sufletului. Dar, pentru o lungă perioadă 
de timp, catolicismul a fost pentru el numai o creaţie 
istorică, o concentrare de valori şi o pepinieră a 
producţiei filosofice, artistice şi literare; el îl 


interpreta într-o manieră imanentă, între limitele 
istoriei umane autonome. Nu a crezut niciodată că 
valorile culturale ar putea fi desprinse complet de 
rădăcinile lor istorice, de forma şi de modul în care 
au apărut sau că tot ceea ce are valoare în 
creştinism ar putea fi pur şi simplu anexat, fără 
veşmântul său creştin, de civilizaţia seculară. Dar în 
ultimii săi ani de viaţă gândirea lui a urmat o 
orientare diferită: era atras de creştinism nu numai 
ca de un important factor cultural şi un transmiţător 
de valori, ci şi ca de un mijloc de comunicare cu 
supranaturalul. Nu se poate vorbi despre o 
convertire totală şi nici nu se poate determina exact 
natura schimbării din notele şi scrisorile care 
datează din ultimele luni ale vieţii lui Brzozowski. S- 
ar părea totuşi că nu s-a produs nicio discontinuitate 
faţă de ideile sale anterioare şi că era în continuare 
preocupat, la fel cum fusese întreaga viaţă, de 
întrebarea: Cum poate conferi omul o semnificaţie 
absolută propriilor sale creaţii? El pare să fi decis că 
această semnificaţie absolută, de care depinde 
credinţa omului în demnitatea sa absolută, poate 
proveni numai din convingerea că eforturile noastre 
pot atinge divinul, fundamentul etern a tot ceea ce 
există. Orice metafizică realistă a creştinismului sau 
orice încercare de a raţionaliza credinţa erau străine 
de el. Dacă a murit ca un catolic, aceasta era o 
continuare a peregrinările sale filosofice, şi nu o 
ruptură cu trecutul său. 


3. Filosoful muncii 


Privind mai atent la varianta de marxism schiţată de 
Brzozowski, observăm în primul rând că ea se 
bazează pe o opoziţie faţă de versiunea, dominantă 
în acea perioadă, a evoluţionismului, popularizată de 
Engels şi Kautsky. în viziunea lui Brzozowski, toate 
scrierile marxiste ale timpului său, cu excepţia celor 
ale lui Labriola şi Sorel, reprezentau o încercare 
reuşită de a distrage atenţia de la problemele 
esenţiale pe care le ridicase iniţial marxismul. 


Toate conceptele, viziunile şi metodele care au trecut din 


mintea lui Marx în cea a lui Engels, fără nicio excepţie, au 
devenit ceva complet diferit şi chiar diametral opus în ce 
priveşte natura filosofică a conceptelor. {Idei) 


Engels împărtăşea cu pozitiviştii credinţa în 
evoluţia naturală a lumii, în care istoria umană 
reprezenta un simplu aspect: istoria putea fi 
explicată prin legile naturii şi exista o lege obiectivă 
a progresului, independentă de voinţa umană, 
conform căreia omul va obţine, cu certitudine, mai 
devreme sau mai târziu, o stare fericită pe acest 
pământ. Acest optimism pozitivist, comenta 
Brzozowski, nu este numai o invenţie nejustificată, ci 
este chiar ceva degradant pentru om, însemnând că 
omul nu este stăpânul propriului său destin, ci este 
ghidat de „legea progresului” câtre un paradis 
terestru având deja un fel de pseudoexistenţă; 
aceasta îi răpeşte omului sentimentul de a fi 
subiectul activ al propriului său destin şi al voinţei de 
a deveni astfel. Teoria lui Engels menținea astfel 
înstrăinarea esenţială a omului fată de lume, aşa 
cum făcuse şi întreaga metafizică conservatoare a 
pozitiviştilor. 


Pentru Marx, victoria clasei muncitoare era necesara pentru că 
el era convins că ştia cum sa creeze şi să construiască acea 
victorie, că îi stabilise fundamentele şi că lua parte la lucrarea 
prin care era înfăptuită. Pentru Engels, această construcţie, în 
întregul ei, inclusiv voinţa lui Marx care o anima din interior, 
era o problemă de cunoaştere, un complex cognitiv care se 
conserva în mintea lui pentru că îi satisfăcea cerinţele, 
acoperea toate faptele pe care el le cunoştea şi oferea un 
răspuns la fiecare obiecţie. Victoria muncitorilor era o 
necesitate pentru că luase formă în mintea sa ca o concluzie 
logică derivată din ceea ce cunoştea (...) Ne-am întors la stadiul 
în care Marx nu exista încă. {Ibidem } 


Pentru Engels era suficient să simtă că el reprezenta, logic şi 
intelectual, o formă de viaţă care merită victoria şi puterea. El 
vedea lumea ca pe un teatru al erorilor din care va apărea, în 
final, în mod necesar şi prin natura lucrurilor, acea eroare care 
domina propria lui minte. {Ibidem } 


În esenţă, el vede fiinţele umane ca pe nişte creaturi lipsite de 
orice interes, al căror rol este să fie fericite şi libere şi să nu 
cauzeze nicio tulburare 


logică în mintea lui Engels. (...) El iubea clasa muncitoare 


pentru că îi furniza un argument de care avea nevoie; în rest, 
nu avea niciun ataşament spiritual, cu excepţia celui faţă de 
Marx. (Ibidem 


Prin contrast, Marx nu avea, în opinia lui 
Brzozowski, o doctrină care să permită prezicerea 
evenimentelor istorice pe baza unor legi „naturale” 
determinate cu precizie, valabile atât pentru 
problemele umane, cât şi pentru natura neînsufleţită. 
Este demn de observat că aceasta nu înseamnă 
totuşi că Brzozowski ar fi opus „determinismul” lui 
Engels „voluntarismului” lui Marx. El nu-i atribuia lui 
Marx o doctrină voluntaristă cum ar fi negația 
determinismului, ci o filosofie concepută ca praxis 
istoric. Aceasta înseamnă că marxismul nu era o 
teorie despre praxis, ci o formă de activitate socială 
care cuprindea atât istoria, cât şi pe ea însăşi, privită 
ca factor istoric sau, altfel spus, contempla procesul 
istoric din interior. În acest mod, interpretarea lui 
Brzozowski este mult mai radicală decât 
subiectivismul colectiv al marxiştilor 

J 
empiriocriticişti ruşi; el nu numai cā priveşte lumea 
ca pe o semnificație creata prin efortul colectiv al 
fiinţelor umane, ci îşi relativizează şi propria lui 
semnificaţie, în aceeaşi manieră. Brzozowski a fost 
probabil primul care, anticipându-i pe Lukăcs şi 
Gramsci, a respins disputa dintre determiniştii şi 
neokantienii marxişti. Ambele tabere implicate în 
această dispută priveau marxismul ca pe o încercare 
sociologică de a determina cu precizie anumite legi 
sociale, însă, pentru Brzozowski, sensul marxismului 
consta nu în ceea ce descria sau prezicea, ci în ceea 
ce realiza. 

Brzozowski nu avea un fundament solid pentru 
adoptarea acestei viziuni, cu excepţia Tezelor despre 
Feuerbach", el s-a bazat mai mult pe intuiţie decât pe 
scrierile lui Marx. Credea ferm, totuşi, că 
redescoperise impulsul filosofic iniţial pe care Marx 
însuşi îl uitase atunci când începuse să se 
concentreze asupra problemei obţinerii puterii. 

Prima ţintă a atacului pentru filosofia praxisului 
înţeleasă astfel era credinţa într-o „lume gata 
făcută”, supusă unor legi proprii, pe care omenirea 


le putea determina cu exactitate şi le putea exploata 
în folos propriu. O asemenea lume era o iluzie 
intelectualistă, un mijloc de a evita responsabilitatea 
pentru destinul umanităţii. Ceea ce cunoaştem drept 
natură, susţine Brzozowski, nu este existenţa-în-sine, 
ci este, la fiecare stadiu individual al cunoaşterii 
noastre, gradul de putere pe care îl exercităm asupra 
Fiinţei. El exprimă această idee în diferite variante şi 
în mai multe locuri. 


Din punctul de vedere al criticii cunoaşterii, natura, în sensul 
ştiinţific al termenului, este puterea dobândita asupra lumii 
exterioare prin abilitarea tehnica a omului. (Idei) 


Natura, ca idee, este experienţa privită prin categoriile create 
de puterea pe care o avem în mod real asupra universului din 
jurul nostru. (...) Natura, ca idee, este experienţa privită ca 
muncă a omului, lumea ca un obiect posibil al activităţii tehnice. 
(Ibidem) 


Omul nu se familiarizează cu o lume gata făcută, ci mai întâi 
creează inconştient diferite forme de activitate, pentru ca, apoi, 
să devină conştient de existenţa lor. (Ibidem) 


Realitatea cu care ia contact gândirea umană nu este nimic 
altceva decât o activitate umană şi o viaţa umană. Numai 
munca umană se poate afirma 


împotriva a ceea ce este dincolo de umanitate. (...) Omul nu are 
alte resurse în afară de el însusi şi de ceea ce el creează în mod 
deliberat. Stiinta este conştiinţa, planul şi metoda activităţii 
noastre şi nu există nicio limită pentru aceasta atât timp cât 
există şi se dezvoltă viaţa şi munca umane. (Ibidem) 


Altfel spus, contactul omului cu realitatea este 
activ, într-un sens primar, prin intermediul muncii; 
tot restul, incluzând percepţia şi înţelegerea lumii, 
este secundar. Cunoaştem lumea, de la început şi în 
fiecare etapă succesivă, ca acel obiect înspre care 
este îndreptată munca noastră, ca pe punctul asupra 
căruia se concentrează rezistenţa şi efortul. Acest 
dialog practic cu mediul nostru este realitatea 
absolută şi necesară. Nu există niciun mod de a trece 
dincolo de ea pentru a descoperi faţa „reală” a 
Fiinţei şi nici lumea exterioară nu poate, fără a fi 
influenţată de noi, să intre în raza percepţiei noastre 
conştiente şi să creeze o imagine subiectivă în 
percepţia noastră; nu există nicio cunoaştere de sine 


pură prin care să ajungem la un eu senin şi 
substanţial care să fie pe deplin transparent pentru 
el însuşi. Lumea, susţine Brzozowski, este 
„coextensivă cu munca”. în acelaşi fel, noi nu putem, 
prin activitatea noastră intelectuală, să separăm 
percepţia de evaluare, pentru că nu există nicio 
percepţie sau reflecţie teoretică lipsită de o 
perspectivă umană, parţială,  evaluativă, care 
operează în orizontul limitat de la bun început de 
nevoia practică a omului de a controla lumea. Munca 
este un „Absolut” pentru fiinţele umane, în sensul că 
nicio reflecţie teoretică nu poate trece dincolo de 
realităţile create prin muncă şi organizate în funcţie 
de cerinţele acesteia. în sensul cel mai general, Kant 
are dreptate: obiectele se conformează conceptelor 
noastre, întrucât chiar prezenţa unui obiect 
presupune o facultate umană care organizează 
experienţa. Dar această facultate nu constă intr-o 
serie de forme a priori şi nici nu se datorează 
vreunei raţionalităţi transcendentale, e vorba, pur şi 
simplu, de abilitatea practică de a transforma mediul 
în acord cu nevoile noastre. 

Prin urmare, umanitatea în sine nu poate fi 
explicată. Nu putem interpreta omul raportând 
originea, existenţa şi percepțiile sale la condiţiile 
preumane (cum ar fi un corp fără conştiinţă sau 
istoria speciei) din moment ce aceste condiţii ne pot 
fi cunoscute numai din perspectiva practică realizată 
prin totalitatea eforturilor umane de a conserva viata 
şi de a-i îmbunătăţi calitatea. Noi 


cunoaştem lucrurile ca pe echivalentul activităţii 
noastre practice şi propriile noastre euri ne sunt 
cunoscute numai într-o stare similară de tensiune, 
sincronizată între un eu şi altul. Nici sufletul, nici 
obiectul nu sunt „date” sub forma unei „imagini” 
separate; inevitabil, ele se relativizează reciproc, şi 
această relație dintre ele este baza finală, 
neanalizabilă a tuturor cunoştinţelor noastre despre 
istoria oamenilor şi a naturii, precum şi a legilor 
universului. 

În opinia lui Brzozowski, aceasta nu este doar o 
altă încercare de a răspunde întrebărilor 
epistemologice, ci presupune o concepţie radical 


nouă despre relaţia noastră cu lumea. A crede că 
găsim „o lume gata făcută” care ne supune propriilor 
sale legi şi care ne aşteaptă pe noi să o observăm şi 
să o exploatăm înseamnă a accepta rezultatele 
combinate ale activităţii umane („munca moartă”, în 
termeni marxişti) ca pe o necesitate inevitabilă şi 
înseamnă, în consecinţă, a accepta că munca umană 
poate fi aservită pentru totdeauna. 

A crede că omul este, într-un sens radical, 
creatorul universului înseamnă a accepta 
responsabilitatea pentru viitor, respingând dominaţia 
rezultatelor muncii trecute asupra lumii născute din 
propriile noastre eforturi. Tot ce ţine de trecut - 
necesităţile cauzei şi efectului, aşa cum ne sunt 
cunoscute, lumea organizată în obiecte printr-un 
anumit sistem de conexiuni - nu este decât o „muncă 
moartă”, un depozit creat de activitatea umană din 
trecut. 


Ceea ce cunoaştem ca fiind realitate nu este decât rezultatul 
istoriei trecute. Când spunem, aşadar, că realitatea impune 
anumite constrângeri activităţii noastre istorice, ar trebui să 
spunem că istoria trecută sau realitatea aşa cum este sau ideile 
generate de acea realitate impun limite absolute gândirii 
noastre. (...) Pentru că orice filosofic a istoriei sau metafizică a 
fiinţei sau teorie a cunoaşterii care îşi propune sa se abstragă 
de la istorie este posibilă numai în baza unei nerecunoaşteri a 
muncii ca singura activitate umană care produce consecinţe în 
sfera fiinţei. (Idei / 


Este evident că, dacă abordăm viziunea după care, 
în istoria umană, nu există nimic care să nu fie 
imanent, disputa dintre materialism şi idealism este 
spulberată din moment ce ambele se bazează pe o 
presupunere falsă. 


Aceste două opinii privesc în acelaşi mod conţinutul minţii ca 
reprezentând esenţa universului. Idealismul ne spune cum este 
lumea creată prin ceea ce se află în minţile noastre, în timp ce 
materialismul acceptă rezultatul şi încearcă să uite „procesul”. 
Bergson, pe bună dreptate, semnalează că evoluționismul ă la 
Spencer este, în esenţă, identic cu evoluționismul ă la Ficlite. 
(Ibidem) 


Istoria este creatoarea a ceea ce numim „mintea' şi „natura 
noastra”, este temelia pe care stăm şi care ne împiedică să ne 
prăbuşim în abis; provenim din istorie şi numai prin ea avem 


contact cu ceea ce nu este uman. (Ibidem) 


Toate atributele pe care conservatorismul 
ignorant, cu privirea sa fixată spre trecut, ni le-ar fi 
prezentat ca pe trăsăturile unei lumi gata făcute 
sunt, din punctul de vedere al filosofiei muncii, 
generate de efortul uman, ceea ce le modifică radical 
semnificaţia. Aceasta se aplică mai ales noţiunii de 
„timp”, care nu este nici un cadru „natural” în 
interiorul căruia se petrec evenimente şi nici o 
relaţie independentă de noi între aceste evenimente. 
Noi creăm categoria timpului pentru a deveni 
conştienţi de posibilitatea de a ne controla propriul 
destin, plasând în opoziţie efortul uman cristalizat în 
istoria trecută şi energia care e liberă să se lanseze 
după propria ei alegere; trecutul este ceea ce am 
făcut deja, viitorul este tărâmul deschis al 
speranţelor şi intenţiilor noastre. Din perspectiva 
conservatoare care domină versiunea evoluționistă a 
marxismului, timpul nu este o realitate, iar viitorul 
există deja şi este deja determinat în mod misterios; 
fericirea şi satisfacția umană sunt deja înscrise pe 
una dintre feţele viitoare ale panglicii încă 
nedesfăşurate a progresului. însă această filosofic 
optimistă este o autoamăgire şi o îndepărtare de 
realitate în ochii celor care au învăţat de la Bergson 
că viitorul nu există sub nicio formă şi câ numai 
durata este reală, adică nimic nu este real din ceea 
ce nu s-a manifestat în durata reală. Este absurd, 
spune Brzozowski, să-i atribui lui Marx o credinţă în 
timp, privit drept ceva care nu face decât să 
actualizeze  „legi” eterne şi care, prin aceasta, 
încredinţează destinul uman unor puteri mai înalte, 
faţă de care oamenii sunt numai nişte instrumente 
docile. „Invaţă-mă să mă simt copac/ Şi nu frunza 
veşteda.” - acest citat din prefața lui Meredith la 
Ideile lui Brzozowski este esenţial pentru a înţelege 
marxismul acestuia din urmă. Pentru Brzozowski, 
marxismul era în primul rând un mijloc prin care 
oamenii puteau înțelege dependența tuturor 
formelor de cultură, inclusiv a ştiinţei şi a naturii 
înseşi, de munca privită ca un dat originar, care nu 
poate fi descompus în elemente independente; şi, în 
acelaşi timp, însemna acceptarea de către oameni a 


responsabilităţii pentru propriul lor destin colectiv. 
Cultura trebuie, aşadar, înţeleasă atât din 
perspectivă funcţională, cât şi genetică. Nu există 
reguli transcendentale sau preexistente care să 
determine valoarea a ceea ce produc oamenii sub 
forma cunoaşterii, a miturilor religioase, a operelor 
de artă sau a sistemelor filosofice. Formele 
civilizaţiei nu pot fi discutate fără a le cunoaşte 
originea. Din nou, problema adevărului nu ţine de 
corelaţia, independentă de noi, dintre conţinutul 
anumitor idei şi un obiect cu o existenţă autonomă; 
este adevăr tot ceea ce consolidează societatea şi o 
sprijină în lupta pentru supravieţuire. Această idee 
este, desigur, apropiată de abordarea pragmatică, 
dar Brzozowski spune altceva decât James - a cărui 
filosofic îi era cunoscută în sensul că el nu derivă 
semnificaţia şi adevărul produselor culturii şi 
cunoaşterea din anumite situaţii sau nevoi 
individuale, ci le raportează întotdeauna la 
comunitate. Numai oamenii muncitori în totalitatea 
lor pot transmite demnitatea „adevarului” oricărui 
lucru pe care îl produc, în măsura în care acesta se 
dovedeşte capabil să supravieţuiască în lumea lor şi 
să servească la dezvoltarea acesteia. În mod similar 
şi în acord cu argumentul său, Brzozowski refuză să 
accepte categoria de „folosinţă” sau de „valoare a 
vieţii” raportată la nevoile sau instinctele 
preculturale sau biologice; dat fiind că umanitatea 
nu poate fi definită sau că originile sale nu pot fi 
explicate prin intermediul unor factori preumani, ea 
nu poate fi tratată ca un complex de instincte sau de 
nevoi animale la care este supraadăugată conştiinţa 
într-un stadiu ulterior. Nevoile şi cerinţele „vieţii” 
sunt categorii umane şi istorice, iar semnificaţia 
pragmatică a civilizaţiei se raportează la om ca la 
propriul său creator, şi nu ca la o creatură care 
introduce instituţii culturale în universul existenţei 
animale. în orice caz, Brzozowski împărtăşeşte cu 
pragmatismul convingerea fundamentală că acelaşi 
criteriu de valoare se aplică atât cunoaşterii 
ştiinţifice, cât şi artei, moralei, sistemelor sociale, 
sentimentelor şi instituţiilor religioase, şi anume 
utilitatea lor pentru umanitatea care este stăpâna 


propriului său destin. 

Această concepție renunţă la  dihotomiile 
tradiţionale ale raționalismului, pozitivismului şi 
liberei cugetări, cele dintre religie şi ştiinţă, fapt şi 
valoare, artă şi cunoaştere, cunoaştere şi creaţie. 
Dacă „viaţa” este singurul criteriu de valoare, nicio 
ramură a culturii nu poate pretinde supremaţia 
asupra alteia sau nu poate institui nişte criterii 
universale, însă toate merită în mod egal să fie 
privite ca instrumente ale luptei umane pentru 
supravieţuire şi pentru crearea unei vieţi mai 
prospere; ele sunt bune dacă sporesc energia şi rele 
dacă o irosesc în iluzii retrospective. 

De vreme ce umanitatea îşi este propriul său temei 
ultim şi nu se poate recurge la nimic aflat dincolo de 
ea, nu este indicat să căutăm vreo garanţie sub 
forma necesității istorice sau a unei ordini 


prestabilite. 
Starea actuala a umanităţii este cea mai profunda lucrare 
metafizică a omului: este realitate par excellence. Oraşele, 
fabricile, războaiele, arta şi ştiinţa noastră nu sunt un vis în 
spatele căruia ceva mai profund aşteaptă să ne elibereze, ele 
sunt realitatea absolută, ireductibilă la orice altceva. {Idei} 


Nu există relaţii „cu lumea”, „cu natura”, „cu logica”, există 
numai relaţii intraistorice, intrasociale între diferite eforturi, 
tensiuni şi orientări ale voinţei. Ceea ce numim „lume” este o 
anumită proprietate a voinţei umane; o atribuim lumii pentru că 
o găsim în mai mare măsură decât o creăm. {Ibidem} 


Dar ceea ce găsim este fragil şi nesigur; putem şi 
trebuie să ne prezervăm pe noi înşine în fiecare zi 
numai prin noi eforturi, nimic nu este cu adevărat al 
nostru, nicio satisfacţie nu este permanentă, niciun 
câştig nu este etern. Semnificaţia şi valoarea 
acumulate de-a lungul secolelor prin efort omenesc 
trebuie să fie păstrate printr-un efort reînnoit în mod 
constant. Condiţia umană nu este un proces 
neîntrerupt îndreptat spre satisfacția finală, fericirea 
sau posedarea beneficiilor acumulate, ci este o luptă 
neîncetată, al cărei rezultat nu este şi nu va fi 
niciodată unul cert. Tot ce putem spera să facem în 
această luptă este să ne păstrăm propria demnitate. 
Nu avem o altă „chemare”, în afară de ceea ce noi 
alegem ca fiind „chemarea” noastră. 


Daca nu există niciun criteriu al adevărului şi al 
valorii în afara „vieţii”, raționalismul este denunţat 
ca un conservatorism iluzoriu. Pentru că, în viziunea 
lui Brzozowski, raționalismul este credinţa că 
formele concrete ale culturii pot fi evaluate prin 
criterii independente de procesul cultural şi pot fi 
descrise prin intermediul unor factori care nu sunt 
opera omului. însă asemenea criterii şi descrieri nu 
există în realitate. Nu există gândire pură sau 
sensibilitate estetică pură care pot fi aplicate la viata 
reală. 


Existenţa socială nu este o aplicare a gândirii şi a percepţiei, ci 
este ea însăşi realitatea care creează facultatea şi conţinutul 
percepţiei. Orice fenomen mental este numai o fază în istoria 
unui anumit grup social, iar viaţa grupului reprezintă conţinutul 
esenţial al acestui fenomen. {Idei} 


O dată în plus, semnificaţia şi valoarea cognitivă a 
fiecărui produs al culturii pot fi judecate numai în 
raport cu originea şi funcţiile sale, şi nu prin criterii 
extraistorice. Mai mult decât atât, dacă cristalizarea 
organică a unei culturi poate fi exprimată într-o 
formă raţională, aceasta înseamnă că şi-a pierdut 
deja forţa creativă şi câ aparţine acumulării inerte a 
trecutului. Tendinţele culturale vii nu pot fi niciodată 
limitate la nişte forme perfect raţionale şi realiste. 
Raționalismul este atitudinea celor care se 


refugiază pe poziții primite de-a gata şi încearcă să îi 
convingă pe alţii câ aceste poziţii nu pot fi puse sub 
semnul întrebării. Dar gândirea şi creaţia artistică, în 
stadiile lor formative, sunt caracterizate prin lipsa de 
încredere şi logica imperfectă a formelor lor. 


4. Socialismul, proletariatul şi națiunea 


Filosofia muncii este, în viziunea lui Brzozowski, un 
fel de metafizică a socialismului şi o motivaţie sau o 
raţionalizare a 


aderării sale la socialism. El nu a fost niciodată un 
activist de partid, în parte şi pentru că a dezaprobat 
particularismul socialist şi versiunile curente ale 
marxismului, dar şi pentru că a crezut, în special în 
ultimii sâi ani de viaţă, că toate formele politice care 


deriva organic din viata unei naţiuni îi erau într-un 
fel necesare şi că niciuna dintre ele nu putea 
pretinde un monopol asupra adevărului. Brzozowski 
se declara un socialist în sensul în care susţinea că 
muncitorii ar ieşi învingători dacă ar putea 
demonstra că volumul muncii libere ar putea depăşi 
volumul posibil obţinut prin intermediul muncii 
aservite. Această formă vagă de socialism a fost 
explicit neutră faţă de anticipările curente legate de 
natura ordinii viitoare. El a crezut că întreaga 
civilizaţie trebuia interpretată ca o autoorganizare a 
comunităţii celor ce muncesc; dat fiind că oamenii 
puteau înţelege semnificaţia propriilor lor eforturi 
numai din perspectiva muncii, numai clasa 
producătorilor direcţi trebuia să înveţe omenirea 
cum să se înţeleagă pe sine şi cum să dobândească 
speranţa şi încrederea necesare pentru a-şi conduce 
propriul destin. în acest sens generic, Brzozowski 
credea în misiunea specială a proletariatului, iar 
prometeismul său, în numele proletariatului, era 
exprimat în formule apropiate de sindicalismul lui 
Sorel. 


Separatismul de clasă al proletariatului este singurul mod de a 
crea o atmosferă morală între oameni, de a redescoperi 
semnificaţia cuvântului „umanitate”. Conştiinţa de clasă sporita 
a proletariatului este singura mare realitate spirituală, autentic 
metafizică, a timpurilor noastre. Acesta este punctul în care 
este tranşată dilema tragică a omului. Nu cerem dreptate - 
nimeni nu ştie ce înseamnă asta -, nici nu promitem sau nu 
căutăm fericirea; omenirea nu va fi niciodată fericită. Suferinţa 
îşi are valorile sale absolute, pe care nu vrem să le pierdem. 
Insă credem că omul trebuie să 


existe deoarece el şi-a iubit şi şi-a prețuit existenţa, pentru că 
se creează pe sine ca pe realitatea a cărei existenţă o doreşte, 
ca pe semnificaţia lui absolută şi ca pe scopul lumii. {Idei) 


Socialismul nu este deci exprimat în termenii 
bunăstării, siguranţei şi mulţumirii, ci în cei ai 
demnităţii umane. Lupta pentru demnitate este o 
luptă pentru „muncă libera”, definită ca opusul 
muncii „controlate de sus” sau ca un stat în care 
muncitorul, în timp ce este la lucru, nu este supus 
niciunei autorităţi superioare. La fel ca Sorel, 
Brzozowski nu a trecut dincolo de această formulare 


generică, consonantă, desigur, cu tradiţia marxistă. 
Nu era interesat de problema cuceririi puterii 
politice de câtre proletariat sau de câtre organizarea 
economică. Pentru el, era necesar ca „mintea şi 
voinţa clasei muncitoare” să se ridice la un nivel la 
care cei care muncesc să aibă un control deplin 
asupra proceselor vitale ale societăţii bazate pe 
productivitatea muncii. Schimbările politice şi 
economice care nu au condus la transformarea 
spirituală a celor ce muncesc sau care nu au sporit 
dorinţa şi capacitatea lor de a prelua controlul 
asupra procesului de producţie erau lipsite de 
importanţă. Din acest punct de vedere, Brzozowski, 
la fel ca Sorel şi sindicaliştii anarhici, a deosebit 
socialismul intelighenției de cel al proletariatului. 
Intelighenţia era mai degrabă o clasă consumatoare 
care nu producea nimic, dar, cum activitatea ei are 
loc în sfera mentală, ea era înclinată să creadă în 
mod natural că formele de viaţă sunt produse de 
conştiinţă, şi nu invers. Ceea ce intelighenția 
numeşte socialism era numai o încercare de a 
asigura pentru sine un loc dominant în societate, 
folosindu-i pe muncitori ca pe un instrument pentru 
menţinerea propriilor privilegii. Hegemonia 
intelectualilor în cadrul mişcării socialiste a fost o 
consecinţă a imaturităţii spirituale a proletariatului. 
Brzozowski visa la o luptă de masă a proletariatului, 
care să nu fie condus de câtre intelectuali, ci să fie 
pe deplin capabil de a lupta pentru el însuşi. 

Nicio lege istorică nu garanta succesul 
socialismului. Dacă „munca liberă” s-ar fi dovedit 
mai productivă, socialismul ar fi fost posibil; dacă nu, 
nu. Productivitatea muncii era menită să fie criteriul 
final al progresului social, dar nu pentru că putea 
permite o creştere a consumului - aceasta este o 
trăsătură specifică a gândirii lui Brzozowski. 
Progresul tehnologiei şi productivitatea sporită 
însemnau o creştere a puterii omului asupra 
mediului său - acesta era un scop în sine pentru 
Brzozowski, şi nu doar un mijloc pentru a ajunge la o 
viaţă mai confortabilă. întreaga sa concepţie despre 
socialism era eroică şi aventuroasă; cucerirea naturii 
de câtre om nu avea nevoie de o justificare prin 


câştiguri materiale; producţia nu era un mijloc 
pentru consum, Ci avea menirea de a păstra poziţia 
omului de stăpân independent al creaţiei. În ochii 
săi, proletariatul era un războinic colectiv, având 
trăsăturile unui erou nietzschean, întruchiparea 
idealizată a umanităţii privite ca o entitate 
metafizică. Idealurile şi valorile umane aveau sens şi 
însemnătate istorică în măsura în care îl ajutau pe 
om să se confrunte cu natura refractară, însă lupta în 
sine era, în ultimă instanţă, justificată pe baze 
spirituale, ca o afirmare de sine a voinţei. 


Pentru criticii hrăniţi cu ortodoxia marxistă, acest 
prometeism, cu tonul său metafizic şi profetic, parea 
cât se poate de suspect. Confruntaţi cu popularitatea 
scrierilor lui Brzozowski în rândul tinerilor de 
stânga, intelectualii comunişti polonezi erau 
interesaţi să-i distrugă influenţa şi, în consecinţă, l- 
au şi devalorizat ca pe un ideolog al dreptei. Andrzej 
Stawar, de exemplu, vedea cultul nediferenţiat al 
muncii ca aparţinând ideologiei solidarităţii de clasă. 
Aceasta era o exagerare, pentru că Brzozowski 
accentua puternic identitatea culturală distinctă a 
proletariatului şi rolul său special în cadrul 
dezvoltarii sociale. Era totuşi adevărat că, spre 
deosebire de marxişti, el definea proletariatul prin 
însuşirea de a presta o muncă fizică, şi nu prin locul 
său în ansamblul planului de producţie sau, mai ales, 
prin vinderea muncii sale ca pe o marfa. În general, 
Brzozowski nu a acordat atenţie diviziunii de clasă a 
societăţii şi condiţiilor sociale de producţie. în ultimă 
instanţă, nu putem spune cu exactitate ceea ce 
înţelegea prin proletariat, „muncă liberă” sau 
socialism. El folosea aceşti termeni ca pe nişte 
categorii metafizice care îi permiteau să descrie 
omul ca pe învingătorul naturii; munca, precum şi 
lupta însăşi îşi erau propria lor recompensă. „Prin 
intermediul muncii, idealul devine un fapt. Munca 
este elementul divin în care natura - pentru că 
munca este un fapt al naturii - devine întruparea 
unui ideal. Munca este rodul voinţei, baza dominaţiei 
acesteia asupra lumii” (scrisoare câtre Salomea 
Perlmutter, martie 1906). în acest sens, reproşul pe 
care Brzozowski îl adresa partidelor socialiste - că 


tratau proletariatul ca pe un mijloc pentru ca 
intelectualii care erau politicieni profesionişti să 
cucerească puterea - poate fi, mutatis mutandis, 
întors chiar şi împotriva lui: pentru el, proletariatul 
era instrumentul unui ideal prometeic derivat din 
reflecţia metafizică, şi nu din observarea tendinței 
reale a mişcării 

„muncitoreşti. El nu era interesat de ceea ce doreau 
în realitate muncitorii, ci de ceea ce trebuiau să 
devină, pentru a se putea împlini viziunea de 
învingător al destinului uman. 

Un alt punct de controversă cu marxiştii polonezi 
era atitudinea lui Brzozowski faţă de problema 
naţională. Cu trecerea timpului, ideile de „naţiune” 
şi de „patrie” deveneau tot mai proeminente în 
scrierile sale, la fel ca rolul culturii tradiţionale. Mai 
mult decât atât, el folosea metafore biologice care, 
deşi imprecise, au devenit tot mai suspecte atunci 
când mişcările radicale naţionaliste cu o orientare 
mai mult sau mai puţin fascista au început să 
folosească metafore similare pentru apărarea 
valorilor naţionale. Pe această bază, Pawel Hoffman, 
un alt comunist ortodox, l-a denunţat pe Brzozowski 
ca precursor al fascismului. 

Brzozowski nu acorda atenţie tensiunilor care se 
puteau naşte din încercarea de a reconcilia punctele 
de vedere naţionale şi cele de clasă în filosofia 
socială. Pentru el, părea limpede că loialitatea sa 
fată de cauza muncitorilor nu intra în niciun fel în 


conflict cu 
3 
convingerea sa ca Polonia era o sursă de valori 


naţionale şi culturale; în legătură cu aceasta, el 
scria: 


Oamenii s-au străduit din răsputeri să demonstreze că mişcarea 
muncitorilor poate fi şi este o mişcare naţională. Nu ştiu dacă 
eforturile lor erau necesare. Polonia este câmpul de acţiune al 
forţelor decisive din viaţa Poloniei şi al resurselor care o susţin. 
A spune că mişcarea muncitorilor poate fi independentă de 
viaţa şi de destinul naţiunii înseamnă a afirma că nu contează 
ce fel de forţe şi de mijloace de acţiune are la dispoziţie. Atât 
timp cât comunitatea poloneza este deposedată de drepturile 
sale, clasa noastră muncitoare va fi un corp amorf de oameni 
săraci, aflaţi într-o stare degradată, care nu vor ocupa al 
patrulea loc în cadrul ordinii sociale, ci al cincilea, al şaselea 


sau chiar mai rău. Ce înseamnă aceasta? A renunţa la propria 
existenţă naţională înseamnă a renunţa la speranţa de a 
influenţa realitatea umană, înseamnă a-ţi distruge propriul 
suflet, pentru că sufletul trăieşte şi acţionează numai prin 
naţiune. De aici, nu rezultă aşa-numita problemă a 
naţionalităţii, pentru că este ca şi cum cineva ne-ar întreba dacă 
am dori să ne pierdem demnitatea umană. Nu există opinii, 
interese sau valori care să ne facă să renunţam la loialitatea 
faţă de această valoare supremă. Un om fără ţară este un suflet 
fără substanţă, este apatic, periculos şi dăunător. Pentru că 
sufletul omenesc este rezultatul unei lungi lupte colective, al 
unui îndelungat proces de creaţie, şi întreaga sa semnificaţie 
este datorată lungii perioade în care a fost alcătuit. Cu cât 
sufletul nostru este mai bătrân, cu atât va fi mai creator. Acesta 
este motivul pentru care muncitorii trebuie să înceapă să-şi 
iubească conştient propria ţară şi să-şi amintească istoria ei. 
(Idei) 


Dacă acest argument ar fi însemnat pur şi simplu 
că eliberarea clasei muncitoare nu se putea produce 
în condiţii de opresiune naţională, ar fi fost suficient 
de banal pentru a fi acceptat de majoritatea 
socialiştilor polonezi. Dar este clar că Brzozowski a 
vrut să spună mai mult decât atât, iar în discuţia sa 
cu Sorel şi Bergson şi-a elaborat şi mai mult ideea. 
Opinia sa era că nu se poate aborda cultura altfel 
decât prin tradiţia naţională, iar „cultura” includea 
aici toate formele de cunoaştere. Relaţia noastră cu 
lumea este de aşa natură încât percepem totul nu 
numai în termenii istoriei umane, ci şi în cei ai 
istoriei naţionale, şi ne amăgim pe noi înşine dacă ne 
închipuim că putem evita acest fapt. Făcând un 
rezumat al ideilor lui Sorel, cu care este în mod 
vizibil de acord, Brzozowski scrie: 


Ideea de cunoaştere privita ca o contemplare a unei realităţi 
aflate deasupra sau dincolo de existenţa umană este o ficţiune: 
gândirea nu poate fi niciodată independentă de comunitatea în 
care apare sau nu poate exprima ceva diferit de suma unor 
activităţi umane (...) Metafizica apare ca un surogat al 
patriotismului, ca o distrugere a acestuia; astăzi, patria- mamă 
dă semne de revenire (...) Nu putem comunica cu nimeni decât 
prin intermediul naţiunii, nu există nicio cale spre viaţă în afara 
celei prin corpul-spirit de care suntem susținuți şi prin care ne 
dezvoltăm. Cunoaşterea este internaţională numai în măsura în 
care afectează 

condiţiile de viată ale fiecărei naţiuni; ea nu poate fi atinsă de 
nicio minte superficială sau de cineva care nu a fost implicat în 
aspectele serioase şi tragice ale vieţii propriului său popor (...) 


Polonia, limba şi sufletul nostru nu sunt nişte figuri accidentale 
ale naturii neînsufleţite şi nepăsătoare, ele sunt o realitate 
autonomă, un aspect fundamental al existenţei şi vor rămâne 
astfel cât timp vor exista polonezi pe acest pământ. Există 
lucruri care sunt chiar mai vechi şi mai profunde decât 
naţiunile, însă omul nu se poate cunoaşte pe sine decât prin 
intermediul naţiunii, pentru că nu există organe internaţionale 
sau străine de naţiune ale vieţii spirituale. {Idei) 


Acest fragment trece în mod clar mult dincolo de 
ceea ce putea fi acceptat chiar şi de marxiştii cei mai 
puţini ortodocşi, sugerând că până şi ştiinţa, ca să nu 
mai vorbim de alte forme de cultură, depinde de 
tradiţia naţională, ca de un intermediar necesar. 
Pentru Brzozowski, aceste gânduri erau pur şi 
simplu o expresie a credinţei sale în valoarea naţiunii 
privite ca o realitate continuă şi ireductibilă la care 
participau toţi membrii acesteia. Este greu de negat, 
totuşi, că ideile sale au oferit un pretext 
radicalismului naţionalist, cu toate consecinţele sale 
periculoase. încercările extremei drepte de a şi-l 
însuşi nu pot fi clasificate ca simple greşeli şi el nu 
poate fi achitat cu uşurinţă de această vină. Pe de 
altă parte, niciunul dintre marxişti nu a fost capabil 
nici în teorie, nici în practica politică să rezolve 
conflictul dintre 


internaţionalismul mişcării muncitoreşti şi valoarea 

comunităţii naționale decât cu prețul negării 
arbitrare a celei din urmă, de pildă de către Roşa 
Luxemburg. De asemenea, niciunul dintre ei nu a 
suspectat istoria cā producea nişte formule sociale 
care nu erau în mod necesar reductibile la un singur 
tipar. 


5. Marxismul lui Brzozowski 


Ideile lui Brzozowski despre proletariat şi socialism 
au fost, desigur, foarte diferite de cele ale lui Marx. 
Mai mult decât atât, el era cu siguranță departe de 
intențiile lui Marx când le interpreta în acest fel: 


Nimeni nu poate înțelege gândirea lui Marx dacă nu simte ca se 
identifică cu anumite construcții ale sale, ca „forțele de 


producţie”, „concentrarea capitalului” şi altele. Aceste concepte 
cognitive sunt cu adevărat nişte mituri pe care Marx le 
foloseşte, în primul rând, pentru a-şi reprezenta tendinţa şi 
conţinutul propriei sale voințe; apoi, se străduieşte să-şi impună 
voinţa sa asupra altora, să o extindă şi să o facă să lucreze în ei. 
(Idei) 


în orice caz, indiferent de receptarea ulterioară a 
ideilor lui Brzozowski şi de numeroasele 
caracteristici arbitrare ale 


interpretării date de el marxismului, se poate spune 
că el a fost primul care a încercat să redirecţioneze 
gândirea marxistă de pe făgaşul pe care curgea în 
linişte, orientând-o în direcţia care a fost ulterior 
urmată, în moduri diferite, de Gramsci şi Lukács. 
Atât evoluţioniştii, cât şi kantienii au acceptat ca 
axiomatic faptul că marxismul reprezenta o descriere 
a realităţii sociale a capitalismului şi a viitorului său, 
la fel de „obiectivă” ca orice altă teorie ştiinţifică. 
Aproape toţi erau de acord că marxismul se baza pe 
un soi de metafizică realistă a simțului comun şi că 
interpreta existenţa umană şi percepţia în felul 
întâlnit de obicei în teoriile evoluționiste. Pornind de 
la o bază factuală instabilă, Brzozowski a contestat 
ambele axiome şi a propus o interpretare proprie 
remarcabil de apropiată de viziunea filosofică a 
scrierilor timpurii ale lui Marx, care devenise 
cunoscută între timp. El susţinea că marxismul nu ar 
putea în principiu să privească procesul social ca pe 
o realitate „naturală” independentă de actul de ao 
percepe, înţelegerea lumii reprezenta ea însăşi un 
factor de schimbare a ei şi, de aceea, explicaţia 
deterministă a fenomenului social, aşa cum este ea 
înţeleasă în mod obişnuit, nu putea rămâne valabilă. 
Din punct de vedere marxist, universul social şi 
cunoaşterea acelui univers erau unul şi acelaşi lucru 
şi, din acest motiv, cursul istoriei nu putea fi 
„prognozat” la fel cum nu poate fi prognozată 
vremea. 

În plus, Brzozowski susţinea că marxismul era 
incompatibil cu noţiunea de lume care a precedat şi 
a produs realitatea umană şi putuse astfel să-şi 
impună atât propria sa imagine, cât şi pe cea a 
existenţei omeneşti asupra minţilor oamenilor. Omul 


percepe lumea din unghiul său omenesc şi nu se 
poate observa pe sine, în mod imparţial, ca o parte a 
acestei lumi, pentru că aceasta ar însemna sa se 
lepede de aspectul său omenesc şi de întreaga sa 
dependenţă de istorie. Nu exista o cunoaştere 
independentă de situaţia umană în care ea a fost 
dobândită, iar un concept de lume „în sine” nu poate 
fi nici măcar imaginat. Subordonarea percepţiilor 
noastre faţă de condiţiile istorice şi sociale este 
irevocabilă şi trebuie să ne împăcăm noi înşine cu 
acest lucru, precum şi cu o realitate absolută. 

Totuşi, „convertirea” religioasă a lui Brzozowski a 
ridicat unele dubii legate de posibilitatea de a 
susţine în mod consistent acest punct de vedere 
strict antropocentric. Nu a fost, aşa cum am 
menţionat, o convertire în sensul obişnuit al 
termenului sau un efect banal al stresului mental 
asupra unui om care se apropia de moarte. Intr-o 
scrisoare din 2 mai 1910 adresată lui Witold Klinger, 
scria că nu simţea nevoia revelaţiei, întrucât 
catolicismul îl satisfăcea din punct de vedere 
intelectual. Cu toate acestea, într- o altă scrisoare 
către Klinger din 19 aprilie 1911, cu câteva zile 
înainte să moară, scria: 


Catolicismul meu include mulre aspecte importante din 
marxismul meu, pentru a nu mai vorbi de darwinism, filosofie 
nietzscheană şi o seric de alte „,ism'-uri. 


Brzozowski nu a lăsat o descriere completă a 
ultimei faze a evoluţiei sale filosofice, însă, dacă 
privim convertirea sa ca pe o parte a acestei evoluţii, 
şi nu doar ca pe un fenomen psihologic, putem să 
lâmurim, probabil, care a fost contextul său, după 
cum urmează. 

Laitmotivul gândirii lui Brzozowski era dorinţa de a 
apăra valoarea absolută a umanităţii şi de a o învesti 
cu o semnificaţie absolută. El şi-a exprimat această 
dorinţă mai întâi prin categoria  fichtean- 
nietzscheană de creativitate şi „acţiune”, care părea 
să ofere o bază pentru afirmarea independenţei 
absolute a spiritului individual creator. A abandonat 
acest punct de vedere după ce a ajuns la concluzia 
că spiritul creator se contrazicea pe sine dacă nu 


izvora dintr-un sentiment al obligaţiei fată de tradiţia 


existentă şi 

sociale care apăruseră in decursul istoriei. A apăra 
autarhia lirică şi subiectivă a „interiorului” 
personal ca pe o valoare absolută înseamnă să 
abandonezi lumea în favoarea legilor indiferente 
ale naturii; creativitatea nu ar mai însemna 
amprenta pusă de cineva asupra lumii, ci fuga de 
lume. Răspunsul la această problemă era viziunea 
marxistă a omului privit ca un creator colectiv, 
care îşi afirmă semnificaţia sa absolută în lupta cu 
lumea exterioară şi priveşte întreaga realitate ca 
pe o cauză a propriei sale condiţii. Semnificaţia 
universului este raportată în întregul ei la 
existenţa umană, care şi-a asumat rolul lui Atlas şi 
care nu poate cunoaşte sau chiar percepe nimic 
din ceea ce nu are legătură cu hotărârea sa egoistă 
de a perpetua specia. 


S-a dovedit totuşi că nici chiar acest punct de 
vedere nu este suficient pentru a elucida înţelesul 
absolut al existenţei umane pur şi simplu pentru că 
este o semnificaţie statuată în mod arbitrar de o 
fiinţă care se poate privi pe sine ca absolută numai 
prin felul său de a privi lumea, şi nu în Fiinţa însăşi. 
Din moment ce omul este condamnat să lupte pentru 
supremaţia sa asupra naturii şi să-şi afirme 
demnitatea printr-un conflict cu lumea naturală 
nonumană, astfel încât existenţa lui nu este nici 
necesară, nici independentă, faptul de a-şi atribui 
sieşi o poziţie absolută în ierarhia valorilor pare să 
nu fie mai mult decât un capriciu, care poate fi 
anulat de nişte forţe iraționale care se dovedesc mai 
puternice. Credinţa în semnificaţia absolută a 
existenţei umane poate fi conservată numai dacă 
este întemeiată pe existenţa noncontingentă a lui 
Dumnezeu. Antropocentrismul radical este imposibil 
şi  autocontradictoriu, pentru că presupune că 
existenţa umană este în acelaşi timp contingenţă şi 
absolută. 

Această reconstrucţie ipotetică poate să indice 
drumul care l-a condus pe Brzozowski de la 
narcisismul activist, trecând prin solipsismul colectiv 
al doctrinei marxiste, la Biserica privită ca un 
organism istoric prin care umanitatea este în contact 
cu Fiinţa necondiționată, reuşind astfel să-şi menţină 
propria sa importanţă necondiționată. 


XII 


MARXIŞIII AUSTRIECI, 
KANTIENII MIŞCĂRII MARXISTE, 
SOCIALISMUL ETIC 


1. Conceptul de „austro-marxism “ 


Termenul de „austro-marxism” a fost introdus în 
1914 de socialistul american Louis Boudin şi a 
devenit unul general acceptat, fiind folosit şi de 
membrii acestei şcoli. Austro-marxiştii se disting prin 
anumite tendinţe comune şi interese specifice, deşi 
ei nu au fost, propriu-zis, o „şcoala” în sensul 
scolastic şi rabinic al unui grup de savanţi care să 
recunoască şi să profeseze un set de doctrine prin 
care să poată fi identificaţi. 

Teoreticienii de vârf ai social-democratiei austriece 
- Max 


Adler, Otto Bauer, Rudolf Hilferding, Karl Renner, 
Friedrich Adler - s-au considerat cu toţii marxişti în 
sensul cel mai deplin al cuvântului, dar nu au privit 
marxismul ca pe un sistem închis şi autonom. în 
prefața la primul volum din Marx-Studien (1904), 
coordonatorii, Max Adler şi Hilferding, s-au declarat 
credincioşi spiritului operei marxiste fără a fi 
neapărat dispuşi să i se conformeze cu o fidelitate 
literală. Aceasta nu înseamnă în sine prea mult, 
pentru că asemenea declaraţii erau tipice chiar şi 
pentru marxiştii cei mai dogmatici şi mai pioşi. 
(„Marxismul nu este o dogmă.” „Trebuie să 
dezvoltăm în mod creativ moştenirea marxistă.” 
S.a.m.d.) Gradul de flexibilitate al diferitelor scoli de 
gândire trebuie măsurat nu prin declaraţii de acest 
fel, ci prin măsura în care erau acestea puse în 
practică, iar în această privinţă austriecii au fost 
esentialmente diferiţi de credincioşii ortodocşi 

tipici. Nu numai că ei au accentuat legăturile dintre 
marxism şi gânditorii precedenţi - în special Kant - 
pe care Marx nu i-a autorizat drept „surse“, dar nu li 


s-a părut riscant nici să utilizeze idei, concepte şi 
întrebări care apăruseră încă de pe timpul lui Marx 
în filosofia şi sociologia nemarxistă, mai ales în 
gândirea neokantienilor. Aceasta nu era, în viziunea 
lor, o trădare a doctrinei lor, ci o coroborare şi o 
îmbogăţire a acesteia. Ei erau nerăbdători să 
demonstreze că marxismul şi ideile socialiste faceau 


parte integrantă din tradiţia culturală europeană şi 
au preferat să accentueze nu atât noutatea 
marxismului, cât afinităţile şi punctele sale de 
contact cu diferitele tendinţe din filosofia şi gândirea 
socială europeană. 

O altă caracteristică a marxiştilor austrieci era 
interesul lor de a reexamina vastele fundamente 
teoretice şi epistemologice ale marxismului, pe care 
critica de tip kantian, în special, le prezenta ca fiind 
pline de lipsuri şi ca având obiective mult prea 
ample. Deşi acceptau principiile de bază, inclusiv 
teoria valorii, lupta de clasă şi materialismul istoric, 
austriecii nu erau de acord, pe de altă parte, cu 
faptul că marxismul presupunea în mod logic o 
filosofie materialistă sau că validitatea sa depindea 
de argumentele filosofice ale lui Engels, pe care ei le 
amendau ca  „necritice” în sensul kantian al 
termenului. Atitudinea lor generală era una 
transcendentalistă, opusă pozitivismului şi 
empirismului. Ei susțineau că marxismul era o teorie 
pe deplin ştiinţifică, dar că aceasta nu însemna că 
trebuia să se conformeze criteriilor cognitive 
avansate de empirişti; acestea erau arbitrare şi nu 
puteau să ofere ştiinţei un „fundament absolut” pur 
şi simplu pentru că ignorau întrebările kantiene. 

Toţi teoreticienii marxişti au fost obligaţi să 
răspundă, explicit sau nu, întrebării dacă marxismul 
era o teorie ştiinţifică sau o ideologie a 
proletariatului. Dogmaticii au răspuns fără ezitare că 
era şi una, şi alta şi că punctul de vedere ştiinţific şi 
cel de clasă erau perfect compatibile; dar, la o 
examinare mai atentă, acest răspuns simplu dădea 
naştere la îndoieli. Dacă marxismul era o teorie 
ştiinţifică, atunci, pentru a recunoaşte adevărul său, 
era suficient să se aplice regulile general acceptate 
ale gândirii ştiinţifice fără a fi necesar să se adopte 


mai întâi vreo poziţie politică sau de clasă. Aceasta 
însemna că marxismul, la fel ca teoria evoluţiei, ar 
putea fi accesibil tuturor. De obicei, s-a adăugat la 
aceasta, ca o clauză suplimentară, şi ideea că, deşi 
marxismul era ştiinţific adevărat, avea să fie 
inevitabil respins de clasele bogate, întrucât era o 
profeție a prăbuşirii lor. în orice caz, adevărul său nu 
depindea logic de nicio atitudine politică, ci de 
aplicarea corectă a regulilor de procedură 
intelectuală. Faptul că servea în acelaşi timp şi 
intereselor proletariatului nu adăuga nimic la 
conţinutul său intelectual şi nu putea să consolideze 
logic acceptarea sa. Dacă, pe de altă parte, 
marxismul era „ideologia proletariatului”, atunci 
acceptarea sa nu reprezenta doar o poziţie teoretică, 
ci şi un angajament politic necesar (atât teoria, cât şi 
angajarea fiindu-şi reciproc indispensabile). Cei care 
au abordat această viziune - în special Lenin - au 
continuat să sublinieze caracterul ştiinţific al 
marxismului, dar Lau tratat ca pe un instrument al 
războiului politic şi au refuzat să admită chiar şi în 
teorie că dezvoltarea sa avea o logică inerenta care 
era independentă de politică şi care putea, în 
anumite condiţii, să intre în conflict cu utilitatea 
politică. în răspândirea doctrinei, adepţii şcolii lui 
Lenin au făcut apel numai la interese de clasă, şi nu 
la principii intelectuale independente de clasa 
socială.  Marxiştii austrieci au adoptat chiar 
concepţia opusă, care facea apel la toate minţile 
raţionale, şi nu numai la cele interesate de teorie în 
virtutea poziţiei lor de clasă. Şi în domeniul eticii ei 
au subliniat universalitatea intelectuală şi morală a 
marxismului. Pentru a fi un socialist marxist era 
suficient să gândeşti corect şi să respecţi valorile 
umane, care nu aparţineau unei anumite clase, ci 
erau întrupate în modul cel mai desăvârşit de 
socialism. Atitudinea lor în această privinţă semăna 
cu cea a lui Jaures, deşi ei erau mult mai rigizi din 
punct de vedere doctrinar. Marxiştii austrieci 
priveau marxismul ca pe o continuare a dezvoltării 
„naturale” a cunoaşterii sociale, iar socialismul ca pe 
interpretarea  „naturală” a valorilor umane 
tradiţionale în raport cu societatea actuală. 


Se admitea prin aceasta că marxismul era valabil 
pentru întreaga omenire, însă acest principiu era, în 
practică, interpretat în moduri diferite. Dat fiind că 
socialiştii erau de acord şi cu faptul că păstrătorul de 
neînlocuit al valorilor umane era clasa muncitoare, 
era posibil ca „universalitatea” marxismului să fie 
privită ca un ornament inutil şi ca toate forțele să fie 
concentrate pentru anihilarea adversarului politic. 
într-un sens opus, era posibil de adoptat concepţia 
austriecilor şi a altor marxişti care, deşi acceptau 
principiul luptei de clasă, credeau că oricine lua în 
serios idealurile de libertate, egalitate şi fraternitate 
trebuia să fie consecvent cu sine şi să adopte o 
atitudine socialist indiferent care erau propriile sale 
interese de clasă. 

Pentru austrieci, universalitatea era un principiu 
major, şi nu doar un simplu exerciţiu de retorică. în 
consecinţă, atunci când scriau despre societatea 
viitorului, aveau mai puţine de spus despre 
autoritate şi despre schimbările instituţionale decât 
despre autoguvernarea liberă a muncitorilor. Ei 
priveau colectivizarea proprietăţii doar ca pe un 
instrument al schimbării socialiste, şi nu ca pe 
semnificaţia socialismului în întregul său, 
considerând că aceasta implica şi socializarea 
procesului de producție şi, în consecință, controlul 
societății producātorilor asupra vieții economice. Ei 
credeau că regula kantiană de a trata întotdeauna 
individul ca pe un scop, şi nu ca pe un mijloc, era în 
deplină concordanţă cu principiile socialismului şi că 
socialismul s-ar parodia pe el însuşi dacă nu ar avea 
ca singur scop dezvoltarea liberă a persoanelor 
umane. 

În acelaşi timp, austriecii se opuneau 
revizionismului lui Bernstein şi aparţineau în politică 
aripii radicale a marxismului european sau, mai 
degrabă, constituiau o variantă radicală proprie care 
includea ideea unei  dictaturi democratice a 
proletariatului şi respingea ideea de construcţie 
graduală a instituţiilor socialiste în cadrul societăţii 
capitaliste. în timpul şi după Primul Război Mondial, 
principalii teoreticieni ai austro-marxismului au 
urmat căi diferite în politică. Hilferding şi Renner au 


devenit social- democrați în sensul actual al 
cuvântului, în timp ce Max Adler şi Bauer (şi, de 
asemenea, Friedrich Adler) şi-au menţinut poziţia în 
stânga socialistă radicală, fără a se identifica nici cu 
democraţia socială, nici cu comunismul leninist, dar 
încercând fără succes să negocieze un acord între 
acestea. 

Pe lângă apariţia lunară a revistei Der Kampf 
(începând cu 1907), marxiştii austrieci au publicat 
două volume din MarxStudien, deja menţionate, care 
conţineau unele dintre cele mai importante opere ale 
literaturii marxiste: Kausalitat und Teleologie im 
Streite um die Wissenschaft (1904) şi Die 
Staatsauffassung des Marxismus (1922), Die 
Nationalitätenfrage und die Sozialdemokratie (1907) 
a lui Bauer, controversa lui Hilferding cu Böhm- 
Bawerk asupra teoriei valorii a lui Marx (1904) şi 
lucrarea Finanzkapital a lui Hilferding (1910). 


2, Renasterea kantianismului 
> 


Austro-marxismul nu trebuie identificat cu 
neokantianismul marxist. Este adevărat că austriecii 
care au fost interesaţi de epistemologie şi etică, în 
special Max Adler şi Bauer, ar putea fi priviţi, într-o 
anumită măsură, ca aparţinând mişcării kantiene 
marxiste, însă austro-marxismul are şi alte note 
distinctive în afară de orientarea sa kantiană şi mulţi 
marxişti kantieni nu pot fi priviţi ca membri ai Şcolii 
Austriece. 

istoria marxismului, ci şi în mişcarea mai generală de 
recuperare a influenţei lui Kant, care începuse în 
1806, ducând în următoarele decenii la un monopol 
aproape complet al kantianismului în universităţile 
germane. Printre primii lideri ai acestei mişcări s-au 
numărat Friedrich Albert Lange şi Otto Liebmann. 
Nu peste multă vreme, kantianismul s-a împărţit în 
diferite curente şi şcoli care au avut nu numai 
interese diferite, ci şi interpretări distincte ale 
filosofici kantiene. 


Kantianismul nu era numai o tendinţă filosofică, ci, 
în primul rînd, o încercare de a reabilita filosofia ca 
atare împotriva viziunii ştiinţifice a pozitiviştilor. 
Pozitivismul şi materialismul german nu erau atât 
nişte filosofii, cât şi nişte tentative de sinucidere 
filosofică. Reprezentanţii acestor două şcoli 
susțineau ca metodele folosite de ştiinţele naturii 
erau singurele modalităţi de a atinge cunoaşterea 
certă şi că, din acest motiv, filosofia era fie lipsită de 
orice raison d'être, fie nu reprezenta decât reflecţia 
asupra rezultatelor ştiinţei. Kantianismul, pe de altă 
parte, oferea o metodă intelectuală în termenii 
căreia filosofia era nu numai legitimă, ci şi 
indispensabilă, deşi era, în acelaşi timp, limitat în 
aspiraţiile sale; nu avea pretenţia de a fi o metafizică 
şi nu era expus reproşului adresat lui Hegel, 
Schelling şi succesorilor lor că ideile lor erau un 
Schwarmerei inutil şi vag, un exerciţiu de imaginaţie 
nepăsător faţă de logică. Kantienii susțineau că 
filosofia trebuia să se concentreze asupra criticii 
cunoaşterii; ştiinţele naturii nu se interpretau pe ele 
însele şi nimic din conţinutul lor nu garanta 
validitatea rezultatelor şi metodelor folosite; ştiinţele 
particulare erau interesate de cunoaşterea lumii, dar 
nu studiau faptul cogniţiei, care presupunea o 
cercetare specială pentru demonstrarea validității 
sale. 

Kantianismul împărtăşea, astfel, cu scientismul o 
opoziţie generală faţă de metafizică, dar nu susţinea 
şi abordarea nihilistă a filosofici ca întreg. În al 
doilea rând, el era preocupat în special de teoria 
valorilor etice. Perspectiva pur empiristă părea să 
conducă în mod natural la un total relativism moral; 
dat fiind că ştiinţa observă şi generalizează „fapte”, 
ea cunoaşte lumea valorilor numai ca pe o colecţie 
de fenomene sociale şi psihologice şi nu are niciun 
mijloc pentru a formula judecăţi de valoare, 
deoarece, din punctul de vedere al ştiinţei, orice 
judecăţi de valoare sunt în egală măsură corecte sau 
greşite. Şi în acest punct, kantianismul pare să ofere 
o protecţie împotriva relativismului; el promisese să 
demonstreze că domeniul faptelor era într-adevăr 
complet diferit de cel al valorilor (până aici, kantienii 


erau de acord cu pozitiviştii), dar că raţiunea umană 
este capabilă să definească cel puţin condiţiile 
formale pe care trebuie să le satisfacă judecăţile 
noastre etice astfel încât să nu fim la discreţia 
deciziilor arbitrare ale capriciului omenesc. 

Kantienii se opuneau astfel tuturor construcţiilor 
ontologice  atotcuprinzătoare, dar susțineau, în 
opoziţie faţă de scientism, că o critică a cunoaşterii 
trebuia să  preceadă logic orice cunoaştere 
particulară cu pretenţii de validitate universală. 


3. Socialismul etic 


în versiunea sa originară, kantianismul era mai 
degrabă psihologic decât transcendental. Aceasta 
înseamnă că acele condiţii a priori ale cunoaşterii 
cercetate de Kant treceau pur şi simplu drept 
atribute universale ale minţii umane, care este astfel 
construită, încât să nu putem percepe obiecte iară a 
impune asupra lor formele timpului, spaţiului, 
cauzalităţii, unităţii substanţiale etc. în acest fel, 
kantianismul nu se dispensează de relativism, ci doar 
il transferă la un nivel superior, afirmând că 
imaginea ştiinţei asupra lumii este universal valabilă 
în sensul în care se conformează cerinţelor 
structurale ale omului ca specie, dar că nu ar putea 
fi la fel de valabilă pentru orice fiinţă raţională 
posibilă. 

în consecinţă, următoarea generaţie de kantieni, în 
special Şcoala de la Marburg (Hermann Cohen şi 
Paul Natorp), a trecut de la interpretarea psihologică 
la cea transcendentală, argumentând că formele a 
priori ale lui Kant nu erau condiţionate psihologic 
sau zoologic şi nu erau caracteristice speciei umane 
sau unei alte specii, ci erau inerente raţiunii ca atare 
şi erau condiţii necesare ale oricărui act de cognitie. 
Mai mult decât atât, raţiunea nu putea funcţiona pe 
baza  „faptelor” empirice, privite ca nişte date 
primite de-a gata. Critica filosofică se baza pe ştiinţă, 
dar nu pentru a „generaliza” rezultatele sale, aşa 
cum pretindeau pozitiviştii, ci pentru a investiga 
condiţiile  epistemologice care făcuseră posibilă 
ştiinţa. Şcoala de la Marburg spera mai ales ca 


matematica şi fizica teoretică să li confirme 
perspectiva raţionalistă generală. Tot ceea ce are 
validitate universală în cunoaşterea noastră derivă 
din pura activitate a raţiunii, şi nu din materialul 
empiric, contingent. Rațiunea pură este fundamentul 
Ştiinţei naturale şi orice idee inteligibilă despre 
realitate se raportează la realitatea cunoscută. 
Aceasta nu înseamnă că realitatea este relativă în 
raport cu indivizii sau cu specia umană, ci că este 
relativă în raport cu gândirea pură, impersonală. 
„Lucrul în sine” al lui Kant este numai un concept 
regulativy, un fel de ficţiune ce serveşte la 
organizarea cunoaşterii, ceea ce înseamnă că poate 
fi abandonat complet fără ca filosofia să sufere vreo 
pierdere. 


Cu toate acestea, interesul pe care l-a stârnit 
Şcoala de la Marburg printre anumiţi marxişti 
germani şi austrieci s-a datorat mai puţin 
apriorismului său radical şi mai mult încercării sale 
de a întemeia etica socialistă pe teoria kantiană a 
raţiunii practice. Cohen şi Natorp nu se considerau 
nişte marxişti, dar erau socialişti şi credeau că 
socialismul putea fi întemeiat numai pe baza 
idealismului etic. 

Cohen susţinea că Immanuel Kant furnizase un 
fundament moral pentru socialism, arătând în primul 
rând că etica nu putea fi bazată pe antropologie, 
pentru că pornirile naturale ale omului nu puteau da 
naştere ideii de umanitate şi valorii unice a 
individului.  Umanitatea nu era un concept 
antropologic, ci unul moral, ceea ce înseamnă că noi 
nu putem admite, doar pe baza înclinațiilor pur 
naturale, că suntem părţi ale unei colectivităţi în 
care fiecare individ are drepturi egale cu ceilalţi. În 
al doilea rând, etica de tip kantian este independentă 
de dogma religioasă şi de credinţa în Dumnezeu, 
credinţa în autoritatea poruncilor divine constituind 
baza unui sistem legal, şi nu a unuia specific moral. 
Numai omul era un legislator moral, dar legea sa 
poate pretinde o validitatea universală dacă este 
întemeiată pe egalitatea fiinţelor umane ca obiecte 
ale comportamentului moral. Etica lui Kant, care ne 


dictează să tratăm fiecare fiinţă umană ca pe un 
scop, şi nu ca pe un mijloc, este chiar esenţa 
socialismului, pentru că ea înseamnă că muncitorul 
nu trebuie tratat ca o marfa, iar aceasta este baza 
doctrinei eliberării sociale. Ideea socialistă a 
fraternității umane, în cadrul căreia toţi oamenii sunt 
egali şi liberi - libertatea fiind definită în cadrul 
ordinii legale este o deducție logică din doctrina 
kantiană. 

Cohen a fost unul dintre cei care au inventat ideea 
de „socialism etic”, adoptată de majoritatea celor 
care au încercat să insereze tradiţia kantiană în 
teoria marxistă a dezvoltării sociale. 


Socialismul etic poate fi redus la două argumente 
principale. Primul, şi cel mai general, este că, deşi 
filosofia marxistă a istoriei este adevărată şi 
socialismul este, de aceea, inevitabil, nu derivă de 
aici că socialismul trebuie să fie acceptat drept ceva 
bun. Caracterul inevitabil al unui eveniment sau 
proces nu înseamnă că acesta este în mod necesar şi 
dezirabil sau că trebuie susținut. 


Pentru a accepta socialismul, în afara faptului de a-l 
prevedea, trebuie să avem câteva judecăţi de valoare 
bazate pe alte fundamente decât materialismul 
istoric sau orice altă teorie a istoriei. Etica lui Kant 
poate oferi un asemenea suport, deoarece arată că 
ordinea socialistă în care societatea nu are alte 
scopuri decât persoana umană reprezintă o valoare 
reală. Al doilea principiu al socialismului etic, deşi nu 
a fost menţionat de toţi adepţii săi, era acela că 
preceptele etice au o validitate universală, adică se 
aplică fără excepţie tuturor indivizilor atât ca 
subiecţi, cât şi ca obiecte ale comportamentului 
moral. De aici rezultă că socialismul, ca un postulat 
etic, nu este legat de clasa socială şi că orice fiinţă 
umană, indiferent de interesele ei de clasă, nu îşi 
poate conserva umanitatea decât prin recunoaşterea 
valorii morale a idealului socialist. Aceasta nu 
însemna, desigur, aşa cum pretindeau ortodocşii, că 
socialismul etic nega existenţa luptei de clasă sau că 
adepţii săi credeau că propaganda morală va fi 
suficientă pentru a produce nişte schimbari 
socialiste. însemna, totuşi, că aceştia puteau şi 


trebuiau să apere ideile socialismului apelând la 
valori umane universale, şi nu doar la interesele 
clasei muncitoare. 


4. Kantianismul în marxism 


Aşa cum am precizat deja, mulţi neokantieni se 
considerau (spre deosebire de Cohen) marxişti şi 
socialişti şi incercau intr-un fel.. . . . 


sau altul să împace materialismul istoric şi 
socialismul ştiinţific cu etica lui Kant sau cu 
epistemologia. 

Această simbioză curioasă între ideile kantiene şi 
marxiste poate fi atribuită mai multor circumstanţe. 
Marxismul era mai puţin izolat de restul lumii ideilor 
decât a devenit ulterior şi era normal. 
ca tendinţele care câştigaseră popularitate în afara 
cercurilor filosofice să afecteze şi gândirea marxistă. 
într-un mod similar, o jumătate de secol mai târziu, 
atunci când ortodoxia comunistă se diluase după 
moartea lui Stalin, s-a încercat o infuzie de sevă 
nouă în copacul care se usca prin reanimarea 
marxismului cu surse externe ca existenţialismul, 
fenomenologia, structuralismul şi chiar creştinismul. 
Cu toate acestea, logica internă a doctrinei ar fi 
putut duce la acelaşi rezultat chiar şi fără o influenţă 
externă. Principiul că socialismul este o valoare 
universală, şi nu numai una de clasă, a condus în 
mod natural la speculaţii legate de modul cum 
puteau fi îmbinate cele două aspecte. Semnificaţia 
specială a marxismului pentru clasa muncitoare era, 
în general, uşor de determinat, dar nu era evident 
care era semnificația universal umană a 
marxismului, iar textele canonice nu aruncau prea 
multă lumină asupra acestei probleme. Părea totuşi 
clar că, întrucât marxismul admitea o categorie ca 
interesul universal, trebuia să presupună şi ideea de 
„om” în general, nediferenţiat în funcţie de clasă, 
pentru că, altminteri, nu ar fi avut sens să se spună 
că socialismul ar satisface aspiraţiile umanităţii. 
Muncitorii, care erau purtătorii istorici de stindard 
pentru cauza universală, trebuiau să lupte exclusiv 
pentru propriile interese, care ar coincide cu cele ale 
umanităţii într-un viitor îndepărtat nedeterminat. 


însă, dacă interesul universal este o categorie 
inteligibilă, el trebuie să existe aici şi acum sub 
forma unei realităţi tangibile şi a unor revendicări 
distinct; umanitatea trebuie, în acest moment, să fie 
un atribut vizibil al fiecârui individ uman şi trebuie 
să existe nişte precepte morale care să se aplice 
tuturor, şi nu doar camarazilor de arme. Această 
concluzie era greu de acceptat pentru 
fundamentaliştii marxişti, care cereau, în numele 
purității şi intransigenţei revoluţionare, o separare 
completă a mişcării socialiste de cultura „burgheză”. 

Neokantienii, căutând formule care să exprime 
aspectul universalist al marxismului, şi-au însuşit şi 
au dezvoltat ceea ce era, în canonul marxist, mai 
curând o lege depăşită sau o retorică fără conţinut. 
Făcând acest lucru, ei au fost nevoiţi să se confrunte 
cu problema relaţiei dintre aspectele universale şi 
cele de clasă ale socialismului şi au fost acuzaţi de 
ortodocşi că apărau solidaritatea de clasă trecând 
peste antagonismele cele mai serioase şi dând apă la 
moară reformiştilor. Ca o regulă, aceste atacuri erau 
mascate în nişte generalităţi vagi, dar acuzaţia 
conţinea şi ceva adevărat, chiar dacă într-un mod 
neprecizat, şi anume că neokantianismul era folosit 
de aripa reformistă a social- democrației. 
Neokantienii, totuşi, cel puţin cei din Şcoala 
Austriacă, nu au respins niciodată ideea de revoluţie; 
în mai multe rânduri, au argumentat că ideile lui 
Kant însuşi nu se opuneau revoluţiei nici într-un sens 
logic, nici într-unul istoric, şi au adus ca dovadă 
atitudinea filosofului fată de Revoluţia Franceză. În 
această privinţă, aveau dreptate: nu se poate deduce 
din filosofia lui Kant că este ilegitim să înlături prin 
forţă regimul existent. Dar kantienii, în conformitate 
cu premisele lor transcendentale,  defineau 
socialismul mai degrabă în termenii moralității decât 
în cei ai instituţiilor, iar teoria lor sugera cu 
insistenţă, din acest motiv, că schimbările morale pe 
care ar fi putut muncitorii să le realizeze „aici şi 
acum”, în capitalism, ar fi identice cu construcţia 
reală a socialismului. Aceasta era o anatemă pentru 
ortodocşi, care credeau că tot ceea ce ar fi putut face 
clasa muncitoare în capitalism era să pregătească 


drumul pentru revoluţie; socialismul nu putea fi 
construit gradual, era indivizibil şi consta în 
acapararea puterii politice şi exproprierea 
capitaliştilor. Efectul definirii socialismului în 
termeni morali era acela cā estompa claritatea 
trecerii de la o epocă la alta. în această privinţă, 
neokantianismul, la fel ca revizionismul lui 
Bernstein, a reflectat o încredere optimistă în 
„socialismul gradat”, deşi mulţi sau chiar majoritatea 
neokantienilor nu au exprimat atât de detaliat acest 
lucru. 

Mişcarea neokantiană şi-a avut probabil originile 
în mândria naţională germană. Ideea socialistă s-a 
dovedit cel mai autentic produs al Iluminismului 
german şi nu numai Kant, ci şi Lessing, Fichte, 
Herder, Goethe şi Schiller au fost deseori citați 
printre predecesorii acesteia. 

Un filosof remarcabil şi tipic al mişcării a fost Karl 
Vorlânder (1860—1928), care a scris câteva lucrări 
în care a comparat şi a sintetizat concepţiile lui Kant 
şi Marx (de exemplu, Kant und der Sozialismus, 
1900; Kant und Marx, 1911; Kant, Fichte, Hegel und 
der Sozialismus, 1920; Marx, Engels und Lassalle als 
Philosophen, 1921). Argumentele sale pot fi 
sintetizate În trei părți. 

În primul rând, Vorländer a identificat aspectele 
filosofici sociale a lui Kant care au fost asimilate de 
ideea socialistă, deşi ele se aplicau şi la orice altă 
formă de democraţie radicală. Kant se opunea, de 
pildă, tuturor privilegiilor ereditare; era împotriva 
opresiunii naţionale şi a armatelor permanente şi în 
favoarea reprezentării populare, susţinea separarea 
Bisericii de stat, libertatea controlată de lege şi o 
organizare politică mondială. El privea revoluţia ca 
legitimă dacă scopul ei era acela de a asigura 
libertatea.  Respingea ideea conservatoare că 
oamenilor nu ar trebui să li se dea libertate până în 
momentul în care sunt destul de maturi pentru a o 
folosi în mod adecvat, ca şi cum ei ar fi putut 
vreodată să înveţe să facă aşa ceva într-un sistem de 
guvernare despotică. 

Până în acest punct, Kant nu era mai mult decât un 
democrat radical, dar Vorlănder susţinea, în al doilea 


rând, că el anticipase teoria progresului prin 
intermediul  contradicţiilor elaborată de Marx. 
Natura se serveşte de antagonisme pentru a-şi 
realiza scopurile; dezvoltarea omenirii este rezultatul 
unei interacțiuni dintre impulsurile egoiste care, 
datorită mecanismului limitărilor reciproce, a condus 
la creşterea socializării. În mod similar, războaiele 
vor conduce, în ultimă instanţă, în cadrul evoluţiei 
istorice, la instituţionalizarea păcii eterne; conflictele 
de toate felurile au accentuat, pentru oameni, 
necesitatea unei ordini legale în cadrul căreia să 
poată înflori libertatea politică. În acelaşi timp, Kant 
era un pesimist care credea că râul nu putea fi 
eradicat şi că nu se va putea face niciodată ceva 
drept din lemnul strâmb care este materialul uman. 
Dar acest pesimism, care presupunea că legile vor fi 
întotdeauna necesare, nu intra în conflict, în 
concepţia lui Vorlânder, cu istoriosofia lui Kant. 

Cea mai importantă era, totuşi, a treia serie de 
argumente, care arătau că filosofia morală a lui Kant 
nu numai că putea, ci şi trebuia sa fie integrată în 
socialismul ştiinţific. Vorlânder recunoştea că modul 
de gândire al lui Kant este unul raţionalist, în timp ce 
acela al lui Hegel sau Marx este unul istoric, dar 
credea că ele ar putea fi îmbinate. Istoricismul lui 
Hegel a jucat un rol important în constituirea 
marxismului, furnizându-i o bază pentru viziunea 
evoluționistă asupra istoriei. Totuşi, datorită lui 
Darwin şi Spencer, teoria evoluţiei universale avea 
fundamente mai solide în biologie, fără a avea nevoie 
de sprijinul metafizicii hegeliene. Pe de altă parte, 
ceea ce era dăunător în tradiţia hegeliană era 
respingerea distincţiei dintre Sein şi Sollen, dintre 
ceea ce este şi ceea ar trebui să fie. În cadrul 
schemei lui Hegel, noţiunea de „obligaţie morală” a 
apărut post festum, ca o conştientizare a neputinței. 
Marx l-a urmat pe Hegel în ignorarea acestei 
distincţii, dar, în absenţa ei, nu exista nicio bază 
pentru ideea de „socialism“. Astfel, teoria 
materialismului istoric nu a fost elaborată complet şi 
i-au lipsit fundamentele epistemologice şi morale. 
Critica adusă lui Kant de Marx şi Engels avea o 
importanţă minoră din moment ce era limpede că 


aceştia nu ştiau prea multe despre Kant; atacul lui 
Engels asupra conceptului de „lucru în sine” a 
dovedit că nu înţelegea deloc această problemă. 
Dacă teoria lui Marx era menită să formeze 
conştiinţa unei mişcări sociale, ea trebuia să 
reprezinte socialismul ca pe un scop demn de 
urmărit; dar marxismul nu reuşea să valideze 
socialismul ca pe un scop. în general, ideea de 
„progres” implica o evaluare, dar orice teorie a 
progresului avea nevoie de o perspectivă teleologică. 
Teoria morală a lui Kant era, de aceea, o completare 
firească a marxismului.  Imperativul categoric 
stabilea că dorințele şi tendințele sunt bune din 
punct de vedere moral în măsura în care pot fi 
incluse într-o singură ordine a scopurilor. Aceasta 
era, desigur, numai o definiție formala a condițiilor 
pe care trebuie să le îndeplinească orice precept 
moral; regulile concrete sunt prin natura lor 
necategorice, dar trebuie să varieze în funcţie de 
circumstanțele istorice. Marxismul specifica acțiunile 
eficiente pentru atingerea scopului pe care îl 
împărtăşea cu kantianismul, adică fraternitatea 
universală şi solidaritatea, laolaltă cu recunoaşterea 
valorii ireductibile a fiecărui individ uman. Nu exista 
nicio contradicţie, în acest punct, între Kant şi Marx, 
iar doctrina morală kantiană putea să fie integrată în 
marxism fără a afecta vreuna dintre premisele de 
bază ale acestuia. (Vorlânder, la fel ca mul ţi alţi 
marxişti din vremea sa, privea materialismul istoric 
într-un sens foarte larg: condiţiile economice 
„defineau” conştiinţa fără însă a o „produce“; voinţa 
umană juca un rol în istorie şi exista o interacţiune 
între bază şi suprastructură.) Singura exigenţă era 
ca marxismul să-şi enunţe propriile sale judecăţi de 
valoare ascunse, fără de care era ineficace şi 
neconvingător. 

Aceste argumente sau altele similare erau utilizate 
de toţi marxiştii kantieni: Ludwig Woltmann, Conrad 
Schmidt, Franz Staudinger şi Şcoala Austriacă. Tema 
lor principală era mereu aceeaşi: interpretarea 
ştiinţifică a societăţii şi a istoriei ne spune ce este 
sau ce va fi; nicio analiză istorică sau economică nu 
ne poate spune ce s-ar cuveni sa fie şi, de aceea, 


trebuie să avem o măsură după care să judecăm 
condiţiile prezente şi să ne determinăm scopurile. 
Validitatea socialismului nu se datorează faptului că 
are nişte cauze care pot fi explicate sau că cea aleasă 
pentru a-l înfăptui este clasa muncitoare; lucrurile 
nu sunt demne de laudă, pur şi simplu, pentru că nu 
pot fi altfel decât sunt; aşa cum spune Staudinger, 
un măr putred nu poate fi altfel decât putred, dar 
este totuşi putred. 

Kantienii se opuneau interpretării darwiniste sau 
biologice a omului ca fiinţă definită prin totalitatea 
nevoilor sale „naturale”. Dacă omul poate fi explicat 
pe deplin în termenii ordinii naturale, susțineau ei, 
atunci nu există niciun fundament pentru socialism; 
natura nu cunoaşte libertatea şi nu putem deduce 
din lumea naturală că omul ar trebui să fie liber. 
Dacă, pe de altă parte (aşa cum continua 
Staudinger), libertatea este un postulat inerent în 
mod necesar ideii de om, atunci trebuie să postulăm 
şi o ordine socială care asigură tuturor acelaşi grad 
de libertate. Acest lucru era imposibil în contextul 
proprietăţii private asupra mijloacelor de producţie, 
pentru că, în acest caz, un individ poate decide dacă 
un altul trebuie să trăiască sau să moară de foame. 
De aceea, socialismul era consecinţa logică a ideii că 
omul trebuia să fie capabil să-şi conştientizeze 
propria natură, care era raţională şi, prin urmare, 
liberă. 

Marxiştii neokantieni aveau păreri diferite privind 
măsura în care filosofia kantiană trebuia inclusă în 
doctrina socialistă. Vorlânder şi Woltmann erau 
kantieni în sensul cel mai deplin al cuvântului, 
susţinând că teoria lui Marx despre societate ar 
trebui completată cu filosofía morală şi 
epistemologică a lui Kant. Conrad Schmidt credea 
totuşi că, deşi distincţia lui Kant între ordinea voinţei 
şi cea a raţiunii trebuia menţinută, imperativul său 
formal nu reprezenta un temei suficient pentru etică 
şi care trebuia să se bazeze pe totalitatea nevoilor 
sociale definite de condiţiile istorice schimbătoare. 
Dacă luăm în considerare ceea ce 


il face pe om capabil să se realizeze ca fiinţă 
raţională şi liberă, descoperim că niciun fel de 


precepte morale nu por avea o valoare absolută, 
pentru că, în circumstanţe diferite, atingerea „ţelului 
ultim” este favorizată de moduri diferite de acţiune. 
Etica lui 


Kant afirmă că o datorie morală trebuie realizată pur 
şi simplu pentru că este o datorie, fără a avea niciun 
alt motiv; dar, pentru un socialist, unicul bine rezidă 
în om şi în orice este avantajos pentru om, iar 
datoria morală poate fi definită numai în funcţie de 
nevoile sociale. Această poziţie aparţine deja 
utilitarismului etic şi se îndepărtează în mod 
fundamental de doctrina kantiană. 

Problema relaţiei dintre Kant şi socialism a fost 
dezbătută multi 


ani în toate publicaţiile social-democrate de limbă 
germană (Die Neue Zeit, Sozialistische Monatshefte, 
Vorwärts, Der Kampf). În 1904, centenarul morţii lui 
Kant a fost comemorat de întreaga presă a clasei 
muncitoare din Germania şi din Austria. Ortodocşii, 
în special Kautsky, Mehring şi Plehanov, vedeau în 
glorificarea lui Kant o ruptură radicală cu tradiţia 
marxistă. Mehring şi Kautsky acceptau teza că o 
judecată descriptivă trebuie deosebită de una 
evaluativă, dar nu înțelegeau în ce fel acest fapt 
trebuie să îi oblige pe marxişti să caute un sprijin în 
filosofia  kantiană. Ei susțineau că dezideratele 
sociale ale lui Kant pot fi întâlnite la fel de bine în 
democraţia burgheză şi nu sunt în niciun fel specifice 
socialismului. Faptul că mişcarea socialistă îşi avea 
propria ei bază etică era destul de clar, dar nu 
susţinea deloc argumentele kantiene; etica este 
definită, sub orice formă a ei, de circumstanţele 
istorice şi nu este supusă unor reguli 
neschimbătoare. Idealurile clasei muncitoare erau 
explicate de istorie şi se putea demonstra că nu erau 
pur şi simplu utopice, ci mai degrabă erau în 
armonie cu tendinţa generală a dezvoltării sociale. 
Oamenilor le era suficient să ştie acest lucru: 
marxiştii nu aveau nevoie de imperativele anistorice 
ale lui Kant sau de premisa absurdă a voinţei libere. 
Aşa cum am văzut atunci când am discutat despre 
polemicile lui Kant, ortodocşilor marxişti nu le-a 
venit ideea să pună întrebarea: Dat fiind că anumite 


idealuri şi valori apar în societate ca emanaţiile 
„naturale” ale intereselor, ce motive, în afara 
interesului, l-ar putea mâna pe individ să le accepte? 
Pe ce ne bazăm atunci când spunem că idealul 
socialist, în afara faptului că este un produs al 
poziţiei de clasă a proletariatului, este şi ceva care 
merită sprijinul politic? Dacă, aşa cum a susţinut 
Marx, socialismul nu este doar cauza clasei 
muncitoare, ci şi împlinirea umanităţii şi înflorirea 
promisă a tuturor potenţialităţilor umane, atunci 
cum ne putem descurca fără valori umane 
universale? Cum putem refuza să credem, fără a 
intra într-o contradicţie, că postulatele noastre 
morale includ factori anistorici care nu sunt de 
scurtă durată, ci aparţin noțiunii noastre 
neschimbâtoare şi permanente de umanitate? Dar, 
pe de altă parte, nu este contrar spiritului învăţăturii 
marxiste şi afirmațiilor sale să susţii că toate valorile 
sunt universale şi ca validitatea lor nu depinde de 
istorie? 

Această dispută nu a putut fi soluţionată, aşa cum 
am văzut deja, în contextul ideologic în care a avut 
loc.  Kantienii aveau de partea lor distincţia 
tradiţională dintre ordinea faptelor şi cea a valorilor, 
pe care ortodocşii o acceptau fără a trage din ea 
concluziile logice potrivite. În ce-i priveşte pe 
aceştia, ei puteau cita observaţiile sarcastice ale lui 
Marx la adresa valorilor anistorice şi erau 
îndreptăţiţi sa se teamă de consecinţele sociale ale 
unei doctrine care presupunea nişte standarde şi 
judecăţi morale independente de clasă şi care sugera 
explicit că lupta pentru socialism trebuia să se 
bazeze pe valori universale mai curând decât pe 
interese de clasă. Kantienii admiteau că Marx a 
refuzat să distingă între fapte şi valori, Sein şi 
Sollen, însă ei priveau acest lucru ca pe un vestigiu 
al hegelianismului care putea fi îndepărtat fără a 
afecta în acest fel esenţa doctrinei sale. Fi nu 
înțelegeau că absenţa acestei distincţii este 
fundamentală pentru marxism şi că, din acest motiv, 
întreaga dispută ulterioară a fost purtata de ambele 
părţi în termeni nemarxişti (determinism istoric 
versus moralism). Câţiva marxişti au perceput vag că 


problemele erau greşit formulate din punct de 
vedere marxist, însă niciunul dintre ei nu era capabil 
să clarifice chestiunea. Câţiva ani mai târziu, 
clarificarea avea să fie făcută de Lukăcs, care a 
semnalat că, în accepțiunea lui Marx, (i) clasa 
muncitoare înţelege fenomenul social numai în 
timpul actului de revoluţionare a lumii, (ii), în 
general, cunoaşterea societăţii reprezintă 
autocunoaşterea unei societăţi, (iii), de aceea, 
înţelegerea lumii şi transformarea ei nu se opun 
reciproc (ca în relaţia dintre ştiinţa naturală şi 
aplicarea ei tehnologică), ci sunt unul şi acelaşi act, 
în timp ce distincţia dintre înţelegere şi evaluare 
este o abstracţie secundară, care distorsionează 
unitatea originală. 


5. Austro-marxiştii: informații biografice 


Max Adler (1873-1937), avocat de profesie, şi-a 
petrecut viaţa la Viena, unde, în afară de practicarea 
meseriei sale în cadrul baroului, a scris lucrări 
savante şi s-a implicat în activitatea de partid. Nu 
era un bun organizator şi nu a candidat la parlament 
înainte de război, fiind deputat pentru o scurtă 
perioadă după război. Colegii săi socialişti îl priveau 
ca pe un „teoretician” într- un sens oarecum 
peiorativ, ca pe un savant care teşea o pânză de 
argumente de dragul plăcerii intelectuale. Totuşi, 
dincolo de scrierile sale voluminoase, a fost unul 
dintre principalii întemeietori ai educaţiei de partid 
din Austria şi, împreună cu Renner şi Hilferding, a 
pus bazele unei şcoli a muncitorilor la Viena, unde a 
şi predat. Cărţile şi articolele sale tratează toate 
problemele cruciale ale socialismului din vremea sa, 
însă preocuparea sa majoră era aceea de a consolida 
baza filosofică a marxismului, despre care credea că 
fusese neglijată considerabil în cadrul literaturii 
socialiste. Lucrările sale filosofice, scrise într-un stil 
greoi şi complicat, revin mereu la aceleaşi teme, în 
special la „èz priori-lA social” şi la baza 
transcendentală a ştiinţelor sociale. Aceste chestiuni 
sunt discutate în prima sa carte, Kausalitât und 
Teleologie im Streite um die Wissenschaft (1904), şi 


reapar în Marxistische Probleme (1913), Das 
Soziologische in Kants Frkenntniskritik (1924), 
Lehrbuch der materialistischen 
Geschichtsauffassung, Partea I (1930), şi într-una 
dintre ultimele cărţi publicate în timpul vieţii sale, 
Das Rätsel der Gesellschafi (1936). Alte subiecte 
permanente în scrierile sale sunt organizarea 
statului şi democraţia {Demokratie und Ratesystem, 
1919; Die Staatsauffassung des Marxismus, 1922; 
Politische und soziale Demokratie, 1926), iar tema 
religiei este atinsă prin aluzii întâmplătoare în multe 
din lucrările sale. „Ortodocşii” îl acuzau de 
compromisuri cu religia; Bauer scria într-un 
memoriu că Adler nu a putut niciodată să se împace 
cu ideea că spiritul uman era muritor şi că, de aceea, 
el căuta în teoria kantiană a timpului şi spaţiului o 
justificare pentru credinţa în existenţa eternă a 
spiritului. 

De-a lungul vieţii sale, Max Adler a aparţinut aripii 
de stânga a social-democraţiei. în timpul războiului, 
spre deosebire de Victor Adler, a rămas membrul 
unui grup minoritar care condamna oportunismul 
„patrioţilor sociali”. Atitudinea sa cu privire la 
Revoluţia din Octombrie a fost similară cu cea a 
Rosei Luxemburg; el a denunţat  despotismul 
bolşevic, însă a crezut în valoarea sovietelor şi în 
faptul că, în circumstanţe diferite, sistemul din Rusia 
ar fi fost capabil de o schimbare democratică. 

Otto Bauer (1881-1938) a fost un lider politic într-o 
mai mare măsură decât Max Adler, dar şi-a făcut un 
nume şi ca un eminent teoretician. S-a născut la 
Viena, ca fiu al unor părinţi evrei burghezi, şi a 
devenit socialist la o vârstă fragedă, ajungând 
imediat să fie unul dintre teoreticienii şi publiciştii 
de vârf ai partidului. Prima şi cea mai importantă 
lucrare teoretică a sa, Die Nationalitâtenfrage und 
die Sozialdemokratie (1907), este cel mai bun tratat 
despre problemele naţionale care poate fi găsit în 
literatura marxistă şi una dintre lucrările cele mai 
semnificative ale literaturii marxiste în general. 
După alegerile din 1907, Bauer a devenit secretarul 
partidului socialist parlamentar; în acelaşi timp, 
preda la colegiul muncitorilor şi scria pentru presa 


partidului, mai ales în Der Kampf şi Arbeiterzeitung. 
Fiind înrolat după izbucnirea războiului, a servit ca 
locotenent pentru câteva luni şi a fost capturat 
ulterior de ruşi. în timpul detenţiei, care a durat 
până la Revoluţia din Februarie, a scris lucrarea 
filosofică Das Weltbild des Kapitalismus, care a fost 
publicată în 1924. Intorcându-se în Austria în 
septembrie 1917, s-a alăturat aripii antirăzboi a 
partidului şi, în aşteptarea prăbuşirii monarhiei, a 
apărat împotriva lui Renner principiul 
autodeterminării naționale. După prăbuşirea 
monarhiei, a fost pentru scurtă vreme ministru al 
Afacerilor Externe al Austriei, dar a demisionat când 
a înţeles că nu exista nicio speranţă a Anschluss-ului 
cu Germania. El era mult mai ostil faţă de revoluţia 
bolşevică decât Adler, susţinând că încercarea de a 
instaura socialismul într-o tară 

semifeudală era sortită să conducă, aşa cum s-a şi 
întâmplat de fapt, la despotismul unei minorităţi 
restrânse, adică a aparatului politic, asupra 
proletariatului şi a restului societăţii /Bol/schevismus 
oder Sozialdemokratie?, 1920). Ulterior, a revenit nu 
o dată la problemele ruseşti, denunţând teroarea 
stalinistă, anihilarea culturii şi pânda reciprocă 
generalizată ca sistem de guvernare. Cu toate 
acestea, în ultimii săi ani de viaţă, pe măsură ce 
sporea ameninţarea fascistă, a devenit mai puțin 
intransigent faţă de Uniunea Sovietică. Chiar şi în 
perioada în care era foarte critic, a subliniat că spera 
să asiste la o schimbare democratică în Rusia pe 
măsură ce se îmbunătăţea situaţia economică. 

Atunci când mişcarea socialistă s-a scindat după 
Primul Război Mondial, Bauer nu s-a identificat cu 
ramura reformistă a social- democraţiei, ci a fost 
unul dintre cei care au încercat să continue tradiţia 
stângii socialiste aşa cum fusese stabilită la 
Conferinţa de la Zimmerwald. Partidul austriac a fost 
principalul iniţiator al organizaţiei de scurtă durată 
cunoscute sub denumirea de Uniunea Muncitorească 
Internaţională a  Partidelor Socialiste sau, mai 
familiar, Internaționala a Doua şi Jumătate. Acest 
organism, compus din mai multe partide socialiste 
europene sau grupuri socialiste, a fost fondat la 


Viena în februarie 1921, în speranţa de a media între 
social-democrati şi comunişti. Secretarul său era 
Friedrich Adler, iar printre liderii săi se numărau 
Georg Ledebour 

(Germania) şi Jean Longuet (Franţa). După doi ani, 
devenise evident că nu exista nicio speranţă de 
reconciliere cu comuniştii, iar Uniunea Viena a fost 
reasimilată de principala organizaţie social- 
democrată. 

Până în 1934, atunci când a izbucnit 
contrarevoluţia în Austria, Bauer a continuat să fie 
un lider de partid şi un teoretician respectat şi 
admirat. El credea că socialiştii ar putea dobândi în 
timp puterea, fără violenţă sau război civil, şi încerca 
să îi convertească pe ţărani la socialism. În 1923, a 
publicat Die osterreichische Revolution, un studiu 
despre căderea monarhiei austro-ungare. Spre 
deosebire de Renner, el nu credea că socialiştii 
puteau, luând parte la guverne de coaliţie, să 
instaureze domnia proletară „în mod gradat”. Din 
acest motiv, nu dorea deloc să împartă puterea cu 
partidul social-creştin şi nici acesta din urmă nu 
manifesta vreo dorinţă de colaborare; atunci când 
Bauer i-a propus lui Dollfuss (cancelarul Austriei, din 
1932) o coaliţie împotriva amenințării fasciste, a fost 
întâmpinat cu un refuz. În 1933, parlamentul 
austriac a fost dizolvat, iar acţiunile provocatoare ale 
guvernului i-au determinat pe muncitori să intre în 
grevă generală; scurtul război civil care a urmat s-a 
sfârşit cu triumful reacţiunii şi cu suprimarea 
partidului socialist. Bauer s-a refugiat în 
Cehoslovacia şi, împreună cu un grup de emigranţi, 
sa străduit să salveze ce mai rămăsese din 
socialismul austriac, prin fondarea unui nou partid. 
În mai 1938 s-a mutat la Paris, unde a murit după o 
scurtă vreme. 

Karl Renner (1870-1950) provenea dintr-o familie 
de ţărani şi, la fel ca Adler şi Bauer, a studiat dreptul 
la Viena. A scris lucrări despre teoria statului şi a 
dreptului şi despre problema naţională: Staat und 
Nation (în 1899, sub pseudonimul „Synoptikus”), Der 
Kampf der österreichischen Nationen um den Staat 
(în 1902, sub pseudonimul „Rudolf Springer”), 


Grundlagen und Entwicklungsziele der 
österreichisch-ungarischen Monarchie (1904). În 
politica de partid a fost de la bun început mai 
apropiat de revizioniştii germani decât Bauer. El 
susținea că proletariatul ar trebui să valorifice 
câştigurile parțiale şi să tindă să joace un rol mai 
important în guvernarea statului, şi nu într-o 
revoluție violentă. Fiind mai mult un parlamentar 
decât un lider de partid, Renner a fost în schimb 
cancelar, ministru al Afacerilor Interne şi ministru al 
Afacerilor Externe al Primei Republici Austriece, 
ocupând un loc în Parlament până în 1934. A 
supravieţuit fascismului austriac, Anschluss-ului şi 
războiului prin inactivitate politică şi, în 1945, a 
devenit primul cancelar al republicii postbelice; în 
acelaşi an, i s-a oferit funcţia de preşedinte, pe care 
a deținut-o până la sfârşitul vieţii. 

Rudolf Hilferding (1877-1943), doctor de meserie, 
a fost probabil cel mai strălucit autor marxist din 
domeniul economiei politice în perioada 
Internaționalei a Il-a. în 1904, a publicat în Marx- 
Studien lucrarea sa în care apără teoria valorii a lui 
Marx (Bohm-Bawerks Marx-Kritik), iar în 1910, 
lucrarea clasică Das Finanzkapital, o teorie generală 
a economiei mondiale în epoca imperialistă. Din 
1906, a trăit în Germania, unde a predat la şcoala de 
partid de la Berlin şi a editat revista Vorwärts. În 
timpul Primului Război Mondial, a aparţinut grupului 
de socialişti antirăzboi (USPD) şi, împreună cu restul 
grupului, s-a alăturat SPD-ului după 1918. A fost 
ministru de Finanţe al Germaniei din 1923 până în 
1928 şi membru al Reichstag-ului. Când Hitler a 
ajuns la putere, a emigrat şi a trăit în Elveţia şi în 
Franţa. Prins de poliţia nazistă în timpul celui de Al 
Doilea Război Mondial, a murit în lagărul de 
concentrare de la Buchenwald sau, conform altor 
surse, s-a sinucis într-o închisoare din Paris. 


într-un sens strict, termenul de „austro-marxism” se 
referă la un grup a cărui activitate aparţine anilor 
1904-1914, însă toţi membrii săi de vârf au fost activi 


şi în perioada interbelică. Lucrările lor sunt astăzi 
uitate, deşi anumite texte sunt redescoperite din 
când în când; i-au fost dedicate şi câteva studii 
istorice acestei variante de marxism, al cărei aport la 
istoria doctrinei a fost probabil mai original decât al 
oricărei alte ramuri a marxismului. 


6. Adler: fundamentul transcendental al ştiinţelor 
sociale 


Aşa cum am văzut deja, Adler a încercat să valorifice 
transcendentalismul  kantian într-o reconstrucţie 
teoretică a materialismului istoric. În prima sa 
lucrare, a prezentat într-o formă condensată teoria 
pe care a susţinut-o întreaga viaţă, deşi a amendat-o 
sau a îmbunătăţit-o din când în când. El a început 
prin a-i critica pe neokantienii Şcolii de la Baden, 
adică pe Rickert şi Windelband, precum şi pe 
Stammler, Dilthey şi Mimsterberg. Obiectul criticii 
sale era concepţia lor despre metodologia specială a 
ştiinţelor umaniste /Geisteswissenschafieri) 


şi, mai ales, legitimitatea unei perspective 
teleologice asupra lor şi necesitatea de a recurge la 
O asemenea perspectivă. (Termenul 
Geisteswissenschafien fusese folosit iniţial de 
Dilthey; Rickert vorbea despre Kulturwissenschaften, 
Windelband, despre ştiinţele „idiografice”, iar 
Stammler, despre ştiinţele sociale.) Argumentul noii 
scoli de gândire era că ştiinţele naturii fac eforturi 
sâ-şi , i MIE 
reducă obiectul la ceea ce este universal în ele, adică 
sunt interesate de un anumit fenomen numai ca 
ilustrare a unei legi universale eterne. În acest mod, 
ştiinţa fizică explică fenomenele reducându-le la 
nişte abstracţiuni. Dimpotrivă, cercetarea 
problemelor umane este interesată de fenomenele 
unice şi irepetabile, de evenimente şi indivizi istorici, 
de valori şi scopuri. Misiunea sa nu este să-şi explice 
obiectul, ci să îl înţeleagă pe baza motivelor şi a 
experienţelor fiinţelor umane implicate. Ştiinţa 
umană interesată de om ca de un 
stellungnehrnendes Wesen, o fiinţă care adoptă o 


anumită atitudine faţa de evenimente, şi lumea 
umană nu poate fi descrise iară referire la acest 
coeficient motivaţional. Stiinţele naturii studiază, 
este adevărat, omul şi ca pe un subiect al 
experienţei, dar psihologia naturalistă se ocupă de 
fenomenele recurente şi de asocierile regulate şi nu 
face parte, de aceea, dintre ştiinţele umane. Există 
anumite legi ale psihologiei, dar o „lege istorica” 
este o contradicţie în termeni. Mai mult decât atât, 
în opinia lui Windelband şi Rickert, perspectiva 
teleologică se aplică şi ştiinţelor naturii, deşi într-un 
sens restrâns, întreaga cunoaştere presupune 
adoptarea şi respingerea judecăților, iar aceste 
activităţi sunt raportate la valorile de adevar ca un 
obiectiv suprem. Cogniţia, ca formă a 
comportamentului uman orientat câtre un scop, se 
ocupă de valori şi a recunoaşte adevărul ca pe 
valoare înseamnă a-l recunoaşte ca pe un obiect al 
obligaţiei generale; atunci când recunosc o judecată, 
presupun, prin aceasta, că oricine altcineva are 
datoria să o recunoască la rândul său. Nicio 
cercetare din domeniul ştiinţelor naturii nu 


poate ajunge la această obligaţie cognitivă, iar 
„necesitatea” pe care o impune adevărul nu ţine de 
cauzalitate, ci de datorie. Valoarea adevărului nu 
derivă din ştiinţă, ci este o precondiţie a acesteia, 
ceea ce înseamnă că această valoare trebuie să 
decurgă dintr-o obligaţie întemeiată pe o conştiinţă 
care transcende individul. Nu putem spune că 
judecăţile sunt adevărate pentru că ne spun cărei 
realităţi îi corespund „cu adevărat”; dimpotrivă, 
recunoaştem ca fiind real ceea ce ar trebui să fie 
recunoscut în 


judecăţi; adevărul este o valoare, iar realitatea este 
legată de adevăr. Obiectul cunoaşterii este întemeiat 
pe o obligaţie transcendentală. Din nou, nu are 
niciun sens să presupunem că noi cunoaştem 
realitatea aşa cum este ea în sine prin mijloace de 
reprezentare, pentru că noi nu putem decât să 
comparăm între ele reprezentările despre realitate şi 
nu le putem compara pe acestea cu un obiect 
cunoscut pe o cale diferită. Existenţa nu este un 
obiect al reprezentărilor, ci este doar predicatul unei 


judecăţi existenţiale. Nu se poate spune, de aceea, că 
cunoaşterea noastră este orientată spre Fiinţă, ci 
doar că regulile gândirii ne oferă criterii pentru a 
afirma sau a nega existenţa lucrurilor. „Existenţa 
obiectelor este întemeiată pe obligaţie” (Rickert). 

Atacul lui Adler era îndreptat împotriva acestor 
argumente. El admitea că adevărul nu putea să 
rezide în conformitate cu un obiect „dat”, 
independent de constituirea sa într-un act cognitiv, 
pentru că nu putem şti nimic despre obiecte în acest 
fel. 


Faptul ca lumea care ne este comună tuturor nu îşi derivă 
forma sa obiectivă din împrejurarea că „realităţile”, care, din 
nefericire, ne sunt necunoscute, sunt toate în jurul nostru şi se 
comunică pe ele însele sub forma „calităţilor” şi că nu trebuie 
să ne confruntăm decât cu propria minte, adică cu regula 
invariabilă prin care sunt asociate reprezentările mentale, 
această idee, deşi pare aproape şocantă la prima vedere, se 
dovedeşte, în final, indiscutabilă şi ne permite să ne odihnim în 
linişte. /Kausalitat und Teleologie) 


Adler acceptă, de asemenea, concepţia kantiană că 
un obiect este un ansamblu de asocieri 
reprezentaţionale şi că spaţiul, timpul şi propriul 
nostru comportament în lume sunt posibile numai 
datorită formelor apercepţiei. El priveşte această 
concepţie ca fiind în deplină conformitate cu 
doctrina marxistă, care nu este una a realismului 
naiv şi care nu are în comun cu materialismul decât 
numele. Dar el contestă alte aspecte ale teoriei 
neokantiene a cunoaşterii, în special ideea că legile 
gândirii pot fi privite ca niste exigente morale şi 
aceea că distincţia dintre adevar şi 


falsitate, Şi nu, pur şi simplu, dintre afirmarea şi 
negarea judecăților, este înrădăcinată în obligaţie. 
Pentru Adler, era evident că doctrina marxistă nu 
avea nimic în comun cu materialismul privit ca un 
sistem metafizic; neînțelegerile asupra acestui punct 
se datorau noţiunii înşelătoare de „materialism 
istoric”, precum şi faptului că Marx avusese unele 
afinități cu materialismul secolului al XVIII-lea şi nu 
pentru că îi împărtăşea concepţia despre lume, ci 
pentru că văzuse în el un aliat împotriva speculaţiei 
idealiste lipsite de conţinut. Materialismul nu era 


întemeiat nici pe marxism, nici pe ştiinţele naturii, 
care erau neutre ontologic şi care eliminaseră deja 
abstracţia neinteligibilă numită „materie”. Noţiunea 
de „materialism istoric” încurajase şi concluzia 
greşită că dezvoltarea economică fusese privită de 
Marx ca un fel de „materie” fără suflet, în raport cu 
care minţile umane, voinţele şi civilizaţia nu erau 
decât o „reflectare” pasivă. Aceasta condusese la 
critica eronată a marxismului, care susţinea că 
acesta ar ignora individul şi ar privi dezvoltarea 
socială ca pe un proces autonom, independent de 
fiinţele umane (Lorenz Stein), sau că ar trata 
economia ca pe singurul fenomen „real” şi conştiinţa 
ca pe o duplicare inutilă a acesteia (Stammler). 
Acestea, spunea Adler, erau nişte acuzaţii absurde şi 
nici chiar cei mai ortodocşi marxişti, 

precum Cunow, Kautsky şi Mehring, nu priveau 
materialismul în acest fel. Marxismul era o teorie - 
prima teorie ştiinţifică - a fenomenelor sociale, pe 
care le studia din perspectiva legăturilor cauzale, 
realizând totuşi pe deplin că în lumea umană aceste 
conexiuni sunt realizate prin acţiunea orientată spre 
un scop şi prin intermediul intenţiilor, scopurilor şi 
valorilor omeneşti. Fiind o teorie de acest gen, 
bazată pe experienţă, marxismul nu era 
interconectat logic sau istoric cu vreo ontologie 
specială, aşa cum era materialismul, ci era neutru 
din punct de vedere ontologic, la fel ca orice altă 
ştiinţa. lar în ce priveşte problema epistemologică 
fundamentală a relaţiei dintre experienţă şi gândire, 
concepţiile lui Marx şi Kant erau similare. 
Categoriile a priori ale lui Kant erau acele 
componente ale experienţei care îi dădeau o 
valabilitate universală. Dacă principiile asocierii 
reprezentărilor nu ar fi conţinute în experienţa 
însăşi, atunci ştiinţa ar fi imposibilă, aceasta fiind nu 
doar concepţia lui Kant, ci şi aceea a lui Marx. 
Critica marxistă a economiei politice a fost o 
„critică” în sens kantian, adică o căutare a 
instrumentelor cognitive care permit cunoaşterii 
umane să revendice o validitate universală. Acest 
lucru se poate vedea în Introducerea lui Marx la 
Grundrisse (publicată în Die Neue Zeit), unde a 


arătat în ce mod concretul poate fi reconstruit pe 
baza noţiunilor abstracte, subliniind în acelaşi timp 
că aceasta nu era, ca la Hegel, o descriere a modului 
în care apare efectiv concretul, ci numai a modului în 
care este acesta înţeles în cunoaştere. Totalitatea 


concretă care reprezenta obiectul ştiinţei era 
produsul gândirii, fiind o creaţie conceptuală, şi nu 
un conţinut al percepţiei. Nu a spus oare Marx în 
volumul al Ill-lea al Capitalului că ştiinţa nu ar mai fi 
necesară dacă forma fenomenului ar coincide cu 
„esenţa” lui? În mod evident, ştiinţele sociale, aşa 
cum erau ele concepute de Marx, aveau propriile lor 
categorii a priori” a căror existenţă confirma critica 
de tip kantian. Marx nu a observat însă această 
analogie, ceea ce demonstrează că ea ţinea mai 
curând de logică şi că nu era un împrumut 
intelectual. 

Acesta este, aşadar, primul sens al „a priori-vAul 
social”. În cercetarea socială, gândirea umană 
presupune forme de sintetizare care sunt implicate 
în procesul experienţei, dar care nu derivă din 
aceasta; or, numai prin intermediul lor, experienţa 
poate dobândi o validitate universală. 

Aceasta nu presupune însă, afirmă Adler în 
continuare, că aceste condiţii a priori ale experienţei 
au caracterul unei obligaţii, aşa cum susţin Rickert şi 
Windelband. Putem admite că acţiunile 

omeneşti, inclusiv cele cognitive, urmăresc un scop 
prin însăşi natura lor şi că, în general, facem efortul 
de a atinge adevărul, pe care îl considerăm o 
valoare. Dar faptul că adevărul ni se prezintă ca un 
obiectiv de atins nu înseamnă că scopul este conţinut 
în conceptul sau în definiţia adevărului. Dacă privim 
ceva ca adevărat, îi ataşăm o validitate universală, şi 
nu doar o validitate pentru noi înşine, şi ne aşteptăm 
ca şi alţii să o recunoască; dar aceasta nu înseamnă 
că adevărul său ar depinde logic de această pretenţie 
a noastră sau de faptul că noi o afirmăm explicit. 
Experienţa m-ar putea obliga să accept anumite 
judecăţi, dar aceasta ar fi o constrângere logică, şi 
nu o datorie morală, pentru că cea din urmă ar 
însemna că pot să o îndeplinesc sau nu în funcţie de 
felul în care aleg, în timp ce nu pot respinge o 


judecată pe care mi-o impun simţurile. Concepţia 
teleologică a neokantienilor se bazează pe o confuzie 
între veracitatea care aparţine cunoaşterii şi dorinţa 
de adevar ca un aspect al comportamentului orientat 
spre un scop, cea dintâi fiind, în realitate, pe deplin 
independentă faţă de cea de-a doua. 

Adler aderă astfel la conceptul tradiţional de 
adevăr care, deşi nu presupune nicio metafizică a 
lumii „în sine”, implică totuşi că actele cognitive nu 
compun adevărul, ci numai îl adeveresc. 

Faptul că, pe lângă adevărurile „contingente” (în 
sensul lui Leibniz, adică adevărurile despre care ne 
putem imagina că nu sunt necesare, cum sunt toate 
adevărurile empirice), avem şi o cunoaştere a 
adevărurilor „necesare” ale matematicii şi logicii ne 
spune că mintea căreia Îi apare această necesitate 
trebuie, la rândul ei, să fie ceva necesar, şi nu doar 
un dat contingent. Intr- adevăr, dacă privim 
problema cu atenţie, găsim că este imposibil să 
concepem ceva cum ar fi „absenţa conştiinţei”. Este 
eronat să spunem că ştim ceva despre un trecut în 
care nu exista conştiinţă în lume, pentru că trecutul 
fără conştiinţă nu se poate prezenta decât conştiinţei 
insesi. O fiinţă înzestrată cu conştiinţă nu poate şti 
ce este „inconştienţa”; absenţa conştiinţei nu poate fi 
un conţinut al conştiinţei. Aceasta este, totuşi, o 
necesitate intelectuală, şi nu una de tip ontologic; ea 
nu presupune că, privită ca un lucru sau ca o 
substanţă, conştiinţa ar fi necesară, ci că întregul 
conţinut al cunoaşterii noastre include în mod 
necesar conştiinţa. 

Din nou însă, această conştiinţă necesară nu este 
eul empiric sau subiectivitatea contingenţă; este 
conştiinţa în general, unitatea transcendentală a 
percepţiei. Contrar statutului ei în sistemul lui Hegel 
sau al lui Fichte, conştiinţa transcendentală nu este 
o entitate metafizică, o Fiinţă autonomă sau un 
„Spirit” autonom. Ea ne este cunoscută numai prin 
conştiinţa individuală, ca fiind ceea ce-i permite 
conştiinţei individuale empirice să confere 
universalitate propriului ei conţinut. Conştiinţa în 
genere aparţine eului, dar nu este personală; eul nu 
este posesorul conştiinţei în general, ci forma în care 


aceasta se manifestă. 

Teoria „conştiinţei în genere” indică cel de-al 
doilea sens al „cz “rwz-ului social”. Atunci când 
descoperim în propria noastră conştiinţă o exigentă 
de universalitate şi de satisfacere a acestei exigente, 
descoperim, în acelaşi timp, şi natura socială a 
propriului nostru eu. Descoperim că existenţa altor 
oameni şi, astfel, relaţia socială nu trebuie deduse 
din percepţie, ci sunt „date” într-un mod direct, chiar 
în felul în care sunt realizate actele noastre 
cognitive. Orice subiectivitate empirică este 
„socializată” în orice act al său şi este capabilă să 
perceapă acest lucru fără a ieşi în afara sa; nu există, 
deci, nicio dificultate de natură solipsistă şi nu este 
nevoie să fie postulat un „fapt social”, secundar, faţă 
de datele imediate ale experienţei. Societatea este în 
mod direct evidentă eului datorită componentelor 
sale transcendentale. 

Astfel, conceptul marxist de om ca fiinţă socială 
este privit ca având cea mai bună întemeiere în 
categoria conştiinţei transcendentale, care arată că 
socializarea nu este numai un simplu fapt istoric, ci 
este o parte integrantă a formării conştiinţei, un 
atribut al fiecărui individ în calitatea sa de individ 
uman. Conţinutul eului meu presupune comunitatea 
omenirii, un fapt deja perceput, deşi nu şi 
demonstrat teoretic, de câtre Comte, care privea 
individualitatea ca pe o ficţiune şi societatea ca pe 
singura realitate. Marx nu şi-a formulat ideile în 
acest fel, dar şi el considera, la rândul său, 
conţinutul fiecărei conştiinţe ca unul în mod necesar 
socializat, iar limbajul în care este exprimat acel 
conţinut ca pe o moştenire socială. Teoria kantiană 
oferă o bază epistemologică acestei idei. Există o 
analogie profundă între respingerea caracterului 
substanţial al sinelui de câtre Kant şi critica lui Marx 
la adresa fetişizării marfii, ca şi respingerea 
aparenţelor „reificare” ale fenomenelor sociale. Viaţa 
unei societăţi nu este secundară fată de cea a 
indivizilor care o compun, ci constituie o reţea de 
relaţii care îi cuprinde pe aceşti indivizi. Omul este 
în esenţa sa o flintă socială şi aceasta nu doar pentru 
că se asociază cu alţii din motive de calcul sau din 


instinct. La fel cum, în analiza lui Marx, 
obiectivitatea aparentă a mărfurilor este 
transformată în relaţii sociale, şi aparențele 
conştiinţei personale sunt transformate într-o 
conştiinţă în genere (das Bewusstsein überhaupt) 
care îi leagă pe indivizi unii de alţii. Fie că realizăm 
sau nu acest lucru, în comunicarea cu ceilalţi ne 
racordăm gândurile la conştiinţa transcendentală. O 
realitate care nu poate fi percepută în mod direct, 
dar care este accesibilă analizei critice, se manifestă 
în relaţiile dintre fiinţele umane, la fel cum valoarea 
se manifestă în valoarea de schimb. 
Citându-l din nou pe Adler: 


Adevărul cu privire la conţinut |die inhaltliche Wahrheit] nu 
numai ca presupune, logic, constrângerea intelectuală a 
conştiinţei individuale în sensul explicat mai sus, dar ar fi de 
neconceput ca produs istoric şi social dacă natura specifică a 
gândirii umane prin intermediul căreia ea este atât o conştiinţă 
separată, individuală, cât şi o manifestare a conştiinţei în 
genere nu ar constitui baza conştiinţei transcendentale care 
face posibila interacţiunea şi cooperarea între fiinţele umane în 
procesul de cunoaştere a adevărului. Pentru că, numai în acest 
fel, ceea ce este necesar din punct de vedere intelectual devine 
universal valabil, astfel încât să existe o comunitate a existenţei 
umane | Verbundenheit menschlichen Wesens] de care să fie 
legată orice conştiinţă individuală empirica, în raportul sau cu 
alte conştiinţe, ca de o unitate care le înglobează pe toate. 
Dacă, pe de altă parte, individul, în realitatea lui istorică 
concretă, este privit drept ceva care există anterior vieţii 
sociale, este imposibil ca el să poată ajunge la o asemenea 
unitate cu semenul sau încât să îl considere un subiect, şi nu un 
obiect. A presupune ca unitatea legăturii sociale poate apărea 
ca un rezultat al traiului în comunităţi al fiinţelor umane, astfel 
încât să fie vorba doar de o însumare sau o integrare a acestor 
indivizi, reprezintă o totală neînțelegere şi o metafizică foarte 
proastă, într-adevăr, pentru că, în esenţă, nu face decât să 
reînvie faimoasa dogmă că totul poate lua naştere din nimic. 
Pentru a înţelege semnificaţia fundamentală a conceptului de 
„conştiinţă în genere” şi pentru a sublinia noutatea specifică a 
ideii lui Marx de „socializare” / Vergesellschaftung a individului, 
nu poate fi suficient să subliniezi că adevărata problemă a 
societăţii nu provine din asocierea f Verbundenheit] unui număr 
de fiinţe umane, ci numai din conştiinţa individuală. (Kausalitat 
und Teleologie) 


Acest pasaj indică, într-un limbaj destul de 
complicat, cele două concepte de bază la care se 
referă noţiunea de „a priori social”. În primul rând, 


cunoaşterea nu poate aspira la o validitate obiectivă 
şi universală decât dacă acceptăm categoria 
conştiinţei transcendentale care-i oferă fiecărei 
conştiinţe individuale un repertoriu de „forme 
necesare” pentru organizarea experienţei. În al 
doilea rând, legătura socială nu poate fi înţeleasă 
decât dacă o privim ca întemeiată pe existenţa 
individului, şi nu doar creată ca un răspuns la 
nevoile empirice. Fiecare individ „poartă” întreaga 
umanitate în conştiinţa sa de sine. Conştiinţa 
transcendentală îndeplineşte astfel o funcţie dublă: 
explică unitatea fiinţelor umane şi legăturile dintre 
ele - deci şi conceptul de „om în societate” - şi arată 
în ce fel cunoaşterea poate fi o posesiune generală şi 
o chestiune de obligaţie, şi nu doar o colecţie de 
percepții relative şi contingente comune unei 
multitudini de spirite. Cu privire la ambele concepte, 
Kant (cel puţin în interpretarea de la Marburg) şi 
Marx (aşa cum este interpretat el de Adler) sunt de 
acord. Ar trebui adăugat că această conştiinţă 
transcendentală nu este o entitate separată şi 
substanţială, ci acea parte a fiecărei conştiinţe 
individuale care are un caracter impersonal. 

Validitatea universală a legii morale poate fi 
înţeleasă într-un mod similar: nici aceasta nu ar 
putea exista dacă nu ar fi înrădăcinată în „conştiinţa 
în genere”. 

Ar putea să pară că, în viziunea lui Adler, relaţiile 
dintre oameni sunt anterioare logic indivizilor înşişi; 
faptul poate fi privit ca o exemplificare particulară a 
ideii generale a Şcolii de la Marburg, care, contrar 
perspectivei „substanţialiste” sau a simțului comun, 
priveşte lucrurile ca pe un produs al relaţiilor, şi nu 
invers. 

Toate acestea nu reprezintă totuşi un argument 
pentru concepţia că ştiinţele sociale, spre deosebire 
de ştiinţele fizice, ar trebui să se bazeze pe 
teleologie, şi nu pe cauzalitate. După Adler, studiul 
fenomenelor sociale se bazează pe cauză şi pe efect, 
la fel ca orice altă cercetare, deşi posibilitatea 
relaţiilor sociale şi chiar „forma vieţii sociale” sunt 
presupuse înainte de a putea începe cercetarea 
oricărui fenomen, şi nu pot fi ele însele explicate 


cauzal. Dar primatul „conştiinţei în genere” se aplică 
Şi ştiinţei fizice: natura, ca obiect de studiu, nu este 
posibilă decât în virtutea regularităţilor formale ale 
gândirii. În cazul ştiinţelor sociale, este destul de 
limpede că ceea ce se întâmplă implică acţiunea, 
scopurile şi valorile umane, însă aceasta este o 
formă, şi nu o negare a cauzalităţii. Nu putem 
distinge între natură şi civilizaţie pe baza faptului că 
una este interesată de cauze şi cealaltă de scopuri 
sau că studiul civilizaţiei este unul de tip teleologic 
sau că natura are de-a face cu legi abstracte, iar 
civilizaţia numai cu întâmplări unice. în ambele 
cazuri, studiul nostru este obiectiv, interesat de 
cauze şi efecte şi de descoperirea unor reguli 
generale; în ambele cazuri, obiectul este constituit 
de condiţii a priori ale cunoaşterii. Singura diferenţă 
este că, în studiile umaniste, tratăm conexiunile şi 
evenimentele ca pe ceva experimentat în mod 
conştient, deşi ele sunt, în acelaşi timp, condiţionate 
cauzal. 


Atât timp cât ne interesăm doar de ceea ce este pur şi simplu 
dat, prin operaţiile conştiinţei în genere, în faţa noastră se 
înfăţişează un uriaş domeniu al existenţei, care este dat pur şi 
simplu ca existenţă naturală |Naturdasein|; iar ființele 
conştiente sunt o parte din acesta în măsura în care sunt 
considerate doar nişte părţi ale naturii. Dar, atunci când 
începem să ne întrebăm cum este dată această lume naturală, 
cum este ea concepută, valorificată, întocmită şi folosită şi cum 
este posibil ca atât de mulţi indivizi, care acţionează complet 
independent, să obţină acordul şi înţelegerea reciprocă fie şi în 
cele mai conflictuale acţiuni ale lor, atunci, pe lângă simplul 
fapt natural care nu există decât pentru fiecare act particular al 
cunoaşterii, fiind deci izolat de celelalte, devenim conştienţi de 
acel mare fapt al unităţii şi comunităţii stranii şi complete Ider 
eigenartigen durchgângigen Verbundenheit und Ineinssetzung ^ 
a fiinţelor umane care cunosc şi acţionează pe baza cunoaşterii 
lor. (Kausalitât und Teleologie) 


Teoria lui Adler nu este atât de clară pe cât ne-am 
dori, dar orientarea ei generală este destul de 
evidentă. Din moment ce „conştiinţa 
transcendentală” nu este un spirit în sensul unei 
substanţe impersonale, cu o existenţă autonomă, ci 
există doar în conştiinţa individuală în aşa fel încât 
să o facă identică în esenţă 


cu orice altă conştiinţă, se pare că nu reprezintă mai 
mult decât un agregat de judecăţi care cuprind 
întreaga „cunoaştere necesară”, adică, în termenii 
lui Kant, judecăţile sintetice a priori. Dacă, totuşi, 
aşa stau lucrurile, atunci întrebarea: Cum 
dobândeşte cunoaşterea noastră un caracter de 
necesitate? (diferit de cel al judecăților analitice) a 
fost formulată fără a i se da un răspuns. Dacă 
spunem, în chip de răspuns, că această necesitate 
derivă din conştiinţa transcendentală şi dacă această 
conştiinţă  transcendentală nu este decât o 
înregistrare pasivă a judecăților necesare sau un 
depozit al acestora, atunci nu am răspuns la nicio 
întrebare. 

Insă această critică la adresa argumentului lui 
Adler nu-l vizează doar pe el. Adler are dreptate să 
susţină, la fel ca toţi gânditorii transcendentalişti, că 
validitatea universală a cunoaşterii noastre, 
certitudinea sa neatinsă de faptele istorice sau 
biologice contingente nu pot fi demonstrate empiric; 
după cum susţin atât Kant, cât şi Husserl, nu poate 
exista o epistemologie experimentală. Rezultă că, în 
domeniul cunoaşterii empirice, suntem condamnaţi 
nu doar la incertitudine, ci şi la imposibilitatea de a 
descoperi în ce măsură este validă cunoaşterea 
noastră şi cât de mult depinde ea de accidente ale 
condiţiei umane. Neokanitienii de la Marburg erau 
constienti de aceasta şi înțelegeau că interpretarea 
psihologică a lui Kant nu poate oferi un leac pentru 
relativitatea cunoaşterii. Dar dacă lucrurile stau aşa, 
nu rezultă nici că avem vreun alt mijloc de a depăşi 
acest relativism. Trebuie să acceptăm, de asemenea, 
că raționalismul nu poate justifica pretenţia de 
obiectivitate a cunoaşterii şi că trebuie să se 
mulţumească cu teorii ipotetice şi neverificabile ale 
conştiinţei transcendentale, care par să ofere un 
refugiu în faţa relativismului şi scepticismului, numai 
prin introducerea unui deus ex machina arbitrar al 
epistemologiei. 

Felul în care Adler îi atribuie lui Marx acest 
transcendentalism ridică, de asemenea, o mulţime de 
probleme. Este adevărat că ideea de „om socializat” 
semnifica pentru Marx că individul uman ca atare 


era un „purtător” al Fiinţei sociale şi că nu se putea 
cunoaşte pe sine însuşi decât prin intermediul 
societăţii. Dar aceasta nu implică nicio precizare 
despre modul în care se realizează această 
socializare. Nu există niciun temei pentru a afirma că 
socializarea nu poate fi, în opinia lui Marx, explicată 
istoric, ci numai că ea nu poate fi explicată prin 
intermediul unei conştiinţe transcendentale. Cât 
despre condiţiile a priori ale cunoaşterii noastre 
despre societate, este adevărat că Marx a trasat o 
distincţie, pe care nu a explicat-o niciodată cu 
precizie, între esenţa unui lucru şi fenomen; el 
afirmă şi că procesele sociale nu pot fi reconstruite 
teoretic prin acumularea observaţiilor singulare, ci 
numai prin folosirea instrumentelor conceptuale care 
preceda observaţiile. Marx nu explică, totuşi, de 
unde ar trebui să provină aceste instrumente sau 
cum poate fi justificată folosirea lor. Este complet 
arbitrar să ne imaginăm că ele ar avea o natură 
similară cu cea a categoriilor kantiene, iar aceasta 
nu ar fi o interpretare a lui Marx, ci o inserare în 
teoria sa a unor ingrediente complet diferite. De 
asemenea, nu există nicio analogie între analiza lui 
Kant la adresa fetişismului mărfii şi critica lui Kant 
cu privire la eul substanţial. Marx reduce relaţiile 
dintre marfuri la relaţiile dintre oameni, dar aceasta 
nu înseamnă că el vedea fiinţele umane ca fiind 
secundare faţă de propriile lor legături sociale. 
Indivizii în capitalism erau, de fapt, dizolvaţi în 
mijlocul forţelor anonime ale vieţii colective, dar 
aceasta era o critică a capitalismului, şi nu ceva care 
trebuia să dureze la nesfârşit. Pentru Marx, 
socialismul presupunea o revenire la individualitate 
şi o tratare conştientă a capacităţilor proprii 
individului ca aparţinând societăţii; scopul era aici 
depăşirea caracterului anonim al vieților individuale 
produs de alienare sau, altfel spus, de procesele 
sociale care scapă controlului „indivizilor reali”. 
Critica fetişismului mărfii are, de aceea, un înţeles 
opus celui pe care îl presupunea Adler. 

Mai mult, interpretarea dată de Adler caracterului 
orientat spre un scop al fenomenelor sociale şi 
critica sa la adresa neokantienilor sunt exprimate 


astfel încât nu este limpede în ce măsură dezaprobă 
el interpretarea pur  naturalistă a societăţii, 
împotriva căreia protestează constant. Dacă 
argumentul său este că fenomenele sociale sunt 
supuse determinismului universal asemenea celelalte 
fenomene, deşi specificul lor constă în faptul că sunt 
experimentate şi că se prezintă pe sine ca acţiuni 
orientate spre un scop, atunci chiar şi cel mai 
inflexibil „mecanicist” ar fi de acord cu aceste 
sugestii. Nimeni nu ar putea nega că oamenii 
experimentează evenimentele la care iau parte sau 
că acţiunile lor sunt determinate de diferite motive, 
dorinţe sau valori. Deterministul radical susţine doar 
că aceasta nu înseamnă că 

motivele, dorinţele Şi 
experienţele sunt condiţionate într-un mod la fel de 
inevitabil ca orice alt eveniment. Adler pare să 
accepte perspectiva şi, din acest motiv, afirmaţia sa 
că, în acţiunile omeneşti, cauzalitatea care operează 
„prin intermediul” acţiunilor umane orientate spre 
un scop nu diferă de „mecanicismul” pur. 


7. Critica lui Adler la adresa materialismului şi a 
dialecticii 


Este evident că, din punctul de vedere al distincţiei 
schematice a lui Engels (între materialişti şi 
idealişti), Adler se numără printre idealişti, cel puţin 
în sensul în care idealismul corespunde şi modului în 
care este descris Kant. (Obiectul cunoaşterii este 
constituit în şi prin actul cunoaşterii; conştiinţa 
transcendentală este anterioară oricărei alte „naturi” 
despre care putem vorbi cu sens; categoria 
„materiei” este o absurditate.) 

în toate scrierile sale filosofice, Adler a repetat 
aceeaşi idee: teoria lui Marx este o reconstrucţie 
ştiinţifică a fenomenelor 


sociale şi este neutră ontologic (sau, după cum o 
numeşte el, „pozitivistă”), la fel ca orice altă ştiinţa. 
Nu este bazată pe nicio metafizică materialistă, care 
este, din principiu, o doctrină de nesusţinut. Adler 
critică pe larg filosofia materialistă în Lehrbuch des 


materialistichen Geschichtsautfassung, unde aduce 
nişte argumente similare celor ale lui Fichte. Este 
imposibil să derivam conştiinţa din „mişcarea fizică” 
din moment ce mişcarea fizică nu ne este dată decât 
ca un continui al conştiinţei. Filosofia nu-şi 


poate lua ca punct de plecare problema primatului 
spiritului sau al naturii, întrucât Kant ne-a învăţat că 
raţiunea nu se poate pronunţa asupra lumii mai 
înainte de a-şi fi examinat propriul său drept de a 
face asta. Punctul nostru de plecare trebuie să fie 
întrebarea „critică” asupra posibilităţii şi validității 
cogniţiei. Dar, dacă punem această întrebare fără 
prejudecăţi metafizice, vedem că orice concept al 
realităţii pe care îl putem crea în chip întemeiat are 
de-a face cu realitatea construită în forme 
conceptuale; nu putem deduce din niciun fapt al 
experienţei ceva de genul „lucrului în sine” . În acest 
sens, se poate spune că totul este conştiinţă, ceea ce 
nu înseamnă că ea este conţinutul eului empiric; 
dimpotrivă, actele cognitive ale eului sunt îndreptate 
spre o realitate comună tuturor oamenilor din 
moment ce eul participă la conştiinţa 
transcendentală şi este doar o formă a activităţii 
acesteia. În acest punct, Adler combate 
materialismul lui Lenin, care încearcă să respingă 
idealismul arătând că lumea a existat înaintea 
oamenilor şi, de aceea, şi înainte de a apărea 
conştiinţa lor, conştiinţa fiind o funcţie a creierului, 
care este un obiect fizic. Acestea, răspunde Adler, 
sunt nişte argumente naive şi necritice. Existenta 
lumii „inainte de” conştiinţa este dată doar sub 
forma unui conţinut al conştiinţei şi, în acelaşi mod, 
creierul nu ne este cunoscut ca un producător al 
conştiinţei noastre, ci numai în mod indirect, prin 
aceeaşi conştiinţă. Teoria „reflectării” nu este decât 
o eroare trivială de tipul petitio principii. Ea începe 
prin a defini impresiile ca pe nişte reflectări ale lumii 
şi apoi susţine că, dacă acest lucru este adevărat, 
atunci trebuie să existe o lume care să fie reflectată; 
însă nu putem defini impresiile în acest fel dacă nu 
presupunem o cunoaştere prealabilă despre lume. 


Argumentul lui Adler este în esenţă o reluare a 
temelor tradiţionale ale idealismului german, care nu 
introduce niciun fel de caracteristici noi. El poate fi 
sintetizat astfel: dacă lumea ar fi „dată” în conştiinţă 
ca o lume care este complet independentă de 
conştiinţă şi care nu o presupune, atunci ar fi 
deopotrivă dată şi ne-dată. Avem, astfel, fie un 
concept autocontradictoriu, fie unul care pretinde că 
nu este un concept. 


S-ar părea că Adler respinge, urmând 
interpretarea Şcolii de la Marburg, categoria 
„lucrului în sine” ca fiind superfluă şi lipsită de sens. 
Afirmația conform căreia conştiinţa conţine „totul” 
este, în ochii săi, o tautologie (deşi nu afirmă aceasta 
explicit); tot ceea ce ştim despre lume este cunoscut 
doar ca obiect al cunoaşterii noastre. Din această 
perspectivă, care este a lui Fichte mai curând decât 
a lui Kant, poziţia critică este identică cu afirmaţia că 
lumea este un corelativ al judecăților despre lume, a 
căror totalitate este denumită conştiinţă-în-genere. 
Adler respinge explicit ca fiind lipsită de sens 
întrebarea privitoare la originea a ceea ce este 
conţinut în conştiinţă, pentru că, în fapt, conştiinţa 
cuprinde „totul”. 

Transcendentalismul lui Adler nu este însă lipsit de 
contradicții. Pe de o parte, asemenea lui Cohen şi 
Natorp, Adler priveşte conştiinţa transcendentală ca 
pe o lume autonomă a „adevărului” în raport cu care 
realitatea este relativizată; o lume care nu are nevoie 
de fiinţe umane empirice pentru a exista sau, mai 
bine zis, pentru a fi „validă”, pentru că existenţa nu 
este decât predicatul unei judecăţi existenţiale, iar 
conştiinţa-în-genere nu este un fel de tărâm platonic 
al ideilor al cărui statut ontologic nu poate face 
niciodată obiectul unor interogaţii. Dar, pe de altă 
parte, Adler foloseşte de multe ori conceptul de 
„conştiinţă a speciei”, pe care îl identifică cu 
conştiinţa transcendentală. Aceasta presupune însă 
existenţa umanităţii ca o specie diferențiată şi nu 
poate pretinde o validitate absolută. în acest fel, 
Adler oscilează între relativism antropologic şi 
transcendentalism, în adevăratul sens al cuvântului. 
Perspectiva relativismului antropologic îi este de 
ajuns când vrea să demonstreze sau, mai bine zis, să 
enunţe că unitatea speciei sau comunitatea umană 
au o bază epistemologică dat fiind că toate fiinţele 
umane se împărtăşesc din aceeaşi formă impersonală 
a spiritului. Dar ea nui mai este de ajuns atunci când 
încearcă să demonstreze că suntem îndreptăţiţi, cel 
puţin într-o anumită măsură, să atribuim cunoaşterii 
noastre o validitate universală şi absolută; aceasta 
presupune o lume a adevărurilor necesare al căror 


caracter de necesitate să nu depindă de activitatea 
empirică a minţii omeneşti. Cele două aspecte sunt 
totuşi diferite: justificarea credinţei umaniste în 
unitatea omenirii este ceva diferit de 


apărarea pretențiilor cunoaşterii umane de a oferi o 
certitudine. Conceptul lui Adler de „conştiinţă 
transcendentală” este folosit în ambele scopuri, ceea 
ce conduce uneori la confuzie. Din acelaşi motiv, 
apare şi dublul sens al conceptului de „cz priori 
social”, pe care l-am menţionat deja şi pe care Adler 
nu l-a perceput niciodată în mod clar. Pe de o parte, 
acest a priori este o colecţie de categorii 
nonempirice, care pot fi aplicate într-un anumit mod 
la descrierea fenomenelor sociale. Pe de altă parte, 
această componentă a conţinutului fiecărei conştiinţe 
individuale este cea în care aceasta din urmă se 
descoperă ca parte a speciei umane, având 
capacitatea de a comunica cu semenii. 

Este o confuzie care afectează şi modul în care 
Adler îl interpretează pe Marx. Marxismul este o 
teorie care oferă o bază credinţei în unitatea 
perfectă a umanităţii (ceea ce este chiar esenţa 
socialismului) şi o metodă de a descoperi adevăruri 
universal valabile despre fenomenele sociale. 
Desigur, nu există niciun conflict între cele două 
aspecte ale marxismului, dar, de multe ori, nu este 
clar despre care dintre ele vorbeşte Adler. 

Adler merită un loc aparte în istoria marxismului 
pentru că, printre altele, a fost unul dintre puţinii 
care au încercat să reinstaureze dialectica în sensul 
hegelian al unei interacțiuni neîntrerupte între Fiinţă 
şi gândirea despre Fiinţă în loc să se mulţumească 
cu metoda lui Engels şi Plehanov de a acumula 
exemple pentru a demonstra că, într-o sferă sau alta 
a realităţii, „schimbările cantitative duc la salturi 
calitative” sau că „dezvoltarea este rezultatul unei 
lupte între contrarii”. Cu toate acestea, expunerea 
dialecticii de câtre Adler era extrem de abstractă şi 
nu avea nicio legătură cu problemele reale ale 
ştiinţelor sociale. Marxistische Probleme, lucrarea în 
care a tratat cu precădere problema dialecticii, nu a 
făcut nimic pentru a genera o întoarcere a 
marxismului la rădăcinile sale hegeliene. 


în opinia lui Adler, gândirea dialectică îşi este 
propriul său obiect. În mişcarea dialectică, fiecare 
concept este înţeles în relaţie cu opusul său, nu prin 
compararea obişnuită a unui conţinut cu altul, ci în 
virtutea tendinței fiecăruia spre propria sa disoluţie. 
Gândirea noastră nu cuprinde niciodată totalitatea 
Fiinţei, ci izolează aspecte sau calități particulare; 
conştiinţa este însă prevenită de propriile limite şi se 
luptă să le depăşească punându- şi în relaţie propriul 
conţinut cu totalitatea concretă (Jotalitât), care este, 
în sine, inexprimabilă. Mintea se află, de aceea, într- 
o permanentă stare de tensiune şi trebuie să 
depăşească imediat orice rezultat obţinut, tinzând 
către obiectivul de neatins al unei identități cu sine 
care ar fi, în acelaşi timp, şi o identitate cu obiectul 
său. Dar legile gândirii nu sunt aceleaşi cu cele ale 
lucrurilor; realitatea nu poate fi numită „dialectica” 
decât în măsura în care este concepută astfel de 
către minte, şi nu „în sine”. Nu este însă limpede 
cum poate Adler să faca această distincţie din 
moment ce, în viziunea sa, singura realitate cu care 
avem contact este aceea a gândirii. Mai târziu, el a 
abandonat în mod clar critica „dialecticii naturii”, 
concluzionând că natura, fiind cuprinsă de gândire, 
nu poate fi mai puţin „dialectică” decât gândirea 
însăşi. 


8. Adler: conştiinţă şi flintă socială 


Aşa cum am văzut, Adler se considera un partizan 
sincer al filosofici marxiste a istoriei, dar respingea 
noţiunea de 


„materialism istoric”, considerând că ea se baza pe o 
neînțelegere şi că avea o intenţie pur polemica. El 
reia toate strategiile obişnuite de apărare a 
marxismului împotriva acuzaţiei că „nu ţine cont” de 
activitatea umană ca un întreg, că priveşte 
dezvoltarea socială ca fiind independentă de indivizi 
etc. El subliniază că explicarea cauzală a 
fenomenelor sociale nu intră în conflict cu voinţa 
umană. Totuşi, el tinde să omită că întrebarea nu 
este dacă acţiunile oamenilor sunt motivate sau nu, 


ci dacă sunt determinate în mod neechivoc de 
circumstanţe, iar obiecţia că marxismul priveşte 
istoria ca independentă de fiinţele umane vizează 
determinismul istoric, şi nu ideea absurdă că fiinţele 
umane se comportă la fel ca pietrele. Ca majoritatea 
marxiştilor, Adler nu reuşeşte să pună corect 
întrebarea în această privinţă, repetând doar că 
marxismul nu este „fatalist” pentru că recunoaşte 
iniţiativa umană şi, în acelaşi timp, că ştiinţa trebuie 
să privească toate fenomenele sociale prin prisma 
determinării cauzale. Aceasta este o explicaţie foarte 
inadecvată, pentru că, dacă iniţiativa umană în 
istorie este determinată de circumstanţe, atunci ea 
este doar un caz particular al cauzalităţii universale 
şi obiecţia că oamenii sunt „doar nişte instrumente” 
ale unui proces anonim rămâne fără răspuns; iar 
dacă iniţiativa umană nu este determinată în acest 
fel, este imposibil să susţii poziţia deterministă şi 
credinţa în „legi istorice”. 

Contribuţia specifică a lui Adler nu constă însă în 
consideraţiile generale şi  neanalitice despre 
„oamenii care fac istoria”. Interpretarea sa despre 
materialismul istoric se distinge prin încercarea de a 
contesta întreaga distincție tradițională între factorii 
„materiali” şi „spirituali” ai procesului istoric. 
Eroarea obişnuită a marxiştilor era, în opinia sa, 
aceea de a opune „forțele de producție” şi „relațiile 
de producţie” neînsuflețite unei „suprastructuri” 
spirituale, deşi era clar că relațiile de producţie 
reprezintă un sistem de comportamente umane 
conştiente şi nu sunt, de aceea, cu nimic mai puţin 
spirituale decât suprastructura însăşi. În acelaşi 
mod, dacă forţele de producţie sunt înţelese nu doar 
ca nişte obiecte fără viaţă, ci ca nişte elemente ale 
proceselor sociale, atunci ele presupun conştiinţa 
umană a celor care creează şi întrebuinţează 
uneltele. Nu există factori în viata socială care să 


fie doar o „materie neinsufleţită” şi care să se 
schimbe sau să se dezvolte printr-o voinţă a lor 
autonomă. Fenomenele tehnice şi economice sunt 
nişte manifestări ale spiritului în egală măsură cu 
ideologia. Marx nu privea suprastructura ca pe o 
reflectare pasivă a condiţiilor „obiective” şi nici nu 


nega autonomia unor trăsături ale sale, ca legea, 
ştiinţa sau religia. Conştiinţa era la el determinată de 
existenţa „socială”, nu „materială”, iar „socialul” 
presupunea „spiritualul”. Ceea ce el numea „condiţii 
economice” erau de fapt nişte fenomene spirituale 
care aparţineau nivelului cel mai de jos al unei 
anumite faze a dezvoltării sociale, adică celor legate 
în mod direct de producerea şi de reproducerea 
existentei umane. 

Nu se ştie însă ce mai rămâne din materialismul 
istoric după această interpretare. S-ar putea crede 
că, în sistemul lui Adler, distincţia, din ansamblul 
fenomenelor sociale, dintre „forme de conştiinţă” şi 
„procese obiective” nu mai are niciun sens şi, de 
aceea, concepția fundamentală a interpretării 
materialiste a istoriei îşi pierde sensul la rândul ei. 
Adler insistă însă că, în concepţia lui Marx, spiritul 
uman este, în ultimă instanţă, forţa conducătoare a 
istoriei. 

Dacă nc reamintim cuvintele lui Marx: „Le mine [în teoria mea], 

idealul nu este altceva decât lumea materială reflectată de 

mintea umana şi tradusă în forme ale gândirii” |bei mir ist das 

Ideelle nichts andres als das im Menschenkopf umgesetzte und 

übersetzte Materielle], nu putem să nu remarcăm ca nu există 


nicio cauzalitate economică care sa nu se producă şi înlăuntrul 
minţii umane. (Die Staatsauftasung des Marxismus) 


Această interpretare este însă foarte exagerată şi 
neconvingătoare, distorsionând ideile lui Marx până 
în punctul în care nu mai pot fi recunoscute; ceea ce 
spunea Marx aici nu era că toate fenomenele 
economice se produc în mintea umană, ci că ceea ce 
se întâmplă în mintea umană poate fi explicat din 
punct de vedere economic. 


9. Ce este şi ce trebuie să fie 


în chestiunile legate de etică şi de temeiurile 
filosofice ale acesteia, Adler repetă în stilul său 
propriu argumentele care constituiau bunul comun 
al tuturor neokantienilor şi, din acest punct de 
vedere, critică naturalismul lui Kautsky. Dacă toate 
procesele istorice sunt determinate independent de 


voinţa umană, atunci nu mai rămâne loc pentru 
etică. Este lipsit de sens să afirm că „ar trebui” să 
fac un lucru sau altul dacă tot ceea ce fac este dictat 
de circumstanţe aflate dincolo de controlul meu. 
Natura nu cunoaşte nici binele, nici răul şi nicio 
observaţie empirică nu ne va permite să găsim în 
natură o asemenea distincţie. Marxismul, ca teorie a 
fenomenelor sociale, este, de aceea, neutru din punct 
de vedere moral. Totuşi, ca fiinţe înzestrate cu 
intelect şi voinţă, nu putem să nu ne întrebăm: Ce ar 
trebui să facem? şi: Ce este bine?, iar faptul de a şti 
ce este considerat bine sau rău nu ne ajută să gasim 
un răspuns. Socialismul nu poate fi privit doar ca o 
simplă consecinţă a dezvoltării naturale a 
fenomenelor, pentru că, dacă el ar fi o astfel de 
consecinţă, nu rezultă de nicăieri că ar trebui să 
contribuim la înfăptuirea lui sau să-l privim ca pe un 
scop sau ca pe un ideal. Judecăţile morale nu pot fi 
derivate din enunţuri despre fapte biologice sau 
istorice, ele se pot baza numai pe recunoaşterea 
voinţei umane ca facultate a autodeterminării, care 
nu este o formă a energiei naturale şi care produce 
în mod autonom principiile obligaţiei morale, adică 
independent de considerații exterioare, fie că 
acestea ţin de biologie, religie sau utilitarism. 

În Marxistiche Probleme şi în alte lucrări scrise 
înainte de 1914, Adler trata problemele etice dintr-o 
perspectivă neokantiană tipică. Cu toate acestea, 
într-un articol din 1922 despre relaţia dintre 
marxism şi filosofia germană clasică, îi critica pe 
kantienii care susțineau că socialismul trebuie 
justificat atât etic, cât şi istoric, o poziţie pe care el 
însuşi o susţinuse până de curând. Critica sa este 
însă extrem de discutabilă. El afirmă că, în 
conformitate cu doctrina lui Marx, socialismul se 
bazează pe observarea pur empirică a lanţului istoric 
de cauze şi efecte şi că acest caracter inevitabil al 
cauzalităţii istorice „coincide” cu valoarea sa morală. 
Această coincidentă este reflectată în conceptul lui 
Adler de „om socializat”, care este stimulat de 
condiţiile sociale să îndeplinească ceea ce consideră 
că este moral. Este ciudat că Adler nu observă faptul 
că acest argument ignoră principala obiecţie a 


kantienilor, pe care el însuşi o aducea de multe ori 
lui Kautsky, în legătură cu întrebarea: Cum decide 
„omul socializat” ce este bine sau rău şi cum 
descoperă temeiurile etice ale deciziei sale? 

Bauer a abordat, la rândul său, problemele etice 
într-o manieră similară. într-un articol din 1905, 
intitulat Marxismus undEthik, el analizează situaţia 
unui Lomer, căruia i se oferă o recompensă pentru a 
acţiona ca spărgător de grevă şi căruia trebuie sā i 
se explice că o asemenea acţiune este incorectă din 
punct de vedere moral. Muncitorul recunoaşte că 
interesele sale coincid cu cele ale 

7 proletariatului ca întreg, dar 
susţine că, în acest caz particular, există un conflict 
între ele şi că nu vede niciun motiv pentru care ar 
trebui să-şi sacrifice interesele proprii pentru a 
cultiva solidaritatea de clasă. Nu există niciun 
răspuns ştiinţific la această întrebare, afirmă Bauer, 
pentru că ştiinţa nu pronunţă judecăți morale. 
Diferenţa dintre marxism şi idealismul hegelian 
constă tocmai în faptul că primul nu identifică 
necesitatea „naturală” cu o obligaţie a spiritului, 
fiindcă nu tratează natura ca pe o manifestare a 
Ideii. în mod analog, nu se poate da un răspuns la 
întrebările morale pe baza necesităţii naturale, ci 
trebuie să existe nişte principii speciale care să 
garanteze validitatea judecăților de valoare. Kant a 
formulat un asemenea principiu sub forma 
imperativului categoric formal care nu ne spune în 
mod direct ce anume să facem, ci oferă un criteriu 
pentru a judeca dacă o regulă morală particulară 
este bună sau rea. Doctrina etică a lui Kant nu intră 
în conflict cu marxismul, ci îi adaugă un fundament 
moral esențial pentru toate ființele umane. Pe baza 
imperativului kantian, putem demonstra că un 
proletar care dă dovadă de solidaritate în lupta 
pentru interesele clasei sale nu este în aceeaşi 
poziție morală cu un spărgător de grevă; dar acest 
lucru ar fi imposibil de demonstrat dacă moralitatea 
nu ar avea decât o bază utilitaristă. Dacă cineva 
încearcă să descopere nu doar care dintre clasele 
angajate în luptă are, din punct de vedere istoric, 
cele mai multe şanse de victorie, ci şi de partea 
căreia dintre ele ar trebui să lupte, atunci doctrina 


lui Marx, luată în sine, nu poate să ofere un răspuns. 
Ortodocşii greşesc atunci când afirmă că filosofia 
morală a lui Kant duce la solidaritatea de clasă, 
pentru că acesta formulează nişte reguli universale 
care nu sunt legate de interesul de clasă. 
Dimpotrivă, filosofia lui Kant face posibilă o 
distincţie între interesele burgheze şi cele proletare 
şi ne arată că ar trebui să optâăm pentru cele 
proletare, întrucât interesul particular al 
proletariatului reprezintă interesul întregii 
umanităţi; dacă lucrurile nu ar sta astfel, nu am avea 
niciun motiv sā fim de partea proletariatului. 
Identitatea dintre cauza proletariatului şi cea a 
întregii omeniri ne este cunoscută din analiza lui 
Marx, iar etica lui Kant nu poate lua locul cunoaşterii 
istorice şi economice de care avem nevoie pentru a 
lua decizii morale; dar, pe de altă parte, această 
cunoaştere istorică şi economică nu este, în sine, 
capabilă să justifice o decizie. 

în decursul timpului, Bauer pare să-şi fi schimbat 
atitudinea faţă de Kant şi neokantieni. în Das 
Weltbild des Kapitalismus şi într-un articol din 1937 
despre Adler, el tratează neokantianismul ca pe o 
expresie a reacţiunii filosofice, similară cu atitudinea 
politică a burgheziei pe timpul lui Bismarck. 
înfrângerea liberalismului a reprezentat şi sfârşitul 
materialismului burghez în Germania, care a 
echivalat, în filosofie, cu afirmarea 
neokantianismului Şi empiriocriticismului. 
Intelighenția burgheză a încercat să convingă 
proletariatul să se alieze cu liberalii şi, din acest 
motiv, ideologii ei au subliniat meritele şi valoarea 
lucrărilor lui Marx, interpretându-le în acelaşi timp 
într-un mod care 
elimina conţinutul revoluţionar şi reducea 

socialismul la un „ . 

simplu postulat moral. Bauer critică astfel 
kantianismul chiar din punctul de vedere pe care îl 
condamnase la marxiştii ortodocşi, fără a răspunde 
obiecţiilor pe care tot el le formulase anterior. 


10. Statul, democrația şi dictatura 


Austro-marxiştii au ajuns mai uşor la un consens în 


privinţa problemelor filosofice decât în cele 
referitoare la funcţiile statului şi obiectivele luptei 
politice a proletariatului. Perspectiva lui Renner 
asupra acestui subiect era mai apropiată de cea a lui 
Bernstein şi de perspectivele care dominau în social- 
democraţia germană, în parte tributare tradiţiei lui 
Lassalle. După cum susţinea Renner, mai ales în 
articolele sale din timpul războiului şi de după 
război, evoluţia capitalismului spre imperialism 
dusese la anumite schimbări ale funcţiei statului, 
care îi ofereau clasei muncitoare ocazia de a folosi 
mecanismul de stat existent pentru a realiza 
schimbări de natură socialistă. Când se referea la 
stat, Marx se gândea la capitalismul liberal, în care 
instituţiile statului se abţin de la intervenţii în 
domeniul producţiei şi al comerţului. Imperialismul 
modificase această situaţie; statul însuşi devenise un 
instrument puternic al concentrării capitalului şi, în 
consecinţă, capitalul încetase să fie cosmopolit, 
devenind din ce în ce mai „naţional”. Intervenţia 
statului se extindea în tot mai multe domenii ale 
vieţii , 

economice, şi acest proces era ireversibil. Burghezia 
era obligată, urmarindu-şi propriul său interes, să 
sporească controlul centralizat asupra industriei, 
asupra sistemului bancar şi asupra comerţului, în 
timp ce presiunea clasei muncitoare obligase statul 
să ofere mai multe beneficii sociale şi servicii. 
Datorită . 

organizaţiilor de clasă, piaţa forţei de muncă era 
dominată de acţiunea colectivă a muncitorilor, care 
aveau capacitatea de a obţine numeroase concesii 
din partea capitalului nu doar sub forma unor 
creşteri salariale pe termen scurt, ci şi sub forma 
unor instituţii permanente ale bunăstării. Nu se 
putea spune, de aceea, că în societatea capitalistă 
statul nu putea niciodată să funcţioneze în interesul 
proletariatului. Experienţa dovedise contrariul şi era 
de aşteptat ca proprietatea privată să dobândească 
un caracter public tot mai pronunţat şi să sporească 
influenţa clasei muncitoare asupra instituţiilor 
capitaliste. Din aceste motive, muncitorii nu mai 
aveau interesul să slăbească şi să distrugă statul; 
dimpotrivă, îl puteau folosi ca pe un mecanism prin 


care puteau fi realizate schimbări socialiste, ceea ce 
însemna că trebuiau să întărească statul şi să îl facă 
cât mai eficient cu putinţă. Această analiză a condus, 
în mod firesc, la susţinerea generală a căii reformiste 
spre socialism; Renner credea că o societate 
socialistă s-ar dezvolta pe măsură ce muncitorii ar 
dobândi mai mult control asupra instituţiilor statului 
şi pe măsură ce proletariatul ar reuşi, treptat, să 
oblige capitalul să instituie funcţii publice. 

Bauer şi Adler erau, totuşi, mai puţin optimişti. 
Bauer, ce-i drept, era de acord cu ideea că statul nu 
este totdeauna un agent al burgheziei, complet 
subordonat intereselor acesteia; el arăta că aceste 
afirmaţii sunt contrare cu multe dintre observaţiile 
lui Marx, de exemplu cu cele despre perioadele 
guvernării comune a aristocrației şi burgheziei ori 
despre statul care devine, la un moment dat, o forţă 
autonomă datorită echilibrului de forţe în lupta de 
clasă. Bauer argumenta că marxismul nu exclude 
posibilitatea ca proletariatul şi burghezia să împartă 
puterea statului, deşi aceasta nu ar diminua 
antagonismul dintre ele; aşa sa întâmplat în Austria 
după abolirea monarhiei. Dar acolo unde 
proprietatea burgheză este ameninţată, burghezia 
preferă să încredinţeze puterea dictatorilor dacă 
acesta este singurul mijloc de a-şi păstra privilegiile 
economice, ceea ce a fost dovedit de exemplul 
fascismului. Se pare că Bauer nu credea că 
proletariatul trebuia „să distrugă aparatul de stat” 
înainte de a acapara puterea, însă nu credea nici că 
socialismul se putea dezvolta organic pornind de la 
statul existent, prin obţinerea unor concesii 
succesive negociate cu burghezia. 

În privinţa acestor probleme, poziţia lui Adler este 
cel mai apropiată de doctrina tradiţională a 
marxiştilor revoluționari. Vederile sale cu privire la 
stat au fost rezumate în Die Staatsauffasung des 
Marxismus, o carte care pornea de la o critică a 
lucrării lui Hans Kelsen, Sozialismus und Staat 
(1920). Kelsen atacase marxismul ca pe o utopie 
anarhistă, susţinând că abolirea statului este un 
ideal irealizabil, pentru că legea trebuie să fie 
întotdeauna organizarea  constrângerii faţă de 


indivizi, dar această constrângere nu trebuie folosită 
în scopul menţinerii exploatării economice. A 
presupune că s-ar putea cândva aboli în întregime 
constrângerea legală însemna să presupui o 
transformare morală a umanităţii, în care nimic nu 
ne îndreptăţeşte să sperăm. Alegerea nu era între 
stat şi o societate fără stat, ci doar între democraţie 
şi dictatură. 

Adler combâtea cu totul aceste argumente pe baza 
teoriei marxiste clasice. El susţinea că statul 
îndeplineşte şi alte funcţii decât cele ale dominaţiei 
de clasă, dar că acestea nu sunt esenţiale sau 
caracteristice pentru stat. Statul este forma istorică 
a societăţii umane care a caracterizat toate 
perioadele dominate de antagonismul de clasă. Mai 
precis, în comunităţile care nu au dezvoltat o 
diviziune de clasă, statul şi societatea sunt 
indistincte; doar mai târziu statul s-a separat de 
societate şi a devenit instrumentul intereselor 
claselor privilegiate. 

O formă particulară a statului o reprezintă 
democraţia politică, cu instituţiile sale parlamentare, 
votul universal şi libertăţile civile. Democraţia nu 
numai că nu se opune dictaturii de clasă, ci o 
presupune. Statul burghez este o dictatură a 
burgheziei, iar democraţia politică este modul în 
care este organizată această dictatură. Democraţia 
politică nu poate crea o egalitate economică şi nu 
poate vindeca antagonismele sociale. Ea se bazează 
pe voinţa majorităţii, un principiu care presupune 
interesele conflictuale. 

Opusul democraţiei politice este democrația 
socială - această distincţie poate fi întâlnită şi în 
literatura anarhistă -, pe care Adler o acceptă într-o 
anumită măsură; el observă că socialiştii şi anarhiştii 
sunt de acord în privinţa scopului final, deşi au opinii 
diferite în privinţa mijloacelor de a-l atinge. 
Democraţia socială sau  „adevâărata” democraţie 
(Adler, din perspectiva sa trans- cendentalistă, 
susţinea că există un concept al democraţiei „în mod 
obiectiv adevărat”, aflat în armonie cu natura 
umană) este identică cu socialismul. Ea presupune 
unitatea societăţii cel puţin în sensul în care, atunci 


când va triumfa, va face să dispară cele mai 
profunde conflicte de interese determinate de 
diviziunile de 
clasă. În acest sens, democraţia socială presupune 
abolirea statului. Statul, ca organizaţie de clasă, va 
înceta să existe, pentru că nu vor mai exista interese 
particulare; vor supravieţui diverse alte forme de 
organizare necesare vieţii sociale, dar nu va mai 
exista o birocraţie înstrăinată de societate. Statul va 
fi construit de 

> jos în sus, începând cu micile adunări 
locale sau bazate pe producţie. Tendința de 
centralizare din prezent este temporară: organizarea 
viitorului va fi o federaţie sau o uniune a 
corporațiilor legate doar de scopuri şi de interese 
comune. 

Dictatura proletariatului este o etapă necesară pe 
drumul către o asemenea societate, însă nu este 
sinonimă cu democraţia socială. Dimpotrivă, la fel ca 
dictatura actuală a burgheziei, ea presupune 
democraţia politică şi regula majorităţii. Dictatura 
proletariatului este o formă de tranziţie în care 
societatea nu a atins încă forma 

* dorită de unitate, ci este în 
continuare sfâşiată de interese particulare, astfel 
încât necesită o organizare politică sub forma 
partidelor pentru a reprezenta acele interese 
particulare, şi are 
nevoie de stat pentru a media între ele. Partidele 
sunt, de asemenea, instituţii de tranziţie şi trebuie să 
dispară împreună cu diviziunea de clasă a societăţii. 


Tranziţia de la forma actuală a democraţiei politice 
la o dictatură democratică a proletariatului trebuie 
să ia forma unei revoluţii, dar Adler subliniază că nu 
este necesar ca aceasta să fie una violentă. Pentru el, 
este secundar dacă este sau nu posibil ca revoluţia 
să fie înfăptuită cu mijloace paşnice şi fără 
încălcarea legalităţii; în plus, nu putem şti cu 
certitudine cum vor decurge evenimentele. Totuşi, 
Adler se opune reformismului în sensul credinţei că 
socialismul poate fi instaurat printr-o schimbare 
graduală, organică. Diferenţa dintre socialism şi 


w 


capitalism este una „calitativa”; capitalismul nu 


poate, pur şi simplu, să se maturizeze până la a se 
transforma în socialism. Socialiştii susţin reformele 
şi luptă pentru ele, dar sunt în permanenţă conştienţi 
de faptul că reformele nu sunt o înfăptuire parţială a 
socialismului, ci doar un mijloc de a pregăti terenul 
pentru revoluţie. 

În roate aceste privinţe, Adler este foarte apropiat 
de marxismul ortodox german, cu care împărtăşeşte 
convingerea fermā că socialismul presupune 
înlăturarea tuturor antagonismelor de interese. 
Libertatea socialistă nu cere instituții care să asigure 
domnia majorităţii din moment ce este o libertate 
„adevârată” bazată pe „principiul universalismului”; 
la fel ca în societatea ideală a lui Rousseau, nu voinţa 
majorităţii contează, ci voinţa generală. Adler nu 
explică cum poate fi exprimată „voinţa generală” 
fără instituţii reprezentative, care, suntem lăsaţi să 
înţelegem, vor deveni inutile. El afirmă doar că, spre 
deosebire de Kelsen, socialiştii cred cu tărie că 
fiinţele umane se pot schimba în bine; odată ce 
conflictul de clasă a dispărut, educaţia socialistă va 
aduce la suprafaţă sentimentele naturale de 
solidaritate, care vor asigura armonia, fără a fi 
nevoie de coerciţie. 

Adler susţine, de fapt, ca socialismul nu este doar 
idealul unei societăţi armonioase, garantată de 
necesitatea istorică, ci şi reconcilierea vieţii empirice 
a comunităţii cu necesităţile „naturii umane”, o 
unitate transcendentală a umanităţii care nu se 
poate manifesta atât timp cât diviziunile de clasă 
produc inegalitate şi nedreptate. Adler susţine, nu 
doar alături de Rousseau, ci şi de Fichte, credinţa ca 
esenţa autentică a omului poate fi restaurată, pentru 
a-l face să devină din nou ceea ce este cu adevărat, 
şi nu doar ceea ce sLar dori să fie sau ceea ce 
trebuie să fie în virtutea ] 

„legilor istoriei”. Filosofia lui Adler postulează, astfel 
- de această dată în acord cu Marx, dar nu şi cu 
ortodoxia Internaționalei a 

Il-a -> un tip diferit de realitate care, deşi nu este 
perceptibilă empiric, exista deja într-un fel şi este, ca 
să spunem aşa, starea de împlinire (entelecheia) sau 
„adevâărul” umanităţii; totalitatea cerinţelor 
imperative ale naturii umane îndreaptă cursul 


evenimentelor spre o reconciliere a esenței umane 
cu existenţa istorica a omului. întreaga gândire a lui 
Adler este centrată pe aceste două idei corelate în 
mod strict: unitatea umanităţii ca o constituire 
transcendentală a conştiinţei şi unitatea umanităţii 
ca stare de fapt, care este obiectivul mişcării 
socialiste. 

Adler admite, este drept, că această comunitate a 
viitorului nu va elimina toate tensiunile şi nici nu va 
epuiza sursele dezvoltării, însă, din moment ce va 
exista o solidaritate generală şi o libertate faţă de 
grijile materiale, ne putem aştepta ca oamenii să se 
dedice cu mai multă pasiune artei, metafizicii şi 
religiei; aceasta poate genera noi conflicte care, însă, 
nu vor putea să amenințe solidaritatea fundamentală 
a umanităţii. Si, în acest punct, Adler subscria la 
stereotipurile marxiste cele mai obişnuite; el credea 
în salvarea absolută a umanităţii şi într-o armonie 
perfectă întemeiată pe conştiinţa morală a tuturor 
membrilor societăţii. 

Adler respinge obiecţia ridicată de sociologi - Max 
Weber şi, în special, Robert Michels - după care 
orice formă de democraţie, prin simplul fapt că este 
un sistem reprezentativ, tinde să dezvolte o 
birocraţie care devine, în timp, o forţă independentă, 
stăpâna electoratului, şi nu servitoarea sa. În 
lucrarea sa clasică, Zur Soziologie des Parteiwesens 
in der Modernen Demokratie (1914), Michels a tras 
concluzia, în urma unei analize detaliate a 
funcţionării partidelor politice (şi în special a celor 
socialdemocrate), că apariţia şi autonomizarea 
aparatului politic sunt o consecinţă inevitabilă a 
procesului democratic în cadrul unui partid; prin 
urmare, democraţia este condamnată să ajungă la o 
contradicţie internă sau, altfel spus, democraţia 
perfectă este o imposibilitate teoretică. Urmarindu-şi 
obiectivele, partidul creează o maşinărie politică ce 
devine de neînlăturat şi ce îşi impune aproape 
întotdeauna voinţa asupra alegătorilor fără a încălca 
sistemul reprezentării, definindu-şi şi urmărindu-şi în 
acelaşi timp propriile interese profesionale sau 
facţionale. Se poate anticipa că, în viitor, tendinţele 
oligarhice din organizațiile democratice vor fi 


întâmpinate cu o mai mare rezistenţă decât în 
prezent de mase; dar aceste tendinţe nu pot fi 
eliminate sau împiedicate să reapară, pentru că sunt 
înrădăcinate chiar în natura organizării sociale. 

Adler respinge această „lege a oligarhiei”. Este de 
acord că în democraţia politică este inevitabil să 
apară nişte „aparate” autonomizate atât în partidele 
politice, cât şi în stat; niciun partid, nici măcar cel al 
muncitorilor, nu este scutit de acest pericol. Dar, în 
democraţia socială, acesta poate fi evitat prin 
educaţie şi prin descentralizarea statului. De aceea, 
Adler pune mare preţ pe consiliile muncitoreşti 
privite ca instituţii ale controlului direct al 
procesului economic de câtre producători şi, din 
acest motiv, critică cu asprime poziţia lui Lenin şi 
statul sovietic. Bolşevicii, afirmă el, nu au instaurat o 
dictatură a proletariatului, ci o dictatură a partidului 
asupra proletariatului şi asupra întregii societăţi, 
domnia teroristă a unei minorități, la o distanţă 
uriaşă faţă de predicțiile lui Marx, pentru care 
dictatura proletariatului însemna conducerea de 
către întreaga clasă muncitoare în condițiile 
democraţiei politice. Adler îi atacă astfel pe bolşevici 
de pe o poziţie similară cu cea a Rosei Luxemburg, 
dar în acelaşi timp îl critică pe Kautsky pentru că 
opune în mod eronat democraţia dictaturii. 


La fel ca social-democraţii germani de centru, nici 
Adler nu a reuşit să ofere o definiţie adecvată 
termenului de „revoluţie”. Era de acord cu Marx că 
revoluţia trebuie să zdrobească aparatul de stat 
existent, dar credea şi că era cu putinţă - deşi nu şi 
necesar - ca acest proces să fie realizat prin mijloace 
legale şi parlamentare, fără violarea constituţiei. El 
nu a lămurit cum puteau fi reconciliate aceste 
afirmaţii. La fel ca majoritatea marxiştilor, şi Adler 
era foarte ambiguu în privinţa viitoarei societăţi 
socialiste. Nu i se părea contradictoriu să susţină că, 
pe de o parte, societatea va fi unificată printr-o 
comunitate de interese şi scopuri şi că producţia 
trebuia, de aceea, planificată centralizat, în timp ce, 
pe de altă parte, socialismul implica un grad maxim 
de descentralizare şi federalism. În aceste chestiuni, 
toţi marxiştii se mulţumeau cu formule generale, 


declarând că nu erau nişte utopişti, că nu doreau să 
anticipeze toate detaliile organizării socialiste. Ei 
ignorau obiecțiile anarhiştilor sau le răspundeau 
doar în termeni vagi şi generali, deşi aceste obiecţii 
dovedeau mai mult discernământ în privinţa 
organizării statale. 


11. Viitorul religiei 


Deşi austro-marxiştii erau în general în acord cu 
ortodoxia marxistă germană în probleme legate de 
stat, revoluţie şi democraţie, atât Adler, cât şi Bauer 
aveau opinii diferite de aceştia în ce priveşte 
interpretarea credinţei religioase. Marxiştii 
ortodocşi, urmându-i pe Marx şi Engels, priveau 
religia ca pe produsul unor condiţii sociale specifice, 
al opresiunii, ignoranței şi „falsei conştiinţe”. Ei 
apărau toleranța religioasă în interiorul statului şi al 
partidului, dar erau convinşi că pe măsură ce 
exploatarea şi oprimarea aveau să dispară, pe 
măsură ce sporeau instruirea şi raționalitatea 
publică, credinţele religioase erau sortite să piară de 
moarte naturală. Cât despre conţinutul acestor 
credinţe,  incompatibilitatea lor cu perspectiva 
„Ştiinţifică” părea mult prea evidentă pentru a mai fi 
nevoie de explicaţii. 

Adler nu accepta aceste stereotipuri moştenite de 
marxism de la raţionaliştii Iluminismului; el nu 
credea că oamenii ar fi putut vreodată să se 
dispenseze de religie sau că era de dorit să se 
întâmple acest lucru. Şi în această privinţă, Adler era 
puternic influenţat de Kant, deşi nu-i accepta 
concepţia în toate detaliile. 

În opinia lui Adler, teza evoluționistă după care 
credinţele religioase se dezvoltaseră ca un efect al 
adorării naturii era arbitrară şi improbabilă, pentru 
că nu exista niciun motiv pentru care nişte concepte 
fără nicio legătură cu experienţa să apară pe 
temeiuri pur empirice. Religia nu era o interpretare 
greşită a experienţei, ci rezulta din conflictul 
insolubil dintre ordinea naturală şi cea morală. Omul 
era incapabil să rezolve conflictul dintre conştiinţa sa 
de sine de fiinţă orientată spre un scop, raţională şi 


liberă, pe de o parte, şi, pe de altă parte, necesităţile 
naturii care îi restrângeau libertatea şi dezvoltarea 
spirituală, îi aduceau suferinţa şi moartea şi 
produceau o breşă de netrecut între moralitate şi 
fericire. Nicio reflecţie teoretică şi nicio cunoaştere 
empirică nu ar putea reconcilia cele două ordini ale 
existenţei, cea spirituală şi cea naturală, şi nu ar 
putea oferi o imagine despre lume exprimată ca un 
întreg sintetic /Totalităt). Acest lucru nu ar putea fi 
realizat decât de religie, care, datorită ideii de 
Absolut divin, dă un sens universal lumii naturii şi 
lumii spiritului, care include cercetarea ştiinţifică. 
Aceasta nu însemna totuşi că ideea de Absolut ar 
putea fi dedusă din date empirice sau dintr-o 
reflecţie raţională. Conceptele religioase au o 
semnificaţie practică, şi nu teoretică, ceea ce nu 
înseamnă că sunt nişte amăgiri, ci doar că se ajunge 
la ele pe un traseu practic. Religia care urmăreşte să 
înlocuiască cunoaşterea ştiinţifică este inutilă, 


fiind pe bună dreptate criticată. Formele existente 
ale religiei au un caracter istoric, dar conţin şi un 
nucleu neschimbător care ar putea ajunge într-o 
bună zi să fie privit, în forma sa pură, ca o „religie 
raţională” /Vernunftreligion), nu în sensul în care 
adevărul ei are să fie dovedit prin rațiune, ci în 
sensul că ea derivă din încercările practice ale 
omului de a se defini pe sine ca o fiinţă raţională, şi 
nu din vreo formă de revelaţie exterioară. Religia a 
înţeles cea dintâi primatul raţiunii practice, pentru 
că a realizat o sinteză între omul privit ca o parte a 
naturii şi omul privit ca o fiinţă practică şi morală şi 
i-a conferit personalităţii umane un sens faţă de care 
natura este indiferentă. Dumnezeu, ca sinteză 
absolută a Fiinţei, nu este obiectul unei demonstraţii 
teoretice, ci este postulatul raţiunii practice în sens 
kantian; nu este numai un lucru pe care îl dorim, 
pentru că dorinţele noastre se pot dovedi iluzorii, ci 
Şi „ceva” de care existenta noastră ca subiecţi liberi 
şi morali are nevoie. Astfel, religia „autentică” este 
subiectivă în sensul că înţelesul ei real este strâns 
legat de personalitatea umană şi nu se poate baza pe 
o revelaţie exterioară; totuşi, nu este subiectivă în 
sensul că ar fi un capriciu arbitrar sau o compensație 


iluzorie. 

Ideile lui Adler despre religie, exprimate, de pildă, 
în Das Soziologische in Kants Erkenntniskritik 
(1924), se bazează, aşa cum vom vedea, pe opoziţia 
dintre „natură” şi „spirit“; nu este clar cum poate fi 
aceasta împăcată cu poziţia transcendentalistă care 
afirmă că totul depinde de conştiinţa universală şi nu 
lasă astfel niciun loc pentru natura care este privită 
ca indiferentă de conştiinţă şi independentă de ea. 
Ar putea părea că Adler dorea, pe de o parte, să 
afirme unitatea perfectă a speciei umane şi a 
dezvoltat în acest scop conceptul de „conştiinţă 
transcendentală”, deşi, pe de altă parte, înțelegând 
că acest concept al său nu reuşea să dea seamă de 
valoarea de neînlocuit a individului, a încercat să o 
salveze prin intermediul Absolutului divin. El pare 
astfel să fi intuit că o poziţie pur antropocentrică sau 
pur transcendentalistă era de nesustinut din moment 
ce nu ţinea cont de subiectivitatea personală. În 
aceste privinţe, ezitările sale amintesc de cele ale lui 
Brzozowski, cu diferenţa că Adler şi-a păstrat până la 
capăt transcendentalismul său absolut în loc de a 
încerca să îl unifice cu „religia raţională” 
(Vernunfireligion) şi să remedieze astfel incoerenţa 
propriei sale concepții. 

Otto Bauer n-a mers atât de departe ca Adler în 
interpretarea filosofică a religiei, însă şi el se 
delimita de stereotipurile marxiste. El credea că 
materialismul istoric nu implica nicio 
Weltanschauung specifica şi niciun răspuns 
particular la problema religiei sau la cea a 
materialismului filosofic. O imagine despre lume 
putea fi interpretatā ca o funcție a interesului de 
clasă; astfel, calvinismul era în mod special adaptat 
intereselor burgheziei în fazele timpurii ale 
capitalismului, în timp ce materialismul darwinist 
„reflecta” legile competiției capitaliste. Burghezia 
modernă se întorcea la religie, căutând în ea un 
sprijin împotriva amenințărilor la adresa ordinii 
sociale. Dar instituțiile Bisericii, clerul şi sistemele 
lor teologice trebuiau deosebite de sentimentul 
religios care oferea o consolare celor umiliți şi 
oprimați. Partidul socialist nu ar trebui să profeseze 


şi să apere o poziţie antireligioasă, el lupta pentru 
scopuri politice clar definite, nu pentru existenţa sau 
inexistenţa lui Dumnezeu. Nu era de aşteptat nici ca 
nevoia de religie să dispară într-o societate 
socialistă. Oamenii au o nevoie permanentă de a 
căuta sensul ascuns al lumii şi această nevoie nu 
poate fi reprimată. Mai degrabă era de aşteptat ca, 
în momentul în care religia era eliberată de 
amestecul socialului, să iasă la suprafaţă acele 
aspecte ale sale care nu depind de circumstanţele 
trecătoare, ci chiar de natura spiritului uman 
(Sozialdemokratie, Religion und  Kirche, 1927). 
Totuşi, spre deosebire de Adler, Bauer nu nutrea 
niciun fel de convingere religioasă, nici măcar într-o 
formă abstract- filosofică. 


12. Bauer: teoria națiunii 


Cartea lui Bauer despre problema naţionalităţii este 
rareori citită astăzi, aşa cum se poate vedea din 
faptul că referinţele la ea sunt de obicei incorecte în 
diferite lucrări enciclopedice. Cu toate acestea, este 
cel mai important studiu marxist din acest domeniu 
şi se bazează pe o analiză istorică pătrunzătoare. 
Bauer începe prin a critica o serie de teorii despre 
naţiune, în primul rând pe cele de tip spiritual, care 
definesc națiunea ca pe întruparea unui misterios 
„suflet naţional”, şi, în al doilea rând, teoriile 
materialiste rasiale de tipul celei a lui Gobineau, 
bazate pe conceptul unei substanţe biologice la fel 
de misterioase, moştenite de comunitatea naţională; 
ambele tipuri de teorii sunt metafizice şi, deci, sunt 
nişte interpretări neştiinţifice. În al treilea rând, 
teoriile voluntariste (cum este cea a lui Renan), care 
definesc o naţiune ca pe voinţa de a întemeia un stat, 
sunt eronate, pentru că presupun că o naţiune care 
se mulţumeşte să rămână în interiorul unui stat 
multinațional - cum ar fi, de exemplu, cea mai mare 
parte a cehilor - nu poate fi considerată o „naţiune”. 
În al patrulea rând, definițiile empirice care 
identifică o naţiune enumerând diverse trăsături ale 
sale, cum ar fi limba, teritoriul, originea, obiceiurile, 
legea, religia, acestea sunt insuficiente, întrucât 


caracteristicile individuale nu sunt esenţiale şi joacă 
roluri diferite în diferite momente ale procesului de 
formare a vieţii naţionale, astfel ca nu putem 
surprinde esența fenomenului printr-o simplă 
enumerare a acestor trăsături. 

Ce este, aşadar, națiunea? Putem răspunde la 
această întrebare privind unităţile naţionale clar 
identificabile din realitate şi examinând condiţiile 
istorice care le-au dat naştere. Bauer face aceasta, 
referindu-se în special la națiunea germană, şi 
ajunge la următoarele concluzii. 

Primul atribut al naţiunii este caracterul naţional; 
acesta însă necesită, la rândul său, o întemeiere şi se 
modifică pe parcursul istoriei. Factorii care îl produc 
şi îl fixează sunt atât naturali, cât şi culturali. 
Comunitatea fizică este definită nu doar prin 
existenţa strămoşilor comuni, ci, într-o măsură mai 
mare, prin faptul că, prin condiţiile de viaţă, s-a 
ajuns la o selecţie diferită a tipurilor fizice, conform 
legii darwiniste: anumite caracteristici conduc la 
supraviețuirea popoarelor care trăiesc pe malul 
apelor, altele la supraviețuirea populațiilor de 
vânători etc. Moştenirea calităţilor selectate nu este 
contrară materialismului istoric, ci o completează. 
Ca rezultat al condiţiilor comune de viaţă şi al 
selecţiei naturale, apare o comunitate culturală care 
reprezintă, ca să spunem aşa, un fragment de istorie 
cristalizată. 


Națiunea nu este niciodată altceva decât o comunitate de 
destin. Această comunitate este creată, pe de o parte, prin 
moştenirea naturală a calităţilor generate de destinul comun al 
naţiunii şi, pe de altă parte, prin transmiterea unui patrimoniu 
cultural ale cărui caracteristici sunr determinate de soarta 
naţiunii. (Die Nationalitătensfrage ] 


Existenţa unui caracter naţional nu constă doar în 
faptul că indivizii care formează națiunea se 
aseamănă în unele privinţe, ci în faptul că forţele 
istorice i-au făcut să semene. 

De-a lungul istoriei, până în momentul prezent, 
comunitatea naţională a luat două forme. Prima este 
legătura tribală, care se dezintegrează sau se 
modifică cu uşurinţă; cea de-a doua, mai ales de la 
începuturile capitalismului încoace, este națiunea 


care întruchipează o societate împărţită pe clase. 
Comunitatea triburilor germane primitive şi cea a 
imperiului medieval bazat pe c/Aovul cavaleresc 
diferă de cea creată de legăturile economice şi 
culturale specifice capitalismului. Producția de 
mărfuri şi comerțul, îmbunătățirea comunicațiilor, 
literatura națională, presa, educația universalā şi 
serviciul militar, democraţia, privilegiile şi, în ultimă 
instanţă, mişcarea muncitoarească, toate acestea au 
contribuit succesiv la unirea popoarelor germane 
izolate într-o naţiune conştientă de unitatea ei. 
Totuşi, chiar şi astăzi, deşi într-o măsură mult mai 
mică decât în perioada Evului Mediu, participarea la 
cultura naţională este rezervată clasei conducătoare. 
Ţaranii şi muncitorii sunt coloana vertebrală a 
naţiunii, dar ei sunt inactivi din punct de vedere 
cultural. Responsabilitatea mişcării socialiste este să 
lupte pentru participarea tuturor claselor la cultura 
naţională. 

De aceea, Bauer trage concluzia, firească pentru 
argumentul său, dar contrară opiniei marxiste 
convenţionale, că socialismul nu numai că nu şterge 
diferenţele naţionale, dar chiar le întăreşte şi le 
dezvoltă, cultivând masele şi făcând din ideea 
naţională un bun al tuturor. 


Socialismul face ca națiunea să devină autonomă astfel încât să- 
şi decidă singură soarta, iar aceasta înseamnă că, într-o 
societate socialistă, naţiunile vor fi din ce în ce mai diferenţiate, 
calităţile lor vor fi mai puternic definite şi caracterele lor vor 
diferi mai mult între ele. (Die Naţțio nalitătensfrage) 


Este limpede că dacă națiunea (aşa cum o descrie 
Bauer în final) este „o colectivitate a fiinţelor umane 
unite printr-o comunitate de destin într-o comunitate 
de caracter” (ibidem), atunci, pe măsură ce poporul 
va participa mai mult la hotărârea propriului său 
destin, caracteristicile naţionale vor deveni mai 
evidente şi mai semnificative. Socialismul nu elimină 
diferentele naţionale, ci sporeşte la maximum 
importanţa principiului naţional în istorie. 

Aceasta nu înseamnă totuşi că socialismul ar 
intensifica ura naţională sau opresiunea. Dimpotrivă, 
ura naţională este o formă distorsionată a urii de 
clasă, iar oprimarea naţională este o funcţie a 


oprimării sociale. Prin urmare, clasa muncitoare, 
care luptă împotriva oricărei forme de oprimare, va 
lupta şi împotriva oprimării naţionale, iar prin 
construirea unei societăţi socialiste va distruge 
condiţiile care ar putea resuscita duşmâănia naţională 
şi conflictele între interese naţionale. Existenta mai 
multor naţiuni 


şi caractere naţionale este o parte a bogăției 
culturale a umanităţii şi nu există, de aceea, niciun 
motiv de a încerca reducerea numărului naţiunilor. 
În prefața la a doua ediţie a cărţii sale (1922), Bauer 
face referire la Duhem, care a detectat trăsături 
naţionale chiar şi în domeniul aparent „universal” al 
fizicii: britanicii sunt mai preocupaţi de construirea 
unor modele mecanice uşor de vizualizat, fâră a ţine 
cont de consistenţa teoretică, în timp ce francezii 
sunt mult mai interesaţi de caracterul unitar al 
teoriei. Bauer leagă această stare de lucruri cu 
dezvoltarea diferită a monarhiei absolutiste în cele 
două ţări. 

În consecinţă, nu este nimic negativ în faptul că 
însăşi mişcarea socialistă diferă în funcţie de 
naţionalitate şi ar fi chiar fatal să se 


impună un model uniform tuturor naţiunilor. Nu 
există niciun conflict între internaţionalismul 
proletar şi diversitatea naţională. Membrii 
proletariatului sunt uniţi printr-o asemănare de 
destin, dar nu printr-un destin comun în sensul celui 
al unei naţiuni. Distrugând tradiţia conservatoare şi 
permițându-i fiecărei naţiuni să decidă în privinţa 
treburilor sale, socialismul deschide perspective cu 
totul noi dezvoltării conştiinţei naţionale şi culturii 
naţionale. Burghezia liberală susţinuse dreptul 
naţiunilor la autodeterminare pentru că naţiunile 
care se trezeau şi se eliberau de sub jugul 
absolutismului îi furnizau noi pieţe. Pe de altă parte, 
burghezia imperialistă face eforturi să subjuge ţările 
subdezvoltate. Clasa muncitoare profită uneori de 
politicile imperialiste, dar efectele adverse le 
depăşesc pe cele benefice şi, în orice caz, ideologia 
rasistă şi imperialistă este profund strâină de 
socialism. 


Atunci când clasa capitalistă tinde sa creeze un mare stat 
multinațional sub dominaţia unei singure naţiuni, clasa 
muncitoare trebuie să adopte vechea idee burgheză a statului 
naţional liber. (Die Naţionalitate nsfrage) 


Socialismul este, aşadar, partizan al 
autodeterminării naţionale; înseamnă însă aceasta 
că, în statele multinaționale, clasa muncitoare ar 
trebui să lupte pentru o statalitate separată pentru 
fiecare naţiune în parte? Aceasta era o problemă- 
cheie pentru toţi social-democraţii austrieci. Bauer 
folosea aceleaşi argumente ca Roşa Luxemburg, deşi 
era departe de a-i împărtăşi atitudinea nihilistă în 
problema naţională. Lupta pentru o  statalitate 
separată dăuna socialismului, pentru că îi unea pe 
muncitori cu burghezia. Calea corectă era să se 
lucreze în interiorul statelor deja existente, cerând 
pentru toate naţiunile libertatea de a-şi organiza 
propria viaţă culturală şi spirituală. 


O constituţie care-i oferă fiecărei naţiuni posibilitatea de a-şi 
dezvolta propria cultură şi care nu obligă nicio naţiune să-şi 
recâştige şi sa-şi reafirme la nesfârşit acest drept în lupta 
pentru puterea politica, o constituţie care nu fundamentează 
puterea niciunei naţiuni pe domnia unei minorităţi asupra 
majorităţii, acestea sunt revendicările proletariatului în 
domeniul politicii naţionale (...) Fiecare naţiune trebuie să se 
autoguverneze şi să fie liberă să-şi satisfacă nevoile culturale 
din propriile sale resurse; statul ar trebui să se limiteze la a 
veghea asupra acelor interese care sunt comune tuturor 
naţiunilor şi neutre. În acest fel, autonomia naţională şi 
autodeterminarea sunt, în mod necesar, obiectivul 
constituțional al clasei muncitoare a tuturor națiunilor în statul 
multinațional. (Ibideni) 


Bauer considera de aceea că, în condițiile din 
Austria, cea mai bună strategie era lupta pentru o 
autonomie naţională completă a tuturor grupurilor 
etnice din componența Monarhiei, în vederea unei 
extinderi maxime a puterilor instituțiilor naționale şi 
a unei limitări maxime a funcțiilor statului. El 
susținea, în acord cu Renner, că principiul național 
nu trebuia întemeiat pe teritoriu. În Imperiul Austro- 
Ungar existau numeroase regiuni mixte din punct de 
vedere lingvistic şi multe enclave lingvistice, iar 
migraţia câtre oraşe şi numeroşi alti factori 
economici produceau schimbări continue în baza 
teritorială a naţionalităţii. În 
consecinţă, principiul personal trebuia să primeze, 
ceea ce însemna că fiecare cetățean ar fi trebuit să 
îşi aleagă statutul naţional. Fiecare națiune ar trebui 


să-şi constituie propria ei organizare şi să deţină 
fonduri pentru dezvoltarea culturii naţionale, pentru 
educaţia în limba proprie şi pentru alte instituţii de 
acest fel. Organismele de autoguvernare naţională ar 
trebui să fie fundamentul întregii autorităţi a 
statului. Privind lucrurile la modul general, un stat 
separat pentru fiecare naţionalitate ar prezenta fără 
îndoială nişte avantaje, dar în condiţiile libertăţii 
naţionale depline interesele statelor mai mari ar 
deveni dominante. Desigur, Bauer era conştient de 
diferenţele dintre situaţia popoarelor care se aflau în 
întregime în interiorul graniţelor Monarhiei Austro- 
Ungare, cum erau cehii, ungurii sau croații, şi cea a 
popoarelor care erau despărțite de frontiere 
internaţionale, cum erau polonezii, rutenii, germanii 
şi sârbii. El a prevăzut posibilitatea unei insurecţii 
armate a polonezilor care îşi urmăreau unitatea 
naţională, dar credea că aceasta depindea de 
evenimentele din Rusia. Dacă revoluţia ar fi reuşit 
acolo, polonezii şi celelalte naţiuni ale Imperiului Rus 
şi-ar câştiga autonomia, iar Austro-Ungaria ar trebui 
să accepte o soluţie similară. Dacă revoluţia ar eşua, 
Polonia s-ar putea ridica împotriva puterilor care o 
divizaseră şi ar putea să provoace dezmembrarea 
Monarhiei. Dar clasa muncitoare nu ar trebui să-şi 
bazeze speranţele pe un război imperialist şi pe 
prăbuşirea Austro- Ungariei, pentru că aceasta ar 
însemna victoria reacţiunii în Rusia şi în Germania. 
Lupta ar trebui continuată în cadrul statului existent. 

Bauer şi-a schimbat totuşi opinia în timpul 
războiului balcanic, ajungând la concluzia că 
prăbuşirea Monarhiei era inevitabilă datorită 
puternicei presiuni pentru independenţă a naţiunilor 
slave. în timpul războiului din 1914-1918, a 
proclamat dreptul fiecărei naţiuni de a-şi constitui un 
stat propriu. 

în concluzie, Bauer împărtăşea opinia comună 
tuturor  marxiştilor, conform căreia  oprimarea 
naţională era o funcţie a oprimării de clasă. Totuşi, 
avea o părere diferită de a acestora în ce priveşte 
diferenţele naţionale, despre care credea că nu vor 
dispărea într-o societate socialistă şi privea existenţa 
lor ca pe lucru bun. Spre deosebire de Lenin şi Roşa 


Luxemburg, dar la fel ca socialiştii polonezi din PPS, 
el îi atribuia comunităţii naţionale o valoare 
intrinsecă şi credea că această valoare trebuia 
apărată. Leniniştii, în special Stalin, în 1913, Lau 
atacat pentru motivul că nu afirma sus şi tare dreptul 
fiecărei naţiuni de a se desprinde de Monarhie, ci 
limita scopul naţiunii la autodeterminarea privită sub 
forma autonomiei culturale. Dar între ei nu exista 
nicio diferenţă teoretică esenţială. Bauer considera 
că clasa muncitoare 


nu ar trebui să lupte sub stindardul separatismului 
naţional, iar Lenin susţinea acelaşi lucru. Lenin 
privea totuşi oprimarea naţională ca pe o forţă 
distructivă pe care partidul ar trebui să o folosească 
pentru a răsturna ordinea existentă. Când se referea 
la acest obiectiv, Bauer era preocupat de înlăturarea 
oprimării naţionale, şi nu de exploatarea ei în 
interesul partidului. El credea că, în condiţii de 
autonomie şi de libertate completă, problema 
separatismului statal va dispărea. Rămânea, desigur, 
problema naţiunilor divizate şi, mai ales, cea a 
Poloniei. În cartea sa, Bauer nu a adoptat o poziţie 
clară asupra acestei chestiuni sau, în orice caz, nu la 
fel de clară cum era cea a lui Lenin, care susţinea că 
ar fi o farsă ruşinoasă ca proletariatul polonez să 
lupte pentru renaşterea statului polonez. Mai târziu, 
Bauer a recunoscut nu doar dreptul Poloniei la 
independenţă, ci, spre deosebire de Lenin, şi nevoia 
reală ca această independenţă să fie recunoscută, în 
ultimă instanţă, deosebirea dintre el şi Lenin era 
aceea că, pentru Lenin, problema naţională era o 
tactică de exploatare a resentimentelor antiruseşti, 
iar oprimarea naţională avea să dispară automat în 
socialism, în timp ce pentru Bauer naţiunile erau 
valoroase în sine, îmbogăţind prin diferenţele lor 
cultura umană. 

În această privinţă, Renner era într-o mult mai 
mare măsură un patriot austro-ungar. Şi el pleda 
pentru autonomia culturală, dar se opunea în ultimă 
instanţă ideii că partidul socialist trebuia să-şi 
întemeieze speranțele pe dispariția Monarhiei. 
Totuşi, atât Renner, cât şi Bauer au subliniat că 
democraţia politică era o condiţie necesară a 


soluționării conflictelor naţionale şi că 


A 


oprimarea naţională nu putea fi eliminată în 
condiţiile despotismului. 


15. Hilferding: controversa asupra teoriei valorii 
Disputa lui Hilferding cu Bohm-Bawerk rezumă 
întregul spectru al problemelor legate de teoria 
marxistă a valorii discutate în perioada 
Internaționalei a Il-a. Eugen Böhm-Bawerk, 
exponentul de frunte al Şcolii Psihologice de 
Economie, a criticat volumul I al Capitalului în cartea 
sa Geschichte und Kritik der Kapitalzins Theorien 
(1884) şi, după publicarea volumului III, a adus încă 
o critică, intitulată Zum Abschluss des Marxschen 
Systems (1896). Hilferding credea că economia 
politică burgheză nu mai era capabilă să elaboreze 
nişte teorii integrate şi că, cu toate acestea, şcoala 
psihologică reprezenta o excepţie şi merita să fie 
menţionată. Prin urmare, în Bohm-Bawerks Marx- 
Kritik (MarxStudien, vol. I, 1904), el a rezumat 
argumentele lui Böhm-Bawerk şi le-a combătut de pe 
poziţia ortodoxismului. 

în opinia lui Böhm-Bawerk, Marx nu a dat nicio 
întemeiere empirică sau psihologică teoriei sale după 
care munca s-ar constitui în valoare. El doar a arătat, 
pe urmele lui Aristotel, că, dacă obiectele sunt 
schimbate, ele trebuie să aibă nişte caracteristici 
comensurabile şi comparabile şi a presupus în mod 
arbitrar că acestea rezidă în efortul de munca depus 
pentru producerea lor. Afirmând aceasta, Marx ar fi 
comis câteva erori. În primul rând, el a luat în 
considerare doar produsele muncii; dar şi produsele 
naturii, cum este pământul, fac obiectul schimburilor 
şi constituie chiar o parte însemnată a tranzacţiilor, 
în al doilea rând, Marx a neglijat complet valoarea de 
întrebuințare, ceea ce era incorect în măsura în care, 
aşa cum a menţionat şi el, valoarea de întrebuințare 
este o condiţie a valorii de schimb. în al treilea rând, 
Marx presupunea că, în afară de valoarea de 
întrebuințare, un obiect nu constă decât în munca 
cristalizată în el. Or, teoria aceasta nu ţine cont de 
situaţia acestui obiect în raport cu cererea (raritatea 
sau abundența lui), faptul că este obiectul unei nevoi, 
faptul că este sau nu un produs natural. De ce ar 


trebui, aşadar, ca numai una dintre proprietăţile 
obiectului să stea la baza valorii sale? 

Mai mult, continuă Böhm-Bawerk, categoria 
valorii, privită în sensul lui Marx, este inutilă, pentru 
că nu poate fi măsurată cantitativ în afara preţului, 
iar unul dintre motive este acela că munca complexă 
nu poate Ei, aşa cum ar fi spus Marx, redusă la un 
multiplu al muncii simple; formele de muncă diferă 
calitativ şi nu pot fi exprimate în unităţile timpului de 
muncă. Ideea că valoarea domină asupra condiţiilor 
de schimb nu poate fi astfel verificată şi nu permite o 
explicaţie a proceselor economice reale. 

în plus, volumul III al Capitalului contrazice 
volumul I, pentru că, în discuţia despre originile ratei 
medii a profitului, Marx afirmă că preţurile, de 
regulă, nu corespund valorilor şi că schimburile 
reale se produc totdeauna la o rată diferită de 
aportul proporţional al muncii socialmente necesare. 
Marx afirmă, desigur, şi că aceste deviații sunt 
compensate la o scară globală, ceea ce înseamnă că 
suma totală a preţurilor este egală cu cea a tuturor 
valorilor; însă aceasta este doar o tautologie dacă nu 
putem defini valoarea relativă a fiecărei mărfi în 
parte. Din moment ce conceptul de „valoare” nu 
explică relaţia reală cu preţul, nu poate folosi la 
nimic în analiza economică. 

Pentru a respinge acest argument, Hilferding 
încearcă să arate că Bohm-Bawerk nu înţelese teoria 
valorii a lui Marx şi că 
obiecțiile sale sunt fie incorecte, fie nu reuşesc să 
diminueze importanţa teoriei. 

în ce priveşte ignorarea valorii de schimb, 
Hilferding arată că, în actul schimbului, valoarea de 
întrebuințare nu există pentru vânzător, astfel că i-ar 
fi greu să o ia ca bază pentru calcularea preţului. 
După Marx, atât timp cât nu există o producţie de 
mărfuri şi schimbul este un fenomen întâmplător şi 
neesenţial, obiectele sunt schimbate conform voinţei 
proprietarilor, dar, în timp, valoarea de schimb 
devine independentă de valoarea de întrebuințare. 
Dacă lucrurile stau aşa, atunci de ce munca este cea 
care determină valoarea? Răspunsul lui Hilferding 
este că obiectele dobândesc o valoare de schimb 


doar ca mărfuri, adică doar atunci când sunt 
confruntate cantitativ pe piaţă cu alte obiecte; 
proprietarii iau parte la actul schimbului nu ca 
indivizi umani, ci ca nişte întruchipări ale relaţiilor 
de producţie în ansamblul lor. Subiectul economiei 
este doar aspectul social al marfurilor, şi anume 
valoarea lor de schimb, cu toate că obiectul în sine 
este o „unitate” a valorii de schimb şi a valorii de 
întrebuințare. Marfa exprimă relaţii sociale şi, astfel, 
munca înglobată în ea va lua aspectul social al 
muncii necesare. În contextul schimbului, oamenii nu 
mai sunt oameni în sensul psihologic al cuvântului, 
iar mărfurile nu sunt nişte obiecte definite prin 
calităţile lor. Marx încearcă însă să identifice 
legătura dintre factorii de producţie şi această 
legătură care apare în procesul de schimb într-o 
formă mistificată, ca o relaţie între lucruri, şi nu o 
relaţie între oameni. Marfa este definită cantitativ ca 
sumă a muncii conţinute în ea şi, „în ultimă 
instanţă”, schimbarile sociale pot fi reduse la legea 
valorii. O teorie care îşi ia ca punct de plecare 
valoarea de întrebuințare, nevoile umane şi utilitatea 
obiectelor încearcă să explice procesele sociale pe 
baza relaţiei individuale dintre persoană şi obiect, 
dar care îşi ratează obiectivul, pentru că nu poate 
descoperi, pe această bază, nicio măsură socială 
obiectivă şi nu poate înţelege cursul real al 
dezvoltarii sociale, care nu poate fi dedus din relaţia 
dintre un individ care doreşte ceva şi obiectul care-i 
satisface dorinţa. Dimpotrivă, în teoria lui Marx 
principiul valorii „domină cauzal” întreaga viaţă 
socială. În cadrul integral al relaţiilor sociale, 
obiectele care nu sunt mărfuri, ca pământul, por lua 
forma mărfii; controlul omului asupra forţelor naturii 
îi permite acestuia să obţină o cantitate excepţională 
de plusvaloare şi acest privilegiu este exprimat ca un 
preţ al pământului. Cât despre celelalte atribute ale 
mărfurilor - care nu sunt identice cu valoarea - care 
sunt menţionate de Bohm-Bawerk, ele nu oferă nicio 
bază pentru o comparaţie cantitativă. 

În ce priveşte reducerea muncii la o măsură 
comună, Marx afirmă într-adevăr că munca complexă 
este un multiplu al muncii simple medii, adică al 


muncii conţinute în cheltuirea puterii de muncă de 
care dispune în medie orice fiinţă umană. Tipurile 
diferite de muncă depind de gradul de complexitate, 
iar raportul cantitativ dintre ele este determinat 
chiar de procesul social. Desigur, nu există o măsură 
absolută prin care munca complexă să poată fi 
redusă la o muncă simplă independent de piaţă; dar 
nici nu este nevoie de o asemenea măsură, pentru că 
scopul economiei nu este să dea seamă de raporturi 
particulare de preţ, ci sā descopere „legile 
dezvoltării sociale a capitalismului”. Preţurile 
absolute, aşa cum apar ele în experienţă, sunt 
punctul de plecare al acestei cercetări, dar ceea ce 
interesează sunt legile schimbului, pentru care nu 
sunt relevante preţurile absolute; este însă important 
de notat că o schimbare în productivitatea muncii 
modifică relaţiile dintre preţuri. Munca simplă intră 
în multe moduri în componenţa muncii complexe, de 
exemplu ca o muncă depusă pentru pregătirea forţei 
de muncă complexe şi, astfel, în final, munca 
complexă poate fi concepută ca o însumare a muncii 
simple. Böhm-Bawerk confundă măsurarea teoretică 
a valorii cu cea practică: cea din urmă nu este 
posibilă, dar cea dintâi este, şi unica instanţă care 
poate măsura în acest fel valoarea o reprezintă 
societatea în întregul ei şi legile concurenţei care o 
guvernează. Ideea că este posibil în practică să 
măsori valoarea mărfurilor particulare a dus la 
noțiunea utopică a unei „rate de schimb a muncii”; 
marxismul nu se ocupă însă cu stabilirea preţurilor, 
ci cu observarea legilor sociale. 

Este, de asemenea, fals, continuă Hilferding, că 
teoria marxiană a profitului mediu ar contrazice 
teoria valorii. în volumul I al Capitalului, Marx 
discută schimbul echivalent, dar nu afirmă că 
schimbul efectiv are loc la o rată determinată de 
volumul proporţional de muncă socialmente 
necesară şi are grijă să menţioneze că preţurile 
diferă de valori. Aceste diferenţe nu invalidează 
legea valorii, ci doar o „modifică”. Teoria economică 
este interesată să descopere dacă schimbările de 
preţuri sunt conforme cu o tendinţă generală care 
poate fi exprimată ca o „lege” şi nu se ocupă de 


valoarea produselor particulare. Afirmația lui Marx 
că suma totală a preţurilor este egală cu suma totală 
a valorilor nu este lipsită de conţinut, pentru că ne 
permite să tragem concluzia că întregul profit 
provine din producţie, şi nu din circulaţie, şi că 
volumul total al producţiei este identic cu volumul 
total al plusvalorii. Argumentul că preţul nu este 
determinat doar de valoare nu este o respingere a 
teoriei lui Marx, pentru ca Marx consideră că, atunci 
când preţurile sunt date, modificarea lor ulterioară 
depinde de productivitatea muncii. 

O lectură atentă a acestei controverse duce la 
concluzia că, în realitate, Hilferding nu a răspuns 
obiecţiilor lui Böhm-Bawerk, ci s-a mulţumit să 
repete argumentele relevante din Capitalul, astfel 
încât apărarea sa nu este convingătoare. Böhm- 
Bawerk a oferit, în principal, trei argumente: 1) 
valoarea în sensul lui Marx nu poate fi măsurată 
cantitativ, în parte pentru că nu există nicio 
posibilitate de a reduce diferitele forme ale muncii la 
o măsură comună; 2) preţurile depind de mai mulţi 
factori - nu doar de valoare - şi nu putem estima 
cantitativ importanţa valorii în comparaţie cu ceilalţi 
factori; 3) prin urmare, afirmaţia că valoarea 
guvernează mişcarea preţurilor este deopotrivă 
arbitrară (pentru că nu avem temeiuri clare pentru a 
crede că valoarea este determinată de timpul de 
muncă necesar) şi inutilă din punct de vedere 
ştiinţific, întrucât nu ne ajută să explicăm mişcarea 
preţurilor şi cu atât mai puţin să o anticipăm. 
Hilferding acceptă primele două argumente, dar 
consideră că ele nu afectează teoria lui Marx din 
moment ce aceasta nu-şi propune să explice termenii 
reali ai schimbului, ci doar să descopere legile 
generale ale schimbării economice, iar acestea sunt 
subordonate legii valorii. 

Nu trebuie decât să reluăm aici observaţiile pe 
care le-am făcut în discuţia despre Capital În 
ştiinţele empirice, definim de obicei o lege ca pe un 
enunţ care afirmă că, în condiţiile particulare a şi b, 
se produc întotdeauna fenomenele c şi d. Aşadar, 
afirmaţia că valoarea unei mărfii este egală cu 
cantitatea de muncă socialmente necesară înglobată 


în aceasta nu este o lege, ci o definiţie a valorii. Dacă 
am putea demonstra că această proprietate 
particulară a mărfii controlează schimbările reale ale 
preţurilor, s-ar putea dovedi că aceasta nu a fost o 
definiţie arbitrară; enunţul că o proprietate 
particulară a mărfii determină schimbarea preţurilor 
ar putea fi numit o „lege”. Dar aici survine 
dificultatea reală: schimbările preţurilor depind de 
mai mulţi factori - rata medie a profitului, raportul 
dintre cerere şi ofertă, valoarea etc. - şi nu putem 
estima distribuţia lor cantitativă. Hilferding eludează 
această problemă cu ajutorul formulei „în ultimă 
instanţă”, lansată de materialismul istoric. 
Schimbările economice sunt determinate „în ultimă 
instanţă” de valoarea mărfurilor; dar ce înseamnă 
acest lucru, dacă acceptăm că schimbările reale ale 
preţurilor nu sunt determinate doar de valoare? 
Hilferding afirmă doar că, în condiţii similare, 
schimbările în productivitatea muncii produc nişte 
modificări ale preţurilor; producătorul care foloseşte 
o tehnologie mai eficientă decât cea obişnuită va 
avea un profit mai mare. Acest lucru este fără 
îndoială adevărat, dar poate fi stabilit independent 
de aşa-numita lege a valorii şi este general cunoscut 
chiar iară ajutorul acelei legi; conceptul de valoare 
nu face mai mult pentru a explica acest fapt decât 
conceptul de costuri de producţie. Dacă costurile de 
producţie ale unui articol sunt mai scăzute datorită 
unei tehnologii îmbunătăţite, producătorul poate 
obţine un profit mai mare. Schimbările de preţ 
rezultate din schimbările în productivitate pot fi 
explicate fără ajutorul conceptului de „valoare”. 
Valoarea figurează în aceste argumente ca o gualitas 
occulta şi este explicată în aceeaşi manieră. Din 
moment ce o cunoaştem cantitativ numai prin 
preţuri, a spune că „întrucât există preţuri, trebuie 
să existe şi valoare” nu este mai mult decât a spune, 
la fel ca personajul lui Moliere, că, întrucât ştim din 
experienţă că opiul adoarme oamenii, putem deduce 
că are calităţi soporifice. Toate fenomenele legate de 
fluctuaţia preţurilor pot fi la fel de bine explicate fără 
nicio referire la valoare. Faptul că producătorii 
ineficienţi sunt eliminaţi din afaceri de câtre alţi 


producători mai mari şi mai eficienţi este un fapt 
bine cunoscut şi evident şi este explicat în mod 
adecvat prin fluctuaţia preţurilor; este arbitrar să 
afirmi că acest fapt este explicat de „legea valorii”, 
pentru că ea nu ne permite să prevedem variațiile de 
preţ. Astfel, legea valorii nu este un enunţ ştiinţific 
care poate fi verificat empiric sau respins. 

Situaţia este similară în cazul reducerii muncii 
complexe la unităţi de muncă simplă. Afirmația lui 
Hilferding că acest proces se produce de la sine în 
cadrul variaţiei preţurilor pe piaţă, dar că nu poate şi 
nu trebuie să fie exprimat cantitativ, înseamnă doar 
că fluctuațiile de preţ sunt un fenomen empiric şi că 
nu sunt explicate prin proporţia dintre diferitele 
tipuri de muncă. De aceea, principiul reducerii nu 
are nicio semnificaţie care ne-ar permite să 
prevedem sau să explicăm ceva. Cât despre afirmaţia 
că valoarea poate fi masurată teoretic, şi nu practic, 
înţelesul ei este foarte obscur: este greu de înţeles 
ce vrea să spună afirmaţia că orice mărime poate fi 
măsurată numai în teorie, nu şi în practică. 

Afirmația că, în epocile în care producţia de 
mărfuri era aproape inexistentă, termenii schimbului 
depindeau de „voinţa” indivizilor, deşi ulterior 
aceştia s-au supus legii valorii, este contrară 
afirmației lui Engels din prefața la volumul III al 
Capitalului” că în vremurile primitive bunurile erau 
schimbate conform valorii în timp ce o economie 
dezvoltată bazată pe mărfuri a introdus al ţi factori 
care să reglementeze preţurile. 

Legea valorii are însă în realitate un alt sens, după 
cum explică Hilferding. În teoria economică, aşa cum 
este ea înţeleasă de Marx, nu există o preocupare 
pentru condiţiile reale ale schimbului, ci pentru 
originea profitului. Această teorie nu explică istoria 
reală a capitalismului, ci ne spune că profitul provine 
integral din munca neplătită a muncitorului, că 
valoarea nu este creată de capital şi că singura sursă 
de valoare este munca „productivă” (a cărei definiţie, 
aşa cum am văzut, ridică numeroase probleme). Din 
moment ce  „adevăraţii” producători, adică 
muncitorii, nu au o putere asupra valorilor pe care le 
produc, deşi toate aceste valori (inclusiv valoarea 
puterii de muncă) sunt schimbate după legile 


impersonale ale pieţei, „legea valorii”, aşa cum este 
ea concepută de Marx, este o descriere economică a 
procesului  alienării universale din societatea 
capitalistă. Este o categorie ideologică, şi nu una 
ştiinţifică, şi nu poate fi verificată empiric. Fiind o 
categorie de acest fel, este desigur semnificativa şi 
importantă pentru doctrină, dar serveşte altor 
scopuri decât economia politică ce încearcă să 
estimeze fluctuațiile reale de preț, să anticipeze 
schimbarile din climatul economic şi să ofere sfaturi 
practice pentru administrarea activităţii economice. 
Teoria marxistă a valorii este, la rândul ei, menită să 
aibă însemnătate practică, dar într-un sens total 
diferit. Scopul ei nu este să descrie relaţiile 
cantitative dintre fenomene, astfel încât să ne fie mai 
uşor să influenţâm evenimentele, ci să demaşte 
caracterul antiuman al unei societăţi în care 
producţia este în întregime adaptată la multiplicarea 
valorii de schimb; să demaşte „alienarea” vieţii 
sociale şi să pună în lumină contradicţiile dintre 
aspiraţiile omului şi existenţa sa empirică. O teorie 
de acest gen este nu atât o explicaţie, cât un apel 
ideologic, şi trebuie înţeleasă ca atare. Controversa 
dintre marxişti şi critica j ~. a- teoriei 
valorii este, de aceea, insolubilă, din moment ce 
critica teoriei valorii aşteaptā de la o teorie 
economică generală ceva ce doctrina lui Marx este 
incapabilă sā ofere. 

Hilferding crede, e drept, că din teoria valorii 
„muncă” se poate deduce o „lege a schimburilor” din 
societatea capitalistă care ar putea demonstra 
caracterul inevitabil al socialismului. El nu explică 
totuşi cum s-ar putea realiza această deducție. Marx 
credea în caracterul necesar al capitalismului, dar nu 
a indicat care dintre trăsăturile economiei capitaliste 
anunțau cu certitudine apariţia socialismului. Nu 
este suficient să afirmi că sistemul capitalist suferă 
din cauza unui mod de producţie anarhic, că trece 
periodic prin crize şi incită clasa muncitoare la 
revoltă. Toate acestea nu dovedesc că o economie de 
acest fel, care s-a perpetuat mult timp, indiferent cu 
ce consecinţe distructive, nu poate continua să existe 
pe termen nedefinit; Marx ar fi trebuit să arate că, la 
un anumit moment dat, sistemul este sortit să se 


prâbuşească, dar teoria valorii nu contribuie la 
formularea acestei concluzii. 


14. Hilferding: teoria imperialismului 


Lucrarea Finanzkapital a lui Hilferding lasă impresia 
că autorul a avut proiectul de a rescrie întreg 
Capitalul lui Marx în aşa fel încât să îl adapteze la 
nişte condiţii economice schimbate. Lucrarea expune 
teoria marxistă a monedei, a creditului, a ratei 
dobânzii şi a crizelor, dar partea ei cea mai 
importantă se ocupă de schimbările care avuseseră 
loc în economia mondială după moartea lui Marx; 
aceste schimbări sunt corelate cu concentrarea 
capitalului, dar sunt de natură „calitativă” şi nu pot fi 
caracterizate ca o simplă continuare a proceselor 
anterioare. 

Argumentul porneşte de la teoria valorii şi de la 
teoria ratei medii a profitului. Valoarea în sens strict, 
adică timpul de muncă înglobat, nu poate fi 
exprimată în mod direct, ci se manifestă în cadrul 
schimbului, sub forma proporţiei cantitative dintre 
preţuri. Faptul că producţia are ca obiectiv profitul 
înseamnă că schimbul nu se  conformează 
principiului „salariu egal pentru o muncă egală”, ci 
principiului „profit egal pentru o muncă egală”; 
vânzarea se face la preţurile de producţie, şi nu în 
acord cu valoarea. Imposibilitatea de a exprima în 
mod direct valoarea mărfurilor sugerează caracterul 
utopic al unor doctrine ca socialismul lui Rodbertus, 
în care societatea stabileşte cantitatea standard a 
timpului de muncă necesar fiecărui produs ca bază a 
schimbului. 


Dominația profitului ca mobil al producţiei duce în 
mod natural la concentrarea capitalului şi la 
progresul tehnic; acesta din urmă se manifestă 
economic în ponderea tot mai mare a capitalului 
constant în compoziţia organică a capitalului, 
precum şi în schimbarea care are loc în interiorul 
capitalului constant; capitalul fix creşte mai repede 
decât capitalul circulant. Aceasta înseamnă că 
transferul capitalului deja investit este din ce în ce 


mai dificil; capitalul variabil poate fi transferat după 
voie de la o ramură a producţiei la alta, însă capitalul 
fix este legat de procesul de producţie. în consecinţă, 
este foarte greu să apară o rată medie a profitului 
dacă nu există mijloace de mobilizare masivă a 
capitalului sub formă de companii pe acţiuni şi bănci. 
Dar dobânzile băncilor diferă în anumite privinţe de 
cele ale capitaliştilor individuali. Competiţia care 
elimină unele firme nu este avantajoasă pentru 
bănci, deşi este în avantajul firmelor care 
supraviețuiesc concurenţei. Băncile încearcă, de 
aceea, să pună capăt concurenţei dintre clienţii lor, 
fiind în acelaşi timp interesate de o rată ridicată a 
profitului. Cu alte cuvinte, bancile tind să creeze 
monopoluri industriale. 

Unul dintre rezultatele producţiei de tip 
monopolist este o schimbare a funcţiei comerţului. În 
perioada acumulării primitive a capitalului, comerţul 
juca un rol decisiv: el este punctul de plecare al 
dezvoltării capitalismului şi, în prima fază, datorită 
sistemului de credite, face producţia dependentă de 
el. într-o economie capitalistă dezvoltată, această 
dependenţă încetează, iar producţia şi comerţul 
devin separate. Astfel, pe măsură ce capitalul devine 
mai concentrat, comerţul îşi pierde autonomia sau 
devine chiar inutil ca o ramură distinctă a vieţii 
economice. Capitalul comercial descreşte, astfel, şi 
partea sa de profit este preluată de capitalul 
industrial. Negustorul devine din ce în ce mai mult 
un agent al sindicatelor şi cartelurilor. 

Concentrarea capitalului duce la concentrarea 
băncilor, dar şi reciproc, pe măsură ce băncile au la 
dispoziţie mai mult capital; ele sunt în măsură să 
realizeze în propriul lor interes o concentrare a 
capitalului industrial. Se produce, aşadar, ceea ce 
astăzi ar fi numit un feedback pozitiv. Băncile 
acumulează rezervele de capital ale capitaliştilor şi o 
parte însemnată a resurselor de lichidităţi ale 
claselor neproductive; în consecinţă, cantitatea de 
capital disponibilă pentru industrie este considerabil 
mai mare decât totalul capitalului industrial. Această 
situaţie este în avantajul industriei, dar o face 
extrem de dependentă de capitalul bancar. 


Capitalul bancar sau capitalul sub forma banilor care este, 
aşadar, transformat în realitate în capital industrial este ceea ce 
numim „capital financiar”. /Finanzkapital) 


Examinând perspectivele  cartelizării industriei, 
Hilferding se întreabă dacă există o limită de 
netrecut a acestui proces, iar răspunsul său este 
negativ. Cineva îşi poate imagina totalitatea 
producţiei capitaliste sub forma unui cartel universal 
care reglementează în mod deliberat toate procesele 
de producţie. În aceste condiţii, preţurile ar fi fixate 
în mod convenţional, iar aceasta s-ar transforma într- 
un calcul care ar împărţi rezultatul final între 
magnații cartelului şi restul societăţii. Banii ar înceta 
să joace un rol în cadrul producţiei şi anarhia pieţei 
ar dispărea. Societatea ar fi în continuare împărţită 
în clase antagoniste, dar ar avea o economie 
planificată. Hilferding nu precizează dacă lucrurile 
vor evolua în mod necesar în acest fel, dar aceasta 
este tendinţa concentrării capitalului. Ulterior, el a 
început să privească această perspectivă ca foarte 
probabilă; nu a conchis că nu există nicio şansă 
pentru socialism, dar înclina să creadă că socialismul 
ar putea, printr-o expropriere paşnică, să preia 
maşinăria deja existentă a planificării capitaliste. 

Totuşi, atât timp cât procesul concentrării nu 
atingea această ipotetică formă absolută, crizele 
erau inevitabile în economia capitalistă; producţia 
trebuie să treacă prin faze ciclice de prosperitate şi 
de criză. Posibilitatea crizelor era o caracteristică 
inerentă a condițiilor producţiei de mărfuri; 
împărţirea mărfurilor în marfa şi bani şi dezvoltarea 
creditului însemnau că pot apărea situaţii de 
insolvabilitate din cauza dificultăţilor de pe piaţă, iar 
insolvabilitatea putea genera în orice moment o 
reacţie naturală în lanţ, pentru că vânzările sunt 
precondiţia reproducţiei. Mai mult, impulsul de a 
spori profitul, care era singura forţă ce punea în 
mişcare producţia, conţinea o contradicţie 
inevitabilă, pentru că încerca şi să limiteze consumul 
clasei muncitoare. Aceasta nu ? 
însemna că crizele erau cauzate doar de nivelul 
scăzut al consumului muncitorilor şi că ele puteau fi 
soluționate, aşa cum sperau discipolii lui Rodbertus, 
prin simpla creştere a salariilor. O criză economică, 


explică Hilferding, este o perturbare a circulaţiei cu 
specific capitalist, care nu poate fi explicată prin 
legile generale ale circulaţiei. Fiecare ciclu industrial 
începe cu evenimente accidentale cum ar fi 
deschiderea de noi pieţe sau inaugurarea unor 
ramuri noi de producţie, îmbunătăţiri tehnologice 
importante sau cu o creştere a populaţiei. Aceşti 
factori produc o creştere a cererii care se 
răspândeşte în alte ramuri ale producţiei care sunt, 
într-un fel sau altul, dependente de cele dintâi. 
Perioada de rotaţie a capitalului este scurtată, ceea 
ce înseamnă că suma pe care capitalistul trebuie să o 
investească descreşte în raport cu capitalul dc 
producţie folosit. Dar condiţiile care favorizează 
progresul tehnic produc în acelaşi timp o scădere a 
ratei profitului şi o mārire a perioadei de rotaţie a 
capitalului. Intr-o anumită fază, extinderea 
producţiei se întâlneşte cu o cerere mai scăzută şi 
este nevoie de căutarea unor pieţe noi. între timp, 
capitalul pătrunde în mod natural în ramuri care au o 
compoziţie organică foarte ridicată (ceea ce sporeşte 
investiţiile în acele ramuri) faţă de alte sectoare în 
care rata profitului este mai mică. Disproporţia care 
rezultă de aici interacționează cu întregul proces al 
circulaţiei mărfurilor; ca o regulă generală, crizele 
sunt mai acute în sectoarele cele mai dezvoltate 
tehnologic. Aceasta conduce la o reacţie în lanţ de 
scădere a preţurilor şi a profiturilor, dar preţurile 
cresc mai repede decât beneficiile, pentru că ele 
sunt condiţia sporirii profitului. Astfel, consumul nu 
poate ţine pasul cu producţia şi, la un moment dat, 
sistemul va ceda. în acel moment, datorită cererii 
uriaşe de credit bancar din perioada de avânt 
economic, băncile vor fi incapabile sa echilibreze 
disproporţia prin acordarea de credite. Există o 
nevoie acută de bani, dar producătorii nu pot să-i 
obţină decât încasând valoarea în lichidităţi a 
propriilor lor produse. Toată lumea vrea să vândă în 
acelaşi timp, cu efectul că nimeni nu va mai 
cumpăra; preţurile se prăbuşesc şi se acumulează în 
acelaşi timp nişte stocuri imense, iar rezultatul sunt 
falimentul şi şomajul pe scară largă. 

Datorită  interdependenţei dintre societăţile 


capitaliste, crizele dintr-o ţară afectează alte țari 
prin restricţii asupra importului, iar perioadele de 
depresiune economică tind să devină globale. 
Companiile cel mai puţin vulnerabile sunt cele cu cea 
mai mare cantitate de capital, deoarece ele pot 
reduce drastic producţia fară a da faliment. De 
aceea, crizele sunt ele însele o cauză a concentrării 
capitalului, deoarece tind să-i elimine pe micii 
producători şi să-i lase pe giganţi să controleze 
terenul. 

Domnia capitalului financiar duce, de asemenea, la 
o modificare a funcţiei statului şi la declinul 
ideologiei burgheze liberale. Dimensiunea ariei în 
care poate opera în mod liber capitalul financiar 
devine un factor şi mai important. Capitalul financiar 
necesită un stat puternic care-l poate proteja de 
concurenţa străină şi care poate facilita exportul de 
capital prin mijloace politice şi militare. 
Imperialismul este rezultatul natural al concentrării 
capitalului şi al luptei pentru menţinerea şi creşterea 
nivelului profitului. Situaţia ideală este, desigur, una 
în care metropola obţine dominaţia politică asupra 
unor noi pieţe şi teritorii care oferă o forţă de muncă 
ieftină, acesta fiind motivul pentru care capitalul 
financiar susţine politicile imperialiste şi răspândirea 
producţiei capitaliste în întreaga lume. Armele 
ideologice ale burgheziei liberale sunt depăşite. 
Idealurile liberului schimb, ale păcii, egalităţii şi 
umanismului sunt înlocuite cu doctrine care 
sancţionează expansiunea capitalului financiar: 
rasismul, naționalismul, idealul puterii de stat şi 
cultul forței. 

Aceste evoluții au un efect marcant asupra 
compoziției de clasă a societăţii. Vechile rivalitāți, de 
multe ori fatale, dintre mica şi marea burghezie, 
dintre sat şi oraş sau dintre burghezie şi proprietarii 
de pământ apar tot mai rar. Hilferding arată că, pe 
măsură ce dobândesc controlul asupra întregii 
activităţi economice a claselor de mijloc, magnații 
capitalului instaureazā o asemenea unitate de 
interese, încât societatea tinde din ce în ce mai mult 
spre o polarizare de clasă între proletariat şi tot 
restul. Mica burghezie nu mai are niciun fel de 


perspective în afara celor pe care i le permite marele 
capital şi este forţată să-şi asocieze interesele cu 
cele ale cartelurilor; ea este şi clasa cea mai 
receptivă la idealurile imperialismului şi rasismului, 
la noţiunile de putere şi expansiune politică. 
Progresul tehnic tinde să reducă numeric clasa 
muncitoare, iniţial numai relativ, dar ulterior în cifre 
absolute, în timp ce administratorii, tehnicienii şi 
directorii de producţie devin tot mai necesari. În 
acest moment, aceste clase depind într-un mod clar 
de capital, nu doar în sfera economicului, ci şi în cea 
a ideilor, şi susțin mişcările politice reacționare. Dar 
poziţia lor este vulnerabilă: cererea de competenţă 
adresată lor este mai mică decât oferta şi există deja 
o tendinţă de a restructura tehnicile manageriale 
pentru a limita sau chiar a reduce numărul acestor 
funcţionari. în decursul timpului, ne putem aştepta 
ca membrii acestei clase să se alăture proletariatului 
pe măsură ce realizează că poziţia şi interesele lor de 
salariati sunt în esenţă similare cu cele ale clasei 
muncitoare. 

Domnia capitalului financiar nu reduce 
antagonismul de clasă, ci îl intensifică în cel mai înalt 
grad, simplificând în acelaşi timp structura de clasă 
prin eliminarea forţelor politice intermediare şi 
încurajarea conflictului dintre oligarhia financiară şi 
proletariat. Organizațiile economice ale acestuia din 
urmă, care luptă pentru condiţii mai bune de vânzare 
a forţei de muncă, generează în mod natural 
organizaţii politice care merg dincolo de cadrul 
societăţii burgheze. Unitatea dintre aparatul de stat 
şi capitalul financiar este atât de evident, încât şi cei 
mai puţin conştienţi muncitori observă antagonismul 
dintre ei înşişi şi restul sistemului. Desigur, 
proletariatul nu-i poate opune imperialismului 
strigătul reacţionar şi lipsit de noimă al întoarcerii la 
liberul schimb şi la o economie liberală. In acelaşi 
timp, realizând tendinţa inevitabilă a sistemului, 
proletariatul nu-l mai poate susţine, chiar dacă acest 
sistem va conduce în final la victoria proletariatului. 
Răspunsul proletariatului la imperialism nu poate fi 
decât socialismul. Imperialismul şi domnia oligarhiei 
financiare facilitează enorm lupta politică şi 
accelerează perspectivele de victorie ale 


socialismului nu doar prin războaiele şi catastrofele 
politice pe care le generează şi care contribuie la 
radicalizarea conştiinţei iz? Do aa 
proletariatului, ci mai ales prin faptul că produc 
socializarea producţiei în cea mai mare măsură 
posibilă în capitalism. Capitalul financiar a separat 
gestionarea producţiei de proprietate şi a creat nişte 
acumulări uriaşe de capital supuse unui control unic. 
Astfel, exproprierea oligarhiei financiare de câtre 
stat va fi un pas uşor de realizat după ce 
proletariatul va cuceri puterea. Nu este nevoie şi nu 
este indicat ca statul să  exproprieze toate 
întreprinderile mici şi mijlocii, care sunt, oricum, în 
prezent, total dependente de magnații finanţelor. 
Capitalul financiar a realizat deja cea mai mare parte 
a exproprierilor. Statul nu trebuie decât să preia 
marile bănci şi companiile industriale pentru a putea 
controla producția; dacă este un stat al clasei 
muncitoare, îşi va folosi puterea economică în 
vederea interesului comun, şi nu pentru a spori 
profitul privat. O singură expropriere generală ar fi 
inutilă economic şi periculoasă din punct de vedere 
politic. 

în încheierea lucrării sale, Hilferding formulează 

„legea istorică” după care, „în structurile sociale 
bazate pe antagonismul de clasă, marile schimbări 
sociale se produc doar atunci când clasa 
conducătoare a realizat maxima concentrare a 
forţelor sale” ; 
[Finanzkapital). Această etapă, estimează el, va fi 
atinsă în curând de societatea burgheză, care va 
crea astfel condiţiile economice pentru dictatura 
proletariatului. 

Opera lui Hilferding a avut o influenţă mai mare 
asupra dezvoltării marxismului decât orice alt produs 
al Şcolii Austriece. A fost cea mai solidă încercare de 
a analiza ştiinţific, din punct de vedere marxist, 
tendinţele  postmarxiste ale economiei mondiale. 
Hilferding a fost unul dintre primii care au subliniat 
importanţa separării proprietăţii capitaliste de 
managementul producţiei şi rolul crescând al 
managerilor şi al tehnicienilor. El a oferit, de 
asemenea, o sinteză lucidă a consecinţelor 
econonomice şi politice ale noii ere a concentrării 


capitalului. 

Lucrările sale sunt scrise din perspectiva 
marxismului „clasic”, adică pe baza presupoziției că, 
prin concentrare, se va ajunge în final la polarizarea 
claselor şi că proletariatul industrial este maşina de 
război care va distruge lumea capitalului. El nu a 
tras, totuşi, din această analiză aceleaşi concluzii la 
care a ajuns Lenin ulterior. Hilferding privea 
capitalismul ca pe un sistem mondial sortit 
dispariţiei din cauza exacerbării antagonismului de 
clasă dintre burghezie şi proletariat. Lenin, din 
aceeaşi perspectivă globală, conchidea: contradicţiile 
imperialismului vor conduce la prăbuşirea sa, dar nu 
în zonele în care evoluţia economică atinsese cel mai 
ridicat nivel, ci acolo unde conflictele sociale vor fi 
mai concentrate şi mai complexe. La constituirea 
rezervorului de tensiune vor contribui şi alte 
revendicări nonproletare - în special cele ale 
naționalităților şi ale ţărănimii iar revoluţia se va 
produce acolo unde revendicările şi disensiunile sunt 
mai numeroase mai degrabă decât în principalele 
centre ale capitalului financiar. Hilferding credea 
într-o revoluţie proletară în sens marxist, la fel ca 
Roşa Luxemburg, Pannekoek şi întregul socialism de 
stânga vest-european; Lenin credea într-o revoluţie 
politică condusă de partid, susţinută de proletariat, 
dar având nevoie, în plus, de energia altor 
revendicări pe care să le reprezinte şi să le 
folosească pentru cauza sa. 


XIII 


ÎNCEPUTURILE MARXISMULUI 
RUS 


1. Mişcările intelectuale din timpul țarului Nicolae 
I 


Determinismul istoric şi problema ţărănească - 
aceste două sintagme rezumă istoria mişcării 
intelectuale radicale din Rusia secolului al XIX-lea, 
atât în fazele ei premarxiste, cât şi în faza timpurie a 
dezvoltării marxismului. Cele două probleme nu erau 
în niciun caz separate; întrebarea era dacă, şi în ce 
măsură, teoria „necesităţii istorice” era în general 
demnă de încredere şi, în particular, ce lumina putea 
să arunce asupra viitorului Rusiei, o ţară cum nu se 
poate mai rurală, cu un proletariat industrial 
rudimentar, condusă de o autocraţie şi suferind, 
chiar şi după reformele de la 1861, de multe dintre 
viciile feudalismului. 

Particularităţile marxismului rus sunt de obicei 
atribuite particularităţilor politice şi economice ale 
imperiului, efectului tiparelor create de mişcările 
revoluţionare premarxiste şi de tradiţiile religioase şi 
filosofice ale ţării. Fără îndoială, există mult adevăr 
în aceste explicaţii, deşi ele nu sunt suficiente pentru 
a da seamă de răspândirea în alte părţi ale lumii a 
marxismului rus, în formula sa leninistă, după 
Revoluţia din Octombrie. 

Atunci când se analizează caracterul special al 
istoriei ruse, accentul se pune nu atât pe 
despotismul politic ca atare, cât pe natura sa 
„orientală”, adică pe independenţa statului şi a 
birocraţiei sale fată de societatea civilă şi pe 


dominaţia statului asupra tuturor claselor sociale, 
inclusiv asupra celor privilegiate. Teza marxistă 


conform căreia instituţiile statului dintr-o societate ] 
împărţită pe clase nu sunt „decât” reprezentantele 
clasei privilegiate este mai greu de aplicat în Rusia 
decât în societăţile europene occidentale. în secolul 
al XIX-lea, unii istorici ruşi, ca B.N. Cicerin, au 
exprimat opinia, susţinută şi astăzi de unii istorici, că 
statul rus, departe de a fi produsul unui antagonism 
de clasă din perioada care l-a precedat, a creat el 
însuşi nişte clase sociale, de sus în jos. Marxiştii ruşi 
nu au acceptat teoria naturii autonome a statului rus 
într-o asemenea formă extremă, dar Plehanov şi 
Troțki, de exemplu, erau de acord cu ideea că 
independenţa aparatului de stat din Rusia era 
incomparabil mai mare decât oriunde altundeva în 
Europa. În analizele sale istorice, Plehanov a 
accentuat într-un mod special trăsăturile „asiatice” 
ale autocrației ruse, de unde derivă şi importanţa pe 
care o acorda descentralizării în programele politice. 
Berdiaev scria că Rusia era o victimă a imensităţii 
propriului ei teritoriu; nevoia de apărare şi de 
expansiune imperială dusese la creşterea aparatului 
birocratic- militar de coerciţie, care obstrucţiona în 
mod constant interesele pe termen scurt ale claselor 
proprietare şi care se consolidase încă de pe timpul 
lui Ivan cel Groaznic, suprimând în mod brutal 
aspiraţiile acestor clase. Toate schimbarile 
economice majore din istoria rusă au fost realizate 
de sus în jos, prin intermediul puterii de stat. Acest 
adevăr se aplică perioadei lui Petru cel Mare, 
reformelor lui Alexandru al Il-lea şi industrializării şi 
colectivizării 


5 


lui Stalin. Caracteristica esenţială a ceea ce se 
numeşte astazi 


„totalitarism”, şi anume principiul că întreaga viaţă a 
societăţii, în special activităţile economice şi 
culturale, trebuie nu doar controlate de stat, ci 
subordonate în mod absolut nevoilor sale, a 
caracterizat Rusia timp de secole; desigur, acest 
principiu nu a putut fi pus în practică întotdeauna la 
fel de eficient, dar a fost şi a rămas baza constantă a 
activităţii aparatului de stat. Din acest principiu 
rezultă că statul este unica sursă legitimă a oricărei 
iniţiative sociale şi că orice organizare sau 


cristalizare a vieţii sociale care nu este impusă de 
stat este contrară nevoilor şi intereselor sale. 
Rezultă, de asemenea, că cetăţeanul este 
proprietatea statului şi că toate acţiunile sale fie sunt 
dirijate de stat, fie sunt o provocare la adresa 
autorităţii sale. Despotismul rus a creat o societate 
în care dispăruse termenul mediu dintre supunere şi 
rebeliune, dintre identificarea totală cu ordinea 
existentă şi negarea ei absolută. De aceea, Rusia a 
asimilat doar foarte târziu şi cu multe dificultăţi 
ideea de „libertate” care prinsese contur în Europa 
Occidentală în secolele de confruntări dintre regi şi 
baroni, nobilime şi burghezie, o libertate care este 
definită de lege şi care presupune o ordine legală a 
societăţii. În Rusia, condiţiile sociale erau de aşa 
natură încât libertatea nu putea fi concepută decât 
ca anarhie, ca o absenţă a legii, din moment ce legea 
nu lua de obicei o altă formă decât cea a voinţei 
arbitrare a unui conducător despotic. Intre 
absolutism şi răscoala ţărânească dezordonată, ideea 
unei libertăţi sancţionate şi limitate 


prin lege era foarte greu de articulat; mişcările 
revoluţionare degenerează în mod natural într-o 
nouă formă de totalitarism 

(Pestei, Ikaciov) sau spre viziunea anarhistă a unei 
societăţi neconstrânse de nicio lege sau instituţie 
politică. Extremismul şi maximalismul, care sunt de 
multe ori prezentate ca principalele caracteristici ale 
culturii ruse, pot fi explicate prin faptul că, în istoria 
sa, această ţară nu a produs niciodată o clasă de 
mijloc puternică; în plus, stabilitatea ei a depins 
întotdeauna de puterea şi eficienta unei birocraţii 
centralizate şi doar într-o foarte mică, = . 
măsură de cristalizarea grupurilor de interese; o ţară 
în care planurile de reforme sociale erau în mod 
natural identice cu proiectele de revoluţie şi în care 
nu exista nicio deosebire clară între critica literară şi 
asasinat. 


Slâbiciunea oraşelor şi rolul minor jucat de comerţ 
timp de secole au împiedicat dezvoltarea unei culturi 
intelectuale puternice. Emanciparea intelectualilor, 
cultivarea gândirii logice, capacitatea de a raţiona şi 
de a dezbate, pasiunea pentru analiza abstract, toate 


acestea sunt nişte trăsături ale culturii urbane şi 
sunt legate de prosperitatea comercială. Afirmarea 
supremaţiei Moscovei şi distrugerea Novgorodului 
au împiedicat dezvoltarea civilizaţiei urbane, iar 
religia ortodoxă a contribuit la izolarea Rusiei de 
Occident. Cezaro-papismul rus nu însemna doar că 
Biserica Răsăriteană era în slujba despotismului 
țarist, ci şi că liderii revendicau o dominație asupra 
sufletelor supuşilor; Biserica era supusă ţarului într- 
o asemenea măsură, încât îi conferea acestuia din 
urmă o autoritate nelimitată asupra conştiinţelor 
individuale, ceea ce a dus, ca o consecinţă naturală, 
la crearea unui sistem de stat polițienesc care 
controla gândurile cetăţenilor. Rivalitatea dintre 
puterea seculară şi cea ecleziastică, rivalitate care a 
condus într-o asemenea măsură dezvoltarea 
civilizaţiei occidentale, era aproape inexistentă în 
Rusia; Biserica se identifica cu statul şi îi permitea 
acestuia să domine ca un suveran viaţa intelectuală. 
În acelaşi timp, Rusia, ca organizaţie politică, 
adoptase mesianismul religios al Bisericii. După 
căderea Bizanțului, Biserica Ortodoxă dezvoltase 
imaginea Moscovei privite ca o „A Treia Romă”, ca 
succesoarea, desemnată pe veci, a capitalei 
creştinătăţii care fusese cucerită de turci. Moscova, 
centru al ortodoxiei, şi Moscova, capitală a ţarului, 
erau unul şi acelaşi lucru; mesianismul ortodox nu 
mai putea fi deosebit de mesianismul rusesc şi ţarul 
era nu doar un autocrat politic, ci şi custodele 
adevărului religios. 

Aceasta este, desigur, o imagine simplificată care 
nu se aplică în mod similar tuturor perioadelor 
istoriei ruse, dar ne poate ajuta să descriem anumite 
trăsături ale marxismului revoluţionar din 


Rusia. 

Era firesc, în aceste circumstanţe, ca gândirea 
filosofică şi religioasă să nu se dezvolte în aceleaşi 
direcţii ca în Europa Occidentală. Rusia nu a trecut 
printr-o fază scolastică şi nu a dezvoltat capacităţile 
logicii şi analizei, clasificarea şi definirea 
conceptelor, ordonarea argumentelor Şi 
contraargumentelor, care reprezentau moştenirea 
filosofici creştine medievale în Occident. Pe de altă 


parte, Rusia nu a jucat niciun rol în civilizaţia 
Renaşterii şi nu a fost tulburată de spiritul 
scepticismului şi relativismului, care au lăsat urme 
atât de adânci în cultura europeană. Aceste 
deficienţe apar într-un mod strident în gândirea 
filosofică rusă încă de la începuturile sale din 
perioada iluministă. Exponentii săi sunt nişte literati 
şi intelectuali 


amatori, atraşi de probleme sociale sau religioase, 
dar incapabili să-şi sistematizeze ideile, să analizeze 
cu grijă conceptele sau să evalueze valoarea logică a 
argumentelor. Scrierile filosofice ale celor mai mari 
gânditori ruşi sunt de multe ori fascinante din punct 
de vedere retoric sau literar, pline de pasiune şi 
simţire autentică şi neconstrânse de „scolastică” în 
sensul peiorativ al termenului; ruşii nu se întrebau 
care este scopul filosofiei, pentru că fiecare dintre ei 
cunoştea răspunsul. Dar lucrările lor sunt de obicei 
lipsite de orice rigoare logică, concepute precar, 
incoerente, lipsite de formă, structură şi metodă. În 
acelaşi timp, ne surprinde absenţa scepticismului şi 
relativismului. Este mult dispreţ batjocoritor şi foarte 
puţină ironie, o frenezie a denunţării, o capacitate 
foarte redusă de detaşare; chiar şi umorul exprimă 
furia şi disperarea mai curând decât veselia. 
Calitățile romanului rus din secolul al XIX-lea provin, 
iară îndoială, din aceleaşi cauze ca defectele 
filosofiei ruse. Filosofia academică de tip occidental 
nu a existat cu adevărat în Rusia până în ultimul 
sfert al secolului al XIX-lea şi nu produsese nicio 
operă de prim rang până în momentul în care a fost 
spulberată de Revoluţie. 

Este demn de notat că filosofia rusă care duce în 
linie directă la marxismul rus are ca punct de 
plecare întrebări şi opţiuni similare cu cele care au 
stimulat gândirea timpurie a lui Marx şi care au luat 
forma reflecţiilor despre filosofia hegeliană a istoriei. 
Aceste discuţii se întorc în timp până în epoca 
întunecată şi severă a tarului Nicolae I. Tânărul 
Vissarion Belinski şi tânărul Bakunin 
au început să filosofeze pornind de la aceeaşi frază 
faimoasă despre identitatea realului cu raţionalul 
care a inspirat şi modelat critica Tinerilor Hegelieni. 


Bielinski, care-l cunoaştea pe Hegel la mâna a doua, 
într-o manieră diletantă, credea că a descoperit 
raționalitatea istoriei chiar în manifestările ei 
barbare şi despotice. El credea că se putea ajunge la 
o acceptare a realităţii crude dacă se înțeleg 
caracterul insignifiant a tot ceea ce era individual, 
contingent, subiectiv, şi măreţia Raţiunii istorice atât 
de ingenioasă în a-şi bate joc de dorinţele şi 
speranţele fiinţelor umane. În articolele scrise în 
1839, Bielinski şi-a expus filosofia reconcilierii cu 
sau, mai bine zis, a supunerii la măreţia 
„universalităţii” întruchipate de conducerea unui 
satrap asiatic. Totuşi, doi ani mai târziu, avea să 
renunţe complet la acest masochism istoriosofic 
hegelian, mai exact pseudohegelian, şi începuse să 
creadă în valoarea individului uman ca unică valoare 
intrinsecă ce nu trebuia sacrificată acestui Moloh al 
universalului istoric. După convertirea sa la 
socialism şi, apoi, la naturalismul a la Feuerbach, 
Bielinski a fost reţinut de tradiţia rusă ca un gânditor 
care oscila între fatalism disperat şi revoltă 
moralistă, între „raţionalitatea” progresului 
indiferent al W/^ZfZ-ului şi iraţionalitatea individului 
viu, între „obiectivism” şi sentimentalism. 

Cea mai importantă temă a vieţii intelectuale ruse 
din timpul lui Nicolae I a fost cea a disputei dintre 
slavofili şi prooccidentali. Slavofilia era varianta 
rusească a filosofici romantice care se opunea 
Iluminismului, raționalismului, liberalismului şi 
cosmopolitismului. Slavofilii (Ivan Kireievski, Alexei 
Komiakov, Konstantin Aksakov, Iuri Samarin) căutau 
prin filosofia lor să legitimeze autocraţia rusă şi 
pretenția Bisericii Orientale de a fi singurul 
depozitar al adevărului creştin. Ei idealizau Rusia de 
dinaintea lui Petru cel Mare, mai ales Rusia primilor 
Romanovi, în care întrevedeau principiile ce puteau 
proteja națiunea de imitaţiile păgubitoare ale 
liberalismului occidental şi care o puteau aduce în 
postura de conducător spiritual al lumii. în acest 
scop, au elaborat doctrina „comunităţii” (sobomosi), 
uniunea spirituală a societăţii bazată pe devoţiunea 
faţă de adevărurile eterne şi opusă contractului sau 
asocierii strict legale şi mecanice, bazate doar pe 


interes, care predomina în Europa Occidentală. 
Esenţa spiritului rus era libertatea concepută ca un 
rezultat al iubirii lui Dumnezeu, şi nu libertatea 
negativă şi mundană a liberalilor. O altă trăsătură 
esenţială era dezvoltarea integrală a individului, a 
cărui rațiune umană nu se bazează pe capacitatea sa 
de gândire abstractă, ci pe armonia cu o credinţă 
religioasă vie care este sursa tuturor valorilor 
spirituale. Această credinţă nu exista în Biserica 
Romană, care afirma numai unitatea ierarhică a legii 
sau, în bisericile protestante, care sacrificaseră 
idealul unităţii pentru a-şi afirma o iubire subiectivă 
de libertate. Spre deosebire de Occident, a cărui 
cultură intelectuală şi a cărui teologie se bazează pe 
încrederea în puterea abstractă a logicii, în timp ce 
organizarea socială ţine cont de antagonismul 
intereselor individuale şi al intereselor de clasă, care 
nu pot fi ţinute în frâu decât cu forţa represivă a 
legii, spiritul rus este unul al uniunii organice libere 
bazate pe supunerea voluntară faţă de adevărul divin 
şi pe unitatea autorităţii seculare şi religioase. 
Prooccidentalii nu aveau o filosofie socială atât de 
clar definită ca slavofilii. Prooccidentalismul era 
denumirea generică a politicii de „europenizare” a 
Rusiei, care se combina cu un cult al ştiinţelor 
naturii, cu ataşamentul faţă de principiile liberale, 
ura faţă de despotismul țarist şi convingerea că 
Rusia şi-ar putea reveni din înapoierea şi stagnarea 
ei culturală numai prin alegerea „căii occidentale”. 
Deşi atât slavofilii, cât şi prooccidentalii aveau 
rădăcini în tradiţia rusă, simbolizată de Moscova şi, 
respectiv, Sankt-Petersburg, este de notat că 
aproape toţi aderenţii ambelor scoli studiaseră 
filosofia germană şi îşi defineau de multe ori poziţia 
cu ajutorul categoriilor hegeliene. După toate 
aparențele, pe timpul lui Nicolae I, conservatorii 
aveau puţine motive să se teamă că Rusia va fi 
inundată de un val de liberalism. Totuşi, în ciuda 
stagnării politice şi economice a ţării, ideile 
occidentale începeau sa se infiltreze şi să găsească 
audienţă în rândurile celor mai tineri, aşa cum o 
dovedeşte grupul de discuţii al lui Petraşevski. Cu 
toate acestea, pe vremea lui Alexandru al Il-lea şi 


Alexandru al III-lea, versiunile „pure” ale slavofiliei şi 
prooccidentalismului au început să pară 
neimportante prin comparaţie cu tendinţele care 
sintetizau trăsături ale ambelor filosofii, în proporţii 
şi în moduri diferite, aşa cum s-a întâmplat cu toate 
variantele de narodnicism. 


2. Herzen 


Aleksandr Ivanovici Herzen (1812-1870) a fost 
primul susţinător important al unei „a treia căi” care 
lăsa loc atât pentru calea tipic rusească, 
noncapitalistă, de eliberare socială, cât şi pentru 
valorile liberalismului occidental. Cultul său pentru 
ştiinţă şi ostilitatea sa faţă de religie şi autocraţie îl 
făceau să se opună în mod categoric tradiţiei 
slavofile, dar critica sa la adresa capitalismului era, 
în esenţă, conformă cu aceasta tradiţie. 

Când era încă elev, Herzen îi jurase ură 
despotismului rus şi a râmas credincios acelui 
jurământ. S-a stabilit în Occident în 1847 şi, 
începând cu 1855, a publicat un periodic intitulat 
Poliarnaia Zvezda (Steaua Polară) şi, ulterior, 
Kolokol (Clopoţelul), care a jucat un rol major în 
animarea mişcării radicale în rândurile intelighenţției 
ruse. La fel ca majoritatea intelectualilor din 
generaţia sa, a trecut şi printr-o fază hegeliană în 
care a atacat interpretările conservatoare ale 
„raţionalităţii realului” şi a susţinut dialectica în 
corelaţie directă cu principiul negaţiei şi al criticii 
permanente a regimului existent. A scris câteva 
eseuri filosofice care, deşi nu conţineau nimic 
original, au jucat un anumit rol în propagarea 
atitudinilor naturaliste şi antireligioase în Rusia. 
Influenţa sa majoră s-a datorat, totuşi, criticii sale la 
adresa capitalismului şi speranţei sale într-o cale 
tipic rusească spre socialism, bazata pe comunitatea 
ţărănească tradiţională, numită în limba rusă mir sau 
obscina. 


Herzen nu se opunea capitalismului şi civilizaţiei 
occidentale pentru că generau sărăcia şi 
exploatarea, ci pentru că duceau la degradarea 


oamenilor prin cultul exclusiv al valorilor materiale; 
ideea universală de prosperitate amputa 
personalitatea, transforma societatea într-un loc 
dezolant, golit de spiritualitate şi înecat într-o 
mediocritate generală. Ca membru înstărit al 
nobilimii, liber de griji materiale şi trăind în 
confortul capitalelor occidentale cărora le denunța, 
în acelaşi timp, filosofia prosperității, Herzen era o 
figură suspectă pentru anumiţi radicali, dar a devenit 
foarte cunoscut şi admirat datorită apelului său la o 
tradiţie care i-ar fi permis Rusiei să obţină dreptatea 
socială, respingând în acelaşi timp valorile 
occidentale. El credea că personalitatea umană este 
o valoare supremă în sine şi că scopul instituţiilor 
sociale este să-i permită omului să se dezvolte şi să 
se îmbogăţească spiritual în toate modurile posibile. 
Civilizaţia occidentală producea efectul opus, 
standardizând toate valorile şi permițându-i spiritului 
universal al concurenţei să distrugă solidaritatea 
spontană dintre toate fiinţele umane. Acest atac la 
adresa capitalismului era formulat mai curând din 
perspectiva aristocrației decât din cea a 
socialismului. Totuşi, Herzen era foarte apropiat de 
cauza poporului şi era preocupat nu doar de 
conservarea valorilor create de clasele privilegiate, 
ci şi de extinderea lor la toată omenirea. Din punctul 
său de vedere, proprietatea comună asupra 
pământului deţinută de mir oferea posibilitatea unei 
noi ordini sociale care ar fi îmbinat dreptatea şi 
egalitatea cu solidaritatea voluntară a indivizilor, 
abolind despotismul, dar nu pentru a-l înlocui cu 
egoismul universal şi goana după bani. În acest fel, 
Herzen a lansat o problematică ce avea să domine 
gândirea rusă în următoarele trei decenii: problema 
drumului Rusiei câtre socialism prin intermediul 
comunității sâtesti. 

Herzen era invocat ca un precursor de narodnici, 
liberali şi marxişti. Pentru marxişti, el nu era doar un 
critic al autocrației, ci şi un purtător de stindard al 
cultului ştiinţei, un duşman al religiei şi al Bisericii 
Ortodoxe şi un filosof care putea fi calificat, fară 
exagerări, ca materialist. În ciuda urii sale faţa de 
despotism, el nu poate fi numit totuşi un ideolog al 


revoluţiei; în mod cert, el nu avea afinități cu modul 
în care generaţia următoare avea să vorbească 
despre revoluţie într-un moment în care reformarea 
sistemului prezent părea imposibilă. Herzen nu s-a 
raliat revoluţionarilor de la 1860, i-au displăcut 
primitivismul şi disprețul lor pentru valorile 
nonutilitare ale artei şi educaţiei, dogmatismul lor, 
intoleranţa şi cultul unei apocalipse revoluţionare pe 
care păreau să o dorească pentru ea însăşi şi căreia 
păreau dispuşi să-i sacrifice toate valorile existente. 
Un anumit conservatorism al gândirii sale l-a făcut 
conştient de pericolul credinţei fanatice în progres, 
care priveşte generaţiile actuale ca mult mai puţin 
importante decât cele viitoare. 

Deşi Herzen credea că situaţia Rusiei era 
privilegiată din punct de vedere istoric şi că Rusia ar 
putea construi o societate dreaptă, datorită tradiţiei 
comunei săteşti (despre care credea, în mod eronat, 
că este un vestigiu al comunismului primitiv), nu s-a 
lăsat prins de niciun mesianism naţionalist sau de 
profeția că Moscova era viitoarea Mecca a omenirii. 
Herzen era un patriot rus, dar nu un Lovin; în 1663, 
a scandalizat o mare parte a opiniei publice apărând 
cauza insurgenților polonezi. Acesta a fost doar unul 
dintre motivele pentru care steaua lui a început să 
apună după 1860. 

Moartea lui Nicolae I şi înfrângerea din războiul 
Crimeii au condus la o perioadă de reforme, care au 
provocat noi dezbinări intelectuale şi au dus la 
reluarea vechilor  discordii. Odată cu abolirea 
iobăgiei şi împroprietărirea ţăranilor din 1861, 
urmate de reforme ale sistemului judiciar, armatei şi 
administraţiei localei, problema viitorului Rusiei în 
capitalism a încetat să mai fie una pur speculativă şi 
a dobândit o semnificaţie practică. Industrializarea 
intensivă era încă cu trei decenii în urmă; țărănimea 
era încă prizoniera numeroaselor rămăşiţe ale 
iobăgiei, iar problemele economice se limitau în 
general doar la agricultură; totuşi, era limpede 
pentru toată lumea că începuse o perioadă de 
„modernizare” şi că era vremea reflecţiei asupra 
posibilităţilor şi riscurilor acestei modernizări. 


3. Cernisevski 


Scrierile lui Nikolai Gavrilovici Cernişevski (1828- 
1889) au fost mult mai importante pentru 
intelighenţia radicală de după 1860 


decât cele ale lui Herzen. Cernişevski a fost un alt 
inspirator de frunte al narodnicismului, deşi el nu 
este în general considerat un narodnic în sensul 
strict al termenului. Şi el îşi punea speranţele de 
regenerare socială a Rusiei în obştea sătească, dar 
era mult mai prooccidental decât Herzen; el a 
adoptat în întregime filosofia naturalistă a lui 
Feuerbach şi a prezentat-o publicului într-o lucrare 
intitulată Principiul antropologic în filosofie (1860). 
Era un exponent constant al utilitarismului de tip 
iluminist, bazat pe fundamente materialiste. Credea 
că toate motivațiile omului se 

„reduc în 
ultimă instanţă la un calcul al plăcerilor şi durerilor 
şi că egoismul este singura forţă care ghidează 
comportamentul uman. Aceasta nu însemna, totuşi, 
că nu puteau să existe cooperare şi solidaritate sau 
acte de tipul sacrificiului de sine sau al ajutorului 
dezinteresat; toate aceste acţiuni ar putea fi foarte 
bine interpretate ca nişte ilustrări ale dorinţei 
universale de plăcere şi de profit. 

Toate acestea sunt teme tradiţionale, cunoscute 
din istoria doctrinei utilitariste. Din aceeaşi sursă 
provine şi credinţa lui Cernişevski în egoismul 
raţional, adică organizarea vieţii comunitare astfel 
încât toate egoismele individuale să fie satisfăcute 
într-o armonie generală. Conflictul dintre egoisme se 
datorează instituţiilor greşit concepute şi lipsei de 
educaţie. Cernişevski accepta valorile de bază ale 
liberalismului: el dorea „europenizarea” Rusiei, 
răsturnarea autocrației, libertatea politică, educaţia 
universală şi emanciparea ţăranilor. Credea, de 
asemenea, că Rusia putea beneficia de pe urma 
progresului industrial şi a liberalismului fără a stinge 
flacăra comunistă care ardea în obscina şi că ororile 
dezvoltării capitaliste puteau fi evitate. 

După dezamăgirile care au urmat reformelor din 


1861, Cernişevski a pus un accent mai puternic pe 
speranțele revoluționare. In timp, şi-a pierdut 
interesul pentru obştea sătească şi a acordat mai 
multă atentie în lucrările sale evoluţiilor ; pă 
politice şi nevoii de a răsturna ţarismul prin forţă. A 
fost arestat în 1862 şi condamnat la muncă forţată 
după doi ani de închisoare, în închisoare a scris 
celebrul său roman Ce-i de fâcut?, care a devenit 
catehismul tineretului revoluţionar rus. Este o operă 
lipsită de o valoare literară deosebită, didactică, 
plictisitoare şi pedantă, dar cu atât mai fidelă 
doctrinei lui Cernişevski după care arta, la fel ca 
ştiinţa, nu avea o valoare intrinsecă, ci trebuia 
apreciată după utilitatea ei socială imediată. 
Romanul şi-a atins scopul de a inocula în rândurile 
tineretului revoluţionar un spirit ascetic, seriozitate, 
devotament pentru cauza poporului şi dispreţ fată de 
convențiile morale ale celor mai în vârstă. A 
contribuit 

„foarte mult la popularizarea „stilului” 
moral al cercurilor radicale, caracterizate de spirit 
doctrinar, fanatism, sinceritate şi sacrificiu de sine, 
cultul ştiinţei şi lipsa oricărui simţ al umorului. Lenin 
l-a respectat şi admirat pe Cernişevski întreaga 
viaţă, privindu-l ca pe un mentor care l-a iniţiat în 
ideologia revoluţionară şi se poate spune că Lenin a 
fost specimenul ideal al tipului pe care l-a portretizat 
Cernişevski, unul deloc neobişnuit printre 
revoluționari: un intelectual devotat cauzei într-un 
mod atât de exclusiv, încât orice discuţie care nu 
putea fi pusă în slujba revoluţiei era privită ca o 
sporovâială inutilă, iar valorile care nu pot fi folosite 
în acelaşi scop nu-i pot alimenta decât pe esteţi şi pe 
diletanti. Convertirea la credinţa revoluţionară a 
făcut ca multi membri ai intelighenției ruse, izbiţi şi 
umiliţi de sărăcie, ignoranță şi oprimare, să 
abandoneze în mod natural toate valorile 
reprezentate de clasa privilegiată. In condiţiile în 
care sarcina de a scoate Rusia din înapoiere şi 
barbarism era uriaşă, cultul valorilor spirituale, 
estetice sau intelectuale, atât de pregnant în cazul 
lui Herzen, apărea ca o trădare a misiunii 
revoluţionare. Utilitarismul şi materialismul erau 
expresia naturală a acestei atitudini revoluţionare. 
Relaţia între ele poate fi remarcată la Cernişevski şi 
la alţi doi scriitori care au murit tineri, dar care erau 
foarte la modă după 1860: N.A. Dobroliubov (1836- 


1861) şi D.I. Pisarev (1840—1868). Celui de-al doilea 
i se atribuie comentariul că o pereche de cizme 
valorează mai mult decât operele lui Shakespeare. 
Materialismul - un termen care îi poate fi aplicat 
lui Cernişevski fără rezerve - avea astfel un sens 
politic clar în Rusia în cea de-a doua jumătate a 
secolului al XIX-lea. El presupunea, desigur, o 
ostilitate faţă de Biserică şi religie şi servea prin 
aceasta în lupta împotriva autocrației; în acelaşi 
timp, părea să justifice o filosofie utilitară asupra 
vieţii, era o negare a culturii şi a obiceiurilor claselor 
educate. Adepții sâi puteau eticheta orice scopuri 
intelectuale sau artistice dezinteresate ca pe un 
divertisment inutil al aristocrației şi puteau examina 
toate ideile umane şi toate acţiunile din perspectiva 
întrebării-cheie: Cui îi foloseşte? După 1860, în 
Rusia, la fel ca pretutindeni în Europa, materialismul 
a fost consolidat de succesul darwinismului. Totuşi, 
pentru radicali, darwinismul era o sabie cu două 
tăişuri. Pe de o parte, el oferea celor care se 
opuneau religiei un temei ştiinţific pentru a pretinde 
că toate problemele omeneşti puteau fi explicate în 
categorii pur biologice; pe de altă parte, 
darwinismul, în special în interpretarea dată de 
Spencer, sugera că istoria umanităţii şi societatea 
umană puteau fi explicate pe baza selecţiei 
naturale, a luptei pentru existenţă şi a supravieţuirii 
celui mai puternic. Această ultimă consecinţă a 
darwinismului nu era pe placul revoluţionarilor din 
două motive. În primul rând, ea putea să presupună 
că lupta pentru supravieţuire este o lege eternă a 
naturii, care nu permite împlinirea niciunui vis legat 
de o societate viitoare pe deplin armonioasă. în al 
doilea rând, dacă ea era aplicată universal, 
introducea un soi de fatalism biologic care condamna 
la inutilitate orice efort individual sau orice strădanie 
morală. Conform darwinismului social, indiferent ce 
ar face indivizii, cei care ies victorioşi pe câmpul de 
bătălie sunt şi cei care dovedesc în final cea mai 
mare capacitate de adaptare, nu cei ale caror 
suferinţe sunt astăzi cele mai erele ori cei a căror 
cauză . O 
pare mai dreaptă din punct de vedere moral. În acest 
fel, scientismul, utilitarismul şi materialismul, pe 


care revoluționarii le-au adoptat ca arme în lupta 
politică, păreau să indice că lupta nu avea de fapt 
niciun scop. Din acest motiv, Cernişevski a adoptat 
din darwinism teoria originii şi mutaţiilor speciilor, 
dar nu şi teoria selecţiei naturale; mai târziu, 
sociologii din tabăra narodnică s-au străduit să 
restrângă în mai multe privinţe teoria darwinistă 
pentru a evita constrângerea de a formula concluzii 
nedorite. 


4. Narodnicismul şi primele  receptări ale 
marxismului 


Mişcarea radicală care s-a dezvoltat în Rusia după 
1861 purta denumirea generală de „narodnicism” 
(narodnicestvo). Istoricii nu sunt de acord în privinţa 
sensului exact şi a aplicabilităţii acestui termen. Intr- 
un articol din 1898, intitulat Ce moștenire am 
abandonat?, Lenin definea  narodnicismul prin 
intermediul a trei elemente. În primul rând, 
narodnicii (narodniki) priveau capitalismul rusesc ca 
pe un fenomen retrograd şi doreau să-i opreascā 
dezvoltarea. În al doilea rând, priveau țărănimea şi, 
mai ales, obşcina ca pe o instituţie autosuficientă, în 
sensul că nu putea fi analizată în termenii claselor 
sociale; narodnicii ignorau, aşadar, diferenţele de 
clasă din interiorul ţărănimii. în al treilea rând, ei nu 
percepeau legătura dintre intelighenția şi instituţiile 
politice, pe de o parte, şi interesele de clasă ale 
societăţii ruse, pe de altă parte, imaginându-şi de 
aceea că intelighenția putea fi o forţă independentă 
aptă să-i imprime istoriei cursul dorit. Această 
descriere a narodnicismului, aşa cum se va vedea, nu 
conţine nicio referire la strategia politică sau la 
măsurile politice concrete faţă de autocraţie. Cei pe 
care marxiştii îi contestau sub numele de „narodnici” 
includeau de fapt atât reformişti, cât şi 


revoluționari; unii se bazau pe terorism, alţii pe 
propagandă. Diferenţele dintre ei apăreau atunci 
când era vorba de perspectiva asupra 
determinismului istoric, ataşamentul faţă de tradiţia 
slovofilă sau prooccidcntală şi atitudinea faţă de 


marxism. Cei mai multi teoreticieni narodnici erau 
familiarizați cu marxismul şi 


îi acceptau unele caracteristici, deşi niciunul dintre 
ei, în afara lui Danielson, nu se prezenta ca un 
marxist. Aspectele narodnicismului semnalate de 
Lenin erau acelea în jurul cărora se concentrase, de 
fapt, dezbaterea după 1890. Lenin caracterizase 
narodnicismul şi din punctul de vedere al originii de 
clasă, ca o ideologie a micilor proprietari care 
doreau să elibereze viaţa din Rusia de constrângerile 
feudale, însă erau înspăimântați de avansul 
capitalismului care ameninţa să le distrugă poziţia 
economică. în acelaşi articol, Lenin punea în contrast 
tradiţia narodnicistă cu cea a scriitorilor 
„lluminismului” din anii '60, cum era Skaldin, care se 
opuneau tuturor râmăşiţelor de servitute şi cereau 
libertate politica, autoguvernare, educaţie şi 
europenizarea Rusiei; aceşti autori reprezentau 
ideologia progresului capitalist într-o forma mai mult 
sau mai puţin pură şi nu intuiau contradicţiile şi 
antagonismele pe care urma să le genereze triumful 
capitalismului. Spre deosebire de aceşti liberali, 
narodniciştii susțineau o utopie romantică, ei 
întrevedeau rezultatele catastrofale pe care le-ar 
putea produce capitalismul, dar sperau să le 
împiedice  recurgând la visurile imposibile de 
întoarcere la forme precapitaliste de producţie şi de 
conservare a obseinii ca germen al socialismului 
viitor. După Lenin, meritul narodniciştilor era că au 
pus primii problema contradicţiilor economice ale 
capitalismului în Rusia, deşi nu au oferit niciun 
răspuns în afara ideii reacționare a unei vârste de 
aur. Din acest punct de vedere, Lenin îi compara cu 
Sismondi, care, asemenea lor, reprezenta interesele 
ideologice ale micilor proprietari, amenințate de 
avansul capitalismului. De asemenea, Sismondi 
denunța, la fel ca narodniciştii, sărăcia, exploatarea 
şi anarhia producţiei capitaliste, însă nu avea nicio 
soluţie în afara întoarcerii la meşteşuguri şi la micul 
comerţ. 

Richard Pipes, de pildă, susţine câ narodnicismul, 
în sensul definit de Lenin în acest articol, nu a existat 
niciodată ca o mişcare intelectuală şi politică 


unitară. Narodnicismul ar desemna, de fapt, din 
această perspectivă, o tendinţă apărută la începutul 
deceniului şapte al secolului al XIX-lea, care se baza 
pe ideea lui Bakun in că sarcina intelighenției nu era 
aceea de a-i impune poporului socialismul sau orice 
altă doctrină, ci aceea de a susţine din toată inima 
dorinţele şi aspiraţiile acestuia şi de a 

: T N E lucra 
pentru revoluţie în direcţiile dorite de popor. 
Narodnicismul ar fi exprimat astfel o tendinţă 
antiintelectualistă clară, care nu implica nicio teorie 
a socialismului şi nicio atitudine faţă de dezvoltarea 
capitalismului rus şi era, de fapt, o negare a 
activităţii politice. Marxiştii, în special Struve, sunt 
responsabili de inventarea termenului 
„narodnicism”, care îi desemnează pe oponenții 
capitalismului şi pe admiratorii obştei ţărăneşti, dar, 
în acest sens, narodnicismul era doar o armă politică 
ce nu corespundea niciunei realităţi istorice. Alţi 
cercetători, ca E Venturi, A. Walicki şi istoricii 
sovietici, deşi nu negau că ideologia narodnicistă 
luase mai multe forme, foloseau termenul în sensul 
său larg din literatura marxistă, cu credinţa că 
exprima esenţa controversei ideologice din Rusia 
ultimului sfert de secol, deşi în anumite cazuri 
particulare putem avea, pe bună dreptate, îndoieli 
asupra apartenenţei unor autori la tabăra 
narodnicistă. 


Problema nu are o importanţă majoră în istoria 
doctrinei marxiste, dar este necesar să înregistrăm 
evoluţia narodnicismului din două motive. În primul 
rând, narodnicismul în sens larg a fost prima mişcare 
intelectuală din Rusia infiltrată de marxism. În al 
doilea rând, marxismul s-a conturat în Rusia prin 
controversa cu autorii narodnici şi a fost dominat 
multă vreme de „problema ţâărânească” şi de 
polemicile cu socialismul agrar. Aceasta explică 
anumite caracteristici ale tipului de marxism care a 
învins în final în Rusia, şi anume leninismul, şi faptul 
că acest tip de marxism sa impus în acele părţi ale 
lumii în care problema ţărănească este încă 
dominantă în raport cu alte probleme sociale. 

Narodnicismul, privit în acest sens larg, s-a 
dezvoltat în jurul anului 1870 şi a fost, în diferitele 
sale versiuni, principala formă a radicalismului social 
în deceniile şapte şi opt; totuşi, în ultima decadă a 
secolului al XIX-lea, a apărut marxismul ortodox, 
ceea ce a condus la o nouă situaţie polemică. 


Deşi convingerile lor variau în nuanţe, narodniciştii 
erau cu toţii de acord că trebuie să se identifice cu 
cauza „poporului” rus şi îşi dedicau toate eforturile 
emancipării acestuia. Totuşi, nu se puteau pune de 
acord dacă aceasta însemna o emancipare prin 
propriile eforturi ale poporului sau dacă trebuia să 
se producă o revoluţie pregătită şi condusă de o 
organizaţie conspirativă. Ei credeau la unison că în 
Rusia capitalismul nu putea fi decât o sursă de 
degradare socială şi sperau că ţara s-ar putea 
descurca fără el, dar nu aveau o opinie unanimă în 
privinţa progresului şi determinismului istoric. Erau 
uniţi în disprețul lor pentru reformele politice şi nu 
dădeau nicio importanţă sloganurilor liberale şi 
constituţionale. Aceste poziții au determinat 
atitudinea narodniciştilor faţa de teoriile lui Marx. Ei 
erau gata să-i invoce autoritatea, dar o făceau într-o 
manieră foarte selectivă. Apreciau, fireşte, accentul 
pus de Marx pe efectele distructive ale acumulării 
capitaliste - exploatare, sărăcie şi degradare 
spirituală - şi pe consecinţele antiumane ale 
diviziunii muncii în formele sale 


avansate. Receptau, de asemenea, favorabil acele 
părţi ale teoriei care denunţau democraţia „formalăa”, 
libertăţile politice şi întreaga suprastructură liberală 
a capitalismului şi a liberei concurenţe. Pe de altă 
parte, respingeau teza lui Marx că sistemul capitalist 
reprezenta un uriaş progres istoric şi că eliberarea 
poporului muncitor trebuia să fie precedată de 
evoluţiile sociale şi tehnologice produse de 
capitalism; pe scurt, respingeau teoria marxist- 
hegeliană a progresului prin contradicție şi orice 
sugestie că toate ţările ar trebui să treacă prin 
aceleaşi etape istorice şi să suporte rigorile şi 
nedreptatea acumulării capitaliste înainte de a se 
angaja într-o revoluţie socialistă. Existau, desigur, 
dispute între ei în ceea ce priveşte înţelesul real şi 
gradul de aplicabilitate al teoriei lui Marx despre 
capitalism, mai ales în lumina condiţiilor din Rusia; 
de altfel, chiar opiniile lui Marx şi Engels asupra 
acestei probleme, luate împreună, erau departe de a 
fi lipsite de orice echivoc. 

Cei trei autori care au influenţat cel mai mult 


gândirea radicală din Rusia în jurul anului 1870 au 
fost P.L. Lavrov, N.K. Mihailovski şi P.N. Ikaciov. 
Piotr Lavrov (1823-1900) a trezit în intelighenție un 
sentiment de culpabilitate faţă de popor şi o dorinţă 
de a-şi corecta propriile privilegii. Scrisorile istorice, 
publicate la sfârşitul anilor '60, şi periodicul Vperiod, 
care apărea la Zurich între anii 1873 şi 1876 (Lavrov 
fugise din Rusia în 1870), făceau apel la membrii 
tineri ai intelighenției să muncească în mijlocul 
poporului şi să aprindă flacăra revoluţiei. Sub 
influenţa lui Lavrov, combinată cu cea a lui Bakunin, 
între anii 1872 şi 1874 s-a produs faimoasa mişcare 
care a făcut ca sute de tineri să meargă la sate în 
scopul de a-i iniţia pe ţărani în socialism sau, în cazul 
adepților lui Bakunin, pentru a le trezi instinctele 
revoluţionare. Rezultatul pelerinajului a fost foarte 
descurajator. Nu a apărut niciun nou Pugaciov sau 
Stenka Razin şi nici nu s-a dovedit că ţăranii ar avea 
vreun entuziasm latent pentru socialism; ei erau mai 
degrabă dispuşi să-i denunțe la poliţie pe agitatori 
decât să răspundă apelurilor tinerilor socialişti. 
Acest eşec a dus la slăbirea influenţei lui Bakunin, 
dar nu a subminat activitatea continuatorilor lui 
Lavrov, deşi aceştia au fost obligaţi să-şi schimbe 
tacticile. 

Lavrov susţinea că intelighenția poate şi trebuie să 
fie izvorul conştiinţei revoluţionare, dar nu credea că 
ţăranul rus era revoluţionar şi socialist de la natură. 
Credinţa sa în misiunea . m g 
intelighenției avea un caracter moral, şi nu unul 
determinist. El nu susținea cā ar exista vreo lege 
istorică în stare să asigure adoptarea socialismului în 
Rusia, dar credea că acesta poate fi instaurat de o 
elită iluminată care se identifică moral cu cauza 
poporului. El cerea de la tinerii din intelighenția 
sacrificiu de sine şi spirit combativ, crezând că 
succesul lor avea să depindă de fermitatea voinţei 
populare, şi nu de legi istorice inevitabile. Lavrov 
reprezenta, împreună cu Mihailovski, un punct de 
vedere numit mai târziu în Rusia „sociologie 
subiectivă”. Aceasta presupunea că procesele 
sociale, spre deosebire de cele naturale, sunt 
determinate în parte de idealuri şi de dorinţe 
subiective care-i animă pe oameni, pentru că le 


consideră drepte, şi nu neapărat pentru că se 
aşteaptă ca ele să triumfe. Opinia noastră despre 
faptul că ceva este corect din punct de vedere moral 
nu poate depinde de faptul că socotim că acel lucru 
este inevitabil; şi aşa cum istoria este influenţată de 
faptul că mulţi oameni îşi privesc propria poziţie ca 
pe una corectă din punct de vedere moral, nu există 
niciun motiv pentru a crede că toate legile universale 
indiferente faţă de dorinţele şi idealurile umane sunt 
menite să influenţeze procesul istoric în vreo direcţie 
anume. Lavrov împărtăşea credinţa în obştea 
sătească privită ca un posibil nucleu al socialismului 
în Rusia, dar nu glorifica înapoierea tehnică şi 
economică a ţării; el credea că răspândirea 
idealurilor socialiste printre masele muncitoare va 
duce la o revoluţie, după care toate problemele 
dezvoltării economice aveau să fie rezolvate. Cât 
despre lupta pentru o constituţie şi pentru libertate 
politică, aceasta nu ar putea fi decât o sursă de 
confuzie şi o risipă de energie revoluţionară. 
Elementele de bază ale ideologiei lui Lavrov - 
negarea determinismului istoric şi a caracterului 
inevitabil al capitalismului în Rusia, credinţa în 
intelighenţia privită ca avangardă a socialismului, 
rolul creativ al idealurilor în istorie, obştea sătească 
privită ca nucleu al socialismului, indiferența faţă de 
lupta politică pentru „liberalizare” - constituie 
împreună un stereotip care avea să fie ţinta 
principală a atacului marxist. Dintre toţi scriitorii 
premarxişti, Lavrov a contribuit în mod special la 
trezirea conştiinţei revoluţionare şi socialiste a 
inteliehentiei ruse. 


O 


Atacurile sale la adresa religiei, pe care o privea ca 
pe rodul ignoranței, la adresa legii ca instrument de 
constrângere folosit de clasele privilegiate, la adresa 
proprietăţii private care rezulta din furt, accentul 
pus pe calităţile morale şi pe motivaţia morală care 
trebuiau cultivate de revoluționari, apelul său la 
ascetism revoluţionar şi la educarea poporului, toate 
acestea au alcătuit etosul radical care a dominat 
multă vreme în Rusia şi a inspirat într-o măsură 
considerabilă intelighenția social-democrată. 

N.K. Mihailovski (1842-1904) a jucat un rol mult 


mai importat decât Lavrov în  polemicile 
antinarodniciste ale marxiştilor. Ca scriitor, a fost 
activ mai multă vreme şi a fost mult mai influent, 
trăind în Rusia şi scriind în presa autorizată legal; în 
plus, spre deosebire de Lavrov, nu a fost un 
revoluţionar. 

Mihailovski a încercat să integreze problema 
ţărănească din Rusia într-o filosofic socială bazată pe 
principii personaliste şi moraliste. în cărţile şi 
articolele sale din Otecestvenie zapiski (Analele 
patriei) şi mai apoi, în anii '80, în propriul său 
periodic Russkoe Bogatstvo (Bogăția Rusiei), s-a 
concentrat asupra analizei efectelor sociale ale 
economiei capitaliste şi a demonstrat cu ajutorul 
sociologiei subiective că nu era istoriceşte necesar 
ca Rusia să o apuce pe dureroasa cale a 
proletarizării şi a luptei de clasă. Nu existau legi 
inexorabile ale istoriei independente de idealurile 
umane.  Reflectând asupra societăţii, întrebarea 
necesară era: „Ce este de dorit?”, şi nu: „Ce este 
necesar?” Procesele sociale erau opera poporului şi 
depindeau, cel puţin în parte, de ceea ce oamenii 
considerau a fi bun. 

Gândirea socială ar fi trebuit structurată în 
categorii normative, pentru că valorile general 
acceptate reprezentau, chiar din acest motiv, o forţă 
socială reală. În general, nicio idee de progres nu se 
putea naşte fără nişte premise evaluaţive; nu se 
punea problema de a urmări idealurile irealizabile 
ale unei sociologii eliberate de judecăți de valoare, ci 
de a examina critic valorile fundamentale ale 
teoriilor contemporane ale progresului, şi anume 
cele ale pozitiviştilor şi marxiştilor. 

Critica lui Mihailovski era astfel îndreptată atât 
împotriva lui Spencer, cât şi a marxiştilor. Spencer 
credea că progresul se bazează pe o diferenţiere 
nelimitată a tuturor formelor de viaţă, astfel încât 
dezvoltarea diviziunii muncii în societate era 
progresul par excellence. Dar, spunea Mihailovski, 
această afirmaţie era opusul adevărului. Dacă 
pornim de la perspectiva binelui individual - şi 
indivizii sunt singura realitate socială -, vedem că 
diviziunea muncii duce la degradare spirituală şi 


distruge posibilitatea unei dezvoltări integrale a 
individului. Aceasta era şi perspectiva lui Marx. 
Scopul vieţii nu era acela de a dezvolta aptitudini 
izolate şi de a spori producţia pentru ea însăşi, ci de 
a extinde dezvoltarea armonioasă şi multiplă a 
personalităţii. Din acest punct de vedere, economia 
capitalistă, care favoriza specializarea în vederea 
unei productivităţi sporite, nu reprezenta o ilustrare 
a progresului, ci o calamitate culturală. Capitalismul 
însemna  sărăcirea spiritului şi a trupului; el 
distrugea legaturile solidarității şi  atomiza 
societatea, generalizând spiritul competiţiei şi al 
luptei. Rusia conservase totuşi, sub forma obştei 
săteşti, o forma de organizare socială şi productivă 
capabilă să blocheze drumul spre capitalism. 
Obşcina se baza pe cooperarea simplă, lipsită de 
complexitate, permiţând o dezvoltare personală 
completă; membrii săi deţineau o proprietate 
comună şi trăiau într-o stare de solidaritate, şi nu de 
competiţie. în forma ei actuală, nu reprezenta un 
ideal, dar sarcina era aceea de a înlătura obstacolele 
externe care îi împiedicau dezvoltarea, şi nu de a 
încuraja factorii care îi distrugeau ordinea în numele 
„progresului” abstract. Marxiştii, prin credinţa lor în 
caracterul inevitabil al capitalismului în Rusia, 
predicau în realitate o doctrină a pasivităţii şi a 
capitulării, acceptând posibilitatea ca majoritatea 
muncitorilor să fie condamnaţi la proletarizare, 
exploatare şi moarte spirituală.  Aclamând 
capitalismul ca pe o forma de progres, ei foloseau de 
fapt un concept al progresului în cadrul căruia ideea 
abstractă de „bine comun” era total independentă de 
binele indivizilor care alcătuiau societatea. Dar, în 
realitate, toate valorile umane erau valori personale. 
Nu existau bine general şi nici societate perfectă 
care puteau fi opuse beneficiului indivizilor, pentru 
că aceşti indivizi, şi nu societatea, sunt cei care simt 
şi gândesc, suferă şi doresc. Dominația valorilor 
impersonale, chiar şi a celor ca „dreptatea“ sau 
„Ştiinţa”, asupra indivizilor reali este contrară a tot 
ceea ce poate fi numit pe bună dreptate „progres”. 
Marxiştii îl priveau pe Mihailovski, nu fără temei, 
ca pe un critic romantic al capitalismului. în criticile 


sale recunoaştem unele teme ale literaturii 
romantice, ale socialiştilor utopici, ale lui Rousseau 
şi ale anarhiştilor, ale lui Saint-Simon şi ale 
continuatorilor sâi, ale lui Stirner şi Herzen. Aceste 
critici se suprapuneau în punctele lor esenţiale cu 
filosofia socială a lui Marx (consecinţele nefericite 
ale diviziunii muncii, înlocuirea solidarităţii cu 
competiţia etc.), cu diferenţa că, pentru Marx, 
pentru a ajunge la mântuire, umanitatea trebuia să 
coboare mai întâi în infernul capitalismului; ca 
tiranie a banilor şi a maşinilor asupra fiinţelor umane 
vii, acesta va sfârşi prin a se autodistruge, 
permițându-le oamenilor să-şi redobândească 
valorile pierdute. Totuşi, întrebarea era dacă aceasta 
se putea aplica la cazul fiecărei ţări în parte sau dacă 
faptul că, în anumite părţi ale lumii, capitalismul 
crease precondiţiile necesare socialismului nu le 
permitea cumva altor ţări să evite să treacă prin 
întregul ciclu. Marx însuşi s-a oprit asupra acestei 
probleme, iar consideraţiile sale bine cunoscute 
despre Rusia au oferit un sprijin important 
narodnicilor, care s-au folosit din plin de ele. în 
1874, Engels, polemizând cu Tkaciov, s-a pronunţat 
ferm împotriva ideii că revoluţia socialistă ar putea 
avea loc într-o ţară fără proletariat ca Rusia. El a fost 
totuşi de acord că obştea sătească ar putea oferi un 
nucleu pentru socialism dacă ar supravieţui până în 
momentul în care s-ar fi produs o revoluţie proletară 
în Occident; cu alte cuvinte, ar putea exista o „cale 
rusească spre socialism” dacă socialismul ar triumfa 
mai întâi în habitatul său natural, adică în ţările 
intens industrializate. Această idee este reluată în 
prefața scrisă de Marx şi Engels la ediţia rusă a 
Manifestului Comunist (1882); dacă Revoluţia Rusă 
ar da semnalul pentru revoluţia proletară din Europa 
Occidentală, obştea sătească ar putea fi nucleul 
schimbarilor socialiste. Narodnicistii erau extrem de 
încântați mai ales de o scrisoare pe care Marx o 
adresase în 1877 editorului revistei Otecestvenie 
Zapiski; scrisoarea nu a fost trimisă, şi a fost 
publicată în Rusia doar în 1886. Marx afirma aici 
limpede că modelul din Capitalul se aplica numai la 
cazul Europei Occidentale şi nu avea pretenţia 


validității universale (deşi trebuie să remarcăm că în 
textul Capitalului nu există nicio aluzie la o astfel de 
limitare). De aceea, continuă Marx, nu există niciun 
motiv necesar pentru care Rusia ar trebui să urmeze 
pas cu pas Occidentul, dar va fi obligată să facă 
aceasta dacă va continua în direcţia stabilită în 1861, 
pentru că, în acest caz, îşi va pierde şansa de a avea 
o dezvoltare aparte, necapitalistă. Marx exprimă 
chiar mai apăsat această idee într-o scrisoare din 
martie 1881 către Vera Zasulici şi în ciornele acestei 
scrisori. (Nici Vera Zasulici, nici Plehanov nu au 
crezut de cuviinţă să publice scrisoarea, pentru că, 
evident, se temeau că ar oferi muniție 
narodniciştilor; scrisoarea a fost dezvăluită public 
doar după revoluţie.) Marx repetă în această 
scrisoare că argumentul din Capitalul nu anticipează 
în niciun fel problema obșcinii, dar adaugă că, 
reflectând asupra acesteia, crede că obșcina poate fi 
o sursă de regenerare socială dacă nu este distrusă 
de o presiune externă. Datorită înapoierii sale, Rusia 
este privilegiată social şi tehnologic. La fel cum ar 
putea adopta tehnologiile occidentale într-o formă 
dezvoltată şi gata făcută, fără a trece prin toate 
etapele pe care a trebuit să le parcurgă Europa 
Occidentală, şi aşa cum a putut institui instantaneu 
un sistem bancar şi de credite care a necesitat secole 
în ţările occidentale, tot astfel ar putea, în domeniul 
evoluţiei sociale, să evite ororile capitalismului şi să 
extindă obştea sătească într-un sistem de producție 
universal. Marx nu prevede, desigur, că acest lucru 
se va întâmpla în mod necesar, dar repetă că Rusia 
are Încă această posibilitate a dezvoltării 
noncapitaliste. Se poate spune că, în privinţa acestei 
probleme cruciale din polemicile ruseşti ale vremii, 
Marx a fost mult mai puţin marxist decât discipolii 
sâi ruşi. Aceştia din urmă au demonstrat totuşi după 
1890 că problema îşi pierduse sensul dat fiind că, 
până în acel moment, nicio putere nu putuse opri 
dezvoltarea capitalismului şi dezvoltarea obșcinii. 
Engels revenise, în această perioadă, la opinia sa 
iniţială şi, în scrisorile către Danielson din 1892 şi 
1893, recunoştea că obstina era o cauză pierdută. 
Totuşi, într-o scrisoare din 1885 către Vera Zasulici îi 


susţinea pe conspiratorii narodnici într-un alt mod, 
afirmând că Rusia se găsea într-o situaţie de 
excepţie, în care o mână de oameni ar fi putut să 
realizeze o revoluţie, dacă ar fi dorit. 

Asupra acestui ultim aspect, Engels era de acord 
cu Tkaciov şi cu adepţii sâi. Piotr Ikaciov (1844- 
1885) luase parte din prima sa tinereţe la activităţi 
ilegale şi fusese arestat de mai multe ori. Din 1873, 
trăia în străinătate şi devenise ideologul de frunte al 
acelor narodnici care îşi puneau speranţele într-o 
revoluţie declanşată printr-o conspirație teroristă. 
Tkaciov a ajuns la concluzia, formulată mai târziu de 
Marx, că, dacă Rusia s-ar fi angajat pe o traiectorie 
capitalistă, nimic nu ar mai fi putut împiedica 
dezvoltarea ei în acea direcţie şi ţara ar fi trebuit să 
treacă prin acelaşi martiriu ca Occidentul. Dar era 
încă timp pentru a evita acest pericol, pentru că, în 
Rusia, capitalismul încă nu era consolidat. Trebuie 
deci folosită ocazia şi trebuia declanşată imediat o 
revoluţie pentru a evita ciclul de dezvoltare 
capitalist. Nu era de niciun folos să contezi pe 
instinctele revoluţionare înnăscute ale poporului. 
Revoluţia nu putea fi decât rezultatul unei minorităţi 
conştiente şi bine organizate, al unui partid ilegalist 
cu o disciplină strictă şi o conducere centralizată. 
Obiectivul revoluţiei erau „fericirea pentru toţi” şi, în 
particular, abolirea inegalităţilor şi distrugerea 
culturilor elitiste. În acest punct, Tkaciov reia temele 
utopiilor totalitare ale secolului al XVIII-lea: 
societatea perfectă va elimina toate posibilităţile de 
apariţie a indivizilor excepţionali şi va crea condiţii 
egale de viaţă, oferind educaţie pentru toţi membrii 
săi; o autoritate centralizată a avangardei luminate 
va planifica fiecare aspect al vieţii publice. Tkaciov 
nu explică cum poate să domnească principiul 
egalităţii într-o societate în care majoritatea se 
supune dictaturii absolute şi nelimitate a 
revoluţionarilor sau în ce fel poate el să reconcilieze 
ura faţă de elitism cu presupunerea că puterea este 
deţinută de o elită revoluţionară. Comunismul său 
este unul nesofisticat şi lipsit de o viziune teoretică. 
Dar el este responsabil, mai mult decât oricine 
altcineva în Rusia, de ideea unui partid centralizat şi 


disciplinat care să fie principalul agent al revoluţiei. 
Istoricii au accentuat în repetate rânduri rolul de 
precursor al lui Lenin în această privinţă. Asociaţia 
narodnică clandestină fondată în 1876 şi cunoscută 
sub numele de Zemlia i Volia (Pământ şi Libertate) 
îşi datora ideile organizatorice lui Tkaciov, deşi nu a 
adoptat ideologia sa socială. Lenin, deşi a exprimat 
cel mai mare dispreţ faţă de narodnici, mai ales 
către sfârşitul mişcării, avea o mare stimă fată de 
tradiţiile organizatorice ale mişcării narodnice din 
ilegalitate. 

În ochii criticilor marxişti, toţi ideologii narodnici 
erau „subiectivişti”, întrucât credeau că viitorul 
Rusiei putea fi modelat în chip decisiv prin idealurile 
morale răspândite de o elită luminată (Mihailovski), 
prin educarea socialistă a poporului sub conducerea 
intelighenţiei (Lavrov) sau prin voinţa revoluţionară 
a unui partid organizat (Ikaciov). Rămânea însă fără 
răspuns întrebarea adresată de câtre Mihailovski 
marxiştilor: dacă , 
atitudinea ştiinţifică şi complet nesubiectivă constă 
în acceptarea a ceea ce este considerat inevitabil, 
adică a ceea ce se întâmplă de fapt, atunci cum pot 
să-şi justifice  marxiştii propria lor activitate 
revoluţionară? Această întrebare a revenit mai 
târziu, mai ales în disputa dintre marxiştii ortodocşi 
şi cei „legalişti”. Narodnicii reluau în termeni ruseşti 
dilema care îl urmărise pe Marx în tinereţe, între 
fatalismul istoric şi o utopie moralistă. Cum poate fi 
justificată coerent, din punct de vedere teoretic, 
atitudinea unui revoluţionar care doreşte să evalueze 
fenomenele în relaţiile lor .. 
concrete de cauză-efect, fară a le măsura după 
criterii morale arbitrare, şi care nu vrea totuşi să 
rămână un simplu spectator sau un cronicar al 
evenimentelor, ci crede că le poate influenţa prin 
acţiunile sale? 

Trebuie remarcat că doctrina narodnicistă în 
general şi glorificarea obştei săteşti, în particular, nu 
erau doar apanajul moraliştilor aflati în căutarea 
unui ideal social. Apărarea obstei şi ideea evitării 
capitalismului în Rusia aveau şi temeiuri pur 
economice, aşa cum au arătat, de exemplu, 
narodnicii Voronţov şi Danielson. Aceştia doi nu erau 


nişte revoluționari politici; dimpotrivă, au încercat să 
convingă guvernul că, pentru binele progresului 
economic şi social, ar trebui să înceteze să impună 
reforme de tip capitalist şi să promoveze 
industrializarea pe câi diferite (de cele capitaliste). 
Ei pretindeau că arbitrează între obştea sătească şi 
ordinea capitalistă din punctul de vedere al eficienţei 
economice, arătând, de asemenea, şi care erau 
implicaţiile sociale ale fiecăreia. 

În articolele scrise în anii '70 şi publicate sub 
forma unui volum în 18682, V.P. Voronţov (1847- 
1918) susţinea că, în Rusia, capitalismul nu era doar 
indezirabil, ci şi imposibil, cel puţin în forma lui 
dezvoltată. Rusia nu putea să urmeze aceeaşi cale cu 
Occidentul, în parte pentru că accesul ei la pieţele 
străine era blocat de concurenţi mai puternici, dar şi 
pentru că nu se putea baza pe o piaţă internă 
suficient de vastă pentru a permite expansiunea 
producţiei capitaliste. Dezvoltarea capitalismului 
până la acel moment se datora mai puţin condiţiilor 
naturale cât protecţionismului guvernamental; o 
politică falimentară şi incapabilă să-şi atingă 
scopurile, deşi ar fi putut reuşi să proletarizeze 
țarânimea. Piaţa internă nu se putea extinde 
suficient, fiindcă sistemul capitalist îi deposeda pe 
tarani de venitul cu care ar fi putut cumpăra produse 
industriale, prin distrugerea meşteşugurilor rurale. 
Anii care au urmat desființării iobăgie! au arătat că 
pământul ajungea în mare măsură în mâinile 
ţăranilor, proprietatea asupra lui rămânând 
fărâmiţată. Voronțov nu era un adversar al 
industrializării şi un admirator zelos al tehnologiei 
primitive, dar credea că, în cazul în care guvernul ar 
promova capitalismul, Rusia ar suferi de toate relele 
sistemului fără a se bucura de beneficiile sale. 
Guvernul ar trebui să naționalizeze acele ramuri ale 
industriei care cer investiții majore şi ar trebui să 
cedeze producţia industrială la scară mică 
cooperativelor muncitoreşti; în acelaşi timp, ar 
trebui să înlăture poverile şi piedicile fiscale care 
dezbinau obştea sătească şi ar trebui să permită 
agriculturii să se dezvolte liber pe câi tradiţionale. 
Voronţov susţinea, astfel, un fel de socialism de stat 


aflat sub protecția guvernului țarist. Desigur, 
marxiştii au luat în derâdere această propunere, dar, 
aşa cum observă Richard Pipes, ea nu este foarte 
diferită de principiile Noii Politici Economice a lui 
Lenin. 

N.E Danielson, traducătorul Capitalului (1872) şi 
un marxist convins, susţinea de asemenea că, în 
Rusia, capitalismul era sortit să întâlnească nişte 
obstacole de netrecut; nu avea posibilitatea de a 
cuceri pieţe străine şi îşi distrugea propria piaţă 
internă prin  proletarizarea ţărănimii şi prin 
generarea unui şomaj de masă. Nevoile sociale ale 
Rusiei nu puteau fi soluționate decât printr-un sistem 
„popular” în care mijloacele de producţie aparţineau 
producătorilor. în loc de a fi distrusă, obştea 
sâtească trebuia convinsă să adopte tehnologii 
moderne şi să devină astfel temelia societăţii 
socialiste. 


Economiştilor narodnici nu le pasa de libertăţile 
politice şi de constituţie mai mult decât majorităţii 
narodnicilor, dar şi-au ridicat împotrivă întreaga 
opinie radicală atunci când au prezentat un program 
de reforme prin care Rusia putea fi salvată sub 
oblăduirea ţarului. Totuşi, ei au pus prin aceasta noi 
probleme pe care literatura marxistă trebuia să le 
rezolve. în anii "90, problema pieţelor era una dintre 
cele mai discutate în cercurile marxiste. Pentru a 
dovedi că narodnicii nu aveau dreptate, trebuia 
dovedit că sistemul capitalist rusesc era capabil să 
creeze o piaţă suficientă pentru a se putea dezvolta. 
Această problemă a fost abordată de toţi autorii 
marxişti importanţi, inclusiv de Struve, Tugan- 
Baranovsky, Plehanov, Lenin şi Bulgakov. 

Aproape imediat după debutul său la jumătarea 
anilor '70, Zemlia i Volia s-a confruntat cu dilema de 
a se concentra asupra luptei politice sau asupra 
propagandei socialiste. 

Primul obiectiv ar fi însemnat, în practică, o luptă 
pentru libertăţi constituţionale Şi pentru 
liberalizarea Rusiei pe câi occidentale; dar narodnicii 
aveau aici o dificultate legată de faptul că această 
luptă părea incompatibilă cu idealurile lor socialiste. 
Dacă Rusia ar fi adoptat un sistem liberal şi 


parlamentar, posibilitatea apariţiei socialismului s-ar 
fi amânat pe termen nedefinit, pentru că era greu de 
prevăzut un moment în care socialismul ar fi triumfat 
pe baza reprezentării populare. Adepții ideologiei 
narodniciste tradiţionale preferau, de aceea, o 
politică a propagandei şi educaţiei revoluţionare, 
opunându-se atât ideii unei alianţe cu liberalii (care 
erau oricum rari în acel moment), cât şi încercării de 
a prelua puterea prin forţă revoluţionară. La scurtă 
vreme, în 1879, organizaţia avea să se despartă în 
două grupări. Adepții luptei politice au alcătuit 
partidul Voința Populară (Narodnaia Volia), care 
avea un program de acţiune teroristă, în timp ce 
adversarii lor au format un grup numit împărţeala 
Neagră  (Ciornii  Peredel), care să continue 
propaganda pentru împărţirea marilor domenii 
țarânimii. Spre deosebire de idealurile abstracte ale 
socialismului, acest program era menit să atragă 
populaţia rurală, iar membrii grupului au rămas, prin 
aceasta, credincioşi tradiţiei narodniciste de a se 
concentra asupra problemelor înţelese de popor. 
Narodnaia Volia, o mică organizaţie de terorişti 
devotați şi curajoşi până la fanatism, a lăsat în urma 
sa legenda lui A.L Jeliabov şi a Sofiei Perovskaia, 
care au organizat asasinarea lui Alexandru al ILlea. 
Organizaţia nu a produs nicio lucrare teoretică 
semnificativă; propagandistul ei de frunte a fost Lev 
Tihomirov (1852-1923), care, mai târziu, şi-a 
repudiat convingerile revoluţionare şi a devenit 
ultrareacţionar şi monarhist. Jeliabov şi Perovskaia 
au fost spânzurați după asasinarea ţarului, pe 1 
martie 1881; Jeliabov a declarat în faţa curţii că 
luptase pentru dreptate în numele lui Hristos şi a 
sărutat crucea înainte de execuţie. 


În timp ce membrii grupului Narodnaia Volia 
considerau că cea dintâi sarcină revoluţionară era 
aceea de a lupta împotriva statului, a cărui 
distrugere ar elimina orice obstacol în calea 
eliberării sociale, adepţii apolitici ai împărţelii Negre 
se opuneau ideii blanquiste a preluării puterii fără 
participarea maselor. Represiunile care au urmat 
asasinării ţarului au distrus complet mişcarea 
narodnicistă clandestină, sub ambele ei forme. Dacă 


eroii grupării Narodnaia Volia au devenit o legendă 
revoluţionară, mişcarea Ciornii Peredel a produs 
primul ideolog remarcabil al marxismului rus, în 
persoana lui G.V. Plehanov. 


XIV 


PLEHANOV ŞI CODIFICAREA 
MARXISMULUI 


Rolul lui Plehanov în istoria marxismului şi în 
răspândirea doctrinei marxiste poate fi considerat la 
fel de important precum cel al lui Kautsky. Plehanov 
este, de obicei, numit, pe bună dreptate, părintele 
marxismului în Rusia. Mulţi narodnici l-au citit pe 
Marx şi au fost influenţaţi de el, dar Plehanov a fost 
primul rus care a adoptat marxismul ca pe o 
concepţie despre lume autosuficientă şi integrală, 
care cuprinde toate problemele filosofice şi toate 
teoriile sociale şi oferă un ghid perfect pentru 
acţiunea politică. Toţi marxiştii ruşi din generaţia lui 
Lenin erau, fără excepţie, discipolii lui Plehanov şi 
recunoşteau acest fapt. în plus, scrierile sale erau 
influente mult dincolo de graniţele Rusiei. Plehanov 
nu era un teoretician original şi nici nu avea această 
intenţie; el încerca să rămână credincios doctrinei, 
aşa cum o înţelesese, şi să o apere împotriva tuturor 
celor care ar fi putut să o amenințe. Era un scriitor 
talentat, cu o bună cunoaştere a istoriei, a literaturii 
universale şi a gândirii sociale, deşi era mai puţin 
familiarizat cu filosofia pură. Era, de asemenea, un 
excelent publicist şi propagator al doctrinei 
marxiste. Avea o minte foarte dogmatică şi atrasă de 
schematizări atotcuprinzăâtoare. A făcut probabil mai 
mult decât oricine altcineva pentru a reduce 
marxismul la o formă catehetică; a scris primele 
lucrări care pot fi numite manuale de marxism şi 
care au şi fost folosite ca atare. Rolul său major în 
istoria rusă este cu atât mai uimitor cu cât şi-a 
petrecut întreaga existenţă de marxist ca emigrant, 


menţinând legătura cu problemele ruseşti cu ajutorul 
periodicelor şi al conversaţiilor cu prietenii; a scris 
despre misiunea proletariatului rus fără a avea 
niciun contact cu muncitorii ruşi. Cu toate acestea, 
el a fost instigatorul real al mişcării marxiste în 
Rusia şi, prin urmare, al social-democraţiei ruseşti. 

1. Originile ortodoxiei marxiste în Rusia 


Gheorghi Valentinovici Plehanov (1856—1918), fiul 
unui proprietar de pământ, s-a născut la Gudalovka 
în provincia Tambov, în Rusia Centrală. A urmat 
Şcoala de Cădeţi la Voronej şi în 1873 s-a înscris la 
Academia Militară  Constantină din Sankt- 
Petersburg. A abandonat însă cariera militară după 
câteva luni şi, în 1874, s-a înscris la Institutul de 
Minerit. Pierzându-şi interesul pentru studiu, a fost 
exmatriculat după doi ani. În acest timp, a devorat 
scrierile lui Cernişevski şi ale altor autori radicali şi 
a întâlnit mai mulţi revoluționari, printre care şi pe 
Pavel Akselrod şi Lev Deutsch, care aveau să devină 
cei mai apropiaţi colaboratori şi prieteni ai sâi. La 
vremea respectivă, cei doi erau narodnici din grupul 
adepților lui Bakunin. Plehanov a fost unul dintre 
fondatorii publicaţiei Zemlia i Volia, iar, în 1876, a 
fost coorganizatorul şi oratorul principal al unei 
demonstraţii din Sankt-Petersburg împotriva 
persecuției politice din Rusia. A fugit la Berlin pentru 
a scăpa de arestare şi a revenit în Rusia la mijlocul 
anului 1877 pentru a-şi începe activitatea de 
revoluţionar de profesie. A lucrat o vreme la Saratov, 
unde a organizat acţiuni de propagandă antiţaristă şi 
grupuri revoluţionare şi a compus manifeste şi 
apeluri în spiritul lui Bakunin. În acea perioadă, 
îimpărtăşea disprețul narodnicilor pentru acţiunea 
politică ce viza reformele liberale şi constituţionale, 
dar se opunea actelor teroriste individuale, 
considerându-le ineficiente şi neconforme cu cultul 
poporului. Era, în această privinţă, un narodnicist 
„clasic”, iar atunci când sa ajuns la momentul 
rupturii, în 1879, s-a declarat împotriva teroriştilor şi 
a devenit liderul grupului împărţeala Neagră, care se 
concentra asupra propagandei în rândul poporului, 
având convingerea că numai o mişcare de masă a 


muncitorilor şi a ţăranilor ar putea aduce libertatea 
în Rusia. Aceste activităţi erau însă executate doar 
de o mână de conspiratori şi aveau să fie în curând 
oprite de represiunea poliţiei. Grupul mai părea încă 
să supravieţuiască la începutul anului 1880, dar în 
cursul acelui an membrii sāi marcanţi - Plehanov, 
Deutsch şi Vera Zasulici - au fost obligaţi să fugă în 
străinătate. 

Plehanov, care nu avea să revadă Rusia până în 
1917, s-a stabilit la Geneva. În primii doi ani 
petrecuţi aici s-a convertit la marxism, ceea ce nu 
înseamnă că acesta îi fusese înainte cu totul străin; 
ca mulţi alţi narodnici, era familiarizat cu doctrina 
marxistă şi accepta multe dintre principiile sale. 
Dintre articolele pe care le-a scris ca narodnic, 
putem deduce că subscria la doctrina 
materialismului istoric şi nu era de acord cu 
„sociologia subiectiva”, dar era de părere că 
dependenţa generală a sistemelor politice şi 
ideologice de baza economică era compatibilă cu 
ideea că Rusia ar fi putut, datorită circumstanțelor 
sale istorice speciale, să evite calea dezvoltării 
occidentale. în acord cu filosofia socială a lui 
Bakunin, Plehanov argumenta în termeni marxişti 
împotriva unui plan de luptă politică pentru 
liberalizare în Rusia; dat fiind că dezvoltarea socială 
depindea în ultimă instanţă de baza economică, 
scopul trebuia să fie o revoluţie socială, şi nu una 
politică, deci nu schimbări în cadrul suprastructurii, 
ci o transformare a sistemului economic al tării. 
Convertirea lui Plehanov la marxism nu însemna că 
ajunsese să creadă în primatul condiţiilor economice, 
opus „ideilor”, sau într-un materialism care se 
opunea religiei (îşi pierduse credinţa religioasă încă 
din prima tinereţe); convertirea consta în faptul că 
adoptase trei concluzii de bază privitoare la 
condiţiile ruseşti, care nu erau compatibile cu 
ideologia narodnicistă. Acestea erau: în primul rând, 
socialismul trebuia să fie precedat de o revoluţie 
politică de tip liberal-democratic; în al doilea rând, 
Rusia trebuia să treacă printr-o fază capitalistă 
înainte de a fi pregătită pentru transformarea 
socialistă; în al treilea rând, această transformare 


trebuie realizată de proletariatul industrial, şi nu de 
„popor” în general şi cu atât mai puţin de țărănime. 
Pe scurt, acceptarea marxismului însemna la 
Plehanov mai curând o schimbare a ideilor sale 
despre strategia politică decât o modificare radicală 
a concepţiei sale despre lume. 

După ce a adoptat marxismul, Plehanov i-a râmas 
credincios întreaga viaţă. Şi-a modificat, într-o 
anumită măsură, poziţia faţă de anumite probleme 
legate de tactica social-democrată din Rusia (deşi, de 
multe ori, fără să-şi dea prea bine seama de acest 
lucru), dar marxismul i-a oferit satisfacția 
intelectuală a unui sistem care 
nu lăsa nimic la voia întâmplării şi care îi permitea 
să creadă în regularităţile de fier ale istoriei şi să 
prevadă „în principiu” toate evenimentele viitoare. 
După ce a dobândit încrederea în acest sistem 
atotcuprinzător, Plehanov nu şi-a mai schimbat 
opiniile asupra chestiunii teoretice, repetând la 
nesfârşit aceleaşi adevăruri şi aducând, în cel mai 
bun caz, noi exemple sau aplicând vechile adevăruri 
dogmatice la probleme inedite. 

La Geneva, unde era urmărit de necazuri 
financiare (primea ajutor din partea lui Lavrov şi, 
ulterior, avea să trăiască mai mult din scrierile sale 
şi din prelegeri ocazionale), Plehanov a încercat o 
vreme să-şi continue activităţile narodniciste; a 
publicat două numere ale unei reviste şi a luat 
contact cu ceea ce mai rămăsese din organizaţie în 
Rusia. Eforturile sale au fost totuşi zadarnice, atât 
din cauza slăbiciunii organizaţiei, cât şi din cauză că 
membrii săi şi-au schimbat opiniile în direcţia social- 
democraţiei. 

După ce se auto convinsese că lupta pentru 
libertăţile democratice era cea mai stringentă 
necesitate în Rusia, că regimul politic în care trăiau 
clasele exploatate nu era o chestiune insignifiantă şi 
că o schimbare de la absolutism la democraţia 
burgheză nu însemna, cum susțineau narodnicii, 
doar înlocuirea unui exploatator cu altul, Plehanov 
trebuia să se confrunte cu problema relaţiei dintre 
mişcarea muncitorească şi burghezie. În perioada sa 
narodnicistă susţinuse că lupta pentru libertăţile 


politice era problema burgheziei şi că dacă mişcarea 
revoluţionară ar fi participat efectiv la această luptă 
nu ar fi făcut decât să scoată castanele din foc 
pentru propriii sâi exploatatori. Dar, după ce 
decisese că lupta pentru democraţie era esenţială 
pentru viitorul socialismului, Plehanov trebuia să 
ţină cont de felul cum putea fi justificată, în 
contextul acestei lupte comune, alianţa dintre cele 
doua clase fundamental ostile, burghezia şi 
proletariatul. Problema avea să rămână principala sa 
preocupare pentru câţiva ani. 

În 1863, o mână de emigranţi convertiți la 
marxism au format Grupul pentru Emanciparea 
Muncii, prima organizaţie social- democrată rusă, în 
sens occidental. Aceasta nu a devenit niciodată un 
adevărat partid politic şi era alcătuită în realitate 
doar din membrii săi fondatori: Plehanov, Deutsch, 
Vera Zasulici şi Akselrod, care li s-a alăturat în exil; 
totuşi, în primii doi ani de existenţă, organizaţia a 
creat bazele ideologice ale social- democraţiei ruse. 
Acest lucru a fost posibil în principal datorită celor 
două cărţi scrise de Plehanov, Socialismul şi lupta 
politică (1883) şi Dezacordurile dintre noi (1885), 
care au marcat începutul rupturii dintre narodnicism 
şi mişcarea social- revolutionară din Rusia. Plehanov 
afirma că narodnicistii nu aveau dreptate să-i 
învinuiască pe marxişti că, întrucât susțineau că 
socialismul este un produs al dezvoltării 
capitalismului, trebuiau să se alieze cu burghezia; 
legile istoriei nu pot fi schimbate nici prin îndemnuri, 
nici prin cele mai pure motive revoluţionare. Cea 
dintâi sarcină era să descoperi în ce direcţie era 
împinsă Rusia de necesitatea economică inevitabilă. 
Şi era de acum limpede că obştea sătească era 
condamnată la dispariţie şi câ nu putea constitui 
fundamentul organizării socialiste. Socialismul din 
Rusia, la fel ca acela din Occident, nu poate fi 
generat decât de contradicţiile interne ale economiei 
capitaliste care trebuiau să se răspândească în 
curând în toată ţara. După reformele lui Alexandru al 
II-lea, Rusia se angajase pe drumul câtre capitalism 
şi economie monetară şi acest fapt nu putea fi 
schimbat de visul unui „salt” de la economia naturală 


primitivă la comunism. Diferenţierea capitalistă a 
ţărănimii începuse deja şi avea să continue, 
condamnând milioane de oameni la expropriere şi 
proletarizare; pământul avea să se concentreze în 
mâinile unui număr tot mai mic de proprietari care 
vor îmbunătăţi producţia cu ajutorul tehnicilor 
moderne. Industria şi transportul transformau 
inevitabil Rusia într-o ţară capitalistă supusă legilor 
acumulării. Societatea era sortită să fie împărţită 
între burghezie şi o armată crescândă a 
proletariatului, iar viitorul Rusiei avea să se decidă 
prin lupta dintre cele două clase. 

Dezvoltarea capitalismului rus era însă încetinită 
de numeroasele rămăşiţe ale feudalismului şi de 
autocraţia politică. Burghezia era interesată de 
europenizarea Rusiei şi de înlocuirea absolutismului 
cu instituţii liberale. Nevoia cea mai mare a Rusiei 
nu era o revoluţie socialistă, ci o revoluţie politică 
burgheză care să înlăture obstacolele pe care le 
punea suprastructura de stat în calea dezvoltării 
libere a capitalismului. în ciuda  speranţelor 
narodnicilor, această revoluţie nu putea să coincidă 
cu cea socialistă, care presupunea un stadiu avansat 
al dezvoltării industriale şi un proletariat înzestrat cu 
conştiinţă de clasă şi bine organizat. Rusia trebuia să 
treacă printr-o fază capitalistă, care nu putea fi 
evitată şi care trebuia chiar întâmpinată cu 
entuziasm. O revoluţie burgheză era în totalitate în 
interesul proletariatului, care avea nevoie de o 
perioadă de libertate pentru a se organiza şi pentru 
a-şi spori puterea în vederea viitoarei revoluţii 
socialiste. 

Astfel, burghezia şi proletariatul, deşi clase 
fundamental antagoniste, aveau interesul comun de 
a susţine schimbările democratice din Rusia. Dar - şi 
aceasta este ceva extrem de. 
important pentru strategia marxistă -, deşi 
următoarea revoluţie avea să fie una burgheză, nu 
rezulta că trebuia să fie înfăptuită de burghezie şi 
nici chiar că trebuia condusă de aceasta. Burghezia 
rusească, slabă şi laşă cum era, nu se va putea ridica 
la înălţimea misiunii sale şi, astfel, revoluţia 
burgheză va trebui să se desfăşoare sub conducerea 


proletariatului. Acest argument avea să fie atacat 
foarte vehement de narodnici, care întrebau de ce ar 
trebui proletariatul să lupte pentru a deschide calea 
propriilor săi exploatatori. Plehanov le răspundea că 
acesta este un mod greşit de a pune problema. 
Proletariatul este interesat de dobândirea libertăţilor 
politice şi de înlăturarea autocrației ca o precondiţie 
a propriei sale victorii. Mai mult decât atât - şi 
aceasta este a doua trăsătură fundamentală a 
strategiei social-democrate în lupta împotriva 
absolutismului proletariatul nu trebuie să fie doar un 
instrument în mâinile burgheziei, ci o forţă 
independentă, conştientă de interesele sale şi de 
măsura în care ele coincid cu cele ale capitaliştilor şi 
conştientă şi că, pe măsură ce capitalismul îşi atinge 
obiectivele, antagonismul fundamental dintre 
proletariat şi burghezie va deveni din ce în ce mai 
evident. 

Experienţa de zi cu zi nu le permite totuşi 
muncitorilor să îşi dezvolte o conştiinţă socialistă şi 
să fie pe deplin siguri de poziţia lor de clasă. 
Misiunea intelighenției luminate este aceea de a 
acţiona ca un ghid spiritual şi politic şi de a-i face 
conştienţi de baâtăliile care urmează. Proletariatul 
trebuie să înveţe lecţia revoluțiilor burgheze din 
Occident, unde, din cauză că lipseau conştiinţa de 
clasă şi organizarea, muncitorii şi-au vărsat sângele 
în mişcări revoluţionare de pe urma cărora a profitat 
doar burghezia. Proletariatul rus poate evita aceasta 
dacă este impregnat de conştiinţa socialistă printr-o 
mişcare social- democrată organizată, dar nu poate fi 
evitată şi situaţia în care, după o revoluţie burgheză, 
clasa muncitoare nu va fi conducătoare, ci se va 
opune sistemului pentru a cărui instaurare a luptat. 
Pe scurt, Rusia trebuie să urmeze aceeaşi cale ca 
Occidentul, dar există motive să credem că, tocmai 
din cauza înapoierii sale, capitalismul va înflori şi va 
decădea mai repede decât în Europa Occidentală. 
Prin adoptarea tehnologiilor avansate, prin învăţarea 
din experienţa altor ţări şi cu ajutorul unei baze 
teoretice deja existente, Rusia ar putea să scurteze 
ciclul de dezvoltare, dar nu va putea să-l evite cu 
totul. Intre revoluţia burgheză şi cea socialistă 


trebuie sā existe o perioadă de exploatare 
capitalistă. Mişcarea social-democrată ar trebui să 
profite de pe urma înfrângerilor şi greşelilor 
proletariatului occidental pentru a evita aceleaşi 
greşeli şi pentru a grăbi cursul evenimentelor. 

În lumina acestor predicții şi recomandări, 
întreaga ideologie narodnică este demascată ca o 
utopie reacționară. Narodnicii vor ca Rusia să se 
bucure de beneficiile dezvoltării industriale fara a 
suporta consecinţele, care presupun proletarizarea 
taranilor, concentrarea proprietății asupra 
pământului şi declinul obştei săteşti. Ei vor, de 
asemenea, un socialism fāra precondiţiile sale 
sociale, adică fără lupta de clasă dintre proletariat şi 
burghezie şi fără dezvoltarea socială, politică şi 
tehnologică specifică societăţii capitaliste. Acestea 
sunt nişte cerinţe contradictorii în sine şi contrare 


interpretării deterministe, ştiinţifice a fenomenelor 


sociale, care demonstrează că legăturile dintre 
diferitele aspecte ale vieţii sociale şi fazele succesive 
ale dezvoltării tin de necesitatea . E 


obiectivă, independentă de voinţa umană. 

Chiar dacă presupunem că o mână de revoluționari 
ar putea, printr-o întâmplare norocoasă, să pună 
mâna pe putere printr-un coup d'état, tot nu ar putea 
instaura un regim socialist în Rusia, întrucât 
capitalismul rusesc este insuficient dezvoltat. 
Rezultatul - cum scrie profetic Plehanov în 
Dezacordurile dintre noi - ar fi „un avort politic, în 
maniera vechiului imperiu chinez sau persan, o 
reînnoire a despotismului țarist pe baze comuniste”. 

În ambele lucrări mentionate mai sus, Plehanov s-a 
dovedit un adept radical al occidentalizării, şi a 
rămas astfel de-a lungul întregii sale vieți. Datorită 
acestor lucrări, social-democraţia rusească a adoptat 
o ideologie „europeană”, care reflecta convingerea 
că modelele dezvoltării occidentale descrise de Marx 
erau pe deplin aplicabile la cazul Rusiei. Ele au fost 
fundamentul strategiei socialiştilor ruşi, care se 
concentrau pe o revoluţie politică de tip liberal. 
Programul includea două elemente paradoxale: 
proletariatul trebuia să fie forţa conducătoare a unei 
revoluţii burgheze şi sarcina  intelighenției 
nonproletare era să-i inducă o conştiinţă 
revoluţionară clasei muncitoare. Primul ?î > 


element nu intra în conflict cu doctrina lui Marx, dar 
lăsa deschisă problema cu care aveau să se 
confrunte socialiştii: dacă trebuie să existe o alianţă 
cu celelalte clase în cadrul unei revoluţii burgheze, 
ar trebui ca aliatul proletariatului să fie burghezia 
(aşa cum părea natural) sau țărănimea ori, cel puţin, 
o parte a ei? Douăzeci de ani mai târziu, această 
dilemă a contribuit la despărţirea social-democraţilor 
ruşi în două tabere. Cât despre a doua premisă, este 
discutabil în ce măsură este coerentă cu modelul 
marxist; dar nici această controversă nu avea să se 
declanşeze decât mai târziu. 


2. Materialismul dialectic şi materialismul istoric 


Datorită credinţei lor de nezdruncinat în legile 
imuabile ale dezvoltării sociale, Plehanov şi grupul 
său au reuşit să-şi păstreze curajul şi speranţa pe 
parcursul deceniilor în care mişcarea revoluţionară 
din Rusia se stinsese complet şi reacţiunea părea să 
fi triumfat. Anii '80 au reprezentat o perioadă de 
descurajare şi de declin politic. În această perioadă, 
Plehanov dobândise reputaţia de exponent principal 
al marxismului rus; lucrările sale pătrundeau în ţară 
în număr redus, dar au ajuns la puţinii oameni care, 
în anii 90, aveau să pună bazele mişcării social- 
democratice în interiorul Rusiei. În 1889, Plehanov a 
fost expulzat din Elveţia după explozia accidentală 
cauzată de un grup de terorişti ruşi cu care nu avea, 
de altfel, nicio legătură; s-a mutat în Franţa, dar a 
fost expulzat şi de aici în 1894, pentru că atacase 
guvernul francez într-un discurs la congresul 
Internaționalei de la Zurich. A plecat la Londra, dar 
la scurtă vreme dupa aceea i s-a permis să se 
întoarcă la Geneva. La sfârşitul anului 1894, a 
publicat legal în Rusia, sub pseudonimul Beltov, o 
carte intitulată iniţial în apărarea materialismului, 
dar redenumită (pentru a putea trece de cenzură) Cu 
privire la dezvoltarea concepției moniste asupra 
istoriei. Această lucrare cu un titlu inofensiv l-a 
consacrat pe Plehanov în Rusia ca pe autoritatea 
supremă în materie de doctrină marxistă şi a fost 


mulţi ani principala sursa din care credincioşii îşi 
extrăgeau cunoaşterea fundamentelor sale filosofice. 
Lucrarea conţinea 

,: aproape toate elementele pe care Plehanov 
avea să le reia mai târziu în numeroasele sale lucrări 
despre probleme filosofice şi sociale. Pe lângă critica 
la adresa „sociologiei subiective”, ilustrată în special 
de lucrările lui Mihailovski şi Kareiev, şi la adresa 
utopiei narodniciste a „căii separate” a Rusiei, 
lucrarea este o expunere sistematică a marxismului 
şi a surselor sale teoretice; acestea din urmă sunt 
privite sub aspectul meritului lor în pregătirea 
drumului pentru o interpretare materialistă a 
istoriei, dar sunt semnalate şi „erorile” şi 
„inconsistenţele” lor idealiste. În această privinţă, 
Plehanov l-a urmat şi pe Engels, deşi a creat şi pe 
cont propriu un mare număr de stereotipuri care au 
devenit în timp monedă curentă în marxism. 

După Plehanov, categoriile şi curentele 
intelectuale fundamentale ale marxismului 
proveneau din următoarele surse, purificate de 
erorile şi de contradicţiile lor. 

în primul rând, materialismul secolului al XVIII-lea, 
în special cel francez al lui D'Holbach şi Helvetius. 
Acest curent avea meritul de a fi explicat fenomenele 
spirituale în termeni materiali; distingea în percepţia 
senzorială sursa întregii cunoaşteri şi susţinea că 
ideile şi sentimentele umane sunt create de mediul 


social. Concepţia cădea totuşi într-un cerc vicios 
atunci când interpreta schimbările din mediu ca pe 
un efect al influenţei ideilor. Mai mult, nu ajungea la 
o viziune evoluționistă asupra istoriei; comitea 
eroarea  „fatalismului” şi nu cunoştea metoda 
dialectică. 

În al doilea rând, filosofia germană clasică, în 
special Hegel. Şi în această lucrare, la fel ca în altele 
scrise de Plehanov, cunoştinţele despre Hegel sunt 
preluate în mare parte de la Engels: imaginea este 
mult prea simplificată şi pare să se bazeze pe o 
lectură fragmentară şi superficială. Dialectica este 
prezentată ca o metodă de cercetare care ia în 
considerare toate fenomenele din punctul de vedere 


al dezvoltarii şi al interdependenţei lor şi care caută 
în fiecare formă de viaţă germenele propriei sale 
distrugeri şi al transformării în opusul său; caută să 
descopere pretutindeni forţe aflate dincolo de ceea 
ce apare la prima vedere. Dezvoltarea conformă cu 
schema  „triadică” nu este, totuşi, esenţială în 
doctrina lui Hegel. Dialectica percepe şi salturile 
calitative din natură şi societate care apar în urma 
acumulărilor cantitative. Dialectica este astfel privită 
de Plehanov şi de Engels ca o metodă care poate fi 
abstrasă din filosofía hegeliană, detaşată de 
metafizica idealistă şi aplicată la o concepţie 
materialistă despre lume. Un alt mare merit al lui 
Hegel este acela de a fi observat că istoria omenirii 
se supune unor legi independente de voinţa 
individuală; cu toate acestea, el crede că necesitatea 
istoriei are o natură spirituală şi că, astfel, coincide 
„n final” cu libertatea. Marxismul transformă 
această concepţie idealistă despre lume, arătând că 
necesitatea istorică îşi are sursa în condiţiile 
materiale 


de viata şi că libertatea constă în înţelegerea legilor 
istoriei şi în faptul de a profita de acestea pentru a 
acţiona în mod eficient. 

În al treilea rând, socialismul utopic. Utopiştii au 
căutat modalităţi de reformare a societăţii, dar, în 
loc să studieze consecinţele inevitabile şi legile 
dezvoltării, au ridicat probleme de natură normativă, 
întrebând ce anume este bun sau dezirabil din 
punctul de vedere al cerinţelor naturii umane. Prin 
aceasta, s-au condamnat singuri la sterilitate, pentru 
că simpla bunăvoință nu poate produce prin ea însăşi 
schimbări sociale. 

În al patrulea rând, istoricii francezi ai perioadei 
restauraţiei. Guizot, Thierry şi Mignet au contribuit 
mult la interpretarea proceselor istorice ca pe nişte 
lupte provocate de interesele materiale diferite ale 
claselor sociale şi, în această privinţă, au deschis 
calea marxismului. Dar au rămas legaţi de filosofia 
idealistă a istoriei, punând în ultimă instanţă 
conflictele sociale şi formele de proprietate pe seama 
naturii umane  neschimbătoare, deşi postularea 
acestei naturi neschimbătoare nu poate în mod 


evident să explice formele istorice schimbătoare. 

Deficientele tuturor acestor teorii au fost în final 
remediate de filosofia lui Marx, pe care Plehanov o 
considera de o importanţă egală cu revoluţia 
copernicană sau cu darwinismul. Asemenea lui 
Copernic, Marx a pus bazele ştiinţelor sociale 
introducând ideea de necesitate în studiul 
fenomenelor sociale, o idee care stă la baza întregii 
gândiri ştiinţifice. (în filosofía istoriei a lui Hegel, 
necesitatea era doar o categorie logică. Plehanov nu 
explică, totuşi, în ce sens a introdus Copernic teoria 
necesităţii în ştiinţele naturii.) Dar comparaţia cu 
Darwin este mult mai semnificativă. Aşa cum Darwin 
a explicat evoluţia formelor de viaţă prin adaptarea 
speciilor la schimbările mediului (astfel înţelege 
Plehanov esenţa darwinismului), la fel a arătat şi 
Marx că istoria umanităţii poate fi explicată prin 
relaţia omului cu natura exterioară şi, mai ales, prin 
controlul sâu sporit asupra ei, datorat uneltelor. 
Monismul istoric al lui Marx se bazează pe premisa 
că „în ultimă instanţă” toate schimbările istorice se 
datorează dezvoltării uneltelor şi că abilitatea de a le 
produce determină natura speciei umane şi legătura 
socială de cooperare. Obiecţia că avansul tehnologic 
însuşi ar depinde de efortul intelectual nu este 
validă, pentru că progresul intelectual este la rândul 
său dependent de progresul tehnologic; în acest 
mod, cauza şi efectul se substituie mereu reciproc. 
În fiecare moment dat al istoriei, nivelul forţelor de 
producţie determină nivelul intelectual al societăţii, 
ceea ce include invențiile tehnice, care fac producţia 
încă şi mai eficientă. Omul este în permanenţă 
transformat de circumstanțe exterioare şi, în 
consecinţă, nu există O natură umană 
neschimbătoare. 

La un anumit nivel al forţelor de producţie apar 
relaţiile de producţie, care, la rândul lor, sunt baza 
instituţiilor politice, a psihologiei sociale şi a 
formelor ideologice. Totuşi, există în permanenţă o 
influenţă reciprocă: instituţiile politice afectează 
viaţa economică; economia şi psihologia unei 
societăţi sunt două fațete ale aceluiaşi proces, 
„producţia vieţii” sau lupta pentru existenţă, şi 


ambele depind de nivelul tehnologiei. Atitudinile 
psihologice se adaptează la condiţiile economice, 
dar, „pe de altă parte”, conflictul tehnologiei cu 
relaţiile de producţie produce în cadrul psihologiei 
umane nişte schimbări care precedă schimbările 
economice. De aceea, marxismului nu i se poate 
reproşa partizanatul, pentru că ţine cont de întreaga 
varietate a reacţiilor reciproce din societate. 

Condiţiile economice sunt şi sursa creaţiilor 
ideologice, care includ ştiinţa, filosofia şi arta. O 
formă de artă o poate într- adevăr influenţa pe alta, 
dar noţiunea de „influenţă” în sine nu explică nimic; 
oameni diferiţi nu se pot influenţa unii pe alţii din 
punct de vedere artistic decât dacă condiţiile lor 
sociale sunt similare. 

Istoria nu poate fi explicată prin rolul ieşit din 
comun al unor minţi de excepţie. Dimpotrivă, istoria 
explică apariţia acestor genii: un geniu este cineva 
care intuieşte sensul relaţiilor sociale incipiente mai 
devreme decât alţi oameni şi care exprimă într-o 
formă mai desăvârşită tendinţa unei anumite clase 
sociale. 


Dat fiind că necesitatea care guvernează lumea 
este universală, libertatea, din punct de vedere 
marxist - la fel ca în filosofia lui Spinoza sau Hegel 
nu înseamnă să dispui de un soi de marjă de eroare 
în care cauzalitatea nu mai acţionează, ci să fii 
capabil să controlezi natura prin înţelegerea legilor 
sale. Gradul acestui control sporeşte de-a lungul 
istoriei şi am atins punctul în care putem prevedea 
„triumful final al minţii asupra necesităţii, al raţiunii 
asupra orbirii legii”; aceasta se va întâmpla datorită 
faptului că oamenii au învăţat să conducă procesele 
sociale asupra cărora nu aveau anterior nicio putere. 
(Plehanov nu explică cum ar putea mintea să 
„triumfe” în acest fel dacă activitatea sa este 
guvernată de o necesitate de fier, astfel încât 
puterea omului asupra naturii este determinată de 
natura însăşi, într-un mod independent de fiinţele 
umane.) 

Idei similare cu acestea sunt reluate ulterior în 
numeroasele articole, cărţi şi prelegeri ale lui 
Plehanov, dintre care multe au devenit lucrări 


clasice pentru educaţia marxistă, chiar şi în afara 
Rusiei: de exemplu, Problemele fundamentale ale 
marxismului (1908), Rolul personalităţii în istorie 
(1898) şi Contributii la istoria materialismului 
(1896). Toate aceste lucrări teoretice sunt într-o 
anumită măsură nişte polemici îndreptate împotriva 
celor pe care autorul îi privea în momentul respectiv 
ca pe cei mai periculoşi duşmani ai integralităţii şi 
coerentei doctrinei marxiste. Aceasta înseamnă că 
aceşti adversari erau fie familiarizați cu marxismul, 
fie doreau să-l reformeze sau să-l revizuiască „din 
interior”; după narodnici, au urmat revizioniştii 
germani, apoi neokantienii, apoi şcoala 
empiriocriticistă din Rusia. 

Spre deosebire de majoritatea marxiştilor din 
Furopa Occidentală, care nu vedeau nicio legătură 
logică între marxismul privit ca o teorie a dezvoltării 
sociale şi vreo concepţie anume asupra problemelor 
epistemologice sau metafizice (şi Kautsky ajunsese în 
final să creadă că nu exista o asemenea legătură), 
Plehanov insista că marxismul este un corp teoretic 
complet şi integral care abordează toate problemele 
importante ale filosofici. „Materialismul dialectic” - 
se pare că Plehanov a fost primul care a folosit acest 
termen pentru a desemna întreaga filosofic marxistă 
- nu poate fi separat de „materialismul istoric”, care 
era aplicarea aceloraşi principii şi reguli de gândire 
la cercetarea fenomenelor sociale. Această insistenţă 
asupra caracterului integral al marxismului a fost 
moştenită de Lenin de la Plehanov şi a devenit o 
parte a ideologiei statului sovietic. Ea se bazează pe 
premisa că social-democraţia nu poate fi neutră faţă 
de nicio problemă filosofică şi ca dispune de o 
concepţie atotcuprinzâtoare despre lume care nu 
poate fi adoptată parţial fără a-i deforma toate 
componentele. Filosofia marxistă, aşa cum era 
prezentată de Plehanov, era o reluare, fără nicio 
încercare de analiză, a formulelor lui Engels, de 
regulă într-o formă exagerată. Materialismul se 
bazează pe afirmaţia pe care marxismul a adoptat-o 
de la Feuerbach, ca Existenţa sau materia „este 
primordială” şi că întreaga gândire este produsul 
Existenţei. Totuşi, materialismul dialectic se 


desparte de Feuerbach afirmând că subiectul uman 
nu înregistrează doar pasiv obiectele, ci ajunge să 
cunoască lumea în procesul acţiunii sale asupra ei. 
Aceasta nu înseamnă, spune Plehanov, că oamenii 
constituie sau contribuie la formarea obiectelor de 
care devin constienti, ci doar că această 


cunoaştere a obiectelor „în ele însele” se produce în 
principal ca un rezultat al muncii, şi nu al 
contemplaţiei. Materialismul este o teorie 
incontestabilă, confirmată de ştiinţă, şi toţi criticii săi 
moderni - Croce, Schmidt, Bernstein - nu fac decât 
să repete argumente care au fost respinse de 
Feuerbach cu mult timp în urmă. Dialectica este 
teoria dezvoltării lumii cu toate interconexiunile, 
contradicţiile şi „salturile“ sale calitative, iar aceste 
lucruri sunt demonstrate de ştiinţa modernă, de 
pildă de teoria mutaţiilor a lui De Vries (Plehanov nu 
explică în ce fel sunt pregătite mutaţiile biologice de 
o acumulare de „schimbări cantitative”). Schimbările 
calitative se observă în transformarea apei în gheaţă 
sau în vapori, a crisalidei în fluture sau, în 
aritmetică, atunci când după cifra 9 facem un „salt” 
la numerele compuse din două cifre. Plehanov este 
plin de asemenea naivităţi, iar una dintre ele este 
ideea că toate „contradicţiile dialectice” sunt 
incompatibile cu logica formală, ceea ce aminteşte 
de afirmaţia filosofilor eleaţi câ mişcarea este 
autocontradictorie, pentru că un corp în mişcare se 
află şi în acelaşi timp nu se află într-un anumit loc. 
Aşa cum starea de repaus este un caz particular al 
mişcării, logica formală este un caz particular al 
logicii dialectice şi „se aplică” la realitatea privită ca 
fiind neschimbâtoare. O revoluţie politică este un 
exemplu de salt calitativ; contradicţiile dialectice 
includ lupta de clasă etc. 

Toate aceste argumente, care aveau să devină o 
parte a canonului materialismului dialectic în Rusia, 
sunt dovada superficialităţii educaţiei filosofice a lui 
Plehanov şi a simplicităţii extreme a gândirii sale. în 
chestiunile legate de materialismul istoric dovedeşte 
o mai mare capacitate de analiză şi o mai bună 
cunoaştere a subiectului. Şi aici este însă preocupat, 
mai întâi de toate, să-şi păstreze credinţa monistă în 


„forţele de producţie” privite ca o forță 
autosuficientă a istoriei. Totuşi, urmându-l pe 
Engels, se opune afirmației că marxismul explică 
toate procesele istorice prin intermediul unui „factor 
unic”, dat fiind că, aşa cum susţine Plehanov, toti 
„factorii” sunt doar nişte abstracții metodologice; 
există în realitate numai un singur proces istoric şi 
acesta este determinat „în ultimă instanţă” de 
progresul tehnologic. Expresia „în ultimă instanţă”, 
cum explică Plehanov, înseamnă că într-o societate 
putem distinge „faze intermediare” în care forţele de 
producţie determină diferite caracteristici ale vieţii 
sociale: condițiile economice, sistemul politic, 
psihologia şi ideologia. În plus, există întotdeauna 
factorul interacțiunii: suprastructura este 
determinată de bază, dar reacţionează ulterior 
asupra ei; baza este constituită de cerințele forțelor 
de producție, dar şi ea influențează, la rândul ei, 
aceste forțe ş.a.m.d. 

Aceste idei nu pot fi prinse într-un ansamblu 
coerent. La fel ca alţi marxişti din vremea lui, nici 
Plehanov nu poate explica cum poate fi împăcata 
credinţa în forţele de producţie privite ca o cauză 
ultimă a evenimentelor cu teoria interacțiunii. Dacă . 
„stadiile superioare” pot provoca schimbări în cele 
mai joase, nu este limpede ce mai rămâne din 
„monismul” istoric sau cum se mai poate spune că 
stadiile inferioare le condiționează „în ultimă 
instanţă” pe cele superioare; dacă schimbările nu pot 
fi provocate în acest fel, atunci ce se mai înţelege 
prin „interacţiune”? De asemenea, nu este deloc clar 
cum se poate spune, de exemplu, că instituţiile 
politice, ideologiile şi relaţiile de proprietate sunt 
„simple abstracţiuni” folosite în argumentaţie, deşi 
se face în acelaşi timp o distincţie substanţială între 
„stadii”, afirmând, în plus, că totul depinde de 
schimbări în cadrul forţelor de producţie, ca şi când, 
din anumite motive, acestea nu ar fi nişte „factori” la 
fel ca oricare alţii. În Problemele fundamentale ale 
marxismului, Plehanov adaugă că forţele de 
producţie sunt determinate de condiţiile geografice, 
astfel încât se pare că, în ciuda a ceea ce a afirmat în 
alte lucrări, acestea sunt cauzele reale şi ultime ale 
istoriei. Este limpede că Plehanov, la fel ca alţi 


marxişti, vrea să-şi păstreze credinţa într-un 
principiu unic care să explice întreaga istorie şi să 
nu împărtăşească opinia simțului comun conform 
căreia evenimentele se datorează, în general, unei 
varietăţi de cauze concurente. De aici provin şi 
numeroasele sale rezerve menite să atenueze 
rigoarea explicaţiei „moniste”, dar care, de fapt, 
distrug această explicaţie, tot aşa cum expresia vagă 
„în ultimă instanţa” îşi pierde sensul atunci când ne 
referim şi la 

„interacţiune”. Suntem, de fapt, retrimişi la 
concepţia împărtăşită de simţul comun, potrivit 
căreia evenimentele importante sunt generate de o 
multitudine de forţe a căror pondere relativă nu 
poate fi calculată, care includ, desigur, nivelul 
tehnologic al unei societăţi, structura de clasă sau 
sistemul politic. Dar această interpretare nu are 
nimic specific marxist şi nu poate fi, de aceea, rostită 
de adevăratii credincioşi. 

Plehanov, asemenea lui Kautsky, este convins şi de 
faptul că procesele sociale pot fi studiate în chip tot 
atât de obiectiv ca fenomenele naturale, dat fiind că 
istoria umanităţii se supune unor legi universale ale 
schimbării - evoluţie, contradicţie, salturi 


o , 
calitative - întocmai ca formațiunile geologice. În 
acest punct, el răspunde criticii lui Stammler 
conform căreia marxiştii ignoră caracterul teleologic 
al comportamentului uman şi că atunci când 
îndeamnă omenirea să coopereze cu ceea ce ei 
pretind a fi progresul inevitabil este ca şi când ar 
cere ajutorul pentru o eclipsă de soare care se va 
produce oricum, fără ajutorul omului. Această critică 
este  neîntemeiată, spune Plehanov, pentru că 
marxiştii recunosc că printre circumstanțele 
necesare anumitor procese se numără şi acţiunile 
îndreptate spre un scop ale indivizilor, sentimentele, 
pasiunile şi dorinţele lor; ei susţin totuşi că 
asemenea sentimente şi dorinţe sunt determinate în 
mod necesar de forţele de producţie şi de condiţiile 
sociale pe care le produc aceste forţe. Plehanov pare 
însă să rateze miza obiecţiei lui Stammler, la fel cum 
a făcut şi Kautsky în cazul lui Bauer. Una este să 
reflectezi la istoria trecută, în care sentimentele 


umane, dorinţele şi scopurile par să fie doar nişte 
factori psihologici şi sociali care contribuie la 
constituirea unui curs al evenimentelor, şi cu totul 
altceva să evaluezi contribuţia proprie a cuiva la 
nişte procese despre ale căror rezultate viitoare 
crezi că sunt determinate de forte istorice 
irezistibile. Dacă un individ reflectează asupra 
scopurilor spre care tinde sau asupra raţiunii de a 
lua parte la o anumită mişcare socială, afirmaţia că 
scopurile sale, oricare ar fi ele, sunt determinate 
irevocabil de forţele de producţie nu-l va ajuta să se 
hotărască în niciun caz mai mult decât l-ar ajuta 
afirmaţia că anumite rezultate ale procesului istoric 
sunt inevitabile. Plehanov afirmă că, dacă te alături 
unei mişcări sociale pe care o consideri istoric 
necesară şi, în mod cert, victorioasă, îţi vei privi 
propria acţiune ca pe o verigă indispensabilă în 
cadrul acestui proces necesar. Dar aceasta nu oferă 
un răspuns pentru Stammler; opinia că o mişcare va 
învinge nu este în sine un argument pentru a te 
alătura ei, cu excepţia situaţiei în care cineva vrea cu 
orice preţ să fie de partea celor care câştigă. Acest 
punct de vedere, propriu oportunistului care priveşte 
lucrurile pe termen lung, este desigur o cale posibilă, 
dar nu este cea pe care o are în vedere Plehanov şi 
nici nu răspunde întrebării cu privire la temeiurile 
morale care susţin alăturarea de o mişcare despre 
care se ştie sigur că va învinge. Dacă nu există 
asemenea temeiuri, atunci nu există niciun motiv 
pentru a te alătura mişcării, iar dacă există, atunci 
ele trebuie să provină dintr-o altă sursă decât „legile 
istorice”. Aceasta era obiecţia neokantiană pe care 
Plehanov nu a reuşit să o înţeleagă. El se percepea 
ca o verigă necesară în procesul schimbării 
socialiste, presupunând că aceasta n-ar fi putut avea 
loc fără el, ceea ce poate fi adevărat în cazul său, dar 
intră în conflict cu propriile sale principii despre 
rolul istoric al individului şi nu explică nici de ce el 
sau oricine altcineva ar fi trebuit să-şi asume rolul de 
verigă necesară. 

Pentru a rezuma caracteristicile scrierilor 
teoretice ale lui Plehanov, putem spune că sunt 
marcate de următoarele trāsāturi: o convingere 


absolută cu privire la necesitatea istorică; negarea 
oricărei distincţii elementare între cercetarea naturii 
şi cea a 


societăţii; credinţa că materialismul istoric este o 
„aplicare” a regulilor materialismului dialectic şi 
insistența de a trata aceste două domenii ca pe 
părţile componente ale unui întreg singular şi 
indivizibil; insistența asupra caracterului integral al 
marxismului, ca o concepţie social-democrată despre 
lume şi credinţa că social- democraţia ca atare 
trebuie să deţină o doctrină filosofică proprie; 
accentul puternic pe importanţa tradiţiei filosofice în 
geneza marxismului. 

Plehanov a fost unul dintre principalii fondatori ai 
acelui stil de scriere marxistă pe care Lenin l-a 
adoptat într-o formă şi mai simplificată şi care 
aminteşte de polemicile unei secte religioase. După 
ce s-a autoconvins, în urma convertirii sale la 
marxism, că acesta furniza răspunsuri la toate 
problemele filosofici şi dezvoltării sociale, Plehanov 
nu a mai scris niciodată ca un om care căuta o 
soluţie la o problemă teoretică, ci ca un adept care 
apăra o doctrină instituţionalizată. El recurge la 
orice argument care îi este la îndemână nu în scopul 
de a urma discuţia în orice direcţie ar merge, ci de a- 
şi dobori adversarul la pământ. îşi ia în derâdere toţi 
oponenții care invocă o autoritate ştiinţifică (fiindcă 
marxismul nu se înclină în fata niciunei alte 
autorităţi în afară de el însuşi), dar citează orice 
autoritate care îi serveşte pe moment, indiferent 
dacă ştie ceva din domeniul aflat în discuţie, astfel 
încât cade mereu în eroare factuală. Acumulează 
exemple care confirmă „legile dialecticii” sau ale 
materialismului istoric fără a sesiza ce prăpastie 
uriaşă există între o mulţime de exemple din cele 
mai banale (apa transformată în abur, mutaţiile 
biologice etc.) şi principiul general pe care se 
presupune că îl ilustrează, de exemplu acela că toate 
procesele constau într-o acumulare cantitativă care 
culminează într-un salt calitativ. Nu observă că, deşi 
este simplu să găseşti exemple de trăsături culturale 
particulare datorate nivelului tehnic al unei societăţi 
sau de trăsături ideologice datorate luptei de clasă, 


este la fel de simplu să găseşti exemple care susţin 
contrariul, de pildă că dezvoltarea tehnologică se 
datorează instituţiilor politice sau că instituţiile 
politice sunt  îndatorate tradițiilor ideologice. 
Asemenea exemple nu demonstreazā, totuşi, nicio 
teorie generală a istoriosofiei dincolo de formulele 
vagi de tipul „pe de o parte”, anumite circumstanțe 
explică anumite lucruri, deşi, „pe de altă parte”, 
procesul poate decurge şi în sens contrar. 


3. Estetica marxistă 


în scrierile şi prelegerile lui Plehanov se dedică mult 
spaţiu examinării artei din punctul de vedere al 
materialismului istoric. Plehanov a fost un pionier în 
acest domeniu, alături de Mehring şi Lafargue. Era 
mai familiarizat cu istoria artei decât cu filosofia şi 
putea să-şi susţină argumentele cu exemple din 
diferite epoci. Totuşi, şi aici există o prăpastie între 
observaţiile sale, de multe ori pertinente, despre 
dependenţa activităţii artistice de condiţiile tehnice 
şi conflictele sociale şi teza sa generală, după care 
„viaţa artistică a naţiunilor civilizate nu este mai 
puţin supusă necesităţii decât cea a popoarelor 
primitive. Singura diferenţă este aceea ca, la 
naţiunile civilizate, arta nu mai depinde în mod 
direct de tehnică şi de mijloacele de producţie” 
(Scrisori fără destinatar, 1899-1900). Plehanov se 
foloseşte de relatările diverşilor etnografi pentru a 
arăta că, în societăţile primitive, arta este legată de 
muncă fie în sensul imitaţiei (ca în dansurile de grup, 
despre care afirmă că mimează „plăcerea” de a 
munci), fie în sensul de a-i oferi o susţinere (de 
exemplu, ritmul muzical), fie prin asocierea cu valori 
ca bogăţia sau sănătatea fizică atunci când 
simbolurile care produc o asemenea asociere ajung 
să fie privite ca frumoase. Pe de altă parte, în 
societăţile împărţite în clase arta depinde numai 
indirect de forţele de producţie, dat fiind că 
„exprimă” ideile, sentimentele şi gândurile uneia sau 
alteia dintre clase. Comedia franceză din secolul al 
XVIIElea exprima nemulţumirea populară faţă de 
ordinea existentă, tragedia clasică exprima idealurile 


curţii şi ale aristocratici s.a.m.d. Plehanov nu 

reuşeşte să 
observe că aceste explicaţii nu sunt 
specific marxiste. Efectul intereselor de 
clasă şi al schimbărilor sociale asupra | 
genurilor literare sau stilurilor de pictură 
era cunoscut de numeroşi istorici şi critici 
nemarxişti, intre care se numara şi unii pe 
care chiar Plehanov îi citează, ca Guizot, 
Taine şi Brunetiere. Ceea ce este tipic 
pentru marxism nu este recunoaşterea 
acestor influenţe, ci afirmaţia că ele | 
explică intreaga creaţie artistică şi că 
există o legatura necesară intre starea 
relaţiilor de clasă dintr-o societate dată şi 
produsele sale artistice. Dacă această 
afirmaţie ar fi luată în serios, ar trebui să 
presupunem că o minte suficient de 
patrunzatoare ar putea extrage intreaga 
artă şi literatură din situaţia economică: 
de exemplu, cineva ar putea să scrie 
operele lui Shakespeare dacă ar fi un 
cunoscător destul de bun al economiei. 
Angliei elisabetane. Plehanov nu afirmă, 
desigur, ceva atât de absurd, dar nu 
observă că ar fi o consecinţă firească a 
teoriei sale. El încearcă mereu să 
demonstreze că activitatea artistică este 
determinată de valorile de clasă şi că 
valoarea unei opere de artă ar trebui 
judecată dupa conţinutul sau, care poate 
fi exprimat şi intr-un limbaj nonartistic; in 
acelaşi timp, doreşte să păstreze 
distincţia dintre conţinutul ideologic şi 
forma de expresie artistică. In acest 
punct, suntem salvaţi din nou de formula 
magică: 


în ultima instanţa, valoarea unei opere de artă este dată de 
importanţa specifică a subiectului ei. (Arta şi viața socială, 
1912) 


A cunoaşte geneza unei opere de artă înseamnă, 
aşadar, a cunoaşte criteriile valorii sale artistice; ele 
nu sunt absolute, pentru că totul se schimbă, dar 
sunt obiective, adică putem afirma cu certitudine ce 
este şi ce nu este frumos în condiţiile în 


care a fost produsă fiecare operă. Opera trebuie 
judecată prin corespondența dintre „idee” şi 
„formă”; cu cât acestea se suprapun mai mult, cu 
atât opera este mai reuşită. Dar, pentru a putea 
judeca în acest fel, ar trebui să ştim, independent de 
opera de artă concretă, ce „forme” sunt mai potrivite 


pentru a exprima ideea dată, dar Plehanov nu ne 
spune nimic despre felul în care putem dobândi 
această cunoaştere. Şi aceasta nu este totul. Nu este 
suficient, adaugă el, ca forma să corespundă ideii; 
pentru ca opera să fie frumoasă, trebuie ca ideea să 
fie una „adevărată”. Putem remarca aici în ce 
măsură a dezvoltat Plehanov premisele 
fundamentale a ceea ce avea să fie numit „realism 
socialist”, în parte din proprie iniţiativă, în parte sub 
influenţa lui  Cernişevski. Nu înseamnă că 
preferinţele proprii ale lui Plehanov se bazau pe 
asemenea criterii şi nici că el atribuia o valoare 
artistică numai 


operelor care „exprimau” idei în care credea; 
dimpotrivă, gusturile sale erau cele ale oamenilor cei 
mai educați din vremea sa, incluzând însă aversiunea 
faţă de noile curente din pictură. Dar teoria sa punea 
bazele măsurării valorii artistice în funcţie de 
utilitatea politică. 

Plehanov credea că sloganul „artă pentru artă” şi 
ideea că principala sarcină a unei opere de artă era 
să producă valori artistice privite ca scopuri în sine 
erau efectul necesar al unui anumit tip de situaţie 
socială, cea în care artistul se simţea izolat de 
societate. Aceasta era, în opinia lui, starea de fapt de 
la cumpâna secolelor. Impresionismul şi cubismul 
erau semne ale decadenţei burgheze: cel dintâi era 
superficial şi nu privea dincolo de „învelişul exterior” 
al fenomenelor, iar cel din urmă era „un nonsens 
ridicat la puterea a treia”. Acelaşi lucru era valabil şi 
pentru literatura simbolistă din Rusia şi din 
străinătate, de exemplu Merejkovski, Zinaida Gippius 
şi Przybyszewski. Plehanov scria într-un pasaj 
emblematic: 


Să presupunem că artistul vrea să picteze o „Femeie în rochie 
albastră”. Dacă ceea ce pictează seamănă cu subiectul său, vom 
spune că este un tablou bun. Dacă, însă, tot ceea ce vedem pe 
pânză sunt câteva imagini stereometrice aruncate ici şi colo 
într-o manieră mai mult sau mai puţin primitivă, cu straturi mai 
mult sau mai puţin diluate de vopsea albastră, putem să numim 
lucrarea oricum, dar nu un tablou reuşit. (Ibidem } 


Desigur, această naivitate nu are nimic 


surprinzător. Se ştie că, după o anumită vârstă, 
oamenii nu mai pot aprecia noi forme artistice, care 
sunt mult prea diferite de cele cu care erau 
familiarizați în tinereţe, şi le resping ca extravagante 
şi nefireşti. Dar Plehanov nu priveşte aceste judecăţi 
doar ca pe expresia propriului său gust artistic, ci ca 
pe consecinţa logică inevitabilă a teoriei marxiste 
despre societate şi, deci, ca pe nişte afirmaţii 
„Ştiinţifice”. Din acest punct de vedere, influenţa 
scrierilor sale, care practic au creat canoanele 
gustului estetic sovietic, a fost deplorabilă, deşi el 
credea sincer în libertatea creatoare a artistului şi 
ştia cât de inexpresivă era arta realizată sub 
constrângere, pentru a-i mulţumi pe stăpânii politici 
sau pentru a prezenta lumea aşa cum ar trebui să fie, 
şi nu cum este de fapt (a se vedea şi critica sa la 
Mama lui Gorki). 


4. Lupta impotriva revizionismului 


Ca un efect al industrializării rapide şi al marii 
foamete din 1891-1892, deceniul nouă a fost 
martorul unei renaşteri a activităţii politice în Rusia; 
marxismul şi ideologia social- democrată au devenit 
subiectul unor ample dezbateri publice. Intr-o 
anumita măsură, aceasta era şi o victorie a lui 
Plehanov în calitatea sa de exponent de frunte al 
doctrinei; dar grupările social-democrate mai mari 
sau mai mici care apăreau în oraşe produceau noi 
lideri şi teoreticieni care, deşi îl respectau pe 
Plehanov ca pe un dascăl, nu erau dispuşi să asculte 
orbeşte de sfaturile lui în activitatea politică. El nu 
era deloc încântat de această opoziţie şi pretindea 
autoritatea absolută în toate chestiunile legate de 
doctrina şi de politica socialistă din Rusia. Această 
stare de fapt a creat uneori situaţii tensionate, cea 
mai cunoscută dintre ele fiind dezamăgirea lui Lenin 
la întâlnirea cu maestrul, din 1900. 

La sfârşitul anilor '90, cea mai mare parte a 
energiei lui Plehanov era absorbită de controversele 
cu Bernstein şi cu neokan ticnii. El a fost primul care 
a lansat un atac frontal la adresa lui Bernstein şi a 


fost, alături de Roşa Luxemburg, cel mai intransigent 
critic al revizionismului; niciun social-democrat 
german nu-i egala în virulență pe aceşti doi 
emigranţi din Europa de Est. Totuşi, spre deosebire 
de Roşa Luxemburg, el şi-a direcționat atacurile 
împotriva bazelor filosofice ale revizionismului, pe 
care, spre deosebire de majoritatea criticilor, le 
privea ca pe un obiect de dispută de prim rang. El 
privea kantianismul ca pe o încercare de a induce o 
mentalitate burgheză în tabăra social-democraţilor; 
susţinea de la bun început că oamenii nu pot 
cunoaşte „lucruri în sine” şi că noţiunea lasă loc 
pentru credinţa religioasă, care a fost întotdeauna 
un instrument de aservire a claselor oprimate. în al 
doilea rând, în concordanţă cu teoria progresului 
infinit, kantienii priveau socialismul ca pe un ideal 
care poate fi aproximat gradual, fără a fi niciodată 
atins în mod deplin. Ei au creat astfel un fundament 
filosofic pentru reformism Şi oportunism, 
abandonând socialismul ca ideal de atins şi revoluţia 
ca mijloc de a-l înfăptui. în acelaşi timp, Plehanov a 
atacat analizele schimbarilor din societatea 
capitalistă de care Bernstein se folosise pentru a-şi 
justifica ruptura de marxismul revoluţionar. Deşi 
clasa de mijloc reprezenta o proporţie crescândă în 
ansamblul populaţiei, iar starea proletariatului se 
îimbunătăţea în termeni absoluţi, aceasta nu slăbea 
teoria marxistă a intensificării antagonismului de 
clasă. Salariile puteau creşte, dar inegalităţile 
sociale sporeau şi mai mult (prin sărăcirea relativă a 
proletariatului). Dacă mentalitatea sindicalistă se 
răspândea în rândul muncitorilor, acest fapt nu se 
datora situației de clasă, ci conducătorilor 
oportunişti. în această privinţă, argumentele lui 
Plehanov erau similare cu cele ale Rosei Luxemburg 
şi Lenin. Doctrina ne învaţă că muncitorimea este, 
prin natura lucrurilor, o clasă revoluţionară; dacă 
empirismul superficial nu pare să confirme ideea, 
aceasta nu se poate datora vreunei schimbări a 
situaţiei de clasă a muncitorilor, ci doar 
maşinaţiunilor rebelilor din rândurile liderilor de 
partid şi de sindicat. 

Cealaltă ţintă favorită a lui Plehanov era 


„economismul” rusesc, pe care îl privea ca pe o 
variantă a revizionismului lui Bernstein. Unii dintre 
susţinătorii acestuia doreau să fie loiali, cel puţin, 
„scopului final” al social-democraţiei, dar, conform 
tradiţiei  narodniciste, atitudinea lor faţă de 
muncitori era limitată la probleme practice imediate 
cum ar fi revendicările economice, neglijând munca 
politică, lupta pentru libertăţi constituţionale şi 
cultivarea unei conştiinţe socialiste în rândul 
proletariatului. „Economiştii” nu aveau încredere în 
ideea că intelectualii ar trebui să conducă mişcarea 
clasei muncitoare; ei credeau că mişcarea ar trebui 
să fie alcătuită din muncitori, şi nu să fie 
muncitorească doar prin nume şi ideologie, şi 
susțineau că aceasta era ideea lui Marx însuşi, care 
susţinuse că proletariatul nu se poate elibera decât 
prin propriile sale eforturi.  Emigranţii ce 
reprezentau poziția  „economistă” erau S.N. 
Prokopovici şi soția sa, E.D. Kuskova, dar şi în Rusia 
ei s-au bucurat o vreme de o superioritate faţă de 
social-democraţia ortodoxă; din 1897, această poziţie 
era exprimată în principal în ziarul ilegal Raboceaia 
Misl (Gândul Muncitorilor). 

Plehanov i-a atacat pe economişti cu argumente 
similare celor pe care le folosise împotriva 
narodnicismului. Numai socialismul, privit ca un 
scop final, dădea sens luptei pentru reforme şi 
câştiguri economice imediate proletariatului. O 
campanie care se limita la aceste obiective parţiale şi 
care nu putea deveni, din acest motiv, o mişcare 
proletară amplă nu era o luptă pentru social- 
democraţie şi a o privi ca pe o adevărată mişcare 
muncitorească însemna să abandonezi marxismul. 
Ceea ce cerea marxismul în condiţiile din Rusia era 
lupta pentru libertăţi democratice care să ofere un 
cadru pentru bătălia finală şi să subordoneze 
revendicările economice luptei politice pentru 
socialism. Dacă  „economiştii” pretindeau că 
reprezintă adevărata conştiinţă a clasei muncitoare 
ruse, atunci, la fel ca în cazul reformismului german, 
era vina lor că această conştiinţă nu evolua într-o 
direcţie socialistă. 

Plehanov a atacat astfel  revizionismul şi 


economismul de pe poziţia ortodoxiei care nu 
acceptă niciun compromis. Timp de câţiva ani, el şi 
Lenin au fost aliaţi politici, dar disputa cu privire la 
editarea Iskrei, deşi a pornit iniţial de la pretenţia 
personală a lui Plehanov la supremaţia asupra social- 
democraţilor din diaspora, a fost cauzată şi de faptul 
că îl considera pe Lenin mult prea conciliant faţă de 
economişti şi „marxiştii legalişti”. În dezacordul 
legat de programul partidului schiţat în 1902, nu 
existau diferenţe notabile între cei doi; Lenin voia să 
facă proiectul de program al lui Plehanov mai precis 
şi mai puţin abstract, dar nu a obiectat faţă de 
premisele sale fundamentale. La congresul de la 
Bruxelles şi Londra din vara lui 1903, când partidul 
s-a rupt între bolşevici şi menşevici, Plehanov i-a luat 
partea lui Lenin în ce priveşte organizarea 
centralistă şi în disputa asupra celebrului paragraf I 
din Reguli, care, la propunerea lui Lenin, definea 
membrul de partid ca pe cineva care a participat 
personal la munca organizaţiei de partid, obiectivul 
fiind acela de a crea un partid al „revoluţionarilor de 
profesie”. La acelaşi congres, replicând unui delegat 
care ridicase problema valorii absolute a principiilor 
democratice, Plehanov a rostit un discurs celebru în 
care a declarat că suprema lege a revoluţionarilor 
este cauza revoluţiei, iar în situaţia în care aceasta 
ar cere abandonarea oricărui principiu democratic, 
cum ar fi votul universal, ar fi criminal să manifesti 
vreo ezitare. 


5. Conflictul cu leninismul 


Plehanov a fost, aşadar, un bolşevic, deşi numai 
pentru scurtă vreme, pentru că ulterior s-a aliat din 
nou cu Akselrod, Martov şi cu alţii pe care îi atacase 
la Congres. La scurtă vreme, critica aspru 
bolşevismul şi teoria lui Lenin despre partid, 
acuzându-i pe bolşevici de ultracentralism şi de 
ambiția de a dobândi puterea absolută şi de a institui 
dictatura partidului asupra proletariatului. A 
susţinut, în numeroase polemici, că în concepţia 
despre partid a lui Lenin, care devenea complet 
independent de conştiinţa spontană a proletariatului, 


era uzurpat rolul proletariatului de câtre un grup al 
revoluţionarilor de profesie intelectuali; acest partid 
avea să devină unica sursă a iniţiativei politice, ceea 
ce era foarte departe de teoria lui Marx cu privire la 
lupta de clasa. De asemenea, declaraţia lui Lenin 
conform căreia clasa muncitoare nu putea dobândi o 
conştiinţă socialistă prin ea însăşi era la fel de 
contrară marxismului şi experienţei istorice. Această 
poziţie dovedea o lipsă de încredere în muncitori şi 
era, în plus, idealistă, întrucât vedea conştiinţa de 
clasă a proletariatului ca fiind altceva decât 
rezultatul condiţiilor sale de viaţă („existenţa 
determină conştiinţa”), şi anume ea trebuia să fie 
rodul muncii intelectualilor. 

Antibolşevismul lui Plehanov, bazat pe schema de 
gândire a marxismului clasic, a devenit în timp tot 
mai virulent. La fel cum lansase la adresa 
„economiştilor” atacuri identice cu cele pe care le 
îndreptase înainte împotriva  narodnicilor de 
orientare clasică, arătând că aceştia aveau un 
respect exagerat pentru spontaneitate şi neglijau 
activitatea politică, tot astfel îi ataca acum pe 
bolşevici cu argumentele pe care le folosise şi 
împotriva ramurii teroriste a mişcării narodniciste. Ii 
acuza de blanquism, iacobinism, „voluntarism”, de 
încercarea de a forța dezvoltarea socială cu mijloace 
conspiraționiste şi de a declanşa o revoluție nu prin 
acțiunea legilor naturale, ci la comanda unei mâini 
de conspiratori. Işi menținea punctul de vedere 
strategic, cum că proletariatul trebuia să colaboreze 
cu burghezia în scopuri democratice şi nici chiar 
Revoluţia de la 1905 nu i-a modificat poziţia, deşi 
înţelegea acum cât de nesigură era această alianţă. 
Lenin, pe de altă parte, avea în vedere o revoluţie 
burgheză urmată imediat de o dictatură democrat- 
revolutionară a proletariatului şi a ţărănimii. 
Plehanov nu privea țărănimea ca pe un aliat politic 
util. Părea să creadă că proletariatul poate să ducă 
pe faţă lupta împotriva burgheziei şi să-i vizeze 
dispariţia, deşi i se alătura în acelaşi timp în scopul 
de a răsturna autocraţia. Această concepţie se baza 
pe credinţa sa antinarodnicistă şi dogmatică conform 
căreia fazele dezvoltării în Rusia ar fi, în linii mari, 


aceleaşi ca în Occident. Atitudinea doctrinară şi 
ezitările i-au scăzut considerabil influenţa ca lider 
sociaLdemocrat după 1905. A continuat să fie mai 
apropiat de menşevici decât de bolşevici, deşi a 
încercat ocazional, fără succes, să construiască o 
punte între ei. 

Plehanov credea că bolşevicii s-au îndepărtat de 
marxism şi în domeniul filosofici. Privea încercările 
de introducere a empiriocriticismului în filosofia 
marxistă ca pe un simptom tipic pentru atitudinea 
bolşevismului. Bolşevicii dispreţuiau sau ignorau 
„legile obiective” ale dezvoltării sociale şi credeau 
într-o revoluţie înfăptuită prin organizare şi prin 
puterea voinţei; de aceea, era firesc ca ei să fie atraşi 
de o filosofic subiectivistă, care privea mintea umană 
ca pe „organizatorul activ” al universului. Acest 
lucru era într-adevăr valabil pentru filosofii 
empiriocriticişti din tabăra bolşevică, dar era foarte 
departe de a fi pe placul lui Lenin. Lupta împotriva 
empiriocriticismului a fost ultima ocazie în care 
Lenin şi Plehanov au fost în aceeaşi tabără. 


Plehanov şi-a petrecut în principal anii de după 
1905 scriind despre probleme istorice, filosofice şi 
estetice. De asemenea, începuse pregătirea lungii 
Istorii a gândirii sociale ruseşti, din care avea să 
finalizeze doar trei volume. 

În perioada dintre 1905 şi 1914, atitudinea lui 
Plehanov în legătură cu problemele fundamentale 
era apropiată de cea a grupului central al 
Internaționalei. La izbucnirea războiului, el a adoptat 
o poziție „naţională”, la fel ca majoritatea membrilor 
acelui grup, îndepărtându-se imediat de sloganurile 
antirăzboi şi de internaţionalismul proletar, pentru a 
apăra cauza Rusiei şi a Antantei. Aceasta nu a 
însemnat, desigur, că Plehanov a renunţat la 
marxism; dat fiind că Puterile Centrale atacaseră 
Rusia, războiul era unul defensiv, iar sprijinirea sa 
era în acord cu rezoluţiile Internaționalei. în plus, 
înfrângerea Germaniei era în interesul socialismului 
internaţional, pentru că putea răspândi mişcarea 
revoluţionară atât în Germania, cât şi în Rusia. 
Restul activităţii patriotice a lui Plehanov - apelul 
său la unitate naţională şi la suspendarea luptei de 


clasă - poate fi justificat în aceeaşi cheie. În final, el 
s-a trezit la extrema dreaptă a mişcării social- 
democrate. 

Prăbuşirea autocrației, aşteptată multe decenii, s-a 
produs în februarie 1917. Plehanov s-a întors în 
Rusia la sfârşitul lui martie. A fost primit cu 
entuziasm, dar la scurtă vreme a devenit evident că, 
fiind un teoretician care îşi petrecuse aproape 
patruzeci de ani în străinătate, era incapabil să se 
adapteze la noua situaţie. în opinia lui, după ce 
ţarismul fusese înlăturat printr-o revoluţie burgheză, 
ar fi fost „natural” să urmeze o lungă perioadă de 
guvernare constituţională şi parlamentară; în acelaşi 
timp, războiul cu Germania ar fi trebuit continuat 
până la victorie. În susţinerea acestei poziţii, era mai 
aproape de guvernul provizoriu decât de orice grup 
socialist. El continua, ca marxist, să combată ideea 
unei revoluții socialiste în viitorul apropiat; 
socialismul nu putea fi victorios într-o ţară înapoiată 
economic, unde majoritatea covârşitoare a populaţiei 
era compusă din ţărani. A privit evenimentele din 
octombrie ca pe o eroare deplorabilă a bolşevicilor, 
care ar putea să anuleze toate realizările Revoluţiei 
din februarie. A murit într-un sanatoriu din Finlanda, 
pe 30 mai 1918, dezamăgit şi neîmpăcat cu o situaţie 
la care el însuşi contribuse în mare măsură, dar care 
nu se potrivea cu schema lui teoretică. 

S.H. Baron, autorul unei lucrări de referinţă 
despre Plehanov, observă că lupta sa împotriva 
revizionismului a facilitat mult ascensiunea 
leninismului, dar că opoziţia sa ulterioară faţă de 
leninism l-a apropiat de poziţia revizioniştilor. 
Acelaşi autor consideră că principala cauză a 
înfrângerii politice a lui Plehanov a fost credinţa lui 
de  nezdruncinat în aplicabilitatea modelului 
occidental de dezvoltare în Rusia. El îi considera pe 
bolşevici mai degrabă nişte adepţi ai lui Bakunin 
decât nişte marxişti; în această privința, avea 
desigur dreptate într-o anumită măsură, dar pe 
temeiul a ceea ce era considerat ortodoxie marxistă 
în Europa de Vest. Dar, chiar dacă a prevăzut corect 
ce avea să se întâmple cu o revoluţie condusă după 
principii leniniste, faptul însuşi că această revoluţie a 


putut fi înfăptuită era inexplicabil în termenii 
filosofici sale sociale. 

După cum era de aşteptat, Rusia sovietică îl 
condamnă pe Plehanov pentru atitudinea sa politică 
din ultima perioadă, dar, urmându-l pe Lenin, îl 
celebrează ca pe un teoretician marxist. O ediţie 
completă a scrierilor sale a fost publicată la puţin 
timp după moartea sa; de atunci, au continuat să 
apară în ediţii separate diferite lucrări ale sale care 
se ocupau de filosofie, şi nu de politică (cu excepţia 
tratatelor timpurii îndreptate împotriva 
narodnicilor). Din cauza controversei sale cu 
bolşevicii, el nu a putut, desigur, să fie canonizat ca 
„un clasic al marxismului”, în termenii ideologiei 
statului sovietic. Cu toate acestea, el rămâne unul 
dintre părinţii fondatori ai acelei ideologii care, sub 
numele de „marxism-leninism”, a reuşit în timp - cu 
ajutorul partidului, statului şi al poliţiei - să distrugă 
şi să înlocuiască teoria marxistă. 


MARXISMUL IN RUSIA 
ÎNAINTE DE APARIŢIA 


BOLŞEVISMULUI 
D 


În ultimul deceniu al secolului al XIX-lea, marxismul 
a devenit un subiect în dezbaterea publică din Rusia 
şi a reprezentat o parte esenţială şi influentă din 
viaţa intelectuală a ţării. În epocă, marxismul a fost 
totuşi, în principal, o mişcare a intelighenției. Spre 
deosebire de situaţia din Europa Occidentală, 
marxismul şi socialismul existau în Rusia înainte de 
apariţia unei mişcări a clasei muncitoare. Este vorba 
aici de marxismul privit ca o doctrină care se 
defineşte drept conştiinţa matură a clasei 
muncitoare şi care se bazează pe analiza şi critica 
marxistă a condiţiilor capitaliste, privind capitalismul 
ca pe o etapă esenţială în progresul social şi 
mişcarea independentă a muncitorilor ca pe 
precondiţia schimbarii socialiste. Aşa cum am 
menţionat deja, marxismul a avut o influenţă 
considerabilă asupra gânditorilor narodnicişti, dar 
aceştia hau folosit mai ales pentru a denunța efectele 
capitalismului, sperând în acelaşi timp că Rusia le-ar 
putea evita prin alegerea unui drum propriu. 
Marxismul ca ideologie social-democrată a prins 
contur, în primii zece ani, mai ales în opoziţie faţă de 
narodnicism. Principala temă a literaturii marxiste 
era dezvoltarea capitalismului în Rusia; marxismul 
susţinea în principal că încercarea de a opri 
dezvoltarea capitalistă era un vis utopic. Viitorul 
socialismului depindea de mişcarea clasei 
muncitoare, care avea să se dezvolte pe măsură ce 


se extindea economia capitalistă şi care nu putea 
lupta eficient decât în condiţii de libertate politică; 
prin urmare, primul obiectiv al social-democraţilor 
era înfăptuirea unei revoluții democratice şi 
răsturnarea autocratici. 

La scurtă vreme, avea să devină totuşi evident că 
atunci când marxismul nu a mai fost definit numai 
prin opoziţie cu narodnicismul, aplicarea sa la 
viitorul capitalismului în Rusia a putut fi interpretată 
în mai multe feluri. Pentru o parte a intelighenției, 
marxismul era, în esenţă, un substitut al unei 
ideologii liberale, pe care, de altfel, ţara nu o 
deținuse niciodată. Cei care împărtăşeau această 
opinie subliniau nevoia de a introduce libertăţi 
democratice, pe care le priveau ca pe un scop în 
sine, şi nu doar ca pe un mijloc pentru dezvoltarea 
mişcării socialiste. Interpretându-l astfel pe Marx, ei 
aşteptau ca sistemul capitalist să dureze multă 
vreme şi priveau socialismul fie ca pe o perspectivă 
îndepărtată, aproape lipsit de aplicabilitate practică 
în prezent, fie ca pe o normă morală cu valoare 
regulativă. Aceasta era atitudinea grupului pe care 
oponenții săi l-au numit mai târziu „marxişti 
legalişti” şi care a susţinut de la bun început nişte 
idei similare cu cele ale revizioniştilor germani. Mulţi 
dintre ei au abandonat în cele din urmă marxismul şi 
au devenit ideologi ai liberalismului. Social- 
democraţii, pe de altă parte, priveau lupta pentru 
democraţie ca inseparabilă de lupta viitoare pentru 
socialism, condusă de o mişcare organizată a 
proletariatului. 

Faptul că leninismul a învins în cele din urmă 
sugerează că întregul marxism prerevoluţionar din 
Rusia ar trebui examinat în raport cu varianta sa 
leninistă. Dar acel sfert de secol a fost plin de 
discuţii complexe şi diversificate în domeniile 
politicii, filosofici şi doctrinei sociale şi a produs mai 
multe variante de marxism, dintre care unele sunt 
mult mai interesante din punct de vedere teoretic 
decât cea a lui Lenin. în acelaşi timp, este greu de 
afirmat că perspectiva creată de evenimentele 
ulterioare şi de ceea ce ştim astăzi despre 
consecinţele istorice ale marxismului rusesc ar fi una 


falsă. Descrierea unui proces istoric nu poate fi 
făcută în realitate „din interior”, adică tratând 
separat fiecare eveniment în parte, ca şi cum nu am 
şti nimic mai mult despre consecinţele sale, fată de 
oamenii care au trăit în vremea când s-a produs. 
Este adevărat, într-o anumită măsură, că istoria pe 
care o scriem este cea a „învingătorilor”. Putem 
judeca importanța evenimentelor, inclusiv a 
evenimentelor intelectuale, numai prin consecinţele 
lor şi orice descriere istorică trebuie să se bazeze pe 
selectarea celor mai importante aspecte. Este, prin 
urmare, legitim sā tratăm leninismul ca pe 
principalul curent al marxismului secolului al XX-lea, 
deşi atunci când comparăm lucrările lui Lenin cu 
cele ale oponenților săi marxişti descoperim că cele 
din urmă au un conţinut teoretic incomparabil mai 
bogat. 

Unul dintre evenimentele care au animat discuţia 
ideologică şi au contribuit la cristalizarea mişcării 
marxiste în Rusia a fost foametea devastatoare din 
1891-1892. Economiştii narodnicişti au privit-o ca pe 
confirmarea propriei lor perspective şi ca pe o 
dovadă a ororilor capitalismului, în vreme ce 
marxiştii au contestat această evaluare. Problema nu 
era totuşi legată doar de cauzele economice, ci de un 
vast spectru de probleme sociale care aveau să 
influenţeze viitorul Rusiei. În anii care au urmat, 
marxiştii şi simpatizanţii marxişti au format grupuri 
de cercetare, compuse în special din srudenţi. Dintre 
aceştia, au apărut la scurtă vreme lideri care au pus 
bazele  social-democraţiei ruseşti: Lenin, Struve, 
Potresov, Martov. 


1. Lenin: publicistica de tinereţe 


Dacă măreţia personalităţilor istorice ar fi măsurată 
prin consecinţele care pot fi atribuite actelor lor, fără 
îndoială că Lenin ar trebui considerat cel mai mare 
om al secolului al XX-lea. Revoluţia din Octombrie a 
fost, desigur, la fel ca orice revoluţie, şi rezultatul 
unui concurs de întâmplări şi coincidenţe; a fost 
posibilă în urma Revoluţiei din februarie şi a 
prăbuşirii aparatului de guvernare țarist. Cu toate 


acestea, nimeni, nici măcar Troțki, nu a pus la 
îndoială faptul că prezenţa şi activitatea lui Lenin în 
timpul constituirii partidului bolşevic şi pe durata 
revoluţiei au fost condiția indispensabilă a 
declanşării Revoluţiei din Octombrie şi a succesului 
său. Este, de asemenea, indiscutabil faptul că Lenin 
a influenţat decisiv natura statului sovietic de 
formaţiune istorică de un tip cu totul nou. 

Subiectul lucrării de faţă este istoria doctrinei 
marxiste, şi nu cea a mişcării socialiste sau 
comuniste; dar, în cazul lui Lenin, mai mult decât în 
oricare altul, aceasta distincţie pare artificială. încă 
de la începutul activităţii sale politice, Lenin s-a 
dedicat cu o consecventă şi o hotărâre ieşite din 
comun unei singure cauze şi unei singure sarcini. 
Era în totalitate absorbit de efortul său de a declanşa 
o revoluţie în Rusia şi toate lucrările sale teoretice 
au fost 


subordonate acestui scop. Lenin nu a fost niciodată 
un teoretician care aborda nişte probleme în spiritul 
curiozităţii intelectuale şi al căutării dezinteresate a 
unei soluții. Toate întrebările, chiar şi cele 
epistemologice, erau instrumente potenţiale ale 
revoluţiei şi toate răspunsurile erau acţiuni politice. 

Există anumite controverse în legătură cu 
dezvoltarea intelectuală şi politică a lui Lenin până la 
momentul în care a pus bazele bolşevismului. Cu 
toate acestea, cu excepţia hagiografiilor oficiale 
sovietice, cei mai mulţi istorici sunt de acord că, în 
tinereţea sa, Lenin era puternic influenţat de tradiţia 
narodnicistă în varianta sa teroristă; că, după aceea, 
până prin anul 1899, a fost un marxist 
„prooccidental” ca Plehanov; şi că doar între anii 
1899 şi 1902 a elaborat propria sa variantă de 
marxism, în care influenţa tradiţiei narodniciste a 
fost din nou prezentă, cel puţin în parte. 

Vladimir Ilici Ulianov (a scris sub pseudonimul 
„Lenin” începând cu finele anului 1901) s-a născut 
pe 22 aprilie 1870 (10 aprilie, după calendarul vechi) 
la Simbirsk, numit acum Ulianovsk. Tatăl său, Ilia 
Nicolaievici Ulianov, era inspector şcolar provincial, 
un membru superior bine plătit al birocraţiei ţariste; 
se pare că era un funcţionar loial şi conservator. 


Copiii au primit o educaţie religioasă, deşi făra 
accente bigote. Fiul cel mai mare, Alexandru, născut 
în 1866, a studiat la Universitatea din Sankt- 
Petersburg şi a aparţinut unui grup clandestin 
inspirat de Narodnaia Volia şi care se dorea aripa 
teroristă a acelei organizaţii, care complota pentru a- 
l asasina pe ţar. Această conspirație de amatori a 
fost descoperită şi, în mai 1887, Alexandru Ulianov a 
fost spânzurat. în acel timp, Vladimir îşi susţinea 
ultimele examene şcolare. Moartea fratelui său a 
trezit în el, în mod firesc, un sentiment de ură faţă de 
autorităţi şi un interes pentru cauza revoluţionară. în 
acea toamnă, a intrat la Universitatea din Kazan, de 
unde a fost exmatriculat trei luni mai târziu pentru 
participarea la o demonstraţie împotriva unor noi 
reglementări care limitau autonomia universităţilor 
şi libertatea studenţilor. S-a mutat pe proprietatea 
mamei sale din satul Kokuşkino şi a petrecut mult 
timp citind, în special lucrările lui Cernişevski, care 
l-au impresionat enorm. În 1888, familia lui a 
cumpărat o casă în Kazan, dar fratelui celui acuzat 
de tentativă de regicid nu i s-a permis să-şi încheie 
studiile universitare. în timpul primei şi celei de-a 
doua şederi în Kazan, Lenin a avut legături cu 
grupuri locale care încercau să perpetueze tradiţia 
grupului Narodnaia Volia. Avea legături de acelaşi 
gen şi în Samara, unde a petrecut următorii trei ani. 
Datorită eforturilor mamei sale, i s-a permis să 
devină student extern la Universitatea din Sankt- 
Petersburg; a trecut toate examenele în cursul unui 
singur an, a absolvit la sfârşitul lui 1891 şi şi-a 
petrecut următoarele optsprezece luni în biroul unui 
avocat din Samara. În jurul anului 1890, a citit Marx 
şi Plehanov şi s-a convertit la marxism, privit ca o 
doctrină care explica mecanismele economiei 
capitaliste şi oferea o teorie a revoluției care nu era 
înfăptuită prin conspirații teroriste, ci prin 
expansiunea capitalismului şi dezvoltarea conştiinţei 
de clasă a proletariatului. 

în septembrie 1893, Lenin s-a mutat la Sankt- 
Petersburg şi şi-a început ucenicia în capitala 
industrială şi intelectuală a Rusiei. în următorii doi 
ani a devenit cunoscut în cercurile socialiste ca un 


expert în marxism şi s-a familiarizat cu mulţi dintre 
cei care îi vor deveni mai târziu colaboratori şi 
oponenti: Struve, Martov, Krjijanovski şi Potresov. A 
întâlnit-o, de asemenea, pe Nadejda Krupskaia, cu 
care se va căsători în 1899 şi care, din acel moment, 
l-a însoţit în întreaga lui activitate publicistică şi 
politică. Martov (pe numele său real, luli Osipovici 
Ţederbaum) se născuse la Constantinopol în 1873, 
într-o familie de părinţi bogaţi. Fusese crescut la 
Odesa şi se înscrisese la Universitatea din Sankt- 
Petersburg în 1891, dar fusese exmatriculat din 
cauză că participase la grupuri de discuţie socialiste. 
A fost arestat şi a petrecut câteva luni în închisoare, 
după care a trăit la Vilna. Acolo a câştigat experienţă 
în răspândirea propagandei în rândul muncitorilor şi, 
după întoarcerea sa la Sankt-Petersburg în 1895, a 
reuşit să ajute intelighenţia socialistă să ia legătura 
cu proletariatul real. El insista asupra ideii că social 
-democraţii, în loc de a le explica teoria muncitorilor, 
ar trebui să se concentreze asupra conflictelor 
concrete imediate, în special asupra respectării 
legislaţiei privitoare la fabrici. Aceasta ar fi urmat în 
curând să trezească un spirit de solidaritate între 
muncitori şi să-i convingă că statul se afla de partea 
exploatatorilor şi că disputele individuale erau doar 
nişte cazuri particulare ale antagonismului dintre 
muncitori şi sistemul ca întreg. Grupurile social- 
democrate din Sankt-Petersburg aveau să urmeze 
această direcţie în activitatea lor cu muncitorii. 
Primele scrieri ale lui Lenin datează din 1893— 
1895 şi sunt îndreptate în principal împotriva 
doctrinelor economice ale narodnicilor. Primul său 
text, recenzia unei cărţi a lui V.I. Postnikov despre 
Agricultura ţărănească din sudul Rusiei, a fost 
respins de ziarul căruia li fusese trimis spre 
publicare. Cartea lui Postnikov vorbea despre 
progresul capitalismului în agricultura rusească şi 
despre diferenţele de venit dintre ţărani, oferind prin 
aceasta argument împotriva ideologiei narodniciste. 
în acelaşi an, Lenin a scris şi un raport nepublicat, 
pentru un grup de discuţii care avea ca temă 
problema pieței capitaliste. Aici îi critica pe 
economiştii  narodnicişti pentru că susțineau 


incapacitatea capitalismului de a crea o piaţă internă 
în Rusia, pentru că îşi submina propria poziţie prin 
proletarizarea ţăranilor şi reducerea puterii lor de 
cumpărare. Lenin arăta că săârăcirea şi proletarizarea 
nu împiedică piaţa să se dezvolte. Țăranii 
proletarizaţi erau obligaţi să îşi vândă forţa de 
muncă, creând în acest fel o piaţă, în timp ce 
capitalismul, pe măsură ce se dezvolta, crea de 
asemenea o piaţă pentru mijloacele de producţie. 

in 1894, Lenin a scris o disertaţie destul de lungă 
în care ataca filosofia socială a narodnicismului şi, în 
particular, concepţiile lui Mihailovski şi Krivenko. 
Această lucrare, intitulată Ce sunt 
„prieteniipoporului" şi cum luptă ei împotriva social- 
democraţilor?, a fost multiplicată şi distribuită 
grupurilor social-democrate; secţiunea sa centrală 
nu s-a păstrat. În această lucrare, Lenin combate 
perspectiva  „subiectivă” şi moralistă a autorilor 
narodnicişti şi o opune marxismului, privit ca o 
doctrină ştiinţifică şi determinista care nu 
formulează nicio întrebare despre ce „ar trebui” să 
fie, ci consideră că toate procesele sociale, inclusiv 
fenomenul conştiinţei, sunt nişte fenomene naturale 
determinate de relaţiile de producţie. 


Marx priveşte evoluţia socială ca pe un proces istorico-natural, 
condus de legi care nu numai că sunt independente de voinţa, 
de conştiinţa şi de intenţiile oamenilor, ci dimpotrivă, determină 
voinţa, conştiinţa şi intenţiile lor (...) Dacă elementul conştient 
joacă în istoria culturii un rol atât de subordonat, se înţelege de 
la sine că, mai puţin decât orice altceva, critica, al cărei obiect 
este însăşi cultura, poate să aibă la bază vreo formă sau vreun 
rezultat al conştiinţei. (Opere) 


Nu există niciun dezacord între determinismul care 
respinge „basmul stupid despre liberul-arbitru” şi 
posibilitatea de a evalua acţiunile umane sau rolul 
individului în istorie. întreaga istorie este alcătuită 
din acţiunile indivizilor; întrebarea este în ce condiţii 
acţiunile individuale pot fi eficace. Mai mult... 


. oricine ştie că socialismul ştiinţific n-a zugrăvit niciodată 
niciun fel de perspective ale viitorului; el s-a mărginit să 
analizeze regimul burghez modern, să studieze tendinţele de 
dezvoltare ale organizaţiei sociale capitaliste, şi atâta tot. 
(Ibidem) 


în legătură cu aceasta, Lenin împărtăşeşte vederile 
lui Plehanov şi ale ortodocşilor germani: marxismul 
este o interpretare deterministă a istoriei care, prin 
observarea stării de fapt actuale a societăţii, face 
predicții despre modul în care se va dezvolta această 
societate, independent de dorinţele, opiniile şi 
valorile umane. Marxismul poate astfel să răspundă 
la întrebarea care dintre aspiraţiile umane sunt în 
acord cu tendințele „obiective” şi care sunt 
condamnate sa rămână nişte visuri inutile. La fel ca 
alti 
marxişti ortodocşi, Lenin nu răspunde obiecţiei 
subiectiviştilor şi a neokantienilor că faptul de a şti 
care dintre acţiunile noastre este mai probabil să 
reuşească nu este acelaşi lucru cu a avea un motiv 
de a le înfăptui: de unde poate sa provină acest 
motiv? Atunci când vorbim despre „progres”, 
introducem în mod tacit o judecată de valoare, 
presupunând că procesul social nu este numai 
necesar, ci merită să fie şi susţinut; dar această 
susţinere nu poate decurge în niciun fel dintr-o 
analiză pur descriptivă. 

Cu toate acestea, Lenin foloseşte conceptul de 
„progres” fără a explica în ce raport se află el cu o 
istoriosofie  deterministă. El afirmă caracterul 
progresist al capitalismului prin comparaţie cu 
autocraţia rusă, dar aceasta nu înseamnă pur şi 
simplu că ţara se îndreaptă spre o economie 
capitalistă. în orice caz - şi acest lucru are o 
importanţă fundamentală pentru Lenin capitalismul 
în Rusia şi viitoarele schimbări democratice pe care 
le va produce nu sunt „progresiste” în sine, ci 
datorită faptului că vor facilita lupta clasei 
muncitoare pentru răsturnarea capitalismului. El 
subliniază că marxiştii trebuie să se numească social- 
democrati şi să nu uite 


niciodată importanţa „democratismului” şi a luptei 
împotriva feudalismului, absolutismului şi birocraţiei 
ţariste, pentru că acestea trebuie răsturnate înainte 
de a începe confruntarea cu burghezia. 


Tocmai de aceea lupta alături de democraţia radicala împotriva 
absolutismului şi a categoriilor sociale şi instituţiilor 
reacționare constituie pentru clasa muncitoare o datorie 


directă, pe care trebuie să i-o insufle social-democraţii, fără a 
uita o clipă să-i insufle totodată şi ideea că lupta împotriva 
tuturor acestor instituţii nu este necesară decât ca un mijloc de 
a uşura lupta împotriva burgheziei, că înfăptuirea 
revendicărilor democratice generale nu este necesară 
muncitorimii decât pentru a curăța drumul care duce spre 
victoria împotriva principalului duşman al celor care muncesc, 
împotriva unei instituţii democratice prin natura ei, împotriva 
capitalului... (Ibidem) 


Lenin repetă de mai multe ori acest avertisment, 
iar semnificaţia lui este clară. Democraţia nu este un 
scop în sine; libertatea politică este în special în 
avantajul burgheziei, dar şi clasa muncitoare are de 
profitat de pe urma ei, pentru că îi va facilita lupta 
pentru socialism. Această concepţie întrevede 
ruptura care avea să urmeze imediat între 
socîaLdemocrațti şi „marxiştii legalişti”, care priveau 
libertăţile politice ca având o valoare în sine, şi nu ca 
fiind doar nişte arme în lupta pentru „următoarea 
etapă” a istoriei. Lenin a privit de la bun început 
lupta împotriva absolutismului în contextul viitoarei 
victorii a socialismului şi numai din această 
perspectivă a putut să ia în serios activitatea 
antitaristă sau alianțele cu forţele democratice. 


Pentru a măsura „caracterul progresist” al 
instituţiilor sociale, nu era suficientă compararea 
diferitelor formaţiuni bazate pe antagonismul de 
clasă; totul trebuia în cele din urmă raportat la 
scopul final al socialismului. în acest punct, 
escatologia lui Lenin este în deplină concordanţă cu 
ideile lui Marx. Instituţiile democratice şi libertăţile 
politice şi culturale care merg mână în mână cu 
economia capitalistă nu sunt nişte valori în sine; 
semnificaţia lor este determinată în întregime în 
interiorul ordinii capitaliste. 

Lenin era de acord cu Plehanov, susţinând, la fel 
ca el, că sistemul capitalist avea să fie inevitabil 
instaurat în Rusia. Narodnicii se contraziceau, în 
opinia lui, cu privire la acest aspect. Ei doreau să 
elimine rămăşiţele feudale şi totuşi să pastreze 
anumite instituţii sociale care nu puteau exista decât 
datorită acelor rămăşiţe; să abolească ultimele 
restricţii ale iobăgiei şi servitutii feudale, dar să evite 
consecinţele inevitabile ale acestui proces sub forma 


exproprierii şi diferenţierii de clasă a ţarânimii. 
Narodnicii erau reacţionari doar în măsura în care 
doreau să conserve nişte instituţii pe care progresul 
le condamnase la dispariţie, cum era, de pildă, 
legarea ţăranului de glie. 

Lucrarea citată anterior formulează clar principala 
sarcină efectivă căreia Lenin i-a dedicat tot restul 
carierei sale: organizarea unui partid socialist al 
muncitorilor, datorită căruia proletariatul urma să 
evite să fie un simplu instrument al burgheziei în 
lupta împotriva absolutismului şi urma să fie un 
organism independent, conştient de antagonismul 
său faţa de capital, la fel de conştient ca de 
antagonismul său faţă de ţarism. În formarea 
partidului muncitorilor, intelighenția urma să aibă de 
jucat doar un rol subordonat: 


Rolul intelectualilor constă în a face inutila existenta unor 
conducători 


intelectuali deosebiți. (Ibidem) 


Proletariatul nu trebuia doar să alcătuiască o 
mişcare independentă, ci şi să conducă lupta 
împotriva absolutismului. Acest ultim aspect este 
indicat doar în termeni generali, dar apare în 
lucrările ulterioare ca o cheie a tacticii lui Lenin. 

în anii 1893—1894, Lenin şi-a făcut apariţia pe 
scena politică şi intelectuală a Sankt-Petersburgului 
ca un marxist, în sensul clasic în care era şi 
Plehanov. Toate elementele principale ale concepției 
sale social-democrate se regăsesc în scrierile sale 
timpurii din această perioadă; afirmaţia că 
necesitatea istorică este centrală pentru marxism şi 
că marxismul nu lasă loc pentru elemente evaluative; 
faptul că în Rusia a învins în mod irevocabil cauza 
capitalismului; şi faptul că rolul social-democraţiei 
este să-i ajute pe muncitori să organizeze o mişcare 
politică independentă care va conduce toate forţele 
democratice în lupta împotriva absolutismului şi, în 
felul acesta, să netezească drumul pentru victoria 
viitoare asupra capitalismului. 

Anul 1895 are o importanţă deosebită atât în 
biografia lui Lenin, cât şi în istoria socialismului 
rusesc. A fost anul primei călătorii a lui Lenin în 


străinătate, anul arestării sale, anul creării unei 
organizaţii socialdemocrate în Sankt-Petersburg, 
anul primelor contacte dintre intelighenția social- 
democrată şi muncitori şi anul primului conflict al lui 
Lenin cu Peter Struve şi cu ceea ce a fost numit mai 
târziu „marxism legalist”. 


2. Struve şi „marxismul legalise 


Noţiunea de „marxism legâlist” este folosită în 
legătură cu scrierile unui grup de filosofi şi 
economişti ruşi care au răspândit ideile marxiste 
după 1890, dar care au adoptat de la început o 
atitudine tot mai critică faţă de principalele trăsături 
ale ortodoxismului atât în economia politică, cât şi în 
domeniul social. Niciunul dintre „marxiştii legalişti” 
nu era ortodox în felul în care erau Plehanov sau 
Lenin şi după 1900 ei au aderat la liberalismul 
politic, iar cei mai mulţi dintre ei la filosofia creştină, 
în orice caz, în anii "90, ei au dominat scena 
jurnalismului marxist în Rusia. Principalele diferenţe 
dintre „marxismul legălist” şi ortodoxism pot fi 
redate prin câteva aspecte-cheie. Deşi „marxiştii 
legalişti” acceptau principiile materialismului istoric, 
susțineau că acesta nu avea nicio legătură logică cu 
materialismul filosofic şi că era compatibil atât cu o 
filosofie spiritualistă, cât şi cu pozitivismul sau 
kantianismul. Ei priveau marxismul ca pe o explicaţie 
ştiinţifică a proceselor istorice, dar erau de acord cu 
neokantienii că aceasta nu dădea o întemeiere 
principiilor morale şi că aceste principii trebuiau 
derivate din altă sursă. Ei priveau libertăţile politice 
şi instituţiile democratice ca având o valoare în sine 
şi erau atraşi de posibilitatea reformei politice şi 
economice în condiţii capitaliste nu numai din 
perspectiva „scopului ultim”, ci şi din cea a 
interesului imediat al muncitorilor, ţăranilor şi 
intelighenţiei şi sub aspectul dezvoltării culturale. 
Pentru ei, marxismul era mai degrabă o teorie 
despre societate decât o armă practică; erau mai 
degrabă interesaţi de valoarea sa cognitivă decât de 
funcţia sa politică. Au criticat teoria marxistă a 
valorii, a scăderii ratei profitului şi concentrarea 


capitalului în agricultură. Au anticipat, în anumite 
privinţe, revizionismul german şi au susţinut critica 
revizionistă în alte privinţe. Au contribuit în mare 
măsură la popularizarea lui Marx în rândul 
intelighenţiei, dar şi la diminuarea influenţei sale. 
Sunt consideraţi o replică rusească a revizioniştilor, 
dar analogia este validă numai în parte. Până la 
sfârşitul secolului, marxiştii legalişti se numărau 
printre protagoniştii luptei ideologice pentru reforme 
liberale; au existat ca grup până când socialismul şi 
liberalismul sau despărţit definitiv în Rusia. 

Cel mai eminent dintre marxiştii legalişti a fost 
Piotr (Peter) Berngardovici Struve (1870—1944). Alţi 
membri ai grupului au fost Nikolai Aleksandrovici 
Berdiaev (1874—1948), Mihail Ivanovici Tugan- 
Baranovski (1805-1919), Serghei Nikolaevici 
Bulgakov (1871-1944) şi Semion Ludwigovici Frank 
(1877— 1944). Termenul de „marxism legalist” era 
folosit mai ales într-un sens peiorativ de către Lenin 
şi alţi membri ai taberei ortodoxe. Aşa cum a indicat 
şi R. Kindersley în principala monografie dedicată 
acestui subiect, termenul nu se referea atât la faptul 
că publicau carți sau articole care treceau de 
cenzură (pentru că acest lucru este valabil şi pentru 
Lenin), cât la statutul lor individual „legal”, adică la 
faptul că trăiau sub numele lor real şi, de regulă, nu 
aveau o activitate clandestină. În orice caz, 
ortodocşii au folosit termenul pentru a sugera că 
grupul privea activitatea reformistă legală ca pe 
singura cale de a realiza o schimbare socială în 
Rusia. 

Struve, al cărui tată era guvernator al provinciei 
Perm, a intrat la Universitatea din Sankt-Petersburg 
în 1899 şi a studiat mai întâi zoologia şi apoi dreptul. 
Era un intelectual tipic, fiind radical diferit de 
figurile politice, şi a devenit marxist din motive mai 
curând teoretice decât politice. Ca student, avea o 
reputaţie de cititor pasionat şi de bun cunoscător de 
filosofie şi sociologie occidentală. Marxismul îl 
atrăgea prin abordarea sa ştiinţifică Şi 
nesentimentală a problemelor sociale, prin 
determinismul său sistematic şi prin interpretarea pe 
care o dădea viitorului social al Rusiei. încă din 


tinereţe, Struve a fost atras de ideile liberale şi - aşa 
cum arată şi R. Pipes în monografia sa - a abordat de 
la început liberalismul ca pe un scop şi socialismul 
ca pe un mijloc, în timp ce la marxiştii ortodocşi 
lucrurile stâteau exact invers. Fiind un 
„prooccidental” convins, el privea viitorul Rusiei în 
termenii europenizării şi credea că principalul agent 
în acest proces avea să fie clasa muncitoare. În 1890- 
1891, era liderul unui grup care dezbătea probleme 
sociale şi filosofice. A fost influenţat de timpuriu de 
literatura  neokantiană şi această influenţă s-a 
consolidat în urma unui an petrecut la universitatea 
din Graz, în 1891. La fel ca toţi marxiştii din 
generaţia sa, şi-a început cariera publicistică 
atacându-i pe narodnici în legătură cu problemele 
ţărănimii şi ale capitalismului în Rusia. În recenziile 
şi articolele sale din 1892-1893, susţinea că 
diferenţierea pe clase în mediul rural şi dezvoltarea 
unei economii de consum nu erau doar inevitabile, ci 
chiar salutare, şi că sistemul capitalist a pus capăt 
visurilor unei economii de schimb şi menţinerii 
obştei săteşti. în toamna anului 1894, cartea sa, Note 
critice asupra dezvoltării economice a Rusiei” a fost 
publicată la S an kt-Petersburg. Era o lucrare 
marxistă în sensul că Struve se declara un adept al 
materialismului istoric şi critica din această 
perspectivă „sociologia subiectivă”,  reluându-şi 
atacurile la adresa teoriei economice narodniciste şi 
a tentativelor inutile de a întoarce cursul istoriei; 
dar, sub anumite aspecte importante, cartea anticipa 
viitoarea sa poziţie ca revizionist. În primul rând, a 
respins viziunea marxistă convenţională, conform 
căreia statul este „doar” un instrument al opresiunii 
de clasă. Dimpotrivă, statul îndeplinea, în opinia lui, 
multe funcţii necesare nelegate de niciun interes de 
clasă special; acest fapt era valabil în orice sistem 
social şi avea să rămână valabil şi atunci când 
capitalismul avea să fie înlocuit. În al doilea rând, 
este important că Struve era favorabil socialismului 
evolutiv, care se dezvoltă, pornind de la sistemul 
capitalist, printr-un proces de schimbare graduală şi 
continuă; el respingea, de aceea, şi teoria 
pauperizării inevitabile a clasei muncitoare. Cartea 


nu este doar o critică la adresa utopiei narodniciste, 
ci şi un imn de slavă închinat capitalismului, nu doar 
pentru că acesta conţine sâmburele propriei 
distrugeri şi al înlocuirii cu o etapă superioară, ci şi 
pentru că reprezintă un progres enorm în toate 
domeniile: productivitatea muncii, raţionalizarea 
economică, libertățile politice şi culturale şi 
socializarea vieţii. Cartea se încheie cu o sentinţă 
care a devenit celebră, ca o ţintă a atacurilor 
narodniciste: „Să ne recunoaştem lipsa de cultură şi 
să ne lăsâm educați de capitalism.” Narodnicii hau 
acuzat pe Struve că glorifică sistemul capitalist şi că 
este un ideolog burghez, dar el se considera un 
marxist şi un socialdemocrat şi vreme de multi ani el 
şi Lenin au privit diferentele de opinii dintre ei ca pe 
nişte divergențe în cadrul mişcării socialdemocrate. 
Dacă noţiunea de „marxism legalist” este menită să 
semnifice o mişcare separată în mod explicit şi 
conştientă de caracterul său separat, acest fapt se 
datorează într-o anumită măsură proiectării în trecut 
a atitudinii lui Lenin după despărţirea lui de Struve. 
Pe de altă parte, este destul de rezonabil să-i privim 
pe marxiştii legalişti ca formând un singur grup dat 
fiind că au prezentat încă de la început anumite 
tendinţe comune, deşi timp 

de câţiva ani diferentele dintre revoluționari şi 

revizionişti au fost , : kog 

mai nesemnificative decât opoziţia lor comună faţă 
de narodnicism. 

În toamna anului 1895, Struve a călătorit în 
Elveţia, unde l-a întâlnit pe Plehanov, urmând ca 
apoi să meargă la Berlin, unde a studiat câteva luni. 
în anul următor, el şi Potresov au fost trimişi la 
congresul Internaționalei la Londra de câtre o 
organizaţie social-democrată constituită în principal 
la iniţiativa lui Martov şi a lui Lenin şi numită (după 
ce amândoi au fost arestaţi) Liga pentru Eliberarea 
Clasei Muncitoare. Legăturile lui Struve cu fabienii i- 
au animat speranţa că socialismul se va dezvolta 
treptat din capitalism. La începutul anului 1897, el şi 
Tugan-Baranovski au preluat Novoie Slovo, un ziar 
editat înainte de  narodnicii liberali. Până la 
interzicerea sa, care avea să se petreacă un an mai 


târziu, acest ziar a devenit portavocea principală a 
marxismului rus, publicând articole semnate de 
Plehanov, Lenin, Martov şi alţi lideri şi, de 
asemenea, o discuţie dintre Struve şi Bulgakov pe 
marginea noii cărţi a lui Stammler privitoare la 
materialismul istoric. Struve se străduia să împace 
materialismul istoric cu libertatea, urmând distincţia 
lui Kant între lumea sensibilă şi cea inteligibilă, deşi 
el pare să confunde această distincţie cu cea dintre 
realitatea fizică şi cea psihologică. El afirmă că toate 
ideile şi experienţele evaluative pot fi explicate 
cauzal prin intermediul condiţiilor sociale; cu toate 
acestea, din moment ce ele se prezintă din punct de 
vedere psihologic ca independente de asemenea 
condiţii şi ca având o realitate proprie, această 
realitate psihologică nu poate fi descrisă în întregime 
folosind acelaşi limbaj cu cel folosit pentru lumea 
fenomenelor şi, prin urmare, trebuie să presupunem 
că există un fel de independenţă, aşa cum este cea 
dintre condiţiile istorice şi idealurile umane. Acest 
argument este stângaci şi  neconvingător, dar 
demonstrează că în mintea lui Struve exista o 
tensiune între materialismul istoric şi încercarea de 
a proteja anumite valori anistorice şi nonrelative. La 
scurt timp după aceea, a rezolvat această tensiune 
abandonând cu totul marxismul. 

în martie 1898, mai multe grupări s o ci aL 
democrate au trimis delegaţi la o întâlnire la Minsk 
care se dorea congresul fondator al Partidului Social- 
Democrat al Muncitorilor din Rusia. Această 
întâlnire nu a produs integrarea dorită şi aproape 
toţi participanţii, care erau puţini la număr, au fost 
arestaţi imediat după întâlnire. în orice caz, 
întâlnirea a lăsat în urmă nu numai numele (şi 
numerotarea congreselor de partid până în ziua de 
azi, acesta fiind considerat nr. 1), ci şi un manifest 
redactat de Struve, deşi el nu a fost prezent la 
congres. Manifestul declara că sarcina imediată a 
clasei muncitoare era să obţină libertăţi politice; că, 
având în vedere slăbiciunea şi laşitatea burgheziei, 
proletariatul era cel care trebuia să răstoarne 
autocraţia; că proletariatul trebuia să continue să 
lupte împotriva burgheziei pentru aspiraţiile propriei 


clase şi că trebuia să îşi conserve identitatea sa de 
clasă separată. Toate acestea erau în concordanţă cu 
doctrina lui Plehanov. Dar redactarea acestui 
program pentru partidul care se năştea a fost ultima 
acţiune de social-democrat a lui Struve. 


Cartea şi articolele lui Bernstein i-au confirmat 
îndoielile ; 

privitoare la doctrina marxistă a revoluţiei, deşi 
avea, pe bună dreptate, o consideraţie prea mare 
pentru critica filosofică a lui Bernstein. La puţin timp 
după aceea, Struve a tras concluzii similare, dar le-a 
susţinut cu argumente mai convingătoare, formulate 
chiar de el. În articolul Die Marxische Theorie der 
sozialen Entwicklung (Teoria lui Marx asupra 
dezvoltării sociale), publicat în 1899 în Archiv fur 
soziale Gesetzgebung und Statistik, a atacat 
noțiunea de revoluţie socială ca fiind contradictorie 
ŞI şi-a 

formulat obiecțiile generale la teoria marxistă asupra 
societăţii, deşi a continuat să o trateze cu respect şi 
chiar să se numească un „marxist”. 

Struve susţinea că teoria lui Marx despre 
pauperizare şi degradarea clasei muncitoare se 
bazase, la vremea apariţiei sale, pe nişte date bine 
documentate. Dincolo de faptul ca dezvoltările 
ulterioare au demonstrat că aceste date nu 
reprezentau, totuşi, o tendinţă permanentă, Marx nu 
a remarcat că, dacă teoria sa era corectă în această 
privinţă, perspectivele socialismului ar fi fost nule, 
pentru că nu era rezonabil să te aştepţi ca o clasă 
condamnată la o tot mai mare degradare spirituală şi 
fizică să poată înfăptui cea mai mare revoluţie din 
istorie, care să presupună nu doar schimbari 
economice, ci şi înflorirea artei şi civilizaţiei. Nu 
exista niciun temei pentru a susține că 
antagonismele sociale, mai ales contradicţia dintre 
producători şi relaţiile de producţie, trebuie să 
devină din ce în ce mai acute. Dimpotrivă, teoria 
intensificării antagonismelor sociale şi a prăbuşirii 
universale a capitalismului intra în contradicţie cu 
alte premise ale materialismului istoric. Era o 
greşeală să priveşti economia şi suprastructura 
legală ca pe două realităţi ontologice independente, 


aflate într-o relaţie de cauză şi efect sau, în termenii 
lui Stammler, de conţinut şi formă. Aceste două 
presupuse entităţi erau nişte ipostaze, nişte creaţii 
intelectuale, şi nu nişte fenomene reale. Reală era 
presiunea constantă a factorilor economici asupra 
celor juridici; real era procesul adaptării constante. 
Marx însuşi a admis că procesul socializării a 
continuat fără întrerupere în economia capitalistă, 
dar a presupus în mod neîntemeiat că acest proces 
trebuie să fie însoţit de o creştere continuă a 
caracterului „capitalist” al sistemului juridic, astfel 
încât prăpastia dintre cele două entităţi abstracte 
era sortită să se adâncească. în realitate, se întâmpla 
exact contrariul: dezvoltarea socialistă s-a produs în 
societatea capitalistă atât în sfera economică, cât şi 
în cea juridică, şi dezechilibrul inevitabil dintre cele 
două sfere a devenit tot mai puţin acut pe măsura 
trecerii timpului. „într-o societate reală, nu există 
nici antagonism absolut, nici armonie absolută între 
economie şi lege, ci acestea se ciocnesc permanent, 
deşi se adaptează parţial una alteia.” Dacă noţiunea 
de „revoluţie socială” are o semnificaţie, aceasta nu 
poate fi decât procesul lent al schimbării sociale care 
poate, la un moment dat, deşi nu în mod necesar, să 
fie însoţit de o revoluţie politică; procesul revoluţiei 
socialiste nu se produce datorită unei creşteri 
continue a tensiunii, ci prin eliminarea sa treptată. 
Această concepţie este în acord cu materialismul 
istoric, în timp ce ideea unei revoluţii sociale violente 
este contrară 


materialismului istoric. Continuitatea schimbării este 
o condiție epistemologică a  inteligibilităţii 
conceptului de schimbare, pe când ideea că 
socialismul şi capitalismul se opun în toate privinţele 
şi sunt separate de o prăpastie abruptă este pur şi 
simplu  neinteligibilă. Cât despre instaurarea 
dictaturii proletariatului printr-o revoluţie politică, o 
astfel de dictatură devine cu atât mai puţin probabilă 
sau dezirabilă cu cât proletariatul devine mai 
puternic, pentru că, pe măsură ce sporesc puterea şi 
importanţa socială a proletariatului, sporeşte şi 
factorul socialist în cadrul sistemului social. 

Aceasta, după cum se va vedea, este reluarea 


dintr-o perspectivă empirică a ideii lui Bernstein că 
reforma socială în capitalism înseamnă chiar 
construirea socialismului. Aspectul „epistemologic” 
este, pe de altă parte, total neplauzibil. Marx afirma 
că ordinea socialistă este pregătită în cadrul 
sistemului capitalist prin creşterea cooperării şi prin 
concentrarea procesului tehnologic de producţie şi a 
prezis că o revoluţie politică, adică obţinerea puterii 
de către proletariatul organizat, este condiţia 
necesară a schimbării relaţiilor economice şi, mai 
ales, a socializării mijloacelor de producţie. Oricât de 
criticată ar fi această doctrină, ea nu pare să conţină 
inconsistenţe logice. Conţinutul fundamental al 
revoluţiei sociale trebuia să fie exproprierea violentă 
a capitaliştilor şi nu există niciun motiv pentru care 
acest lucru ar fi logic imposibil. 

Legătura lui Struve cu social-democraţii a mai 
durat un an sau doi, dar în 1901 s-a terminat într-un 
noian de acuzaţii şi intrigi. O vreme, după ce Lenin şi 
Martov s-au întors din exilul din Siberia, aceştia au 
purtat nişte negocieri dificile cu Struve pe tema 
colaborării la diferite ziare deja existente sau aflate 
în stadiul de proiect, dar era limpede că prăpastia 
dintre ei era mult prea mare. Struve a criticat, unul 
după altul, diferite aspecte cruciale ale ideologiei 
social-democrate şi ale filosofici marxiste şi, în final, 
lea respins pe toate. În 1899, urmându-i pe Bdhm- 
Bawerk şi pe „economiştii” ruşi, a criticat teoria 
marxistă a plusvalorii susţinând că Marx a încercat 
să îmbine într-un singur concept două fenomene 
total diferite, adică faptul social al exploatării şi 
faptul economic al schimbului. Dacă, aşa cum se 
susţine în volumul III al Capitalului, industria 
produce rata medie a profitului, aceasta înseamnă 
pur şi simplu că realităţile economice nu corespund 
conceptului de valoare definit de muncă, pentru că 
valoarea este în cele din urmă determinată ca o 
funcţie a 

5 
costurilor de producţie; în acelaşi timp, valoarea, aşa 
cum este privită în volumul I al Capitalului, rămâne o 
entitate pur metafizică, lipsită de utilitate pentru 
economia politică. 

înstrăinarea lui Struve a fost definitivată de critica 


sa filosofică. Este adevărat că el nu a crezut 
niciodată în materialismul dialectic cum au crezut 
Engels şi Plehanov; vederile sale erau cele ale unui 
„om de ştiinţă” pozitivist, dar atitudinea sa generală, 
deterministă şi empiristă, era în armonie cu modul 
de gândire predominant al marxiştilor. Cu toate 
acestea, în 1900 a scris o lungă introducere la 
lucrarea Subiectivism şi individualism în filosofia 
socială a lui Berdiaev (publicată în 1901), în care a 
abandonat explicit pozitivismul în favoarea unui 
transcendentalism kantian cu temeiuri religioase. 
Dat fiind că valorile nu pot fi derivate din experienţă, 
argumenta el, putem fie să cădem într-un relativism 
extrem, fie să admitem că ele au un fundament 
ontologic şi nu sunt pur şi simplu determinate prin 
decizii arbitrare şi subiective. Caracterul absolut al 
valorilor presupune existența Absolutului şi a 
nonempiricului; un suflet substanţial înzestrat cu 
libertate şi o Fiinţă supremă. Pe această bază, putem 
recunoaşte valoarea absolută a personalităţii, care 
este fundamentul filosofici sociale liberale. 
Liberalismul, în sensul lui Struve, este mai presus de 
toate o concepţie nominalistă, care respinge ideea că 
o entitate colectivă supraindividuală, ca societatea 
sau statul, poate pretinde să violeze drepturile 
inalienabile ale individului, libertăţile şi dorinţa lui 
de autoperfecţionare continuă. 

Struve a părăsit Rusia la sfârşitul anului 1901 şi în 
anul următorul s-a stabilit la Stuttgart, unde a editat 
revista Osvobojdenie (Eliberarea); aceasta nu era 
organul unui partid politic, dar era puternic legată 
de mişcarea liberală care se forma în Rusia şi era 
dedicată demascării şi combaterii autocratici. Din 


acest moment, activitatea lui Struve de publicist şi 
de politician nu mai are nicio legătură cu istoria 
marxismului, cu excepţia faptului că era în 
permanenţă atacat de social-democrati. 

Dintre ceilalți reprezentanți ai marxismului 
legalist, Berdiaev a avut cel mai puțin în comun cu 
marxismul. Ca student, a aparținut grupurilor social 
-democrate, a fost arestat şi exilat trei ani la 
Vologda, la fel ca Bogdanov şi Lunacearski. Cu toate 
acestea, încă de la începutul carierei sale de 


publicist a adoptat o atitudine mai îndepărtată de 
marxism decât Struve. În cartea la care ne-am referit 
anterior, Berdiaev accepta premisele materialismului 
istoric şi ideea luptei de clasă, dar cu unele rezerve, 
care nu erau compatibile nici cu cea mai flexibilă 
concepţie marxistă. El credea că trebuie să existe o 
sursă ontologică de valori morale şi logice 
neschimbătoare şi că circumstanţele istorice, în 
special lupta de clasă, guvernează regulile 
cunoaşterii şi imperativelor morale doar în sensul că 
în fiecare etapă a istoriei o altă clasă este exponentul 
acelor reguli. Prin urmare, deşi accepta argumentul 
pozitivist că imperativul moral nu poate fi dedus din 
date empirice, a făcut eforturi pentru a întemeia 
absolutismul moral pe alte baze. Dintre foştii 
marxişti  legalişti, Berdiaev a devenit cel mai 
cunoscut publicului occidental, dar aceasta s-a 
întâmplat după expulzarea sa din Rusia sovietică şi 
datorită lucrărilor sale care atacau comunismul şi 

predicau un fel de existenţialism creştin bazat pe 
credinţa în valoarea absolută a personalităţii. 
Tugan-Baranovski, Bulgakov şi S.L. Frank erau 
cunoscuţi în anii 1890 mai ales ca economişti, primul 
dintre ei fiind cel mai calificat profesional în acest 
domeniu. Ei erau interesaţi de problema crucială a 
pieţelor şi se întrebau dacă capitalismul rusesc putea 
să creeze o piaţă internă suficientă pentru 
expansiunea sa, în timp ce narodnicii negau această 
posibilitate. Tugan- Baranovski susținea că 
viabilitatea şi dezvoltarea capitalismului nu 
depindeau de nivelul consumului, pentru că piața 
mijloacelor de producție se extinsese mai repede 
decât cea a bunurilor de consum. Dat fiind că în 
capitalism producția şi acumularea erau nişte 
scopuri în sine, capitalismul putea să-şi creeze 
propriile condiţii de reproducție şi nu era dependent 
în mod absolut de consumul de masă. În acest caz, 
totuşi, după cum a arătat Roşa 
Luxemburg, capitalismul părea că poate supravieţui 
pe termen nedefinit şi ca nu exista niciun motiv 
economic pentru a anticipa răsturnarea lui. Tugan- 
Baranovski a elaborat o teorie a crizei pentru a 
completa argumentele lui Marx, dar el nu credea, în 


realitate, că sistemul capitalist se va prăbuşi din 
cauza crizei sau a dezechilibrului dintre producţie şi 
piaţă. În acest punct, se apropie de Lenin, care nu 
credea nici el în prăbuşirea sigură a capitalismului 
din cauza dificultății de a găsi pieţe de desfacere. 

Revizionismul economic al marxiştilor legalişti s-a 
axat pe teoria marxistă a valorii. Criticile lor nu au 
avut niciun efect politic, dar au atins ceea ce 
ortodocşii priveau ca pe piatra de temelie a 
doctrinei. Dacă în concepţia lui Marx valoarea nu 
putea fi măsurată şi nu definea în fapt condiţiile 
schimbului, astfel încât nu exista nicio tranziţie 
logică de la valoare la preţ, concluzia este, în opinia 
lui Bulgakov, că valoarea trebuie privită numai ca o 
categorie socială nesemnificativă pentru studiul 
fluctuaţiilor preţului, dar esenţială pentru analiza 
mai generală a capitalismului. în felul acesta, 
Bulgakov, la fel ca Sombart, a încercat să protejeze 
teoria valorii prin limitarea aplicabilităţii sale. Frank, 
în Teoria marxistă a valorii şi importanţa sa (1900), a 
pus la îndoială utilitatea conceptului lui Marx dacă, 
aşa cum avea în vedere chiar Marx, acesta era menit 
să denote nu valoarea de schimb, ci o proprietate 
intrinsecă a bunurilor, indiferent dacă erau sau nu 
comercializate. în final, marxiştii legalişti fie au 
respins în totalitate categoria valorii, ca 
nesemnificativă pentru economie în măsura în care 
era diferită de preţ, fie au adoptat teoria utilității 
marginale, în care valoarea depinde de felul în care 
cumpărătorul îşi apreciază nevoia, exprimată ca 
preţul pe care îl va plăti pentru ultima unitate (cea 
marginală) a unei mărfi pe care este dispus s-o 
considere utilă. 

Marxiştii legalişti au atacat teoria economică 
marxistă şi la alte 


capitole esenţiale. Tugan-Baranovski afirma că teoria 
scăderii ratei profitului intră în contradicţie cu alte 
elemente ale doctrinei - valoarea capitalului constant 
scade pe măsură ce creşte productivitatea muncii, 
astfel încât rata profitului poate fi constantă chiar 
dacă productivitatea creşte - şi, de asemenea, că 
această teorie este infirmată de observaţiile factuale. 
Bulgakov a criticat, la fel ca revizioniştii germani, 


teoria concentrării în agricultură. 

În pofida tuturor acestor critici, marxismul rusesc 
a putut fi privit ca o singură tabără ideologică, deşi 
cu diferențieri interne, atât timp cât marxiştii au 
considerat că sarcina principală a social- democratiei 
era să combată ideea narodnicistă a unui drum 


„separat, noncapitalist pentru Rusia, Totuşi, 
înainte de sfârşitul secolului al XIX-lea, era 
clar că doctrina economică narodnicistă 
pierdea teren; apelurile de a opri dezvoltarea 
capitalismului erau ineficiente şi marxiştii de 
toate orientările priveau apărarea obştei 
săteşti ca pe o cauză pierdută. Astfel că, în 
jurul anului 1900, diferenţele din interiorul 
marxismului rusesc care ar fi puiui părea 
secundare au luat forma unei dispute 
fundamentale, mai ales pentru că au coincis 
în acel moment cu dezbaterea asupra 
revizionismului din Germania şi cu naşterea 
unei mişcări liberale 


în Rusia. Marxismul nu se mai putea defini doar ca 
antinarodnicism. Relaţia dintre social-democraţie şi 
burghezie, problema revoluţiei şi relaţia dintre lupta 
politică şi cea economică a clasei muncitoare au 
devenit principalele subiecte de dezbatere. În anii 
1898-1900 se pot identifica trei curente principale în 
cadrul marxismului rusesc: ortodoxia revoluţionară, 
revizionismul sau „marxismul legălist” ŞI 
„economismul”. La scurtă vreme, totuşi, marxiştii 
legalişti s-au îndreptat spre liberalism şi nu s-au mai 
numărat printre revizionişti. Bulgakov, Berdiaev, 
Frank şi Struve s-au reîntors pe căi diferite la 
creştinism. Ei au continuat să joace un rol important 
în viaţa intelectuală, contribuind la trei culegeri de 
eseuri, dintre care primele două - Probleme ale 
idealismului (1902) şi Repere (1909) - sunt printre 
cele mai importante evenimente din istoria 
intelighenției ruse de dinainte de revoluție. Cea de-a 
treia, intitulată Deprofundis, a fost scrisă în 1918, 
dar a fost imediat confiscată şi a rāmas practic 
necunoscută o jumātate de secol; volumul descria 
apocalipsa revoluţionară ca pe o calamitate naţională 
şi culturală. 

Poate să pară bizar că, deşi revizionismul a apărut 
în Rusia înainte de a exista o mişcare social- 
democrată organizată, el nu a rezistat multă vreme, 


în timp ce în Germania a supravieţuit în ciuda 
opoziţiei unui partid ortodox bine instituţionalizat. 
Totuşi nu trebuie uitat că revizionismul german a 
fost suprastructura teoretică a unei lupte reformiste 
purtate cu succes pe durata multor ani de o mişcare 
muncitorească organizată. În Rusia, ideile reformiste 
aveau o bază foarte fragilă în experienţa politică şi 
ideea unei revoluţii totale şi finale era adânc 
înrădăcinată în minţile intelighenţției radicale. Mai 
mult decât atât, dacă în Germania revizionismul a 
apărut de la bun început ca o parte a mişcării social- 
democrate care coexista cu liberalii, în Rusia a jucat 
o vreme rolul mişcării liberale, cu care s-a unit în 
cele din urmă, în timp ce autorii la care ne-am referit 
priveau marxismul mai degrabă ca pe o armă 
împotriva conservatorismului narodnicist decât ca pe 
o teorie a revoluţiei globale. Marxismul se armoniza 
cu atitudinea celor care, inspirați în tinereţea lor de 
idealurile  „scientismului”, căutau o interpretare 
ştiinţifică a societăţii opusă moralismului 
narodnicist; ei au descoperit în marxism şi 
promisiunea unui triumf al capitalismului şi, prin 
urmare, principiilor democratice şi constituţionale 
din Rusia. Marxismul demonstra că absolutismul 
rusesc era condamnat de istorie şi acest lucru era 
probabil mult mai important pentru  marxiştii 
legalişti decât perspectivele de viitor ale 
socialismului. Atunci când a devenit clar, în timp, că 
social-democraţii ruşi priveau orice alianţă cu 
liberalismul ca pe o mişcare pur tactică, a devenit 
imposibilă menţinerea unei poziţii pe jumătate 
marxistă, pe jumătate liberală. 

Mai există un alt factor important care trebuie 
reţinut din istoria revizionismului rusesc. Pentru că 
marxismul şi social- democraţia şi-au făcut apariţia 
în Rusia independent de o mişcare a muncitorilor şi 
au avut la început un caracter pur intelectual, 
marxismul a luat o formă mult mai dogmatică şi mai 
fanatică decât în Occident, unde a trebuit în 
permanenţă să se adapteze la realităţile politicii în 
domeniul muncii. În Rusia, unde cuvântul „revoluţie” 
a fost invocat zeci de ani şi unde existau toate 
motivele pentru a te îndoi de şansele de viitor ale 


unor reforme, micul grup de revoluționari era în mod 
natural extrem de doctrinar, cu atât mal mult cu cât 
convingerile lor aveau o origine exclusiv morală şi 
intelectuală şi nu se datorau apartenenţei membrilor 
săi la o clasă oprimată. În atmosfera aceasta, 
problemele teoretice erau dezbătute în termeni de 
loialitate şi de trădare, mai curând decât pur şi 
simplu de adevăr şi de falsitate, iar problemele 
tactice erau în mod invariabil şi exclusiv legate de 
„scopul ultim”. În pofida diferenţelor ideologice, 
socialiştii ruşi au împărtăşit mai degrabă 
mentalitatea conspiratorilor narodnicişti decât pe 
cea a social- democraților occidentali. Este 
semnificativ că, imediat ce a prins formă o mişcare a 
muncitorilor ruşi, a apărut de asemenea, deşi nu 
pentru multă vreme, şi o variantă a revizionismului 
german sub forma „economismului”, care era, în linii 
mari, o doctrină sindicalistă şi a eforturilor apolitice 
de a îmbunătăţi condiţiile de viată ale muncitorilor. 


3. Polemicilepurtate de Lenin între anii 1895 şi 
1901 


Până în 1899, Lenin a fost în principal absorbit de 
controversa cu narodnicii, dar critica la adresa 
marxismului legalist şi, ulterior, la a economismului 
avea deja un contur evident în scrierile sale. În 1895, 
primul său articol publicat a apărut în antologia 
publicată de Potresov, cu titlul Conţinutul economic 
al narodnicismului şi critica acestuia în cartea 
domnului Struve. Aceasta era o analiză a lucrării lui 
Struve despre Dezvoltarea economica a Rusiei, deşi 
articolul era destul de critic, nu îl acuza pe Struve de 
trădare şi antimarxism, ci mai degrabă îl îndemna să 
se conformeze mai strict poziţiei ortodoxe. Pe lângă 
atacul la adresa narodnicilor, studiul lui Lenin 
conţine şi nişte comentarii teoretice generale şi 
reiterează concepţia sa despre caracterul progresist 
al capitalismului: 


Da, marxiştii consideră capitalismul la scară largă ca fiind 
progresist ~ evident, nu pentru ca înlocuieşte independenţa 
(ţăranilor) cu dependenţa, ci pentru că creează condiţii pentru 


abolirea dependenţei. 


Criticându-l pe Struve pentru că opunea ideea de 
reformă celei de prăbuşire a capitalismului, Lenin 
susţine că prima este un instrument pentru cea de-a 
doua. Principala sa critică la adresa lui Struve este 
că este „obiectivist”. El este de acord cu Sombart, pe 
care Struve îl citează, că „în marxism nu există 
niciun dram de etică, de la început până la sfârşit” 
din moment ce (cum adaugă Lenin), „teoretic, 
subordonează «poziţia etică» faţă de «principiul 
cauzalităţii»; practic, îl reduce la lupta de clasă” 
(dndem). El este de acord şi cu faptul că socialismul 
ştiinţific respinge filosofia în totalitate: 


Din perspectiva lui Marx şi Engels, filosofia nu are niciun drept 
la o existenţă aparte, de sine stătătoare, iar materialul său este 
repartizat pe diferitele ramuri ale ştiinţelor pozitive. 


Pe scurt, el înţelege caracterul „ştiinţific” al 
marxismului în acelaşi fel ca Plehanov şi majoritatea 
germanilor ortodocşi: marxismul este o teorie 
nonevaluativă şi nonfilosofică a fenomenelor sociale. 
Până în acest punct, Lenin este de acord cu Struve. 
Dar această formulare poate sugera că marxismul se 
limitează la descrierea necesităţilor istorice şi nu 
oferă în sine nicio îndrumare practică, desigur în 
afara celor privitoare la eficacitatea anumitor 
acţiuni. Aceasta era dificultatea celor care 
considerau că e necesar să completeze doctrina 
marxistă cu o etică normativă derivată din ceva 
diferit de marxism, de obicei din filosofia lui Kant. 
Struve nu mersese, în acea perioadă, atât de 
departe, ci se limitase să observe că marxismul era 
„obiectiv”, adică era numai descriptiv. În orice caz, 
pentru Lenin acest lucru era inacceptabil. Un 
obiectivist era, în viziunea sa, cineva care nu 
vorbeşte decât despre necesităţile presupuse de o 
anumită structură socială şi, limitându-se la acestea, 
riscă să devină un 


apologet al acestora, privindu-le doar ca pe nişte 
necesităţi. Pe de altă parte, un materialist nu îşi 
pune astfel de limite, ci continuă să explice ce forţe 
de clasă sunt implicate. 


Materialismul presupune partizanat, ca să spunem aşa, şi 
implică adoptarea directa şi deschisă a poziţiei unui anumit 
grup social în orice opinie care apreciază evenimentele. 


Dintr-o perspectivă teoretică, această afirmaţie 
este stângace şi neconvingătoare, pentru că este 
limpede că a analiza „necesităţile istorice” în lumina 
structurii de clasă a unei societăţi nu înseamnă să 
treci dincolo de o descriere pur „obiectivă”, şi Lenin 
nu explică de ce materialismul ca atare ar trebui să 
ne oblige în vreun fel sau să presupună vreun 
angajament activ. Este totuşi limpede că Lenin dorea 
să evite dilema propusă de neokantieni: marxismul 
ori descrie procesul social fără să ne spună ce ar 
trebui să facă indivizii în raport cu acest proces, ori 
trebuie suplimentat cu nişte idei normative. Lenin, 
deşi nu era capabil să-şi exprime clar gândurile, se 
străduia să sublinieze aspectul esenţial care a fost 
pentru prima oară elucidat de Lukâcs: marxismul se 
dispensează de dihotomia dintre fapte şi valori 
pentru că este identic cu cunoaşterea de sine a clasei 
muncitoare, iar o clasă înţelege procesul social chiar 
în actul de revoluţionare a lumii, astfel că, în acest 
caz privilegiat, înţelegerea şi făurirea istoriei apar ca 
un singur act. Lenin a ignorat în mod constant 
criticile neokantiene şi, nefiind capabil să examineze 
problema într-un mod corect, s-a limitat la afirmaţii 
sumare, cum sunt cele citate mai sus. El a perceput 
totuşi vag caracteristica marxismului de a nu fi nici 
pur descriptiv, nici pur normativ, nici o combinaţie 
între judecăţi descriptive şi normative, el aspirând să 
fie în acelaşi timp o mişcare şi un act de înţelegere: 
conştiinţa de sine a proletariatului în actul luptei de 
clasă. Cu alte cuvinte, cunoaşterea lumii este un 
aspect al schimbării sale; teoria şi aplicarea ei 
practică sunt unul şi acelaşi lucru. 


În 1895, Lenin a călătorit pentru prima oară în 
străinătate şi 1- a întâlnit la Geneva pe părinţii 
fondatori ai marxismului rus, Plehanov şi Akselrod. 
întâlnirea a fost încununată de succes, deşi 
emigranților le-a fost greu să-l convingă pe Lenin de 
necesitatea unei alianţe cu burghezia liberală. La 
scurtă vreme după ce s-a întors în Rusia, acesta a 
fost arestat; măsurile poliţiei se intensificaseră din 


cauza unui val de greve la Sankt-Petersburg, pe care 
social- 
democraţii le susţinuseră în mare măsură. A petrecut 
în închisoare un an şi jumătate, scriind apeluri şi 
broşuri, şi a fost condamnat la trei ani de exil la 
Şuşenskoie, în zona Krasnoiarsk din Siberia, unde a 
continuat să studieze şi să scrie intens. în timp ce se 
afla în închisoare, a scris un program prin care facea 
apel la social- democrați să lupte pentru libertăţi 
democratice şi pentru legislaţie socială. Programul 
nu prevedea cucerirea puterii de stat de câtre clasa 
muncitoare, ci doar o participare la procesul de 
elaborare a legilor. Partidul trebuie să îi ajute pe 
muncitori să-şi dezvolte conştiinţa de clasă şi să le 
indice obiectivele luptei; trebuie, de asemenea, să le 
explice muncitorilor că, deşi este necesar să sprijine 
burghezia în lupta pentru libertăţi politice, aceasta 
este doar o alianţă temporară. În vara anului 1897, 
Lenin a publicat în Novoie Slovo un nou atac la 
adresa  narodnicilor, intitulat O caracterizare a 
romantismului economie, în care a comparat 
doctrina acestora cu cea a lui Sismondi, susținătorul 
micilor producători ameninţaţi de expansiunea 
capitalismului, susţinând că Sismondi ar fi dezvăluit 
cu succes consecinţele îngrozitoare ale acumulării 
capitaliste, dar că nu avea niciun mijloc cu care sā i 
se  împotrivească, cu excepţia unei nostalgii 
romantice şi sentimentale faţă de era precapitalista. 
La fel ca narodnicii, Sismondi nu era decât un 
reacţionar, pentru că visa la o întoarcere în trecut în 
loc să vadă că soluţia la contradicţiile şi nedreptăţile 
capitalismului stătea în faptul de a-i permite 
capitalismului să se dezvolte până la capăt. Lenin a 
revenit, de asemenea, la chestiunea pieţei interne, 
anticipând într-o anumită măsură problemele 
ridicate mai târziu de Roşa Luxemburg. Nu era 
adevărat că sistemul capitalist nu reuşea să realizeze 
plusvaloare din cauza falimentului micilor proprietari 
şi a reducerii pieţei, care rezulta din aceasta: 
consumul productiv îi oferea producţiei capitaliste 
un larg teren de expansiune. 

în timpul exilului, Lenin a scris o broşură despre 
Sarcinile sociaSdemocraţilor ruși, publicată în 1898 


la Geneva, care definea strategia generală a 
partidului cu privire la „alianțele“ cu alte forţe 
sociale. Social-democraţii trebuiau să sprijine toate 
mişcările împotriva autocrației şi să denunțe toate 
formele de opresiune, oricare ar fi fost grupurile 
sociale care le erau victime. Trebuiau să sprijine 
protestele împotriva oprimării naţionale, religioase, 
sociale şi de clasă, susţinând burghezia împotriva 
„eforturilor reacționare ale micii burghezii” şi mica 
burghezie în revendicările sale democratice adresate 
birocraţiei ţariste. Partidul nu trebuia, totuşi, să se 
considere un susţinător al intereselor pe care le 
sprijinea. Deşi îi ajuta pe sectanţii persecutați, nu 
era deloc preocupat de aspiraţiile lor religioase. A 
sprijini însemna, de fapt, a exploata. în viziunea lui 
Lenin, social-democraţia era singura 

forţă anj agată constant şi fără rezerve împotriva 
autocrației; toţi ceilalţi erau nehotărâţi şi implicaţi 
doar pe jumătate. Partidul putea şi trebuia să 
acţioneze ca un nucleu al tuturor energiilor sociale 
care aveau într-o zi să răstoarne absolutismul, însă 
trebuia, în acelaşi timp, să aibă în vedere doar 
interesele proletariatului, privit ca o clasă separată. 


Social-democraţii acordă acest sprijin pentru a grăbi prăbuşirea 
duşmanului comun, dar nu aşteaptă nimic de la aceşti aliaţi 
temporari şi nu fac niciun compromis faţă de ei. 


Sprijinul pentru revendicările democratice ale micii burghezii 
cu siguranţă nu înseamnă sprijin pentru mica burghezie, 
dimpotrivă, tocmai dezvoltarea pe care i-o va oferi Rusiei 
libertatea politică va duce cu deosebită putere la pieirea, sub 
loviturile capitalului, a micii gospodării. /Proiect de program al 
partidului nostru, 1899) 


într-o scrisoare către Potresov, scrisă în exil şi 
datată 26 ianuarie 1899, Lenin scrie că trebuie... 


a curâţa toate fortschrittliche Strömungen [tendinţele 
progresiste] de vechiturile narodnicismului şi agrarianismului şi 
a le utiliza pe toate în această formă purificară. După mine, „a 
folosi” este un cuvânt mult mai potrivit decât Unterstützung 
und Bundesgenossenschaft [sprijin şi alianţă]. Această din urmă 
expresie arată egalitatea în drepturi a acestor Bundesgenossen 
[aliaţi], pe când ei trebuie (şi, în această privinţă, sunt cu totul 
de acord cu dumneata) să meargă în coadă, uneori chiar 
„Sscrâşnind din dinţi”; ei n-au ajuns câtuşi de puţin la această 


egalitate în drepturi şi nu vor ajunge niciodată cu laşitatea lor, 
cu fărâmițarea lor etc. 


Este, astfel, limpede că, încă de la bun început, 
Lenin a privit toate alianțele politice ca însemnând 
doar folosirea altor grupuri pentru atingerea 
scopurilor  social-democratice. Social-democraţia 
trebuia să ralieze în jurul său toate forţele care 
puteau contribui în vreun fel la răsturnarea 
sistemului existent, fiind pe deplin conştiente că 
această răsturnare îi vizează, în ultimă instanţă, şi pe 
„aliaţii” sai. Din această perspectivă, atitudinea lui 
Lenin şi, ulterior, a întregii mişcări leniniste este 
identică, fie că este vorba de burghezia îndreptată 
împotriva absolutismului, de ţăranii revoltați 
împotriva proprietarilor de pământ, de sectele 
religioase care aspiră la libertate, de naţionalităţile 
oprimate de imperialismul Marii Rusii sau chiar de 
instituţiile democratice. Nu există, desigur, nicio 
menţiune în sensul „folosirii” clasei muncitoare, dat 
fiind că toate aceste reguli strategice sunt concepute 
pentru a-i permite acelei clase, care este raţiunea de 
a fi a luptei, să-şi atingă „scopul final”. Cu toate 
acestea, avea să devină limpede în scurtă vreme că, 
în ceea ce priveşte strategia de bază, şi clasa 
muncitoare era, în concepţia lui Lenin, mai degrabă 
un instrument decât un agent substanţial. 

În timp ce se afla în exil, Lenin a scris şi un tratat 
despre Dezvoltarea capitalismului în Rusia, care va fi 
publicat în 1899. Acesta este magnum opus-lA său 
împotriva narodniciştilor, plin de statistici şi analize 
detaliate ale tendinţelor din agricultură şi industrie. 
Tratatul susţine că agricultura rusă se află în faza 
unei economii bazate pe schimbul de mărfuri şi 
prezintă toate semnele unei schimbări capitaliste: 
diferenţiere de clasă, competiţie şi proletarizare pe 
scară largă. În industrie, Lenin descrie procesul 
concentrării şi formării unei singure pieţe naţionale, 
care înlătură formele medievale de producţie şi de 
schimb. 

în perioada în care controversa cu narodnicii juca 
un rol tot mai redus în viaţa intelectuală, ideile 
neortodoxe îşi făceau apariţia în rândul social- 
democraţilor, trezind neliniştea lui Lenin. El s-a 


înfuriat, aşa cum declară el însuşi, citind un articol al 
lui Bulgakov care ataca analiza recentă a lui Kautsky 
cu privire la problema agrară. Era tulburat şi de 
popularitatea crescândă a lui Bernstein şi de 
influenţa  neokantianismului reprezentat, într-o 
oarecare măsură, în Rusia de Struve şi Bulgakov. 
începuse chiar, după cum i-a scris lui Potresov pe 27 
iunie 1899, să studieze filosofia; a citit D'Holbach şi 
Helvetius şi intenţiona să se dedice şi studierii lui 
Kant. Dar acorda o mai mică importanţă în acea 
perioadă disputelor pur filosofice decât avea să o 
facă mai târziu, între timp, pe lângă revizionismul 
teoretic,  social-democraţii mai tineri adoptaseră 
„economismul”. Lenin a reacţionat violent la primele 
semne ale acestei mişcări, care atacau chiar 
fundamentele social-democraţiei aşa cum o concepea 
el. în vara anului 1899, la primirea documentului 
redactat de Kuskova şi Prokopovici, cunoscut sub 
denumirea de „Credo“, care stabilea programul 
„economist”, Lenin a scris un protest tăâios, susţinut 
de alţi şaisprezece exilați şi publicat în anul următor 
la Geneva de organizația locală a social- 
democraţilor. 

„Credo”-ul punea la îndoială oportunitatea unui 
partid politic separat al muncitorilor în Rusia, pe 
care autorii o priveau ca pe o aplicare artificială a 
experienţei occidentale la nişte condiţii foarte 
diferite. Mişcarea muncitorilor, susțineau ei, ar 
trebui să ţintească întotdeauna punctul cel mai 
vulnerabil; în Occident era mult mai uşor să porţi o 
luptă politică decât una economică, dar în Rusia 
lucrurile stăteau exact pe dos. Prin urmare, marxiştii 
ar trebui saşi concentreze forţele pentru a sprijini 
lupta economică a muncitorilor şi ar trebui să 
dubleze şi să susţină opoziţia liberală, care era foarte 
probabil condusă de forţe democratice nonsocialiste. 
Lenin a privit acest apel ca pe o recomandare de 
sinucidere politică şi, în replică, a stabilit nişte 
principii care au fost general acceptate de ortodocşi. 
Mişcarea muncitorilor trebuia să aibă propriile sale 
scopuri politice şi un partid independent care să le 
urmărească; trebuia să organizeze factori de opoziţie 
de orice fel, fără a renunţa în acelaşi timp la 


independenţa sa sau fără a risca sā devină un 
instrument al partidelor burgheze. 

„Economismul” rus era un soi de renaştere a 
narodnicismului „clasic” (apolitic şi non-terorist), 
clasa muncitoare înlocuind aici țărănimea. El 
susţinea că liderii intelectuali ar trebui să se 
concentreze asupra aspirațiilor cele mai evidente şi 
mai uşor de înţeles ale muncitorilor, asupra scopurile 
lor economice, lăsând în seama liberalilor lupta 
pentru libertate şi jucând numai un rol auxiliar în 
bătălia politică. Economismul nu era totuna cu 
revizionismul, în sensul în care acest termen este 
folosit de Bernstein şi de adepţii sâi, care nu aveau 
nicio intenţie să-i convingă pe muncitori să renunţe 
la luptele politice şi parlamentare; dar economismul 
corespundea tendinței sindicale adânc înrădăcinate 
în social-democraţia germană şi care a fost aliată 
pentru o perioadă considerabilă cu revizioniştii 
teoretici. 

Suspiciunea lui Lenin faţă de acest nou 
deviaţionism era fondată, întrucât ea avea să domine 
social-democraţia din Rusia aproximativ doi ani şi să 
câştige de partea sa mai mult de jumătate dintre 
emigranţi, conducând la o ruptură în rândurile 
acestora. După 1900, „economiştii” au intrat în 
declin. Cu toate acestea, Lenin a scris în principal ca 
un răspuns la adresa lor lucrarea Ce-i de făcut?, în 
care a pus temelia ideologică a bolşevismului. 

Exilul lui Lenin în Siberia s-a încheiat la începutul 
lui 1900 şi, în luna iulie a aceluiaşi an, a plecat în 
străinătate cu scopul de a-i organiza pe social- 
democraţii ruşi într-o mişcare unită. Primul pas care 
trebuia făcut era, în opinia lui, să găsească un ziar 
care să funcţioneze ca o punte de legătură între 
grupurile împrăştiate şi să facă posibilă crearea unui 
partid real. Un astfel de ziar trebuia, desigur, tipărit 
în străinătate şi introdus clandestin în Rusia. Numele 
ales pentru acesta a fost Iskra (Scânteia). 

Procesul de apariţie a ziarului a fost tulburat de 
dispute, asupra cărora nu este cazul să insistâăm aici. 
întâlnirea lui Lenin cu Plehanov a fost un dezastru. 
într-o notă publicată postum despre întâlnirea sa cu 
veteranii de la Geneva, el vorbeşte cu amărăciune 


despre aroganţa acelui bărbat mai în vârstă, pe care 
totuşi el 

(Lenin) îl abordase cu respect şi admiraţie. în mod 
evident, Plehanov era invidios pe autoritatea lui în 
faţa social-democraţilor ruşi şi şi-a dat frâu liber 
orgoliului şi intolerantei fată de tânărul discipol. 
După cum s-a exprimat Lenin şi după cum avea să 
ţină minte pe viitor, „tinereţea îndrăgostită primeşte 
de la obiectul dragostei sale o povaţă amară: trebuie 
să-i tratezi pe toţi oamenii «fara sentimentalism», 
trebuie să ţii o piatră în sân.” (Cum era cât pe-aci să 
se stingă Iskra) 

în pofida acestor tulburări, primul număr din Iskra 
a fost publicat în decembrie 1900. A fost tipărit 
consecutiv la Leipzig, Munchen, Londra şi Geneva şi 
articolele erau semnate de crema intelectuală a 
marxismului rusesc: Lenin, Plehanov, Martov, 
Akselrod, Potresov şi Vera Zasulici. 

Anii 1901-1903 au marcat o nouă etapă în 
dezvoltarea marxismului rusesc şi a social- 
democratiei ruse. în această perioadă, au fost puse 
bazele variantei leniniste de marxism, ale cărei 
noutate şi specificitate au devenit doar treptat 
vizibile. Până în acel moment, declaraţiile ideologice 
ale lui Lenin nu erau diferite de cele ale lui Plehanov 
sau de cele ale marxiştilor ortodocşi occidentali, în 
afara accentelor puternice pe care Lenin le punea pe 
anumite aspecte ale doctrinei. Printre acestea se 
număra principiul pe care l-a repetat cu fiecare 
ocazie, că numai scopul final - cucerirea puterii 
politice de câtre proletariat - dă un sens acţiunilor 
curente şi că social-democraţii pot încheia orice 
alianţă şi pot susţine orice cauză dacă, prin aceasta, 
grăbesc atingerea scopului ultim. Toate celelalte 
mişcări şi clase sociale, fiinţe umane şi ideologii 
trebuie tratate ca mijloace pentru „revoluţia finală”. 


XVI 


APARIŢIA ui O iluiiatai 


1. Controversa asupra leninismului 


Ideea că leninismul reprezintă o variantă a doctrinei 
marxiste a fost multă vreme subiect de controversă. 
întrebarea este, în primul rând, dacă leninismul este 
o ideologie „revizionistă” în raport cu tradiţia 
marxistă sau dacă, dimpotrivă, este o aplicare fidelă 
a principiilor generale ale marxismului la noua 
situaţie politică. încărcătura politică a acestei 
controverse este evidentă. Ortodoxia stalinistă, încă 
în vigoare în cadrul mişcării comuniste, adoptă, 
desigur, cea de-a doua perspectivă. Stalin a susţinut 
că Lenin nu a adăugat nimic la doctrina moştenită şi 
nici nu a extras nimic din ea, ci a aplicat principiile 
sale fara abatere nu numai la condiţiile ruseşti, ci şi, 
mult mai semnificativ, la situaţia din întreaga lume. 
în acord cu această perspectivă, leninismul nu este o 
aplicare particulară rusească a marxismului sau una 
limitată la condiţiile ruseşti, ci un sistem universal 
valabil de strategie şi tactică pentru „noua eră” a 
dezvoltării sociale, şi anume cea a imperialismului şi 
a revoluțiilor proletare. Pe de altă parte, unii 
bolşevici priveau  leninismul ca un instrument 
specific al revoluţiei ruse, în timp ce marxiştii non- 
leninişti susțineau că Lenin nu a fost fidel doctrinei 
lui Marx în multe privinţe esenţiale. 


întrebarea, formulată în acest mod ideologic, este 
insolubilă în practică, la fel ca orice asemenea 
întrebări din istoria mişcărilor politice sau a sectelor 
religioase care au o nevoie înnăscută de fidelitate 
faţă de sursele lor. Este firesc şi inevitabil ca 


generaţiile care urmează imediat fondatorilor 
mişcării să fie confruntate cu întrebări şi decizii 
practice care nu sunt prevăzute explicit în canonul 
existent şi să interpreteze canonul astfel încât să-şi 
justifice acțiunile. în această privinţă, istoria 
marxismului se aseamână cu cea a creştinismului. 
Rezultatul este, de obicei, realizarea multiplelor 
forme de compromis între doctrină şi presiunea 
practicii. Sub presiunea politică a evenimentelor, 
apar noi arii de diviziune şi se nasc noi formaţiuni 
politice conflictuale şi fiecare dintre ele poate găsi 
justificări în tradiţie, care nu este niciodată pe deplin 
integrată şi coerentă. Berstein a fost, într- adevăr, un 
revizionist, în sensul că a respins făţiş anumite 
trăsături ale filosofici sociale marxiste şi nu s-a 
declarat un păstrător inflexibil al moştenirii marxiste 
sub toate aspectele sale. Lenin, pe de altă parte, s-a 
străduit să îşi prezinte toate acţiunile şi teoriile ca pe 
unica aplicare posibilă sau corectă a unei ideologii 
existente. El nu era totuşi un doctrinar în sensul de a 
prefera fidelitatea faţă de textele lui Marx eficacităţii 
practice a mişcării pe care o conducea. Dimpotrivă, 
avea un incredibil simţ practic şi capacitatea de a 
subordona toate întrebările, fie că ţineau de teorie 
sau de tactică, scopului unic al revoluţiei în Rusia şi 
în lume. Toate întrebările de teorie generală 
fuseseră, din punctul său de vedere, deja lămurite de 
marxism şi trebuia numai să se folosească cu 
inteligenţă acest corp doctrinar pentru a se găsi 
soluţia corectă pentru fiecare situaţie. în această 
privinţă, el nu numai că se considera executorul 
testamentar fidel al lui Marx, dar credea şi că se 
conforma practicii şi tacticii social-democraţiei 
europene aşa cum era aceasta ilustrată mai ales de 
partidul german. Până în 1914, el a privit social- 
democraţia germană ca pe un model şi pe Kautsky ca 
pe cea mai mare autoritate în viaţă în materie de 
probleme teoretice; s-a bazat pe Kautsky nu numai în 
chestiuni teoretice, ci şi în probleme tactice ruseşti 
despre care el ştia mult mai mult, cum a fost boicotul 
celei de-a doua Dume. În 1905, Lenin a scris în Două 
tactici ale social-democratiei În revoluţia 
democratică: 


Când şi unde am pretins eu că am creat un curent aparte în 
social- democraţia internaţională, diferit de variantele lui Bebel 
şi Kautsky? Când şi unde au ieşit la lumină deosebiri de vederi 
între mine şi Bebel sau Kautsky, diferenţe care să aibă măcar 
tendinţa de a fi la fel de grave ca acelea apărute între Bebel şi 
Kautsky, de exemplu la Breslau, în privinţa problemei agrare? 


întrebarea dacă Lenin era sau nu un „revizionist” 
nu poate fi soluţionată doar comparându-i scrierile 
cu cele ale lui Marx sau punând întrebări la care ar fi 
imposibil să se răspundă, cum ar fi cea de genul: „Ce 
ar fi spus sau făcut Marx în cutare sau cutare 
situaţie?” Desigur, teoria lui Marx este incompletă şi 
este în multe locuri ambiguă şi ar putea fi „aplicată” 
în mai multe moduri contradictorii fără a-i încălca 
într-un mod vizibil principiile. Totuşi, problema 
continuității între marxism şi leninism nu este cu 
totul lipsită de importanţă. Ea poate fi cel mai bine 
înţeleasă nu în termeni de „fidelitate', ci mai 
degrabă examinând tendinţa generală a încercărilor 
teoretice ale lui Lenin de a „aplica" sau completa 
moştenirea marxistă. 

Aşa cum am văzut deja, pentru Lenin toate 
chestiunile teoretice erau numai nişte mijloace în 
vederea unui singur ţel, revoluţia; iar sensul tuturor 
problemelor umane, al ideilor, instituţiilor şi valorilor 
rezida exclusiv în influenta lor asupra luptei de clasă. 
Nu este greu de găsit o susţinere pentru această 
atitudine în scrierile lui Marx şi Engels, care 
accentuau În capitolele teoretice caracterul 
tranzitoriu şi de clasă al tuturor aspectelor vieții 
dintr-o societate împărţită în clase. Dar analizele lor 
erau în general mai diferenţiate şi mai puţin 
simplificate decât ar putea fi indicat de asemenea 
formulări „reducţioniste”. Atât Marx, cât şi Engels au 
avut un orizont de interese mult mai larg decât cel 
sugerat de întrebarea: „Este acesta un lucru bun sau 
râu pentru revoluţie?" Pentru Lenin, pe de altă parte, 
acest criteriu era arhisuficient pentru a stabili 
importanţa unui fapt şi pentru modul în care trebuia 
decis în privinţa lui. Marx şi Engels aveau un simt al 
continuității civilizaţiei şi nu credeau că toate 
valorile umanităţii, inclusiv ştiinţa, arta, moravurile 
şi instituţiile sociale, nu erau „decât” instrumente ale 


intereselor de clasă. Cu toate acestea, formulările 
generale în care îşi exprimau materialismul istoric se 
pretau destul de bine la interpretările şi la modul în 
care le-a folosit Lenin. Pentru Lenin, problemele 
filosofice nu aveau în sine niciun sens, ci erau doar 
nişte arme în lupta politică; acelaşi lucru era valabil 
pentru artă şi literatură, legi şi instituţii, valori 
democratice şi idei religioase. În această privinţă, nu 
doar că nu i se poate reproşa nicio deviere de la 
marxism, ci se poate spune chiar că el a aplicat 
principiile materialismului istoric cu mai multă 
consecvență decât Marx. Dacă legea, de pildă, nu 
este „decât” o armă în lupta de clasă, rezultă în mod 
firesc că nu există nicio diferenţă esenţială între 
domnia legii şi o dictatură arbitrară. Dacă libertăţile 
politice nu sunt „decât” un instrument folosit de 
burghezie în favoarea propriilor sale interese de 
clasă, este pe deplin rezonabil să afirmi că, atunci 
când ajung la putere, comuniştii nu trebuie să se 
simtă obligaţi să le respecte. Dacă ştiinţa, filosofia şi 
arta nu sunt decât nişte instrumente ale luptei de 
clasă, nu există nicio diferenţă „calitativă” între a 
scrie un tratat filosofic şi a folosi arme de foc; cele 
două sunt pur şi simplu nişte arme diferite folosite în 
contexte diferite şi ar trebui privite ca atare, 
indiferent dacă cel care le foloseşte este prieten sau 
adversar. Aceste aspecte ale concepţiei lui Lenin au 
devenit brutal de evidente după ce bolşevicii au 
cucerit puterea, dar ele sunt exprimate încă din 
primii ani în scrierile sale. Lenin era de multe ori 
avantajat în discuţiile sale cu marxiştii de alte 
orientări, datorită simplităţii uluitoare şi 
consecvenţei cu care aplica principiile pe care le 
împărtăşeau cu toţii. Atunci când adversarii săi 
reuşeau să demonstreze că afirma contrariul a ceea 
ce fusese formulat de Marx în mod explicit - de 
exemplu, că „dictatura” nu însemna despotism 
neîngrădit de nicio lege -, ei nu făceau altceva decât 
să semnaleze inconsistentele lui Marx mai curând 
decât erezia lui Lenin. 

Cu toate acestea, unul sau două aspecte esenţiale 
ale inovaţiilor introduse de Lenin în mişcarea 
revoluţionară din Rusia ridică 


îndoieli serioase cu privire la fidelitatea sa faţă de 
tradiţia marxistă. În primul rând, Lenin susţinea 
iniţial o alianţă între proletariat şi țărănime ca pe o 
strategie de bază a „revoluţiei burgheze”, în timp ce 
oponenții săi declarau că o alianţă cu burghezia ar fi 
mult mai conformă cu doctrina în acest caz. în al 
doilea rând, Lenin a fost primul care a văzut în 
problema naţională un rezervor puternic de energie 
pe care social- democraţii puteau şi trebuiau să îl 
folosească pentru a-şi susţine cauza în loc de a privi 
această problemă ca pe un obstacol stânjenitor. În al 
treilea rând, a formulat propriile sale reguli 
organizatorice şi propria sa viziune despre atitudinea 
pe care ar trebui să o adopte partidul faţă de 
revoltele spontane ale muncitorilor. În toate aceste 
privinţe, el a fost criticat nu numai de reformişti şi 
de menşevici, ci chiar şi de un stâlp al ortodoxiei ca 
Roşa Luxemburg. Dar, tot în aceste trei privinţe, 
doctrina sa sa dovedit a fi extrem de practică şi se 
poate spune cu certitudine că, sub toate aceste trei 
aspecte, politica sa a fost necesară pentru succesul 
revoluţiei bolşevice. 


2. Partidul şi mișcarea muncitorească. 
> 
Conştiinţă şi spontaneitate 


Principiile fundamentale ale leninismului, ca entitate 
politică de sine stătătoare, au fost formulate în anii 
1902-1903. în aceşti ani asistăm la crearea în Rusia a 
principalelor grupări politice care, deşi aflate într-o 
dispută permanentă, au dus lupta împotriva 
ţarismului până la Revoluţia din Octombrie, adică 
aripa bolşevică şi cea  mensevică a social- 
democratiei, revoluționarii sociali , TEN 
(„eserii”) şi democrat-constituționalii cadet. 
Principalul organ de presă prin care ideile lui 
Lenin au luat treptat o formă vizibilă a fost Iskra. 
Până la cel de-al ILlea Congres al Partidului din 
1903, diferenţele dintre Lenin şi restul consiliului 
editorial nu erau majore şi el a fost cel care a 
modelat, în realitate, stilul ziarului, pe care l-a editat 
mai întâi la Munchen, apoi la Londra, unde s-a mutat 


în primăvara anului 1902. Iskra era o publicaţie 
concepută nu doar pentru a combate revizionismul şi 
economismul din social-democraţia rusă, ci şi pentru 
a lega între ele grupuri aflate încă în dezacord în 
privinţa organizării şi ideologiei în ciuda existenţei 
formale a partidului; după cum o spunea Lenin, „un 
ziar nu este doar un propagandist colectiv şi un 
agitator colectiv, este totodată şi un organizator 
colectiv” {Cu ce sâ începem). Iskra a jucat, în fapt, 
un rol decisiv în pregătirea congresului care i-a 
reunit pe  social-democraţii ruşi, în adunarea 
generală, într-un partid unic şi a divizat imediat 
partidul în două grupări inamice. 

în ce priveşte problema-cheie a rolului partidului, 
Lenin a pus bazele ideologiei bolşevice în timpul 
conflictului său cu economismul, pe care îl considera 
extrem de periculos, chiar dacă influenţa sa se 
reducea tot mai mult. Economiştii interpretau 
materialismul istoric ca pe o teorie a primatului 
luptei economice a proletariatului, care prevala 
asupra scopurilor politice (care cădeau în sarcina 
burgheziei ruse, cel puţin în viitorul apropiat), şi 
identificau mişcarea clasei muncitoare cu o „mişcare 
a muncitorilor”, privită ca o luptă spontană a 
muncitorimii în întregul ei. Ei subliniau caracterul 
strict de clasă al programului propus şi atacau 
grupul Iskra pentru flatarea intelighenției şi a 
liberalilor, pentru exagerarea importanţei 
elementelor teoretice şi ideologice şi pentru faptul 
că acorda prea multă importanţă antagonismului 
comun al tuturor claselor faţă de autocraţie. 
Economismul reprezenta varianta rusă a 
proudhonismului sau a ouvrierismului, cum mai era 
denumit. Conform partizanilor sâi, social-democraţia 
trebuia să fie mai degrabă organizaţia decât 
conducătorul unei adevărate mişcări muncitoreşti. 

În câteva articole şi în lucrarea Ce-i de făcut? 
(1902), Lenin i-a atacat pe economişti pentru 
negarea rolului de avangardă al partidului şi exprima 
în termeni generali concepţia sa despre importanţa 
teoriei în cadrul mişcării social-democrate. Problema 
crucială pentru viitorul revoluţiei era, sublinia el, 
conştiinţa teoretică a mişcării revoluţionare, or, 


aceasta nu putea fi dezvoltată printr-o mişcare 
spontană a muncitorilor. „Nu poate exista o mişcare 
revoluţionară fără o teorie revoluţionară.” Acest 
lucru era mai valabil în Rusia decât oriunde 
altundeva pentru că social-democraţia era în prima 
ei fază de dezvoltare şi pentru că sarcina 
proletariatului rus era nici mai mult, nici mai puţin 
decât aceea de a răsturna bastionul reacţiunii 
europene şi asiatice. 

Aceasta însemna că proletariatul rus era menit să 
devină avangarda proletariatului mondial şi nu ar fi 
putut să-şi joace acest rol în absenţa unui aparat 
teoretic adecvat.  Economiştii vorbeau despre 
importanța condițiilor economice „obiective” în 
dezvoltarea socială, considerând conştiinţa politică o 
consecinţă automată a factorilor economici şi 
negându-i astfel dreptul de a declanşa şi de a stimula 
procesele sociale. Dar faptul că interesele economice 
erau hotărâtoare nu însemna că lupta economică a 
muncitorilor le putea asigura victoria finală doar prin 
ea însăşi din moment ce interesele de clasă 
fundamentale ale proletariatului nu puteau fi 
satisfăcute decât printr-o revoluţie politică şi o 
dictatură a proletariatului. Muncitorii nu ar putea 
atinge singuri conştiinţa opoziţiei fundamentale 
dintre clasa lor, privită în întregul ei, şi sistemul 
social existent. 


Am spus ca muncitorii nici mi puteau să aibă o conştiinţă social- 
democrată. Ea nu le putea fi adusă decât din afară. Istoria 
tuturor ţărilor arată că numai prin propriile ei forţe clasa 
muncitoare poate să-şi formeze doar o conştiinţă trade- 
unionistă, adică convingerea necesităţii de a se uni în sindicate, 
de a lupta împotriva patronilor, de a lupta pentru a obţine de la 
guvern cutare sau cutare lege necesară muncitorilor etc. 
învăţătura socialistă s-a dezvoltat din teoriile filosofice, istorice 
şi economice pe care le-au elaborat reprezentanţii culţi ai 
claselor avute, intelectualii. 


Acest fapt era valabil în Occident („chiar Marx şi 
Engels aparţineau intelighenției burgheze”) şi avea 
să fie valabil şi în Rusia. Pentru a susţine acest 
argument, Lenin a apelat la Kaustky, care scrisese că 
lupta de clasă a proletariatului nu putea să creeze 
conştiinţa socialistă prin ea însăşi; lupta de clasă şi 


socialismul erau nişte fenomene separate şi sarcina 
social-democraţiei era să insereze într-o mişcare 
spontană conştiinţa socialistă. 

Dacă partidul se privea pe sine doar ca pe organul 
sau instrumentul unei mişcări spontane a 
muncitorilor, el nu va putea fi niciodată instrumentul 
unei revoluţii socialiste. Partidul ar trebui să fie o 
avangardă şi un organizator, un conducător şi un 
ideolog fără de care muncitorii nu ar putea trece de 
orizontul societăţii burgheze şi nici nu i-ar putea 
submina fundamentele. în acest punct, Lenin adaugă 
totuşi o precizare de o importanţă decisivă: 


Dacă nici vorbă nu poate fi dc o ideologie de sine stătătoare 
elaborară de înseşi masele muncitoreşti în cursul mişcării lor, 
atunci chestiunea se poate pune numai. aşa| ideologie burgheză 
ori ideologie socialistă. Aici nu există cale de mijloc (pentru că 
omenirea nu a elaborat nicio „a treia ideologie” şi, în general, 
într-o societate sfâşiată de contradicții de clasă nu poate 


exista niciodată o ideologie deasupra claselor sau în afara 
claselor)... Dar dezvoltarea spontană a mişcării muncitoreşti 
duce tocmai la subordonarea acesteia faţă de ideologia 
burgheză... trade unionism-lA înseamnă tocmai  înrobirea 
ideologică a muncitorilor de câtre burghezie. De aceea, sarcina 
noastră, sarcina sociahdemocratiei, este de a lupta împotriva 
spontaneității. 


Doctrina „ploconirii în faţă spontaneităţii” sau 
hvostizm-|A  („codismul”) este ţinta principală a 
atacurilor lui Lenin împotriva economiştilor - 
Martinov, Kuskova şi alţii. Muncitorii pot lupta 
pentru a-şi vinde forţa de muncă în condiţii mai 
avantajoase, dar sarcina social-democraţiei este de a 
lupta pentru a aboli în totalitate munca salariată. 
Antagonismul dintre clasa muncitoare şi întregul 
sistem economic capitalist nu poate fi surprins decât 
de o gândire ştiinţifică şi, până în momentul în care 
este înţeles, nu poate exista nicio luptă politică 
generală împotriva sistemului burghez. 

Acest fapt, continuă Lenin, conduce la nişte 
deducţii despre relaţia dintre clasa muncitoare şi 
partid. în viziunea economiştilor, organizația 
revoluționară nu este nici mai mult, nici mai puțin 
decât organizația muncitorească. Dar, pentru a fi 
eficientă, organizaţia muncitorilor trebuie să aibă o 


bază cât mai largă şi să folosească metodele cele mai 
deschise cu putinţă şi trebuie să aibă o structură 
sindicalistă. Partidul nu se poate identifica cu o 
asemenea mişcare şi niciun partid din lume nu este 
identic cu sindicatele. Dimpotrivă... 


. organizaţia revoluţionarilor trebuie să cuprindă, în primul 
rând şi mai ales, oameni a căror profesie este activitatea 
revoluţionară... În faţa acestei trăsături caracteristice generale 
a membrilor acestei organizaţii, trebuie să se şteargă orice 
deosebire dintre muncitori şi intelectuali. 


Un asemenea partid al revoluţionarilor de profesie 
nu trebuie doar să câştige încrederea clasei 
muncitoare şi să preia conducerea mişcării spontane, 
ci trebuie să devină centrul tuturor formelor de 
protest împotriva oprimării sociale, concentrând 
toate energiile împotriva autocrației, indiferent de 
originea lor sau de interesele de clasă pe care le 
reprezintă. Faptul că sociaLdemocraţia este partidul 
proletariatului nu înseamnă că trebuie să fie 
indiferentă faţă de exploatarea şi oprimarea altor 
grupuri, chiar şi atunci când ele aparţin claselor 
privilegiate. Din moment ce revoluţia democratică, 
deşi burgheză în conţinutul ei, trebuie să fie condusă 
de proletariat, este de datoria acestuia să ralieze 
toate forţele care tind spre răsturnarea autocrației. 
Partidul trebuie să organizeze o campanie generală 
prin care să devină cunoscut restului lumii; trebuie 
să accepte revendicările burgheze pentru libertăţi 
politice, să combată persecuția împotriva sectelor 
religioase, să denunțe tratamentul brutal la adresa 
studenţilor şi intelectualilor, să susţină revendicările 
ţăranilor, să se facă simtit în toate sferele vieţii 
publice şi să unească toate curentele disparate de 
indignare şi protest într-un singur torent unic care să 
înlăture cu forţa ordinea taristă. 


Pentru a face faţă acestor exigenţe, partidul 
trebuie să fie compus în principal din revoluționari 
de profesie, bărbaţi şi femei care se privesc pe ei 
înşişi şi care trebuie să fie priviţi nu ca muncitori sau 
intelectuali, ci pur şi simplu ca revoluționari, şi care 
işi dedică tot timpul activităţii de partid. Partidul 
trebuie să fie o organizaţie disciplinată, centralizată, 


mică, formată după metodele organizaţiei Zemlia i 
Volia din anii '70; în condiţii conspiraţioniste, este 
imposibil să aplici principii democratice în partid, 
deşi este firesc să faci aşa ceva în organizaţiile 
vizibile. 

Concepţia lui Lenin despre partid a fost intens 
criticată ca despotică, iar unii istorici consideră 
astăzi că ea a conţinut în stare embrionară întreaga 
structură ierarhică şi totalitară în care s-a întrupat 
mai târziu sistemul socialist. Trebuie totuşi precizate 
aspectele în care concepţia sa despre partid era 
diferită de cele general acceptate în epocă. Lenin a 
fost acuzat de elitism şi de dorinţa de a substitui 
clasa muncitoare cu o organizaţie revoluţionară; s-a 
susţinut chiar şi că doctrina sa reprezenta interesele 
particulare ale intelighenției sau ale intelectualilor şi 
că el dorea să concentreze întreaga putere politică în 
mâinile acestora, şi nu în cele ale proletariatului. 

În ce priveşte aşa-zisul elitism al lui Lenin în 
tratarea partidului ca pe avangardă, trebuie subliniat 
că poziţia sa nu era diferită de cea a majorităţii 
socialiştilor. Ideea avangardei apare în Manifestul 
Comunist, ai cărui autori îi descriu pe comunişti ca 
pe cea mai conştientă parte a proletariatului, care nu 
are niciun fel de alte interese în afara celor ale 
clasei, privite ca întreg. Concepţia că mişcarea 
muncitorilor nu s-ar putea dezvolta, producând o 
conştiinţă revoluţionară socialistă, ci trebuie să 
primească această conştiinţă de la intelighenția 
educată, era împărtăşită de Lenin, Kautsky, Victor 
Adler şi majoritatea liderilor social-democraţi, care 
accentuau, în această privinţă, diferenţa dintre ei şi 
sindicalişti. Concepţia exprimată de Lenin este în 
esenţă un truism, pentru că este limpede că niciun 
muncitor nu ar fi putut scrie Capitalul sau Anti- 
Duhring şi nici măcar Ce-i de făâcut' Nimeni nu ar 
putea să conteste că fundamentele teoretice ale 
socialismului trebuie să fie puse de intelectuali, şi nu 
de muncitori din fabrică, şi dacă aceasta era tot ce 
se putea înţelege prin „a insera conştiinţa din 
exterior”, atunci nu era nimic de obiectat. Afirmația 
că partidul muncitorilor era ceva diferit de clasa 
muncitoare era, de asemenea, un loc comun şi nu se 


poate susţine că Marx ar fi identificat partidul cu 
proletariatul, deşi este adevărat câ nu a definit 
niciodată cu precizie ce anume era partidul. Ceea ce 
era cu adevărat nou în concepţia lui Lenin nu era 
ideea partidului privit ca o avangardă, conducând 
clasa muncitoare şi transmitându-i o conştiinţă 
socialistă. Noutatea 
consta, în primul rând, în afirmaţia că mişcarea 
spontană a clasei muncitoare trebuie să aibă o 
conştiinţă burgheză din moment ce nu-şi putea 
dezvolta una socialistă şi nu exista nicio altă formă 
de conştiinţă. Această concluzie nu rezultă din niciun 
text al lui Kautsky citat de Lenin şi nici din premisele 
marxismului. După Lenin, fiecare mişcare socială are 
un caracter de clasă bine definit. Dat fiind că o 
mişcare spontană a muncitorilor este incapabilă să 
ajungă la o conştiinţă socialistă, adică la o conştiinţă 
proletară în sensul teoretic şi istoric corect al 
termenului, rezultă - oricât de bizar ar părea - că 
mişcarea muncitorească este o mişcare burgheză 
dacă nu este subordonată partidului socialist. 
Această concluzie este completată printr-o a doua 
deducție: mişcarea clasei muncitoare, în adevăratul 
sens al cuvântului, privită ca o mişcare politică 
revoluţionară, nu este definită prin faptul că este o 
mişcare a muncitorilor, ci prin acela că deţine 
ideologia corectă, adică pe cea marxistă, care este 
„proletară” prin definiţie. Cu alte cuvinte, compoziţia 
socială a unui partid revoluţionar nu are nicio 
importanţă pentru determinarea caracterului său de 
clasă. Lenin şi-a menţinut în mod consecvent această 
poziţie, afirmând, de pildă, că Partidul Laburist 
britanic era un partid burghez, deşi membrii sâi erau 
muncitori, în timp ce un grup minuscul care nu avea 
niciun fel de origini muncitoreşti era îndreptăţit, atât 
timp cât profesa ideologia marxistă, să se declare 
unicul reprezentant al proletariatului şi singura 
întruchipare a conştiinţei proletare. La fel au 
procedat, începând din acel moment, toate partidele 
leniniste, inclusiv cele care nu au avut nici cea mai 
mică susţinere din partea adevăraţilor muncitori. 
Aceasta nu înseamnă, desigur, că Lenin era 
complet indiferent faţă de compoziţia socială a 


propriului său partid ori că avea de gând să 
construiască o organizaţie revoluţionară alcătuită 
exclusiv din intelectuali. Dimpotrivă, el insista de 
multe ori că proporţia muncitorilor ar trebui să fie 
cât mai mare cu putinţă şi trata intelighenția cu un 
dispreţ suveran. Termenul „intelectual” era peiorativ 
în vocabularul său şi era folosit de obicei pentru a 
denota: „nehotărât, nedemn de încredere, devorat de 
individualism, capricios, cu capul în nori” ş.a.m.d. 
(Activiştii de partid în care avea cea mai mare 
încredere erau de origine muncitorească, asemenea 
lui Stalin şi Malinovski; cel din urmă, cum s-a 
dovedit, era un agent Ohrana şi a adus superiorilor 
sãi servicii nepreţuite, fiind unul dintre cei mai 
apropiaţi colaboratori ai lui Lenin, care cunoştea 
toate secretele partidului.) Este limpede că intenţia 
lui Lenin nu era de a-i „inlocui” pe muncitori cu 
intelectualii sau să îi privească pe aceştia din urmă 
ca pe întruchiparea conştiinţei socialiste pentru 
simplul fapt ca erau intelectuali. Această 
întruchipare era partidul, o organizaţie de un tip 
special în care, aşa cum am văzut, diferenţa dintre 
intelectuali şi muncitori trebuia să dispară. 
Intelectualul înceta să fie un intelectual şi muncitorul 
înceta să fie un om al muncii; ambii erau părţile 
componente ale unei organizaţii revoluţionare 
centralizate, cu o disciplină strictă. 

Prin urmare, în opinia lui Lenin, partidul, cu 
conştiinţa sa teoretică „corectă”, întruchipează 
conştiinţa proletară indiferent de ceea ce crede 
proletariatul empiric real despre el însuşi sau despre 
partid. Partidul ştie ce este în interesul „istoric” al 
proletariatului şi care ar trebui să fie conştiinţa 
autentică a acestuia în orice moment, deşi conştiinţa 
sa empirică va rămâne de obicei cu un pas în urmă. 
Partidul nu reprezintă acea conştiinţă pentru că 
proletariatul consimte la aceasta, ci pentru că 
partidul cunoaşte legile dezvoltării sociale şi înţelege 
misiunea istorică a clasei muncitoare în conformitate 
cu teoria marxistă. în cadrul acestei concepţii 
schematice, conştiinţa empirică a clasei muncitoare 
apare ca un obstacol, ca o stare imatură care trebuie 
depăşită, şi niciodată ca o sursă de inspiraţie. 


Partidul este complet independent de clasa 
muncitoare reală, în afara susţinerii de care are 
nevoie din partea ei în practică. În acest sens, 
doctrina lui Lenin despre hegemonia partidului 
înseamnă în mod cert că, în politică, clasa 
muncitoare poate şi trebuie să fie „inlocuită”, dar nu 
de intelectuali, ci de partid. Partidul nu poate 
acţiona în mod eficient fără sprijinul proletariatului, 
dar numai partidul singur trebuie să ia iniţiativa 
politică şi să decidă care ar trebui să fie obiectivele 
proletariatului.  Proletariatul este incapabil să-şi 
formuleze propriile interese de clasă, iar dacă, 
totuşi, încearcă să o facă, acestea vor fi nişte scopuri 
burgheze, definite numai în limitele capitalismului. 
Se va vedea astfel ca nu „elitismul” sau teoria 
conştiinţei socialiste introduse din afară în mişcarea 
muncitorească spontană a transformat partidul lui 
Lenin în aparatul centralizat, dogmatic, nereflexiv şi 
totuşi extrem de eficient care s-a dovedit a fi, mai 
ales după revoluţie. Sursa teoretică sau, mai 
degrabă, justificarea acestui aparat era convingerea 
lui Lenin că partidul, în virtutea cunoaşterii 
ştiinţifice a societăţii, este singura sursă legitimă a 
iniţiativei politice. Acesta a devenit mai târziu 
principiul statului sovietic, în care aceeaşi ideologie 
serveşte la justificarea monopolului partidului asupra 
iniţiativei în toate domeniile vieţii sociale, a 
statutului său de sursă unică a cunoaşterii societăţii 
Şi, prin urmare, de proprietar unic al acelei societăţi. 
Desigur, nu se poate afirma că întregul sistem al 
statului totalitar a fost modelat şi, cu atât mai puţin, 
conceput în mod deliberat în doctrina lui Lenin aşa 
cum a fost ea formulată în 1902, dar evoluţia 
partidului său înainte şi după preluarea puterii 
confirmă într-o anumită măsura credinţa marxistă 
sau, mai curând, hegeliană într-o „ordine logică a 
lucrurilor”  întruchipată, chiar şi imperfect, în 
ordinea istorică. Premisele lui Lenin ne obligă să 
credem că interesele şi scopurile unei clase sociale, 
proletariatul, pot şi chiar trebuie să fie determinate 
fără ca acea clasă să aibă vreun cuvânt de spus. Mai 
mult decât atât, acelaşi lucru este valabil pentru 
întreaga societate din momentul în care este 


condusă de acea clasă şi se poate presupune, de 
aceea, că îi împărtăşeşte scopurile; o dată în plus, 
sarcinile, obiectivele şi ideologia întregii organizaţii 
sunt conduse prin iniţiativa partidului şi sub 
controlul său. Ideea lui Lenin de hegemonie a 
partidului a produs-o în mod firesc pe cea a „rolului 
conducător” al partidului într-o societate socialistă, 
adică a condus la un despotism bazat pe principiul că 
partidul ştie întotdeauna mai bine decât comunitatea 
care sunt interesele, nevoile şi chiar dorinţele 
acesteia; chiar poporul ar putea fi prea înapoiat 
pentru a înţelege aceste lucruri, dar partidul le poate 
distinge, datorită cunoaşterii sale ştiinţifice. în acest 
fel, noţiunea de „socialism ştiinţific”, opusă atât 
utopismului, cât şi mişcării spontane a muncitorilor, 
a devenit baza ideologică a unei dictaturi a partidului 
asupra clasei muncitoare şi asupra întregii societăţi. 

Lenin nu şi-a abandonat niciodată teoria despre 
partid. El a recunoscut, la cel de-al ILlea Congres, că 
exagerase puţin în Ce-i de făcut?, fără a spune însă 
în ce privinţă. 


Ştim cu toţii acum că economiştii ne oferă o singură latură a 
problemei. Pentru a îndrepta lucrurile, cineva trebuia să arate 
şi cealaltă latură, şi asta am făcut eu. Sunt convins că social- 
democraţia rusă va îndrepta întotdeauna cu vigoare tot ceea ce 

a fost denaturat de oportunismul de orice fel şi că, astfel, 

bastonul nostru va fi întotdeauna cel mai drept şi mai potrivit. 

(Discurs despre programul partidului, 4 august 1902) 

Trebuie să mai adăugăm o precizare atunci când 
examinăm în ce măsură Ce-i de făcut? înglobează 
teoria partidului monolit, începând din acel moment, 
Lenin a fost convins că în cadrul partidului se vor 
exprima puncte de vedere diferite şi că se vor forma 
grupări separate. El credea că acest lucru este 
natural, dar că este nesănătos, dat fiind că, în 
principiu, numai un singur grup putea să fie la un 
moment dat în posesia adevărului. 


Nişte oameni care sunt cu adevărat convinşi că au dus stiinta 
înainte ar cere nu libertatea noilor concepţii alături de a celor 
vechi, ci înlocuirea acestora din urmă cu cele dintâi. 


Faimoasa libertate de critică, înseamnă nu înlocuirea unei teorii 
prin alta, cl renunţarea la orice teorie bine chibzultă şi unitara, 
inseamnă eclectism şi ] J J 


lipsă de principia. 


Nu există nicio îndoială că Lenin a privit 
întotdeauna  fracţionismul şi  diferendele asupra 
chestiunilor esenţiale ca pe indiciul unei boli sau al 
unei slăbiciuni a partidului chiar şi cu mult timp 
înainte de a afirma că toate aceste manifestări ar 
trebui vindecate prin mijloace radicale, fie prin 
ruperea imediată, fie prin excluderea din partid; 
numai după revoluţie avea să fie impusă o interdicţie 
formală împotriva fracţionismului. Totuşi, chiar şi 
înainte de revoluţie Lenin nu a ezitat să se distanţeze 
de. i ; 
colegii săi în privința unor chestiuni importante. 
Crezând că toate diferențele de opinie, nu doar cele 
legate de principii majore şi de strategie, ci şi cele 
legate de organizare, „reflectă” în ultimă instanță 
antagonismul de clasă, pentru Lenin toți opozanții 
din cadrul partidului erau în mod natural „purtătorii” 
unui tip de deviaţie burgheză sau simptome ale 
presiunii burgheze asupra proletariatului. Pe de altă 
parte, Lenin nu a avut niciodată nici cea mai mică 
îndoială că el reprezentase mereu adevăratele 
interese ale proletariatului, întotdeauna cel mai bine 
înțelese. 

Teoria partidului expusă în Ce-i de făcut? a fost 
completată de Lenin prin propunerile de organizare 
pe care le-a făcut la cel de-al ILlea Congres, care, 
după îndelungi pregătiri, s-a întrunit la Bruxelles la 
30 iulie 1903; întrunirea a fost mai apoi mutată la 
Londra, unde s-a încheiat pe 23 august. Lenin venea 
de la Geneva, unde locuise începând cu primăvara 
acelui an. Primul şi unul dintre cele mai acute puncte 
divergente se referea la celebrul paragraf I al 
statutului partidului; Lenin dorea ca numai cei care 
participaseră activ în cadrul unei organizaţii a 
partidului să poată dobândi calitatea de membru, în 
timp ce Martov propunea o formulă mai relaxată, 
prin admiterea tuturor celor care „munciseră sub 
îndrumarea” unei organizaţii de partid. Această 
dispută aparent banală aproape că a determinat o 
ruptură şi a dus la formarea a două grupări, care, 
după cum avea să devină evident în curând, se 
opuneau una alteia atât în privinţa problemelor 
organizatorice, cât şi în multe alte privinţe. Formula 
lui Lenin, susţinută de Plehanov, a fost respinsă de o 


majoritate restrânsă. Totuşi, pe parcursul 
congresului, susţinătorii lui Lenin au câştigat un 
oarecare avantaj, mai ales datorită retragerii a două 
grupări: Bund-ul (Alianţa Generală a Muncitorilor 
Evrei) şi „economiştii'", care reprezentau periodicul 
Raboci Delo (Cauza Muncitorilor). Fragila majoritate 
obţinută astfel de grupul Lenin în alegerile pentru 
Comitetul Central şi în Consiliul Partidului a 
determinat apariția bine  cunoscuţilor termeni, 
„bolşevici” şi „menşevici”, după cuvintele ruseşti 
majoritate şi minoritate. Originea termenilor a fost, 
aşadar, întâmplătoare, dar Lenin şi grupul său au 
monopolizat denumirea de „bolşevici”, de care s-au 
agăţat apoi zeci de ani, sugerând prin aceasta că, de- 
a lungul vicisitudinilor prin care partidul avea să 
treacă ulterior, bolşevicii reprezentau adevăratul 
grup majoritar. Pe de altă parte, mulţi dintre cei 
nefamiliarizaţi cu istoria congresului au interpretat 
termenul ca având semnificaţia de „maximalişti” 
chiar dacă bolşevicii nu au sugerat niciodată o 
asemenea interpretare. 

Disputa asupra problemei membrilor reflecta în 
fapt două perspective opuse legate de organizarea 
partidului la care Lenin sa referit pe larg în timpul 
congresului şi în articolele sale ulterioare. în 
viziunea lui, efectul formulei „relaxate” propuse de 
Martov, Akselrod şi Akimov avea să fie acela că orice 
profesor sau elev care ar fi ajutat partidul sau orice 
muncitor care ar fi participat la o grevă ar fi putut să 
se numească membru al partidului. Aceasta ar fi 
putut conduce la pierderea coeziunii partidului, a 
disciplinei şi a oricărei forme de control asupra 
membrilor săi; partidul ar fi urmat să devină o 
organizaţie de masă, construită de jos în sus, şi nu 
de sus în jos, o adunătură de elemente autonome, 
nepregătite pentru acţiuni centralizate. Ideea lui 
Lenin era exact contrariul: condiţii definite strict 
pentru calitatea de membru, o disciplină rigidă, 
controlul absolut asupra organizaţiilor partidului de 
câtre autorităţile partidului, o linie clară de 
demarcaţie între partid şi clasa muncitoare. 
Mengşevicii l- au acuzat pe Lenin că adoptă o 
atitudine birocratică faţă de viaţa de partid şi de 


desconsideraţie faţă de clasa muncitoare, câ are 
ambiţii dictatoriale şi dorinţa de a subordona 
întregul partid unui grup restrâns de conducători 
(Un pas inainte, doi paşi înapoi). 

Te fundamentală a tovarăşului Martov - autoînscrierea în 


reprezintă aceeaşi falsă „democraţie”, aceeaşi idee de a 
construi Partidul de jos în sus. Ideea mea, pe de altă parte, este 
„birocratică”, în sensul ca Partidul trebuie construit de la vârf 
la bazā, de la Congresul Partidului spre organizațiile Partidului. 


Lenin percepuse corect, încă de la început, 
importanţa fundamentală a disputei, pe care avea să 
o compare ulterior, în mai multe rânduri, cu cearta 
dintre iacobini şi girondini. Aceasta este o paralelă 
mai bună decât cea cu disputa dintre adepţii lui 
Bernstein şi ortodoxia germană, pentru că menşevicii 
aveau o poziţie destul de apropiată de esenţa social- 
democraţiei germane, ei militau pentru o organizaţie 
mai puţin centralizată, mai puţin militară şi credeau 
că partidul ar trebui să fie al clasei muncitoare nu 
doar cu numele şi ideologia, ci şi prin includerea 
unui număr cât de mare de muncitori, nefiind doar o 
organizaţie de revoluționari de profesie. Ei susțineau 
că partidul trebuie să acorde organizaţiilor un grad 
considerabil de autonomie, şi nu să discute cu 
acestea numai prin directive şi ordine. Menşevicii îl 
acuzau pe Lenin că nu are încredere în clasa 
muncitoare, deşi ei înşişi acceptau ideea conştiinţei 
care trebuie treptat transmisă acestei clase, din 
afara ei. În curând, a devenit clar că aripa 
menşevicilor încerca să adopte soluţii diferite şi în 
privinţa altor chestiuni: disputa asupra unui singur 
paragraf al statutului divizase în fapt partidul în 
două tabere care, instinctiv, reacţionau diferit la 
probleme strategice şi tactice. Menşevicii înclinau în 
toate problemele către o alianţă cu liberalii, în timp 
ce Lenin pleda pentru revoluţia ţărânească şi o 
alianţă revoluţionară cu ţăranii.  Menşevicii 
considerau importante mijloacele legale de acţiune 
şi, atunci când aceasta era posibilă, lupta cu ajutorul 
mijloacelor parlamentare; Lenin s-a opus mult timp 
ideii ca social-democratii să fie membri ai Dumei şi a 
tratat iniţiativa în consecinţă, considerând-o un 
program pur propagandistic şi discreditând orice 


reformă pe care ar fi putut să o genereze. Menşevicii 
au pus accent pe activitatea sindicală şi pe valoarea 
intrinsecă a oricăror beneficii pe care muncitorii le- 
ar fi putut obţine pe cale legislativă sau prin grevă; 
pentru Lenin, asemenea activităţi aveau importanţă 
numai în măsura în care contribuiau într-un fel la 
pregătirea conflictului final. Menşevicii priveau 
libertăţile democratice ca având o valoare în sine, în 
timp ce pentru Lenin ele erau numai nişte arme care 
ar fi putut folosi 


partidului în anumite circumstanţe. Cu privire la 
acestea din urmă, Lenin citează aprobator o remarcă 
făcută în timpul Congresului de Posadovski: 


Ar trebui oare să subordonăm politica noastră viitoare 
principiilor democratice fundamentale atribuindu-le astfel o 
valoare absolută sau ar trebui ca toate principiile democratice 
să fie subordonate numai intereselor Partidului nostru? Sunt, în 
mod ferm, în favoarea celei din urmă soluţii. 


Plehanov a susţinut, la rândul lui, acest punct de 
vedere, ceea ce demonstrează că, încă de la început, 
„interesele partidului” erau ridicate deasupra 
tuturor celorlalte preocupări, inclusiv deasupra 
intereselor clasei pe care se presupunea că partidul 
o reprezintă. Alte scrieri ale lui Lenin confirmă 
dincolo de orice îndoială că el nu atribuia nicio 
valoare „libertății” în sine în ciuda faptului că 
apelurile sau pamfletele sale sunt pline de referințe 
la „lupta pentru libertate”. 


Luptând pentru libertate fără a fi legate în mod strâns de lupta 
proletariatului pentru socialism, aceste elemente joacă astfel un 
rol a cărui importanță obiectivă se reduce la promovarea 
intereselor burgheziei. {Noua uniune muncitorească 
revoluționară, articol publicat în Proletary în iunie 1905) 


în acest fel, Lenin a pus bazele a ceea ce avea să 
devină Partidul Comunist, un partid caracterizat prin 
unitate ideologică, eficienţă şi printr-o structură 
ierarhica şi centralizatā care avea convingerea că 
reprezintă interesele proletariatului indiferent de 
ceea ce gândea proletariatul însuşi, un partid care 
consideră că propriul său interes este în mod 
automat şi interesul clasei muncitoare şi . 


cel al progresului universal pentru că deţine 
„cunoaşterea ştiinţifică” ce îi permite să ignore, cu 
excepţia situaţiilor determinate de scopuri tactice, 
dorinţele şi aspiraţiile reale ale oamenilor pe care s-a 
autodesemnat să îi reprezinte. 

Mengşevicii, la fel ca Roşa Luxemburg, îl acuzau 
constant pe Lenin că este blanquist şi complotează 
pentru a distruge ordinea existentă printr-un coup 
d'état, îmbrăţişând astfel o ideologie conspiraţionistă 
şi luptând pentru putere fără a lua în considerare 
condiţiile „obiective”. în replică, Lenin a afirmat că 
teoria lui nu avea nicio legătură cu blanquismul, că 
intenţia sa era să creeze un partid cu o susţinere 
reala din partea proletariatului şi că nu se gândeşte 
deloc la o revoluţie condusă de o mână de 
conspiratori. Menşevicii pretindeau că Lenin avea o 
credinţă antimarxistă în rolul decisiv al „factorilor 
subiectivi”, cum ar fi puterea voinţei revoluţionare. 
în conformitate cu materialismul istoric, conştiinţa 
revoluţionara nu putea fi creată artificial prin 
eforturile partidului, ci depindea de maturizarea 
condiţiilor sociale, încercarea de a provoca o 
revoluţie în loc de a aştepta ca evenimentele 
economice să determine o situaţie revoluţionară nu 
era altceva decât o violare a legilor dezvoltării 
sociale. 

Deşi exagerate, aceste critici nu erau lipsite de 
fundament. Lenin nu era, desigur, un adept al 
„blanquismului” în sensul de a plănui un coup d'état 
pe care un grup restrâns de conspiratori bine 
pregătiţi ar fi putut să-l pună oricând în aplicare. El 
înţelegea că revoluțiile sunt fenomene elementare 
care nu pot fi planificate sau produse într-un mod 
voluntar. El credea că o revoluţie în Rusia era 
inevitabilă şi că, atunci când va izbucni, partidul va 
trebui să fie pregătit să o conducă, să se urce pe 
valul istoriei şi să preia puterea pe care, la început, 
va trebui să o împartă cu reprezentanţii ţărănimii 
revoluţionare. El nu plânuia să provoace o revoluţie, 
ci să cultive şi sā se ocupe de conştiinţa 
revoluţionară şi, în final, să preia controlul asupra 
mişcării de masă. Dacă partidul reprezenta „factorul 
subiectiv” în procesul revoluţionar - şi atât Lenin, 


cât şi  opozanţii săi percepeau astfel această 
problemă -, Lenin era de părere că revolta spontană 
a clasei muncitoare nu va avea niciun rezultat dacă 
partidul nu va fi acolo pentru a-i da formă şi direcţie. 
Acesta era un corolar evident al rolului partidului ca 
unic vehicul posibil al conştiinţei socialiste. 
Proletariatul în sine nu avea cum să dezvolte o 
asemenea conştiinţă şi, de aceea, voinţa 
revoluţionară nu putea să apară doar în urma unor 
evenimente economice, ci trebuia organizată în mod 
deliberat. „Economiştii”, menşevicii şi aripa stângă a 
socialLdemocraţilor germani, care aşteptau ca legile 
economiei să producă în mod automat revoluţia 
socialistă, urmau, în schimb, o politică dezastruoasă, 
pentru că aşa ceva nu avea cum să se întâmple 
vreodată. Nu avea sens să se apeleze la Marx în 
această chestiune (Lenin afirma chiar că Roşa 
Luxemburg  „vulgariza şi prostitua” doctrina lui 
Marx). Marx nu considerase conştiinţa socialistă sau 
oricare altă conştiinţă un rezultat automat al 
condiţiilor sociale, spusese doar că aceste condiţii 
fac posibilă dezvoltarea ei. Pentru ca posibilitatea să 
devină realitate, ideea şi voinţa revoluţionară 
trebuiau să fie prezente sub forma unui partid 
organizat. 

Nu există un răspuns sigur la întrebarea care 
dintre tabere îl interpreta mai corect pe Marx. Marx 
considera condiţiile sociale ca determinante în 
formarea conştiinţei şi credea că, în timp, conştiinţa 
avea să transforme aceste condiţii, dar, pentru ca 
toate acestea să se întâmple, conştiinţa trebuia să ia 
mai întâi o formă articulată şi explicită. Se pot cita 
mai multe texte ale lui Marx în sprijinul ideii lui 
despre conştiinţă, care nu ar fi „nimic altceva” decât 
reflectarea unei situaţii reale, o concepţie care pare 
să justifice atitudinea de attentisme a ortodoxiei 
marxiste. Pe de altă parte însă, Marx îşi considera 
propriile scrieri o expresie sau o explicitare a unei 
conştiinţe latente; în primul text în care se referă la 
misiunea istorică a proletariatului, Marx scrie: 
„Trebuie să forţâm să danseze aceste relaţii 
împietrite şi să le cântăm propria lor melodie.” 
Cineva trebuie să cânte melodia, „relaţiile” nu pot 


face asta din proprie iniţiativă. Dacă principiul că 
„existenţa socială determină conştiinţa” se aplică 
numai istoriei trecute, în care conştiinţa socială lua 
în mod invariabil forme „mistificate”, dar încetează 
să mai fie valabil atunci când intră pe scenă 
proletariatul, atunci doctrina care afirmă că este 
necesară o avangardă care să trezească conştiinţa 
este conformă cu învăţăturile lui Marx. Problematică 
în acest context este doar identificarea criteriilor 
după care determinăm măsura în care condiţiile s-au 
maturizat până în punctul în care trezirea este 
posibilă. Marxismul nu ne oferă niciun indiciu cu 
privire la aceste criterii. Lenin a afirmat de multe ori 
că proletariatul este („prin natura lui”) clasa 
revoluţionară; aceasta nu însemna totuşi că şi-ar 
putea dezvolta singur o conştiinţă revoluţionară, ci 
doar că este capabil să primească una din partea 
partidului. Chiar dacă nu era un „blanquist”, Lenin 
credea totuşi că numai partidul era capabil să fie şi 
trebuia să fie iniţiatorul şi sursa conştiinţei 
revoluţionare. „Factorul subiectiv” nu era numai o 
condiţie necesară a înaintării către socialism (ceea 
ce era acceptat de toţi marxiştii, inclusiv de 
menşevici), ci era adevăratul creator al conştiinţei 
revoluţionare, deşi nu putea începe o revoluţie fără 
ajutorul proletariatului. Chiar dacă Marx nu a pus 
problema în aceşti termeni, nu există suficiente 
argumente pentru a susţine că această opinie a lui 
Lenin reprezintă o „distorsionate” a marxismului. 


3. Problema naţională 


Cel de-al ILlea Congres a dat, de asemenea, ocazia 
pentru adoptarea unei poziţii în problema naţională, 
care reprezenta un element fundamental al politicii 
Imperiului Țarist. Problema a fost ridicată de Bund, a 
cărui cerere de a fi recunoscut drept singurul 
reprezentant al populaţiei muncitoare evreieşti 
fusese respinsă de majoritate, inclusiv de Lenin. Ca 
mulţi alţii, precum Kautsky şi Struve, Lenin credea 
că evreii nu pot fi consideraţi o naţionalitate întrucât 
nu aveau o limbă comună şi un teritoriu propriu, dar 
el a obiectat împotriva cererii Bund-ului din motive 


de principiu, pentru că acceptarea unei asemenea 
cereri ar fi putut determina federalizarea partidului 
pe baza criteriului naţionalităţii. Din punctul de 
vedere al lui Lenin, diferenţele de origine, educaţie 
şi ocupaţie nu ar fi trebuit să conteze în partid, iar 
acest principiu era cu atât mai mult valabil în cazul 
naţionalităţii. Centralizarea urma să elimine toate 
diferentele 


dintre membrii partidului, iar fiecare dintre aceştia 
urma să fie întruchiparea celui mai pur spirit al 
partidului şi nimic în plus. 

Această problemă l-a preocupat tot mai mult pe 
Lenin pe măsură ce diferitele popoare supuse 
imperiului au început să-şi manifeste separatismul 
prin intermediul mişcărilor naţionale. Lenin îşi dorea 
ca partidul să denunțe opresiunea naţională şi să 
folosească această problemă ca pe o pârghie, printre 
altele, pentru răsturnarea autocratici. Nu este nicio 
îndoială că Lenin detesta şovinismul Marii Rusii şi că 
a făcut tot ce i-a stat în putere pentru a-l extirpa în 
interiorul partidului. La sfârşitul lui 1901, Lenin 
scria, în legătură cu violarea autonomiei Finlandei de 
câtre guvernarea ţaristă: 


Noi continuăm să fim până intr-atâta robi, încât suntem folosiţi 
pentru înrobirea altor neamuri. Noi continuăm încă să tolerăm 
în tara noastră un guvern care nu numai că înăbuşă cu o 
cruzime de călău orice năzuinţă spre libertate în Rusia, dar şi 
foloseşte, în afară de acestea, trupe ruseşti pentru a atenta prin 
violenţă la libertatea altora! (Protestul poporului finlandez, 
Iskra, 20 noiembrie 1901) 


Nu au existat dispute între social-democraţi 
privitoare la problema opresiunii naţionale, însă nu 
toţi acceptau principiul autodeterminării, adică 
dreptul fiecărei naţionalităţi la o existenţă politică 
separată. Marxiştii austrieci susțineau autonomia 
naţională în cadrul monarhiei duale: fiecare grup 
etnic trebuia să aibă o libertate completă în ce 
priveşte limba, cultura, educaţia, publicaţiile etc., 
fără însă ca independenţa politică să fie menţionată 
explicit. Renner, Bauer şi colegii lor erau mereu 
incomodaţi de conflictele naţionale din cadrul 
partidului; proletariatul austro-ungar aparţinea unui 
grup format din douăsprezece grupuri naţionale, 


majoritatea aflate în zone ambiguu definite teritorial, 
care erau mai degrabă amestecate geografic, ceea ce 
facea ca separatismul politic să ridice insolubila 
problemă a frontierelor. în privinţa Rusiei, Lenin 
considera că autonomia culturală nu ar fi fost 
suficientă şi ca autodeterminarea ar fi fost inutilă 
dacă nu ar fi inclus dreptul de a forma state 
separate. El şi-a exprimat în mai multe rânduri acest 
punct de vedere şi l-a încurajat pe Stalin să 
procedeze la fel într-o broşură despre problema 
naţională, în 1913. Dreptul la autodeterminare a 
reprezentat subiectul unei lungi dispute cu SDKPIL, 
care, din acest motiv, a rămas o vreme în afara 
Partidului Social-Democrat al Muncitorilor din Rusia. 
Cea mai fermă adversară a lui Lenin, după cum am 
menţionat anterior, era Rosa Luxemburg, a cărei 
poziţie în această problemă, dincolo de 
circumstanţele specifice din Polonia, era mai 
puternică în privinţa fidelității faţă de Marx. Lenin 
considera că toate popoarele aveau acelaşi drept la 
autodeterminare şi, spre deosebire de fondatorii 
socialismului ştiinţific, nu facea diferențieri între 
naţiuni „istorice” şi „anistorice”. 

Cu toate acestea, din punct de vedere teoretic, 
disputa nu a fost, în orice caz, chiar atât de violentă 
pe cât ar putea părea. Lenin recunoştea dreptul la 
autodeterminare, dar îşi lua de la început unele 
rezerve, iar acestea explică faptul că la scurtă vreme 
după revoluţie, chiar dacă formulele lui Lenin au 
rămas neschimbate, „dreptul” în discuţie a devenit 
numai o figură de stil lipsită de conţinut, după cum îi 
era destinat să fie. 

Prima limită a fost impusă de faptul că partidul, 
deşi susţinea dreptul la autodeterminare, nu se 
putea angaja să susţină toate obiectivele separatiste; 
în majoritatea cazurilor, partidul se afla de partea 
cealaltă a baricadei în raport cu separatiştii. Lenin 
argumenta că nu exista aici nicio contradicţie: 
partidul poate cere legalizarea divorţului, dar asta 
nu înseamnă că vrea ca toate cuplurile căsătorite să 
se despartă. 


Noi, partidul proletariatului, trebuie să fim întotdeauna şi în 
mod absolut împotriva oricărei încercări de a influenta din 


afara, prin violență sau prin mijloace nedrepte, 
autodeterminarea poporului.  îndeplinindu-ne întotdeauna 
această datorie negaţionistă (lupta şi protestul împotriva 
violenţei), noi ne preocupăm, în ceea ce ne priveşte, de 
autodeterminarea nu a popoarelor şi naționalităților, ci a 
proletariatului din cadrul fiecărei naţionalităţi. Cât priveşte 
susținerea revendicării autonomiei naționale, această susţinere 
nu constituie câtuşi de puţin o obligaţie programatică, 
permanentă a proletariatului. Această susţinere poate să devină 
necesară pentru el numai în anumite cazuri excepţionale. 
(Despre manifestul social- democraţilor armeni, Iskra, 1 
februarie 1903) 


Cea de-a doua limită decurgea din principiul 
general conform căruia partidul este interesat de 
autodeterminarea proletariatului, şi nu a poporului 
ca întreg. Lenin ataca Partidul Socialist Polonez 
scriind că, revendicând necondiţionat independenţa 
Poloniei, acest partid „dovedeşte prin aceasta cât de 
slabă este în conştiinţa sa teoretică şi în activitatea 
sa politică legătura cu lupta de clasă a 
proletariatului. Tocmai intereselor acestei lupte 
trebuie să-i 


subordonăm revendicarea autodeterminaării 
naţionale.” (Problema naţională în programul nostru, 
Iskra, 15 iulie 1903). Problema poloneză a fost 
crucială în aceste dezbateri din trei motive. În primul 
rând, Polonia era cea mai mare dintre naţiunile 
subjugate ale Europei; în al doilea rând, era 
împărţită între trei mari puteri continentale; iar în al 
treilea rând, potrivit lui Marx, independenţa Poloniei 
avea să dea o lovitură decisivă reacţiunii 
reprezentate de autocraţia ţaristă şi de celelalte 
puteri, Germania şi Austro-Ungaria. Atât Roşa 
Luxemburg, cât şi Lenin credeau, cu toate acestea, 
că punctul de vedere al lui Marx în această 
problemă, dacă va fi fost vreodată valabil, era 
istoriceşte depăşit. Roşa Luxemburg respingea 
redobândirea independenței poloneze ca fiind 
contrara tendințelor economice ale Imperiului Țarist; 
ea privea, oricum, autodeterminarea ca pe o invenție 
burgheză care avea rolul de a înşela proletariatul cu 
un aşa-zis ideal comun al unei întregi națiuni. Lenin 
era mai puţin categoric în această privință, deşi 
respingea ideea că social-democraţii polonezi ar 
trebui să încerce să-şi obţină independenţa, 
urmărind prin aceasta un scop în sine indiferent de 
interesele partidului. El cita aprobator anumite 
remarci ale lui Mehring din 1902: 


Dacă proletariatul polonez ar fi dorit să-şi înscrie pe drapel 
restaurarea unui stat de clasă polonez de care clasa 
conducătoare nu ar vrea să audă, ar juca o farsă istorică... 
Daca, pe de altă parte, această utopie reacționară are ca scop 
atragerea unor părţi din intelighenția şi din mica burghezie încă 
sensibile la apelurile naţionale înspre propaganda proletară, 
atunci acea utopie este de două ori imposibilă, ca rezultat al 
unui oportunism nedemn care sacrifică interesele pe termen 
lung ale clasei muncitorilor pentru succesele ieftine de moment. 


Lenin continua spunând şi că „restaurarea Poloniei 
înainte de căderea capitalismului este foarte 
improbabilă, dar nu putem presupune că este 
absolut imposibilă... lar social-democraţia rusă nu 
doreşte în niciun caz să îşi lege singură mâinile” 
(ibidem). 

Poziţia lui Lenin este, aşadar, clară şi este greu de 
înţeles cum a putut fi el prezentat de atâtea ori ca un 


? 


promotor al independenţei politice pentru toate 
popoarele. Lenin se opunea cu convingere opresiunii 
naţionale şi proclama dreptul la autodeterminare, 
dar întotdeauna sub rezerva circumstanțelor 
excepţionale în care social-democraţia putea susţine 
separatismul politic.  Autodeterminarea a fost 
întotdeauna subordonată total intereselor partidului, 
iar dacă aceste interese intrau în conflict cu 
aspiraţiile naţionale ale oricărui popor, cele din urmă 
nu mai contau absolut deloc. Această rezervă anula 
în realitate dreptul la autodeterminare şi îl 
transforma într-o armă tactică. Partidul va 


încerca întotdeauna să folosească aspirațiile 
naţionale în lupta pentru putere, dar „interesul 
proletariatului” nu putea fi niciodată subordonat 
dorințelor unui întreg popor. Aşa cum a scris Lenin, 
la puţin timp după revoluţie, în Tezele sale cu privire 
la Tratatul de la Brest-Litovsk: 


Niciun marxist nu poate sa nege, fără a renunţa ia principiile 
marxismului şi ale socialismului în general, că interesele 
socialismului sunt mai presus decât interesele dreptului 
naţiunilor la autodeterminare. 


Totuşi, dat fiind că interesele proletariatului sunt 
prin definiţie identice cu interesele partidului, iar 
adevărata aspirație a proletariatului nu poate fi 
rostită decât prin glasul partidului, este limpede că, 
atunci când partidul va ajunge la putere, va fi 
singurul care va putea decide în mod competent cu 
privire la chestiunile legate de independenţă şi 
separatism. Aceste lucruri au fost înscrise în 
programul din 1919 al partidului, care afirma că 
nivelul de dezvoltare istorică a fiecărei naţiuni este 
cel care trebuie să decidă cine anume exprimă voinţa 
reală în chestiunea independenţei. Dat fiind că şi 
ideologia partidului stabileşte că întotdeauna „voinţa 
unei naţiuni” este exprimată de voinţa clasei celei 
mai importante, adică a proletariatului, în timp ce 
voinţa acesteia din urmă este exprimată prin cea a 
unui partid centralizat care reprezintă întregul stat 
multinațional, este clar că nicio naţiune nu are 
puterea de a-şi determina propriul destin. Toate 
acestea sunt în deplină consonanţă cu marxismul lui 


Lenin şi cu interpretarea sa privind dreptul de 
autodeterminare. Odată ce „interesul proletariatului” 
a fost încorporat în interesul statului proletar, nu 
mai poate exista nicio îndoială că interesul şi puterea 
statului sunt superioare tuturor aspirațiilor 
naţionale. Invadarea şi suprimarea militară, rând pe 
rând, a naţiunilor care doreau să fie libere erau pe 
deplin coerente cu vederile lui Lenin. Este posibil ca 
până şi criticile sale la adresa metodelor brutale 
folosite în Georgia de către Ordjonikidze, Stalin şi 
Dzerjinski să fi fost datorate unei dorinţe a sa de a se 
face uz de cruzime cât mai puţin cu putinţă, dar ele 
nu au afectat cu nimic dreptul „statului proletar” de 
a-şi subjuga vecinul; de fapt, Lenin nu considera că 
invadarea de câtre Armata Roşie a poporului 
georgian, care avea un guvern social-democratic ales 
prin alegeri legale, ar fi o eroare. În acelaşi mod, 
recunoaşterea independenței Poloniei nu l-a 
împiedicat pe Lenin ca, odată cu izbucnirea 
războiului sovieto- polonez, să formeze nucleul unui 
guvern sovietic pentru Polonia, deşi este adevărat că 
el credea, cu o naivitate aproape incredibilă, că 
proletariatul polonez va întâmpina trupele 
invadatoare sovietice ca pe nişte eliberatori. 

Pentru a rezuma, pornind de la presupunerea că 
interesul proletariatului este singura valoare 
absolutā şi cā el este identic cu interesul partidului, 
care s-a autoproclamat vehiculul „adevāratei” 
conştiinţe a proletariatului, principiul 
autodeterminării naţionale nu poate fi mai mult 
decât o armă tactică. Lenin era foarte conştient de 
acest lucru, ceea ce nu înseamnă că principiul nu era 
o parte importantă a doctrinei sale. Dimpotrivă, 
descoperirea lui că aspiraţiile naţionale sunt o sursă 
puternică de energie pe care partidul ar putea şi ar 
trebui să o folosească în lupta sa pentru putere a 
devenit o parte esenţială a politicii sale şi a 
contribuit mult la asigurarea succesului ei, prin 
contrast cu concepţia ortodoxă conform căreia teoria 
marxistă a luptei de clasă face superfluă luarea în 
serios a problemelor naţionale. Cu toate acestea, pe 
lângă faptul că a avut „dreptate”, în sensul că teoria 
sa a avut rezultate pozitive, Lenin a construit şi o 


teorie aflată în concordanţă cu marxismul. Dat fiind 
că „interesul proletariatului” este valoarea supremă, 
nu poate exista nicio obiecţie împotriva tacticii de a 
exploata lupta şi aspirațiile naţionale pentru 
promovarea acelui interes şi nici împotriva politicii 
ulterioare a statului sovietic prin care acesta a 
susţinut aspiraţiile în teritoriile cucerite sau 
colonizate pentru a slăbi puterile capitaliste. Pe de 
altă parte, distincţia lui Engels între naţiunile 
„istorice” şi cele „anistorice”, precum şi cea a lui 
Lenin între naționalismul marilor naţiuni şi cel al 
naţiunilor mici par să nu fie în concordanţă cu 
doctrina de bază şi pot fi privite ca nişte căi 
secundare, corelate cu anumite circumstanţe istorice 
specifice. 

Principiul autodeterminării naţionale în forma lui 
pură, privit ca un drept absolut, valid în orice 
circumstanţe, este în mod evident contrar 
marxismului şi, din acest punct de vedere, poziţia 
Rosei Luxemburg era uşor de apărat: diviziunea de 
clasă este supremă şi este internaţională, deci, ca 
atare, nu pot exista interese naţionale pentru care 
merită să te lupti. Dar în lumina rezervelor pline de 
implicaţii ale lui Lenin, care reduceau principiul la 
unul care ţinea de simpla tactică, este imposibil să 
susţii că apărarea acestui principiu era împotriva 
doctrinei ortodoxe. Altfel spus, disputa dintre Lenin 
şi Roşa Luxemburg asupra acestei probleme era mai 
mult una tactică decât una principială. Diferenţele 
naţionale şi cultura naţională nu aveau, 


din punctul de vedere al lui Lenin, o valoare 
intrinsecă, deşi erau, după cum repeta el de multe 
ori, arme esențialmente politice îndreptate împotriva 
burgheziei. Aşa cum a scris în 1908... 


... proletariatul nu poate fi indiferent în faţa condiţiilor politice, 
sociale şi culturale în care se desfăşoară lupta sa, în consecinţă, 
nu poate fi indiferent faţa de destinele ţării sale. Dar destinul 
interesului țarii îl poate interesa doar atât timp cât acesta 
influenţează lupta de clasă, şi nu în virtutea unui „patriotism” 
burghez, destul de indecent pe buzele unui social-democrat”. 


Nu susţinem o „cultură naţională”, ci cultura internaţională 
care include doar o parte a fiecărei culturi naţionale,.. Suntem 
împotriva culturii naţionale ca slogan al naţionalismului 
burghez. Suntem în favoarea culturii internaţionale a unui 
proletariat pe de-a întregul democratic şi socialist. 


Dreptul la autodeterminare este o excepţie de la premisa 
noastră generală a centralizării. Această excepţie este absolut 
necesară din cauza naţionalismului reacţionar al Marii Rusii şi 
orice respingere a acestei excepţii este oportunism (cum se 
întâmplă în cazul Rosei Luxemburg); el înseamnă căderea naivă 
în mâinile naţionalismului Marii Rusii reacționare. 


Lenin s-a exprimat în acest fel de multe ori înainte 
de război şi în timpul războiului; el cita cu emfază 
faimosul dicton conform căruia muncitorul nu are 
patrie şi credea în el aproape literal. În acelaşi timp, 
el a fost singurul conducător social-democrat 
important care a proclamat dreptul neîngrădit la 
autodeterminare şi l-a aplicat explicit la popoarele 
oprimate din Imperiul Țarist. La sfârşitul lui 1914, a 
scris un scurt articol, Despre mândria națională a 
velicoruşilor, care a fost unul dintre textele cel mai 
frecvent reeditate şi citate pe măsură ce comunismul 
rus devenise tot mai şovinist. Spre deosebire de alte 
articole ale lui Lenin, în care denunţă şi satirizează 
orice formă de „patriotism” (întotdeauna pus între 
ghilimele), el declara cu această ocazie că 
revoluționarii ruşi îşi iubesc limba şi tara; că se 
mândresc cu 


tradiţiile lor revoluţionare şi că, din acest motiv, îşi 
doresc înfrângerea ţarismului în toate războaiele, 
acesta fiind cel mai mic râu posibil pentru populaţia 
muncitoare, şi că interesul velicoruşilor este în 


concordanţă cu cel al proletariatului rus şi al tuturor 
celorlalţi proletari. Acesta este singurul text de acest 
fel dintre lucrările lui Lenin şi diferă mult de 
celelalte prin felul în care pare să abordeze cultura 
naţională ca valoroasă în sine şi demnă de a fi 
apărată. în lumina întregii doctrine a lui Lenin, el 
lasă impresia unei încercări de a-şi tempera opiniile 
ca să contracareze acuzaţia de trădare împotriva 
bolşevicilor, care se facea auzită în acea vreme, şi de 
a arăta că politica lor merită a fi susţinură şi din 
punct de vedere „patriotic”. Cu siguranţă, este greu 
de înţeles în ce fel apărarea mândriei naţionale a 
Marii Rusii poate fi reconciliată cu afirmaţia că 
„locul celor care apără sloganul culturii naţionale 
este în rândurile micii burghezii, şi nu printre 
marxişti.” {Considerații critice asupra problemei 
naţionale) Totuşi, articolul din decembrie 1914 nu 
este în dezacord nici cu principiul autodeterminării, 
nici cu limitele pe care Lenin le-a impus acestuia. 


4. Proletariatul şi burghezia în revoluția 
democratică. Troțki şi „ revoluția permanentă , 


Toţi social-democraţii erau de acord că în Rusia era 
iminentă o revoluţie burgheză care avea să înlăture 
autocraţia, să instaureze libertăţile democratice, să 
dea pământul ţăranilor şi să abolească rămăşiţele 
iobăgiei şi ale aservirii omului. Insă această situaţie 
lasa ,, N a ; 

fără răspuns câteva întrebări importante legate de 
fundamentele teoretice ale doctrinei marxiste. 

Ideea că proletariatul ar putea conduce revoluţia 
care se apropia fiindcă burghezia rusă era prea slabă 
şi laşă pentru a face asta a fost susţinută de 
Plehanov şi era mai mult sau mai puţin comună 
tuturor social-democraţilor, care, încă de la început, 
s-au aliat în această privinţă cu narodnicii şi cu 
„economiştii”. Totuşi, menşevicii nu au aderat în mod 
consecvent la acest punct de vedere, ci au dedus din 
caracterul burghez al revoluţiei că aliaţii naturali ai 
proletariatului în detronarea autocrației aveau să fie 
burghezia şi partidele liberale şi că, după revoluţie, 
acestea din urmă vor fi la putere în timp ce social- 
democraţii vor fi în opoziţie. 

În această privinţă, Lenin a adoptat, într-o primă 
fază, nişte tactici complet diferite. Faptul că 
revoluţia putea pregăti drumul Rusiei spre capitalism 
nu însemna că burghezia va deţine puterea politică 
după încheierea revoluţiei şi nici că social-democraţii 
ar trebui să se alieze cu liberalii pentru a o înfăptui. 
Lenin era ghidat nu doar de ura sa învederată faţă 
de liberali, ci mai ales de convingerea sa că 
problema ţâărânească avea să fie elementul decisiv; 
aceasta avea să îl determine să condamne adoptarea 
de câtre Rusia a oricărui plan bazat pe experienţa 
revoluțiilor democratice din Occident. Spre 
deosebire de marxiştii ortodocşi, Lenin a perceput 
imensul potenţial revoluţionar care se afla în cererile 
nesatisfacute ale ţăranilor şi a obligat partidul să îl 
exploateze chiar dacă, din punctul de vedere 
tradiţional, faptul părea să presupună un program 
„reacţionar” de susţinere a micilor proprietari. 


(Potrivit modelelor „Clasice”, concentrarea 
proprietăţii ar fi grăbit înaintarea spre socialism, 
fărâmițarea domeniilor funciare fiind, de aceea, 
„reacţionară”.) Abordarea lui Lenin, pragmatică, 
oportunistă şi nedoctrinară, era mai puţin interesată 
de „corectitudinea” marxistă decât de eficacitatea 
politică a tacticilor propuse. „În general”, scria el... 
... Sprijinirea micii proprietăţi are un caracter reacţionar pentru 
ca este îndreptată împotriva marii gospodării capitaliste şi 
determină întârzierea dezvoltării sociale, aruncând în umbră 
lupta de clasa. În acest caz, totuşi, vrem să susţinem mica 
proprietate nu împotriva capitalismului, ci împotriva iobăgiei... 
Orice lucru are două laturi. În Apus, ţăranul proprietar şi-a 
jucat deja rolul în mişcarea democratică şi acum îşi apără 
situaţia care, în comparaţie cu a proletariatului, este 
privilegiată. În Rusia, ţăranul proprietar se află încă în situaţia 
în care mişcarea democratică, hotărâtă şi a întregului popor, cu 
care el nu poate decât să simpatizeze, este încă în ajun... într-un 
asemenea moment istoric, noi suntem de-a dreptul obligaţi să 
susţinem țărănimea. 


Scopul nostru principal imediat este să eliberăm calea pentru 
dezvoltarea liberă a luptei de clasă în zonele rurale, a luptei de 
clasă a proletariatului, care este direcţionată câtre atingerea 
scopului suprem al mişcării internaţionale social-democrate, 
către cucerirea puterii politice de câtre proletariat şi către 
punerea bazelor societăţii socialiste. (Programul agrar al social- 
democraţiei ruse, Zaria, august 1902) 


Lenin accepta, aşadar, noţiunea generică de 
„alianţă cu burghezia”, însă imediat (şi în mod 
decisiv) preciza că nu era vorba de burghezia 
liberală, cea pregătită să ajungă la o înţelegere cu 
monarhia, ci de  „burghezia” revoluţionară 
republicană, adică de ţărani. Acesta a fost principalul 
motiv de dispută între Lenin şi menşevici, unul mult 
mai important decât problema statutului partidului; 
a fost, de asemenea, şi principala temă a lucrării 
Două căi, scrisă după cel de-al IILlea Congres, în 
1905. 

Nu era însă vorba numai de alianţa din timpul 
revoluţiei, ci şi de puterea de după aceea. Lenin a 
proclamat sloganul conducerii proletare şi ţărăneşti 
în societatea burgheză pe care revoluţia avea să o 
instaureze. Această societate, susţinea Lenin, avea 
să permită dezvoltarea neîngrădită a luptei de clasă 


şi concentrarea proprietăţii, dar puterea politică 
avea să fie exercitată de proletariat şi de ţărânime 
prin intermediul partidelor care le reprezentau. Cu 
aceste idei în minte, social-democraţii trebuiau să 
cultive sprijinul oferit de ţărani şi să pregătească un 
program agrar adecvat. Acesta a devenit, de 
asemenea, un subiect de dispută; Lenin propunea să 
se recurgă la naţionalizarea întregii suprafeţe 
agricole, subliniind că aceasta nu era o măsură 
specifică socialismului şi că va atrage sprijinul 
țărănimii fără a submina societatea burgheză. 
Majoritatea bolşevicilor pledau pentru confiscarea 
fără compensaţii a marilor proprietăţi şi a domeniilor 
Bisericii, urmată de împărţirea acestora. Menşevicii 
susțineau „municipalizarea” terenurilor expropriate, 
adică trecerea acestora în administrarea autorităţilor 
locale. Intr-un apel, Catre sâracii satelor, din 1903, 
Lenin scria: „Social-democraţii nu vor lua niciodată 
proprietăţile mici şi medii pe care ţăranii nu 
angajează muncitori.” Dar, în acelaşi pamflet, Lenin 
afirma că după revoluţia socialistă toate mijloacele 
de producţie, inclusiv pământul, vor fi deţinute în 
comun. Nu era deloc clar cum trebuia „sărăcimea 
rurală” să pună în acord aceste două afirmaţii. 

Toţi social-democraţii priveau diferenţa dintre un 
program minimal şi unul maximal ca pe o chestiune 
de circumstanţă, fiind preocupaţi de felul în care 
social-democraţia va continua lupta în „faza 
următoare” după încheierea revoluţiei burgheze. 
Nimeni nu se aventura să prezică cât anume va dura 
era capitalistă a Rusiei. Totuşi, menşevicii credeau 
că va fi nevoie de o întreagă epocă istorică pentru ca 
instituţiile democratice şi parlamentare occidentale 
să fie asimilate şi că tranziţia spre socialism rămânea 
doar un proiect îndepărtat. În ce-l priveşte pe Lenin, 
el lua în serios principiul, conform cu spiritul 
marxismului, că toate tacticile trebuie să aibă în 
vedere viitoarea revoluţie socialistă şi că „scopul 
final” trebuie în permanenţă amintit, ghidând, astfel, 
toate acţiunile partidului. întrebarea era aceasta: 
dacă revoluţia burgheză avea să dea puterea 
poporului, adică proletariatului şi ţărănimii, nu 
aveau aceştia să încerce în mod inevitabil să mişte 


societatea într-o direcţie socialistă, urmând ca 
revoluţia burgheză să fie transformată într-una 
socialistă? Această problemă avea să iasă în prim- 
plan în anii care au precedat Revoluţia din 1905 şi 
imediat după aceea, în scrierile lui Parvus şi Troțki. 
Leon Troțki (Liov Davidovici Bronstein) a devenit 
celebru în anii 1902-1903, în cercurile emigrației 
ruse, ca exponent înzestrat al marxismului. Născut în 
1879, pe 7 noiembrie (calendarul pe stil nou) la 
lanovka, în provincia Herson (pe teritoriul Ucrainei 
de astăzi), ca fiu al unui ţăran evreu (nu foarte 
numeroşi în acea vreme, în Ucraina), a urmat şcoala 
la Odesa şi Nikolaiev şi a devenit marxist la vârsta de 
18 ani. A studiat matematica timp de câteva luni la 
Universitatea din Odesa, însă imediat s-a dedicat 
activităţii politice şi a devenit activ în cadrul 
Sindicatului Muncitorilor din sudul Rusiei, care, deşi 
nu era autentic social-democrat, era puternic 
influenţat de ideile marxiste. Troțki a fost arestat la 
începutul lui 1898, a petrecut aproape doi ani în 
închisoare şi a fost condamnat la patru ani de 
surghiun în Siberia. în închisoare şi apoi în exil, şi-a 
completat asiduu educaţia marxistă, iar în Siberia a 
tinut conferinţe şi a publicat articole în presa legală. 
A evadat din exilul siberian cu un paşaport fals unde 
purta numele de Troțki, sub care este cunoscut în 
istorie, s-a întâlnit cu Lenin la Londra în toamna 
anului 1902 şi a devenit colaborator al ziarului Iskra. 
La al ILlea Congres al Partidului a facut parte din 
majoritatea care a votat împotriva propunerii lui 
Lenin pentru paragraful I, motivând că Lenin încerca 
să transforme partidul într-un cerc restrâns de 
conspiratori în locul unei organizaţii a clasei 
muncitoare. Troțki a rămas o vreme în tabăra 
menşevică, însă s-a despărţit de ea destul de repede, 
pentru că nu era de acord cu tendinţa acesteia de a 
încheia o alianţă cu liberalii. în 1904, a publicat la 
Geneva o broşură intitulată Sarcinile noastre 
politice, în care, printre altele, a atacat concepţia lui 
Lenin despre partid. A afirmat că Lenin dispreţuia 
poporul şi clasa muncitoare şi că încerca să 
substituie proletariatului partidul, ceea ce însemna 
că, în timp, Comitetul Central avea să înlocuiască 


partidul şi că un dictator avea să înlocuiască 
Comitetul Central. Această profeție, de multe ori 
citată de atunci, era bazată pe aceleaşi premise 
precum criticile pe care i le aducea Rosa Luxemburg 
lui Lenin: ideea partidului centralizat, organizat 
ierarhic, format din revoluționari de profesie era 
contrară principiului marxist fundamental care 
afirma că singura emancipare posibilă a clasei 
muncitoare se va baza pe eforturile sale proprii. 

Multă vreme, Troțki a rămas un publicist social- 
democrat independent, păstrându-şi distanţa faţă de 
diferitele facțiuni din cadrul partidului, dar 
folosindu-şi influenţa pentru a restaura unitatea 
partidului. La Munchen, s-a împrietenit cu Parvus 
(A.L. Helfand), un evreu rus stabilit în Germania, 
care aparţinea aripii stângi a social-democraţilor 
germani şi care este considerat predecesorul şi 
iniţiatorul real al teoriei revoluţiei permanente. 
Parvus credea că revoluţia democratică din Rusia va 
aduce la putere un guvern social-democrat care se 
va  strădui, desigur, să continue întoarcerea 
revoluţionară câtre socialism. Troțki a 


adoptat această idee şi a elaborat-o, folosindu-se de 
evenimentele Revoluţiei de la 1905. Generalizând pe 
baza acelui eveniment, Troțki a afirmat că, întrucât 
burghezia rusă era atât de slabă, viitoarea revoluţie 
va trebui condusă de câtre proletariat şi că, din acest 
motiv, nu se va putea opri la etapa burgheză. 
înapoierea economică a Rusiei va determina 
continuarea imediată a revoluţiei burgheze printr- 
una socialistă. (Această previziune era similară cu 
cea făcută de Marx şi Engels în cazul Germaniei, în 
1848.) Dar, în timp ce, în „prima fază”, proletariatul 
va fi susţinut de țărănime, în revoluţia socialistă i se 
va opune masa micilor proprietari. Fiind minoritar în 
Rusia, proletariatul nu se va putea menţine de unul 
singur la putere dacă nu va fi ajutat de o revoluţie 
socialistă în Occident; este de aşteptat, deci, ca 
procesul revoluţionar să se extindă rapid din Rusia în 
Europa şi apoi în tot restul lumii. 

Teoria „revoluţiei permanente” formulată de Troțki 
se baza, aşadar, pe două presupuneri pe care el avea 
să le repete deseori în anii următori, şi anume că 


revoluţia burgheză din Rusia va evolua continuu spre 
o revoluţie socialistă şi că aceasta va declanşa 
explozia revoluţionară şi în Occident. Dacă nu s-ar fi 
întâmplat aşa, revoluţia rusă nu ar fi avut cum să 
supravieţuiască, întrucât proletariatul ar fi trebuit să 
combată opoziţia copleşitoare a maselor ţărăneşti. 

Până în aprilie 1917, Lenin nu a crezut că revoluţia 
burgheză se va transforma imediat într-o revoluţie 
socialistă şi a contestat 


teoria lui Parvus, după care un guvern social- 
democrat va ajunge la putere în „prima fază”. Un 
asemenea guvern nu poate rezista, scria Lenin în 
aprilie 1905, deoarece „numai dictatura 
revoluţionară susţinută de majoritatea oamenilor 
poate să dureze efectiv... Proletariatul rus este, însă, 
astăzi, numai o minoritate a populaţiei în Rusia.” 
(Social-democrația şi guvernul revoluţionar 
provizoriu). Social-democraţii trebuie aşadar să se 
bizuie pe împărţirea puterii cu țărănimea, care era 
interesată în întregime de răsturnarea autocrației, 
dar nu şi de o tranziţie imediată spre socialism. Pe 
de altă parte, înainte de Revoluţia de la 1905, Lenin 
scria că dictatura proletariatului trebuie să fie 
îndreptată împotriva întregii clase a ţăranilor 
proprietari. Acest punct de vedere este exprimat clar 
în Notele pe marginea celei de-a doua schiţe a 
programului partidului, întocmită de Plehanov: 


Conceptul de „dictatură” este incompatibil cu existenţa efectivă 
a unui sprijin din exterior al proletariatului. Dacă am şti cu 
certitudine că mica burghezie va susţine proletariatul în 
realizarea revoluţiei proletare, ar fi inutil să vorbim despre 
„dictatura”, pentru ca am avea garanţia unei majorităţi 
copleşitoare care ne-ar permite să mergem înainte fără niciun 
fel de dictatură (...) Recunoaşterea necesităţii unei dictaturi a 
proletariatului este legată inseparabil de teza Manifestului 
Comunist că proletariatul este singura clasă cu adevărat 
revoluţionară. 


Cu cât suntem mai „indulgenţi” în partea practică a 
programului nostru faţă de micul producător (ţăranul), cu atât 
mai „exigenţi” trebuie să fim în tratarea acestor elemente 
sociale cu două feţe pe care nu ne putem baza în partea 
teoretică a programului fără să sacrificăm nicio iotă din poziţia 
noastră. Astfel, spunem că, daca aderaţi la punctul nostru de 
vedere, puteţi conta pe orice fel de „indulgenţă” din partea 


noastră, dar, dacă nu, atunci nu vă supăraţi pe noi! Sub 
dictatură vă vom spune: nu arc rost să irosim cuvintele acolo 
unde este necesară folosirea forţei. 


În concordanţă cu aceste vederi, Lenin scria în 
Revizuirea programului agrar (1906): 


Cu cât se apropie mai mult victoria răscoalei ţărăneşti, cu atât 
este mai probabil ca ţăranii proprietari să se întoarcă împotriva 
proletariatului şi, deci, cu atât este mai necesară organizarea 
de sine stătătoare a proletariatului. Proletariatul rural trebuie 
sa se organizeze independent, împreună cu cel din oraşe, şi să 
lupte pentru revoluția socialistă deplină. {Revizuirea 
programului agrar al partidului muncitoresc] 


Programul trebuia aşadar să conţină „o definiţie 
precisă a următorului pas pe care mişcarea putea şi 
trebuia să îl facă pentru a consolida câştigurile 
ţarânimii şi pentru a trece de la victoria democraţiei 
la lupta directă a proletariatului pentru socialism” 
(ibidem/. La „congresul unităţii” partidului din 
aprilie 1906, Lenin a adoptat în mod evident ideea că 
rezistenţa ţărănimii va înfrânge revoluţia dacă nu se 
va produce, iar el era sigur că avea să se producă, o 
revoltă proletară în Occident. 


Revoluţia Rusă poate să învingă prin propriile sale forţe, dar ea 
nu poate în niciun caz sa menţină şi sa consolideze cu propriile 
sale mâini cuceririle sale. Ea nu va putea să obţină aceasta dacă 
în Occident nu se va produce o revoluţie socialistă; fără această 
condiţie, restaurarea este inevitabilă şi în condițiile 
municipalizării, şi în ale naţionalizării, şi în ale împărțirii, 
deoarece, în condiţiile oricăror forme de posesiune şi de 
proprietate, micul proprietar va fi un reazem al restaurării. 
După victoria completă a revoluţiei democratice, micul 
proprietar se va întoarce inevitabil împotriva proletariatului şi, 
cu cât mai repede, cu atât mai repede vor fi răsturnaţi toţi 
duşmanii comuni ai proletariatului şi ai micului proprietar, cum 
sunt capitaliştii, moşierii, burghezia financiară etc. Republica 
noastră democratică nu ar avea nicio altă rezervă decât 
proletariatul socialist din Occident. {Cuvânt de incheiere în 
problema agrară, Congresul de Unificare al P.M.S.D.R.) 


Toate acestea ne arată limpede cât de mult 
exagera Stalin când vorbea, mai târziu, despre un 
„antagonism fundamental” între leninism şi teoria 
revoluţiei permanente. Stalin îl acuza pe Troțki de 
faptul că teoria sa implică în primul rând o lipsă de 
încredere în ţărani, priviţi ca forţă revoluţionară, 


sugerând că aceştia vor deveni duşmani de clasă ai 
proletariatului în revoluţia socialistă, în al doilea 
rând, Troțki punea sub semnul întrebării 
posibilitatea construirii socialismului într-o singură 
țară şi nu credea că revoluţia şi-ar putea păstra 
realizările în Rusia fără o revoltă în Occident. Stalin 
a susţinut că Lenin şi Troțki ar fi fost opuşi unul 
altuia, de la bun început, în privinţa ambelor 
chestiuni. Dar Lenin a susţinut, de fapt, chiar înainte 
de 1917 (şi nu era singurul), că nici chiar o revoluţie 
democratică în Rusia, pentru a nu mai vorbi de una 
socialistă, nu ar fi putut să reziste singură fără o 
revoluţie socialistă în Occident. Lenin a subliniat 
nevoia de a organiza proletariatul rural, adică ţăranii 
fără pământ, ale căror interese coincideau, după 
cum credea el, cu cele ale muncitorilor de la oraşe şi 
care ar fi putut, de aceea, susţine o revoluţie 
socialistă, dar a realizat totuşi, înainte de 1917, că 
întreaga țărănime se va întoarce împotriva 
proletariatului în „a doua fază”, în final, Lenin a fost 
de părere că, deşi „prima fază” nu va putea conduce 
la un regim socialist, ea va putea inaugura „lupta 
directă a proletariatului pentru socialism”. Teoria 
revoluţiei permanente era opusă viziunii lui Lenin 
numai în măsura în care sugera că „prima fază” va 
duce în mod direct la guvernarea de către proletariat 
sau de către partidul său. Doar ceva mai târziu, când 
Lenin a început să-şi bazeze tacticile pe lupta de 
clasă în zonele rurale şi când a lansat doctrina 
dictaturii proletariatului şi a sărăcimii rurale, s-a 
vazut obligat să se opună unei politici bazate pe 
teoria unei dezbinări de nedepăşit între proletariat şi 
țărănimea ca întreg. 


Leninismul s-a cristalizat ca o nouă orientare în 
cadrul mişcării socialiste, chiar înainte de Revoluţia 
din 1905, pornind de la trei teme: teoria partidului, 
problema naţională şi relaţia proletariatului cu 
burghezia şi țărănimea, chiar dacă Lenin nu a 
perceput chiar de la început noutatea acestei 
orientări. Leninismul avea în vedere o mişcare 


socialistă aliată cu țărănimea, dar nu şi cu burghezia 
urbană; proletariatul trebuia să se organizeze pentru 
o revoluţie democratică într-o ţară semifeudală, cu 
speranţa de a împărţi la început cu țărănimea 
puterea democratică, pentru ca apoi să pornească 
lupta pentru dictatura proletariatului şi pentru 
socialism împotriva burgheziei şi a ţăranilor 
proprietari. În toate aceste acţiuni, proletariatul avea 
să acţioneze sub conducerea partidului - adevăratul 
deţinător al conştiinţei proletariatului -, care, deşi 
încerca să obţină sprijinul muncitorilor, se considera 
„proletar” nu datorită acelei susţineri, ci datorită 
faptului că deținea înţelegerea  „ştiinţifică” a 
societăţii. Partidul trebuia să fie centralizat şi 
ierarhic, construit în jurul unui nucleu de 
revoluționari de profesie, iar tacticile şi ideologia sa 
urmau să fie independente de proletariatul 
„empiric”. Sarcina partidului era de a exploata toate 
elementele şi formele de opoziţie şi de a canaliza 
toate energiile - fie ele naţionaliste, sociale, 
religioase sau intelectuale - îndreptate împotriva 
vechiului 


regina folosindu-le însă pentru a-şi atinge propriile 
scopuri şi fără a se identifica cu ele. În acest fel, 
partidul susținea opoziția liberală împotriva 
ţarismului, deşi intenția sa viitoare era să distrugă 
liberalismul. Ii susținea pe ţărani împotriva 
rāmāşițelor feudalismului, deşi scopul său ultim era 
de a-i priva pe ţărani de dreptul de proprietate 
asupra propriului lor pământ. Susținea sectele 
religioase împotriva persecuțiilor Bisericii Ortodoxe 
chiar dacă promova ateismul şi intenționa să elimine 
„prejudecățile religioase”. Susținea mişcările 
naționale şi aspirațiile de independenţă atât timp cât 
acestea subminau ordinea Imperiului chiar dacă 
scopul sāu real era acela de a aboli complet statele 
naţionale. Pe scurt, partidul şi-a propus să folosească 
toate energiile distructive îndreptate împotriva 
sistemului actual, deşi intenționa ca, la un moment 
dat, să distrugă, ca pe nişte forțe sociale separate, 
toate grupurile care încorporau aceste energii. 


Partidul urma să fie un fel de maşinărie universală 
care să unifice toate energiile sociale într-un singur 
curent. Leninismul era teoria acestei maşinării, care, 
ajutată de un concurs extraordinar de împrejurări, s- 
a dovedit eficientă dincolo de orice aşteptări şi a 
schimbat istoria lumii. 


XVII 


A OSERE A RIN 


1. Luptele dintre facțiuni în momentul Revoluţiei 
din 1905 ” f 


Efectele Congresului al Il-lea s-au resimțit pe tot 
parcursul vieții ulterioare a  mişcārii social- 
democrate ruse. Imediat după congres, a devenit 
evident că Lenin nu putea să se folosească, aşa cum 
sperase, de majoritatea fragilă pe care o câştigase în 
faza a doua a congresului, pentru a prelua controlul 
asupra partidului. Cauza acestui insucces a fost în 
principal „trădarea” lui Plehanov. Congresul a numit 
un comitet redacţional pentru revista partidului; 
acest organism, independent în acel moment de 
Comitetul Central - şi de multe ori mult mai 
important în practică era alcătuit din Plehanov, 
Lenin şi Martov, în timp ce restul „minorităţii” - 
Akselrod, Vera Zasulici şi Potresov - fusese eliminată 
printr-o moţiune înaintată de Lenin. Martov a refuzat 
însă numirea în comitetul constituit în acest fel, iar 
Plehanov s-a despărţit de bolşevici câteva săptămâni 
mai târziu şi, folosindu-şi autoritatea, a reuşit să 
reconstituie comitetul redacţional cu toţi cei patru 
menşevici excluşi. Lenin a fost astfel nevoit să 
demisioneze la rândul său; de atunci, Iskra a devenit 
un organ menşevic şi a mai fost nevoie de încă un an 
pentru ca bolşevicii să îşi poată constitui propria lor 
publicaţie. 

Congresul a fost o bună ocazie pentru o avalanşă 
de articole, broşuri, cărţi şi afişe, în care facțiunile 
nou apărute schimbau între ele insulte şi se acuzau 
de lipsă de loialitate, de intrigă, de deturnare a 


fondurilor partidului etc. Cartea lui Lenin, Un pas 
înainte, doi paşi inapoi, a reprezentat cea mai grea 
piesă de artilerie folosită pentru a se lansa atacuri în 
această campanie. Cartea analiza toate temele 
importante supuse la vot în congres, apăra ideea 
partidului centralizat şi îi numea pe menşevici 
oportunişti. În Iskra, pe de altă parte, articolele 
semnate de Plehanov, Akselrod şi Martov îi acuzau 
pe bolşevici de centralism birocratic, intolerantță, 
bonapartism şi complot pentru a subordona 
adevăratele interese ale clasei muncitoare 
intereselor revoluționarilor de profesie din rândurile 
intelighentiei. Ambele tabere îşi aruncau reciproc 
aceeaşi acuzaţie, şi anume că politicile propuse nu 
reprezentau adevăratele interese ale proletariatului. 
Dar acuzele nu-şi atingeau ţinta, pentru că fiecare 
înţelegea ceva diferit prin „proletariat”. Mengşevicii 
aveau în minte o mişcare reală a unor muncitori 
reali, pe care partidul avea datoria să îi susţină 
pentru a obţine victoria. Pentru Lenin, mişcarea 
reală, spontană a muncitorilor era, prin definiţie, un 
fenomen burghez, în timp ce adevărata mişcare 
proletară era definită prin supremaţia ideologiei 
proletare, adică a marxismului în interpretarea sa 
leninistă. 

în teorie, bolşevicii şi menşevicii au continuat să fie 
niste | 
facţiuni ale aceluiaşi partid. În mod inevitabil, 
ruptura a afectat partidul şi în Rusia, însă acolo a 
fost mai puţin vizibilă, pentru ca mulţi dintre 
membrii marcanţi de aici priveau aceste certuri 
zgomotoase ale diasporei ca insignifiante, în timp ce 
social- democratii din clasa muncitoare nici nu 
auziseră de ele. Cele două facţiuni s-au duelat pentru 
influenţă în organizaţiile ilegaliste şi au format 
comitete de ambele părţi, în timp ce Lenin şi 
susţinătorii săi făceau presiuni pentru organizarea 
unui nou congres, menit să vindece ruptura care 
paraliza acţiunile partidului. în paralel, Lenin punea 
bazele ideologice şi organizaționale ale facțiunii 
bolşevice cu ajutorul unor noi lideri şi teoreticieni ca 
Bogdanov, Lunacearski, Bonci-Bruevici, Vorovski şi 
alţii. 


Revoluţia de la 1905 s-a produs ca o surpriză 
pentru ambele tabere, niciuna dintre ele nefiind 
implicată în primele răbufniri spontane. Dintre 
„emigranţii” întorşi în Rusia, Troțki, care nu făcea 
parte din niciuna dintre grupări, avea să joace rolul 
cel mai important: el a ajuns imediat la Sankt- 
Petersburg, în timp ce Lenin şi Martov nu s-au întors 
înainte de noiembrie 1905, după proclamarea unei 
amnistii. Prima etapă a revoluţiei a fost legată de 
înfiinţarea de către muncitorii din Sankt-Petersburg 
a sindicatelor, organizate în fapt de poliţie, parcă 
pentru a confirma avertismentele lui Lenin legate de 
ce i poate întâmpla unei clase muncitoare lăsate să 
se descurce singura. Cu toate acestea, sindicatele, 
aflate sub patronajul lui Zubatov, comandantul 
Poliţiei Secrete de la Moscova, au scâpat de sub 
controlul organizatorilor. Părintele Gapon, care şi-a 
luat în serios rolul de conducător al clasei 
muncitoare, a devenit revoluţionar în urma 
evenimentelor din „duminica sângeroasă” (9 ianuarie 
1905), în care forţele de ordine au tras în mulţimea 
de demonstranți paşnici de la Palatul de Iarnă. Acest 
eveniment a declanşat criza care deja se prefigura 
din cauza înfrângerilor din războiul cu Japonia, 
grevelor din Polonia şi revoltelor ţărăneşti. 

În aprilie 1905, Lenin a convocat un congres 
bolşevic la Londra, care s-a autoproclamat congresul 
întregului partid şi care, pentru o vreme, a pecetluit 
scindarea acestuia, adoptând rezoluţii antimenşevice 
şi alegând un Comitet Central pur bolşevic. Totuşi, 
pe măsură ce revoluţia lua amploare în Rusia, 
membrii celor două facţiuni începuseră să coopereze 
unii cu alţii, ceea ce a contribuit în final la o 
reapropiere a celor două tabere. Mişcarea spontană 
a muncitorilor crease noi organizaţii sub forma 
consiliilor muncitorilor (sovietele). Bolşevicii din 
Rusia nu au avut încredere la început în aceste 
organisme separate de partid, incapabile, în ochii 
lor, de o adevârată conştiinţă revoluţionară, dar 
Lenin avea să le recunoască în curând ca pe nucleul 
puterii muncitorilor în viitor şi şi-a instruit adeptii să 
se înscrie în ele şi să facă tot posibilul să le 
controleze politic. 


În octombrie 1905, ţarul a emis o proclamaţie care 
promitea o constituţie, libertate civilă, libertate de 
exprimare şi de adunare, precum şi un parlament 
ales, numit Dumă. Toate grupările socialdemocrate, 
alături de revoluționarii sociali, au denunţat aceste 
promisiuni ca false şi au boicotat alegerile. Revoluţia 
a ajuns la punctul ei culminant în ultimele două luni 
ale anului 1905: revolta muncitorilor din Moscova a 
fost reprimată în decembrie. Represalii sângeroase 
au avut loc apoi în toate centrele revoluţionare din 
Rusia, Polonia şi Letonia, pe măsură ce grupările 
reacționare încurajau teroarea şi pogromurile. După 
ce revoltele pe scară largă fuseseră înăbuşite, 
izbucneau în continuare, în serie, revolte locale şi 
aveau loc acte de violentă. , J 
curmate de autorităţi. În ciuda descreşterii valului 
revoluţionar, Lenin a sperat iniţial că lupta se va 
intensifica din nou, dar, în cele din urmă, avea să 
accepte că va trebui să lucreze din interiorul 
sistemului reacţionar şi a susţinut participarea 
social- democraţilor la alegeri pentru cea de-a treia 
Dumă, la mijlocul anului 1907. Cu acest prilej, i s-a 
opus o mare parte din grupul sau de susţinători, dar 
a fost susţinut de menşevici. 

Ca un efect al revoluţiei, partidul social-democrat 
s-a reunificat în mod formal. La Congresul de la 
Stockholm din aprilie 1906 - menşevicii aveau o 
largă majoritate, dar vechile denumiri au fost 
păstrate -, unitatea organizatorică a fost recreată 
sub o formă care avea să dureze încă aproape şase 
ani, până când Lenin a provocat sciziunea finală, în 
1912. în ciuda unităţii organizatorice a partidului, 
unitatea tactică şi ideologică lipsea încă. Diferenţele 
fundamentale şi acuzele reciproce au continuat, deşi, 
o vreme, Lenin a folosit termeni mai puţin duri şi 
ofensatori la adresa menşevicilor. Ambele grupări au 
interpretat rezultatele revoluţiei ca pe o confirmare a 
propriilor lor teorii. Lenin susţinea că în mod evident 
burghezia (în acest caz, cadeţii) era pregătită să 
negocieze cu ţarismul în schimbul unor concesii 
minimale şi că ea se temea mai mult de o revoluţie 
populară decât de autocraţie. Revoluţia demonstrase 
- era de părere Lenin - că singura forţă în care se 


putea avea încredere, în afara proletariatului, era 
țărănimea, care, în acel moment, era aliata naturală 
a social- democraţilor. Unii menşevici considerau, pe 
de altă parte, că revoluţia eşuase pentru că în cea 
de-a doua sa etapă proletariatul se izolase prin 
radicalismul exagerat al cererilor sale, ceea ce 
îndepărtase burghezia în loc de a o transforma într- 
un aliat. Troțki a fost inspirat de evenimentele din 
1905 să ofere o formulare mai precisă a teoriei 
revoluţiei permanente, susţinând că o revoluţie în 
Rusia trebuie să conducă imediat la o fază socialistă 
şi că aceasta ar putea sā declanşeze o revoltă 
socialistă în Occident. 

Astfel, în perioada postrevoluţionară, vechile 
diviziuni au persistat şi facțiunile s-au confruntat cu 
noi provocări, reacţionând la ele în conformitate cu 
ideile lor proprii. Menşevicii au fost mult mai dispuşi 
să folosească noile oportunităţi parlamentare; adepţii 
lui Lenin au boicotat iniţial parlamentul, iar când, în 
cele din urmă, au acceptat să fie reprezentaţi în 
Dumă, au folosit această reprezentare ca pe o 
portavoce a propagandei revoluţionare, şi nu ca pe 
un instrument de reformă socială. Menşevicii, deşi 
au luat parte la luptele armate în timpul revoluţiei, 
priveau revolta armată ca pe o soluţie-limită şi erau 
mult mai interesaţi de alte forme de luptă, în timp ce 
pentru Lenin revolta şi cucerirea puterii prin violenţă 
erau singura cale pentru atingerea obiectivelor 
revoluţionare. Lenin a fost scandalizat de cuvintele 
lui Plehanov: „Nu ar fi trebuit să luăm arma în 
mână”, pe care le cita frecvent pentru a demonstra 
cât de oportunist era liderul ideologic al 
menşevicilor. Menşevicii erau favorabili formelor 
celor mai descentralizate de guvernare din viitorul 
stat republican şi, din acest motiv (printre altele), au 
propus ca pământurile confiscate să fie cedate 
autorităţilor locale, susţinând că naţionalizarea ar 
putea conduce la întărirea puterii centrale, care se 
va afla în mâinile burgheziei. (Caracterul „asiatic” al 
statului rus era un alt motiv pentru care Plehanov 
susţinea măsurile de descentralizare.) Lenin a 
menţinut planul privitor la naţionalizare nu prin 
confiscarea pământurilor ţăranilor sau prin 


colectivizarea rurală, ci prin transferarea „rentei 
absolute” către stat; în concepţia sa, guvernarea 
postrevoluţionară urma să aparţină proletariatului şi 
țarânimii, ceea ce slābea poziţia mensevicilor. Dar 
alti bolşevici, inclusiv tânărul Stalin, se pronunţau în 
favoarea împărţirii pământului confiscat; această 
poziţie se apropia cel mai mult de dorinţele reale ale 
ţăranilor şi avea să fie în cele din urmă înscrisă în 
programul partidului. Menşevicii, atât în cadrul 
Dumei, cât şi în afara ei, erau dispuşi să încheie 
alianţe tactice cu cadeţii, pe care Lenin îi considera 
lachei ai ţarismului, preferând, în ceea ce îl privea, 
să lucreze cu ţăranii, care erau reprezentaţi, în 
principal, după 1905, de câtre Grupul Muncitor 
(Trudoviki). Menşevicii faceau planuri de organizare 
largă şi nepartinică a proletariatului sub forma unui 
congres general al muncitorilor, adică a unui sistem 
de soviete extins la scară naţională, în timp ce Lenin 
era de părere că aceasta însemna eliminarea 
partidului şi înlocuirea sa - horribile dictum - cu 
proletariatul. De asemenea, el i-a atacat violent pe 
Akselrod, Larin şi alti susţinători ai congreselor 
muncitoreşti, susţinând că sovietele nu erau utile 
decât pentru scopurile insurecției. 


Sovietele reprezentanţilor muncitorilor şi unificarea acestora 
sunt esenţiale pentru victoria insurecției, dar o insurecție 
victorioasă va duce inevitabil la crearea altor organe. 
(Simpozionul „Probleme de tactică”) 


Au existat multe dezbateri în jurul acestor 
probleme în anii următori, în special cu privire la 
programul agrar şi la relaţiile cu cadeţii. Grupul 
menşevic avea mult mai multe îndoieli şi era de 
multe ori indecis în privinţa chestiunilor tactice, 
tinzând să acorde importanţă instituţiilor legale şi 
organizaţiilor proletare cu o bază mai largă. Lenin îşi 
dorea ca partidul să folosească orice ocazie de a 
acţiona legal, păstrându-şi însă organizarea de tip 
clandestin şi rezistând atracţiilor 
constituţionalismului, parlamentarismului Şi 
sindicalismului; toate formele legale trebuiau 
subordonate scopului final de a acapara puterea prin 
forţă. În acelaşi timp, Lenin se opunea politicii de 


terorism a grupului social-revoluţionarilor, îndreptat 
împotriva indivizilor. El sublimase, până în 1905, că 
partidul nu renunţa la teroare ca la o chestiune de 
principiu şi că aceasta era necesară în anumite 
circumstanţe, dar că atacurile împotriva miniştrilor 
sau a altor personalităţi publice erau premature şi 
contraproductive, pentru că duceau la irosirea 
forţelor revoluţionare fără a avea un efect 
„semnificativ. În ultima 
parte a perioadei revoluţionare, 
Lenin s-a confruntat cu 
menşevicii în privința 
„exproprierilor”, adică a acelor 
acte de jaf înarmat efectuate de 
grupări teroriste în scopul de a 
realimenta partidul cu fonduri (în 
Transcaucazia, Stalin era unul 
dintre principalii organizatori ai 
acestei acţiuni). Mengşevicii şi 
Troțki condamnau aceasta 
practică, considerând-o nedemnă 
şi demoralizantă, însă Lenin a 
aparat-o cu condiţia să nu fie 
îndreptată împotriva indivizilor, ci 
împotriva băncilor, a trenurilor 
sau a proprietăţilor statului. La 
Congresul de la Londra din 
primăvara lui 1907, 
„exproprierile” au fost 
condamnate de majoritatea 
menşevică în ciuda opoziţiei lui 
Lenin. 

Efectivele partidului  scăzuseră considerabil 
înaintea perioadei reacţiunii. După Congresul 
Unităţii din septembrie 1906, Lenin estima numarul 
membrilor la peste 100 000. Delegații la congres 
reprezentau aproximativ 13 000 de bolşevici şi 18 
000 de menşevici; Bund-ul s-a realăturat, aducând în 
partid aproape 33 000 de muncitori evrei; acestora li 
s-au adăugat 26 000 de social- democrați polonezi şi 
lituanieni şi 14 000 de letoni, dar, în 1910, Troțki 
estima totalul la numai 10 000. Cu toate acestea, în 
ciuda represiunilor, situaţia postrevoluţionară oferea 
ocazii mai serioase de acţiune legală. La începutul lui 
1907, Lenin s-a mutat în Finlanda, de unde avea să 
emigreze din nou la sfârşitul aceluiaşi an. A 
proclamat un boicot al alegerilor pentru cea de-a 


doua Dumă, însă nu a fost ascultat de toti social- 


democratii şi 35 

dintre ei au fost aleşi. După aproximativ trei luni, cea 
de-a doua Dumă a fost dizolvată, la fel cum fusese şi 
cea dintâi, moment în care Lenin a abandonat 
politica  boicotului şi a sancţionat participarea 
adepților sâi la cea de-a treia Dumă, nu pentru că ar 
fi fost favorabil reformei sociale, ci pentru a scoate în 
relief deziluziile parlamentarismului şi pentru a-i 
împinge pe reprezentanţii ţărănimii într-o direcţie 
revoluţionară. Cu câteva luni înainte, Lenin susţinea 
că oricine se opunea boicotului demonstra că nu are 
habar de marxism şi că era un oportunist incurabil; 
în acel moment, oricine era în favoarea boicotului 
era un ins care-şi recunoştea singur oportunismul şi 
un imbecil. Printre bolşevici, a apărut un subgrup 
care îl critica pe Lenin „dinspre stânga”, pe care el îl 
numise batjocoritor „otzovişti”, „retrăgâtori”, pentru 
că cereau retragerea delegaților social- democrați 
din Dumă; în timp ce un alt grup a fost poreclit 
„ultimatişti”, pentru că scriseseră un ultimatum care 
urma să fie adresat de partid deputaţilor săi, 
majoritatea menşevici, sub ameninţarea că vor fi 
retraşi dacă nu se vor supune. Distincția dintre cele 
două subgrupuri nu era esenţială, dar a existat 

împotriva lui Lenin o facțiune de bolşevici 
revoluționari care considera că partidul nu trebuie să 
aibă de-a face cu parlamentul şi că trebuie să se 
concentreze numai asupra pregătirii revoluţiei 
iminente. Cel mai activ membru al acestui grup, A.A. 
Bogdanov, a fost multă vreme cel mai loial 
colaborator al lui Lenin; el a jucat rolul-cheie în 
organizarea  bolşevismului în Rusia şi poate fi 
considerat, alături de Lenin, creatorul bolşevismului 
ca o mişcare politică separată. Printre ceilalţi 
otzovişti şi  ultimatişti se numărau şi câţiva 
intelectuali - Lunacearski, Pokrovski, Menjinski -, 
dintre care unii au revenit mai târziu la ortodoxia 
leninistă. Controversa tactică cu otzoviştii era 
combinată, într-un mod destul de curios, cu o dispută 
filosofică ce apăruse în acea perioadă în tabăra 
social- democrată şi care l-a determinat pe Lenin să 
scrie un tratat în apărarea materialismului, publicat 
în 1909. Această dispută avea însă un trecut care 


merită să fie rezumat. 


2. Noi curente intelectuale în Rusia 


La începutul secolului al XX-lea, intelighenția rusă 
avea o tendinţă evidentă de a abandona pozitivismul, 
scientismul şi materialismul, care fuseseră multă 
vreme sistemele dominante de gândire. Aceeaşi 
tendinţă era vizibilă şi în Europa, în filosofia şi în 
gândirea socială, dar şi în poezie, pictură şi teatru. 
Intelectualul rus liber-cugetător tipic al sfârşitului de 
secol XIX credea că ştiinţa deţinea răspunsuri la 
toate problemele vieţii sociale şi individuale, că 
religia era o culegere de superstiții întreţinută prin 
ignoranță şi minciună, că bisturiul biologului îl 
anihilase pe Dumnezeu şi anihilase sufletul, că 
istoria umanităţii era mişcată într-un mod irezistibil 
de „progres” şi că sarcina intelighenției era să 
susţină progresul în faţa autocrației, religiei şi 
oricărui fel de dominație. Optimismul istoric, 
raționalismul şi cultul ştiinţei erau elementele-cheie 
ale  pozitivismului evoluționist a la Spencer, 
consolidat de tradiţia materialismului din secolul al 
XIX-lea. Cum era de aşteptat, marxismul rus a oferit 
imediat un loc de onoare, într-o primă fază, acestor 
elemente pozitiviste ale concepţiei despre lume 
moştenite. Desigur, a doua jumătate a secolului al 
XIX-lea nu a fost doar perioada lui Cernişevski şi a 
lui Dobroliubov, ci şi cea a lui Dostoievski şi 
Soloviov. Dar cele mai dinamice şi influente categorii 
ale intelighenției şi vasta majoritate a 
revoluţionarilor, fie ei narodnici sau marxişti, 
acceptau catehismul raţionalist şi evoluționist ca pe 
un aliat natural al luptei lor împotriva ţarismului şi a 
Bisericii. 


Totuşi, la începutul anilor 1900, această atitudine a 
început să facă loc unei multitudini de orientări 
intelectuale, între care este greu să distingem 
caracteristici comune în afară de aceea că 
respingeau idealurile  scientiste, optimiste şi 
colectiviste ale secolului anterior. Pe lângă filosofia 


academică în stilul lui Kant (A.L Vvedenski) sau 
Hegel (B.N. Cicerin), noile lucrări ale filosofilor 
neacademici aveau o notă religioasă, personalistă şi 
antiscientistă. Au fost traduşi mulți filosofi 
occidentali, nu doar Wundt şi Windelband, ci şi 
Nietzsche, Bergson, James, Avenarius, Mach şi chiar 
Husserl, alături de Max Stirner, profetul 
anarhismului egocentric. În poezie, au înflorit 
simbolismul şi „decadenţa” şi literatura rusă a fost 
îmbogăţită cu numele lui Merejkovski, Zinaida 
Gippius, Blok, Briusov, Bunin, Viaceslav Ivanov şi 
Bielii. Interesul pentru religie, misticism, culte 
orientale şi ocultism era aproape universal. Filosofia 
religioasă a lui Soloviov a cunoscut o renaştere. 
Pesimismul,  satanismul,  profeţiile apocaliptice, 
căutarea  profunzimilor mistice şi metafizice, 
dragostea pentru fantastic, stilul erotic, psihologia şi 
autoanaliza, toate s-au contopit într-o singură cultură 
modernistă. Merejkovski, împreună cu Berdiaev şi 
Rozanov, broda în jurul metafizicii sexului; N. Minski 
îl ridica în slăvi pe Nietzsche, scria poeme religioase 
şi coopera cu bolşevicii. Foşti marxişti s-au întors la 
credinţa creştină a strămoşilor lor; o generaţie care 
a identificat interesul pentru religie cu 
obscurantismul şi reacţiunea politică a cedat locul 
unei noi generaţii care privea ateismul „ştiinţific” ca 
pe un simbol al optimismului îngust şi naiv. 
În 1903, a apărut volumul Problemele idealismului, 
o culegere de eseuri ai căror autori fuseseră, în 
majoritatea lor, marxişti, dar care condamnau acum 
marxismul şi materialismul pentru nihilismul lor 
moral, dispreţuirea personalităţii, determinismul şi 
urmărirea fanatică a valorilor sociale indiferentă fată 
de indivizii 
care 
alcătuiesc societatea; ei atacau marxismul şi pentru 
că preamărea în mod necritic progresul şi pentru că 
sacrifica prezentul în numele viitorului. Berdiaev 
susţinea că niciun sistem etic nu poate fi întemeiat 
pe o concepţie materialistă asupra lumii dat fiind că 
etica presupune distincţia kantiană între ceea ce este 
şi ceea ce ar trebui să fie. Normele morale nu pot fi 
deduse din experienţă şi, de aceea, ştiinţele 


experimentale sunt inutile pentru etică. Pentru ca 
aceste norme să fie valide, trebuie să existe o lume 
inteligibilă în care să poată avea o existenţă, o altă 
lume decât cea a experienţei, iar validitatea lor 
presupune, de asemenea, natura umană 
„noumenală” liberă. Conştiinţa morală postulează, 
astfel, libertatea, existența lui Dumnezeu şi 
nemurirea sufletului. 

Pozitivismul şi utilitarismul nu Îi pot oferi omului 
criterii de valoare absolute. Bulgakov a atacat 
materialismul şi pozitivismul pentru cā acestea nu 
reuşeau sa rezolve dificultăţile metafizice, priveau 
lumea şi existenţa umană ca pe nişte lucrări ale 
hazardului, negau libertatea şi nu ofereau niciun 
criteriu al valorii morale. Lumea şi prezenţa umană 
în cadrul ei puteau fi înţelese doar în lumina 
credinţei în armonia divină, iar angajarea socială nu 
putea fi întemeiată decât pe datoria religioasă. 
Numai atunci când acţiunile noastre capătă sens prin 
relaţia lor cu divinitatea putem vorbi de o adevărată 
realizare de sine şi de integrarea personalităţii, care 
este valoarea umană supremă. 

Majoritatea autorilor volumului Problemele 
idealismului subscriau la teza că validitatea normelor 
legale sau morale presupune o lume nonempirică şi 
că realizarea de sine nu trebuie sacrificată în faţa 
cerinţelor societăţii, pentru că personalitatea 
reprezintă o valoare intrinsecă şi absolută. 
Novgorodtsev sublinia nevoia ca legea să fie 
fundamentată pe norme a priori ale dreptăţii; Struve 
critica idealul egalităţii, înţeles ca o nivelare 
universală şi ca o eliminare a diferenţelor personale. 
Majoritatea autorilor, în special S.L. Frank, îl 
invocau pe Nietzsche pentru aşi susţine vederile 
personaliste, căutând în filosofia acestuia argumente 
pentru condamnarea  utilitarismului moral, a 
eudemonismului, a moralei de sclav şi a sacrificării 
creativităţii personale pentru „binele maselor”. 
Struve, Berdiaev, Frank şi Askoldov împărtăşeau cu 
toţii, intr-o oarecare măsură, aversiunea lui 
Nietzsche fată de socialismul văzut ca o filosofic a 
mediocrităţii şi a valorilor turmei; cu toţii priveau 
idealurile socialiste ca fiind menite să distrugă 


valorile personale, pentru binele Omului privit ca o 
abstracţie. Cu toţii erau sceptici în privinţa legilor 
istorice şi a criteriilor de progres derivate din istoria 
empirică, lipsită de suportul normelor morale a 
priori” cu toţii vedeau în socialism un proiect 
alcătuit din valori „colective” abstracte tiranizând 
personalitatea umană. 

Apariţia Problemelor idealismului a reprezentat un 
eveniment important în istoria culturală a Rusiei, şi 
nu pentru că ideile sale ar fi fost neapărat noi, ci 
pentru că volumul reprezenta un atac concertat la 
adresa stereotipurilor morale şi intelectuale pe care 
intelighenţia progresistă şi le  însuşise din 
evoluționismul şi utilitarismul secolului al XIX-lea şi 
pentru că lucrarea critica marxismul fără a recurge 
la perspectiva narodnicismului şi, cu atât mai puţin, 
la conservatorismul ortodox, ci din perspectiva cea 
mai recentă a filosofiei  neokantiene sau 
nietzscheene. Conceptele- cheie acceptate de 
revoluționarii de toate culorile, precum şi 
principalele dogme istoriografice ale intelectualilor 
„progresişti” erau contestate de oameni care, până 
nu demult, se identificaseră cu ele, cel puţin până la 
un anumit punct. Ateismul, raționalismul, 
evoluționismul, categoriile de progres şi cauzalitate 
şi premisele moralei „colectiviste”, toate acestea, se 
susținea în lucrare, nu reprezentau victoria rațiunii 
asupra superstiției, ci erau, în fapt, simptome ale 
sărăciei intelectuale. Noii critici scoteau la lumina 
zilei tot ceea ce se opunea, În marxism şi socialism, 
libertății şi valorilor personale, toate schemele 
doctrinare care aserveau prezentul viitorului şi 
realizarea de sine idealurilor colective. În acelaşi 
timp, iară a fi pe deplin conştienţi, ei puneau în 
evidenţă conflictul dintre valoarea absolută a 
individului şi importanţa dezvoltării sale, pe de o 
parte, şi dorinţa de schimbare socială, pe de alta, un 
conflict care devenea evident mai ales atunci când 
individul era glorificat în spiritul lui Nietzsche. 
Marxiştii, care priveau Problemele idealismului doar 
ca pe o manifestare a liberalismului burghez, s-au 
grăbit să sublinieze acele elemente ale noii mişcări 
care puteau fi privite ca o apologie a egocentrismului 


şi ca morala a supraomului (Herrenmensch) care 
sfidează suferinţele şi aspiraţiile maselor. Liubov 
Akselrod, care în acel moment era, alături de 
Plehanov, cea mai energică apărătoare a filosofici 
marxiste tradiţionale, a publicat în Zaria, sub 
pseudonimul Ortodox, o critică exhaustivă a noilor 
idei din perspectiva marxismului ortodox. Ea era 
capabilă, într-un mod care nu îl caracteriza de obicei 
pe Lenin, să rezume argumentele adversarului într-o 
manieră sobră şi factuală, dar răspunsul ei constă în 
repetarea unor formule vide şi în încercarea de a 
demonstra că apologia valorilor personale 
propovăduită de Berdiaev, Frank şi Bulgakov ar fi o 
exaltare a egoismului şi o eludare a îndatoririlor 
sociale. Reluând atacul marxist asupra religiei ca 
instrument al dominaţiei şi  inegalităţii, ea 
subliniează legătura dintre materialismul istoric şi 
cel filosofic, fidelă ideilor lui Plehanov şi în această 
privinţă. Problema era viu dezbătută şi în 
controversele marxiste: Max Zetterbaum publicase 
recent o serie de articole în Die Neue Zeit, în care 
susţinea că materialismul istoric nu implică nicio 
poziţie ontologică, fiind compatibil cu 
transcendentalismul kantian. Această opinie, destul 
de populară printre marxiştii austrieci şi germani, 
era bineînţeles eretică pentru Plehanov şi „Ortodox”. 
„Perspectiva  mecanicistă”, după cum scria ea 
(asumându-şi  responsabilitatea pentru această 
expresie), reprezintă o interpretare integrală a lumii, 
care include istoria de dinaintea oamenilor la fel ca 
istoria efectivă a omenirii; această perspectivă lasă 
loc pentru un concept raţional al 

progresului; ceea ce este progresiv din punct de 
vedere istoric tinde către conservarea societăţii şi a 
indivizilor (autoarea nu a încercat să clarifice 
dificultăţile propriei formulări). Nu există nicio 
diferenţă fundamentală între studiul istoriei umane 
şi cel al 


ştiinţelor naturale; ştiinţele sociale sunt la fel de 
„obiective” şi au o legătură la fel de mare cu legile şi 
cu fenomenele repetabile ca fizica. 

Asemenea replică sumară şi excesiv de simplificată 
a fost avantajată de faptul că autorii lucrării criticate 


nu se pretindeau marxişti şi apărau idealismul ca 
atare. Era mai greu să faci faţă acelor social- 
democrati care fuseseră atraşi de noua erezie şi care 
încercau să combine tradiția marxistă CU O filosofic 
socialistă 
bazată pe tendinţe „subiective”, în special, folosindu- 
se de marca empiriocriticistă a epistemologiei. 

Este important să observăm că, deşi în Occident s- 
a încercat (în special de către fiul lui Victor Adler, 
Friedrich) o sinteză organică a empiriocriticismului 
cu marxismul, numai în Rusia putem vorbi de o 
întreagă şcoală de filosofi care au adoptat acest mod 
de gândire şi care au exercitat o influenţă notabilă, 
chiar dacă nu pentru multă vreme. Spre deosebire de 
mulţi „revizionişti” occidentali, această scoală nu 
susţinea că marxismul ar fi neutru din punct de 
vedere filosofic şi că ar putea fi combinat cu vreo 
teorie epistemologică, ci dimpotrivă, câuta să adopte 
o filosofic aflată în armonie cu teoria socială marxistă 
şi cu strategia revoluţionară. Asemenea criticilor lor 
ortodocşi, reprezentanţii acestei şcoli au încercat să 
ofere o imagine completă a lumii în care numai o 
anumită doctrină filosofică putea oferi o bază pentru 
materialismul istoric şi pentru teoria revoluţiei. În 
această privinţă, ei împărtăşeau spiritul doctrinar al 
social- democraţilor ruşi. Ceea ce îi atrăgea spre 
filosofia  empiriocriticistă erau  rigorismul său 
ştiinţific Şi antimetafizic Şi abordarea 


„activistă” a epistemologiei. Ambele caracteristici 
păreau să fie în consonantă cu atitudinea iconoclastă 
a marxismului fată de 


„sistemele” filosofice moştenite şi fată de orientarea 


revoluţionară a aripii bolşevice a social-democraţiei 
ruse. 


3. Empiriocriticismul 


Acest termen este asociat cu un număr relativ mare 
de filosofi şi 


fizicieni, în special în Germania şi Austria, printre 
care îi remarcăm pe Ernst Mach şi Richard 
Avenarius. Cei doi cercetători au lucrat independent 


unul de celălalt, iar concluziile lor nu au fost 
identice, însă gândirea lor urma acelaşi drum, chiar 
dacă reperele lui erau exprimate în termeni diferiţi. 

Obiectivul pe care şi l-a stabilit Avenarius era 
acela de a desfiinţa toate conceptele şi explicaţiile 
filosofice care transformaseră lumea într-un mister 
prin postularea unei diferenţe între fenomenele pe 
care le percepem şi „adevârata” realitate care se află 
în profunzimea acestora sau dincolo de ele. El a 
încercat, mai presus de toate, să respingă idealismul 
epistemologic care provenea din distincţia dintre 
„impresiile mentale” şi „lucrurile în sine” 
inaccesibile. El mai susținea şi că toate doctrinele 
agnostice se bazau pe aceeaşi distincție falsa. Dacā 
ideile sale au fost de multe ori interpretate, printre 
alții şi de câtre Wundt, ca o nouă variantă de 
„Subiectivism” sau chiar de „imanentism”, faptul s-a 
datorat atât unei inconsistențe în argumentarea sa, 
cât şi complexităţii limbajului său, care abundă de 
neologisme şi care face efortul să substituie toate 
abstracţiunile tradiţionale ale filosofici. 

Eroarea care ne determină să  diferenţiem 
„conținuturile minţii” de lucrul însuşi sau „interiorul” 
subiectului faţă de obiect - eroarea care conduce la 
toate aberaţiile idealismului şi agnosticismului - este 
cauzată de un proces instinctiv pe care Avenarius îl 
numeşte „introiecţie”. Dacă ne examinăâm percepțiile 
fără niciun fel de prejudecată filosofică, nu vom găsi 
că ele sunt misterioase. Totuşi, filosofia continuă să 
ne spună că „ideea” noastră sau „senzaţiile” noastre, 
de exemplu atunci când atingem o piatră, este ceva 
diferit de lucrul însuşi (în acest caz, piatra) şi că 
problema este în ce mod sunt acestea (ideea şi 
lucrul) conectate între ele. Dacă lucrurile ar sta aşa, 
nu am putea afla niciodată răspunsul, pentru că este 
imposibil să comparam reprezentarea similară cu 
originalul şi să vedem dacă se potrivesc, indiferent 
de ce ar putea să însemne aceasta. Dar problema 
este, de fapt, falsă. Nu trebuie să abordâm separat 
lucrul şi impresia, iar dacă dividem astfel lumea în 
dihotomii, ne condamnâm singuri la o speculație 
sterilă care poate duce numai la capitularea noastră 
în fata misterului unei lumi ascunse de vălul 


senzaţiilor sau la adoptarea deziluziei idealiste că 
lumea este doar un potpuriu de „stări mentale”. 
Introiecţia - procesul mental prin care „primim” 
obiectele fizice sub forma imaginilor subiective sau a 
reflectărilor - este datorată unei interpretări false, 
deşi inevitabilă istoric, a relaţiilor noastre cu lumea. 
Pentru că presupunem în mod corect că experienţele 
mentale ale altor oameni sunt similare cu ale noastre 
şi pentru că îi tratăm pe ceilalţi ca pe nişte subiecţi, 
şi nu ca pe nişte automate, le atribuim o 
„inferioritate” mentală similară cu a noastră, un soi 
de recipient al experienţelor lor, pe care noi nu îl 
putem percepe în mod direct. După ce i-am divizat 
astfel pe ceilalţi printr-o dihotomie, facem acelaşi 
lucru şi cu noi, privindu-ne propriile percepții ca pe 
nişte stări mentale cauzate de stimuli exteriori, dar 
diferite de aceştia. Divizăm astfel lumea în 
„subiectiv” şi „obiectiv”, după care speculâm asupra 
relaţiei dintre aceste două stări. De aici decurg în 
mod firesc distincţia dintre trupul şi sufletul 
imaterial, la fel ca iluziile spiritualiste şi religioase. 
Dar eroarea introiecţiei poate fi evitată: pot 
recunoaşte că o altă persoană este un subiect 
cognitiv la fel ca mine fără a distinge între forul său 
interior sau forul meu interior şi lucrurile exterioare. 
Odată ce ne-am debarasat de iluzia câ avem o 
„conştiinţă interioară” în care „obiectele externe” 
sunt prezente într-un mod misterios - obiecte care 
există independent de faptul că sunt „date”, însă pe 
care nu le putem cunoaşte în niciun alt mod -, ne 
eliberăm de toate întrebările tradiţionale şi 
categoriile filosofici, de disputele dintre realism şi 
spiritualism şi de problemele insolubile ce sunt 
inerente noțiunilor de substanţă, forţă şi cauzalitate. 


Cu toate acesțea, eliminarea, iluziei nu rezolvă 
problema „actului de cunoaştere”, care, în sensul său 
obişnuit, implică o distincţie între cunoscător şi ceea 
ce este cunoscut. Această relaţie ] J? 


trebuie să fie definită acum independent de eroarea 
introiecției. Critica introiecției reprezintă aspectul 
negativ al gândirii lui Avenarius; contrapartea sa 
pozitivă este ideea de „coordonare principală”. 
Conținutul experiențelor mele include lucruri, alți 
oameni şi pe mine însumi, pentru că şinele pe care îl 


experimentez eu este prezent în acelaşi fel ca un 
lucru, adică este ceea ce este cunoscut, şi nu 
cunoscâtorul; nu este o „inferioritate” subiectivă 
care transformă lucrurile în copiile lor. În acelaşi 
timp, şinele este cu necesitate prezent în experienţă 
ca o parte relativ permanentă a ei şi „coordonarea 
principală” este denumirea dată  conjugării 
permanente a „termenului” şi a „contratermenului” 
experienţei, care sunt echivalente, fiind combinate în 
aşa fel încât niciunul nu este „anterior” celuilalt. 
„Termenul central” este fiecare fiinţă umană luată în 
parte, iar contratermenul, adică ceea ce mai înainte 
fusese denumit „obiectul experienţei”, corespunde 
numeric fiecărui număr de „termeni centrali”. Cu 
alte cuvinte, diferiţi oameni percep acelaşi obiect şi 
contratermenul nu se multiplică pentru a corespunde 
numărului de „subiecţi”, ceea ce exclude idealismul 
epistemologic. Prin îndepărtarea posibilității 
idealismului şi solipsismului, eliminâm şi problema 
„lucrului în sine” care se ascunde în spatele 
fenomenelor, pentru câ acesta ar implica un 
contratermen care nu poate fi contratermen, nefiind 
„dat”, şi care ar fi, de aceea, autocontradictoriu. 
„Coordonarea principală”, continuă Avenarius, nu 
afectează sensul pe care îl atribuim cunoaşterii 
ştiinţifice, pentru că, atunci când abordăm un obiect, 
noi cream o situaţie de „coordonare”, adică includem 
acel obiect intr-o combinaţie cognitivă. Putem să ne 
imaginăm, de exemplu, că ne-am întreba cum ar 
arâta lumea dacă nu ar exista nimeni care să o 
perceapă, însă chiar şi atunci aducem în scenă un 
observator imaginar şi ne întrebăm cum ar arăta 
lumea în acest caz. Nu ne putem pune întrebări 
despre vreo parte a universului fără a o cuprinde în 
actul interogaţiei noastre, transformând-o în acest 
fel într-un contratermen al experienţei. Putem afirma 
- aşa cum intenţiona probabil şi Avenarius - că actul 
interogaţiei nu poate fi eliminat din conţinutul 
întrebării şi că, prin urmare, starea întrebării 
reprezintă o instanţă a „coordonării principale”. Este 
imposibil să punem o întrebare care priveşte fiinţa 
„independentă”, pentru că simplul act al articularii 
verbale stabileşte o dependenţă. A pune întrebări cu 


privire la „fiinţa-în-sine” înseamnă a ne întreba cum 
putem cunoaşte lumea fără să creăm o situaţie 
cognitivă, adică fără a o cunoaşte. în acest sens, 
toate întrebările tradiţionale ale epistemologiei şi 
metafizicii, aşa cum au fost ele formulate de 
Descartes, Locke, Kant şi de succesorii lor, sunt 
privite (de Avenarius) ca greşit construite şi lipsite 
de sens. 

Dacă activitatea cunoaşterii umane era înţeleasă în 
acest mod, Avenarius pretindea ca devenea evidentă 
adevărata ei semnificaţie biologică. Cunoaşterea este 
o formă de comportament care include reacţiile 
corpului la stimuli care tulbură în mod constant 
echilibrul nostru biologic, reacţiile neavând un alt rol 
în afara celui de a restabili echilibrul. Fiind numai o 
reacţie biologică, cunoaşterea nu este interesată de 
„adevăr” în vreun sens transcendental şi nici de 
descoperirea felului „cum stau lucrurile în realitate”. 
Termenii „adevârat” şi  „fals” nu aparţin 
constituenţilor experienţei. La fel ca termenii 
„placut” şi „dureros”, „bun” şi „râu, „frumos” şi 
„urât”, ei sunt legaţi de o anumită interpretare a 
experienţei, ei sunt „calităţi distincte”, şi nu 
„elemente”. Ideile umane despre lume, fie că sunt 
doctrine filosofice sau credinţe religioase, trebuie 
interpretate biologic, şi nu în relaţie cu „adevărul”; 
ele pot fi, fără excepţie, înţelese genetic ca un 
răspuns al indivizilor sau al comunităţilor la nevoile 
generate de schimbările apărute în mediul 
înconjurător. Aceasta nu presupune însă că fondul 
cunoaşterii mele nu este valabil pentru întreaga 
omenire. Unele caracteristici ale existenței biologice 
sunt universale, la fel ca unele „adevāruri” declarate 
de fiinţe umane, dar această universalitate se referă 
la specia umană, şi nu la vreo validitate 
transcendentală a cunoaşterii. Dintr-un punct de 
vedere pur biologic, cunoaşterea este, desigur, 
posibilă, dar nu şi o teorie asupra ei care să ne 
permită să afirmăm că deţinem o cunoaştere 
adevărată „în mod obiectiv”, adică în mod 
independent faţă de actul cognitiv. 

Deşi obiectivul lui Avenarius a fost să elibereze 
filosofia de dualismul dintre „spirit” şi „materie”, 


prin reducerea a tot ce înseamnă Fiinţă la o 
experienţă în care şinele şi obiectul au un statut 
egal, el nu a reuşit să evite nişte concluzii care 
suscită bânuiala de „subiectivism” sau inconsistenţă. 
Dacă şinele nu este un subiect, ci este ceva 
cunoscut, şi dacă „termenul central” este inseparabil 
de orice descriere a experienţei, în ce anume constă 
actul cunoaşterii? Pare să fie o experienţă care nu 
aparţine nimănui, o situaţie în care ceva este „dat”, 
dar nu cuiva anume, ci tuturor în general, un act de 
percepţie lipsit de cel care percepe. Dacă spun ca 
„eu vad” un anumit lucru sau un altul, afirmaţia mă 
include pe „mine”, ca subiect gramatical şi 
epistemologic, şi implică faptul că „eu”, ca subiect al 
cunoaşterii, nu sunt la acelaşi nivel cu celelalte 
elemente, care constituie câmpul perceptual; în caz 
contrar, ar fi mai corect să spun că ceva „este 
perceput” decât că „eu” îl percep. Dar explicaţia lui 
Avenarius nu este clară: cum poate categoria 
subiectului să fie exclusă din descrierea experienţei 
şi care este diferenţa dintre „termenul central” al 
empiriocriticismului şi „subiectul” în sensul obişnuit 
al cuvântului? Dacă adoptăm teza că şinele este 
numai un element constituent al câmpului 
perceptual, nu este clar de ce are loc „coordonarea 
principală”, adică de ce trebuie să fie şinele prezent 
în fiecare act al experienţei. 

Este, în fapt, greu să reconciliezi cele două 
categorii fundamentale, cea a „introiecţiei” şi cea a 
„coordonării principale”. Critica introiecţiei vizează o 
eliminare a „subiectului”, ca o construcţie superfluă, 
şi o anihilare a distincţiei dintre Fiinţa „subiectivă” şi 
cea „obiectivă”. Experienţa rămâne astfel o zonă 
neutră din punct de vedere ontologic, a cărei relaţie 
cu „fiinţa-în-sine” nu poate fi investigată. Se renunţă 
astfel la orice ambiţii epistemologice, iar ştiinţa este 
lăsată să se ocupe singură de problemele sale, care 
trebuie privite aşa cum sunt, fără nicio interpretare 
ontologică. Acesta este modul în care Mach înţelegea 
lucrurile. Daca adoptăm, totuşi, şi teoria 
„coordonării principale”, reapare subiectul sub un 
nume diferit, ca o categorie separată, a cărei 
prezenţă inevitabilă în cadrul experienţei poate fi 


înţeleasă numai pe baza supoziţiei că îl reprezintă pe 
cel care cunoaşte, şi nu ceea ce este cunoscut, deşi 
Avenarius respinge această  supoziţie. Dacă 
acceptăm ambele părţi ale acestei interpretări, 
rezultatul ne poate conduce la o situaţie absurdă: 
şinele, ca un element constituent al experienţei aflat 
pe picior de egalitate cu toate lucrurile, este, pentru 
un motiv de neînțeles, condiţia de apariţie a tuturor 
celorlalte elemente constituente. Este limpede că aşa 
ceva este inadmisibil din faptul că Avenarius 
identifică „termenul central” al coordonării cu 
sistemul nervos central al omului, astfel încât acesta 
din urmă, un obiect fizic, devine condiţia prezenţei 
tuturor celorlalte obiecte fizice. Avenarius nu 
formulează, desigur, această concluzie absurdă, însă 
este greu de înţeles cum ar putea fi ea evitata dacă 
ambele sale premise fundamentale sunt menținute. 

O a doua dificultate fundamentală, care a fost 
semnalată de Natorp şi, mai ales, de Husserl, este 
cea a interpretării fiziologice a valorilor cognitive 
combinată cu recunoaşterea cunoaşterii ştiinţifice ca 
adevărată în sensul obişnuit al termenului. Dacă - 
aşa cum susţine Avenarius - adevărul nu este o parte 
a experienţei, ci o interpretare secundară a acesteia, 
întregul scop al cunoaşterii ştiinţifice este redus la 
utilitatea sa biologică. în această perspectivă pur 
pragmatică, ceea ce este „adevârat” este ceva care 
poate fi acceptat ca avantajos în anumite condiţii 
date; unele „adevăruri” pot fi universal valabile, dar 
aceasta nu înseamnă decât că sunt avantajoase în 
orice condiţii din cauza caracteristicilor neschimbate 
ale vieţii speciei umane. În acelaşi timp însă, 
Avenarius îşi fundamentează interpretarea biologică 
a cunoaşterii pe observaţii ale fiziologiei percepţiei; 
el acceptă aceste observații ca valide sau 
„adevărate” în sensul obişnuit al termenului şi, în 
acest fel, pare să cadă într-o eroare de petitio 
principii (sau de argumentaţie circulară). Prin 
urmare, aşa cum a argumentat Husserl, întreaga 
idee de „epistemologie biologică” devine o 
imposibilitate: nu putem afla semnificația întregii 
experiențe pe baza anumitor date specifice ale 
experienței pe care le considerăm în mod tacit 


„adevărate”, în sensul obişnuit al termenului. 

Avenarius a încercat să arunce în aer toate 
întrebările tradiţionale ale filosofici prin eliminarea 
„subiectivităţii” ca pe o construcţie superfluă, în 
lipsa căreia aceste întrebări nu ar fi putut apărea. 
însă chiar doctrina „coordonării principale” pune 
bețe în roate tentativei sale şi introduce o 
inconsistenţă majoră în întreaga teorie. Singura 
realizare efectivă a criticii sale, pentru care teoria 
„coordonării” nu era necesară, este că indică 
dificultăţile insurmontabile ale abordării conţinutului 
percepţiei ca pe copii sau imagini ale obiectelor, 
independente de situaţia în care se produce 
percepţia. Intenţia sa a fost să redea actelor 
cognitive caracterul lor „natural”, neafectat de 
speculaţia filosofică. În concepţia „naturală” asupra 
lumii nu exista, în opinia sa, nicio dihotomie între 
„Spirit” şi „materie”, iar cunoaşterea nu reprezenta 
un proces de înmagazinate a imaginilor lucrurilor 
într- un recipient mental. Critica introiecţiei nu se 
voia o descoperire, ci o întoarcere la viziunea naivă 
şi imediată asupra lumii, în care actele cognitive şi- 
ar putea recăpăta adevărata lor semnificaţie 
biologică; această critică era, de asemenea, în 
armonie cu principiul fundamental al economiei 
intelectuale. Din perspectiva lui Avenarius, precum 
şi din cea a lui Mach, principiul economiei nu era o 
lege a fizicii, ca la Maupertuis, ci însemna, ca în 
filosofia lui Spencer, că orice organism viu, inclusiv 
creierul uman, funcţionează astfel încât să îşi atingă 
obiectivele folosind o cantitate minimă de energie. 
întreaga istorie a gândirii umane ilustrează acest 
principiu: capitalizarea cunoaşterii s-a produs prin 
dezvoltarea generalizărilor tot mai largi şi pe câi tot 
mai eficiente de a înregistra şi transmite informaţiile 
dobândite. Toate ideile abstracte au fost 
instrumentele acestui proces: vorbirea şi scrisul, 
legile stiintei şi metodele matematice. Legile 
ştiinţifice nu şi-au 


propus să reflecte în detaliu vreun fapt particular, ci 
să exprime aspectele recurente ale fenomenelor care 
au o importanţă biologică; ele au reprezentat 
scurtături prin care s-a economisit efort pentru 


manipularea lucrurilor. Categoriile metafizice cum 
sunt cele de „lucru“, „substanţă”, „spirit” şi 
„materie” au fost produse colaterale ale aceluiaşi 
proces. Ele au fost utile în măsura în care au denotat 
anumite combinaţii relativ perene ale 
caracteristicilor în cadrul experienţei, dar, atunci 
când au fost fixate în limbaj, imaginaţia noastră le-a 
putut trata ca pe nişte entităţi metafizice. Conform 
principiului economiei, sarcina ştiinţei a fost aceea 
de a purifica experienţa de asemenea construcţii 
superflue. 

Filosofia lui Mach nu poate fi acuzată de 
inconsistența la fel ca aceea a lui Avenarius, pentru 
că nu conţine niciun echivalent al principiului 
coordonării. Mach a fost un fizician care a lucrat în 
domeniul fizicii aplicate şi un istoric al fizicii; el avea 
un simţ mai dezvoltat al relativităţii cunoaşterii decât 
Avenarius şi nu credea 


într-un proces unidirecţional de „purificare” a 
experienţei pentru a obţine o imagine ştiinţifică a 
lumii uniformă şi definitivă. El privea ştiinţa ca pe un 
instrument biologic al speciei umane, care se 
dezvoltă potrivit principiului economiei, şi în mod 
provizoriu şi relativ, în fiecare etapă succesivă. La fel 
ca Avenarius, Mach a adoptat o perspectivă 
pragmatică asupra cunoaşterii, fie că era vorba de 
percepții precritice, fie de ipoteze ştiinţifice. Această 
concepţie despre cunoaştere nu lăsa niciun loc 
pentru metafizică. Lumea era alcătuită din mulţimi 
reunite de caracteristici diferite, cu diferite grade de 
durabilitate şi care se schimbau într-un mod mai 
mult sau mai puţin predictibil. Dacă sunt percepute 
fără prejudecăţi, aceste caracteristici sau „elemente” 
nu au nicio semnificaţie ontologică; în sine, ele nu 
sunt nici mentale, nici materiale; privite în relaţie cu 
corpul uman, ele sunt senzaţii, în timp ce în relaţia 
lor de interdependenţă ele apar ca lucruri. Acestea, 
însă, sunt nişte interpretări secundare; experienţa în 
sine nu ne cere să atribuim un statut ontologic 
culorilor, sunetelor, presiunii, timpului sau spaţiului. 
Conţinutul real al cunoaşterii, inclusiv al legilor 
ştiinţei, nu include niciun element din afara 
experienţei. Scopul ştiinţei este acela de a selecta, 


clasifica şi înregistra concis rezultatele experienţei în 
acord cu nevoile biologice ale speciei umane şi de a 
facilita manipularea şi predicția; „adevărul” în sens 
transcendental este un adaos inutil lipsit de orice 
valoare. întreaga cunoaştere are o sursă 
experimentală, în afara acelor părţi din matematică 
care sunt pur tautologice şi care nu oferă niciun fel 
de informaţie despre lume, în acest punct, Mach este 
fidel tradiţiei lui Hume: întreaga cunoaştere constă 
în descrierea experienţelor şi a judecăților analitice; 
nu există nicio „necesitate” în această cunoaştere în 
afara celei lingvistice şi nu există judecăţi sintetice a 
priori. 

Ideile lui Mach erau în esență o nouă versiune a 
pozitivismului lui Hume, având scopul de a elibera 
mintea umană de o încărcătură greoaie de concepte, 
întrebări şi distincții care nu îşi aveau rădăcinile în 
experienţă, ci mai degrabă în inerția limbajului. El 
nu a fost un „subiectivist” care să trateze calităţile 
materiale ca pe stări mentale, ci a încercat să reducă 
importanţa întrebărilor privitoare la relaţia dintre 
imaginile mentale şi lucrurile în sine ca şi cum 
conceptele pe care le implicau nu ar fi fost o parte a 
experienţei, ci doar rodul prejudecâţilor filosofice. 
Lumea, aşa cum este ea percepută de om, a fost 
selectată şi organizată într-un anumit mod sub 
presiunea nevoilor biologice. Deşi caracteristicile 
sale principale sunt întemeiate pe experienţă şi deşi 
Ştiinţa, corect privită, nu le poate adăuga nimic, ea 
poate totuşi să ordoneze experienţele cu ajutorul 
conceptelor şi legilor abstracte astfel încât întregul 
univers să pară organizat într-un anumit fel; această 
ordine este însă rezultatul selecţiei umane şi, în 
acest sens, ea reprezintă construcţia noastră. 

Dacă încercăm să identificăm intenţia comună a lui 

Avenarius , 
şi Mach, precum şi a celorlalţi filosofi şi fizicieni care 
gândeau în acelaşi mod ca ei, vom descoperi că ea 
consta într-o formă de scientism şi de pozitivism 
foarte apropiată de cultura modernistă europeană. 
Prin opoziţia lor faţă de preconcepţiile metafizicii, fie 
materialiste, fie religioase, empiriocriticiştii au 
încercat să se întoarcă la o viziune nemijlocită, 


spontană şi nefilosofică asupra lumii, să repună omul 
în condiţia sa „naturală” ca pe o fiinţă cognitivă, să-l 
elibereze de construcţiile abstracte ale filosofici şi 
religiei şi de jongleriile limbajului. Ei susțineau, de 
asemenea, că ordinea universală pe care ne-o 
prezintă cunoaşterea nu este o ordine „reală” care 
trebuie să fie înţeleasă pasiv, ci este un produs al 
capacităţii de adaptare a omului. întoarcerea la 
„natură” şi ideea că omul este responsabil pentru 
ordinea lumii exterioare sunt caracteristici ale vieţii 
intelectuale a acelei epoci. Scientismul antimetafizic 
al empiriocriticiştilor şi concepţia lor pragmatică şi 
biologică despre cunoaştere i-au atras pe marxiştii 
aflaţi în căutarea unei interpretări mai complete şi 
mai noi a universului, potrivită cu spiritul 
revoluţionar. 


4. Bogdanov şi empiriocriticismul rus 


Cei mai cunoscuţi dintre empiriocriticii ruşi au fost 
bolşevicii Bogdanov,  Lunacearski şi Bazarov. 
Filosofia lor nu conţine, totuşi, niciun element 
specific bolşevic, deşi ei credeau că pozițiile lor 
politice şi filosofice erau strâns legate între ele. 
Acelaşi lucru se aplică şi în cazul menşevicilor 
luşchevici Şi Valentinov, precum şi al 
revoluționarului socialist Viktor Cernov. Toţi aceştia 
erau în 


căutarea unei filosofii „moniste” care îngloba 
totalitatea experienţei şi a practicii politice, însă într- 
o manieră diferită de cea a lui Engels şi Plehanov, pe 
care îi considerau naivi, arbitrari şi nesusţinuţi de 
nicio analiză a conceptelor pe care le foloseau. 
Empiriocriticiştii marxişti au produs o operă 
imensă, care nu a fost până acum studiată în 
totalitate. Bogdanov a fost, cu siguranţă, cel mai 
important dintre ei, atât ca filosof, cât şi ca 
politician. Era doctor de meserie, dar o persoană cu 
multe şi variate cunoştinţe, competent în psihologie, 
filosofie şi economie, romancier, dar şi unul dintre 
cei mai activi organizatori şi ideologi bolşevici. În 
întreaga sa operă, a fost obsedat de căutarea 


monistă a unei filosofii care să soluţioneze toate 
problemele şi să explice toate fenomenele cu ajutorul 
unui principiu unic. 

Aleksandr Aleksandrovici Bogdanov (pe numele 
său adevărat, Malinovski) s-a născut la Tuia, în 1873. 
A studiat ştiinţele naturale la Moscova şi medicina la 
Harkov, până în 1899. A fost narodnic până în 18696, 
când, alături de Bazarov, a devenit socialdemocrat. 
în 1897, a publicat un manual marxist de economie, 
destul de popular, despre care Lenin a scris o 
recenzie foarte favorabilă. Această lucrare oferea, 
sub formă de catehism, un conspect al tuturor 
sistemelor economice şi a contribuit mult la crearea 
schemei convenţionale a istoriei economice care a 
devenit un element esenţial al marxism-leninismului. 
În 1899, fascinat de „energismul” lui Wilhelm 
Ostwald, Bogdanov a publicat lucrarea Elementele 
fundamentale ale concepției istorice despre natură, 
în care încerca să construiască o perspectivă monistă 
asupra lumii bazată pe conceptul de energie. În 
această lucrare, autorul adoptă o tendinţă relativistă 
pe care o considera piatra de temelie a marxismului; 
toate adevărurile sunt istorice în sensul că exprimă 
situaţia biologică şi socială a omului; adevărul este o 
chestiune de aplicabilitate practică, şi nu de 
validitate obiectivă. Ulterior, a susținut că 
„energismul” ar fi numai o metodă specifică de a 
observa lumea, dar că nu elucidează problema 
„materialului” din care este alcătuită lumea şi nu 
poate, de aceea, să satisfacă nevoile moniste ale 
mintii. 

După ce a fost arestat la Moscova, în 1899, şi a fost 
condamnat la exil, Bogdanov a trăit la Kaluga şi apoi 
la Vologda, până în 1903. în această perioadă, i-a 
întâlnit pe Berdiaev, Lunacearski şi alţi intelectuali 
social-democraţi. A fost inspiratorul şi coautorul unei 
lucrări colective publicate în 1904, cu titlul O sinteză 
a concepțiilor realiste despre lume, care dădea o 
replică la Problemele idealismului”, ceilalți 
contributori au fost Lunacearski, Vladimir Fritche, 
Bazarov şi Suvorov. În perioada 1904-1906, 
Bogdanov şi-a publicat al său magnum opus în trei 
volume, FEmpiriomonismul, o încercare de a adapta 


epistemologia lui Mach şi Avenarius la materialismul 
istoric. 

Din 1903, Bogdanov a devenit bolşevic. În ciuda 
concepţiilor sale eretice în filosofic, Lenin a menţinut 
timp de câţiva ani legăturile politice cu el; a 
încurajat-o pe Liubov Akselrod să scrie împotriva 
empiriocriticismului, dar nu s-a implicat el însuşi în 
dezbatere până în momentul în care deviaţioniştii din 
filosofie au început să se opună în Dumă politicilor 
sale. După sciziunea partidului social-democrat, 
Bogdanov a fost mâna dreaptă a lui 
Lenin la Sankt-Petersburg; din 1906, el a lucrat 
pentru a reconstrui acolo organizaţia unită şi l-a 
însoţit pe Lenin în Finlanda, fiind unul dintre cei trei 
membri bolşevici ai Comitetului Central. S-a opus 
participării social-democraţilor la alegerile pentru 
Dumă şi a devenit ulterior un „ultimatist”. Aripa 
stângă a bolşevicilor care a respins, mai mult sau 
mai puţin ferm, metodele legale şi a făcut presiuni 
pentru continuarea unei politici revoluţionare directe 
după 1907 adera în totalitate într-un fel sau altul la 
filosofia empiriocriticistă. În 1909, Bogdanov şi 
prietenii săi au fost excluşi din Clubul Bolşevic şi 
ulterior şi din Comitetul Central. Pentru o vreme, 
gruparea şi-a publicat propriul său ziar cu ajutorul 
financiar al lui Gorki - care, spre îngrijorarea lui 
Lenin, simpatiza cu acest curent neortodox - şi a 
înfiinţat o şcoală de partid la Capri, menită să fie un 
focar de redeşteptare a bolşevismului revoluţionar. 
Şcoala a funcţionat timp de câteva luni în 1909, apoi 
s-a mutat la Bologna în perioada 1910-1911. în afară 
de Bogdanov, în cadrul acestei şcoli predau şi 
Lunacearski, Aleksinski, Menj inski (viitorul director 
al OGPU) şi, uneori, Troțki. Lenin a fost invitat să 
ţină o prelegere, dar a refuzat. În 1911, grupul lui 
Bogdanov s-a dezintegrat, iar el s-a întors definitiv în 
Rusia. A continuat să scrie texte filosofice, căutând 
formule tot mai generalizate în care să-şi exprime 
concepţiile moniste. Alături de alţi deviaţionişti, a 
publicat două lucrări colective: Eseuri despre 
filosofia marxismului (1908; Bogdanov, Bazarov, 
Berman, Lunacearski, luşchevici, Suvorov şi Helfand) 
şi Eseuri despre filosofa colectivismului (1909; 


Bogdanov, Gorki, Lunacearski, Bazarov). Printre 
lucrările sale de autor s-au numărat Declinul 
fetişismului (1910), care analiza „fetişismul” în 
termeni generali, ca pe un fenomen cognitiv şi social, 
Filosofia experienței trăite (1913), o descriere 
populară a empiriomonismului, şi  Tectologia, o 
ştiinţa organizaţională universala (1913; voi. II, 
1917). Ultima dintre aceste lucrări era o încercare 
de a pune bazele unei ştiinţe universale care 
includea filosofia, sociologia, fizica şi tehnologia şi 
care poate fi privită ca un predecesor al praxiologiei. 
în plus, Bogdanov a publicat manuale de economie 
care au fost reeditate de multe ori şi câteva disertaţii 
despre „cultura proletară”; a urmărit acest subiect 
cu atenţie după revoluţie şi a fost unul dintre 
ideologii principali ai instituţiei cunoscute sub 
numele de „Proletcult”. 

în timpul războiului, Bogdanov a servit pe front în 
calitate de medic militar. Nu s-a reîntors în partid; în 
1926, a fost numit director al Institutului de 
Hematologie din Moscova şi, doi ani mai târziu, a 
murit în timp ce experimenta pe el însuşi o 
transfuzie. Chiar şi acest eveniment avea o 
semnificaţie filosofică: transfuzia de sânge era, 
pentru el, o dovadă a unităţii biologice a omenirii, 
fiind legată astfel de concepţia „colectivistâ”. 

Un autor care a produs peste cincizeci de cărţi şi 
nenumărate articole despre tot felul de subiecte nu 
putea fi un filosof de prim rang. Era, de asemenea, şi 
un scriitor slab; lucrările sale principale sunt 
dezlânate, haotice, vagi şi repetitive. Cu toate 
acestea, el a fost exponentul principal şi cel mai 
influent al „filosofici proletare” şi, timp de mai mulţi 
ani, întregul partid bolşevic a învăţat economia din 
cărţile sale. Ca filosof, i-a fost superior lui Lenin în 
toate privinţele: erudiție, cunoaştere a domeniului, 
gândire independentă şi capacitate de a formula 
problemele. De asemenea, se pare că a fost şi un 
excelent organizator. Ii lipsea totuşi o calitate pe 
care Lenin o deţinea în cea mai mare măsură, 
capacitatea nedoctrinară de a schimba tactica într-o 
situaţie nouă; ca majoritatea ideologilor, era mult 
prea constant pentru ca acest lucru să-i fie favorabil. 


Filosofia „empiriomonistă” a lui Bogdanov se 
bazează pe trei mari idei. Toate activităţile spirituale 
şi mentale sunt instrumente ale vieţii, în sens 
biologic şi social; fenomenele fizice şi psihice sunt 
similare din punct de vedere ontic; viaţa speciei 
umane tinde spre armonia tuturor manifestărilor 
sale. Primele două idei apar şi în lucrările lui Mach, 
însă Bogdanov le dă o interpretare proprie pe baza 
accentului teoriei sale empiriomoniste, diferită de 
empiriocriticism. Cel de-al treilea punct este legat 
într-un mod specific de doctrina socialistă. 

În opinia lui Bogdanov, filosofia lui Mach susţine 
marxismul în măsura în care ambele abordează 
procesele cognitive ca pe instrumente ale luptei 
omului pentru supravieţuire şi resping ca imposibile 
idei care nu sunt derivate din experiența. 
„Obiectivitatea” actelor cognitive constă în faptul că 
acestea sunt valabile pentru societăţile umane, şi nu 
doar pentru indivizi. Acest aspect colectiv distinge 
fenomenele fizice de cele „subiective”. 


Caracterul obiectiv al lumii fizice constă în faptul ca ea nu 
exista pentru mine personal, ci pentru toţi, şi ca are pentru 
oricine un înţeles clar, despre care cred că este acelaşi cu cel 
pe care îl are pentru mine. (Empi riomon ismut} 


Natura este o „experienţă organizată colectiv”. 
Spaţiul, timpul şi cauzalitatea sunt forme prin care 
oamenii îşi coordonează percepțiile, însă această 
coordonare nu este încă una completă. Exista 
experienţe importante din punct de vedere social şi 
care au o origine socială, dar aflate, cu toate acestea, 
în conflict cu alte experienţe de acelaşi fel. Acest fapt 
este provocat de antagonismele sociale şi de 
diviziunile de clasă, care au ca efect faptul că fiinţele 
umane se înţeleg între ele numai în anumite limite, 
în timp ce interesele lor discordante produc 
inevitabil ideologii aflate în conflict. Intr-o societate 
individualistă, aşa cum este societatea noastră, 
experienţa fiecărei persoane este centrată în jurul 
„sinelui”, în timp ce în societăţile comuniste 
primitive „şinele” era contopit cu comunitatea. În 
societatea viitorului, lucrurile se vor schimba din nou 
atunci când munca va fi organizată colectiv şi când 


nu va mai exista posibilitatea unui conflict între 
şinele meu şi şinele celuilalt. 

Munca este anterioară din punct de vedere genetic 
tuturor celorlalte forme de viaţă comunitară. Totuşi, 
atunci când cheltuielilor imediate de energie în lupta 
cu natura li se adaugă forme de organizare menite să 
sporească eficienţa muncii, acestea dau naştere 
instrumentelor ideologice, inclusiv modurilor de 
comunicare: limba, cunoaşterea abstractă, emoţiile, 
obiceiurile, normele morale, legile şi artele. 


Procesul ideologic reprezintă toată acea parte a vieţii sociale 
care se desfăşoară în afara proceselor tehnice, dincolo de lupta 
imediată a omului social cu natura exterioară. {Ibidern] 


Ştiinţa nu este o ideologie, dat fiind că se dezvoltă 
ca un instrument aflat la îndemâna tehnologiei. În 
final însă, toate formele vieţii spirituale colective, fie 
ele ideologice sau ştiinţifice, sunt subordonate luptei 
pentru existenţă şi nu au nicio semnificaţie specială 
în afară de funcţia pe care o au în această luptă. 
Această subordonare a tuturor formelor de viaţă faţă 
de cerinţele tehnologiei şi ale eficienţei sporite nu 
este încă evidentă pentru oricine, din cauza falselor 
credinţe ideologice care menţin vii nenumărate 
fetişuri metafizice; dar ea devine vizibilă pentru 
proletariat şi, în viitor, va fi accesibilă întregii 
omeniri. 


Valoarea tehnică a produselor, care va înlocui fetişul valorii de 
schimb, reprezintă suma energiilor sociale ale muncii umane, 
cristalizată sub forma acestor produse. Valoarea cognitivă a 
unei idei este dată de puterea sa de a spori volumul energiei 
sociale a muncii prin planificarea şi „organizarea” formelor de 
acţiune ale oamenilor şi ale instrumentelor pe care aceştia le 
folosesc. Valoarea „morală” a comportamentului uman constă în 
creşterea energiei sociale a muncii printr-o unificare 
armonioasă şi o concentrare a activităţilor umane, precum şi 
prin organizarea muncii în direcţia solidarităţii maxime. 
(Ibidem) 


Această interpretare pur pragmatică (deşi, ar 
trebui adăugat, socialmente pragmatica), conform 
căreia cunoaşterea şi viaţa intelectuală în general ar 
fi un angrenaj de instrumente al caror scop „final” 
este să ajute progresul tehnic, nu lasă niciun loc 


conceptului de „adevăr” privit în sensul său 
tradiţional, ca o adecvare a judecăților noastre la 
realitatea independentă. în concepţia lui Bogdanov, 
lumea „naturală” este rezultatul organizării sociale a 
experienţei, iar „adevărul” înseamnă utilitate în lupta 
pentru existenţă. Această atitudine, afirmă el, este 
pur ştiinţifică, pentru că elimină toate fetişurile 
metafizice care i-au indus în eroare pe filosofi şi pe 
oamenii obişnuiţi de-a lungul secolelor. După ce am 
redus universul la o experienţă colectivă şi valorile 
cognitive la valori utile din punct de vedere social, 
nu mai avem nevoie de categorii ca „substanţă” sau 
„lucru în sine” sau de detalii ca „spirit”, „materie”, 
„timp”, „cauză”, „forţă” etc. Conţinutul experienţei 
nu răspunde niciunuia dintre aceste concepte, care, 
de altfel, nu sunt necesare pentru mânuirea practică 
a obiectelor. 

Critica lui Bogdanov la adresa „lucrului în sine”, pe 
care îl consideră ceva superfluu, care ar putea fi 
eliminat din filosofia kantiană, se bazează pe o 
confuzie. Bogdanov şi Mach, de la care primul a 
preluat această interpretare, par să creadă că, din 
perspectiva lui Kant, în spatele fiecărui obiect sau 
fenomen există un „lucru în sine” misterios, la care 
nu avem acces; dacă acesta ar dispărea, fenomenele 
ar rămâne aşa cum sunt, fără a se pierde nimic în 
afara construcţiei „metafizice”. Aceasta este, însă, o 
caricatură a gândirii lui Kant. Kant susţinea că 
„fenomenul” este modul în care se manifestă 
lucrurile, devenindu-ne nemijlocit accesibile, dar că 
ele sunt organizate în forme a priori. Dacă „lucrul în 
sine” ar fi înlăturat, fenomenul, la rândul său, ar 
dispărea. Pe scurt, conceptul de „fenomen” trebuie 
să însemne, pentru Bogdanov şi Mach, ceva complet 
diferit de ceea ce însemna pentru Kant, dar ei nu 
explicitează această nouă semnificaţie. 

În opinia lui Bogdanov, meritul lui a fost acela că s- 
a desparţit de dualismul „spirit”-„materie” şi a 
introdus în locul său conceptul de „experienţă”, în 
cadrul căreia fenomenele se manifestă mental 
(psihic) sau fizic, după felul în care le asociem una 
alteia sau în felul în care le punem în legătură cu 
propriile noastre corpuri. Dar Mach nu a eradicat 


complet dualismul, menţinând aceste aspecte 
(mental şi fizic), şi nu a explicat de ce ar trebui ca ele 
să fie distincte. Răspunsul dat de empiriomonism 
este că „materia” fenomenelor mentale şi fizice este 
identică; nu există loc pentru „subiectivitate” în 
univers, ci doar dezacordul între experienţele 
individuale şi colective, datorat cauzelor sociale şi pe 
care istoria le va înlătura în timp. 

Ajungem aici la partea cea mai obscură a filosofici 
lui Bogdanov. El pare să spună că gândurile, 
sentimentele, percepțiile, actele de voinţă ale omului 
etc. sunt compuse din acelaşi material ca apa sau 
pietrele, dar că acest material este într- un fel sau 
altul „primordial” şi, ca atare, nu poate fi definit; 
cuprinzând totul, nu poate fi explicat în termeni 
specifici. În această privinţă, desigur, conceptul lui 
Bogdanov de „experienţă” este la acelaşi nivel cu 
toate categoriile fundamentale din toate doctrinele 
moniste, inclusiv cu „materia” aşa cum este ea 
înţeleasă de  materialişti. În afară de această 
categorie, mai există doar ideea generală că fiinţa 
omului este în întregime o parte a naturii şi că 
subiectivitatea noastră nu este de un gen diferit faţă 
de restul universului. în acest sens, doctrina lui 
Bogdanov este una „materialistă”, pentru că reduce 
omul la funcţiile determinate de poziţia sa în natură 
şi îl priveşte ca pe o entitate în întregime explicabilă 
în cadrul ordinii naturale. Dar chestiunea devine mai 
complicată atunci când Bogdanov încearcă să descrie 
această identitate în termenii nebuloasei sale teorii 
cu privire la „substituire”. 

Această teorie implică un paralelism psiho-fizic, 
dar nu pe baza faptului că fenomenele mentale şi 
fizice sunt „două aspecte” ale aceluiaşi proces - 
pentru că aceasta implică eroarea introiecţiei, ca şi 
cum corpul ar fi containerul minţii -, ci în sensul că 
există o legătură funcţională între ele, similară, de 
exemplu, cu cea care există între caracteristicile 
vizuale şi tactile ale unui singur corp. Acesta nu este 
un monism al „substanţei“, ci un „monism al tipului 
de organizare în funcţie de care se sistematizează 
experienţa, un monism al metodei cognitive” 
(Empiriomonismul). În cadrul „experienţei” 


uniforme, tranziţia de la starea inanimată la natura 
organică nu întâmpină probleme, pentru că întreaga 
natură reprezintă un angrenaj de elemente omogene 
şi numai gândirea noastră abstractă este cea care 
numeşte „inanimate” anumite părţi ale sale, deşi 
acestea sunt şi părţi ale vieţii noastre. Aceasta nu 
înseamnă, totuşi, că ele au un caracter „psihic” 
(pentru că asta ar însemna că ar fi valabile numai 
pentru individ), ci că există în ele un substrat despre 
care nu ştim nimic precis, dar care este legat de 
aspectul lor „fizic” în acelaşi mod în care fenomenele 
mentale sunt legate de cele fiziologice la fiinţele 
umane. în viaţa umană, procesele fiziologice sunt 


„reflectarea” experienţelor directe, şi nu invers. 
Viaţa fiziologică este rezultatul armonizării colective a 
„percepţiilor exterioare” ale unui organism viu, fiecare 
percepţie fiind reflectarea unui singur complex de experienţe 
într-un alt organism (sau în acelaşi organism). Cu alte cuvinte, 
viaţa fiziologică este reflectarea vieţii imediate în experienţa 
organizată social a subiecţilor vii. {Ibidem / 


Natura fizică însăşi este un derivat în raport cu 
complexele imediate (de experienţe) care au grade 
diferite de organizare; trebuie să presupunem că 
lumea pe care o percepem are aceeaşi natură ca 
experienţele noastre, pentru că, în caz contrar, nu ne 
putem imagina că una o poate afecta pe cealaltă; 
trebuie, de aceea, să acceptăm o formă de 
panpsihism iară a presupune, însă, substanţe 
diferite. În cadrul totalităţii experienţelor, formele 
primitive de organizare, care „corespund” lumii 
anorganice, le precedă pe cele mai avansate, care 
corespund gândirii umane şi în acest sens rămâne 
valabilă  „întâietatea” naturii faţă de existenţa 
umană. Pasajul care urmează, deşi destul de lung, 
poate fi considerat cel mai concis rezumat al 
epistemologiei lui Bogdanov: 


„Mentalul” şi „fizicul”, privite ca forme ale experienţei, nu 
corespund conceptelor de „minte” şi de „natură”. Acestea din 
urmă au un sens metafizic şi au legătură cu „lucrurile în sine”, 
dar noi, înlăturând „lucrurile în sine” metafizice ca pe nişte 
fetişuri lipsite de conţinut, punem în locul lor „substituirea 
empirică”. Această substituire, care îşi are originea în 
recunoaşterea psihicului celorlalţi de către fiecare om, 
presupune că „baza” fenomenelor care aparţin experienţei fizice 


constă în complexe imediate mai mult sau mai puţin organizate, 
care includ complexele „psihice”. Recunoscând că procesele 
fiziologice ale centrilor nervoşi superiori, privite ca fenomene 
ale experienţei fizice, sunt reflectarea complexelor psihice care 
pot fi, la rândul lor, „substituite”, observam şi că toate 
procesele fiziologice ale vieţii admit substituirile complexelor 
„asociative” sau psihice; dar substitutele au o complexitate şi un 
grad de organizare proporţionale cu gradul de complexitate şi 
de organizare al fenomenului. Am observat şi că, în lumea 
„anorganică”, substituirea empirică se produce chiar în afara 
vieţii fiziologice, însă „complexele imediate” care ar trebui 
substituite cu fenomene anorganice au o forma organizaţională 
care nu este asociativă, ci este de un tip inferior; ele nu sunt 
combinaţii „psihice”, ci sunt mai puţin definire, mai puţin 
complexe şi au un nivel scăzut de organizare, care, la nivelul cel 
mai primitiv, apare pur şi simplu ca un haos elementar. 


Aşadar, trebuie sa căutăm analogiile pentru „natura” şi pentru 
„Minte” în rândul complexelor imediate cu care substituim 
experienţa fizică pentru a putea stabili relaţia reciprocă dintre 
ele. Insa chiar formularea acestei întrebări sugerează 
răspunsul: „natura”, adică complexele anorganice şi cele mai 
simple complexe organice, are o întâietate genetică, în timp ce 


„mintea”, adică complexele organice superioare şi complexele 
asociative şi, în special, cele care constituie experienţele, este 
secundară din punct de vedere genetic. 


Astfel, punctul nostru de vedere, chiar dacă nu este 
„materialist” în sens strict, aparţine aceleiaşi categorii ca 
sistemele „materialiste“; el este o ideologie a „forţelor de 
producţie” şi a proceselor tehnice. (Empiriomonismul) 


Obscuritatea şi ambiguitatea acestei filosofii se 
datorează faptului că Bogdanov, spre deosebire de 
Mach, nu neagă pur şi simplu validitatea „problemei 
metafizice”, ci, după ce o declară lipsită de sens, 
continua să încerce să o rezolve fără a putea evita 
contradicţiile care rezultă din această tentativă. 
Punctul său de J 
plecare este un fel de subiectivism colectiv: lumea 
este un  corelativ al luptei omului pentru 
supravieţuire şi este inutil să îi atribui un alt sens 
sau să o cercetezi ca şi când ar avea o natură 
independentă. Lucrurile sunt  cristalizări ale 
proiecțiilor omului, guvernate de finalităţi practice; 
ele se manifestă numai în orizontul determinat 
pentru specia umană de câtre biologie; ele sunt 
elementele componente ale unei experienţe 
colective, care serveşte drept punct de referinţă 


absolut. În cadrul acestei relativizări, fenomenele 
„mentale” se deosebesc de cele fizice numai în 
măsura în care cele din urmă au o valabilitate 
colectivă, în timp ce primele sunt valabile numai 
pentru indivizi. După ce a trasat aceste premise, 
Bogdanov prezintă în continuare fenomenele 
fiziologice ca pe „reflectări” ale proceselor mentale, 
ceea ce nu are sens în contextul distincției 
anterioare. El continuă să caute analogii în domeniul 
naturii inanimate şi cade astfel într- un fel de 
panpsihism; deşi ne previne că nu este vorba în 
realitate de un panpsihism, pentru că nu presupune 
existența niciunei „substanțe”, nu ne explică 
adevărata sa natură. Ca efect, nu putem înțelege 
profunzimea semnificației pe care o atribuie 
„priorității” experienței în raport cu distincția dintre 
fenomenele mentale şi cele fizice. El foloseşte 
termenul „mental” sau „psihic” în cel puţin trei 
sensuri diferite, deşi nu pare să fie conştient de asta: 
uneori, înseamnă „valid doar pentru individ”, alteori 
„subiectiv” în sensul obişnuit al termenului şi alteori 
„reflectat în procesele fiziologice”, ceea ce produce o 
confuzie totală, pe care nu are prea mult sens să 
încerci să o remediezi. 

Cu toate acestea, intenţia principală a 
epistemologiei lui Bogdanov este clară: să elimine 
„fetişurile” metafizice, conceptele lipsite de un 
corespondent empiric şi să menţină un punct de 
vedere strict antropocentric în care întreaga 
realitate este prezentată ca un corelativ intenţional 
al praxisului uman. El încerca astfel să elimine toate 
entităţile „substanţiale”, în special „materia” şi 
„subiectul“, şi, de asemenea, conceptele de „timp”, 
de „spaţiu”, de „cauzalitate”, de „forţa” şi conceptele 
de „adevăr” şi de „obiectivitate”, în sensul lor 
obişnuit. Tabloul care rezulta de aici, pretindea el, 
era unul pur ştiinţific, fiind eliberat de metafizică, şi 
totodată umanist, pentru că unea strâns toate 
realităţile cu existenţa umană. În ambele privinţe, el 
este în armonie cu intenţiile marxismului, care este o 
filosofic  scientistă, activistă şi socialmente 
pragmatic; marxismul nu are nevoie de categoria 
subiectivităţii individuale sau de cea a adevărului 


privit într-un sens transcendental şi leagă întregul 
univers de munca umană, făcând astfel din om 
creatorul şi organizatorul lumii. După opinia lui 
Bogdanov, aceasta nu era adevărat pentru orice 
formă de marxism, ci numai pentru cea întruchipată 
de mişcarea bolşevică. El credea, alături de alţi 
empiriocriticişti ruşi, că epistemologia lor „activistă” 
era în consonanţă cu spiritul bolşevismului şi cu 
ideea sa generală că revoluţia nu va izbucni de la 
sine atunci când condiţiile economice vor fi propice, 
ci că depindea de puterea voinţei unui grup de 
organizatori. Bogdanov, pentru care „organizarea” 
reprezenta o obsesie, folosea termenul la fel de liber 
când era vorba de organizarea partidului sau de 
principiile epistemologiei. 

Fiecare reprezentant al empiriocriticismului rus 
era diferit de ceilalţi în anumite privinţe. Unii, ca 
Valentinov, erau adepţi fideli ai lui Mach; alţii îşi 
inventau diferite denumiri pentru ideile lor, precum 
„empiriomonismul” lui Bogdanov sau 
„empiriosimbolismul” lui  luşchevici. Cu toate 
acestea, cu toţii erau de acord cu accentuarea 
aspectului antimetafizic şi scientist al marxismului în 
opoziţie cu dualismul „materiei” şi „subiectului” şi cu 
o imagine despre lume bazată pe praxisul social 
uman. O perspectivă asupra subiectivismului colectiv 
i-a condus la interpretarea pe care au dat-o Tezelor 
despre Feuerbach ale lui Marx. 


5. Filosofia proletariatului 


Bogdanov a făcut eforturi să-şi aplice teoria chiar la 
viziunea asupra socialismului privit ca un sistem în 
care toate minţile vor împărtăşi în final aceeaşi 
imagine despre lume şi în care chiar şi eul individual 
distinct va dispărea. 

Fundamentul filosofic al „culturii proletare” arată 
astfel: întreaga activitate cognitivă a oamenilor este 
orientată spre un singur scop: victoria omului în 
lupta cu natura. Desigur, activităţile „ştiinţifice”, 
care au o legătură directă cu eficienta tehnică, pot fi 
deosebite de cele „ideologice”, care realizează în 
mod indirect aceeaşi funcţie prin formele de 


organizare socială. Această distincţie nu se bazează 
pe criteriile epistemologice de „adevărat” şi „fals”, ci 
este legată numai de modul în care activităţile în 
discuţie determină creşterea productivităţii muncii. 
În ambele cazuri, principiul susţine ca „adevărul este 
forma de experienţă vie şi organizatoare; el ne 
conduce activitatea şi ne oferă un punct de sprijin în 
lupta pentru viaţă” /Empiriomonismul). Cu alte 
cuvinte, validitatea rezultatelor cunoaşterii nu este 
dată de „adevărul” lor în sensul obişnuit, ci de 
ajutorul pe care ni-l oferă în lupta pentru 
supravieţuire. Am atins astfel o poziţie de relativism 
extrem: diferite „adevăruri” pot fi utile în diferite 
situaţii istorice şi este foarte posibil ca orice adevăr 
să fie valid numai într-o anumită epocă istorică sau 
pentru o anumită clasă socială. Nu există niciun 
motiv epistemologic pentru a distinge adevărul de 
emoţii, valori sau instituţii sociale, toate trebuie să 
fie evaluate în funcţie de gradul în care întăresc 
omul în lupta sa cu natura. În acelaşi timp, ne putem 
referi la viziunea unei clase ca fiind „superioară” 
viziunii alteia nu în sensul că ea ar fi „adevărată” în 
absolut, ci pentru că forţele sociale pe care ea le 
reprezintă merg în direcţia progresului tehnic. 

În conformitate cu teoria lui Marx, diviziunea 
muncii a dus la separarea funcţiilor organizatorice 
de cele executive şi, în timp, la diviziunea claselor. 
Treptat, clasa conducătoare a încetat să mai aibă 
vreo activitate tehnică, devenind parazitară. 
Ideologia sa a reflectat în mod natural această 
situaţie, generând miturile religioase şi doctrinele 
idealiste. Producătorii direcţi, pe de altă parte, se 
simt atraşi în mod instinctiv de materialism: „tehnica 
producerii maşinilor, exprimată la nivel cognitiv, 
duce inevitabil la o abordare materialistă” (ibidem). 
Materialismul burgheziei  „progresiste” exprima 
legătura acesteia cu progresul tehnic, dar, fiind 
vorba de viziunea unei clase privilegiate, aceasta nu 
se putea descurca fără să recurgă la diferite fetişuri 
metafizice. Materialismul proletariatului a respins 
însă metafizica şi a adoptat o concepţie despre lume 
pur ştiinţifică. Cuvântul „materialism” reprezintă 
ceva care a supravieţuit de-a lungul timpului, fiind 


conform cu noua viziune doar pentru că este 
antimetafizic şi antiidealist. 

Proletariatul, ca o clasă menită să înlăture 
antagonismele de clasă şi să-i restituie omenirii 
unitatea muncii, cunoaşterii şi voinţei, este cea mai 
bună întruchipare a tendinței naturale a omului de a- 
şi extinde puterea asupra naturii. Proletariatul este 
cel care menţine standardul progresului tehnic, care 
necesită eliminarea a tot ceea ce îi opune pe oameni 
unii altora. în societatea contemporană, 
antagonismele sociale au ajuns la apogeu, astfel 
încât este imposibil pentru clase să ajungă la o 
înţelegere între ele. 


Opoziția dintre ideologiile normative şi cognitive s-a intensificat 
şi divide clasele în două societăţi care se privesc una pe alta în 
acelaşi mod în care privesc forţele naturii. (Ibidem) 


în societatea viitorului va avea totuşi loc o 
reîntoarcere la ? 

unitatea perfectă. În solidaritatea cooperării strânse, 
oamenii nu vor mai avea niciun motiv să îşi opună 
propriul eu eului celorlalţi, toate experienţele 
individuale vor fi armonizate, va exista „o singură 
societate cu o singură ideologie” /ibidem). Această 
ideologie - aproape că nu mai trebuie precizat - va fi 
aceea a empiriomonismului, forma de gândire cea 
mai radicală şi singura capabilă să evite fetişurile 
tradiţionale ale metafizicii. 

Niciun alt marxist nu a dus, probabil, doctrina 
primatului forţelor de producţie faţă de ideologie 
atât de departe ca Bogdanov; nici nu a exprimat 
vreunul într-un mod atât de complet idealul 
colectivist şi speranţa că individualitatea va dispărea 
în societatea perfectă. Utopia unităţii absolute a 
societăţii, care nu lasă pe dinafară niciun aspect, a 
fost, pentru Bogdanov, o consecinţă naturală a 
credinţei sale marxiste. Dat fiind că toate formele 
vieţii spirituale sunt în întregime determinate de 
diviziunea de clasă şi, în mod indirect, de nivelul 
tehnic al societăţii şi că progresul tehnic reprezintă 
singurul criteriu al  „adevărului” şi necesită 
eliminarea antagonismelor de clasă, era evident că 
socialismul avea să desființeze toate diferentele 


dintre fiinţele umane şi că simţul subiectiv al 
diferenţelor avea să îşi piardă orice raison d'être 
atunci când nu va mai avea o bază economică oferită 
de conflictul între interesele individuale. Aceste 
concluzii ale lui Bogdanov, care nu se regăsesc în 
opera lui Marx, reprezintă, de fapt, o legătură între 
teoria lui Marx şi utopiile totalitare ale secolului al 
XVIII-lea. 

Aceeaşi credinţă doctrinară, moştenită din tradiţia 
marxistă, a funcţiei subordonate a culturii şi a 
dependentei sale absolute fată de tehnologie l-a 
condus pe Bogdanov la teoria „culturii proletare” 
(proletcultismul) şi la credinţa că misiunea 
proletariatului era aceea de a realiza o ruptură 
completă în istoria culturală. întrucât clasele sociale 
erau atât de înstrăinate şi de ostile, încât se 
percepeau reciproc ca obiecte, şi nu ca oameni, nu 
puteau avea o cultură comună. Cultura 
proletariatului nu trebuie să împrumute nimic din 
tradiţia claselor privilegiate, ci trebuie să facă un 
efort prometeic de a crea ex nihilo, ghidându-se după 
propriile nevoi şi ignorând orice altceva. 

Intr-o broşură intitulată Știința şi clasa muncitoare 
(1920), precum şi în alte scrieri, Bogdanov a lansat 
sloganul „ştiinţei proletare”. Adoptând punctul de 
vedere al clasei muncitoare, Marx transformase 
economia; venise acum timpul ca toate ştiinţele să fie 
modificate în funcţie de concepţia proletară despre 
lume, fara a lasa la o parte nici ştiinţele ca 
matematica sau astronomia. Bogdanov nu a explicat 
în ce fel ar putea să arate astronomia proletară sau 
calculul integral proletar, însă a declarat că, dacă 
muncitorii au dificultăţi în ce priveşte stăpânirea 
diverselor ştiinţe pe care nu le-au studiat o perioadă 
îndelungată, motivul principal este că oamenii de 
ştiinţă burghezi au ridicat bariere metodologice sau 
lingvistice artificiale pentru ca proletarii să nu le 
poată învăţa secretele. 

Teoria şi practica proletcultismului nu au găsit 
înţelegere la conducătorii bolşevici, cu excepţia lui 
Buharin, care a fost redactorul ziarului Pravda după 
revoluţie şi care a susţinut ideile lui Bogdanov în 
paginile ziarului. Troțki s-a declarat împotriva 


proletcultismului, iar Lenin l-a criticat dur în mai 
multe rânduri. Aceasta nu era cauzată atât de faptul 
că unii dintre susţinătorii acestui curent, inclusiv 
Bogdanov, căzuseră într-o erezie filosofică, ci de 
faptul că ideea principală i se părea lui Lenin o 
fantezie inutilă, străină de obiectivele reale ale 
partidului. Intr-o ţară care avea un număr uriaş de 
analfabeți, nevoia cea mai urgentă era ca oamenii să 
înveţe să citească, să scrie şi să socotească (după 
metoda clasică, şi nu în versiunea proletară) şi să 
deprindă câteva idei elementare despre tehnologie şi 
organizare; nu era nevoie să fie smulsă din rădăcini 
întreaga civilizaţie şi să fie refăcut totul de la zero. În 
orice caz, Lenin nu împărtăşea convingerea anumitor 
proletcultişti zeloşi şi a aliatilor lor futurişti că arta şi 
literatura epocilor anterioare ar trebui desfiinţate de 
clasa muncitoare. 

Fra, desigur, imposibil pentru proletcultism să 
adere în mod coerent la principiul „rupturii 
complete”, atât în teorie, cât şi, cu atât mai puţin, în 
producţia artistică propriu-zisă. Cu toate acestea, 
Bogdanov şi ceilalţi au ridicat o problemă care nu 
este nici banală, nici absurdă din perspectiva 
doctrinei marxiste, întrucât cultura nu este „nimic 
altceva decât” un instrument al intereselor de clasă - 
şi Marx a oferit o întemeiere generoasă a acestei 
concepţii - şi interesele proletariatului sunt în toate 
privinţele contrare celor ale burgheziei, cum poate fi 
apărată, „în stadiul revoluţiei socialiste”, ideea unei 
continuităâţi culturale sau 
a unei culturi universale care aparţine întregii 
omeniri? Nu reieşea oare în mod logic din marxism 
că proletariatul, în lupta sa pentru socialism, nu va 
trebui să adopte nici măcar o parte din moştenirea 
existentă? 'leoreticienii proletcultismului se aflau, 
totuşi, într-o poziţie ambiguă. Spre deosebire de cei 
care vorbeau despre o „artă pentru întreaga 
omenire”, ei citau exemple istorice pentru a arăta 
felul în care diferite clase şi perioade istorice şi-au 
dezvoltat formele lor artistice proprii; era, de aceea, 
firesc ca proletariatul să îşi dezvolte propria sa artă 
care să reflecteze lupta şi misiunea sa istorică. 
Totuşi, ei acceptau, în acelaşi timp, că arta este 


comună întregii omeniri chiar dacă fiecare clasă şi 
fiecare epocă istorică i-au dat diferite forme, în 
conformitate cu propriile sale gusturi şi interese. În 
realitate, ei erau de acord că există o moştenire 
culturală continuă care trebuie sporită de fiecare 
generaţie, o concepţie conformă cu simţul comun, 
dar nu şi cu teoria că arta ar fi numai o chestiune de 
interes de clasă. 

înaintea Revoluţiei din Octombrie, aceste dispute 
nu aveau o prea mare importanţă practică, însă 
lucrurile s-au schimbat atunci când statul sovietic a 
trebuit să decidă asupra politicii sale culturale şi să 
stabilească ce înţelege prin „cultură proletară”. 
Lunacearski, primul comisar pentru Educaţie numit 
de Lenin, a avut de soluţionat probleme practice în 
acest domeniu, iar Proletkult-ul avea să devină, în 
special între 1917 şi 1921, o organizaţie destul de 
mare dedicată cultivării artei revoluţionare şi a 
stiintei în rândul muncitorilor. Lunacearski a dat 
dovadă de moderație şi toleranţă dacă ar fi să-l 
comparâăm cu atitudinea doctrinară a avangardei 
revoluţionare. Credinţa sa în dependenţa artei de 
clasa socială nu l-a orbit faţă de valorile artistice, 
deşi - ca majoritatea criticilor de artă marxişti, care 
erau, în general, cultivați - avea dificultăţi în a-şi 
împăca gusturile „burgheze” cu ideologia 
„proletară”. Astfel, deşi spera să asiste în viitor la o 
explozie a artei proletare şi explica absenţa ei în 
prezent prin faptul evident că muncitorii erau lipsiţi 
de educaţie, el nu a împărtăşit niciodată fanatismul 
proletcultiştilor extremişti. A dus o politică de 
reprimare - suficient de blândă, în această fază - 
împotriva scriitorilor şi artiştilor burghezi, dar şi-a 
dat seama că arta se va ofili şi va sucomba sub 
control polițienesc. Perioada în care a deţinut 
autoritatea - din 1917 până în 1929 - este privită ca 
vârsta de aur a culturii sovietice, deşi ea nu li s-a 
părut astfel şi celor hărţuiţi în acea perioadă pentru 
că produceau lucrări care nu dădeau dovadă de 
suficient spirit revoluţionar. Meritul artistic al anilor 
20 a fost probabil exagerat, totuşi nu există 
comparaţie între aceşti ani şi, de exemplu, dictatura 
lui Jdanov asupra vieţii culturale sovietice după cel 

6.,„, Constructorii lui Dumnezeu , 


Anatoli Vasilievici Lunacearski (1875-1933) este 
reţinut de istoria marxismului rusesc nu doar pentru 
că a contribuit la răspândirea ereziei 
empiriocriticiste şi pentru lucrările sale de critic 
literar, dramaturg (nu unul dintre cei mai buni) şi 
teoretician al artei, ci şi pentru planul său, care l-a 
iritat în special pe Lenin, de a construi o „religie 
socialistă”. 

Planul, cunoscut sub denumirea de „Construcţia lui 
Dumnezeu” 1Bogostroitelstva), reprezenta 
contracararea marxistă a creşterii generale a 
interesului pentru religie după Revoluţia din 1905, la 
fel cum empiriocriticismul social-democraţilor a fost 
un rezultat al pătrunderii modernismului filosofic în 
mentalitatea  inteliehentiei revoluţionare. Această 
mişcare este asociată mai ales o W> * ” 
cu numele lui Lunacearski şi Gorki şi a reprezentat 
un soi de reconstrucţie a „religiei umanităţii” 
descrise de Comte şi, mai ales, de Feuerbach. 

Lunacearski şi-a dezvoltat ideile legate de o religie 
marxistă antropocentrică în mai multe articole şi 
într-o carte intitulată Religie şi socialism (primul 
volum în 1908, al doilea volum în 1911). G.L. Kline, o 
autoritate în domeniul tradiţiilor religioase ruse, 
observă că aceşti „constructori ai lui Dumnezeu” au 
adoptat nu numai divinizarea umanităţii de câtre 
Feuerbach, ci şi, poate chiar într-o mai mare măsura, 
idealul nietzschean al supraomului. 

Noua religie se voia o replică nu numai la mişcarea 
„Câutării lui Dumnezeu”  (Bogoiskatelstvo) a 
filosofilor creştini, ci şi la ateismul de modă veche şi 
arid al lui Plehanov şi al celorlalţi marxişti 

ortodocşi, pentru care istoria religiei putea fi 
rezumată la opoziţia dintre religie şi stiintă. 
Lunacearski şi Gorki au susţinut că religiile istorice 
nu sunt nişte simple colecţii de superstiții, ci sunt 
expresia (chiar dacă falsă din punct de vedere 
ideologic) a dorințelor şi sentimentelor pe care 
socialismul ar trebui să le asume şi să le înnobileze, 


nu să le distrugă. Noua religie era pur imanentă şi 
nu avea nevoie de credinţa în Dumnezeu, în lumea 
supranaturală sau în nemurirea personală, dar ea 
cuprindea tot ce era pozitiv şi creativ în credinţele 
tradiţionale: simţul comunităţii, dorinţa arzătoare a 
omului de a se transcende pe sine, o comuniune 
profundă cu universul şi cu restul omenirii. Religia 
şi- a propus întotdeauna să îi împace pe oameni cu 
vieţile lor şi să le 


ofere un sens al existenţei, aceasta, şi nu explicaţiile 
metafizice, fiind adevărata ei funcţie. Vechile mituri 
s-au prăbuşit, însă oamenii încă mai căutau să 
descopere un sens al vieţii; socialismul deschidea 
orizonturi spectaculoase şi era capabil să inspire 
sentimente de unitate şi entuziasm care puteau fi, pe 
drept, numite religioase. Marx nu fusese numai un 
cărturar, ci şi un profet religios. În religia socialistă, 
Dumnezeu era înlocuit de umanitate, de o creaţie 
superioară în care individul îşi poate găsi obiectul 
iubirii şi devoţiunii; el va putea astfel să se ridice 
deasupra eului său insignifiant şi să trăiască bucuria 
de a-şi sacrifica propriul interes pentru dezvoltarea 
infinită a Fiinţei colective. Identificarea afectivă a 
omului cu omenirea l-ar putea elibera de frica şi de 
suferinţa mortii, îi va reda demnitatea şi puterea 
spirituală şi îi va spori capacităţile creative. Noua 
credinţă era o premoniţie a marii armonii a 
viitorului: certitudinea individuală a mortii era 
anulată de nemurirea colectivă şi acţiunile î > J- 
umane dobândeau astfel un sens. Adevăratul creator 
al lui Dumnezeu era proletariatul, iar revoluţia sa era 
actul fundamental în procesul de construire a lui 
Dumnezeu. 

Toată această retorică  prometeică, această 
divinizare a umanităţii, cu accentul ei pe o armonie 
viitoare privită ca un surogat de transcendenţă, era 
în fapt doar o repetare a filosofici lui Feuerbach, în 
care antropologia era considerată  „secretul” 
teologiei. Ea nu adăuga nimic filosofiei marxiste şi 
era doar o încercare de a da culoare emoţională 
„socialismului ştiinţific”. La fel ca la Feuerbach, 
cuvintele  „religie” şi „sentiment religios” erau 
folosite numai ca ornamente şi nu aveau Nicio 
legătură cu vreo tradiţie religioasă reală. 


„Construcţia lui Dumnezeu” era o încercare de a 
asimila vocabularul neoromantic şi de a canaliza 
înclinațiile religioase ale intelighenției şi 
sentimentele religioase în general, punându-le în 
serviciul socialismului. Plehanov şi Lenin au 
condamnat-o, cu toate acestea, socotind-o un mod 
periculos de a cocheta cu „obscurantismul religios”, 
iar după revoluţie, Lunacearski a abandonat „noul 
stil” şi a revenit la limbajul tradiţional al ateismului. 
Din acel moment, „Construcţia lui Dumnezeu” nu a 
mai avut niciun fel de influenţă perceptibilă asupra 
ideologiei marxiste. 


7. Excursul lui Lenin în filosofie 


Deşi reprezentanții  empiriocriticismului rus se 
considerau marxişti, ei nu şi-au ascuns disprețul faţă 
de filosofia naivă şi necritică a „simțului comun” a lui 
Engels şi Plehanov. într-o scrisoare din 25 februarie 
1908 adresată lui Gorki, Lenin relata istoria disputei 
pe care o avusese cu Bogdanov şi cu aliaţii acestuia; 
el scria că, în 1903, Plehanov îi vorbise despre 
erorile lui Bogdanov, fără însă a le considera 
periculoase în vreun feb În timpul Revoluţiei din 
1905, el (Lenin) şi Bogdanov au exclus într-un mod 
tacit din discuţie filosofia, ca pe un domeniu neutru. 
Totuşi, în 1906, Lenin a citit cel de-al treilea volum al 
Empiriomonismului şi a fost foarte iritat; i-a scris lui 
Bogdanov nişte remarci critice destul de lungi care, 
însă, nu au supravieţuit. Când, în 1908, a apărut 
lucrarea Eseuri despre filosofia marxismului, furia lui 
Lenin nu a mai cunoscut margini. 


Fiecare articol m-a indignat la culme. Nu, nu, acesta nu este 
marxism! Empiriocriticiştii, empiriomoniştii Şi 
empiriosimboliştii se tăvălesc în noroi. Să încerci să îl convingi 
pe cititor că „credinţa” în realitatea lumii exterioare este 
„Mmisticism” (Bazarov), sa confunzi în modul cel mai dizgraţios 
materialismul cu kantianismul (Bazarov şi Bogdanov), sa predici 
o varietate de agnosticisme (empiriocriricismul) şi idealisme 
(empiriomonismul), să-i înveţi pe muncitori „ateismul religios” 
şi „slăvirea” celor mai înalte posibilităţi umane (Lunacearski), 
să declari că învăţăturile lui Engels despre dialectică sunt 
misticism (Berman), sa te inspiri din ideile urât mirositoare ale 
unor  „pozitivişti” francezi sau ale unor agnostici sau 


metafizicieni, la naiba cu ei şi cu teoria lor „simbolică a 
cunoaşterii” (luşchevici)! Nu, pur şi simplu aceasta este prea 
mult. Noi, marxiştii obişnuiţi, nu suntem prea buni la filosofic, 
dar de ce să ne insulţi servindu-ne aceste lucruri ca pe filosofia 
marxismului? 


Plehanov, care fusese atacat în mod direct de 
empiriocriticişti, a fost primul din tabăra ortodoxă 
care s-a duelat cu ei pentru a apăra materialismul 
tradiţional al lui Engels; el denunța filosofia 
empiriocriticistă ca pe un „idealism subiectiv”, care 
trata întregul univers ca pe creaţia subiectului care îl 
percepe. Când au apărut sciziuni în partid, Plehanov 
- cu motive întemeiate, dată fiind situaţia 
inteliehentiei bolşevice - a asociat doctrina idealistă 
a ) O J 5 
opozanților săi cu atacurile sale la adresa 
bolşevismului acestora. El susținea că 
empiriocriticismul rus era o încercare filosofică de a 
justifica „blanquismul” bolşevic, o politică ce ignora 
teoria marxistă încercând să grăbească dezvoltarea 
socială prin mijloace violente în loc să o lase să se 
producă natural. Voluntarismul bolşevic era similar 
cu epistemologia  voluntaristă care privea 
cunoaşterea ca pe un act al organizării subiective, şi 
nu ca pe o descriere a lucrurilor, aşa cum există ele 
independent de mintea umană. Empiriocriticismul - 
afirma Plehanov - era contrar realismului şi 
determinismului doctrinei marxiste în acelaşi fel în 
L? 
care politica bolşevicā era contrară determinismului 
istoric marxist. 


Pentru a-şi apăra poziția realistă împotriva 
adepților lui Mach, Plehanov a mers până acolo încât 
a admis că percepțiile umane nu sunt „copii” ale 
obiectelor, ci semne hieroglifice. Lenin nu a întârziat 
să Îi reproşeze aceste afirmaţii, caracterizându-le 
drept O concesie inadmisibilă făcută 
„agnosticismului”. 

Liubov  Akselrod („Ortodox”) a trecut, de 
asemenea, la atac pentru a-l apăra pe Engels într-un 
articol scris împotriva lui Bogdanov şi publicat în 
1904, în care afirma că Lenin o încurajase să scrie cu 
optsprezece luni mai devreme. Conştientă (după cum 
spunea ea) de datoria ei faţă de partid, ea semnala 
că Mach şi Bogdanov priveau obiectele ca pe o 


mulţime de senzaţii, transformând astfel mintea în 
creatorul naturii, ceea ce era în directă contradicţie 
cu marxismul. ldealismul subiectiv, care definea 
societatea pe baza conştiinţei sale, ar fi condus, „cu 
o consecvență lipsită de remuşcări, la 
conservatorism social. Aşa cum a demonstrat Marx, 
conştiinţa dominantă era cea a clasei conducătoare 
şi, în consecință,  „subiectivismul” însemna 
perpetuarea societăţii existente şi renunţarea la 
ideile despre viitor ca fiind inutile şi utopice. 

În Eseuri filosofice (1906), Liubov Akselrod nu îl 
ataca doar pe Bogdanov, ci şi pe Berdiaev, Struve, pe 
kantieni şi întregul idealism filosofic în general. 
Cartea conţine aproape tot ce a scris şi Lenin mai 
târziu în propria sa respingere a 
empiriocriticismului, este mult mai concisă decât 
lucrarea lui Lenin, dar la fel de grosolană în maniera 
generală de abordare. Două argumente principale 
sunt propuse pentru a susţine teza că lumea 
exterioară este „reflectată” de percepțiile noastre 
sau că ea „corespunde” acestora. în primul rând, noi 
distingem între percepțiile adevărate şi cele false, 
între aparențele false şi observaţiile „corecte”, ceea 
ce ar fi imposibil dacă realitatea şi senzațiile noastre 
ar fî identice. În al doilea rând, toată lumea ştie că 
lucrurile nu se află înăuntrul minţilor noastre, ci în 
afara lor. Filosofia kantiană a fost un compromis 
între materialism şi idealism; ea a păstrat conceptul 
de „lume exterioară”, dar, sub presiunea teologiei şi 
a misticismului, a descris lumea ca incognoscibilă. 
Acest compromis nu poate funcţiona totuşi; 
cunoaşterea noastră îşi are sursa fie în conştiinţă, fie 
în materie, şi nu există o a treia posibilitate. Materia 
nu poate fi definită, pentru că este „faptul 
primordial”, „esența lucrurilor”, „inceputul şi 
singura cauză a fenomenelor”, „substanţa originară” 
etc. Materia este „dată în experienţă” şi poate fi 
cunoscută prin percepţia senzorială.  Idealismul 
afirmă că nu există obiect fără un subiect, însă 
ştiinţa ne-a demonstrat că pământul a existat chiar 
înaintea omului şi, deci, conştiinţa trebuie să fie 
produsul naturii, şi nu o condiţie a ei. întreaga 
noastră cunoaştere, chiar şi cea matematică, vine din 


experienţă, care constă în „reflectarea” obiectelor 
exterioare în minţile noastre. A pretinde, aşa cum 
face Mach, că lumea este creaţia omului înseamnă a 
face stiinta imposibilă, pentru că ştiinţa presupune o 
lume exterioară care să servească drept obiect de 
studiu. Idealismul duce la concluzii reacționare în 
politică. Mach şi Avenarius privesc omul ca pe 
măsura universului şi „această teorie subiectivă are 
o mare valoare obiectivă: este uşor să demonstrezi 
cu ajutorul ei că săracii sunt bogaţi şi bogății sunt 
săraci, pentru că totul depinde de experienţa 
subiectivă”  (FEseurifilosofice). Idealismul subiectiv 
conduce în mod infailibil şi la solipsism, pentru că, 
dacă totul se află în imaginaţia „mea”, nu am niciun 
motiv să cred în existenţa altor subiecţi. Aceasta este 
filosofia omului primitiv: sălbaticul crede, literal, în 
tot ceea ce îi vine în minte, confundă visele cu 
realitatea, percepțiile false cu cele adevărate şi 
gândirea cu existenţa reală, la fel ca Berkeley, Mach, 
Struve şi Bogdanov. 

În aceeaşi lucrare, Liubov Akselrod apără 
determinismul împotriva lui Stammler, care obiecta 
că este inconsistent să crezi în acelaşi timp în 
determinismul istoric şi în voinţa revoluţionară. Şi, în 
acest punct, ea formulează un contraargument care 
reia o „melodie” învățată de la Plehanov: oamenii 
sunt cei care fac istoria, dar acţiunile lor şi 
eficacitatea intenţiilor lor depind de circumstanţe pe 
care nu le pot controla. Nu există nicio diferenţă 
între necesitatea naturală şi cea istorică sau, ca o 
consecinţă, între metodele ştiinţelor naturale şi cele 
sociale. Ideologii burghezi pretind că numai 
prezentul este real: ei exprimă astfel temerile unei 
clase pe care istoria a condamnat-o la dispariţie, dar 
pentru marxişti viitorul este „real” pentru că poate fi 
prezis în lumina legilor istorice. 

Ar trebui adăugat că atât Liubov Akselrod, cât şi 
Plehanov au arătat că termenul „reflectare” nu ar 
trebui înţeles literal. Senzaţiile nu sunt „copii” ale 
lucrurilor în acelaşi mod ca imaginile din oglindă, ci 
în sensul că de obiectele care le produc depinde 
conţinutul lor. 

Lenin, evident, era de părere că Plehanov şi 


„Ortodox” nu au respins empiriocriticismul atât de 
total pe cât ar fi meritat şi a decis, în consecinţă, să 
intre el însuşi în dezbatere, chiar dacă era conştient 
că pregătirea sa filosofică era destul de rudimentară. 
Şi-a petrecut cea mai mare parte a anului 1908 
lucrând la acest subiect, ba chiar şi câteva luni la 
Londra, unde a studiat la British Museum. Rezultatul 
a fost publicat la Moscova în 1909, sub forma unei 
cărţi intitulate Materialism şi  empiriocriticism. 
Comentarii critice la o filosofie reacționară. 

În atacul său împotriva empiriocriticismului, Lenin 
nu a fost preocupat de obiecțiile ridicate de diverşi 
alți filosofi la această doctrină, bazate pe 
inconsistența ei internă. Obiectivul lui Lenin era să 
arate că doctrina nu reuşea sā evite „problema 
fundamentală a filosofici”, cea a prioritāții minții 
asupra materiei sau viceversa, şi era un exemplu de 
jonglerie verbală sub care era deghizat numai 
idealismul lui Berkeley, programat, de aceea, să 
susţină spiritualismul religios şi interesele claselor 
exploatatoare. 

Argumentul lui Lenin se bazează pe principiul 
„partizanatului” (partiinosi) în filosofie. El foloseşte 
acest termen în două sensuri diferite. în primul rând, 
acest termen înseamnă că nu poate exista o cale de 
mijloc între materialism şi idealism aşa cum au fost 
definiţi aceşti termeni de câtre Engels şi că filosofii 
care pretind că ar fi depăşit această opoziţie nu sunt 
decât nişte idealişti nesinceri. Mai mult decât atât, 
toate întrebările esențiale ale filosofici sunt 
subordonate acestei „probleme fundamentale a 
filosofici”, întrebările cu privire la cognoscibilitatea 
lumii, la validitatea determinismului, la criteriile 
adevārului şi la semnificația timpului şi a spațiului, 
toate acestea nu sunt decât nişte cazuri particulare 
sau o simpla extensie a „problemei fundamentale”; 
orice răspuns pe care îl vom da acestor întrebări este 
fie materialist, fie idealist, iar o cale de mijloc este 
imposibilă. 

în al doilea rând, „partizanatul” înseamnă pentru 
Lenin că teoriile filosofice nu sunt neutre în 
contextul luptei de clasă, ci sunt instrumente ale 
acesteia. Orice filosofie se află în slujba intereselor 


unei clase, iar într-o societate sfâşiată de lupta de 
clasă, lucrurile nu pot sta altfel, indiferent de 
intenţiile pe care le au filosofii înşişi. La fel cum în 
politica activă este imposibil să nu fii membrul unui 
partid, în filosofie este imposibil să fii nepartinic. 


Cei care sunt nepartizani în filosofie sunt la fel de iremediabil 
obtuzi ca  nepartizanii din politică. (Materialism şi 
empiriocriticism/) 


Nonpartizanatul în filosofie nu este decât un servilism prost 
mascat faţă de idealism şi fideism. (Ibidem) 


Numai materialismul poate servi interesele clasei 
muncitoare, în timp ce doctrinele idealiste sunt 
instrumentele exploatatorilor. 

Lenin nu examinează relaţiile dintre aceste două 
sensuri ale „partizanatului” şi nici nu se întreabă în 
ce mod ar putea fi proiectată în trecutul istoric 
asocierea dintre clasele sociale şi filosofic: spre 
exemplu, au reprezentat oare materialistul Hobbes şi 
sectanţii creştini plebei ideologia claselor oprimate 
Şi, respectiv, pe cea a proprietarilor? Lenin se 
mulţumeşte să demonstreze că, în prezent, 
antagonismele sociale fundamentale dintre 
proletariat şi burghezie corespund scindării 
filosofilor în cele două tabere, cea materialistă şi cea 
idealistă. Legătura dintre idealism şi reacţiunea 
politică se manifestă cel mai clar într-un mod pe care 
Lenin îl consideră evident, în faptul că toate formele 
idealismului Şi, mai ales, subiectivismul 
epistemologic sunt pilonii de susţinere ai credinţei 
religioase atât în practică, cât şi în materie de 
consistenţă logică. Lui Lenin nu i-a fost uşor să 
coroboreze această acuzaţie împotriva 
empiriocriticiştilor, care, pe baza filosofici lor, atacau 
toate formele de credinţă religioasă; Berkeley 
reprezenta, totuşi, o ţintă mult mai uşoară, întrucât 
susţinea că ideea realităţii materiei, pe care, de 
altfel, teoria sa o contesta, era pilonul principal de 
susţinere al ateismului. Lenin considera însă că 
disputele dintre idealişti nu aveau oricum nicio 
importanţă; pentru el, nu exista nicio diferenţă 
fundamentală între Berkeley, Hume, Fichte, 
empiriocriticişti şi teologii creştini. Atacurile 


filosofilor catolici la adresa idealismului subiectiv 
erau doar nişte certuri în familie; în mod similar, 
opoziţia empiriocriticiştilor faţă de religie era o 
înşelătorie al cărei scop este să adoarmă vigilenţa 
proletariatului şi să îl abată în aceeaşi direcţie înspre 
care îl mâna mitologia religioasă. 


Subtila atracţie epistemologică pe care o exercită cineva ca 
Avenarius rămâne o invenţie de profesor, o tentativă de a 
alcătui o mică sectă filosofica „proprie”, dar, în realitate, în 
condiţiile generale ale luptei de idei şi ale tendinţelor din 
societatea modernă, rolul obiectiv pe care îl joacă aceste 
artificii epistemologice este acelaşi în toate cazurile, şi anume 
să defrişeze calea pentru idealism şi fideism şi să le slujească cu 
credinţă. (Ibidem) 


Era uşor de observat, aşadar, că reprezentanţii 
empiriocriticismului îşi păcăleau cititorii naivi atunci 
când pretindeau că oferă o imagine a lumii în care 
elementele experienţei ar fi neutre din punct de 
vedere ontologic, nefiind nici „fizice”, nici „psihice”. 
Mach şi Avenarius, care nu se deosebeau prin nimic 
în afara terminologiei lor înşelătoare, şi filosofii 
înrudiţi cu ei din Germania, Marea Britanic şi Rusia 
intenționau să reducă lumea la o colecţie de impresii, 
astfel încât „realitatea materială” să devină un 
simplu produs al conştiinţei. Dacă şi-ar fi urmărit în 
mod consecvent teoria, ei ar fi sfârşit prin a susţine 
absurdităţile solipsismului şi prin a privi întreaga 
lume ca pe o creaţie a subiectului individual. Dacă 
nu au ajuns totuşi la această concluzie, motivul a fost 
că au dorit să-l inducă în eroare pe cititor sau că s-au 
temut să dezvăluie goliciunea propriei lor doctrine. 
În orice caz, ei erau nişte lachei ai clerului care au 
jonglat mereu cu cuvintele pentru a-i înşela pe 
oamenii simpli şi au ocultat adevărata problemă 
filosofică, în timp ce burghezia se folosea de confuzia 
poporului pentru a-şi menţine puterea. 


Fiecare dintre noi ştie ce anume este fizic şi ce este mental, 
insa niciunul dintre noi nu ştie în acest moment ce este „cel de- 
al treilea” termen. Avenarius nu a făcut decât să-şi şteargă 
urmele prin acest subterfugiu, afirmând, de fapt, că şinele este 
termenul primar (termenul central) şi că natura (mediul) este 
termenul secundar (contratermenul). {Ibidem) 


Dar, continuă Lenin, ştiinţa ne permite să 
respingem acest nonsens idealist. Nicio persoană 
educată nu se îndoieşte că pământul a existat înainte 
de apariţia omenirii. Un idealist nu poate însă să 
admită aşa ceva, pentru că este obligat de premisele 
sale să susţină că pământul şi întreaga lume fizică 
este numai o închipuire a minţii umane. Contrar 
faptelor evidente ale ştiinţei, el trebuie să susţină că 
omul a apărut cel dintâi şi natura a apărut ulterior. 
Mai mult decât atât, ştim că omul gândeşte cu 
ajutorul creierului, care este un obiect fizic, dar 
idealistul nu poate fi de acord nici cu acest fapt, 
pentru că priveşte toate obiectele fizice ca pe nişte 
produse ale gândirii. Prin urmare, este limpede că 
idealismul contravine celor mai elementare 
cunoştinţe ştiinţifice şi că se opune întregului 
progres, fie el social sau intelectual. 

După ce a demolat idealismul în acest fel, Lenin îi 
contrapune filosofia proletariatului militant, adică 
materialismul dialectic. O parte fundamentală a 
acestei filosofii este reprezentată de teoria reflectării 
sau a imaginilor, care susţine că senzațiile, ideile 
abstracte şi toate celelalte aspecte ale cunoaşterii 
umane sunt reflectarea în mintea noastră a 
caracteristicilor reale ale lumii materiale, care există 
chiar dacă sunt percepute de cineva sau nu. 


Materia este o categorie filosofică ce denotă realitatea obiectivă 
care îi este dara omului prin senzațiile sale şi care este copiată, 
reflectată şi fotografiată de senzaţii, deşi există independent de 
ele. {Ibidem) 


Aşa cum repetă Lenin la nesfârşit, este vorba 
literalmente de o „copiere”; senzațiile noastre sunt 
imagini ale lucrurilor, şi nu doar nişte simple efecte 
sau, cum ar spune Plehanov, nişte „simboluri”. 


Engels nu vorbeşte nici despre simboluri, nici despre hieroglife, 
ci despre copii, fotografii, imagini şi reflectări în oglindă ale 
lucrurilor. {Ibidem) 


Senzaţiile nu sunt un ecran între noi şi lume, ci o 
legătură cu lumea şi o imitație subiectivă a acesteia. 

Materialismul dialectic nu pretinde că poate 
rezolva problemele fizice care privesc structura 


materiei, dar nu acesta este domeniul său. El poate 
accepta tot ceea ce ne învaţă fizica, „pentru că unica 
proprietate a materiei, de a cărei recunoaştere este 
condiţionat materialismul filosofic, este proprietatea 
acesteia de a fi o realitate obiectivă, care există în 
afara minţii” (ibidem). 

În această ultimă privinţă, Lenin este inconsecvent, 
pentru că el însuşi răspunde cu siguranţă diferitelor 
întrebări ale fizicii: de exemplu, afirmă că este un 
nonsens reacţionar să susţii că pot exista mai mult 
de trei dimensiuni şi că toate formele de 
indeterminism sunt în egală măsură nişte 
nonsensuri. În ce priveşte definirea materiei numai 
prin proprietatea ei de „a exista în afara minţii”, 
acesta avea să devină mai târziu un motiv de dispută 
între leninişti, întrucât sugera că materia trebuie să 
fie caracterizată prin relaţia sa cu subiectul 
experienţei, ceea ce ar face mintea să devină o parte 
a conceptului de materie, ca un corelativ al acesteia; 
în acelaşi mod, Lenin foloseşte termenul „obiectiv” în 
sensul de „independent faţă de gândire”. În altă 
parte spune, preluând o idee de la Liubov Akselrod, 
că materia nu poate fi definită pentru că este cea mai 
largă categorie şi că, prin urmare, nu poate fi 
exprimată în termeni specifici; el nu a încercat să 
reconcilieze această idee cu afirmaţia citată mai sus. 


O parte esenţială a teoriei reflectării constă în 
respingerea relativismului şi în acceptarea ideii 
tradiţionale de adevăr ca o adecvare la realitate. 
Adevarul, afirmă Lenin, poate fi predicat despre 
senzaţii, concepte şi judecăţi. Putem spune despre 
orice produs al activităţii cognitive că este adevărat 
sau fals, adică o „reflectare” corectă sau eronată a 
realităţii, că prezintă lumea aşa cum este „în sine”, 
independent de cunoaşterea noastră, sau că ne oferă 
o imagine distorsionată asupra lumii, dar 
obiectivitatea adevărului este în conflict cu 
relativitatea lui, după cum a arătat Engels. 
Relativitatea adevărului nu înseamnă, aşa cum 
susţin, de exemplu, pragmatiştii, că aceeaşi judecată 
este adevărată sau falsă în funcţie de cel care o 
emite, de circumstanţe şi de beneficiile care pot fi 
obținute prin adoptarea ei la un moment dat. Ştiinţa, 


aşa cum a arâtat Engels, nu poate să ne spună 
niciodată cu o siguranţă absolută care sunt limitele 
între care sunt valide legile ei şi, în consecinţă, toate 
legile ştiinţei pot fi revizuite. Aceasta nu transformă 
însă adevărul în fals şi viceversa, ci înseamnă numai 
că ceea ce era considerat universal valabil poate fi 
aplicat numai în anumite condiţii. Niciun adevăr nu 
este verificat până la capăt, iar în acest sens toate 
adevărurile sunt relative. întreaga cunoaştere este 
de asemenea relativă, în sensul că nu putem şti 
niciodată totul despre univers şi că, deşi cunoaşterea 
noastră continuă să se extindă, ea rămâne totuşi 
incompletă. Dar aceste limite nu afectează cu nimic 
conceptul de „adevăr” în sensul de adecvare la 
realitate. Aşa cum a afirmat tot Engels, cel mai 
eficient criteriu al adevărului, adică cea mai bună 
cale de a afla dacă o judecată este adevărată, este să 
o supui la testul practic. Dacă descoperirile pe care 
le-am făcut cu privire la relaţiile naturale pot fi 
aplicate la situaţii practice, succesul acţiunilor 
noastre va confirma că judecâţile noastre au fost 
corecte, iar eşecul va dovedi contrariul. Criteriul 
practic poate fi aplicat în acelaşi mod în ştiinţele 
naturii şi în cele sociale, iar analiza noastră asupra 
realităţii este confirmată dacă acţiunile politice 
bazate pe ea sunt eficiente. Această eficienţă nu 
reprezintă „utilitatea” în sensul ei pragmatist: 
cunoaşterea noastră este potenţial utilă pentru că 
este adevărată şi nu este adevărată pentru că este 
utilă. Teoria marxistă, în special, a fost în mod vizibil 
confirmată de practică: succesul mişcărilor 
muncitoreşti bazate pe această teorie este cea mai 
bună dovadă a validității sale. 


Odată ce am recunoscut natura obiectivă a 
adevărului, principiul empiriocriticist al „economiei 
gândirii” poate fi privit ca un simplu subterfugiu 
idealist care încearcă să substituie adecvarea la 
realitate cu un criteriu confuz care constă în 
economisirea efortului. 

Este clar şi că obiecțiile pe care empiriocriticiştii le 
ridică faţă de filosofia kantiană provin „dinspre 
dreapta”, adică dintr-o poziţie chiar mai reacționară 
decât cea a lui Kant. Empiriocriticiştii pun în discuţie 


distincţia dintre fenomen şi noumen, dar numai 
pentru a demonstra că „lucrul în sine” este 
superfluu, că nu există, deci, o realitate 
independentă de minte. Materialiştii îl critică însă pe 
Kant din perspectiva opusă, nu pentru câ el 
recunoaşte existenţa unei lumi dincolo de fenomene, 
ci pentru că susţine că nu putem cunoaşte această 
lume. Empiriocriticiştii afirmă că nu există nicio 
diferenţă între fenomen şi lucrul în sine, pentru că 
nu există nicio realitate care să nu poată fi, în 
principiu, cunoscută; ei condamnă agnosticismul lui 
Kant recunoscând, în acelaşi timp, „elementul 
materialist” în ideea lui Kant despre realitatea lumii. 
Dintr-un punct de vedere materialist, realitatea 
poate fi împărţită într-o realitate cunoscută şi una 
necunoscută încă, dar nu şi în fenomene care pot fi 
cunoscute şi „lucruri în sine” care nu pot fi 
cunoscute. 

În ce priveşte categoriile de spaţiu, timp şi 
cauzalitate, Lenin este fidel interpretării lui Engels. 
Materialismul dialectic nu priveşte cauzalitatea ca pe 
o dependenţă funcţională, însă există o necesitate 
reală în relaţiile dintre evenimente. Practica este cea 
mai bună confirmare a necesităţii reale a legăturii 
cauzale; de fiecare dată când observăm o succesiune 
regulată de evenimente şi suntem capabili să 
producem o consecinţă pe care o dorim, demonstrăm 
că relaţia cauză-efect nu este rezultatul imaginaţiei 
noastre, ci este o caracteristică reală a lumii fizice. 
Asemenea legături trebuie, cu toate acestea, înţelese 
dialectic; în cazurile în care sunt implicate tipuri de 
evenimente, şi nu doar evenimente izolate, există 
întotdeauna o interacţiune reciprocă chiar dacă unul 
dintre elemente îşi păstrează primatul (care nu este 
definit mai precis) asupra celorlalte. Timpul şi spaţiul 
nu sunt nici produsul unei facultăţi perceptuale 
organizatoare, nici forme a priori ale sensibilităţii şi 
nici entităţi autonome, independente de materie, ele 
sunt caracteristici obiective ale existenţei fizice. 

Lenin susţine că materialismul dialectic pe care îl 
expune nu este doar o armă eficientă în sensul 
practic, ci este şi singura filosofic compatibilă cu 
stadiul actual de dezvoltare a ştiinţelor naturale şi 


sociale. Ştiinţa fizică este sau pare să fie în criză 
tocmai pentru că fizicienii înşişi nu înţeleg acest fapt. 


Fizica modernă este în durerile facerii: ea da naştere 
materialismului dialectic. (Ibidem / 


Oamenii de stiintă trebuie să înţeleagă că 
materialismul dialectic este singura cale de a ieşi din 
starea de confuzie în care au intrat din cauză că au 
ignorat lucrările lui Marx şi Engels. Acest adevăr va 
triumfa în curând chiar dacă unii oameni de ştiinţă i 
se opun, mulţi dintre ei fiind servitori ai burgheziei 
în pofida faptului că au reuşit să realizeze lucruri 
mari în diferite domenii specializate. 

Lucrarea lui Lenin este interesantă nu atât pentru 
meritele sale proprii, cât prin influenţa pe care a 
avut-o asupra dezvoltării filosofici în Rusia. Din punct 
de vedere filosofic, este grosolană şi amatoristă, 
bazându-se pe argumente vulgare ale „simțului 
comun” înnobilate doar prin citate din Engels (din 
Marx, sunt citate doar două propoziţii în întreaga 
carte) şi pe atacuri lipsite de orice sfială la adresa 
opozanților. Ea demonstrează o incapacitate totală 
de a înţelege punctele de vedere ale acestora şi o 
aversiune faţă de orice efort de a încerca să 
înţeleagă. Ea nu adaugă aproape nimic la ceea ce 
este deja conţinut în pasajele citate din Engels şi 
Plehanov, singura diferenţă fiind câ Engels are un 
oarecare simţ al umorului de care Lenin este complet 
lipsit. Lenin încearcă să îl suplinească cu glume 
ieftine şi cu invective, criticându-şi adversarii ca pe 
nişte nebuni reacţionari şi nişte lachei ai clerului. 
Argumentele lui Engels sunt vulgarizate şi 
transformate în formule catehetice fixe: senzațiile 
sunt „copii” sau „reflectări în oglindă” ale lucrurilor, 
şcolile filosofice devin „partide” etc. Furia prezentă 
în întreaga carte este cea a unui gânditor primitiv 
incapabil să înţeleagă cum ar putea o persoană 
întreagă la minte să susţină cu seriozitate (aşa cum 
presupune Lenin) că a reuşit să creeze pământul, 
stelele şi întregul univers fizic prin puterea propriei 
sale imaginaţii sau că obiectele pe care le priveşte 
sunt de fapt în mintea lui chiar dacă şi un copil poate 
vedea că nu se află acolo. Din acest punct de vedere, 


lupta lui Lenin cu idealismul este asemănătoare cu 
cea a unora dintre apologeţii nesofisticaţi ai 
creştinismului. 

Bogdanov, Bazarov şi luşchevici au răspuns 
atacurilor lui Lenin; cel din urmă îl ataca pe 
Plehanov în lucrarea Pilonii ortodoxiei filosofice 
(1910), caracterizându-l drept un semidoct ignorant 
care nu are în comun cu filosofia mai mult decât are 
un jandarm. Atât Plehanov, cât şi Lenin, afirma 
categoric luşchevici, ilustrează decadenţa 
marxismului rus prin agresivitatea lor dogmatică şi 
prin incapacitatea lor de a înţelege vederile altora, 
luşchevici a calificat cu severitate mai ales ignoranţa 
lui Lenin, nepriceperea lui de a scrie şi limbajul 
rudimentar; La acuzat de erori factuale, de 
„introducerea obiceiurilor  Sutelor Negre în 
marxism”, de faptul că nu citise cărțile pe care le 
cita etc. Definirea materiei prin puterea sa de a 
produce senzaţii era în sine o capitulare în fața 
filosofici lui Mach, ceea ce era valabil atât pentru 
Plehanov, cât şi pentru Lenin, care copiase de la cel 
dintâi. Nici Mach, nici Berkeley nu au pus la îndoială 
„existenţa lumii”: întrebarea aflată în dezbatere nu 
privea existenţa lumii, ci validitatea unor categorii ca 
substanţa, materia şi spiritul. Empiriocriticiştii, 
comentează  luşchevici, au produs o revoluție 
coperniciană prin abolirea distincţiei dintre spirit şi 
materie; ei nu au schimbat nimic în relaţia omului cu 
lumea, ci dimpotrivă, au repus în drepturi valoarea 
spontană a realismului eliberându-l de fetişurile 
metafizice. Lenin a confundat, în realitate, realismul 
epistemic cu materialismul (el repetă frecvent că 
materialismul constă în recunoaşterea „realităţii 
materiale obiective”, „independentă de subiect”, dar, 
dacă lucrurile ar sta astfel, ar însemna că aproape 
toţi filosofii catolici sunt materialişti). întreaga teorie 
a „reflectării” era o revenire la credinţa naivă, 
predemocritiană, în imagini care se desprind în mod 
misterios de obiect şi au impact asupra ochiului sau 
urechii unui om. Nimeni nu ar putea să ne spună ce 
înseamnă „similitudinea” între „lucrul în sine” şi 
imaginea sa pur subiectivă sau în ce fel poate fi 
comparată copia cu originalul. 


Lucrarea Materialism şi empirio criticism nu a avut 
nicio influenţă semnificativă înainte de revoluţie sau 
imediat după aceea (chiar dacă a fost reeditată în 
1920). Ulterior, a fost proclamată de Stalin un text 
fundamental al filosofici marxiste şi, timp de 
cincisprezece ani, avea să fie, alături de o scurtă 
lucrare scrisă de Stalin, sursa principală pentru 
învăţământul filosofic din Uniunea Sovietică. Chiar 
dacă era minoră ca valoare, lucrarea lui Lenin este 
unul dintre ultimele puncte de contact între 
marxismul leninist ortodox şi filosofia europeană. În 
deceniile care au urmat nu a mai existat practic 
niciun contact, nici chiar sub forma polemicilor, între 
leninism şi gândirea nemarxistă. Critica sovietică 
oficială la adresa „filosofici burgheze” lua în serios 
faptul că aceasta din urmă, sub toate formele ei, era 
o reiterare a nonsensului idealist al lui Mach şi 
Avenarius, care fusese eradicat prin respingerea lui 
de câtre Lenin. 

Importanţa cărții lui Lenin trebuie, însă, 
interpretată în contextul politic. Ar fi greu de afirmat 
că, atunci când a scris această lucrare, Lenin avea 
vreo intenţie de a „imbogăţi”, de a adăuga ceva sau - 
Doamne fereşte! - de a reforma marxismul. El nu se 
afla în căutarea răspunsurilor la vreo întrebare 
filosofică, pentru că toate întrebările importante 
fuseseră deja soluționate de Marx şi Engels; în 
prefața cărţii sale, el ironizează fraza lui 
Lunacearski: „Poate că ne-am rătăcit, dar cel puțin 
căutăm.” Lenin nu căuta nimic. El credea în mod 
ferm că mişcarea 

revoluţionară trebuie să aibă un Weltanschauung 
uniform şi precis şi că orice formă de pluralism în 
această privinţă reprezintă un pericol politic foarte 
grav. El mai credea şi că idealismul de orice fel este 
o formă mai mult sau mai puţin deghizată a religiei, 
invariabil folosită de exploatatori pentru a înşela şi a 
paraliza masele. 

8. Lenin şi religia 


Lenin privea religia ca pe un subiect-cheie pentru 
activitatea ideologică a partidului, pentru că 
adversarul era un fenomen de masă, şi nu doar un 


mic grup de teoreticieni, cum erau empiriocriticiştii. 
Propria lui atitudine faţă de religie era absolut clară, 
ca problemă filosofică, dar tacticile sale erau destul 
de flexibile şi schimbătoare. 

Lenin a fost crescut într-un mediu scutit de orice 
bigotism religios; şi-a pierdut credinţa la 
cincisprezece sau şaisprezece ani, înainte de a avea 
orice fel de contact cu marxismul. Din acel moment, 
a luat ateismul în serios ca fiind cel mai evident din 
punct de vedere ştiinţific şi nu a pledat niciodată în 
favoarea lui pe baza meritelor. Problemele religioase 
nu prezentau, în concepţia sa, niciun fel de dificultăţi 
de principiu, ci erau chestiuni care aparţineau 
domeniilor educaţiei, politicii sau propagandei. În 
articolul Socialism şi religie (1905) şi în alte scrieri 
ulterioare, Lenin susţine că credinţele religioase sunt 
o expresie a neputinței maselor oprimate şi afectate 
de sărăcie, o compensație imaginară pentru 
suferinţele acestora, „băutură spirituală tare” 
Opere), cum o numeşte el, vulgarizând în stilul său 
obişnuit limbajul lui Marx şi Engels. în acelaşi timp, 
religia şi Bisericile ca instituţii erau mijloace 
destinate să menţină masele într-o stare umilă şi 
supusă, un „bici ideologic” care îi menținea pe 
exploatatori la putere şi masele într-o stare mizeră. 
Biserica Ortodoxă era un exemplu strălucit de 
conjugare a dominaţiei spirituale cu cea politică. 
Lenin sublinia şi nevoia de a exploata atitudinea 
represivă a regimului faţă de adepţii unor secte 
religioase. Programul partidului se referea de la bun 
început la toleranța religioasă, la dreptul indivizilor 
de a profesa orice credinţă pentru care optează, 
precum şi la dreptul de a continua propaganda în 
favoarea ateismului; Biserica şi statul trebuiau să fie 
separate, iar învăţământul religios trebuia să fie 
eliminat din sistemul public. Dar, spre deosebire de 
social-democraţii occidentali, Lenin sublinia că, deşi 
socialiştii priveau religia ca pe o problemă privată în 
raport cu statul, ea nu era privată în ceea ce-i privea 
pe membrii partidului. În condiţiile actuale, partidul 
trebuie să-i tolereze pe credincioşi în rândurile sale 
(ateismul nu era o parte explicită a programului său), 
dar se angaja să continue propaganda antireligioasă 


şi să-şi educe membrii în spiritul ateismului militant. 
Partidul nu putea fi neutru din punct de vedere 
filosofic, pentru că era materialist şi, în consecinţă, 
ateu şi anticlerical, iar această concepţie asupra 
lumii nu putea să presupună indiferența politică. Cu 
toate acestea, propaganda antireligioasă trebuia 
legată de lupta de clasă, şi nu tratată ca un scop în 
sine, în spiritul „liberei cugetări burgheze”. 

Dar, oricare ar fi fost concesiile sale tactice, Lenin 
era, din motive politice, un opozant implacabil al 
credinţei religioase. De aici şi violenţa atacului său la 
adresa empiriocriticiştilor, a căror filosofie coincidea 
în parte cu cea a „constructorilor de Dumnezeu”. 
Aceştia din urmă nu încercau decât să-i adauge 
marxismului nişte decoraţiuni retorice Şi 
sentimentale, dar în ochii lui Lenin ei păreau că sunt 
pe punctul de a stabili un compromis periculos cu 
religia. în principalele sale lucrări filosofice, în 
scrisorile adresate lui Gorki şi în alte ocazii, Lenin a 
susţinut că, dacă religia ar fi deposedată de 
superstiţiile sale primitive şi ar folosi limbajul 
progresului social, ar fi chiar şi mai periculoasă 
decât arhaica Biserică Ortodoxă, care îşi proclamase 
în mod brutal uniunea cu despotismul țarist. Religia 
deghizată într- o formă umanistă ar fi fost mai 
capabilă să-şi ascundă conţinutul de clasa şi să îi 
înşele pe naivi. Astfel, deşi Lenin era pregătit să 
ajungă la un compromis cu credincioşii din motive 
tactice, el luase decizii ferme în privinţa chestiunii 
de fond şi refuza să admită orice sugestie cum că în 
concepţia despre lume a partidului şi-ar putea găsi 
vreun loc oarecare credinţa religioasă. 

Poziţia lui Lenin în aceste privinţe era conformă cu 
tradiţia rusă a liberei cugetări. Legătura dintre 
Biserica Ortodoxă şi birocraţia ţaristă era evidentă. 
Când guvernul sovietic a ajuns la putere, majoritatea 
membrilor clerului, chiar dacă nu toţi, i-au fost ostili. 
Din cauza acestei atitudini, precum şi datorită 
principiilor fundamentale ale leninismului, lupta 
împotriva Bisericii a depăşit imediat limitele indicate 
de programul partidului. Guvernul nu s-a limitat la 
exproprierea averii Bisericii şi la secularizarea 
şcolilor, măsuri care erau oricum privite ca nişte 


reforme burgheze, deloc specifice socialismului. 
Biserica a fost, în fapt, deposedată de toate funcţiile 
publice şi i s-a interzis să predea, să tipărească 
periodice sau cărţi şi chiar să-i instruiască şi să-i 
formeze pe viitorii membri ai clerului; mănăstirile au 
fost, în marea lor parte, închise. Tratarea religiei ca 
pe o problemă privată în raport cu statul nu era 
posibilă în sistemul partidului unic în care calitatea 
de membru al partidului era, în majoritatea 
cazurilor, o precondiţie pentru orice fel de slujbă 
publică. Persecutarea Bisericii şi a credincioşilor a 
variat în intensitate în 


funcţie de circumstanţele politice, fiind mai blândă, 
de pildă, în timpul celui de AI Doilea Război Mondial, 
între anii 1941 şi 

1945, dar principiul că statul socialist trebuie să 
lupte cu toate mijloacele pentru eradicarea 
„prejudecăţilor religioase” a rămas valabil şi este în 
întregime în acord cu doctrina lui Lenin. Separaţia 
dintre stat şi Biserică este funcţională numai atunci 
când statul este neutru din punct de vedere ideologic 
şi când nu profesează activ o anumită conceptie 
despre lume. Statul sovietic, privindu-se pe sine ca 
pe organul proletariatului şi considerând ateismul o 
trăsătură esenţială a unicei ideologii proletare, nu 
poate accepta principiul  deposedarii sale de 
autoritate mai mult decât, să spunem, Vaticanul, 
care are o structură similară prin ideologia sa 
integrată în constituirea statului. Lenin şi ceilalţi 
marxişti au susţinut întotdeauna că nu există nicio 
diferenţă, din acest punct de vedere, între un stat 
proletar şi un stat burghez, pentru că ambele ar fi 
nevoite să susţină o filosofic care reprezintă 
interesele clasei conducătoare. Dar tocmai din cauza 
acestui motiv separarea Bisericii de stat, pe care 
Lenin a folosit-o ca pe un strigăt de luptă împotriva 
ţarismului, era contrară teoriei relaţiilor dintre 
ideologie, clasă şi stat susţinută de el, care nu a 
putut fi menţinută după ce bolşevicii au ajuns la 
putere. Pe de altă parte, natura şi dimensiunea 
măsurilor  antireligioase nu au fost, desigur, 
prescrise prin nicio doctrină şi au variat în funcţie de 
circumstanţe. 


9. Caietele filosofice ale lui Lenin 


În afara unor pasaje ocazionale din anumite articole 
sau cuvântări, Lenin nu a mai scris nimic altceva pe 
teme pur filosofice. (Articolul său din 1921, despre 
Importanța materialismului militant, este, mai 
curând, o directivă de propagandă, iar cel din 1913, 
cu privire la Cele trei surse şi cele trei parți 
componente ale marxismului, este o prelegere de 
popularizare şi nu are nicio pretenție de 
originalitate.) Cu toate acestea, în Uniunea Sovietică 
avea să apară postum un volum intitulat Caiete 
filosofice, care constă în extrase notate din diferite 
cărţi şi manuale de Lenin, în special în anii 1914- 
1915, însoţite de comentarii aprobatoare sau 
denigratoare şi de scurte observaţii filosofice proprii. 
în unele cazuri nu este prea clar dacă notele sunt 
rezumate ale lecturilor lui Lenin sau dacă reprezintă 
propriile idei. Cartea este interesantă în măsura în 
care notele principale privesc dialectica şi 
atenuează, într-o anumită măsură, formulările fruste 
din Materialism şi  empiriocriticism. Ele sunt 
relevante mai ales pentru influenţa asupra lui Lenin, 
în timpul războiului, a lecturilor din Hegel, dintre 
care Logica şi Prelegeri de filo sofia istoriei. Aceste 
lucrări l-au convins pe Lenin că dialectica hegeliană 
era de mare importanţă în dezvoltarea marxismului; 
el a scris chiar că lucrarea Capitalul nu poate fi 
înţeleasă fără un studiu aprofundat al Logicii lui 
Hegel, adăugând cu o justeţe ireproşabilă: „Aşadar, 
după o jumătate de secol, niciun marxist nu l-a 
înţeles încă pe Marx.” Această butadă trebuie luată 
literal, pentru că este greu de crezut că Lenin 
considera ca el însuşi nu l- ar fi înţeles pe Marx până 
în 1915, dar dovedeşte cât de fascinat a fost Lenin de 
speculaţiile lui Hegel. 

După cum arată Caietele, Lenin a fost interesat cel 
mai mult de problema „universalităţii” şi a 
„individualităţii” în logica lui Hegel şi de dialectică 
privită ca o teorie a „unităţii şi luptei contrariilor”. 
Lenin încerca să descopere în dialectica lui Hegel 
temele care ar fi putut fi preluate şi folosite de 
marxism, după reordonarea pe o bază materialistă. 


În ce priveşte problema abstracţiei şi a relaţiei dintre 
percepţia directă şi cunoaşterea „universală”, Lenin 
sublinia tot ce se opunea, la Hegel, doctrinei lui Kant 
(de exemplu, că „lucrul în sine este în întregime 
indefinit şi, ca atare, nu este nimic”). Şi marca 
funcţia cognitivă autonomă a gândirii abstracte: 
după logica lui Lenin, dialectica şi teoria cunoaşterii 
erau unul şi acelaşi lucru. În timp ce lucrarea 
Materialism şi empiriocriticism se concentra pe 
combaterea interpretării subiective a senzaţiilor şi se 
limita să le considere sursa întregii cunoaşteri 
despre lume, Caietele ridică problema abstracţiilor 
conţinute în percepţie, care produc „contradicţii” 
nesfârşite în cadrul procesului cognitiv. Legile, deci 
„universalitatea“, sunt deja conţinute de un fenomen 
anume; într-un mod similar, percepţia individuală 
conţine elemente  „universale”, adică acte ale 
abstracţiei. Natura este, astfel, atât concretă, cât şi 
abstractă; lucrurile sunt ceea ce sunt numai în 
termenii cunoaşterii conceptuale, care le înţelege în 
lumina regularităţilor generale pe care acestea le 
manifestă.  Concretul nu poate fi înțeles în 
concreteţea sa deplină numai printr-un act de 
percepţie particular. Dimpotrivă,  concretul se 
reproduce pe sine numai printr-un număr infinit de 
concepte şi legi generale, astfel încât nu poate fi 
niciodată epuizat de cunoaştere. Chiar şi cel mai 
simplu dintre fenomene ne revelează complexitatea 
lumii şi interdependenţa dintre toate elementele sale 
component, dar, cum toate fenomenele sunt 
interconectate, cunoaşterea umană este în mod 
necesar una incompletă şi fragmentată. Pentru a 
putea înțelege  concretul în întreaga sa 
particularitate, ar trebui să deținem cunoaşterea 
absolută şi universală cu privire la toate legăturile 
dintre fenomene. Fiecare „reflectare” a lumii suferă 
de contradicții interne care dispar pe măsură ce 
cunoaşterea progresează şi ele sunt înlocuite de noi 
contradicții. Reflectarea nu este „moartă” sau 
„inertă”, dar, datorită naturii sale fragmentate şi a 
contradicţiilor, ea produce un spor al cunoaşterii 
care continuă în mod indefinit, fără a atinge 
niciodată finalitatea absolută. Astfel, adevărul se 


manifestă numai sub forma procesului de rezolvare a 
contradicţiilor. 

Dat fiind că întotdeauna există o tensiune sau o 
„contradicţie” între elementele abstracte ale 
cunoaşterii şi cele concrete, se poate întâmpla 
întotdeauna ca, în cursul procesului cognitiv, cele 
abstracte să fie absolutizate în dauna celor 
particulare, adică se poate întâmpla să gândeşti în 
termeni idealişti. Alāturi de accentul pus de Lenin pe 
aspectele „universale” ale „reflectārii” (contrară 
descrierii acesteia, din principala sa lucrare 
filosofică), această idee este o a doua deviere 
importantă de la interpretarea simplistă a 
idealismului privit ca o înşelătorie inventată de 
clerici şi de burghezie. Idealismul pare acum să aibă 
„Surse gnoseologice”: nu este doar o aberaţie a 
minţii, ci este  absolutizarea sau dezvoltarea 
unilaterală a unui aspect real al cunoaşterii. Lenin 
remarcă şi că idealismul inteligent este mai apropiat 
de materialismul inteligent decât de materialismul 
prostesc. 

Al doilea subiect important pe care îl discută 
Caietele este cel al „luptei şi unităţii contrariilor”. 
întreaga dialectică, susţine Lenin, poate fi definită 
drept ştiinţa unităţii  contrariilor. Printre cele 
şaisprezece „elemente ale dialecticii” pe care le 
enumeră, lupta contrariilor apare, sub diferite forme, 
ca o temă principală. Fiecare lucru este suma şi 
unitatea contrariilor, fiecare proprietate a lucrurilor 
se transformă în contrariul ei; conţinutul „se află în 
conflict” cu forma, caracteristicile stadiilor primare 
de dezvoltare sunt reproduse în stadiile avansate ale 
acesteia prin „negarea + a 
negaţiei etc. 

Toate aceste idei sunt exprimate în termeni foarte 
vagi şi generali, neputând fi, de aceea, analizate cu o 
mare exactitate. Lenin nu se întreabă cum poate fi 
„contradicţia”, o relaţie logică, o proprietate a 
obiectelor şi nici nu explică în ce fel introducerea 
abstracţiilor în conţinutul percepţiilor se potriveşte 
cu teoria „reflectării”. Se poate observa, însă, că, la 
fel ca Engels, Lenin vedea în dialectică o metodă 
universală care poate fi extinsă, indiferent de 
domeniul ştiinţific, la o „logică a lumii” generalizată 


şi că trata logica hegeliană ca pe o materie primă a 
unei transformări materialiste. Cu toate acestea, 
observaţiile sale luate în general sugerează o 
interpretare a hegelianismului mai puţin simplificată 
decât cea a lui Engels. Dialectica nu este numai 
afirmarea faptului că „totul se schimbă”, ci şi o 
încercare de a interpreta cunoaşterea umană ca pe 
un joc permanent de roluri între subiect şi obiect, în 
cadrul căruia problema  „întâietăţii absolute” a 
oricăruia dintre termeni îşi pierde importanţa acută. 

Caietele au fost publicate în principal pentru a fi 
folosite de partid în critica sa la adresa 
materialismului  mecanicist. Filosofii partidului 
foloseau Materialism şi empiriocriticism pentru a 
combate toate doctrinele suspectate de idealism şi 
citau din Caiete pentru a sublinia diferenţa dintre 
marxism şi mecanicism, mai ales în campania 
împotriva lui Buharin şi a susținătorilor acestuia din 
anii '30. Desigur, nu se punea problema să fie 
admisă vreo neconcordanţă între cele două texte. 
Mai târziu, când predarea materialismului dialectic 
în Uniunea Sovietică s-a îndepărtat de structura 
impusă de Stalin, Caietele au fost folosite ca o nouă 
bază, iar cele şaisprezece „elemente” au luat locul 
celor „patru caracteristici principale ale dialecticii” 
enunțate de Stalin. Cu toate acestea, lucrarea 
Materialism şi empiriocriticism a continuat să fie 
venerată ca fundament filosofic al leninismului, 
statut care i-a fost acordat pentru prima oară de 
Stalin. Această venerație a avut consecinţe foarte 
nefericite, oferind pretextul pentru înăbuşirea 
oricărei gândiri filosofice independente şi fiind baza 
instaurării dictaturii partidului asupra tuturor 
domeniilor culturii şi stiintei. 

Asa cum au arătat Valentinov şi alţii, obstinaţia 

extremă cu care, d i 

Lenin a apărat materialismul avea rădăcini nu numai 
în marxism, ci şi în tradiţia materialiştilor ruşi, î 
special în cea a lui Cernişevschi, a cărui flosofie 
consta într-o popularizare a lui Feuerbach. 
Comentariile asupra acestei înrădăcinări tradiţionale 
a leninismului au mai fost auzite şi în anii '50, însă 
au fost rapid condamnate, întrucât sugerau că 


leninismul era numai o filosofic tipic rusească, şi nu 
continuarea validă, universală şi infailibilă a 
marxismului. 

Pe lângă chestiunea influenţei exercitate de 
diferitele surse ruseşti, este evident că filosofia lui 
Lenin era legată îndeaproape de programul său 
politic şi de ideea partidului revoluţionar şi că Lenin 
era pe deplin conştient de aceste corelaţii. Un partid 
format din profesionişti, în care toate problemele 
teoretice sunt subordonate strict luptei pentru 
putere, nu poate tolera cu seninătate pluralismul 
filosofic şi nici nu poate fi neutru în privinţa 
chestiunilor ideologice. Pentru a-şi asigura propriul 
succes, partidul trebuia să deţină o doctrină sau un 
corpus dogmatic de neclintit şi clar definit care să 
poată fi impus membrilor săi. Disciplina de partid şi 
coeziunea necesitau eliminarea oricărui risc de 
laxism, ambiguitate sau pluralism teoretic. Faptul că 
ideologia conducătoare trebuia să fie strict 
materialistă era garantat de tradiţia marxistă şi de 
nevoia de a combate gândirea religioasă sub toate 
formele sale, ca pe un obstacol în calea revoluţiei, şi 
de scopul de a se evita orice filosofic neutră din 
punct de vedere ontologic. Lenin a criticat dur, atât 
la prieteni, cât şi la adversari, orice tendinţă de a 
stabili un compromis, fie el şi numai verbal, cu 
religia sau de a evita problemele ontologice pe 
motivul că ar fi fost greşit formulate sau insolubile. 
Marxismul - credea el - este un răspuns oferit deja la 
toate problemele majore ale filosofici, care nu admite 
nicio îndoială. Orice încercare de a abandona 
problemele filosofice reprezenta o ameninţare pentru 
unitatea ideologică a partidului. În acest fel, 
materialismul său frust, care nu admitea niciun 
compromis, nu era doar efectul unei anumite tradiţii, 
ci o componentă organică a tehnicii sale de acţiune. 
Partidul trebuie să fie singurul care are dreptul de a 
stabili şi decide asupra tuturor problemelor 
ideologice şi, din acest punct de vedere, Lenin a 
înţeles bine pericolul pe care îl reprezenta idealismul 
pentru programul său politic. Ideea de putere 
totalitară, care avea să controleze fiecare aspect al 
vieţii culturale, prindea treptat formă în mintea lui şi 


avea să fie, în cele din urmă, pusă în practică; ea a 
fost slujită impecabil de filosofia propusă de Lenin, 
care nu era preocupată de investigarea şi de 
rezolvarea problemelor, ci de impunerea unui sistem 
intelectual dogmatic asupra mişcării socialiste. Se 
dovedeşte astfel că furia atacurilor sale filosofice şi 
lipsa lui totală de interes faţă de argumentele altora 
işi aveau rădăcinile în doctrina sa politică. 

Totuşi, chiar şi pentru  leninişti, lucrarea 
Materialism şi emip ir io criticism era ambiguă în 
privinţa a două chestiuni centrale. În primul rând, 
după cum am amintit deja anterior, Lenin susţinea, 
spre deosebire de Engels şi Plehanov, că 
„obiectivitatea”, adică independenţa faţă de subiect, 
era unicul atribut al materiei pe care materialiştii 
erau obligaţi să îl recunoască. Această afirmaţie era 
evident menită să elibereze 


filosofia marxistă de orice dependentă fată de teoriile 
ştiinţifice schimbătoare, în special de cele din fizică; 
dacă „materia” nu putea suferi nicio daună de pe 
urma oricăror atribute pe care i lear fi putut conferi 
ştiinţa sau pe care i le-ar fi putut lua înapoi, atunci 
ştiinţa nu mai reprezenta niciun pericol pentru 
materialism. Acest câştig a fost însă obţinut prin 
golirea „materiei” de orice conţinut. Dacă materia 
este definită pur şi simplu prin faptul că este ceva 
diferit de subiectul care o percepe, este limpede că 
acelaşi lucru poate fi spus despre orice „substanţă” 
care este privită ca diferită de conţinutul percepţiei. 
„Materia” devine pur şi simplu un sinonim pentru 
„tot”, fără a presupune niciun fel de atribute - 
spaţiale, temporale sau dinamice - pe care le 
asociem, în general, cu „materialitatea”. în al doilea 
rând, această definiţie admite din nou prin conţinutul 
său dualismul vag pe care încearcă să îl elimine. 
Dacă tot ceea ce este „în afara” subiectului este 
material, atunci fie subiectul însuşi nu este material, 
fie trebuie să extindem definiţia materiei pentru a 
cuprinde şi fenomenele subiective. Fraza „materia 
este elementul primar şi mintea este elementul 
secundar” pare să presupună că gândirea şi materia 
sunt diferite, fiind, de aceea, contrară monismului 
materialist. Opera lui Lenin nu oferă un răspuns 


pentru aceste probleme sau nu le tratează într-un 
mod consistent, astfel că este inutil ca ele să fie 
investigate mai atent; obscurităţile textului său nu 
sunt cauzate atât de dificultăţile filosofice inerente, 
cât mai curând de abordarea indolentă şi superficială 
a lui Lenin şi de disprețul sāu faţă de toate 
problemele care nu pot avea o utilitate directă în 
lupta pentru putere. 


XVIII 


DESTINUL LENINISMULUI: 
DE LA O TEORIE A STATULUI 
LA O IDEOLOGIE DE STAT 


1. Bolşevicii şi războiul 


Pentru mişcarea social-democrată rusă, anii 1908- 
1911 au reprezentat o perioadă de catastrofal declin 
şi fragmentare internă. După represiunile 
postrevoluţionare a urmat o stabilizare temporară a 
regimului țarist, au fost acordate mai multe libertăţi 
civile şi s-au făcut câteva încercări de a reorganiza 
structura socială slăbită pe alte baze decât birocraţia 
şi armata. Prim-ministrul Stolipin a introdus reforme 
care erau menite să creeze o clasă puternică de 
ţarani care să deţină proprietăţi de dimensiuni medii. 
Aceste măsuri i-au alarmat pe socialişti, în special pe 
cei cu o orientare leninistă, care au înţeles că, dacă 
problema agrară putea fi rezolvată în condiţiile 
capitalismului, cu mijloace reformiste, potenţialul 
revoluţionar al maselor însetate de pământ ar putea 
fi iremediabil pierdut. Intr-un articol din 29 aprilie 
1908, intitulat Pe drumul  bātātorit!, Lenin 
recunoaşte că politica lui Stolîpin ar putea reuşi şi ar 
putea conduce la o „cale prusacă” a dezvoltării 
capitaliste în agricultură. Dacă acest lucru s-ar fi 
întâmplat, „marxiştii, care sunt cinstiţi cu ei înşişi, 
vor arunca imediat la gunoi orice fel de «program 
agrar» şi vor spune maselor: «Muncitorii au făcut tot 
ce le-a stat în putere pentru a da Rusiei un 
capitalism de tip american, şi nu de tip junker. Acum, 
muncitorii vă cheamă să îi însoţiţi în revoluţia socială 
a proletariatului, pentru că, după soluţionarea 


problemei agrare în spiritul lui Stolipin, nu va putea 
exista nicio altă revoluţie capabilă să producă 
schimbări fundamentale ale condiţiilor economice de 
viată ale maselor ţărâneşti».” 

Politica lui Stolîpin nu a putut rezista suficient de 
mult pentru a produce rezultatele scontate, care ar fi 
putut schimba în întregime cursul ulterior al 
evenimentelor; Lenin scria, după 1917, că revoluţia 
n-ar fi putut învinge dacă bolşevicii nu ar fi preluat 
programul socialiştilor revoluționari de confiscare şi 
de împărţire a pământurilor către ţărani. în pofida 
asasinării lui Stolîpin în 1911, Rusia s-a îndreptat 
clar, pentru câţiva ani, în direcţia unui stat burghez 
care menținea câteva principii de bază ale monarhiei 
constituţionale. Această evoluţie a dus la noi 
diviziuni în rândurile social-democraţilor. Alături de 
„otzovişti”, adică de acei bolşevici care credeau 
numai în acţiunea revoluţionară ilegală, Lenin îi 
ataca fără întrerupere pe „lichidatori”, un termen 
mai mult sau mai puţin sinonim cu menşevicii. El îi 
acuza pe Martov, Potresov, Dan şi pe majoritatea 
celorlalţi conducători  mensevici că doreau să 
lichideze 
organizaţiile ilegale de partid şi să le înlocuiască cu o 
adunare muncitorească legală „fără formă”, angajată 
în lupta „reformistă” în cadrul ordinii existente. în 
realitate, menşevicii nu doreau să pună capăt 
activităţilor ilegale ale partidului, dar acordau o 
atenţie mult mai mare metodelor paşnice şi 
dezvoltării pe cale legala a organizațiilor 
muncitoreşti, sperând ca, atunci când autocraţia va fi 
răsturnată, social-democraţii vor adopta o poziţie 
similară cu cea a tovarăşilor din Europa de Vest. În 
tot acest timp, vechile diviziuni intrapartinice au 
continuat să existe. Menşevicii acceptau reţeta 
austriacă pentru tratarea problemei naționale 
(„autonomia în afara teritoriului”), în timp ce 
bolşevicii pledau pentru autodeterminare, inclusiv 
pentru dreptul de secesiune. Menşevicii şi-au pastrat 
legăturile cu Bund-ul şi cu socialiştii polonezi, două 
organizaţii pe care Lenin le privea ca pe instrumente 
ale naţionalismului burghez. Cu toate acestea, spre 
deosebire de alţi conducători menşevici, Plehanov se 


pronunţa şi el împotriva politicii „lichidatorilor” şi, în 
consecinţă, Lenin şi-a diminuat campania de atacuri 
şi polemici îndreptată împotriva lui şi a revenit la un 
soi de alianţă fragilă cu veteranul socialismului rus. 

Diferitele disensiuni au dus la o nouă sciziune a 
partidului, de această dată finală. În ianuarie 1912, 
Conferinţa Bolşevică de la Praga s-a autodeclarat ca 
fiind Congresul General al Partidului, şi- a ales 
propriul Comitet Central şi s-a separat total de 
menşevici. În afară de Lenin, Zinoviev şi Kamenev, 
Comitetul Central îl includea şi pe Roman 
Malinovski, agentul Ohrana, în legătură cu care 
Lenin primise mai multe avertismente din partea 
menşevicilor; Lenin a numit acele avertismente „cea 
mai murdară defăimare care s-ar fi putut strânge din 
grămezile de gunoaie ale ziarelor publicate de Sutele 
Negre” /Lichidatorii şi biografia lui 
Malinovski, mai 1914). Malinosvki era intr-adevâăr un 
executant disciplinat al ordinelor lui Lenin, fiind 
instruit de Ohrana să se poarte astfel, şi nu avea 
niciun fel de ambiţii ideologice sau politice 
personale. La scurt timp după Conferinţa de la 
Praga, Stalin a fost cooptat în Comitetul Central la 
cererea lui Lenin, marcându-şi astfel debutul în 
politica social-democrată rusă. 

Lenin şi-a petrecut la Cracovia şi în staţiunea din 
apropiere, Poronin, ultimii doi ani înainte de 
izbucnirea războiului, fiindcă de acolo era mai uşor 
să menţină contactul cu organizaţia din Rusia. 
Bolşevicii nu neglijau nicio ocazie de a acţiona pe căi 
legale. Din 1912, au început să tipărească ziarul 
Pravda la Sankt- Petersburg; ziarul reapăruse după 
Revoluţia din Februarie şi avea să rămână cotidianul 
partidului. Existau câţiva bolşevici membri ai Dumei, 
care au cooperat cu menşevicii până când Lenin le-a 
interzis s-o mai facă. 

Izbucnirea războiului l-a surprins pe Lenin la 
Poronin. A fost arestat de poliţia austriacă, dar a fost 
eliberat câteva zile mai târziu datorită intervenţiei 
Partidului Socialist Polonez (PPS) şi a social- 
democraţilor de la Viena. Atunci, s-a întors în 
Elveţia, unde avea să rămână până în aprilie 1917, 
denunţându-i furibund pe „trădătorii oportunişti” 


care  distruseseră Internaționala şi  elaborând 
directive pentru noua situaţie în care se găseau 
social- democraţii revoluționari. Lenin a fost primul 
şi singurul lider social-democrat din Europa care a 
proclamat sloganul  defetismului revoluționar: 
proletariatul din fiecare țară ar fi trebuit să încerce 
să determine înfrângerea militară a propriului 
guvern pentru a transforma, astfel, războiul 
imperialist într-un război civil. Din ruinele 
Internaționalei, ai carei conducātori trecuserā 
aproape cu toţii în serviciul imperialiştilor, trebuie 
creată o Internaţională Comunistă care să conducă 
lupta revoluţionară a proletariatului. 

Aceste apeluri ar fi putut sa pară visuri 
îndepărtate, pentru că numai o mână de socialişti 
erau pregătiţi să le susţină. Majoritatea social- 
democraţilor credeau că ar trebui să suspende lupta 
de clasă şi să se alăture luptei pentru apărarea 
țarilor din care proveneau. Printre ruşii care 
gândeau în acest fel se număra şi Plehanov, care, 
deşi continua să se considere un marxist, accepta din 
toată inima punctul de vedere patriotic. Aceasta a 
pus capăt brusc armistiţiului dintre el şi Lenin, iar 
Plehanov şi Potresov au fost din nou învinuiți că sunt 
„clovni” şi lachei ai liderului reacţionar Purişkevici. 
Lenin a adoptat o atitudine similară faţă de toţi 
ceilalţi conducători  social-democraţi care Îşi 
întemeiau poziţia pe principiul  autoapărării 
naţionale, printre care Hyndman în Marea 
Britanic şi Guesde şi Herve în Franţa; desigur, nu 

existau . ; ; o 
„agresori” în rândul puterilor beligerante. Treptat, 
însă, s-au format grupări pacifiste în toate ţările, în 
cea mai mare parte compuse din socialişti care 
ocupaseră cândva o poziţie centrală: Bernstein, 
Kautsky şi Ledebour în Germania, Ramsay 
MacDonald în Marea Britanic. Din aceste grupări au 
făcut parte şi multi dintre foştii mensevici conduşi de 
Martov şi Akselrod Şi, > s r F 


de asemenea, de Troțki. Un timp, în ciuda 
conflictelor fundamentale, grupul lui Lenin a tatonat 
posibilitatea unei înțelegeri cu aceşti „pacifişti”. în 
septembrie 1915, în principal datorită eforturilor 


socialiştilor elveţieni şi italieni, a avut loc o 
conferinţă internaţională la Zimmerwald, în cadrul 
căreia a fost adoptată o rezoluţie de compromis 
împotriva războiului, întâlnirea de la Zimmerwald a 
fost privită o vreme ca embrionul unei noi mişcări 
internaţionale, însă după Revoluţia Rusă 
divergenţele dintre centru şi Stânga de la 
Zimmerwald s-au dovedit mai puternice decât 
conflictul dintre pacifişti şi „social- şovinişti”, aşa 
cum erau denumiți cei care îşi apărau propria ţară 
cu orice preţ. Stânga de la Zimmerwald, alcătuită din 
şapte dintre cei treizeci şi opt de delegaţi, pe lângă 
faptul că a semnat rezoluţia generală, a emis propria 
sa rezoluţie, prin care le cerea tuturor socialiştilor să 
demisioneze din guvernele imperialiste şi să fondeze 
o nouă Internaţională revoluţionară. 


Intr-o primă fază, Lenin La atacat pe social- 
democraţii pacifişti care militau împotriva războiului 
aproape la fel de violent ca pe „social-şovinişti”. 
Principalele sale obiecţii erau, în primul rând, că 
centriştii doreau o pace obţinută prin acord şi 
arbitraj internaţional, şi nu prin declanşarea unui 
război revoluţionar împotriva propriilor guverne. 
Aceasta însemna o întoarcere la ordinea de dinaintea 
războiului şi la încercarea de a obţine pacea cu 
metode „burgheze”. Centriştii erau, desigur, nişte 
lachei ai burgheziei şi nu reuşeau să vadă că singura 
cale de a opri războiul imperialist era o revoluţie 
care, cel puţin, ar fi răsturnat cele trei mari imperii 
continentale. În al doilea rând, pacifiştii doreau o 
„pace fără anexări sau despăgubiri”, prin care 
intenționau să anuleze doar anexările teritoriale 
făcute în timpul războiului, păstrând în acest fel 
vechile imperii, cu forța lor de dominație 
naționalistă. Obiectivul revoluţionar trebuia să fie 
însă acela de a invalida toate anexările şi de a 
asigura dreptul tuturor naţiunilor la autodeterminare 
şi, dacă acestea îşi doresc, la formarea propriilor 
state naţionale. Lenin avea motive puternice să îi 
condamne pe socialiştii care protestau faţă de 
anexare şi dominație doar atunci când acestea erau 


comise de inamicii lor 
„naţionali. Germanii erau plini de indignare 


faţă de modul în care erau tratate 
naţionalităţile supuse de Rusia, dar nu l 
puna nimic despre condițiile din Reich şi 

in Austro-Ungaria; socialiştii francezi şi ruşi 
cereau libertate pentru supuşii Puterilor 
Centrale, insă nu pomeneâu nimic despre 
supuşii ţarului. In final, deşi pacifiştii 
condamnau şovinismul in cuvinte destul de 
ambigue, care nu li ajutau să se Sparta O 
dată pentru totdeauna de oportunişti, ei visau 
la o reunificare cu aceştia şi la o resurecţie a 
cadavrului Internaționalei. Chestiunea are o 
importanţă speciala. La fel ca in celelalte 
dezbateri, dispute şi rupturi in cadrul 

artidului, Lenin dadea dovadă de ferocitate 
aţa de adversarii şai şi faţă de „mediatorii” 
din propria sa tabără care ezitau să șe 
despartă total de oportunişti şi care 1şi 
sacrificau astfel principiile unei dorinţe 
nesâbuite de unitate organizationala. 
Centristii condamnau atitudinea lui Lenin 
calificând-o drept fanatica şi sectară şi este | 
adevărat că uneori păreau a reuşi să-i reducă 
influenţa la aceea a conducatorului unui gru 
A pulmon şi izolat. in final insă, s-a dovedi 
că Lenin a avut dreptate in măsura in care 
nicio altă tactică nu a mai putut produce un 
partid la fel de centralizat şi disciplinat ca 
acela al bolşevicilor, iar la momentul critic, un 
partid cu o organizare mai flexibilă nu ar 
putut sa stapaneasca situaţia şi să acapareze 
puterea. 


Pe parcursul ultimilor ani petrecuţi în afara Rusiei, 
Lenin a scris cea mai cunoscută lucrare a sa, 
Imperialismul, stadiul cel mai înalt al capitalismului 
(publicată la Petrograd, în 1917). Această broşură - 
ale cărei capitole economice nu conţin nimic original 
faţă de ceea ce se găseşte în principalele surse 
folosite de Lenin, Hobson şi Hilferding - era menită 
să ofere o bază teoretică pentru noile tactici care 
aveau să domine partidul revoluţionar. Accentuând 
caracterul mondial al dezvoltării imperialismului şi 
inegalitatea acestei dezvoltări, Lenin punea baza 
pentru tacticile care aveau în curând să devină 
obligatorii pentru partidele comuniste. Astfel, calea 
corectă era aceea de a susţine orice mişcare care 
putea răsturna sistemul în orice moment, din orice 
motive şi în interesul oricărei clase: eliberarea în 
țarile coloniale, mişcările naţionale sau ţărăneşti, 
revoltele naţionaliste burgheze . s TF 
împotriva marilor imperialişti. Aceasta a fost o 


generalizare a tacticilor pe care le propovăduia în 
Rusia de foarte mulţi ani; susţinerea tuturor 


revendicărilor şi a tuturor mişcărilor îndreptate 
împotriva autocrației ţariste pentru a exploata astfel 
resursele lor de energie şi pentru a acapara puterea 
la momentul potrivit. Victoria partidului marxist 
reprezenta scopul final, care, însă, nu putea fi atins 
de proletariatul care lupta de unul singur. Lenin 
avea să ajungă rapid la concluzia că, în realitate, o 
revoluţie nu putea fi înfăptuită de clasa muncitoare 
care lupta în nume propriu dacă nu era susţinută de 
alte mişcări de masă, cum sunt mişcările naţionale 
sau cele ţărăneşti; cu alte cuvinte, o revoluţie 


socialistă în sensul ei marxist tradiţional era o 
imposibilitate. Această descoperire a fost sursa celor 
mai multe dintre succesele leninismului şi a celor 
mai multe dintre eşecurile sale. 

Problema relaţiilor cu țărănimea reprezenta în acel 
moment unul dintre principalele subiecte de 
dezacord între Lenin şi Troțki. Până la izbucnirea 
războiului, Troțki a trăit la Viena, unde, începând din 
1908, a editat propriul său ziar: Pravda (în 1912 avea 
să îi acuze pe bolşevici că i-au furat titlul). Colabora 
cu menşevicii din când în când în privinţa anumitor 
probleme, dar nu li s-a alăturat niciodată, pentru că 
avea păreri diferite cu privire la revoluţia care urma 
să vină, prezicând că aceasta urma să evolueze într-o 
fază socialistă. Troțki a făcut eforturi repetate, toate 
lipsite de succes, pentru a reunifica partidul. Din 
1914, a făcut parte din aripa antirăzboinică şi i s-a 
alăturat lui Lenin în atacurile împotriva 
„patriotismului social”; de asemenea, a fost unul 
dintre cei care au redactat Manifestul de la 
Zimmerwald. De la cel de-al ILlea Congres până în 
1917, când s-a alăturat bolşevicilor, Troțki a făcut 
obiectul unei ostilităţi ieşite din comun 


din partea lui Lenin, indiferent că erau sau nu de 
acord asupra problemelor dezbătute. Lenin îl 
caracteriza, schimbând etichetele în funcţie de 
circumstanţe, ca pe un producător zgomotos de 
vorbe goale, un circar, un intrigant, un duplicitar şi 
un „luduşka” („micul Iuda”, un personaj ipocrit din 
romanul Domnii Golovliov, scris de Saltikov-Şcedrin); 
nu rata niciun prilej să spună că Troțki era un om 
fără principii, care se strecura rapid de la un grup la 


altul, cu singura grijă de a nu fi descoperit. în 1911, 
Lenin scria: 


Este imposibil sa discuţi cu Troțki despre aspectele unei 
probleme, pentru că Troțki nu are niciun punct de vedere. 
Putem şi trebuie să dezbatem cu lichidatori sau otzovişti 
cunoscuţi, dar nu are niciun rost să discuţi cu un om al cărui joc 
este ascunderea erorilor acestor două forme de deviere; ceea ce 
trebuie făcut în cazul lui este demascarea lui drept un diplomat 
de cea mai joasă speţă. {Diplomatia lui Troțki despre o anumită 
platformă a partidului” 21 decembrie 1911) 


în 1914, relua aceeaşi idee: 


Troțki nu a avut niciodată niciun fel de „fizionomie“; singurul 
lucru pe care îl are este un obicei de a schimba taberele, de a 
trece de la liberali la marxişti şi înapoi, de a scoate din gura 
nişte clişee şi nişte expresii papagaliceşti şi bombastice. 
(Dizolvarea Blocului „August“, 15 martie 1914) 


Iar în ce priveşte troţkismul, Lenin comenta: 


Teoria lui Troțki a preluat de la bolşevici apelul la o lupta 
revoluţionară proletară ferma şi la cucerirea puterii politice de 
câtre proletariat, iar de la menşevici a preluat „respingerea” 
rolului ţărănimii. (Cele două orientări în revoluție, 20 noiembrie 
1915) 


Troțki împărtăşea, în realitate, opinia lui Lenin că 
partidul trebuie să fie forţa conducătoare pe durata 
luptei revoluţionare, şi nu un apendice al burgheziei. 
La fel ca Lenin, se opunea lichidatorilor şi 
otzoviştilor şi prevăzuse, chiar înaintea lui Lenin, 
„revoluţia în două faze”. Cu toate acestea, nu credea 
în potenţialul revoluţionar al ţărănimii şi credea că 
proletariatul ar putea învinge în Rusia datorită unei 
revoluţii europene de amploare. 


2. Revoluțiile din 1917 


Chiar dacă grupările socialiste trăiau în aşteptarea 
unei revoluţii, izbucnirea acesteia în februarie 1917 
a avut loc fără ajutorul lor, luându-i pe toţi socialiştii 
prin surprindere. Cu câteva săptămâni înainte, Troțki 
se stabilise în Statele Unite, fiind convins că părăsea 
Europa pentru totdeauna. Lenin susţinuse, în 
ianuarie 1917, o prelegere la Zurich despre 


Revoluţia din 1905, în care spusese cuvintele: „Noi, 
cei din generaţia mai vârstnică, probabil că nu vom 
mai trâi pentru a apuca să vedem luptele decisive ale 
revoluţiei viitoare.” Dacă a existat un partid care a 
avut o legătură directă cu Revoluţia din Februarie, 
acesta a fost cel al cadeţilor (liberalilor), care a 
acţionat împreună cu guvernele din Antanta. Lenin 
însusi remarcase că forţele capitaliste din Franţa şi 
Marea Britanic, împreună cu cele din Rusia, doreau 
să-l împiedice pe ţar să încheie o pace separată cu 
împăratul german şi că, de aceea, conspiraseră 
pentru a-l înlătura de la tron. Conspirația a coincis 
cu o revoltă a maselor disperate din cauza foametei, 
a înfrângerii şi haosului economic. Dinastia 
Romanovilor, care domnise timp de trei sute de ani, 
s-a prăbuşit peste noapte şi era evident că nu exista 
niciun segment social semnificativ pregătit să o 
apere. Timp de opt luni, pentru prima şi ultima oară 
în istoria ei, Rusia s-a bucurat de o libertate politică 
absolută nu datorită vreunei ordini legale, ci în 
principal datorită faptului că nicio forţă socială nu 
controla situaţia. Guvernul provizoriu numit de 
Dumă împărțea cu sovietele (Consiliile Dep urâţilor 
Muncitorilor şi Soldaţilor) o autoritate incertă, care o 
imita pe cea din 1905, însă nimeni nu putea controla 
mulțimile înarmate din marile oraşe. În acel moment, 
bolşevicii reprezentau doar o minoritate în cadrul 
sovietelor şi toate partidele erau în totalitate confuze 
în legătură cu cursul revoluţiei. 

Lenin a sosit la Petrograd în aprilie; germanii îi 
asiguraseră trecerea, alături de alţi repatriați din 
diferite partide politice. Adversarii sâi au folosit 
acest pretext pentru a-l numi pe Lenin agent 
german. Lenin acceptase ajutorul Germaniei, 
desigur, dar nu pentru a susţine războiul Kaiserului, 
ci în speranţa că revoluţia se va extinde din Rusia 
către restul Europei. în Scrisori de departe, scrise 
chiar înainte de a părăsi Elveţia, el îşi formulase 
strategia fundamentală. Dat fiind că revoluţia din 
Rusia era una burgheză, sarcina proletariatului era 
să demaşte înşelătoriile claselor conducătoare, care 
nu puteau oferi oamenilor pâine, pace şi libertate; 
ordinea de zi era pregătirea celei „de-a doua faze” a 


revoluţiei, care avea să-i dea puterea proletariatului 
susţinut de păturile semiproletare ale ţărănimii 
locale. Aceste reguli au fost dezvoltate imediat după 
întoarcerea sa în Rusia, în faimoasele Teze din 
aprilie. Niciun fel de sprijin pentru război sau pentru 
guvernul provizoriu; întreaga putere în mâinile 
proletariatului şi ale ţărănimii sărace; înlocuirea 
republicii parlamentare cu o republică a sovietelor; 
desfiinţarea poliţiei, a armatei şi a birocraţiei, toate 
funcţiile publice urmând să rezulte din alegeri şi să 
se bazeze pe posibilitatea demiterii; confiscarea 
marilor averi; controlul sovietelor asupra întregii 
producţii Şi distribuții sociale, recrearea 
Internaționalei şi adoptarea de câtre partid a 
denumirii „comunist”. 

Aceste sloganuri, care solicitau clar o tranziţie 
imediată la faza socialistă a revoluţiei, au fost 
respinse nu doar de menşevici, care le percepeau ca 
pe o negare totală a tradiţiei socialiste, ci şi de o 
parte dintre bolşevici. Cu toate acestea, fermitatea 
lui Lenin a înlăturat orice formă de ezitare. El a 
explicat, de asemenea, susținătorilor sâi că guvernul 
provizoriu nu va putea fi răsturnat imediat, pentru că 
era susţinut de soviete. Bolşevicii trebuiau mai întâi 
să câştige controlul asupra sovietelor şi să obţină 
sprijinul unei majorităţi a maselor de muncitori 
convingându-i că războiul imperialist putea fi 
încheiat numai printr-o dictatură a proletariatului. 

În iulie, Lenin a revocat sloganul „întreaga putere, 
sovietelor” pentru că ajunsese la concluzia că 
bolşevicii nu vor reuşi să câştige imediat majoritatea 
în cadrul sovietelor şi că menşevicii, care dominau în 
acel moment, şi socialiştii revoluționari trecuseră de 


partea contrarevoluţiei, devenind slujitorii 
generalilor ţarişti. Drumul paşnic spre revoluţie era 
astfel închis. Revocarea sloganului a avut loc după 
demonstraţia de forţă a bolşevicilor, care, deşi Lenin 
a negat cu insistenţă faptul în anii următori, a fost 
probabil prima încercare de a pune mâna pe putere. 
Ameninţat cu arestul, Lenin a fugit din Petrograd şi 
s-a ascuns în Finlanda, conducând de acolo 
activitatea partidului şi scriind, în acelaşi timp, 
Statul şi revoluția, un uimitor proiect semianarhist al 


unui stat proletar în care puterea urma să fie 
exercitată direct de întregul popor înarmat. Ideile 
fundamentale ale acestui program au fost imediat 
revelate ca false nu numai prin evoluția 
evenimentelor din revoluția bolşevică, ci Fiind 
ridiculizate şi de Lenin însusi ca nişte fantezii 
anarho-sindicaliste. 


Puciul eşuat al generalului Kornilov a sporit 
confuzia generală şi a simplificat situația pentru 
bolşevici. Politica lui Lenin a fost de a implica 
partidul în rezistența împotriva generalului Kornilov 
fără a aluneca, însă, în susținerea Guvernului 
Kerenski. După cum scria într-o scrisoare adresată 
Comitetului Central pe 30 august, „numai 
evenimentele schimbātoare ale acestui război ne pot 
aduce pe noi la putere, dar despre asta trebuie sā 
vorbim cât mai puţin posibil în propaganda noastră, 
păstrând bine în minte că şi evenimentele zilei de 
mâine ar putea să ne pună puterea în mâini şi că, 
atunci, nu îi vom mai da drumul”. 

În septembrie, bolşevicii au câştigat majoritatea în 
Sovietul din Petrograd, iar Troțki a devenit 
preşedintele acestuia. în octombrie, Comitetul 
Central a votat în favoarea unei insurecţii armate; 
Zinoviev şi Kamenev şi-au exprimat nemulţumirea în 
mod public. Obţinerea puterii la Petrograd a fost 
relativ uşoară şi nesângeroasă. Congresul Sovietelor, 
care s-a întrunit în ziua următoare, cu o majoritate 
bolşevică, a emis un decret în chestiunea pământului 
şi un altul care cerea o pace fără anexări sau 
despăgubiri. Un guvern pur bolşevic ajunsese la 
putere şi, conform promisiunilor făcute de Lenin, nu 
intenţiona să mai dea drumul puterii din mâini. 

Nu există nicio îndoială că politica insurecţionară a 
lui Lenin şi toate calculele sale s-au bazat pe 
convingerea sa de nezdruncinat că revoluţia rusă va 
declanşa o revoluţie mondială sau măcar una 
europeană. Acest punct de vedere era în fapt 
împărtăşit de toţi bolşevicii; în primii ani după 
revoluţie, nu se punea problema 
„socialismului într-o singură ţară”. Intr-o scrisoare 
de adio către muncitorii elveţieni, scrisa în 1917, 
Lenin scria că, datorită caracterului agrar al Rusiei 


şi a multitudinii de aspirații nesatisfacute ale 
țăranilor, o revoluţie rusă „ar putea”, datorită 
dimensiunilor sale, să fie preludiul unei revoluţii 
socialiste mondiale. Dar acest „ar putea” avea să 
dispară curând din articolele şi discursurile lui 
Lenin, care, timp de câţiva ani, aveau să debordeze 
de încrederea în ideea că o guvernare proletară era 
iminentă şi în Europa de Vest. În septembrie 1917, 
scria: 


Maturizarea şi inevitabilitatea revoluţiei socialiste mondiale 
sunt dincolo de orice îndoială (...). Daca proletariatul câştigă 
puterea, va avea toate şansele de a o păstra şi de a conduce 
Rusia până când va avea loc o revoluţie victorioasă în Occident. 
(Revoluţia rusă şi războirii civil) 


în ajunul Revoluţiei din Octombrie, Lenin scria: 


„iată indiciile certe ale unei mari cotituri, indicele ajunului 
revoluţiei pe scară mondială. (Criza s-a copt) 


După revoluţie, declara la cel de-al Ill-lea Congres 
al Sovietelor, pe 24 ianuarie 1918, că „acum putem 
vedea că revoluţia socialistă se coace în toate ţările 
lumii” {AI Treilea Congres General al sovietelor de 
deputaţi ai muncitorilor, soldaţilor şi ţăranilor din 
Rusia). 

În august 1918, scria: 


Putem vedea deja cât de dese au devenit scânteile şi exploziile 
conflagrației revoluţionare în Europa Occidentală, 
asigurândume că triumful revoluţiei mondiale a muncitorilor 
este foarte aproape. 


Pe 3 octombrie 1918, consemna: 


Criza din Germania abia a început. Ea se va termina inevitabil 
cu trecerea puterii politice în mâinile proletariatului german. 
(Scrisoare adresată şedinţei comune a C.E.C. din Rusia şi a 
Sovietului din Moscova cu reprezentanţii comitetelor de 
întreprindere şi ai sindicatelor) 


Pe 3 noiembrie 1918, adăuga: 


Este aproape timpul când se va sărbători pretutindeni prima zi 
a revoluţiei. (Cuvântare rostită la demonstraţia în cinstea 
revoluţiei din Austro-Ungaria) 


Pe 6 martie 1919, la Primul Congres al 
Internaționalei a ffi-a, afirma: 


Victoria revoluţiei proletare în întreaga lume este asigurată. Se 
apropie momentul întemeierii Republicii Sovietice 
Internaţionale. (Cuvânt de încheiere rostit la închiderea 
Congresului) 


Pe 12 iulie 1919, la Conferinţa Partidului de la 
Moscova, a prezis că „în iulie viitor vom întâmpina 
victoria Republicii sovietice internaţionale, şi această 
victorie va fi deplină şi definitivă” (Raport despre 
situaţia internă şi externă a Republicii, prezentat la 
Conferinţa Organizaţiei „Moscova” a P.C. din Rusia). 

Aceste profeţii nu se bazau doar pe observarea 
evenimentelor, pe „valul tot mai mare al revoluţiei” 
şi pe revoltele din Bavaria, Ungaria şi Estonia, ci şi 
pe convingerea lui Lenin că războiul din Europa ar fi 
putut fi oprit numai prin detronarea capitalismului, 
într-un discurs ţinut pe data de 3 iulie 1918 afirma, 
aşa cum consemnează şi ziarul Pravda, că „războiul 
devine fără ieşire. Această situaţie fără ieşire 
constituie chezăşia faptului că revoluţia noastră 
socialistă are serioase temeiuri să se menţină până 
în momentul când va izbucni revoluţia mondială, iar 
o garanţie în această privinţă este războiul pe care-l 
vor putea termina numai masele muncitoare” 
(Cuvântare rostită în cadrul fracțiunii comuniste a 
Congresului al V-lea al Sovietelor). Este, de 
asemenea, cert faptul că Lenin nu credea în 
perenitatea victoriei într-o singură ţară. La cel de-al 
II-lea Congres al Sovietelor, în ianuarie 1918, el 
declara: „Victoria finală a socialismului într-o singură 
ţară este imposibilă” (Al Treilea Congres General al 
Sovietelor de Deputaţi ai Muncitorilor, Soldaţilor şi 
Țăranilor din Rusia). Intrun articol din 12 martie 
1918, scria că: „Salvarea este posibilă numai pe 
calea revoluţiei socialiste internaţionale pe care am 
păşit noi” (Sarcinaprincipală a zilelor noastre). 

De asemenea, într-un discurs din 26 mai 1918, 
Lenin susţinea: 


Noi nu închidem ochii asupra faptului că noi singuri, cu forţele 
noastre, nu vom putea înfăptui în întregime revoluţia socialista 
într-o singura ţară, chiar dacă această ţară ar fi mult mai puţin 


înapoiată decât Rusia, chiar dacă noi am trăi în condiţii mai 
uşoare decât acum, după patru ani de război nemaiauzit, 
istovitor, greu şi distrugător. (Cuvântare rostită la primul 
Congres al Consiliilor Economiei Naţionale) 


Iar într-un alt discurs din 23 iulie 1918, continua: 


Conştient de faptul că este singur în revoluţie, proletariatul rus 
vede limpede că premisa principală şi condiţia necesară a 
victoriei lui este acţiunea unită a muncitorilor din întreaga lume 
sau din câteva ţări înaintate din punct de vedere capitalist. 
(Raport prezentat la Conferinţa Gubernială din Moscova a 
Comitetelor de întreprindere) 


Când aceste speranţe au fost înşelate şi când a 
devenit evident că proletariatul european fie nu 
dorea să urmeze exemplul bolşevic, fie esuase în 
tentativele sale revoluţionare şi că războiul putea fi 
oprit şi pe alte căi decât cea revoluţionară, partidul a 
fost confruntat cu problema administrării puterii pe 
care o dobândise. Nu se punea problema abandonării 
acelei puteri sau a împărţirii ei cu alte forţe 
socialiste.  (Scurtul episod legat de  socialiştii 
revoluționari de stânga a fost nesemnificativ şi nu 
merită să fie descris ca o „participare la putere”.) 
Disputa legată de „socialismul într-o singură ţară” a 
izbucnit după moartea lui Lenin; Stalin, în lupta sa 
cu Troțki, a denaturat complet semnificația 
problemei, deşi probabil că a rāmas mai fidel ideilor 
lui Lenin decât Troțki. Miza problemei nu era dacă 
socialismul ar trebui sau nu să fie construit într-o 
ţară între timp izolată din diferite motive istorice, ci 
dacă realizarea socialismului în Rusia ar trebui 
subordonată cauzei revoluției mondiale sau 
viceversa. Chestiunea a avut o importanţă decisivă 
pentru politicile statului sovietic, în special (deşi nu 
în mod exclusiv) pentru politica sa externa şi pentru 
stabilirea obiectivelor Cominternului. Troțki a putut 
cita mai multe afirmaţii ale lui Lenin care 
demonstrau că el privea Revoluţia Rusă ca pe un 
preludiu al revoluţiei mondiale şi Rusia sovietică 
drept avangarda proletariatului internațional. 
Desigur, Lenin nu a negat niciodată nimic din ceea 
ce afirmase cu privire la acest subiect şi nici Stalin 
nu a făcut aceasta în mod explicit; în schimb, a mutat 


accentul dezbaterii pe o chestiune falsă, ca şi când s- 
ar fi pus sub semnul întrebării posibilitatea de a 
construi socialismul într-o singură ţară, implicând 
prin aceasta că Troțki abandona cauza socialismului 
în Rusia. în ceea ce îl priveşte pe Lenin, trebuie să 
recunoaştem că, după războiul civil, atenţia sa a fost 
în întregime confiscată de problemele construcţiei 
paşnice şi că în ultimii ani de viaţă politicile sale au 
fost cele ale unui şef de stat, şi nu cele ale 
conducătorului unei revoluții mondiale. Este 
adevărat şi că, într-un discurs din 29 noiembrie 
1920, Lenin afirma: „De îndată ce vom fi suficient de 
puternici pentru a domina total capitalismul, îl vom 
apuca de gât” şi, fără îndoială, vorbea serios; dar 
atunci când a scris Comunismul inseamnă Sovietele, 
plus electrificarea intregii țâri se referea în mod clar 
la electrificarea Rusiei, şi nu a Europei de Vest. 
Schimbarea frontului nu a fost însoţită de nicio 
justificare teoretică explicită; încercarea lui Stalin de 
a opune poziţia lui Lenin celei a lui Troțki în această 
privinţă era una pur demagogică, pentru că, pe 
timpul lui Lenin, problema, sub forma în care o 
punea Stalin, nu exista. Cu toate acestea, Stalin, pe 
lângă faptul că a fost mai prudent decât Troțki în ce 
priveşte previziunile legate de revoluţia mondială, a 
interpretat şi mai logic maxima lui Lenin conform 
căreia Rusia sovietică era avangarda revoluţiei: 
pentru că, dacă Rusia sovietică era bunul cel mai de 
preţ al proletariatului mondial, rezulta limpede că tot 
ce era bun pentru statul sovietic era bun şi pentru 
proletariatul mondial. Ar fi putut, desigur, să apară o 
problemă în cazul în care interesul pe termen scurt 
al statului sovietic ar fi intrat în conflict cu interesul 
pe termen scurt al mişcării revoluţionare dintr-o altă 
ţară. Dar, în asemenea cazuri, strategia lui Stalin de 
a nu sacrifica niciodată interesele sovietice pentru 
şansele incerte ale unei revoluţii străine era 
conformă principiilor leniniste. 

Nu există o dovadă mai bună că Lenin acţiona în 
alt fel decât istoria Tratatului de Pace de la Brest- 
Litovsk. Această capitulare umilitoare a tinerei 
republici în faţa Germaniei a fost impusă de Lenin în 
ciuda opoziţiei vehemente a propriului sau partid şi 


aproape a întregii Rusii. Pentru patrioţii aflaţi în 
afara partidului bolşevic a fost o ruşine naţională; 
pentru bolşevici, o trădare a revoluţiei mondiale şi o 
revocare a deselor asigurări ale lui Lenin de dinainte 
de octombrie 1917 că este exclusă o pace separată 
cu imperialismul german. Tratatul a însemnat o 
înfrângere, iar Lenin nu a încercat niciodată să 
ascundă aceasta; el nu avea obiceiul, pe care Stalin 
La dezvoltat mai târziu, de a prezenta fiecare 
compromis ca pe o strălucită victorie. Lenin era pe 
deplin conştient de dilemă; aşa cum a explicat 
partidului, fie trebuia să salveze puterea bolşevică 
prin intermediul unei păci ruşinoase, fie trebuia să fi 
dus un război revoluţionar împotriva Germaniei, 
război pe care, foarte probabil, Rusia Lar fi pierdut, 
ceea ce ar fi atras după sine şi distrugerea puterii 
bolşevice. Lecţia a fost una amară, lucru care se 
observă şi din frecvenţa referirilor la acest tratat pe 
care avea să le facă până la sfârşitul vieţii. Insă tipul 
său de acţiune atunci când a forţat Comitetul Central 
să accepte tratatul, în ciuda opoziţiei iniţiale a unei 
largi majorităţi (care îl avea pe Buharin printre 
liderii de opinie), a reprezentat prima manifestare 
clară a politicii pe care avea să o urmeze mai târziu 
Stalin: interesele statului sovietic şi cele ale puterii 
bolşevice sunt supreme şi nu trebuie să fie niciodată 
puse în pericol pentru a susţine o revoluţie mondială 
problematică. 

Aproape imediat după revoluţie, problema 
legitimităţii noii autorităţi a fost rezolvată, în mod 
evident în conformitate cu principiile leniniste. 
Alegerile pentru Adunarea Constituantă, pentru care 
se făcuseră pregătiri înainte de revoluţie, au avut loc 
spre sfârşitul lunii noiembrie, iar bolşevicii au 
obţinut aproape un sfert din voturi. Acesta a fost 
singurul caz din istoria Rusiei când alegerile s-au 
desfăşurat pe baza unui sufragiu egal şi universal, 
având loc în momentul în care popularitatea 
bolşevicilor atinsese apogeul. Adunarea, care s-a 
întrunit pe 18 ianuarie 1918, a fost desfiinţată de 
marinari înarmaţi şi, în acest fel, s-a încheiat istoria 
democraţiei parlamentare ruse. Atât înainte, cât şi 
după momentul desființării, Lenin a declarat în mod 


repetat că a acorda puterea acestei adunări însemna 
o întoarcere la guvernarea burgheziei şi a marilor 
proprietari de pământ; în fapt, majoritatea era 
deţinută de socialiştii revoluționari, care exprimau 
dorinţele maselor ţărâneşti. Intr-un discurs din 14 
decembrie 1917, Lenin a declarat: 


Le vom spune oamenilor că interesele lor sunt mai presus de 
interesele unei instituţii democratice. Nu trebuie să ne 
întoarcem la vechile prejudecăţi, care subordonează interesele 
oamenilor unei democraţii formale. 


Ulterior, pe 26 decembrie, a afirmat că: 


Sloganul „Toata puterea, Adunării  Constituante!”, care 
dispreţuieşte victoriile revoluţiei muncitorilor şi ţăranilor (...), a 
devenit, de fapt, sloganul cadeţilor şi kalediniţilor şi al 
susținătorilor acestora (...) Orice încercare directă sau indirectă 
de a trata chestiunea Adunării Constituante dintr-un punct de 
vedere legal şi formal, în cadrul democraţiei burgheze 
obişnuite, fără a ţine cont de lupta de clasă şi de războiul civil, 
ar fi o trădare a cauzei proletariatului şi o adoptare a poziţiei 
burgheze. 


Spunând aceste lucruri, Lenin nu făcea decât să-şi 
reafirme vechea credinţă că poporul nu trebuia să 
decidă singur care îi erau interesele. El nu avea nici 
cea mai mică intenţie să se întoarcă la „vechile 
prejudecăți”; totuşi, o vreme a crezut că, dacă 
trebuia exercitată o dictatură împotriva ţărănimii, 
adică împotriva celei mai mari părţi a populaţiei 
ruse, această dictatură ar fi putut fi totuşi susţinută 
de majoritatea proletariatului. Şi această iluzie i-a 
fost destrămată în scurt timp. Dar, în prima fază, 
noul stat se baza pe majoritatea muncitorilor şi a 
taranilor, altminteri nu ar fi putut supravieţui 
teribilelor greutăţi cauzate de războiul civil, în 
timpul căruia, aşa cum a admis Lenin fără echivoc, 
viitorul puterii sovietice a atârnat de multe ori de un 
fir de aţă. Energia supraomenească pe care a 
manifestat-o partidul bolşevic în acei ani şi 
sacrificiile pe care a reuşit să le obţină de la 
muncitori şi ţărani au salvat puterea sovietică cu 
preţul ruinei economice, al unei imense suferinţe 
omeneşti, al pierderii a milioane de vieţi şi al 
distrugerii civilizaţiei. În ultima fază a luptei, 


revoluţia s-a confruntat cu încă o înfrângere în 
timpul războiului polonez, care a distrus în final 
speranţa că sistemul sovietic va putea fi extins 
curând în Europa. 

În ce priveşte motivele succesului Revoluţiei din 
Octombrie, Lenin nu a încercat să prezinte situaţia în 
termeni marxişti tradiţionali, ci s-a referit la starea 
de înapoiere a Rusiei, la revendicările nesatisfacute 
ale ţarânimii şi la circumstanţele războiului. Pe 23 
aprilie 1919, scria: 


Nouă ne-a fost mai uşor să începem, în primul rând, pentru că 
neobişnuita - pentru Europa secolului al XX-lea - înapoiere 
politică a monarhiei ţariste a făcut ca presiunea revoluţionară a 
maselor să aibă o forţă neobişnuită. În al doilea rând, starea de 
înapoiere a Rusiei a contopit într-un mod original revoluţia 
proletară împotriva burgheziei cu revoluția ţărănească 
împotriva moşierilor. [Internaționala a Treia şi locul ei în istorie) 


Pe 1 iulie 1921, la cel de-al IILlea Congres al 
Cominternului, Lenin avea să declare şi mai clar: 


Noi am învins în Rusia şi am învins atât de uşor pentru că am 
pregătit revoluţia noastră în timpul războiului imperialist. 
Aceasta este prima condiţie. La noi, se aflau sub arme 10 000 
000 de muncitori şi ţărani, iar lozinca noastră a fost: „Pace 
imediată şi cu orice preţ”. Am învins pentru că cele mai largi 
mase de ţărani aveau o stare de spirit revoluţionară, îndreptată 
împotriva marilor  moşieri. (Congresul al Treilea al 
Internaționalei Comuniste) 


în al doilea rând, „am învins nu pentru că am 
adoptat programul nostru agrar, ci pe acela al 
socialiştilor revoluționari şi Lam înfăptuit. Victoria 
noastră a constat tocmai în faptul că am înfăptuit 
programul socialiştilor revoluționari.” 

Lenin înţelesese deja de multă vreme că, în cazul 
în care comuniştii ruşi ar fi aşteptat, la fel ca 
partidele occidentale, până când „contradicţia dintre 
relaţiile de producţie şi forţele de producţie” ar fi 
sporit până la nivelul necesar, ar fi putut renunţa la 
speranţa unei revoluţii proletare. El era pe deplin 
conştient că evoluţia evenimentelor din Rusia nu 
avea nicio legătură cu programul marxist tradiţional, 
deşi nu examinase problema teoretică sub toate 
aspectele sale. Puterea revoluţiei ruse nu stătea în 


conflictul dintre muncitori şi burghezie, ci în 
aspiraţiile ţăranilor, în dezastrul confuz din timpul 
războiului şi în dorinţa de pace. A fost o revoluţie 
comunistă în sensul că a transferat puterea de stat 
către Partidul Comunist, dar nu şi în sensul 
confirmării predicţiilor marxiste cu privire la destinul 
societăţii capitaliste. 


3. începuturile economiei socialiste 


Istoria economică a Rusiei sovietice sub conducerea 
lui Lenin este împărţită în două perioade: cea a 
„comunismului de război” şi, începând cu primăvara 
lui 1921, cea a „Noii Politici Economice” (NEP). 
Termenul „comunism de război” a fost inventat în 
timpul celei de-a doua perioade şi este înşelător, 
pentru că sugerează o politică provizorie care 
răspundea situaţiei de război civil şi nevoii de a 
adopta măsuri extraordinare pentru a hrâni ţara 
distrusă din punct de vedere economic. Cărţile de 
istorie prezintă de multe ori lucrurile în acest fel şi 
sugerează mai departe că NEP a fost planificată din 
timp, dar nu a putut fi pusă în aplicare din cauza 
circumstanțelor neobişnuite ale războiului; cu alte 
cuvinte, NEP nu a însemnat o retragere şi o 
mărturisire a erorii, ci o întoarcere la calea aleasă 
dinainte, de la care partidul a fost forţat temporar să 
se abată. 

în realitate, atât derularea evenimentelor, cât şi 
descrierea pe care le-o face Lenin arată cu claritate 
că, încă de la început, comunismul de război a fost 
sistemul economic conceput pentru a fi menţinut 
până la „victoria completă a comunismului”, în timp 
ce NEP reprezenta o recunoaştere a înfrângerii. În 
Rusia devastată de război, problema principală era, 
desigur, producţia alimentară, în special producţia 
de cereale. Comunismul de război consta în principal 
în rechiziţionarea oricărui surplus de alimente de la 
țărani sau, mai precis, a tot ceea ce autorităţile 
locale şi echipele de rechiziţionare considerau a fi un 
surplus. Fiind imposibil să calculezi exact cantitatea 
rezervelor alimentare şi „surplusul” milioanelor de 
ferme mici, sistemul rechiziţionărilor a reuşit nu 
numai să-i întoarcă pe ţărani împotriva guvernului şi 


să extindă mita şi constrângerile de proporţii, ci şi să 
distrugă producţia agricolă şi să submineze astfel 
întregul sistem de putere. Cu toate acestea, Lenin 
credea că, într- o ţară a micilor fermieri, comerţul 
liber cu cereale, privit ca un principiu, şi nu ca o 
măsură temporară, era echivalent cu reinstaurarea 
capitalismului şi că aceia care înaintau asemenea 
propuneri pentru depăşirea impasului economic nu 
erau cu nimic mai buni decât aliaţii lui Kolceak. Intr- 
un discurs din 19 mai 1919, se referea la „această 
epocă istorică în care lupta muncitorilor oprimaţi 
pentru răsturnarea completă a capitalului și pentru 
abolirea producţiei mărfurilor stă în prim-plan” şi 
numea liberul schimb al cerealelor ca fiind „politica 
lui Kolceak”. La 30 iulie, în acelaşi an, într-un discurs 
referitor la situaţia alimentară, 

Lenin a subliniat din nou ideea că problema liberului 
schimb era decisivă în lupta împotriva capitalismului 
şi că „în acest domeniu nu pot fi făcute niciun fel de 
concesii”, pentru că liberul schimb era măsura de 
rezervă economică a lui Denikin şi Kolceak* 


Ştim ca una dintre principalele surse ale capitalismului este 
libertatea comerţului cu cereale în zona rurală şi că aceasta 
sursă a fost cea care a dus 


la ruină toate republicile de pana acum. Astăzi, se duce ultima 
bătălie decisivă împotriva capitalismului şi a libertății 
comerţului, iar pentru noi, aceasta este, într-adevăr, lupta 
fundamentală dintre socialism şi capitalism. Dacă vom învinge 
în această luptă, nu va mai exista nicio cale de întoarcere la 
capitalism şi la vechiul sistem, nicio cale de întoarcere la ceea 
ce a fost în trecut. O asemenea întoarcere va fi imposibilă atât 
timp cât există un război împotriva burgheziei, împotriva 
profitorilor şi împotriva micilor proprietari. (Ibidem) 


în mod similar, într-un articol pe care nu l-a 
publicat în acea perioadă, Lenin scria: 


Libertatea de a face comerţ cu cereale este o întoarcere la 
capitalism, la puterea deplină a proprietarilor de pământ şi a 
capitaliştilor, la lupta sălbatică dintre oameni pentru a obţine 
profit, la îmbogățirea „liberă” a unei minorităţi, la sărăcia 
maselor, la servitutea eternă. 


Deşi Lenin nu prevedea în acel moment 
posibilitatea unei tranziţii imediate la agricultura 


colectivizată sau la fermele de stat, susţinea fără 
îndoieli că producţia rurală trebuia să se afle de la 
bun început sub controlul direct al statului şi că 
liberul schimb de mărfuri însemna distrugerea 
socialismului. Intenţia sa iniţială era ca producţia 
agricolă să se bazeze pe constrângerea ţăranilor de 
către poliţie şi pe confiscarea directă a produselor 
sub forma cotelor, care ar fi trebuit să lase ţăranilor 
suficientă sămânță de porumb pentru anul următor şi 
un minimum cu care să se hrănească (deşi aceasta 
nu avea cum să funcţioneze în practică). 

Tranziţia la NEP a fost impusă de eşecul 
catastrofal al acestei politici, un eşec anticipat de 
menşevici şi de socialiştii revoluționari, care, drept 
răsplată pentru strădaniile lor, fuseseră denunţati, 
încarceraţi şi ucişi, fiind consideraţi călăi susţinători 
al „Armatei Albe”. 

Lenin a dat semnalul retragerii la cel de-al X-lea 
Congres al Partidului, în martie 1921. El a anunţat 
că mica gospodărie agricolă va continua să existe 
multă vreme şi că „sloganul comerţului neîngrădit va 
fi inevitabil... El reuşeşte să se răspândească pentru 
că este adecvat la condiţiile economice ale existenţei 
micilor producători.” Lenin recunoştea că, în 
naţionalizarea comerţului şi industriei, partidul 
mersese dincolo de consideraţiile justificate ale 
teoriei şi practicii şi declara că „trebuie să dam 
satisfacţie economică ţărănimii mijlocaşe şi să 
trecem la schimbul liber; altfel, va fi imposibil - din 
punct de vedere economic în condiţiile întârzierii 
revoluţiei mondiale, să menţinem puterea în mâinile 
proletariatului în Rusia”. Aşa cum a arătat Lenin la 
scurtă vreme după aceea, NEP era menită să fie o 
politică serioasă pe termen lung, care nu consta doar 
în înlocuirea măsurii de confiscare a surplusului de 
producţie cu o taxă pe cereale, ci includea multe alte 
măsuri: largi concesii pentru capitalul străin care va 
intra în Rusia, ajutor acordat cooperativelor, darea în 
gestiune a fabricilor de stat câtre persoane private, 
ajutoare pentru comercianții privaţi şi distribuirea 
produselor de stat prin comercianții particulari, o 
mai mare independenţă şi iniţiativa lasata 
întreprinderilor de stat în ce priveşte utilizarea 


resurselor materiale şi financiare şi introducerea 
stimulentelor materiale în producţie. „Schimbul de 
mărfuri a dobândit importanţă, fiind pârghia 
principală a Noii Politici Economice” (bidem). Lenin 
nu a făcut un secret din faptul că se comisese o 
eroare catastrofală. 


Am socotit sau poate ar fi mai exact să spunem că am crezut 
fără a socoti îndeajuns că, prin simplele dispoziţii ale statului 
proletar, vom putea organiza după modelul comunist producţia 
de stat şi repartizarea produselor de către stat înrr-o ţară de 
mici ţărani. Viaţa ne-a arătat greşeala noastră. A fost necesară 
o întreagă serie de trepte de trecere - capitalism de stat, 
socialism - pentru a pregăti, prin munca de ani în şir, trecerea 
la comunism. Nu nemijlocit pe bază de entuziasm, ci cu ajutorul 
entuziasmului născut de marea revoluţie, pe bază de interes 
personal, pe bază de cointeresare personală, pe bază de 
hozrasciot, dări-vă osteneala să construiți mai întâi o punte 
solidă care, într-o ţară de ţărani săraci, să duca prin 
capitalismul de stat la socialism. (Cu prilejul celei de-a patra 
aniversări a Revoluţiei din Octombrie, Pravda, 18 octombrie 
1921) 


încercând să trecem la comunism, am îndurat în primăvara lui 
1921, pe frontul economic, o înfrângere mai serioasă decât 
oricare dintre înfrângerile pe care le-am suferit în faţa lui 
Kolceak, a lui Denikin sau Pilsudski, o înfrângere mult mai 
serioasă, mult mai importantă şi mai periculoasă. Ea s-a 
exprimat în faptul că, în verigile de sus, politica noastră 
economică s-a dovedit a fi ruptă de verigile de jos şi că această 
politică nu a creat acel avânt al forţelor de producţie care, în 
programul partidului nostru, este considerat sarcina principală 
şi imediată. Sistemul de predare imediată a surplusului de 
cereale la sate, această metodă directă de abordare comunistă 
a sarcinilor construcţiei la oraşe, a împiedicat avântul forţelor 
de producţie şi s-a dovedit a fi principala cauză a profundei 
crize economice şi politice căreia a trebuit să-i facem faţă în 
primăvara anului 1921. (Cu prilejul celei de-a patra aniversări a 
Revoluției din Octombrie, cuvântare datată 17 octombrie 1921) 


După Tratatul de la Brest-Litovsk, NEP a 
reprezentat a doua ocazie majoră în care Lenin şi-a 
dovedit abilitatea ieşită din comun de a sacrifica 
doctrina pentru a păstra puterea. Acest program 
avea să genereze mai puţină opoziţie în partid, 
pentru că toată lumea înţelegea că ţara se afla pe 
marginea unei prăpăstii, dar era, cu toate acestea, o 
retragere înspre capitalism, o situaţie pe care Lenin 
o caracteriza prin zicala reculer pour mieux sauter. 


Până în acel moment, Lenin crezuse că toate 
problemele economice importante pot fi rezolvate 
prin intermediul poliţiei şi al terorii militarizate. 
Aceasta fusese modalitatea de acţiune a iacobinilor, 
iar Lenin considera că a dus la rezultate excelente, 
însă, la fel ca iacobinii, Lenin s-a trezit pe marginea 
unei prăpăstii, deşi a reuşit să o evite în ultimul 
moment. Directivele sale economice din perioada 
comunismului de război erau simple, constând în 
împuşcare, arestare şi intimidare. Dar s-a dovedit că 
doctrina marxistă era corectă: viaţa economică îşi 
are propriile sale reguli, care nu pot fi anulate prin 
teroare; în timpul foametei şi disoluţiei sociale, 
executarea speculanţilor nu pune capăt speculei. 


4. Dictatura proletariatului şi dictatura partidului 


Noua situaţie avea să genereze, totuşi, schimbări 
care aveau să ducă inevitabil la apariţia disensiunilor 
în partid. Toate promisiunile  prerevoluţionare 
fuseseră brusc uitate. Lenin se angajase să 
demobilizeze armata şi să desființeze poliţia, să 
egalizeze salariile înalţilor oficiali şi ale specialiştilor, 
pe de-o parte, şi ale muncitorilor calificaţi, pe de altă 
parte; promisese şi că insurecţionarii înarmaţi vor 
exercita puterea într-un mod direct. Imediat după 
revoluţie, cu mult timp înaintea NEP, toate acestea s- 
au dovedit nişte visuri utopice. Era nevoie de 
organizarea imediată a unei armate bazate pe o 
ierarhie militară şi pe o disciplină strictă, cu o 
unitate de ofiţeri profesionişti, la fel ca orice armată. 
Troțki şi-a dovedit geniul în calitatea sa de 
organizator principal al Armatei Roşii şi, în războiul 
civil, a fost principalul arhitect al victoriei. Metodele 
folosite au fost destul de drastice: se luau ostatici 
care erau executaţi, dezertorii şi cei care Îi 
adăposteau erau împuşcaţi, la fel cum se întâmpla şi 
cu soldaţii care comiteau acte de indisciplină etc. 
Insă aceste metode nu ar fi fost posibile în absenţa 
unei forţe militare semnificative şi fidele; pentru a 
menţine unită o armată cu mijloacele intimidării şi 
terorii, trebuie să existe suficient de mulţi oameni 
dispuşi să aplice acea teroare într-o situaţie în care 


contrateroarea este, de asemenea, puternică. A fost 
necesar ca, imediat după revoluţie, să fie înfiinţată o 
forţă a poliţiei politice, care a fost creată în mod 
eficient de Felix Dzerjinski. De asemenea, a devenit 
evident şi că producţia nu putea fi organizată în 
absenţa privilegiilor acordate specialiştilor şi că nu 
se putea baza exclusiv pe intimidare; Lenin 
recunoştea deja, în aprilie 1918, în Sarcinile 
imediate ale guvernului sovietic, că erau necesare un 
„compromis” în această privinţă şi o renunțare la 
principiile Comunei din Paris. De asemenea, Lenin a 
proclamat încă de la începutul revoluţiei că era 
necesar să se înveţe de la burghezie (la timpul său, 
Struve fusese etichetat ca trădător pentru că spusese 
acelaşi lucru). Cei care credeau că socialismul poate 
fi construit fără a învăţa de la burghezi „aveau 
mentalitatea indigenilor din Africa Centrală”, declara 
Lenin în faţa Comitetului Executiv Central pe 29 
aprilie 1918. În scrierile şi în discursurile sale a 
început să acorde tot mai multă atenţie „civilizaţiei” 
(kultura), altfel spus competenţelor tehnice şi 
administrative necesare pentru administrarea 
industriei şi a statului. Comuniştii trebuie să renunţe 
la aroganță, trebuie să îşi recunoască ignoranţa şi să 
deprindă aceste aptitudini de la burghezie, a 
subliniat el. (Lenin a fost întotdeauna foarte 
neîncrezător în comunişti, cu excepţia utilizării lor în 
agitația politică şi mobilizarea la luptă; în 1913, când 
a auzit că Gorki fusese la consultaţie la un doctor 
bolşevic, i-a scris imediat sfatuindu-l insistent să 
găsească un doctor adevărat, şi nu un „tovarăş” care 
era, în mod sigur, un idiot.) În mai 1918, şLa amintit 
că exista un model mai bun decât cel al Comunei din 
Paris, şi anume Petru cel Mare. 


Atât timp cât în Germania revoluţia întârzie „să se dezlănţuie”, 
sarcina noastră este să învăţăm de la capitalismul de stat al 
germanilor, să facem toate eforturile spre a-l prelua, fără să ne 
dam înapoi de la metode dictatoriale pentru a accelera această 
preluare şi mai mult decât a accelerat Petru transpunerea 
occidentalismului în Rusia barbară, fără să ne oprim în faţa 
mijloacelor barbare de luptă împotriva barbariei. /Despre 
„stângismul” copilăros şi despre spiritul mic-burghez) 


A fost introdus imediat principiul controlului unic 


al industriei, iar visul administrării colective a 
fabricilor a fost condamnat ca o deviaţie sindicalistă. 

Astfel, noua societate urma să fie construită prin 
îmbogățirea cunoştinţelor tehnice şi administrative, 
pe de o parte, şi prin constrângere şi intimidare, pe 
de altă parte. NEP nu a adus cu sine o relaxare a 
terorii poliţieneşti şi politice şi nici nu avea un 
asemenea obiectiv. Presa nonbolşevică a fost 
desfiinţată în timpul războiului civil şi nu i s-a mai 
permis niciodată să apară. Partidele socialiste de 
opoziţie (menşevicii şi socialiştii revoluționari) au 
fost terorizate şi lichidate. Autonomia universitarilor 
a fost suprimată în 1921. Lenin repeta frecvent că 
„aşa-zisa libertate a presei” era o înşelătorie 
burgheză, la fel cum erau şi libertatea de asociere şi 
dreptul de a înfiinţa partide, pentru că într-o 
societate burgheză oamenii simpli nu aveau nici 
tipografii, nici locuri unde să se întrunească. Acum, 
când sistemul sovietic li oferise „poporului” aceste 
facilităţi, acesta nu-i putea, desigur, permite 
burgheziei să le folosească pentru scopurile sale 
mincinoase şi, dat fiind că menşevicii şi socialiştii 
revoluționari decăzuseră până la rangul de partide 
burgheze, aceştia trebuiau, la rândul lor, să se 
supună dictaturii proletariatului. Oprirea apariţiei 
ziarelor menşevice, din februarie 1919, a fost 
justificată de Lenin prin aceea că, „în momentul 
luptei armate finale, hotărâtoare, al celei mai 
îndârjite lupte împotriva armatelor moşierilor şi 
capitaliştilor, Puterea sovietică nu poate tolera în 
ţara ei oameni care nu vor să suporte lipsurile grele 
alături de muncitorii şi ţăranii care luptă pentru o 
cauză dreaptă” /Cu privire la suspendarea unui ziar 
mensevic care subminează apărarea țârii). La cel de- 
al VILlea Congres al Sovietelor din decembrie 1919, 
a declarat că, atunci când Martov i-a acuzat pe 
bolşevici că reprezintă o minoritate a clasei 
muncitoare, el folosea limbajul „bestiilor sălbatice 
ale imperialismului”: Clemenceau, Wilson şi Lloyd 
George. Concluzia logică era că „trebuie să fim 
vigilenţi şi să înțelegem că CEKA este 
indispensabila”! 

Dizolvarea organizațiilor Şi periodicelor 


nonbolşevice, expulzarea din Rusia (această măsură 
clementă încă mai era folosită) a sute de intelectuali 
de primă mărime ai ţării, epurările din toate 
instituţiilor culturale şi atmosfera de teroare care 
plana asupra oricărei ocupaţii şi asupra tuturor 
claselor sociale au avut efectul neplanificat, dar 
natural, că aceste conflicte sociale au ajuns să se 
răsfrângă şi asupra Partidului Bolşevic; aceasta a 
dus la aplicarea în cadrul partidului a aceluiaşi 
principiu al conducerii despotice pe care partidul îl 
impunea întregii societăţi. Războiul civil generase un 
dezastru economic şi o stare generală de epuizare, 
iar clasa muncitoare secătuită de puteri încetase să 
mai răspundă apelurilor la entuziasm şi sacrificiu de 
sine pentru cauza construcţiei paşnice, aşa cum 
facea atunci când se afla pe câmpul de luptă. 
începând cu 1918, devenise axiomatic faptul că 
bolşevicii reprezentau întreaga clasă muncitoare; 
acest lucru nu putea fi verificat, pentru că nu existau 
instituţii create în acest scop. Cu toate acestea, 
proletariatul a început să dea semne de furie şi 
nemulţumire, care s-au manifestat cel mai puternic 
în revolta de la Kronstadt din martie 1921, reprimată 
cu multă vărsare de sânge. Marinarii de la 
Kronstadt, la fel ca majoritatea clasei muncitoare, 
erau favorizați de puterea sovietică, dar ei nu 
identificau această putere cu despotismul unui 
singur partid conducător; ei doreau ca sovietele să 
conducă, opunându-se, prin aceasta, conducerii 
partidului. Chiar şi în interiorul partidului 
nemulţumirile proletariatului erau exprimate de 
puternica „opoziţie a muncitorilor”, reprezentantă în 
Comitetul Central de câtre Alexandr Şliapnikov, 
Alexandra Kollontay şi alţii. Acest grup dorea ca 
administraţia economică să fie încredinţată unei 
organizaţii generale a muncitorilor, adică 
sindicatelor; cerea egalizarea salariilor şi protesta 
faţă de metodele de control despotic folosite în 
interiorul partidului. Pe scurt, grupul îşi dorea acel 
tip de „dictatură a proletariatului” despre care 
scrisese Lenin înainte de revoluţie. Membrii acestui 
grup credeau că o democraţie pentru muncitori şi o 
democraţie în interiorul partidului puteau fi 


salvgardate numai dacă nu exista democraţie pentru 
nimeni altcineva. Lenin şi Troțki nu mai cultivau 
asemenea iluzii. Ei au etichetat rapid „opoziţia 
muncitorilor” ca pe o deviaţie anarho-sindicalistă, iar 
purtătorii ei de cuvânt au fost eliminaţi din munca de 
partid sub diferite pretexte, deşi nu au fost arestaţi 
sau împuşcaţi. 

Acest episod a generat o dezbatere generală 
asupra locului şi rolului sindicatelor în cadrul 
sistemului sovietic. Cu trei ani mai devreme, în 
martie 1918, Lenin îi criticase cu furie pe menşevici 
pentru afirmaţia că „in interesul menţinerii şi 
întăririi independenţei de clasă a proletariatului 
sindicatele nu trebuie să devină organizaţii de stat... 
în realitate, însă, această opinie a fost şi rămâne ori 
o provocare burgheză de cea mai grosolană factură, 
ori o nechibzuinţă fara pereche, o repetare servilă a 
lozincilor zilei de ieri. Clasa muncitoare a devenit şi 
continuă să devină clasa 


dominantă în stat. Sindicatele devin şi trebuie să 
devină organizaţii de stat, cărora le revine în primul 
rând răspunderea pentru reorganizarea întregii vieţi 
economice pe baze socialiste” (schiţa iniţială a 
articolului Sarcinile imediate ale puterii sovietice. 
Note  scenogralice).  ldeea de a transforma 
sindicatele în organizaţii de stat decurgea logic din 
teoria dictaturii proletariatului. Dat fiind că 
proletariatul era identificat cu puterea statului, era 
evident absurd să-ţi imaginezi că muncitorii ar trebui 
să-şi apere drepturile în faţa statului. Troțki a 
continuat să susţină această viziune, dar Lenin şi-a 
modificat părerile în privinţa ambelor chestiuni 
menţionate în citatul de mai sus. După ce a decis, în 
1920, că statul sovietic suferea din cauza 
deformărilor birocratice, Lenin La atacat pe Troțki 
pentru că susţinea perspectiva pe care el însuşi o 
propusese recent şi a declarat că sarcina sindicatelor 
era de a apăra statul muncitoresc, însă şi de a-i 
apăra pe muncitori de propriul lor stat sau, mai 
degrabă, de abuzurile acestuia. în acelaşi timp, se 
opunea cu violenţă ideii că sindicatele ar trebui să 
preia funcţia statului de a administra economia. 

Intre timp, Lenin a început să împiedice apariţia 


altor grupuri de opozanți în partid. Au fost adoptate 
regulamente care interziceau formarea facţiunilor 
intrapartinice şi care dădeau Comitetului Central 
puterea de a exclude din rândurile sale membri care 
fuseseră aleşi la congresul partidului. În acest fel, 
printr-o progresie naturală, dictatura care, mai întâi, 
se exercita asupra societăţii în numele clasei 
muncitoare şi apoi asupra clasei muncitoare în 
numele partidului era acum exercitată asupra 
partidului însuşi, punându-se astfel bazele unei 
tiranii exercitate de un singur om asupra tuturor. 

O altă temă care a devenit de prim-plan în ultimii 
ani de viaţă ai lui Lenin este aceea, pe care tocmai 
am menţionat-o, a „deformărilor birocratice”. Lenin 
se plângea tot mai des că aparatul de stat se 
extindea la infinit, fără justificare, şi că, în acelaşi 
timp, era incapabil să facă ceva, că totul era confuzie 
şi formalism, că funcţionarii publici  raportau 
autorităţilor de partid chestiunile cele mai 
nesemnificative şi aşa mai departe. Se pare că lui 
Lenin nu i-a trecut niciodată prin minte că originea 
acestor disfuncţii stătea în faptul că întregul sistem 
se baza, aşa cum subliniase el în mod constant, pe 
forţă, şi nu pe lege. El ordonase ca oamenii să fie 
arestaţi pe loc pentru ineficienţă şi apoi se minuna 
de ce aceştia se temeau să ia decizii şi să le 
transmită mai sus pe scara ierarhică ori de câte ori 
aveau ocazia. El ordonase un control vigilent şi 
dosare complete şi tot el era uimit de cantitatea de 
energie consumată în scrierea dosarelor. Afirmația 
lui că „socialismul înseamnă puterea sovietică plus 
electrificare” este deseori citată; mult mai puţin 
citată este însă afirmaţia pe care a facut-o imediat 
după revoluţie, că „socialismul înseamnă înainte de 
toate păstrarea rapoartelor despre tot ce se 
întâmplă” (întâlnire a Comitetului Executiv Central 
din 17 noiembrie 1917). El a creat un sistem în care 
orice fel de critică putea fi interpretată în funcţie de 
capriciile unor autorităţi locale ale partidului sau ale 
poliţiei drept contrarevoluţionară, expunându-l pe 
autorul ei riscului de a fi trimis la închisoare sau la 
moarte şi, în acelaşi timp, Lenin încuraja poporul 
muncitoresc să critice fără teamă aparatul de stat. 


Diagnosticul său asupra cancerului birocraţiei a fost 
unul simplu: acest cancer era cauzat de lipsa de 
educaţie, de 

„cultură” şi de capacitate administrativă. Existau 
două remedii, la fel de simple: arestarea celor 
ineficienţi şi înfiinţarea unor noi instituţii de control 
alcătuite din funcţionari oneşti. Lenin acorda, . . 
o mare importanţă Inspectoratului Muncitorilor şi 
Țăranilor (Rabkrin), condus în acea perioadă de 
Stalin, care fusese numit pentru a supraveghea toate 
ramurile administraţiei şi alte instituţii de control; în 
viziunea lui, succesul luptei împotriva birocraţiei 
depindea de onestitatea lui Stalin. Acest organism, 
pe lângă faptul că era o sursă suplimentară de 
teroare şi că emitea instrucţiuni incompetente în 
toate direcţiile, a fost folosit de Stalin, care devenise 
în 1922 secretar general al partidului, ca măciucă 
împotriva propriilor adversari şi ca armă în luptele 
intrapartinice. Lenin, desigur, nu prevăzuse asta. El 
a aplicat asupra birocraţiei „tratamentul final”, 
adăugând o legătură suplimentară lanțului 
birocratic, legătură care, aşa cum bine ştia, înlănţuia 
strâns şi irevocabil întreaga ţară. lerarhia a sporit 
mereu, având putere de viaţă şi de moarte asupra 
oricărui cetăţean; dacă, la început, fusese condusă 
de nişte comunişti sinceri, în timp, a absorbit o masă 
de carierişti, paraziți şi turnâtori care, de-a lungul 
anilor, au modelat stilul de conducere după chipul şi 
asemănarea lor. 

Ultimii doi ani din viata lui Lenin au fost umbriţi de 
infirmitatea fizică provocată de scleroză şi de o serie 
de infarcte, deşi el a continuat să lupte până la 
sfârşit. Faimosul său „testament”, alcătuit din note 
scrise în decembrie 1922 şi în ianuarie 1923, în timp 
ce se pregătea pentru congresul partidului, a fost 
ascuns opiniei publice sovietice timp de treizeci şi 
trei de ani. Notele exprimă sentimentul său de 
neajutorare în faţa dificultăţilor statului şi în faţa 
luptei iminente pentru putere în ierarhia partidului. 
El îl critică aici pe Stalin pentru concentrarea 
excesivă a puterii în propriile sale mâini, spunând că 
este dominator, capricios şi neloial şi, de aceea, 
nepotrivit să rămână în funcţia de secretar general. 
Lenin enumera, de asemenea, defectele lui Troțki, 


Piatakov, Zinoviev şi Kamenev şi îl critică pe Buharin 
pentru vederile sale nemarxiste. Ii învinuieşte pe 
Ordjonikidze, Stalin ŞI Dzerjinski pentru 
naționalismul rusesc şi pentru brutalitatea metodelor 
folosite în invadarea Georgiei. Vorbeşte despre 
nevoia de a „oferi celorlalte naţionalităţi o protecţie 
împotriva marelui agresor rus” şi prezice că, din 
cauza „aparatului pe care (...) Lam preluat de la 
țarism şi pe care l-am uns puţin cu ulei sovietic”, 
promisa libertate de secesiune „va fi o simplă vorbă 
goală, care nu va putea apăra celelalte naţionalităţi 
de prăpădul declanşat de adevăratul om rus, 
velicorusul şovin, care este în esenţă un ticălos şi un 
tiran, aşa cum este birocratul 
e è « rus tipic. 

Aceste apeluri, avertismente şi reproşuri au avut o 
importanţă practică redusă. Lenin a făcut un apel 
pentru protejarea minorităţilor naționale şi pentru 
dreptul la autodeterminare imediat după ce Armata 
Roşie, cu binecuvântarea lui, a invadat Georgia, care 
avea un guvern menşevic ales în mod democratic. El 
spera să prevină lupta între facţiuni prin lărgirea 
Comitetului Central, ca şi cum dimensiunea acestuia 
ar mai fi contat după ce el însuşi aproape că 
distrusese orice democraţie în cadrul partidului. El i- 
a criticat pe toţi liderii principali ai partidului şi a 
făcut un apel pentru înlocuirea lui Stalin, dar se 
pune întrebarea cine ar fi trebuit, în opinia lui, să fie 
următorul secretar general: Troțki, cu „încrederea 
lui excesivă în sine”, Buharin, care nu era un 
marxist, Zinoviev sau Kamenev, a căror „trădare” din 
octombrie 1917 nu fusese un „accident'”, sau 
Piatakov, pe care nu te puteai baza în chestiuni 
politice importante? Oricare ar fi fost intenţiile 
politice ale lui Lenin, Testamentul nu poate fi citit 
astăzi decât ca un strigăt disperat. 

Lenin a murit pe 21 ianuarie 1924. (Nu există 
dovezi care să ateste ce a sugerat Troțki, ulterior, în 
legătură cu otrăvirea lui Lenin de câtre Stalin.) Noul 
stat avea să se dezvolte conform principiilor pe care i 
le imprimase el. Cadavrul îmbălsămat, expus şi 
astăzi în Mausoleul de la Moscova, simbolizează în 
mod adecvat noua ordine care, aşa cum promisese, 


avea să cuprindă în curând întreaga omenire. 


5. Teoria imperialismului şi a revoluției 


Teoria bolşevică a imperialismului a fost opera lui 
Lenin şi Buharin; acesta din urmă a formulat primul 
ideile fondatoare ale unei strategii revoluţionare 
pentru noua epocă istorică. în lucrările sale despre 
imperialism - bazate în cea mai mare parte, după 
cum am arâtat anterior, pe lucrările Imperialismul 
(1902) lui J.A. Hobson şi Finanzkapital (1910) lui R. 


Hilferding -, Lenin enumera cinci caracteristici 
principale care deosebesc imperialismul de 
capitalismul premonopolist: 1) concentrarea 


producţiei şi a capitalului, care duce la dominarea 
economiei mondiale de câtre marile monopoluri; 2) 
fuziunea capitalului bancar şi industrial, care duce la 
apariţia  oligarhiei financiare; 3) rolul de o 
importanţă aparte al exportului de capital; 4) 
împărţirea lumii între concernurile monopoliste ale 
capitaliştilor internaţionali; 5) încheierea împărțirii 
teritoriale a lumii între marile puteri imperialiste. 
Această situaţie nu duce la diminuarea 
contradicţiilor capitalismului, ci le intensifică la 
maximum;  inegalităţile dezvoltării în cadrul 
sistemului şi agresivitatea competiţiei nu numai că 
nu reduc probabilitatea izbucnirii războaielor, dar o 
şi sporesc inevitabil. Această ultimă teză este 
subliniată de Lenin în atacul său împotriva lui 
Kautsky; acesta susţinuse că se poate prevedea 
trecerea sistemului economic mondial la o fază 
„ultraimperialistă” în care marile puteri şi marile 
carteluri internaţionale vor atinge o stabilitate în 
împărţirea lumii şi vor elimina astfel riscul 
războiului. Kautsky avansase această opinie ca pe o 
ipoteză generală, şi nu ca pe predicția a ceva care 
urma să se întâmple inevitabil, dar Lenin a fost 
scandalizat de ideea unui capitalism fără războaie, o 
stare de fapt în care şi revoluțiile s-ar fi putut 
produce mai greu. „Basmul stupid” al lui Kautsky era 
antimarxist şi era un simptom al oportunismului; 
imperialismul nu putea exista fără războaie, pentru 
că nu exista nicio altă cale de a reglementa şi de a 


elimina inegalităţile dezvoltării mondiale. De aceea, 
Lenin concluziona în articolul său Programul militar 
al revoluției proletare (1916) că socialismul nu putea 
să triumfe simultan în toate ţările; procesul 
revoluţionar va începe în una sau mai multe ţări şi 
aceasta va duce la izbucnirea altor conflicte şi 
războaie. 

Legătura dintre perspectivele revoluţionare şi 
dezvoltarea inegală a economiei mondiale, alcătuind 
în acelaşi timp un singur sistem, a fost explicată de 
Buharin în cărţi pe care le-a scris în timpul 
războiului şi în primii ani de după revoluţie. 
Imperialismul - cum arată Buharin - a încercat să 
depăşească anarhia producţiei şi să organizeze o 
economie raţională în care statul joacă rolul unei 
forţe care supraveghează şi reglementează, dar 
imperialismul nu a reuşit să elimine contradicţiile şi 
concurenţa şi să evite, astfel, războaiele imperialiste. 
Sistemul capitalist, în întregul său, este pregătit 
pentru revoluţia socialistă, dar, cu toate acestea, 
este mai puţin probabil ca o asemenea revoluţie să 
izbucnească acolo unde dezvoltarea tehnică a atins 
niveluri foarte înalte şi unde burghezia, datorită 
profiturilor grase pe care le-a obţinut, a reuşit să-i 
miruiască pe muncitori cu salarii mai mari şi să-i 
abată de la obiective revoluţionare, decât acolo unde 
concentrarea contradicţiilor este cea mai mare, 
adică la marginea lumii capitaliste, în ţările coloniale 
sau semicoloniale cele mai înapoiate. Prin îmbinarea 
unei exploatări intense cu oprimarea naţională şi cu 
mişcările ţărăneşti, aceste ţări constituiau veriga cea 
mai slabă, unde lanţul sistemului mondial putea fi 
rupt prin forţă. Mişcările sociale din țarile 
subdezvoltate nu puteau duce la instaurarea 
imediată a socialismului, însă erau aliaţii naturali ai 
proletariatului din ţările avansate şi puteau produce 
forme sociale de tranziţie în care atingerea 
obiectivelor democratice burgheze să poată coincide 
cu o evoluţie graduală şi paşnică spre socialism, 
bazată pe forţele reunite ale muncitorilor şi 
ţaranilor. 

În 1916, Lenin avea să facă totuşi un pas înainte în 
dezvoltarea acestui argument. El scria în Bilanţul 


discuţiei asupra autodeterminării: 


Pentru că a crede că revoluţia socială poate fi concepută fără 
răscoale ale naţiunilor mici din colonii şi din Europa, iară 
explozii revoluţionare ale unei părţi a micii burghezii cu toate 
prejudecățile ei, fără o mişcare a maselor proletare şi 
semiproletare  inconştiente împotriva  asupririi  moşiereşti, 
bisericeşti, monarhice, naţionale etc., înseamnă a renunța la 
revoluția socială... Cel care va aştepta o revoluţie socială „pură” 
o va aştepta mult şi bine... Revoluţia socialistă în Europa nu 
poate fi altceva decât o explozie a luptei de masă a tuturor 
asupririlor şi nemulțumirilor. Părţi ale micii burghezii şi ale 
muncitorilor înapoiaţi vor lua inevitabil parte la această lupta - 
fără o astfel de participare nu este posibilă lupta de masă, nu 
este posibilă niciun fel de revoluţie - şi, intr-un mod tot atât de 
inevitabil, vor aduce în mişcare prejudecățile lor, fanteziile lor 
reacționare. Slăbiciunile şi greşelile lor. Dar, în mod obiectiv, 
ele vor ataca capitalul. 


Este greu de ştiut dacă Lenin era pe deplin 
conştient de consecinţele acestei teorii sau de 
măsura în care ea se despărţea de tradiţia marxistă. 
În orice caz, teoria susţinea ferm că o revoltă 
socialistă poate avea loc numai acolo unde există 
multe revendicări şi aspirații nesatisfacute, de felul 
celor asociate de marxişti cu faza „burgheză” a 
dezvoltarii, mai ales revendicări ale ţăranilor şi ale 
naţiunilor aservite. Aceasta însemna că, pe măsură 
ce capitalismul se apropia de situaţia, prevăzută de 
Marx, în care societatea este alcătuită numai din 
burghezie şi proletariat, o revoluţie socialistă era din 
ce în ce mai puţin probabilă. Afirmația lui Lenin că 
ţaranii nemulţumiţi, revendicările naţionale şi 
prezenţa „vestigiilor feudalismului” vor ajuta 
proletariatul, fortificându-l cu energia revendicărilor 
„neproletare”, nu era, desigur, în contradicţie cu 
strategia lui Marx şi Engels. Aceştia adoptaseră o 
poziţie similară în diverse împrejurări, de pildă 
atunci când au sperat că în 1848 avea să se producă 
o revoluţie proletară în Germania sau o revoluţie 
rusă după 1870 sau când au considerat că problema 
irlandeză ar putea întări poziţia clasei muncitoare 
din Anglia. Este adevărat, însă, că Marx şi Engels nu 
au propus nicio teorie explicită despre felul în care 
ar putea funcţiona asemenea alianţe şi nici nu a fost 
vreodată limpede cum ar fi putut fi reconciliate 


teoretic aceste speranţe ale lor cu teoria generală a 
revoluţiei socialiste. Dar afirmaţia că revoluţia 
proletară nu se putea produce fără întăriri din partea 
„vestigiilor feudalismului” era o noutate în marxism 
şi reprezenta o despărţire totală de teoria clasică. 
Lenin avea fără îndoială dreptate când îi acuza pe 
liderii Internaționalei a Il-a că erau revoluționari în 
vorbe şi reformişti în fapte. Numai el se gândea în 
mod serios la acapararea puterii şi, chiar mai mult 
decât atât, nu se gândea la nimic altceva. Poziţia lui 
era clară: puterea trebuia câştigată oriunde era 
posibil acest lucru din punct de vedere politic. Lenin 
nu şi-a permis distracţia de a calcula teoretic dacă 
forţele de producţie s-au maturizat până în punctul 
necesar pentru o revoltă socialistă; calculele sale 
erau legate numai de circumstanţele în care putea fi 
obţinută puterea. Lenin, la rândul său, ar fi putut fi 
acuzat, pe bună dreptate, că este un determinist în 
cuvinte şi un adept al realpolitik-lA|jă în practică. 
Uneori, deşi nu foarte des, Lenin relua catehismul 
determinist („Tot ceea ce se întâmplă în istorie se 
întâmplă din necesitate. Acest fapt este elementar”, 
în Modelul rusesc al lui Suidekum, 1 februarie 1913), 
însă acest determinism îi era util numai pentru a se 
convinge pe sine şi pentru a-i convinge şi pe alţii că, 
istoric vorbind, cauza comunistă era menită să 
triumfe; acest principiu nu era aplicat la nicio 
acţiune politică efectivă. Lenin a abandonat chiar 
ideea, considerată unul dintre elementele 
fundamentale ale marxismului, că toate ţările trebuie 
să treacă prin faza capitalistă a dezvoltării. La cel de- 
al Il-lea Congres al Cominternului, pe 26 iulie 1920, 
el a declarat că popoarele înapoiate ar putea, cu 
ajutorul proletariatului din ţările dezvoltate şi al 
puterii sovietice, să ocolească „faza” capitalistă şi să 
treacă direct la socialism. (Fără această precizare, ar 
fi fost, într-adevăr, greu de justificat exercitarea 
autorităţii sovietice asupra zecilor de triburi 
primitive şi de naţiuni mici care aparţineau 
Imperiului Rus.) 

Lenin nu era, în plus, interesat de „maturizarea 
economică”, ci doar de existenta unei situării 
revoluţionare. Intr-un articol din 1915, Prabuşirea 


Internaționalei a IPa, el a definit principalele 
caracteristici ale unei asemenea situaţii după cum 
urmează: 1) nu este suficientă, de obicei, situaţia în 
care „clasele inferioare nu îşi mai doresc” să trăiască 
într-un mod tradiţional; este, de asemenea, necesară 
aceea în care „clasele superioare nu mai pot” trăi 
într-un mod tradiţional; nemulţumirea populară nu 
este suficientă, trebuie să se producă şi o 
dezintegrare a aparatului guvernamental; 2) 
„suferinţa şi nevoile claselor oprimate au devenit mai 
acute decât de obicei”; 3) „ca o consecinţă a cauzelor 
de mai sus, să existe o creştere considerabilă a 
activităţii maselor, care (...) sunt atrase (...) de 
implicarea într-o acţiune istorică independentă”. Dar 
„nu toate situaţiile revoluţionare se transformă în 
revoluţii; revoluţia se naşte doar dintr-o situaţie în 
care schimbările obiective amintite mai sus se 
îmbină cu schimbări subiective, şi anume: 
capacitatea clasei revoluționare de a întreprinde 
acțiuni revoluționare îndeajuns de puternice pentru a 
înfrânge vechiul guvern”. 

Este uşor de observat ca aceste condiții 

recomandate de Lenin ; : 

apar mai uşor în timpul unui război, în special în 
cazul unei înfrângeri militare. De aici provine 
indignarea sa faţă de sugestiile că regimul capitalist 
ar putea evita războaiele, reducând în acest fel, la 
limită, şansele de apariţie a unei situații 
revoluţionare. Tot de aici provine şi dorinţa sa ca 
revoluționarii să urmărească înfrângerea propriei lor 
ţări în războiul imperialist şi să-l transforme astfel în 
razboi civil. 

Faptul că Lenin era preocupat exclusiv de 
chestiunea puterii politice însemna şi că era singurul 
lider social-democrat pe deplin eliberat de orice rest 
a ceea ce el numea „pacifism burghez”, speranţa de 
a pune capăt războaielor fără abolirea revoluţionară 
a capitalismului şi, atunci când războiul a izbucnit, 
încercarea de a-i pune capăt folosind metodele 
dreptului internaţional. Un simptom al pacifismului 
burghez era şi folosirea conceptului de „agresiune”, 
indiferent de caracterul de clasă al războiului. 
Războiul trebuia privit prin prisma claselor sociale, şi 


nu a statelor, războiul nu este coliziunea a două 
organisme statale, ci un produs al intereselor de 
clasă. Lenin cita frecvent observaţia lui Clausewitz, 
că „războiul este pur şi simplu continuarea politicii 
cu alte mijloace” şi, numai pe baza acestui dicton, 
generalului prusac din timpul lui Napoleon i se 
atribuie formularea „tezei principale a dialecticii 
referitoare la războaie” /ibidem). Războiul era o 
manifestare a conflictului dintre interesele de clasă, 
iar diferenţa dintre mijloacele folosite în timpul 
războiului şi mijloacele paşnice de a rezolva aceste 
conflicte era una pur tehnică, neavând nicio 
semnificaţie politică; războiul era „pur şi simplu” o 
cale de a atinge scopuri care, în alte timpuri, ar fi 
putut fi atinse şi fără război şi nu avea nicio calitate 
politică sau morală proprie, independentă de 
interesele de clasă. Nu conta cine anume era 
agresorul, în fapt nu exista nicio diferenţă între 
războaiele de agresiune şi cele defensive, ceea ce 
conta erau numai interesele de clasă aflate în spatele 
operaţiunilor militare. Reflecţiile lui Lenin cu privire 
la acest subiect sunt numeroase şi cât se poate de 
clare, deşi ele nu mai sunt prea des citate de 
discipolii sâi contemporani. 


Este absurd să împărţi războaiele în defensive şi agresive. 
(Discurs din 14 octombrie 1914) 


Nu caracterul de apărare sau ofensiv al războiului, ci interesele 
luptei de clasă a proletariatului sau, mai bine zis, interesele 
mişcării internaţionale a proletariatului constituie singura 
poziţie posibila de pe care poate fi analizată şi rezolvată 
problema atitudinii socîal-dcmocraţilor faţă de un fenomen sau 
altul din relaţiile internaţionale. (Militarismul belicos şi tactica 
antimili turistă a social-democratiei) 


Este ca şi cum întrebarea ar fi: Cine a atacat primul, şi nu: Care 
sunt cauzele războiului? Care sunt scopurile lui? Care sunt 
clasele care s-au angajat în el? (Scrisoare deschisa către Boris 
Souvarine, decembrie 1916) 


Caracterul unui război (dacă el este reacţionar sau 
revoluţionar) depinde nu de întrebarea: Cine a atacat şi în a cui 
ţară se găseşte duşmanul?, ci de întrebarea: Ce clasă duce 
războiul, care este politica a cărei continuare este războiul dat? 
(Revoluţia proletară şi renegatul Kautsky) 


Concluzia este nu numai că „agresiunea” este un 
concept burghez mincinos care ascunde caracterul 
de clasă al războaielor, ci şi că, organizată în 
propriul stat, clasa muncitoare are toate drepturile 
de a duce un război împotriva unui stat capitalist, 
pentru că, prin definiţie, ea reprezintă interesele 
celor oprimaţi şi are dreptatea de partea sa. Lenin 
nu a avut nicio ezitare să tragă aceste concluzii. 


Spre exemplu, dacă socialismul ar fi victorios în America sau în 
Europa în 1920, iar Japonia şi China, să zicem, şi-ar asmuţi 
bismarckii împotriva noastră - chiar dacă, la început, numai pe 
cale diplomatică -, noi am fi, cu siguranţă, în favoarea unui 
război revoluționar ofensiv împotriva lor. (Prăbuşirea 
Internaționalei a Il-d) 


într-un discurs din 6 decembrie 1920, Lenin 
declara că era inevitabil să izbucnească în curând un 
război între Statele Unite şi Japonia şi că, deşi statul 
sovietic nu putea „susţine” niciuna dintre tabere 
împotriva celeilalte, el ar trebui să le incite pe 
amândouă şi să exploateze războiul în propriul său 
interes. La al VILlea Congres al Partidului din martie 
1918, a propus o rezoluţie prin care „Congresul va 
împuternici Comitetul Central al Partidului să rupă 
toate tratatele de pace şi să declare război oricărei 
puteri imperialiste sau lumii întregi atunci când 
Comitetul Central al Partidului va considera că a 
sosit momentul potrivit”. Acest text, este adevarat, a 
fost scris sub impresia Tratatului de la 


Brest-Litovsk, însă aplicarea sa este generală şi 
textul se află într- un acord deplin cu doctrina lui 
Lenin. Dat fiind că statul proletar este prin definiţie 
îndreptăţit în raport de statele capitaliste şi 
problema agresiunii este irelevantă pentru a judeca 
un război, este evident că cel dintâi are dreptul şi 
datoria să îl atace pe cel din urmă pentru binele 
revoluţiei mondiale ori de câte ori se iveşte ocazia, 
cu atât mai mult cu cât coexistenţa paşnică dintre 
capitalism şi socialism era, în opinia lui Lenin, 
imposibilă. În discursul din 6 decembrie 1920, citat 
deja anterior, Lenin declara: 


Am spus că am trecut de la război la pace, dar nu am uitat că 


războiul se va întoarce. Deşi capitalismul şi socialismul trăiesc 
unul lângă altul, nu pot trăi în pace. 


Acestea erau, simplu formulate, bazele ideologice 
ale politicii externe a statului socialist. Noul stat 
reprezenta, prin definiţie, forţa conducătoare în 
istorie; chiar dacă ataca sau se apăra, acţiona în 
numele progresului. Dreptul internaţional, arbitrajul, 
negocierile legate de  dezarmare, „scoaterea 
războiului în afara legii”, toate acestea erau 
înşelătorii atât timp cât exista capitalismul, iar după 
dispariția acestuia aveau sā nu mai fie necesare, 
pentru că războaiele sunt tot atât de imposibile în 
socialism pe cât sunt de inevitabile în capitalism. 


6. Socialismul şi dictatura proletariatului 


Chiar dacă întreaga activitate a lui Lenin a fost 
subordonată luptei pentru „scopul ultim”, 
reprezentat de construcţia societăţii socialiste, el nu 
a fost preocupat, înainte de război, să explice în ce 
fel ar putea sa arate o asemenea societate. Scrierile 
sale conţin referinţe disparate la idei socialiste 
cunoscute, cum sunt colectivizarea proprietăţii, 
abolirea muncii salariate şi a economiei bunurilor de 
consum etc., fără însă a intra în detalii. El a explicat 
totuşi înainte de revoluţie ce înţelegea prin 
„dictatura proletariatului”, iar explicaţia a rămas 
neschimbată în toată perioada cât a fost activ. în 
Victoria căderilor şi sarcinile Partidului Muncitoresc 
(1906), a subliniat de mai multe ori această 
explicaţie: 


Dictatura înseamnă putere nelimitata bazată pe forţă, şi nu pe 
lege. 


Autoritatea - nelimitată, aflată dincolo de lege şi bazată pe 
forţă, în sensul cel mai direct al cuvântului - este dictatură. 


Termenul ştiinţific de „dictatură” nu înseamnă nimic mai mult 
sau mai puţin decât putere nelimitată prin nimic, de nicio lege, 
neîngrădită de nicio normă, sprijinindu-se nemijlocit pe 
violenţă. Noţiunea de „dictatură” nu înseamnă altceva decât 
acest lucru - luaţi bine aminte, domnilor căâdeti! 


Pentru a demonstra că vederile sale nu s-au 
schimbat, Lenin a repetat aceste afirmaţii şi în 1920. 
Dictatura era „cea mai directă formă de 
constrângere” şi dictatura proletariatului reprezenta 
exercitarea forţei de către proletariat împotriva 
exploatatorilor pe care i-a înlăturat. În ce priveşte 
modalităţile de organizare a forţei, Lenin a oferit 
precizări în broşura Statul şi revoluţia, scrisă 
împotriva liderilor Internaționalei a ILa. În ajunul 
înfiinţării Internaționalei a IlLa (pe care o plănuia 
încă din 1915), nutrind speranţa că revoluţia avea să 
izbucnească în curând în întreaga Europă, Lenin a 
considerat necesar să expună încă o dată teoria 
marxistă a statului şi schimbările pe care socialismul 


ar fi urmat să le producă în funcţionarea instituţiilor 
de stat. 

Lenin arată că statul este, conform doctrinei lui 
Marx şi Engels, rezultatul  antagonismelor 
ireconciliabile dintre clase, dar nu în sensul că 
armonizează aceste antagonisme sau că ar fi arbitrul 
lor, dimpotrivă, statul ca atare fusese întotdeauna 
până atunci instrumentul prin care clasele avute au 
dominat clasele oprimate. 


Instituţiile sale nu pot fi neutre în sânul conflictului 
de clasă, dar sunt numai expresia legală a oprimării 
economice a unei clase de câtre alta. Dat fiind că 
statul burghez are numai funcţia de a perpetua 
exploatarea clasei muncitoare, instituțiile şi 
organismele acestui stat nu pot fi folosite pentru 
emanciparea muncitorilor.  Sufragiul în statele 
burgheze nu este un mijloc de calmare a tensiunii 
sociale şi cu atât mai puţin o cale prin care clasele 
oprimate pot dobândi puterea, ci este numai un mod 
de a menţine dominaţia burgheziei. Proletariatul nu 
se poate elibera decât prin distrugerea aparatului de 
stat; aceasta este sarcina principală a revoluţiei, care 
trebuie diferențiată clar de „dispariţia treptată” a 
statului, conformă cu teoria marxistă. Statul burghez 
trebuie zdrobit aici şi acum; dispariţia este valabilă 
pentru statul proletar de după revoluţie şi se refera 
la un viitor în care întreaga autoritate politică va fi 
complet abolită. 

Lenin se referă în special la articolul lui Marx 
despre Comuna din Paris şi la Critica programului de 
la Gotha, precum şi la diferite scrisori şi eseuri ale 
lui Engels. Reformismul din mişcarea socialistă şi 
ideea de a folosi statul burghez în folosul intereselor 
proletariatului sunt - cum declară el - contrare 
fundamentelor marxismului; ele sunt iluzii sau 
manevre mincinoase ale oportuniştilor care au 
renunţat la revoluţie. Proletariatul are nevoie de un 
stat (în aceasta constă greşeala anarhiştilor), dar 
trebuie să fie un stat care să tindă să dispară şi să se 
autodistrugă. Pentru a învinge rezistența 
exploatatorilor în perioada de tranziţie, a cărei 
durată nu poate fi prevăzută, trebuie să existe o 


dictatură a proletariatului care, spre deosebire de 
alte forme ale statului, va fi dictatura majorităţii 
societăţii asupra râămăşiţelor claselor avute. Pe 
durata acestei perioade, libertatea capitaliştilor 
trebuie limitată, deşi democraţia totală va fi posibilă 
numai atunci când clasele vor fi dispărut cu totul. În 
tranziţie, statul va putea funcţiona iară dificultăţi, 
pentru că majoritatea va putea zdrobi cu uşurinţă 
minoritatea exploatatorilor şi nu va avea nevoie 
pentru aceasta de un aparat de poliţie special. 
Experienţa Comunei din Paris este utilă pentru că 
ilustrează caracteristicile generale ale organizării 
statului comunist. într-un asemenea stat, armata 
urma să fie demobilizată şi cetăţenii urmau să fie 
înarmaţi 

în locul soldatilor; toti funcţionarii statului urmau să 
fie aleşi şi l l : 
demişi de muncitori; poliția nu va mai exista ca 
atare, pentru că funcțiile sale, la fel ca acelea ale 
armatei, vor fi îndeplinite de toți cetățenii capabili să 
poarte arme. în plus, funcțiile organizatorice ale 
statului vor fi atât de mult simplificate, încât vor 
putea fi îndeplinite de orice persoană care ştie sa 
scrie şi să citească. 

Administrarea societăţii, în întregul ei, nu va 
necesita nicio competenţă specială, astfel că nu va 
mai exista o castă separată a funcţionarilor; 
administraţia simplificată şi contabilitatea vor fi 
realizate prin rotaţie de toţi cetăţenii, care vor fi 
retribuiri cu un salariu egal cu al muncitorilor (Lenin 
acordă o mare importanţă acestui fapt). Toţi oamenii 
vor fi într-o măsură egală slujbaşi ai statului, plătiţi 
în mod egal şi obligaţi în aceeaşi măsură să 
muncească. Aceştia vor fi alternativ muncitori şi 
funcţionari, astfel încât nimeni nu va mai deveni un 
birocrat. Datorită simplităţii administrației, a 
egalităţii retribuţiei şi a alegerii şi posibilităţii de 
demitere a funcţionarilor publici, nu va mai exista 
riscul formării unei clase parazite a birocraţilor 
înstrăinaţi de societate. Pentru a introduce acest 
sistem, va fi necesară la început o presiune politică, 
dar, pe măsură ce statul dispare, funcţiile sale îşi vor 
pierde treptat caracterul politic şi vor deveni 


1 


chestiuni de simplă administraţie. Ordinele nu vor 
mai fi date de sus; planificarea centralizată necesară 
va fi combinată cu o largă autonomie teritorială. în 
textul Materiale cu privire la revizuirea programului 
Partidului, scris în aprilie-mai 1917, Lenin vorbea 
despre „trecerea învăţământului public în mâinile 
unor organe democratice de autoadministrare locală; 
înlăturarea puterii centrale din orice amestec în 
stabilirea programei analitice şi în alegerea corpului 
didactic; alegerea profesorilor direct de câtre 
populaţia însăşi”. 

Obiectivul final este abolirea completă a statului şi 
a tuturor constrângerilor; acest lucru va fi posibil pe 
măsură ce oamenii se obişnuiesc cu principiile 
coexistenţei voluntare şi ale solidarităţii. Crimele şi 
excesele sunt cauzate de exploatare şi sărăcie, astfel 
că ele vor dispărea treptat în timpul socialismului, 
iar această convingere a lui Lenin era practic 
universală în rândul socialiştilor. 

Descrisă în aceşti termeni, utopia lui Lenin, în timp 
ce Europa era devastată de război, poate părea 
uimitor de naivă pentru cei care o citesc după 
cincizeci de ani de putere sovietică; ea avea tot atâta 
legătură cu statul care urma să fie creat pe cât aveau 
fanteziile lui Thomas Morus cu Anglia lui Henric al 
VIILlea. Dar este un exerciţiu steril acela de a 
sublinia diferentele groteşti dintre programe şi 
„îndeplinirea” lor după o jumătate de secol. Utopia 
lui Lenin este, în linii mari, în acord cu ideile lui 
Marx, dar, dacă o comparăm cu scrierile anterioare 
ale lui Lenin, pentru a nu mai vorbi de cele 
ulterioare, prezintă o caracteristică izbitoare: nu 
spune absolut nimic despre partid. 

Nu avem niciun motiv să ne îndoim că Lenin şi-a 

schitat . 
fantezia cu bună-credinţă; trebuie să ne reamintin 
că, atunci când scria aceste rânduri, el credea, în 
mod eronat, că avea să se producă o revoluţie 
mondială. Dar în mod clar nu a realizat că tabloul pe 
care îl desena era într-o contradicţie manifestă cu 
propria sa doctrină a revoluţiei şi a partidului. 
„Dictatura majorităţii” trebuia să fie exercitată prin 
intermediul unei organizaţii politice pătrunse de o 


înţelegere ştiinţifică a istoriei; această cerinţă, care 
pune în discuţie ideea unui „stat proletar de 
tranziţie”, nu apare deloc menţionată în Statul şi 
revoluția. în perioada în care a scris textul, Lenin îşi 
imagina în mod evident că întregul popor, înarmat şi 
eliberat, va începe imediat să îndeplinească toate 
funcţiile administraţiei, ale managementului 
economic, ale poliţiei, ale armatei, ale judecătorilor 
etc. El credea şi că restrângerea libertăţii se va 
aplica numai fostelor clase privilegiate, în timp ce 
muncitorii şi ţăranii vor fi pe deplin liberi să îşi 
organizeze vieţile după propriile lor opţiuni. 

Cu toate acestea, natura sistemului care s-a 
dezvoltat după revoluţie nu a fost doar rezultatul 
unei serii de accidente istorice 


levate de războiul civil şi de încetarea mişcărilor 
revoluţionare din . jd 

afara Rusiei. Sistemul, cu toate trăsăturile sale 
despotice şi totalitare (această distincție este 
importantă), fusese prefigurat în liniile sale generale 
în doctrina bolşevică pe care Lenin o dezvoltase de-a 
lungul anilor, deşi, în mod evident, consecințele nu 
fuseseră pe deplin înțelese sau prevăzute. 

Principiul fundamental enunțat de Lenin sub 
diferite forme, începând din 1903, era acesta: 
categorii cum sunt libertatea şi egalitatea politică nu 
au o valoare intrinsecă, ci sunt numai instrumente 
ale luptei de clasă, şi este stupid să le aperi fāră a 
tine cont de interesele de clasă pe care le deservesc. 
„în practică, proletariatul poate să îşi păstreze 
independența numai prin subordonarea luptei sale 
dezideratelor democratice, inclusiv cel al republicii, 
luptei revoluționare pentru înlăturarea burgheziei” 
[Revoluția socialistă şi dreptul națiunilor la 
autodeterminare, aprilie 1916). În sistemul burghez, 
diferența dintre despotism şi democrație este 
semnificativă numai în măsura în care democraţia » 
facilita lupta de clasă a proletarilor; era numai o 
diferenţă secundară sau de formă. „Sufragiul 
universal, o Adunare Constituantă, un parlament 
sunt doar o formă, un fel de promisiune, care nu 
schimbă cu nimic adevărata stare de fapt” /Statul, 
discurs ţinut pe 11 iulie 1919). Acest lucru este 


adevărat a fortiori şi în cazul statului 
postrevoluţionar. Dat fiind că proletariatul se află la 
putere, niciun alt obiectiv nu are o importanţă în sine 
în afară de păstrarea acelei puteri; toate problemele 
organizatorice sunt subordonate necesităţii de a 
conserva dictatura proletariatului. 

Dictatura proletariatului va aboli - nu provizoriu, ci 
permanent - sistemul parlamentar şi separarea 
puterii legislative de cea executivă. Aceasta va fi 
principala diferenţă dintre republica sovietică şi 
regimul parlamentar. La al VILlea Congres al 
Partidului Comunist Rus (Bolşevic) din martie 1918, 
Lenin a prezentat o schiţă de program care 
întruchipa acest principiu: 


Abolirea parlamentarismului (a separării activităţii legislative 
de cea executivă); unificarea activităţii statului de legiferare şi 
executare. Fuziunea administraţiei cu legislaţia. 


Cu alte cuvinte, conducătorii vor face legile, după 
care vor guverna fără a putea fi controlaţi de nimeni. 
Dar cine sunt conducătorii? În aceeaşi schiţă de 
program, Lenin sublinia că libertatea şi democraţia 
nu sunt destinate tuturor, ci numai maselor 
muncitoare şi exploatate, în vederea eliberării lor. La 
începutul revoluţiei, Lenin spera să obţină nu numai 
susţinerea proletarilor, ci şi pe cea a ţărănimii 
muncitoare (pe care o diferenţia astfel de chiaburi); 
curând însă a devenit evident că dacă întreaga 
țărănime susținea revoluția împotriva marilor 
proprietari de pământ, ea se arăta mult mai puțin 
entuziastă faţă de cea de-a doua fază. Partidul îşi 
pusese încă de la început speranţele în aprinderea 
focului luptei de clasă în zona rurală şi a încercat să 
îi agite pe ţăranii săraci şi pe argaţii din ferme 
împotriva ţăranilor mai înstăriți, inter alia, prin 
intermediul aşa- ziselor „Comitete ale săracilor”. 
Rezultatele au fost slabe şi era clar că interesul 
comun al ţăranilor ca o clasă aparte era, în general, 
mai puternic decât conflictul dintre ţăranii săraci şi 
chiaburi. Lenin a început imediat să susţină opţiunea 
pentru „neutralizarea” ţărănimii în întregul său, iar 
la al X-lea Congres al Partidului din mai 1921, în 
ajunul lansării NEP, a declarat: 


Noi spunem ţăranilor deschis, cinstit, fără niciun fel de 
înşelăciune: ca să păstrăm calea spre socialism, vă vom face 
vouă, tovarăşi ţărani, o serie întreagă de concesii, însă numai în 
anumite limite, într-o anumită măsură şi, fireşte, noi înşine vom 
aprecia în ce măsură şi în ce limite. (Cuvânt de încheiere la 
raportul asupra impozitului în natură, A Zecea Conferinţă 
Generală a P.C. [B] din Rusia) 


Primul slogan „de tranziţie”, cel al dictaturii 
proletariatului şi al ţăranilor nevoiaşi, nu fusese 
niciodată nimic mai mult decât o iluzie sau un 
instrument al propagandei. Partidul a recunoscut la 
momentul potrivit că dictatura proletariatului urma 
să fie exercitată asupra întregii ţărănimi, care nu 
avea, aşadar, niciun cuvânt de spus în deciziile 
asupra chestiunilor care o priveau cel mai mult, deşi 
rămânea un obstacol care trebuia luat în 
considerare. Situaţia fusese limpede încă de la 
început: după cum arătaseră alegerile din noiembrie, 
dacă ţăranii ar fi deţinut o parte din putere, ţara ar fi 
trebuit guvernată de socialiştii revoluționari, cu 
minoritatea bolşevică în opoziţie. 

Proletariatul nu îşi împărțea, aşadar, dictatura cu 
nimeni. În ceea ce priveşte chestiunea „majorităţii”, 
ea nu l-a preocupat prea mult pe Lenin. În articolul 
Despre iluziile constituționaliste (august 1917), el 
scria: 


. în timp de revoluţie nu e de ajuns să constări „voinţa 

majorităţii”, nu, trebuie să te dovedeşti mai puternic în 
momentul hotărâtor la locul hotărâtor, trebuie să învingi... 
vedem nenumărate exemple în care o minoritate mai 
organizată, mai conştientă, mai bine înarmată, a impus 
majorităţii conştiinţa sa, a învins-o. 


Era, aşadar, limpede de la bun început că 
minoritatea proletară nu va exercita puterea în 
modul descris în Statul și revoluția” ci conform 
principiului că proletariatul este „reprezentat” de 
partid. Lenin nu s-a sfiit să folosească expresia 
„dictatura partidului”, iar aceasta se întâmpla într-o 
perioadă în care partidul mai trebuia încă să 
răspundă criticilor şi era uneori încolţit şi obligat să 
fie sincer. într-un discurs din 31 iulie 1919, Lenin 
declara: 


Când ni se reproşează că am instaurat dictatura unui singur 
partid şi, după cum aţi auzit, se vine cu propunerea unui front 
socialist unit, spunem: „Da, este dictatura unui singur partid!” 
Noi milităm pentru ea şi nu ne vom clinti din această poziţie, 
pentru că este partidul care a câştigat, de-a lungul a zeci de ani, 
poziţia de avangardă a întregului proletariat industrial. 


într-un document privitor la sindicate, din ianuarie 
1922, după ce a menţionat „contradicţiile” care 
decurg din înapoierea maselor, a declarat: 


Aceste contradicții vor duce inevitabil la dispute, neînţelegeri, 
fricţiuni etc. Este necesară o instanţă superioară cu suficient de 
multă autoritate care să rezolve pe loc toate aceste probleme. 
Această autoritate o reprezintă Partidul Comunist şi Federaţia 
Internaţională a  Partidelor Comuniste din Toate [ările: 
Internaționala Comunistă. 


Din punct de vedere teoretic, problema a fost 
clarificată de faimoasa broşură „Stângismul”, boală a 
copilăriei comunismului (1920), din care înţelegem 
că nu exista de fapt nicio problemă. 


însuşi felul de a pune problema ca „dictatură a partidului” sau 
„dictatură a clasei” sau „dictatură (a partidului) conducătorilor” 
sau „dictatură (a partidului) maselor” dovedeşte cea mai 
neverosimilă şi cea mai disperată formă de gândire... Toată 
lumea ştie că masele se împart în clase... că, cel puţin în ţările 
moderne, civilizate, clasele sunt conduse, de obicei şi în 
majoritatea cazurilor, de partide politice, că, de regulă, 
partidele sunt conduse de grupuri mai mult sau mai puţin 
stabile de persoane care se bucură de o deosebită autoritate şi 
influenţă, care au multă experienţă, care sunt alese în posturi 
de cea mai mare răspundere şi se numesc conducători. Toate 
acestea sunt lucruri elementare. Toate acestea sunt lucruri 
simple şi clare. Ce rost ar avea să fie înlocuite cu un talmeş- 
balmeş, cu un nou volapuk” (...) Pentru bolşevicul rus... toate 
aceste discuţii despre dictatura „de sus” sau „de jos”, despre 
dictatura conducătorilor sau dictatura maselor etc. nu se poate 
să nu-i pară ridicole, inepte şi copilăroase, aşa cum ar fi o 
discuţie asupra chestiunii dacă piciorul stâng este mai folositor 
omului decât mâna dreaptă. 


Prin eliminarea chestiunii din discuţie, Lenin a 
lăsat a se înţelege că nu exista nicio problemă în 
privinţa relaţiei între o clasă şi un partid sau între un 
partid şi conducătorii săi şi că guvernarea exercitată 
de o mâna de oligarhi poate fi în mod legitim numită 
guvernământ de către clasa pe care pretinde că o 


reprezintă, deşi nu există mijloace instituţionale care 
să ne arate dacă acea clasă îi doreşte sau nu ca 
reprezentanţi. Argumentul lui Lenin este atât de 
rudimentar, încât este greu de crezut că vorbea 
serios (în pasajul anterior, le răspundea 
revoluţionarilor socialişti germani care îl criticaseră 
într-un mod similar cu Roşa Luxemburg); cu toate 
acestea, se potriveşte destul de bine cu stilul său 
general de gândire. Dat fiind că nu există nimic „cu 
adevărat” în afara intereselor de clasă, orice 
presupusă problemă care priveşte interesele 
independente ale unui grup sau aparat de la 
guvernare este o falsă problemă: aparatele 
„reprezintă” clasele, iar acest lucru este 
„elementar”, orice altceva fiind o „prostie 
copilărească”. 

Lenin a fost foarte consecvent în privinţa acestor 
chestiuni. Cum spune în lucrarea sa, Statul şi 
revoluția, numai un ignorant sau un burghez perfid 
ar putea insinua că muncitorii sunt incapabili să 
gestioneze în mod colectiv industria, statul şi 
administraţia. Doi ani mai târziu, s-a dovedit că 
numai un ignorant sau un burghez perfid ar fi putut 
insinua că muncitorii sunt capabili să gestioneze 
direct şi în mod colectiv industria, statul şi 
administraţia. Era evident că industria avea nevoie 
de administratori individuali şi era absurd să vorbim 


despre „colegialitate”. 

Consideraţiile cu privire la conducerea prin colegii sunt, în 
general, pătrunse de un spirit al ignoranței pure şi de ostilitate 
faţă de specialişti... Trebuie să determinăm sindicatele sa 
privească această sarcina în spiritul luptei împotriva rămăşiţelor 
faimosului democratism. Toate aceste ţipete pe tema numirilor 
de sus, toate aceste lucruri învechite şi dăunătoare, care îşi 
găsesc loc în diferite rezoluţii şi discuţii, trebuie să fie măturate. 
(Discurs la al IX-lea Congres al Partidului Comunist Rus 
[Bolşevic], 29 martie 1920) 


Ştie oare orice muncitor să conducă statul? Oamenii practici 
ştiu că astea sunt basme... Ştim că muncitorii legaţi de ţărani se 
lasă antrenați de lozinci neproletare. Câţi muncitori au condus? 
Câteva mii în întreaga Rusie, atâta tot. Daca vom spune că nu 
partidul desemnează candidaturile şi conduce, ci sindicatele 
înseşi, asta va suna foarte democratic, cu asta se pot obţine, 
poate, voturi, dar nu pentru multă vreme. Asta duce la pieirea 
dictaturii proletariatului. {Raport asupra rolului şi sarcinilor 


sindicatelor, prezentat la şedinţa facțiunii comuniste a celui de 
Al Doilea Congres General al Muncitorilor Mineri din Rusia) 


Dar dictatura proletariatului nu poate fi exercitată printr-o 
organizaţie care include întreaga clasă (...) Poate fi exercitată 
doar de o avangardă care a absorbit energia revoluţionară a 
clasei. (Sindicate, situaţia actuală şi greşelile lui Troțki, discurs 
ţinut la 30 decembrie 1921) 


Devine astfel evident, printr-o dialectică aparte, că 
o guvernare proletară ar însemna distrugerea 
dictaturii proletariatului, o concluzie perfect 
plauzibilă având în vedere interpretarea dată de 
Lenin acestui din urmă termen. Devine evident şi că 
„adevărata” democraţie înseamnă abolirea tuturor 
instituţiilor care au fost până în acel moment privite 
ca democratice. În privinţa acestui ultim aspect, 
limbajul folosit de Lenin nu este chiar unul 
consecvent; în unele situaţii, el a preamărit puterea 
sovietică drept cea mai înaltă formă a democraţiei, 
pentru că însemna guvernarea de către popor, deşi 
alteori a stigmatizat democraţia ca pe o invenţie 
burgheză. Aceste  incoerenţe au produs nişte 
contradicții amuzante, cum ar fi cea din discursul 
său la al IlLlea Congres al sovietelor, din 25 ianuarie 
1918: 


Democraţia este una dintre formele statului burghez, pe care o 
susţin toţi trădătorii adevăratului socialism care se afla acum la 
conducerea socialismului oficial şi care afirmă că democraţia 
este în contradicţie cu 1 


dictatura proletariatului. Atât timp cât democraţia nu a depăşit 
cadrul orânduirii burgheze, noi am fost pentru democraţie, dar, 
de îndată ce am întrezărit în întreaga desfăşurare a revoluţiei 
primele licăriri de socialism, ne-am situat pe poziţii care apară 
cu fermitate şi hotărâre dictatura 


proletariatului. (Cuvânt de încheiere la Raportul Consiliului 
Comisarilor Poporului în cadrul celui de Al Treilea Congres 
General al Sovietelor de Deputaţi ai Muncitorilor, Soldatilor şi 
Țăranilor din Rusia) 


Cu alte cuvinte, trādātorii socialismului susţin că 
democraţia este opusul dictaturii, dar noi am 
abandonat democraţia în favoarea dictaturii, care 
este opusul ei. Aceste stângăcii indică faptul că 
Lenin era conştient de eroziunea cotidiană a ceea ce 
mai rămăsese din puţinele instituţii democratice, dar 


dorea din când în când să invoce termenul de 
„democraţie” cu rezonanţele sale virtuoase. 

Imediat dupa revoluţie, libertăţile democratice 
tradiţionale pe care bolşevicii le revendicaseră 
insistent până în momentul în care au ajuns la putere 
s-au dovedit a fi arme ale burgheziei. Scrierile lui 
Lenin confirmă în mod repetat acest fapt, cel puţin în 
ceea ce priveşte libertatea presei. 


„Libertatea  presei!! într-o societate burgheză înseamnă 
libertatea pentru bogătaşi de a înşela, perverti şi prosti 
sistematic, neîncetat, zi de zi, prin ziare scoase în milioane de 
exemplare, masele exploatate şi asuprite ale poporului, 
sărăcimea. (Cum să asigurăm succesul Adunării Constituante) 


Prin contrast, „libertatea presei înseamnă: toţi 
cetăţenii pot da publicităţii în mod liber orice opinie 
a lor” (ibidem). Toate acestea se spuneau în ajunul 
revoluţiei, dar câteva zile mai târziu lucrurile aveau 
să se schimbe. 


Noi am declarat şi mai înainte că, dacă vom lua puterea în 
mâinile noastre, vom interzice ziarele burgheze. A tolera 
existenţa acestor ziare înseamnă să încetezi să mai fii socialist. 
(Discurs în Comitetul Executiv Central, 17 noiembrie 1917) 


Lenin a promis - şi s-a ţinut de cuvânt - că „nu ne 
vom lăsa înşelaţi de lozincile - care sună atât de 
frumos - libertăţii, egalităţii şi voinţei majorităţii” 
(Cuvântare despre înşelarea poporului prin lozincile 
libertăţii şi egalităţii, Primul Congres pe întreaga 
Rusie al învăţământului Extraşcolar). 


în momentul în care s-a ajuns la răsturnarea puterii capitalului 
în întreaga lume sau fie chiar şi într-o singură ţară (...), toţi cei 
care, într-un asemenea moment politic, folosesc cuvântul 
„libertate!! în general şi care, în numele acestei libertăţi, merg 
împotriva dictaturii proletariatului, toţi aceştia nu fac decât să-i 
ajute pe exploatatori, şi nimic altceva; ei sunt alături de aceştia 
deoarece, dacă nu este subordonată intereselor eliberării 
muncii de sub jugul capitalului, libertatea este o înşelăciune. 
(Discurs din 19 mai 1919) 


Acest punct de vedere a fost exprimat în modul cel 
mai clar şi mai concis la al Ill-lea Congres al 
Cominternului: 


Atâr timp cât nu exista un rezultat general definitiv, aceasta 


stare de război îngrozitor va continua să existe. Şi noi spunem: 
A la guerre comme a la guerre” nu promitem nicîun fel de 
libertate şi ni ci un fel de democraţie. (Raport asupra tacticii 
P.C. din Rusia, 5 iulie 1921) 


întreaga problemă a instituţiilor reprezentative, a 
drepturilor civile, a drepturilor minorităţilor (sau ale 
majorităţii), a controlului asupra guvernului şi toate 
problemele constituţionale în general, toate acestea 
sunt reduse la tăcere de maxima â la guerre comme 
ă la guerre, iar războiul trebuie să continue până 
când comunismul va triumfa în toată lumea. Mai 
ales, şi acesta este de fapt miezul problemei, tot ceea 
ce înseamnă ideea de lege privită ca sistem de 
mediere socială încetează să existe. întrucât legea nu 
este „nimic altceva” decât instrumentul prin care o 
clasă o domină pe alta, nu există în mod evident nicio 
diferenţă esenţială între domnia legii şi conducerea 
prin forţă; tot ceea ce contează este care dintre clase 
deţine poziţia dominantă. Intr-o scrisoare câtre D.I. 
Kurski din mai 1922, Lenin scria: „Justiţia nu trebuie 
să înlăture teroarea... ea trebuie s-o fundamenteze şi 
S-O 


legifereze principial, clar, fără fals şi fără înflorituri” 
{Scrisoare câtre D.I. Kurski). Intr-o schiţă de 
amendament la Codul Penal care însoțea scrisoarea, 
el propunea formularea: 


Propaganda sau agitația care dă în mod obiectiv concursul 
acelei părţi a burgheziei internaționale care nu recunoaşte 
egalitatea în drepturi a sistemului comunist de proprietate, care 
vine sa ia locul capitalismului şi tinde spre răsturnarea acestuia 
prin violenţa, fie pe cale de intervenţie, fie de blocadă, fie prin 
spionaj, finanţarea presei şi alte mijloace asemănătoare, se 
sancţionează cu pedeapsa capitală, cu comutarea ei ~ în cazul 
unor circumstanţe atenuante - în privarea de libertate sau 
expulzarea din ţară. (Ibidem) 


La cel de-al Xl-lea Congres al Partidului Comunist 
Rus  (Bolşevic), Lenin declara că menşevicii şi 
socialiştii revoluționari care susțineau că NEP era un 
pas înapoi spre capitalism şi că dovedea caracterul 
burghez al revoluţiei vor fi împuşcaţi pentru 
afirmaţiile lor. 

În acest mod, Lenin a pus bazele unei legislații 


care distinge între un sistem totalitar şi unul 
despotic, dar nu pe baza durității, ci pe a falsităţii. O 
lege poate prevedea pedepse draconice pentru crime 
mărunte fără a fi o lege specific totalitară; 
caracteristică pentru legea totalitară este folosirea 
unor formulări cum sunt cele ale lui Lenin: oamenii 
pot fi executaţi pentru că au exprimat opinii care pot 
„in mod obiectiv să servească intereselor 
burgheziei”. Aceasta înseamnă că guvernul poate 
condamna la moarte pe oricine doreşte; nu există 
nimic de genul legii; problema nu ţine atât de 
severitatea Codului Penal, cât de faptul că acesta nu 
există decât cu numele. 

Aşa cum am menţionat deja, toate acestea se 
petreceau într-o perioadă în care partidul nu 
controla încă pe deplin situaţia şi trebuia să 
răspundă ocazional criticilor. în mod paradoxal, 
frazele tăioase şi neambigue prin care Lenin solicita 
folosirea terorii şi nega posibilitatea democraţiei şi a 
libertăţii dovedeau că libertatea nu fusese încă 
eradicată complet. În epoca lui Stalin, când partidul 
nu mai trebuia să lupte cu niciun fel de critici din 
afara sa, limbajul terorii a fost înlocuit cu cel al 
democraţiei; în special în ultimii ani ai conducerii lui 
Stalin, sistemul sovietic era prezentat drept 
întruparea supremă a guvernării populare şi a 
oricărui fel de libertate democratică. Dar, în timpul 
lui Lenin, conducătorii trebuiau să răspundă nu 
numai în Rusia, ci şi în restul Europei acelor lideri 
socialişti care protestau energic împotriva ideii că 
dictatura proletariatului presupunea distrugerea 
democraţiei. Atacul lui Kautsky asupra sistemului 
sovietic din lucrarea Dictatura proletariatului (1918) 
a atras după sine o replică furioasă din partea lui 
Lenin în Revoluţia proletară şi rebelul Kautsky 
(1918), în care el relua atacurile asupra imbecililor 
care vorbeau despre democraţie fără a ţine cont de 
conţinutul de clasă al acesteia, ascunzând în mod 
voit faptul că democraţia burgheză era o democraţie 
pentru burghezie şi democrația proletară o 
democraţie pentru proletariat. Kautsky susţinea că, 
atunci când vorbise despre „dictatura 
proletariatului”, Marx avusese în vedere conţinutul 


de clasă al regimului, şi nu metodele sale de 
guvernare; instituţiile democratice, din perspectiva 
lui Kautsky, nu numai că erau compatibile cu 
guvernarea proletară, ci erau chiar o condiţie a 
acesteia. Pentru Lenin, toate acestea erau nişte 
absurdităţi. Dacă proletariatul guverna, trebuia să 
guverneze prin forţă, iar dictatura însemna 
guvernare prin forţă, şi nu prin lege. 


7. Scrierile lui Troțki despre dictatură 


Următoarea broşură a lui Kautsky, Terorism şi 
comunism ” a primit un răspuns din partea lui Troțki 
într-o lucrare care purta acelaşi titlu (în 1920 a 
apărut o traducere în engleză a lucrării, purtând 
titlul The Defence of Terrorism  lApărarea 
terorismului ]). Acest text surprinzător este, într-un 
anumit sens, chiar mai categoric decât 


declaraţiile lui Lenin. Troțki, care anticipase în 1903 
că teoria partidului formulată de Lenin va duce la 
tirania unui singur om, fusese, până în 1920, total 
convertit la această teorie. Broşura merită atenţie 
pentru că include cea mai generală expunere, scrisă 
pe vremea când se afla la putere, a teoriei statului 
aflat sub dictatura proletară şi, de asemenea, cea 
mai explicită descriere a ceea ce se numeşte astăzi 
sistem totalitar. Lucrarea a fost scrisă, ce este drept, 
în timpul războiului civil şi al războiului cu Polonia, 
despre care Troțki a spus cu o neobişnuită naivitate: 
„Sperăm să obţinem victoria, pentru că avem toate 
drepturile istorice la ea”, dar este evident că aspiră 
să fie o lucrare de teorie generală; mulţimea citatelor 
din discursurile anterioare ale lui Troțki arată 

că el nu susţine pur şi simplu o teză inflamată de 
temperatura înaltă a momentului. El prezintă 
principiile generale ale dictaturii proletariatului în 
acelaşi mod ca Lenin. Democraţia burgheză este o 
şarlatanie; problemele serioase în războiul de clasă 
nu sunt rezolvate prin vot, ci prin forţă; pe timpul 
revoluţiei, soluţia este să lupţi pentru putere şi nu să 
aştepţi prosteşte constituirea unei „majorităţi“; a 


respinge teroarea înseamnă a respinge socialismul 
(cel care îşi doreşte scopurile trebuie să îşi dorească 
şi mijloacele); sistemele parlamentare şi-au trăit 
traiul, ele au reflectat în principal interesele claselor 
intermediare, în timp ce în epoca revoluţionară 
numai proletariatul şi burghezia mai sunt clase 
semnificative; vorbăria despre „egalitatea în faţa 
legii”, drepturile civile etc. este în momentul prezent 
numai un delir metafizic; este corect ca Adunarea 
Constituantă a fost dizolvată, fie şi numai pentru că 
sistemul electoral era depăşit de derularea prea 
rapidă a evenimentelor şi pentru că Adunarea nu 
reprezenta voinţa poporului; este corect că au fost 
împuşcaţi ostatici (zz la guerre comme ă la guerre); 
libertatea presei nu poate fi permisă, pentru că le 
serveşte  duşmanului de clasă şi aliatilor săi, 
mensevicii şi socialiştii revoluționari; este inutil să se 
vorbească despre „adevăr” sau despre cine are 
dreptate, aceasta nu este o dezbatere academică, ci 
o luptă pe viaţă şi pe moarte; drepturile individuale 
sunt nişte prostii irelevante şi, „în ce ne priveşte, nu 
am fost niciodată interesaţi de vorbăria kantian- 
preoțească şi cea a quakerilor vegetarieni despre 
«sacralitatea vieții umane», (The Defence of 
Terrorism). Comuna din Paris a fost învinsă din 
cauza scrupulelor de sentimentalism şi umanism; 
într-o dictatură a proletariatului, partidul trebuie să 
fie cea mai înaltă instanţă de apel şi trebuie să aibă 
ultimul cuvânt în toate chestiunile importante; 
„Supremaţia revoluţionară a proletariatului 
presupune supremaţia unui partid politic chiar în 
cadrul proletariatului, cu un program clar de acţiune 
şi o disciplină internă fără cusur” (ibidem/l 
„Dictatura Sovietelor a devenit posibilă doar prin 
intermediul dictaturii partidului” (ibiden:). 

Troțki răspunde, cu toate acestea, unor întrebări 
pe care Lenin le-a evitat sau le-a trecut cu vederea. 


Ce garanţie avem - ne întreabă unii oameni cuminţi - că 
partidul vostru este chiar acela care exprimă interesele 
dezvoltării istorice? Distrugând sau împingând alte partide în 
ilegalitate, le-aţi eliminat din competiţia politica şi, prin aceasta, 
v-aţi lipsit de posibilitatea de a vă testa propria direcţie de 
acţiune. 


Troțki răspunde: 


Această idee este dictată de o concepţie pur liberală asupra 
cursului revoluţiei. Intr-o perioadă în care toate antagonismele 
îşi asumă un caracter deschis şi lupta politică se transformă 
rapid în război civil, partidul aflat la conducere are suficiente 
repere materiale prin care să îşi testeze direcţia de acţiune fără 
a lăsa liberă circulaţia ziarelor mensevice. 

Noske i-a zdrobit pe comunişti, dar ei au renăscut. Noi i-am 
suprimat pe menşevici şi pe socialiştii revoluționari, iar ei au 
dispărut. Acest criteriu este suficient pentru noi. 


Aceasta este una dintre cele mai edificatoare 
formulări teoretice ale bolşevismului, din care 
rezultă că „dreptatea” unei mişcări istorice sau a 
unui stat trebuie judecată în funcţie de succesul pe 
care l-a avut acţiunea sa violentă. Noske nu a reuşit 
să îi zdrobească pe comuniştii germani, însă Hitler a 
făcut-o; ar rezulta, aşadar, după regula lui Troțki, că 
Hitler „a exprimat interesele dezvoltării istorice”. 
Stalin i-a lichidat pe troţkiştii din Rusia, iar aceştia 
au dispărut, prin urmare, este limpede că Stalin, şi 
nu Troțki, a reprezentat progresul istoric. 

Din principiul guvernării de câtre o avangardă 
rezulta, desigur, ca... 


. „independenţa” continuă a mişcării sindicale în perioada 
revoluţiei proletare este o imposibilitate la fel de mare ca 
politica de coaliţie. Sindicatele au devenit cele mai importante 
organizaţii economice ale proletariatului aflat la putere. De 
aceea, ele se află sub conducerea Partidului Comunist. Nu 
numai chestiunile de principiu ale mişcării sindicale, ci şi 
problemele serioase ale organizării acesteia sunt supuse 
deciziilor Comitetului Central al partidului nostru... 
[Sindicatelel sunt organele de producţie ale Statului Sovietic şi 
îşi asumă  responsabilitatea pentru destinul acestuia nu 
opunându-i-se, ci identificându-se cu el. Sindicatele au devenit 
organizatorii disciplinei muncii. Ele cer de la muncitori să 
depună un efort de muncă intens, în condiţiile cele mai grele. 
([bidem) 


Statul este organizat, desigur, în interesul maselor 
muncitoreşti. 


Aceasta nu exclude insa elementul constrângerii sub toate 
formele sale, atât sub cele mai uşoare, cât şi sub cele extrem de 
dure. (Ibidem) 


în noua societate, constrângerea nu doar că nu va 
dispărea, dar va juca un rol esenţial: 


Principiul muncii obligatorii este, pentru comunişti, în afara 
oricărei discuţii (...) Singura soluţie la dificultăţile economice, 
care este corectă atât din punctul de vedere al principiilor, cât 
şi al practicii este tratarea populaţiei întregii ţări ca pe 
rezervorul de forţă de muncă necesară (...) Principiul în sine al 
muncii obligatorii a înlocuit în mod radical şi permanent 
principiul liberei angajări în acelaşi mod în care socializarea 
mijloacelor de producţie a înlocuit proprietatea capitalistă. 


Munca trebuie militarizată: 


Ne opunem (...) sclaviei capitaliste printr-o munca reglementată 
social pe baza unei planificări economice, obligatorie pentru 
întregul popor şi, în consecinţă, obligatorie pentru fiecare 
muncitor din ţară (...) Bazele militarizării muncii sunt acele 
forme de obligaţie statală fără de care înlocuirea economiei 
capitaliste cu voinţa socialista va rămâne întotdeauna o vorbă 
goală (...) Nicio formă de organizare socială cu excepţia armatei 
nu s-a considerat vreodată îndreptăţită să îşi subordoneze 
cetăţenii într-o asemenea măsură şi să îi controleze atât de 
complet prin voinţa sa ca Statul Dictaturii Proletare, care se 
consideră îndreptăţit sa facă asta, şi o va face. 


Nu avem o altă cale spre socialism în afara reglementării 
autoritare a forţelor economice şi a resurselor tarii, a 
distribuţiei centralizate a forţei de muncă în conformitate cu 
planul general al Statului. Starul Muncii se consideră 
împuternicit să trimită fiecare muncitor în locul în care este 
nevoie de munca lui. 


Tânărul Stat Socialist are nevoie de sindicate nu pentru a lupta 
pentru condiţii mai bune de muncă - aceasta este sarcina 
organizării sociale şi statale în întregul ci ci pentru a organiza 
clasa muncitoare în vederea producţiei, pentru a educa, 
disciplina, distribui, grupa, reţine anumite categorii şi anumiţi 
muncitori la posturile lor în mod permanent. 


în rezumat... 


„.. drumul spre socialism trece prin perioada celei mai solide 
întăriri a principiului Statului (...) înainte de a dispărea, Statul 
preia forma dictaturii proletariatului, adică a celei mai brutale 
forme a Statului, care se extinde autoritar asupra tuturor 
sferelor vieţii cetăţenilor. 


Lucrurile sunt, aşadar, exprimate cât se poate de 
clar. Statul dictaturii proletariatului este descris de 


Troțki ca un uriaş lagăr de concentrare permanent, 
în care conducerea statală exercită o putere absolută 
asupra fiecărui aspect al vieţii cetăţenilor şi decide 
câtă muncă trebuie aceştia să presteze, ce fel de 
muncă şi în ce loc. Indivizii nu sunt decât nişte simpli 
executanţi. Constrângerea este universală şi orice 
organizaţie care nu reprezintă o parte a statului i se 
împotriveşte în mod necesar, fiind astfel şi o inamică 
a proletariatului. Toate acestea, desigur, sunt impuse 
în numele unui tărâm ideal al libertăţii, a cărui 
venire este aşteptată după un interval nedefinit de 
timp istoric. Troțki oferă - se poate spune - o 
exprimare completă a principiilor socialismului, aşa 
cum au fost ele înţelese de bolşevici. Trebuie însă să 
remarcăm că nu ni se spune în mod clar ce anume va 
înlocui, din punctul de vedere al marxismului, libera 
angajare a forţei de muncă, care, în conformitate cu 
tezele lui Marx, este o formă de sclavie, pentru că 
înseamnă că omul trebuie sa îşi vândă forţa de 
muncă pe piaţă, adică să se considere o marfa şi să 
fie tratat în consecinţă de către societate. Dacă este 
abolită libera angajare, singurele modalităţi de a-i 
determina pe oameni să muncească şi să producă 
venit sunt constrângerea fizică sau motivaţia morală 
(entuziasmul pentru muncă). Cea din urmă a fost, 
desigur, ridicată în slăvi atât de Lenin, cât şi de 
Troțki, dar ei au descoperit foarte repede că era 
fantezist să se bazeze pe motivaţia morală ca pe o 
sursă permanentă a efortului. Nu mai rămânea decât 
constrângerea, şi nu constrângerea capitalistă 
bazată pe necesitatea câştigării traiului, ci forţa 
fizică brută, frica de închisoare, agresiunea fizică şi 
moartea. 


8. Lenin, ideolog al totalitarismului 


Lenin, care atunci când era vorba de chestiuni 
practice importante era mai puţin doctrinar decât 
Troțki, s-a îndepărtat de propriile sale principii cel 
puţin în două privinţe* În primul rând, a recunoscut 
că sindicatele aveau de jucat un rol nu numai în 
obţinerea producţiei planificate, ci şi în apărarea 
muncitorilor în faţa statului, deşi anterior, în spiritul 
logicii marxismului, susţinuse la fel ca Troțki că 
aceasta ar însemna apărarea clasei muncitoare de ea 
însăşi, ceea ce era absurd. în al doilea rând, a admis 
că statul avea de suferit din cauza „deformaărilor 
birocratice”, deşi nu era clar cum se potrivea această 
afirmaţie cu sistemul său mental; din punctul de 
vedere al intereselor de clasă, birocraţia capitalistă 
era un instrument de dominație, în timp ce birocraţia 
socialistă era unul de eliberare. Se pare că bunul său 
simţ l-a ajutat ca, în privinţa ambelor chestiuni, să 
sacrifice dogmele în favoarea realităţii, dar, din 
nefericire, el a înţeles cum stăteau lucrurile prea 
târziu pentru a mai putea face ceva. în orice caz, 
pentru fiecare cuvânt spus în favoarea independenţei 
sindicatelor el a spus zece despre pericolul 
sindicalismului şi nu a oferit niciun remediu pentru 
birocraţie în afară de şi mai multă birocraţie. Orice 
iluzie că partidul în sine ar fi putut fi o enclavă a 
libertăţii de exprimare şi a criticii deschise, care 
erau suprimate în restul societăţii, ducea inevitabil la 
o dezamăgire imediată. Lenin însuşi, după cum am 
văzut, nu a privit niciodată clicile sau disputele din 
cadrul partidului ca pe un indiciu de bun augur, încă 
din 1910, pe vremea luptelor cu otzoviştii şi a 
sloganului „libertate completă pentru gândirea 
revoluţionară şi filosofică”, el scria: 


Acest slogan este complet oportunist. În toate ţările, acest gen 
de slogan a fost propus în sânul partidelor socialiste numai de 
oportunişti, iar în practică, nu a însemnat decât „libertatea” de 
a corupe clasa muncitoare cu ideologia burgheză. „Libertatea 
de gândire” (adică libertatea presei, libertatea de exprimare şi 
de conştiinţă) o cerem din partea statului (şi nu a partidului), 
împreună cu libertatea de asociere. (facțiunea Vperyod, 


septembrie 1910) 


Aceste fraze se refereau, bineînţeles, la statul 
burghez. Din momentul în care autoritatea statului 
era identificată cu cea a partidului, regulile care se 
aplicau libertăţii critice ar trebui să fie, desigur, 
aceleaşi atât pentru stat, cât şi pentru partid. 
Gleichschaltung'|A partidului a durat ceva mai mult, 
dar şi aceasta era inevitabil; problema a fost în 
principiu rezolvată la cel de-al X-lea Congres, în 
martie 1921, prin atacul lui Lenin asupra 
fracţionalismului şi a „luxului de a studia nuanțele 
opiniilor” şi prin afirmaţia sa că „trebuie să 
subliniem cât se poate de clar că nu puteam pleda 
pentru deviații şi că trebuie să le punem capăt”, în 
anii de după moartea lui Lenin era imposibil să 
împiedici total formarea făţişă a unor grupări şi 
„platforme” în cadrul partidului sau, mai degrabă, în 
cadrul aparatului de partid, dar, la scurtă vreme 
după aceea, s-a ocupat de „deviaţiile” reale sau 
imaginare chiar braţul înarmat al statului, iar idealul 
unităţii a fost realizat cu metode poliţieneşti. 

Chiar dacă se poate spune că doctrina lui Lenin şi 
stilul său de gândire au pus bazele sistemului 
totalitar, acest fapt nu s-a datorat principiilor folosite 
pentru justificarea terorii şi pentru reprimarea 
libertăţilor civile. Atunci când se declanşează un 
război civil, este posibil să se adopte de ambele părţi 
măsuri extreme care ţin de terorism. Suprimarea 
libertăţilor civile pentru a menţine şi întări regimul 
nu se transformă în totalitarism dacă nu este însoţită 
de principiul că orice activitate - economică, 
culturală etc. - trebuie subordonată complet 
scopurilor statului; şi, pe lângă faptul că acţiunile 
îndreptate împotriva regimului sunt interzise şi sunt 
pedepsite fără milă, nu există niciun fel de acţiune 
politică „neutră”, iar cetăţeanul individual nu are 
dreptul să facă nimic din ceea ce nu aparţine 
obiectivelor statului; că acest cetăţean este 
proprietatea statului şi este tratat ca atare de acesta. 
Sistemul sovietic, care a preluat aceste principii de 
Ia Rusia ţaristă şi le-a dus la un grad mult mai mare 
de perfecţiune, este în acest sens tot creaţia lui 


Lenin. 

Lenin nu a crezut niciodată în posibilitatea de a fi 
imparţial sau neutru în vreo sferă a vieţii, inclusiv în 
filosofie. Oricine pretindea că nu aparţine niciunui 
partid sau se declara neutru era pentru el un 
duşman deghizat. Atacând sindicatul lucrătorilor 
feroviari la scurt timp după revoluţie, pe 1 
decembrie 1917? Lenin a declarat la Congresul 
Sovietelor Reprezentanţilor Țăranilor: 


Intr-un moment de luptă revoluţionară, când fiecare minut 
contează, când dezacordul şi neutralitatea îi permit duşmanului 
să-şi strecoare mesajul, când acesta va fi cu siguranţă auzit şi 
când nimeni nu se grăbeşte să-i ajute pe oameni în lupta pentru 
drepturile lor sacre, nu pot numi o asemenea poziţie 
„neutralitate“; nu este neutralitate; un revoluţionar ar numi-o 
„agitaţie”. 


în politică, la fel ca în orice alt domeniu, nu existau 
oameni „neutri”. Oricare ar fi fost problema de care 
Lenin se ocupa la un moment dat, tot ceea ce il 
interesa era dacă aceasta era benefică sau 
dăunătoare pentru revoluţie sau, mai apoi, pentru 
guvernul sovietic. Cele patru scurte articole pe care 
le-a scris despre Tolstoi între 1910 şi 1911, după 
moartea scriitorului, sunt un exemplu tipic. Tema 
centrală a lui Lenin era existenţa a „două aspecte” în 
opera lui Tolstoi: primul, reacţionar şi utopic 
(perfecțiunea morală, caritatea faţă de toţi oamenii 
şi lipsa de rezistenţă faţa de râu), al doilea, 
„progresist” şi critic (descrierea oprimării şi a 
nefericirii ţăranilor, a ipocriziei claselor înalte şi a 
Bisericii etc.). Aspectul „reacţionar” al doctrinei lui 
Tolstoi era scos în evidenţă de reacţionari, însă 
aspectul „progresist” putea furniza un „material util” 
pentru obiectivul trezirii maselor chiar dacă lupta 
politică avea scopuri mult mai largi decât critica lui 
Tolstoi. Articolul lui Lenin din 1905, Organizarea 
Partidului şi literatura Partidului, a fost decenii 
întregi şi mai este încă folosit pentru a justifica 
ideologic servitutea cuvântului scris în Rusia. S-a 
susţinut că el se referă numai la literatura politică, 
ceea ce este inexact, pentru că se referă la orice 
cuvânt scris. Articolul conţine lozincile: „Jos cu 
scriitori  nepartizani!'; „Jos cu  supraoamenii 


literari!”; „Literatura trebuie să devină o parte a 
cauzei comune a proletariatului, «un ciocan şi o 
nicovalâ» a unui singur măreț mecanism social- 
democrat, pus în mişcare de întreaga avangardă cu 
conştiinţă politică a întregii clase muncitoare.” Iar 
„intelectualilor  isterici” care  deplâng această 
atitudine aparent birocratică, Lenin le spune că nu 
poate exista o nivelare mecanică în domeniul 
literaturii, ci trebuie să existe loc pentru iniţiativă 
personală, imaginaţie etc.; cu toate acestea, lucrările 
literare trebuie să aparţină realizărilor partidului şi 
trebuie să fie controlate de partid. Aceste rânduri au 
fost, desigur, scrise în timpul luptei pentru 
„democraţia burgheză”, având la bază premisa că 
Rusia avea să se bucure în curând de libertate de 
exprimare, dar că membrii „literaţi” ai partidului vor 
trebui să demonstreze în scrierile lor o gândire de 
partid; la fel ca în alte cazuri, această obligaţie a 
devenit generală atunci când partidul a ajuns să 
controleze aparatul de constrângere al statului. 

Discursul atât de des citat al lui Lenin de la 
Congresul Komsomol din 2 octombrie 1920 tratează 
într-un mod similar probleme etice. 


Pentru noi, morala este subordonată în întregime intereselor 
luptei de clasa a proletariatului... Moral este ceea ce serveşte la 
distrugerea vechii societăţi exploatatoare şi la unirea tuturor 
celor ce muncesc în jurul proletariatului, care făureşte 
societatea nouă, comunistă... Pentru un 

comunist, toată morala constă în această disciplină solidară şi 
în lupta de masă conştientă împotriva exploatatorilor. Noi nu 
credem într-o morală veşnică şi demascam caracterul mincinos 
al tuturor basmelor despre morală. (Sarcinile Uniunii 
Tineretului, Cuvântare rostită la al II-lea Congres General al 
Uniunii Tineretului Comunist din Rusia) 


Ar fi greu să interpretăm aceste cuvinte în alt sens 
decât că tot ceea ce serveşte sau lezează interesele 
partidului este moralmente bun sau, respectiv, rău şi 
că nimic altceva nu este moralmente bun sau râu. 
După obţinerea puterii, menţinerea şi consolidarea 
conducerii sovietice au devenit singurul criteriu al 
moralității şi al valorilor culturale de orice fel. Niciun 
alt criteriu nu poate cântări împotriva unei acţiuni 
care pare să tindă spre menţinerea puterii şi niciun 


fel de valori nu pot fi recunoscute pe vreo altă bază. 
Toate problemele culturale devin astfel întrebări 
tehnice şi trebuie evaluate cu un singur standard 
invariabil; „binele societăţii” devine ceva complet 
diferit de binele membrilor săi individuali. [ine de 
sentimentalismul burghez, de pildă, să condamni 
agresiunea sau anexarea atunci când se poate 
demonstra că ele ajută la menţinerea puterii 
sovietice; este ilogic şi ipocrit să condamni tortura 
dacă ea serveşte intereselor puterii, care este, prin 
definiţie, devotată „eliberării maselor muncitoreşti”. 
Morala utilitaristă şi judecăţile utilitare asupra 
fenomenelor sociale şi culturale transformă baza 
originară a socialismului în opusul său. Toate 
fenomenele care trezesc indignarea morală, dacă au 
loc într- o societate burgheză, sunt transformate în 
aur, ca prin atingerea lui Midas, dacă servesc 
intereselor noii puteri: invadarea armată a unui stat 
străin devine eliberare, agresiunea devine apărare, 
torturile reprezintă mânia nobilă îndreptată 
împotriva exploatatorilor. Cele mai rele excese din 
cei mai cumpliți ani ai stalinismului pot fi justificate 
pe baza principiilor leniniste numai prin 
demonstrarea faptului că puterea sovietică a fost 
consolidată cu ajutorul lor. Diferenţa esenţială între 
„Epoca lui Lenin” şi „Epoca lui Stalin” nu este aceea 
că sub Lenin exista libertate în partid şi în societate 
şi sub Stalin această libertate a fost suprimată, ci 
aceea că pe timpul lui Stalin întreaga viaţă spirituală 
a popoarelor din Uniunea Sovietică a fost acoperită 
de valul universal al minciunii. Acesta nu s-a datorat, 
totuşi, numai personalităţii lui Stalin, ci şi, s-ar putea 
spune, evoluţiei „naturale” a situaţiei. Când Lenin 
vorbea despre teroare, birocraţie sau revolta 
antibolşevică a ţăranilor, el spunea lucrurilor pe 
nume. După instaurarea dictaturii staliniste, partidul 
(chiar dacă era atacat de duşmanii săi) nu avea în 
contul său nicio greşeală care să îl discrediteze, 
statul sovietic fiind perfect, iar dragostea oamenilor 
pentru regim fără limite. Schimbarea a fost naturală 
în sensul că într-un stat în care orice rest al 
controlului instituţional asupra guvernului a fost 
înlăturat, singura justificare a acestuia din urmă era 


că el întruchipa, pe baza unui principiu prestabilit, 
interesele şi aspiraţiile poporului muncitor, iar 
aceasta ar putea fi numită o formă ideologică de 
legitimitate, diferită de charisma care aparţine unei 
monarhii ereditare sau unui regim ales pe baze 
legale.  Omnipotenţa minciunii nu s-a datorat 
şireteniei lui Stalin, ci a fost singura cale de a 
legitima un regim bazat pe principii leniniste. 
Sloganul cel mai des invocat în timpul dictaturii lui 
Stalin, „Stalin este un Lenin al zilelor noastre”, era 
în acest sens unul foarte exact. 


9. Martov şi ideologia bolşevică 


Alături de Kautsky şi Roşa Luxemburg, Martov a fost 
un critic remarcabil al ideologiei şi al tacticilor 
bolşevice din perioada imediat următoare revoluţiei. 
Bolșevismul mondial (lucrare apărută în 1923 în 
limba rusă) este o culegere de articole scrise în 
principal între 1918 şi 1919 şi reprezintă probabil 
cea mai importantă încercare de a-l critica pe Lenin 
de pe poziţii menşevice, reprezentând aşadar o 
perspectivă social-democrată similară cu cea a lui 
Kautsky. Martov susţinea că acapararea puterii de 
către bolşevici în Rusia avea puţine în comun cu 
revoluţia proletară aşa cum era ea înţeleasă în mod 
tradiţional de câtre marxişti. Succesul bolşevismului 
nu se datora maturizării clasei muncitoare, ci 
dezintegrării acesteia şi stării de demoralizare 
specifice războiului. Clasa muncitoare antebelică, 
educată zeci de ani în spiritul socialismului de către 
partide, a fost pervertită de anii de măcel, iar 
caracterul ei s-a schimbat prin influenţa elementelor 
rurale, un fenomen pe care l-au suportat toate 
naţiunile beligerante. Autoritatea de care se bucurau 
cândva ideile a dispărut; marxismul rudimentar şi 
simplist era acum la ordinea zilei; acţiunile erau 
dictate de nevoile materiale directe şi de credinţa că 
toate problemele sociale pot fi rezolvate prin forţa 
armelor. Stânga socialistă fusese învinsă în 
încercarea sa, la întrunirea de la Zimmerwald, de a 
salva ceea ce mai rămăsese din mişcarea proletară. 
Faptul că marxismul se dezintegrase în timpul 
războiului, divizându-se în „patriotismul social”, pe 
de-o parte, şi anarho-iacobinismul bolşevic, pe de 
altă parte, reprezintă o confirmare a teoriei marxiste 
despre dependenţa conştiinţei faţă de condiţiile 
sociale. Clasele conducătoare  comiteau, prin 
intermediul armatelor lor, acte de distrugere în 
masā, jafuri etc. şi obligau populația la muncā 
forțată. În mijlocul acestei recesiuni generalizate, 
bolşevismul mondial s-a ridicat pe ruinele mişcării 
socialiste. Punând în contrast promisiunile lui Lenin 
din Statul şi revoluţia cu realitatea 


postrevoluţionară, Martov susține totuşi că 
adevăratul sens al bolşevismului nu constă în 
restrângerea democraţiei; ideea mai veche a lui 
Plehanov că revoluţia ar trebui să deposedeze un 
timp burghezia de drepturi electorale ar fi putut fi 
aplicată dacă ar fi existat şi alte forme de democraţie 
instituţională. Ideologia bolşevică se bazează pe 
principiul că socialismul ştiinţific este adevărat şi că 
trebuie, de aceea, impus maselor care, înşelate de 
burghezie, nu îşi pot înţelege propriile interese; în 
acest scop, este necesară distrugerea parlamentului, 
a presei libere şi a tuturor instituțiilor 
reprezentative. Această doctrină - afirmă Martov - 
este conformă cu o anumită formă de socialism 
utopic; măsuri similare cu cele ale bolşevicilor 
figurau şi în programele propuse de babuvişti, de 
Weitling, Cabet sau de blanguişti. Ele sunt însă 
contrare materialismului dialectic. Utopiştii au dedus 
din principiul dependenței spirituale a clasei 
muncitoare de societatea în care trăieşte că 
societatea trebuie transformată de o mână de 
conspiratori sau de o elită luminată, în timp ce 
masele muncitoreşti ar urma să joace rolul unui 
obiect pasiv. Dar concepţia dialectică exprimată, de 
pildă, în cea de-a treia Teză despre Feuerbach a lui 
Marx este că există o interacţiune constantă între 
conştiinţa umană şi condiţiile materiale şi că, pe 
măsură ce clasa muncitoare se luptă pentru a 
schimba aceste condiţii, se schimbă ea însăşi şi 
ajunge la eliberare spirituală. Dictatura unei 
minorităţi nu poate educa nici societatea, nici pe 
dictatorii înşişi. Proletariatul poate doar să preia 
controlul asupra realizărilor societăţii burgheze 
atunci când devine capabil să preia iniţiativa în 
calitate de clasă şi nu poate face asta în condiţiile 
despotismului, ale birocraţiei şi ale terorii. 

Bolşevicii, continuă Martov, nu au dreptul să 
apeleze la formulările lui Marx referitoare la 
dictatura proletariatului şi la distrugerea sistemului 
statal anterior. Marx a atacat legea electorală în 
numele dreptului universal de a fi ales şi al 
suveranităţii populare, şi nu în numele despotismului 
unui singur partid. El a pledat pentru abolirea 


instituţiilor antidemocratice ale statului democratic - 
poliţia, forța militară permanentă, birocrația 
centralizată dar nu şi pentru abolirea democraţiei în 
sine; dictatura proletariatului însemna pentru el nu o 
anumită formă de guvernare, ci un anumit tip de 
societate. Leniniştii au proclamat, pe de altă parte, 
sloganul anarhist al desființării aparatului de stat, 
căutând în acelaşi timp să-l reconstruiască sub cea 
mai despotică formă cu putinţă. 

Disputa dintre Lenin şi Martov se încheia astfel în 
acelaşi punct în care începuse în 1903. Martov lua în 
serios ceea ce spunea despre domnia clasei 
muncitoare, în timp ce pentru Lenin, dacă era lăsată 
de capul ei, clasa muncitoare nu putea produce 
decât o ideologie burgheză, iar a-i acorda acesteia o 
putere reală ar fi condus la o reinstaurare a 
capitalismului. 

Lenin avea dreptate când scria, în august 1921, că 
„sub lozinca «mai multă încredere în forţele clasei 
muncitoare» se urmăreşte acum, de fapt, întărirea 
influenţei menşevice şi anarhiste: în primăvara 
anului 1921, Kronstadt-ul a arătat şi a dovedit în 
mod clar acest lucru” {Timpuri noi, greşeli vechi sub 
o formă noua). 

Martov dorea ca statul să preia controlul asupra 
tuturor instituţiilor democratice ale trecutului şi să le 
sporească dimensiunea; statul lui Lenin era comunist 
numai în măsura în care comuniştii deţineau 
monopolul puterii în cadrul său. Martov credea în 
continuitatea culturală; pentru Lenin, singura 
„cultură” care ar fi trebuit preluată de la burghezie 
consta într-o serie de abilităţi tehnice şi 
administrative. Totuşi, Martov greşea când îi acuza 
pe bolşevici că exprimă prin ideologia lor foamea 
maselor demoralizate de a poseda bunuri materiale. 
Această concepţie se născuse din jaful în masă care a 
caracterizat prima fază a revoluţiei, însă nici Lenin, 
nici vreun alt lider bolşevic nu priveau jaful ca pe o 
expresie a doctrinei comuniste. Dimpotrivă, Lenin 
susţinea că o productivitate a muncii sporită era 
simbolul superiorității socialiste; în înfăptuirea 
socialismului, el se baza, în principal, dacă nu în 
totalitate, pe progresul tehnologic. El scria, de 


exemplu, că dacă s-ar fi construit reţele de centrale 
electrice regionale, ceea ce ar fi luat, totuşi, cel puţin 
zece ani, până şi cele mai înapoiate regiuni din Rusia 
ar trece direct la socialism fără niciun stadiu 
intermediar (Impozitul în natură). În realitate, 
bolşevicii au fost cei care au introdus ideea că indicii 
producţiei globale sunt dovada fundamentală a 
succesului socialismului, deşi, desigur, fără a folosi 
atât de multe cuvinte, ei au sanctificat principiul 
producţiei în sine indiferent dacă face sau nu mai 
bună viaţa producătorilor, adică a întregii comunităţi 
muncitoare. Acesta era un aspect important, deşi nu 
era singurul, al cultului puterii statului privit ca 
valoare supremă. 


10. Lenin polemistul. Geniul lui Lenin 


Cea mai mare parte a operei publicate a lui Lenin 
constă în atacuri şi polemici. Cititorul este invariabil 
izbit de brutalitatea şi agresivitatea stilului său, care 
nu au termen de comparaţie în întreaga literatură 
socialistă. Polemicile sale sunt pline de insulte şi de 
o deriziune lipsită de umor (de fapt, Lenin nu avea 
deloc simţul umorului). Nu conta deloc dacă cei 
atacați erau  „economişti”,  menşevici,  căâdeţi, 
Kautsky, Troțki sau „adversarii muncitorilor”; când 
nu era un lacheu al burgheziei şi al moşierimii, 
preopinentul său era o prostituată, un clovn, un 
mincinos, un ticălos de doi bani ş.a.m.d. Acest stil 
gâlcevitor avea să devină obligatoriu în scrierile 
sovietice asupra temelor cotidiene, deşi sub o formă 
stereotipă, birocratică şi golită de pasiune personală. 
Dacă se întâmplă cumva ca preopinentul lui Lenin să 
spună ceva cu care Lenin era de acord, atunci el 
„este obligat să admită” că lucrurile aşa stăteau; 
dacă o dispută izbucnea în tabăra inamicului, unuia 
dintre cei implicaţi „i-a scăpat” adevărul despre 
celălalt; dacă autorul unei cărţi sau articol nu a 
menţionat ceva despre care Lenin credea că ar fi 
trebuit menţionat, înseamnă că insul „a trecut sub 
tacere” acel ceva. Adversarul său socialist de 
moment „nu poate înţelege ABC-ul marxismului”; 
dacă, totuşi, Lenin se răzgândeşte cu privire la 


chestiunea aflată în discuţie, cel care nu „poate 
înţelege ABC-ul marxismului” este cel care susţine 
ceea ce Lenin susţinuse cu o zi 


înainte. Toată lumea este tot timpul suspectată de 
cele mai rele intenţii; oricine are păreri diferite de 
ale lui Lenin chiar şi în cele mai neînsemnate 
privinţe este un trişor sau, în cel mai bun caz, un 
copil tâmpit. 

Scopul acestei metode nu era acela de a-şi 
satisface vreo antipatie personală şi cu atât mai 
puţin de a ajunge la adevăr, ci de a obţine un 
rezultat practic. Lenin însuşi a confirmat acest fapt 
(„i-a scăpat”, cum ar fi spus el despre oricine 
altcineva) la un moment dat, în 1907. În ajunul 
reuniunii cu menşevicii, Comitetul Central l-a adus 
pe Lenin în faţa unui tribunal de partid din cauza 
atacurilor „de nepermis” asupra menşevicilor; Lenin 
scrisese într-o broşură, printre altele, că menşevicii 
din Sankt-Peters burg au „intrat în negocieri cu 
Partidul Cadet cu scopul de a le vinde cadetţilor 
voturile muncitorilor” şi ca „au negociat cu cadeţii să 
îl introducă ilicit (prolașchit) pe omul lor în Dumă în 
dauna muncitorilor, cu ajutorul cadeţilor”. Lenin şi-a 
explicat acţiunea în faţa tribunalului în felul următor: 


Această formulare urmăreşte să provoace în inima cititorului 
ură, aversiune, dispreţ faţă de oamenii care săvârşesc 
asemenea acte. Această formulare nu urmăreşte să-l convingă 
pe adversar, ci să distrugă rândurile lui, nu urmăreşte să 
îndrepte greşeala adversarului, ci să nimicească, să şteargă de 
pe faţa pământului organizaţia lui. Această formulare este, într- 
adevăr, de natură să stârnească gândurile cele mai rele, 
suspiciunile cele mai grave faţă de adversar şi, spre deosebire 
de formularea care caută să convingă şi să îndrepte, ea într- 
adevăr seamănă discordie în rândurile proletariatului. (Raport 
câtre Congresul al V-lea al P.M.S.D.R. cu privire la sciziunea din 
Petersburg şi la instituirea, în legătură cu aceasta, a unei 
comisii de judecată în partid) 


Lenin nu exprimă, totuşi, niciun regret pentru cele 
de mai sus. în opinia lui, este corect să instigi la ură 
în loc de a apela la argumente, cu excepţia cazului în 
care adversarul este un membru al aceluiaşi partid; 
iar în momentul în care fuseseră emise aceste 
plângeri, bolşevicii şi menşevicii erau două partide 


diferite din cauza diviziunii care avusese loc. Lenin a 
reproşat Comitetului 


Central că „trece sub tăcere faptul că în timpul când 
s-a scris broşura n-a existat un partid unic în 
organizaţia de la care ea emana (nu formal, ci în 
fapt), în organizaţia ale cărei scopuri era menită să 
le servească. E o lipsă de bună-credinţă să acuzi de 
«manifestare prin presă inadmisibilă pentru un 
membru de partid» bazânduc-te pe un astfel de motiv 
atunci când în partid există o sciziune... De ce? 
Fiindcă faptul sciziunii te obligă să acţionezi pentru 
a smulge masele de sub conducerea scizioniştilor” 
(ibidem). „Există oare limite care îngrădesc lupta 
admisibilă pe terenul sciziunii? într-o asemenea luptă 
nu se pune şi nici nu se poate pune chestiunea 
limitelor admisibile din punctul de vedere al 
partidului, deoarece sciziunea înseamnă încetarea 
existenţei partidului” (ibidem). Ar trebui să le 
mulţumim  menşevicilor că au provocat această 
mărturisire a lui Lenin, care este confirmată de 
întreaga sa activitate: nu există nicio limită stabilită 
şi nu contează decât atingerea obiectivelor. 

Spre deosebire de Stalin, Lenin nu a fost niciodată 
motivat de o răzbunare personală, el îi trata pe 
oameni - inclusiv pe el însuşi, ar trebui subliniat - 
numai ca pe nişte instrumente politice şi nişte 
instrumente ale procesului istoric. Aceasta este una 
dintre caracteristicile cele mai frapante ale 
personalităţii sale. Dacă raţiunile politice o cereau, 
el putea să umple de noroi pe cineva într-o zi şi să îi 
strângă mâna în ziua următoare. El l-a defăimat pe 
Plehanov după momentul 1905, însă a încetat să facă 
asta imediat după ce a aflat că Plehanov se opunea 
lichidatorilor şi empiriocriticiştilor şi că reprezenta, 
datorită bunului său renume, un aliat valoros. Până 
în 1917, a aruncat anatema asupra lui Troțki, dar 
toate acestea au fost uitate când Troțki a devenit 
bolşevic şi a dovedit că era un lider şi un organizator 
deosebit de înzestrat. A denunţat trădarea lui 
Zinoviev şi Kamenev atunci 


când s-au opus public planului pentru insurecția 
armată din octombrie, dar ulterior le-a permis sā 


ocupe poziţii înalte în Comintern. Când cineva 
trebuia atacat, toate considerentele personale erau 
uitate. Lenin era capabil să lase deoparte disputele 
dacă socotea că era posibilă o înţelegere asupra 
problemelor fundamentale: de exemplu, a trecut cu 
vederea erorile filosofice ale lui Bogdanov până când 
acesta i s-a opus în chestiunea reprezentării 
partidului în cea de-a IlLa Dumă. Dar, dacă disputa 
se referea la un lucru pe care îl considera important 
în acel moment, era nemilos faţă de adversar. Lenin 
lua în derâdere chestiunile de loialitate personală în 
disputele politice. Când menşevicii l-au acuzat pe 
Malinovski, unul dintre liderii bolşevici, că este 
agent al Ohrana, Lenin a respins cu o ferocitate 
extremă aceste „defâimări josnice”. După Revoluţia 
din Februarie, s-a demonstrat că acele acuze erau 
adevărate şi, atunci, Lenin l-a atacat pe Rodzianko, 
preşedintele Dumei. Se pare ca Rodzianko fusese 
informat de rolul lui Malinovski şi că îl determinase 
pe acesta să demisioneze din Dumă, dar nu le 
spusese bolşevicilor (care în acea perioadă 
acopereau cu insulte partidul lui Rodzianko) pe 
motivul că atunci când primise informarea din partea 
Ministerului de Interne şi-ar fi dat cuvântul de 
onoare că nu avea să o divulge. Lenin clocotea de o 
indignare pseudomorală faţă de faptul ca duşmanii 
bolşevicilor se abţinuseră să-i ajute sub pretextul 
ridicol al „onoarei”. 

O altă caracteristică a lui Lenin este aceea că îşi 
îndrepta de multe ori ostilitatea spre trecut pentru a 
dovedi că adversarul fusese întotdeauna un bandit şi 
un trădător. În 1906, scria că Struve fusese 
contrarevoluţionar încă din 1894 (Victoria cadeților 
și Sarcinile Partidului Muncitorilor), deşi nimeni nu 
ar fi putut bănui aceasta din polemicile lui Lenin cu 
Struve din 1895, când încă mai colaborau. Lenin l-a 
considerat ani de-a rândul pe Kautsky una dintre 
autorităţile cele mai respectabile ale teoriei 
marxiste, dar, după ce Kautsky a adoptat o poziţie 
„centristă” în timpul războiului, Lenin l-a denunţat 
pentru „oportunismul” de care dăduse dovadă, într-o 
broşură din 1902 (Statul şi revoluția), şi a susţinut că 
acesta nu mai scrisese ca un marxist încă din 1909 


(prefaţă la o broşură a lui Buharin, decembrie 1915). 
între 1914 şi 1918, în atacurile sale la adresa 
„Şoviniştilor sociali”, Lenin a invocat Manifestul de la 
Basel al Internaționalei a ILa, care cerea partidelor 
să nu se implice în războiul imperialist, dar, după 
desfiinţarea Internaționalei a Il-a, s-a vădit că 
Manifestul nu era decât o înşelătorie a „rebelilor” 
(Notele unui publicist, 1922). Lenin a declarat ani în 
şir că nu susţinea un curent separat în cadrul 
mişcării socialiste, ci cā el şi bolşevicii susţin 
aceleaşi 


principii ca social- democraţii europeni, în special cei 
din Germania. Dar în 1920, în Stângismul, boala 
copilăriei comunismului, a dezvăluit faptul că 
bolşevismul, ca un curent de gândire politică, 
existase încă din 1903, ceea ce era de altfel 
adevărat. Perspectiva retroactivă a lui Lenin asupra 
istoriei este, desigur, nesemnificativă prin 
comparaţie cu falsificarea sistematică din timpul lui 
Stalin, când trebuia demonstrat cu orice preţ că 
evaluarea din prezent a indivizilor şi mişcărilor 
politice era la fel de valabilă şi pentru trecut. în 
această privinţă, Lenin nu a făcut decât să deschidă 
cu modestie un nou drum, aderând de multe ori la un 
model de gândire raţională: de exemplu, a susţinut 
până la sfârşit că 

Plehanov adusese servicii importante (partidului) 
prin popularizarea marxismului şi că lucrările sale 
teoretice trebuiau reeditate chiar dacă Plehanov 
trecuse cu totul, în acel moment, în tabăra 
„Şoviniştilor sociali”. 

Dat fiind că Lenin era interesat numai de efectul 
politic al scrierilor sale, acestea abundă în repetiţii. 
El nu se temea să repete mereu şi mereu aceleaşi 
idei; nu avea nicio ambiţie stilistică, ci era interesat 
numai de influențarea partidului şi a muncitorilor. Se 
poate observa că stilul său atinge culmile brutalităţii 
în momentul disputelor între facţiuni şi atunci când 
se adresează activiştilor de partid şi că, atunci când 
le vorbeşte muncitorilor, o face în termeni mai 
moderați. Unele dintre cuvântările adresate 
muncitorilor sunt nişte capodopere ale propagandei, 
cum ar fi cea din broşura Partidele politice în Rusia 


și sarcinile proletariatului (mai, 1917), care oferă o 
descriere concisă şi lucidă a poziţiei fiecărui partid 
asupra principalelor probleme ale momentului. 

Şi în dezbaterile teoretice Lenin era mai preocupat 
să-şi învingă adversarul printr-un verbalism injurios 
decât să-i analizeze în detaliu argumentele. 
Materialism şi empiriocriticism oferă un exemplu 
remarcabil în acest sens, dar mai există şi altele. în 
1913, Struve a publicat o carte intitulată Economia și 
prețurile, în care a susţinut că valoarea, în sensul lui 
Marx, adică independentă de preţ, era o categorie 
metafizică şi nonempirică, superfluă din punct de 
vedere economic. (Aceasta nu era o idee nouă, ci 
fusese avansată de mai mulţi critici, începând cu 
Conrad Schmidt.) Lenin a comentat în acest fel: 


Cum sa nu spunem despre această cea mai „radicală” metoda 
că este metoda cea mai superficială? De mii de ani, omenirea 
observă că fenomenul schimbului este supus anumitor legi, se 
străduieşte să înţeleagă aceste legi şi să le exprime mai precis, 
îşi verifică explicaţiile prin milioane şi miliarde de observaţii 
zilnice asupra vieţii economice şi, deodată, reprezentantul la 
modă al unei ocupaţii la modă - colecţionarea de citate (era cât 
pe-aci să spun: colecţionarea de mărci poştale) - desfiinţează 
toate acestea: „valoarea este o fantomă”. {Încă o nimicire a 
socialismului) 


Lenin explică în continuare: 


Preţul este manifestarea legii valorii. Valoarea este legea 
preţului, adică expresia generală a fenomenului preţului. 
Despre „independenţă” nu poţi vorbi aici decât pentru a-ţi bate 
joc de ştiinţă. (/bidem) 


Urmează concluzia: 


Izgonirea legilor din ştiinţă nu înseamnă, în realitate, decât 
introducerea prin contrabandă a legilor religiei. {Ibidem) 


Şi verdictul: 


Işi închipuie oare domnul Struve că, prin procedee atât de 
grosolane, va putea să-i înşele pe studenţii săi şi să acopere 
obscurantismul său? (Ibidem) 


Acesta este un exemplu tipic al modului în care îşi 
tratează Lenin adversarul. Struve a afirmat că 
valoarea nu poate fi calculată independent de preţ; 


Lenin spune că a vorbi de independenţă este o 
parodiere a ştiinţei. Nu exista nicio încercare de a 
ţine cont de argumentul real, care este înecat într-un 
potop de cuvinte, plin de insulte. 

Trebuie totuşi repetat că Lenin nu se scutea nici pe 
el însuşi de această abordare pur instrumentală şi 
tehnică a oamenilor şi a situaţiilor. Nu avea nicio 
dorinţă de câştig personal; spre deosebire de Troțki, 
de exemplu, Lenin nu era deloc un poseur şi nu era 
înclinat spre gesturi teatrale. Se privea pe el însuşi 
ca pe un instrument al revoluţiei, avea o convingere 
de nezdruncinat că era îndreptăţit să facă ceea ce 
facea; convingerea lui era atât de mare, încât nu se 
temea să stea singur sau aproape singur în faţa 
adversarilor săi politici; se asemăna cu Luther în 
fermitatea cu care credea că Dumnezeu sau, în cazul 
sau, Istoria vorbea prin vocea lui. A respins cu 
dispreţ reproşul făcut, de pildă, de Ledebour la 
Zimmerwald, că îi chema pe muncitorii ruşi să-şi 
verse sângele în timp ce el rămânea în siguranţă 
într-o ţară străină. Astfel de obiecţii erau absurde din 
punctul lui de vedere, pentru că era în avantajul 
revoluţiei ca el să acţioneze din străinătate; date 
fiind condiţiile din Rusia, o revoluţie fără emigrație 
era de neimaginat. În orice caz, nimeni nu Lar putea 
acuza de laşitate. Era capabil să-şi asume cele mai 
împovărătoare responsabilităţi şi întotdeauna adopta 
cea mai tranşantă poziţie în dezbateri. Lenin avea, în 
mod cert, dreptate să le reproşeze liderilor celorlalte 
grupuri socialiste că se temeau să preia puterea. 
Ceilalţi credeau că este mai sigur să îşi pună 
încrederea în legile istorice; Lenin, care nu se temea, 
a pus în joc miza cea mai mare şi a câştigat. 

De ce a câştigat? în mod sigur nu pentru că a 
prevăzut corect cursul evenimentelor. Profeţiile şi 
estimările lui erau de multe ori eronate, uneori chiar 
într-un mod flagrant. După înfrângerea din 1905, 
Lenin a crezut multă vreme că era iminentă o nouă 
revoltă, dar, când şi-a dat seama că valul 
revoluţionar se retrăsese şi că va trebui să mai 
lucreze mulţi ani în condiţiile reacţiunii, a tras 
imediat toate concluziile din această situaţie. Când 
Wilson a fost ales preşedintele Statelor Unite ale 


Americii în 1912, a declarat că sistemul celor două 
partide din America era falimentar în raport cu 
mişcarea socialistă. În 1913, a afirmat la fel de 
categoric că naționalismul irlandez s-a stins în 
rândurile clasei muncitoare. După 1917, se aştepta 
în fiecare zi la o revoluţie europeană şi credea că 
poate conduce economia Rusiei cu mijloacele terorii, 
însă toate aceste calcule greşite urmau direcţia 
aşteptărilor sale ca mişcarea revoluţionară să se 
manifeste mai puternic şi mai devreme decât s-a 
întâmplat în realitate. Din punctul său de vedere, au 
fost nişte greşeli norocoase, pentru că numai pe baza 
estimărilor false a luat hotărârea legată de insurecția 
din octombrie 1917. Greşelile sale i-au permis să 
exploateze la maximum posibilităţile revoluţiei şi au 
fost, astfel, chiar cauza succesului sau. Geniul lui 
Lenin nu a fost cel al predicţiei, ci al concentrării la 
un moment dat a tuturor energiilor sociale care 
puteau fi folosite pentru a acapara puterea şi al 
subordonării tuturor eforturilor sale şi ale partidului 
faţă de acest scop unic. Fără fermitatea lui Lenin în 
atingerea obiectivului său, este de neimaginat că 
bolşevicii ar fi putut învinge. Ei ar fi prelungit 
boicotul asupra Dumei dincolo de punctul critic; nu 
s-ar fi aventurat într-o insurecție armată care să le 
ofere numai lor 


puterea; nu ar fi semnat Tratatul de la Brest-Litovsk 
şi probabil nu ar fi adoptat, în ultimul moment, Noua 
Politică Economică. În situaţiile critice, Lenin a 
comis acte de violenţă asupra partidului, cu 
rezultatul că poziţia sa a ieşit învingătoare. 
Comunismul mondial, aşa cum îl cunoaştem astăzi, 
este într-adevăr opera lui. 

Nici Lenin, nici bolşevicii nu „au făcut” revoluţia. 
încă de la începutul secolului, era evident că 
autocraţia se afla într-o situaţie precară, deşi nicio 
„lege istorică” nu anticipa modul în care se va 
prâbuşi. Revoluția din Februarie s-a datorat 
coincidenţei între mai mulţi factori: războiul, 
revendicările  ţaranilor, amintirile despre 1905, 
conspirația liberalilor, susținerea din partea 
Antantei, radicalizarea maselor muncitoreşti. Pe 
măsură ce procesul revoluţionar avansa, sloganul 


dominant era cel al puterii sovietice şi cei care au 
susţinut Revoluţia din Octombrie voiau putere pentru 
soviete, nu pentru partidul bolşevic. Dar „puterea 
sovietelor” era o utopie anarhistă, visul unei societăţi 
în care masele de oameni, în majoritatea lor 
ignoranţi şi analfabeți, să ia decizii în cadrul unor 
adunări de masă permanente în privinţa tuturor 
chestiunilor economice, sociale, militare şi 
administrative. Este dificil să se afirme chiar că 
puterea sovietică a fost răsturnată. Sloganul „soviete 
fără comunişti” a fost folosit frecvent în revoltele 
populare împotriva bolşevicilor, dar în practică el nu 
însemna nimic. Ei (bolşevicii) au reuşit să obţină 
sprijin pentru ei înşişi, în calitate de guvern sovietic, 
şi să canalizeze energiile revoluţiei într-o vreme în 
care erau singurul partid pregătit să guverneze fără 
niciun sprijin. 

Cu toate acestea, procesul revoluţionar real a fost 
unul sovietic, mai degrabă decât unul specific 
bolşevic, şi, în anii de după revoluţie, cultura, 
atmosfera şi obiceiurile noii societăţi reflectau faptul 
că ea se născuse dintr-o explozie în care bolşevicii 
fuseseră forţa cea mai bine organizată fără a fi nici 
pe departe o majoritate a societăţii. Revoluţia nu a 
fost un coup d'etat bolşevic, ci o adevărată revoluţie 
a ţăranilor şi a muncitorilor. Numai bolşevicii ] 5 

au reuşit să culeagă roadele ei pentru scopurile lor 
proprii; victoria lor a însemnat în acelaşi timp o 
înfrângere a revoluției şi a ideilor comuniste, chiar şi 
în versiunea lor bolşevică. Lenin a descris cu o 
admirabilā claritate pericolele viitoare, la cel de-al 
Xl-lea Congres al Partidului, din martie 1922 (ultimul 
la care a participat). Vorbind despre slābiciunea 
comuniştilor în raport cu cultura moştenită din 
vremurile ţariste, el spunea: 


Dacă poporul cuceritor are un nivel de cultură mai înalt decât 
cel al poporului învins, atunci el îi impune acestuia din urmă 
cultura sa; în caz contrar, însă, se întâmpla ca poporul învins sa 
impună cultura sa poporului cuceritor. Nu s-a întâmplat oare 
ceva asemănător în capitala R.S.ES.R, nu s-a întâmplat oare ca 
aceşti 4 700 de comunişti (aproape o divizie întreagă, şi toţi 
dintre cei mai buni) să se fi pomenit subordonați unei culturi 
străine? E adevărat că aici s-ar putea crea oarecum impresia că 
cei învinşi au o cultură înaltă. Dar nu e nicidecum aşa. Ei au o 


cultură 


mizeră, insignifiantă, dar superioară, totuşi, aceleia pe care o 
avem noi. (Raportul politic al Comitetului Central al P.C. [B) din 
Rusia din cadrul Congresului al XI-lea al P.C. [B] din Rusia) 


Aceasta este una dintre cele mai pătrunzătoare 
observaţii făcute de Lenin despre statul pe care l-a 
creat. Sloganul „să învăţăm de la burghezie” a fost 
aplicat într-un mod care nu era doar tragic, ci şi 
grotesc. Cu o strădanie imensă şi cu un succes 
numai parţial, bolşevicii au asimilat, aşa cum 
continuă să o facă şi acum, realizările tehnice ale 
lumii capitaliste. Fără niciun fel de strădanie, au 
adoptat uşor şi în întregime metodele de 
administrare şi guvernare ale funcţionarilor taris ti. 
Visurile revoluţionare au supravieţuit numai sub 
forma unor expresii trunchiate care ornamentau 
imperialismul totalitar al regimului. 

